LIETUVIŲ KATALIKŲ MOKSLO AKADEMIJOS LEIDINYS 


1 Nr. 


UŽGESĘ ŽIBURIAI 


BIOGRAFIJŲ IR NEKROLOGŲ RINKINYS 


PARAŠĖ 
Prel. ALEKSANDRAS DAMBRAUSKAS-JAKŠTAS 


LIETUVOS UNIVERSITETO GARBĖS PROFESORIUS 
LIETUVIŲ KATALIKŲ MOKSLO AKADEMIJOS PIRMININKAS 


REDAGAVO 
IR JO 70 M. SUKAKTIES PAMINĖJIMĄ PRIDĖJO 
D-ras J. TUMAS 
LIET. KAT. MOKSLO AKADEMIJOS NARYS 


1 930 


—U—-2 RES TT 77 ATS EEE m—-——-— 
ZAVIŠOS IR STEPONAVIČIAUS SPAUSTUVĖ KAUNE, GEDIMINO 5 


T 


Gel. 


„Y(lebsandras “Dambrauskas - Jakštas 


272 

MES Iruzų ės KM , T a, 
Monė VLĘ Aaisas lis a dai 
bk, rado pra" alus Z de 
< bsagša Sy das Špednė 
2 4 tė" —2 > A = 

"2 Ar Al auuujasia Kea A “a 7 


== Žas Adkainikiukadiss karai aa 


TNS — MZ 


- 


sd Dinas fa Ua Karys Mas, L ao sis 
> ski Ijo i y e Laose a 
sai — a Aa ———m. 
2 KAG auka Goa, a Ga ŽAROS 
sė ai TA naro 77 ga "E 
„ 27 „——— 
jas A jok Paso Į RSA ma sedžrėks sa 
Zarie  II 


ra Žau ai 


LOS Įisrnuk 
2 ar aiki kp js 
“p M as km: ka 6 1 2 
Gelis is 
į 


si 


SUMMIS AUSPICIHS 


SENATUS POPULIOUE LITUANI 


vIR 


CLARISSIMUS ET ILLUSTRISSIMUS 


FRANCISCUS JODELĖ 


SCIENTIARUM TECHNICARUM PROFESSOR ORDINARIUS PUBLICUS 
LITUANAE UNIVERSITATIS RECTOR MAGNIACUS 


EX DECRETO ORDINIS MATHEMATICORUM ET PHYSICORUM PRAESIDENTE AMPLISSIMO ET 
SPECTATISHMO H. T. DECANO 


SIGISMUNDO ŽEMAITIS 


MATHEMATICORUM PROFESSORE EXTRAORDINARIO PUBLICO 
VIRUM REVERENDISSIMUM ET ILLUSTRISSIMUM 


ALEXANDRUM DAMBRAUSKAS —- JAKŠTAS 


METROPOLITANI CAPITULI CAUNENSIS PRAELATUM 
UNIVERSITATIS LITUANAE PROFESSOREM H. C. 
AU) SUIS LIBRIS HAUD PAUCIS SE PRAEBUIT 
BENE VERSATUM IN DIVERSIS MATHEMATICIS DISCIPLINIS 
NEC MINUS MERENTEM DE ILLIS 
OUIPPE OUI PRIMUS INFERENDO ET DONANDO 
PATERNIS PENATIBUS SCIENTIAM HANC EXACTISSIMAM 
OUASI MATHEMATICARUM SCIENTIARUM SIGNIFER FACTUS SIT 
INAUGURANS HASCE IN LITUANIA IAM INFLORESCENTES LITTERAS 


MATHEMATICORUM DOCTOREM HONORIS CAUSA 
DECLARAVIT 
OUOD FELIX FAUSTUMOLE SIT 


CAUNAE A. D. XIX CAL JANUARIAS A, MCMXXVIII. 


F. JODELĖ Z.-ŽEM 


MH. T RECTOR M T DECANUS 


Prelatas Aleksandras Dambrauskas 

1860-VIII-27 — 1930 


Lietuvių Katalikų Mokslo Akademiją, susidariusią 1922 m., 
veda antras iš eilės mokslavyris Maiematikos Garbės Dak- 
taras prelatas Aleksandras Jakštas-Dambrauskas. Pirma vedė 
Teologijos Daktaras arkivyskupas Juozapas Skvireckas, Sv. 
Rašto vertėjas ir dėstytojas. 

Atatiko kirvis kotą — katalikų mokslas kun. Dambrauską. 
"Abudu, Dambrauskas su mokslu, susijo pačioje jaunystėje ir 
nebepasimetė iki gilios senatvės. Štai kun. Dambrauskui 
sueina jau septynios dešimtys metų amžiaus ir 40 m. mokslo 
bei literatūros darbo. 

Dideli skaitmens tirštai pažymėti mokslo vaisiais. To 
dėliai L. K. M. Akademija pirmoji skubinas pasididžiuoti 
šiuo savo Pirmininku ir padėkoti Apvaizdai už tą jai suteiktą 
dovaną; drauge ir visuomenei atmena jubiliejaus datą, kad 
laiku pasidarytų tam tikras išvadas. 

Kun. A. Dambrausko sukaktis esame jau minėję bent du 
kart. Žiūr. apie tai Vaižganto Raštų IV t. 169—211 p. Gausime 
pagerbti jį trečią kartą; duok Dieve, ir ketvirtą ir dar dau- 
giau. Protu dirbą žmonės ilgaamžiai. Gerbėme gi a. a. Joną 
Basanavičių keliais atvejais, vis tokia-pat, gal net didėjančia, 
meile; vis mes nestigome nei medžiagos pasidžiaugti, nei 
gražių žodžių tam pareikšti. Jei būtų galima pramanyti 
tokios ypatingos svarstyklės pilietiniams nuopelnams sverti, 
tai, mano išmanymu, ant dviejų lėkščių sukrauti visokeriopi 
Basanavičiaus ir Dambrausko nuopelnai dažnai svyruotų. 
Kui.. Dambrauską ir jo rolę lietuvių kultūros istorijoje aš 
leidžiu lygicmis su Basanavičium; tai mažiausia. O kartais 
Dambrauskas būdavo net gyvesnis mūsų visuomenės nervas. 

Argi nėra ko džiaugtis, susipratus, kad mūsų turima ne 
vienas Basanavičius, stovėjęs tautos kultūros sargyboje? Kad 
vienas veikėjas netenka puošti kito veikėjo plunksnomis, nes 
katras turi gana savųjų? 

Lietuvių Visuomene! Pirmiausia ar tu nepamiršai, kad 
kun. Dambrauskas, mokinys, kapelionas, tremtinys, profeso- 
rius, Draugijos geroms knygoms leisti įsteigėjas, prelatas, 
redaktorius etc. mažai tebuvo kūnu atplyšęs, o širdimi nie- 
kados nebuvo atplyšęs nuo visos lietuvių tautos organizacijos? 

Mūsų Jubiliatas kun. Aleksandras Dambrauskas gimė 1860 m. 
rugpiūčio 27d. (mano raštuose klaidingai padėta 25 d.) s.st. Ku- 
ronių kaime, Pagirio par. Ukmergės aps. iš Andriejaus Dam- 
brausko ir Kotrynos Vaičiūnaitės. Šituos Dambrauskus (buvo 
tos pavardės ir daugiau kuroniečių) seniau žmonės Jakštais 
vadindavo; spėjama nuo Jakščipio (Jakštupio), ties kuriuo 
turėjo būti pirmykštė Dambrauskų sėdyba. Senoji karta ir 
dabar juos Jakštais tebevadina. 

Jakštai-Dambrauskai tevaldė 20 ha ir buvo karališk'ai 
(gosudarstviennyje krestjanie). Viso Kuronyse buvo 21 kie- 
mas tikrų lietuvių. Bendi0ji kaimo kalba, kaip ir visų pagi- 
riečių, buvo lietuviška; Dambrausko tėvas kitaip nemokėjo; Ro- 
žančių kas šventadienis giedodavo lietu-iškai, tame giedo- 
jime gavo dalyvauti ir patsai Aleksandras. Ir kuroniečių 
pavardės: Rymas, Argustas, Kiljonas, Kriščiūnas, Minkštimas, 
Počiūnas, Pakalniškis ir k. lietuviškos. Tik vėliau kuris ne kuris 
svetimas atėjo su lenkiška kalba (Senkevičius), vienas kitas 
išpuikęs pavardę pakeitė (Rymavičius, Grigaravičius). Da- 
bar ir tie jau susipratę lietuviai, vaikelius katekizuoja lietu- 
viškai ir į mokyklą leidžia lietuvišką. Jei ką mūsų Jubiliato 
pavardė klaidintų, tegu jie įsidėmi jo kiltį:ji nesuteršta jo- 
kiomis svetimomis priemaišomis. 

Dabar Kuronys išėję vienkiemiais. Prel. Aleksandro bro- 
lis Pranciškus (iš pamotės gimęs) pasirinko galūlaukes, už 
pusantro kilometro nuo buvusios sėdybės, ir gavo 45 ha. 
Nusikėlė ir trobas. Iš didžiulės senosios gryčios su saklyčia 
pasistatė gražų naują gyvenimą. Mes čia senajai Jubiliato 
gimtai vie'ai, kurios nė žymių nebėra, atsiminti dedame 
senojo gyvenimo atvaizdą. Jis mums brangus ir reikšmingas. 

Tikrą brolį kun. Aleksandras teturi vieną Antaną. Jis. 
užkuriomis yra išėjęs į Žižmius, smulkių bajorėlių kaimą, ir 
ten sudarė lietuvišką šeimą. Jo sūnus Leonardas dabar lanko 
Lietuvos universitetą; dvi dukterys, Elena ir Stasė, išėjusios 
„Saulės“ kursus Kaune, mokytojauja pradžios mokyklose. 

Tikrųjų seserų kun. Al. visai neturėjo. Iš pamotės gimu- 
sios: Ona buvo ištekėjusi už Okainėlių Švobos Truskavos p., 
o Kotryna už Vaičiūno Pagirio miestelin. Abidvi sudarė 
grynai lietuviškas šeimas. 

Už kilometro nuo Pagirio m. yra dviejų ūkininkų ir 
keleto mažažemių Maišymų kaimelis, iš kur buvo kilusi 
kun. Aleksandro motinėlė Vaičiūnaitė, krikštomotina antra 
Vaičiūnaitė ir dėdė priv. advokatas Petras Vaičiūnas, paskui 
vedęs bajoraitę Paškevičiūtę ir pats tapęs „Wojczyn-Wojcie- 
chowski“. Motinėlė mirdama Aleksandrą paliko dešimties. 
metų. Jį tuojau pasiėmė Vaičiūnai. Senelė ir tetulės mylėjo, 
dėdė advokatas davė pradžią mokslo. Maldaknygė teko skai- 
tyti lenkiška, nes 70-taisiais metais lietuviškų visai nesimaišė, 
rusams lietuvių -spaudą uždraudus. Kun. Aleksandras žiemos 
metu buvimą Vaičiūnuose mini mielai maloniai. Vasarą 
nenoromis gaudavo grįžti į tėvelį. Neilgai trukus, tėvelio 
brolis kunigas Stanislovas Dambrauskas, Kriukų klebonas, 
Aleksandrą pasiėmė į save ir leido į Šiaulių gimnaziją. Apie 
tą laiką čia nekalbėsiu: prašom pasiskaityti paties Jubiliato 
atminimų parodytose mano raštų vietose. 

Išbuvęs aštuonerius metus Šiaulių gimnazijoje, Al. Dam- 
brauskas brandos atestatą gavo 1880 m. birželio 16 d. ir 
įstojo į matematikos-gamtos fakultetą Petrapilio universitete. 
Tačiau jau pavasarį 1881 m. kovo 5 d. atsiėmė dokumentus. 
ir birželio 24 d. perkėlė juos į Žemaičių kunigų seminariją 
Kaune. Čia trejus metus tepabuvusį, 1884 m. liepos mėn. 6 d. 
vyskupija pasiuntė jį savo lėš »mis į kunigų akademiją Pet- 
rapilyje, kurią baigė 1888 m. Teologijos Magistru antro 
laipsnio. 

Al. Dambrauskas jau gimnazistu būdamas, drauge su Jonu 
Spuduliu, Ant. Vileišiu (paskui medikais) ir k. domėjos lie- 
tuviškųjų dalykų ir pagarsėjo lietuviu patriotu. Juo gilyn 
ėjo jo mokslas, juo tvirtyn tautiškas nusistatymas. 1888 m. 

rugsėjo 21 d. naujas Magistras buvo paskirtas Panevėžio 
realinėn mokyklon kapelionu, kun. Jačinauskį iškėlus Kaunan. 
(Kunigu įšvęstas t. m. birželio 29 d.). Čia vos pusę metų tepa- 
dirbėjus, kun. Aleksandrą ištinka katastrofa. Griežtai užpro- 
testavęs prieš vertimą, kad katalikai melstųs už carą rusų cer- 
kvėj, patenka į Kretingos vienuolyną ir penkeriems metams 
(nuo 1889 m. birželio iki 1894 m. geg.) į Naugardo Ustiužną. Iš 
pradžių rodės ji niekais paversianti visą jo pasigamintąjį mokslą 
ir gabumą, skiriamą lietuvių tautai ginti nuo pašalinių ir vidu- 
rinių priešininkų. Tolimas svetimas kraštas, svetimi žmo- 
nės, priverstinis neveiklumas rodės ištižins energingą ir 
atgrasins pasiryžusį. Bet tai būta Apvaizdos plano. Kun. Dam- 
brauskas, turėdamas daug laisvo laiko, kaip tik čia įsisko- 
nėja mokslus: parašo „Pišma katoličeskago bogoslova k pra- 
voslavnomu“, atskira knyga, kritiką kosminio ratavimo 
teorijos („Prz:gląd Katolicki“), užsiima lietuviška hagiogra- 
fija, o nuo 1891 m. tampa nuolatiniu lietuviško užsieninio 
„Apžvalgos“ laikraščio bendradarbiu. Atitikęs tikrąjį pašau- 
kimą būti publicistu, Ustiužnoje pavaidina tiesiog providen- 
cialę rolę — dr. Vincą Pietarį laimėja lietuvių literatūrai: 
Savasiš duoda mums „Algimantą“ ir keletą tomų kitų raštų. 


„Baustas“ valdininkas nebeturėjo teisės valdininkauti. Su- 
grįžęs iš ištrėmimo Kaunan, kun. Dambrauskas ilgai buvo 
be vietos, stumdomas šio to padaryti laikinai. 


1895 m. sausio 14 d. buvo paskirtas patarnauti Kauno 
kalėjimui. 1396 m. sausio 15 d. — klausyti velykinės Vilniaus 
apygardos kariuomenės, stovinčios Kaune. Gruodžio 27 d., 
iškilus kun. Miniotui į Vilniaus vyskupiją, laikinai valdyti 
filialę šv. Gertrūdos bažnytėlę (dabar Tėvų Marijonų). 1898 m. 
sausio 11 d. — kunigų seminarijos mokytoju. 1900 m. spa- 
lio 30 d. Žemaičių vyskupo M. Paliulionio sekretorium, 
pakeičiant kan. A. Karosą (dabar Vilkaviškio vyskupą). 


Tačiau ir šis nenuolatinio darbo laikas, kaip ir ištrėmi- 
mo, veltui nepraėjo. Stipri kun. Dambrausko individualybė, 
stipriai išauklėta katalikiška nuotaika vertė įį visur dirbti 
tautinės kultūros darbą, kad ir blogiausiomis sąlygomis. Be 
uuolatinio darbo lietuviškai publicistikai ir poezijai, semina- 

rijoje mokytojaudamas kun. D. parašė: „Doctrina ecelesia 
russicae de libris deuterocanonicis“. 

Nuo šio laiko Rusų valdžia ima darytis kun. Dambraus- 
kui palankesnė: ji sutinka nuo 1902 m. rugsėjo 1 d. įsileisti 
jį į kunigų akademiją bažnytinės istorijos ir patrologijos pro- 
fesorium. Kun. D. net bandomąją prelekciją parašė. Bet da- 
lykai kitaip susidėjo: gavo dėstyti Šv. Raštą. 

Petrapilyje tuo pačiu žygiu kun. D. gauna religiją dėstyti: 
nūo 1902 m. lapkr. 4 d. Ksenijos institute, o nuo lapkr. 11 d. 
Elzbietos institute. 1903 m. baland. 6 d. gauna kryžių (na- 
pierstnyį krest), o 1906 m. kovo 14 d., aplenkiant vieną 
ordeną, gauna tiesiog Šv. Onos 3 laipsnio. Tai įtaka akade- 
mijos vyresnybės, prof. Dambrauskui palankios. 

Profesoriavimas Petrapilyje trijose mokyklose, sakyčiau, 
pavojingesnis buvo kun. Dambrauskui, neg ištrėmimas: čia 
jis, pernelig užimtas privalomomis paskaitomis, galėjo išgai- 
šinti visą savo besusidarančią visuomeninę nuotaiką. Čia jis 
parašė:- „Praelectiones exegeticae 1, In Evangelium S. Joan- 
nis, 2, In selectos psalmos, 3, In Hexaemeron“. Kiek jas pra- 
plėtęs, būtų sudaręs disertaciją Teologijos Daktaro laipsniui 
gauti; bet tam dalykui reikėjo tūkstančio rublių: disertacijai 
išspausdinti, baliui iškelti etc. Ir prof. D. nesidoktorizavo 
Ir nerimo. Vasarą 1906 m. paliko akademijos mūrus, kur 
buvo atatvertas nuo gyvojo visuomenės darbo tuo laiku, kai 
siautė reakcija, kai gyvas darbas dirbti buvo reikalingiau, o 
tinkamų žmonių nebuvo. 

Sugrįžęs Kaunan nebepriėmė jokios privalomos tarnybos, 
ėmės laisvo lietuviškos religinės kultūros darbo. Įsikūrus Šv. 
Kazimiero Draugijai geroms knygoms leisti, iš Šv. Tėvo 
gavo jai atlaidus, 1907 m. įsteigė „Draugiją“, literatūros, mok- 
slo ir politikos mėnesinį laikraštį, ėjusį iki 1923 m., ir šioje 
pozicijoje palieka iki šiam laikui. Jis dalyvavo visose pastan- 
vose iškovoti tautinei lietuvių kultūrai laisvę, reagavo į visus 
gyvuosius reikalus. Jis džiaugės ir barės, mokė ir taisė. Ir 
klausė įo visi, ne viena konservatyvioji dalis visuomenės. 
Būtų labai didelis rejestras dalykų, kuriuos kun. Dambrauskas 
nusvėrė. Jei dr. Jonas Basanavičius buvo lietuvystės apote- 
oza, tai kun. Dambrauskas buvo įos šaknis. Aš nematau kito 


žmogaus, kurs taip organiškai būtų sutapęs su lietuvių tauta, 
tiek aršiai gynęs Katalikų Bažnyčią, kaip D. 

1914 m. gegužės 28 d. Žemaičių vyskupas kun. Al. Dam- 
brauską įškėlė tiesiai kapitulos prelatu, aplenkdamas kitus 
laipsnius. Tam tikrą reskriptą dedame čia ištisai, nes cha- 
rakteringas yra. nuopelnų įvertinimas. 


Franciscus Karevič 
Dei miseratione et Sedis Apostolicae gratia 
Episcopus Samogitiensis. 
Dilecto Nobis in Christo Presbytero Alexandro Dam- 
br auskas, Theologiae Magistro. 

Diuturnae sacerdotalis vitae Tuae optima specimina, 
egregiam scientiam, litterarum studium, morum integritatem 
aliague virtutum documenta perspecta habenites, operae pre- 
tium duximus in Tuorum meritorum laudabile testimonium 
Te ad insignem dignitatem praelaturae in Nostro Cathedrali 
Capitulo promovere cum titulo Cantoris. Itague omnia prae- 
laturae iura ac privilegia Tibi conferentes, dum de hac 
promotione praesentibus litteris Nostris Tuae Dignitati no- 
tum facimus, omnia simul bona ac fausta in Domino Tibi 
adprecamur benedictionemgue pastoralem perlibenter imper- 
timur. In guorum fidem hoc rescriptum manu Nostra sub- 
scriptum sigillogue Nostro munitum dari mandavimus. 

Caunae, 
die 28 Maii 1914. 

1915 m. kovo 1 d. paskirtas vizitatorium Žemaičių vys- 
Kupijos vienuolynų, pakeičiant kan. Pr. Kriškijoną. 

Nepaprastos vertybės yra dalykas, jis tenka mums prie- 
šakinėn vieton įdėti Jubiliato garbės vainike, kad kun. Dam- 
brauskas niekad neieškojo asmeninių gerumų, nesiekė karjeros 
ir garso, pigiai gaunamo šiam tam papataikaujant. Kun. Al. 
Dambrauskas - Adomas Jakštas - A. J. - Druskius etc. viską 
drąsiai nušviesdavo stipria savo individualybė, „jakštiškai“ 
sakoma; dėl to tekdavo pasiginčyti, bet negalima buvo nesi- 
skaityti. „Geriau nepakliūti Jakštui į nagus“; už pasipriešini- 
mą duodavo ir pasivydamas pridėdavo. Sakoma, paprato 
nepriklausomai dirbti, vadovauti. Bet tas pats Jakštas pigiai 

būdavo ir nulenkiamas tuo vienu geru viešai jam tartu Žžo- 
deliu. Niekados nepaliko ir geru už gera neatsimokėjęs, kaip 
už bloga neatsikirtęs. Savo teises gynė viešai, o privilegijų 
iš niekur nelaukė. Savo talentu, giliu savo mokslu, savo pa- 
dėtimi kun. Dambrauskas niekados nepirkliavo, niekados ne- 
sidairė pasiilgdamas ar rankas (nuleisdamas: o kas gi man 
atlygins už visas mano dedamas pastangas? 

„Nenuolankus“ (niepokorny) atestavo kun. Dambrauską 
akademija išleisdama; „nenuolankaus“ ir vyskupas Paliulio- 
nis nepaėmė į seminariją profesoriauti; bevelijo eilinį jo vie- 
ton žmogų. Seminarijoje būtų išvengęs kalbamosios katastro- 
fos, ištrėmimo; bet tikrų tikriausia nebūt pasidaręs toks, koks. 
mums dabar miela malonu pagerbti — Jakštas. Dabar mums 
aišku, koks išmintingas esti Dievo lėmimas, net kai priešgi- 
nybes žmogui gyvenimo kelyje deda. Kas uitas neužuitas, 
verstas neišverstas, tas retas plaukėjas nenugrimzdęs sveti- 
moje jūroje. Dabar mums aišku, jog Al. Dambrauskas nie- 
kur kitur nebūt taip tikęs, kaip vargdamas tarp savųjų dėl 
tautos ir Bažnyčios. Digitus Dei fuit; jis pravedė kun. Dam- 
brauskui rolę, o kun. Dambrauskas ją suprato ir vienas pir- 
mųjų lietuvių išėjo iš pasyvumo — ne savo garbei. 

Kun Dambrauskas griežtai visą savo veikimą reguliavo 
deviza: Ad majorem Deigloriam. Aš nežinau nė mažmožių, 
kurių kun. Dambrauskas nebūt Dievui skyręs, ko jis Dievo 
vardu nebūt baigęs. Viską mėgiamą: tautą, kultūrą, meną, 
mokslą angštai sumezgė su Dievo apreikštąja Katalikų reli- 
gija; jos dėsniais, jos dvasia persunkė viską pasauliška. Ir 
matematiką? Taip. Po teologijos kun. Dambrauskas geriau- 
siai išmano matematiką: tačiau nėra jos vergas, specialistas; 
priešingai, ir matematiką jis pavergė aukštajam filosofijos 
tikšlui; nefilosofuojąs matematikas jam tėra ĮpaSS vertybės. 
Dėl to taip gerbia Hoene-W'ronskį. 

Aukščiausį gyvenimo tikslą Dievui tarnauti, jo valią vy- 
kinti net ir tautinį darbą dirbant, Al. Dambrauskas suprato 
labai anksti dar universitete studentaudamas. Iš pradžių mie- 
lai prisidėjo prie lietuvių studentų ratelio, kuris ryžos tau- 
tybę gaivinti, lietuvių literatūrą kurti, lietuvių kalbos moky- 
tis ir ją dailinti, ekonominius santykius Lietuvoje tirti. Bet 

kai patyrė kraštutiniųjų tendenciją pakirsti Bažnyčios ir ka- 
talikų kunigų itaką Lietuvos liaudžiai, gilinti luomų kovą,— 
kriste atkrito nuo jų į priešingą lagerį. Aišku jam pasidarė: 
reikia išnešti sveikos religinės savo tradicijos, prisirinkti kuo- 
daugiausia moksliškai nesugriaunamų argumentų už Kristaus 
Religija, už jos dogmatus, už jos rolę kasdieniame 'privačia- 
me ir viešame gyvenime. Iš universiteto pabėgo į dvasininkų 
mokslo įstaigas ir ten visų atsidėjimu rinkos žinių reikalin- 
gų būsimajai kovai su priešingomis Katalikų Bažnyčiai sro- 
vėmis pačioje Lietuvoje. 

Mokslas kun. Dambrauskui buvo reikalingas Religijai tar- 
nauti, Religija reikalinga žmonijai lietuvių tautos asmenyje 
tarnauti. Lietuvių tautybės liktis kun. Dambrausko sąmonėje 
buvo, lyg Angelo Sargo, Katalikybės sparnais apgaubta nuo 
pravoslavų grobuonies erelio. Tad Religija ne tam vienam 
tikslui — amžinajam išganymui, bet ir patektės gerovei. Taip 
prieš jauną mokslavyrį anksti atsistojo pilietinė krikščionies 
pareiga būti religinio įsitikinimo ir tautinės kultūros sargy- 
boje. Gera tautybė, geras mokslų žinojimas; tačiau visako 
ultima ratio — Dievas, jo Apvaizda, jos parodomieji amži- 
nieji tikslai. Net kai rašo geometrijos, trigonometrijos, logi- 
kos vadovėlius, kai tiria matematikos problemas, seka dau- 
gelio mokslų pažangą ir jų tariamus naujus žodžius, kai seka 
literatūros keliomis kalbomis plėtotę, — visu kuo tik lygina 
kelią į sąmonę aukščiausiajai Būtybei. Ne kuriuo kitu tikslu 
kun. Dambrauskas tampa ir Esperanto tarptautinės kalbos 
pionierius; ne pirklybai, bet katalikiškai vienybės idėjai. 

Keliolika krypčių, keliolika pozicijų ir viską dirba pats, 
niekur kitais nepasivaduodamas, nors troško susilaukti 
padėjėjų. Jis pats vienas — hagiografas, asketas, apologetas, 
teologas, filosofas, matematikas, tautininkas, publicistas, 
poetas, menininkas, moralizatorius, satirikas, bibliograias, 
kritikas, redaktorius, leidėjas, organizatorius. Kiekoje da- 
lykų orientuojas! Nes nuolat skaito, mokosi, panildinėja savo 
intelektą, kaip kokią nuolat kunkuliuojančią, nuolat sviegus 
vandenis išverčiančią verdenę. Ir ji trykšta nuolat, gyvai ir 
tyrai, šaltai gaivinančia, karštai tvirtinančia srove. 

Dar jaunas būdamas pavyzdžiu sau laikė Gratry veikalą 

„Les Sources“ už tai, kad pilnas entuziazmo ir piešia kelią 
į plačią krikščionišką sintezę teologijos, filosofijos ir pozity- 
vinio mokslo. Tuo pat tikslu imasi ir pats studijuoti darvi- 
nizmą, materializmą, pozitivizmą, kosmologiją; klauso Men- 
deliejevo, Posses, Tangancevo, Andriejevskio, Solovjovo, pra- 
voslavijos teologų. Buvo kurį laiką linkęs manyti galima 
būsiant bet kuris Religijos dogmatas įrodyti tokia pat pre- 
cizija, griežtumu, kaip ir matematikos tvirtinimas. Bet su- 
pratęs savo klaidą, ieškojo naujų kelių į tiesą. 

Pagaliau, keletas žodžių apie patį kun. Dambrausko darbo 
būdą. Pirmiausia jis pagarsėjo poetu-eilininku, dviem leidi- 
niais. Dabar paruoštas spaudai visų eiliavimų storokas 10- 
mas. Poetinėje kūryboje jis klasikas, daug dėmesio kreipiąs 
į taisyklingą formą ir į filosofinį turinį. Matematiku išauk- 
lėtas, Dambrauskas griežtas galvojime, griežtai nuoseklūs ir 
kūryboje. D.—poetui daugiau rūpi pakombinuoti, neg pavaiz- 
duoti. Už gražią formą ir aiškią mintį daug Dambrausko 
eilučių tapo klasinės, užkariavo sau vietą visose chrestoma- 
tijose. 

Kone tuo pačiu žygiu pasireiškė ir matematiškais darbais. 
Be žinojimo dalyko ir jo literatūros, čia Dambrauskas yra 
taręs daug nauja lietuvių ir esperanto kalbomis. Sudėjus krū- 
von, susidarytų storas tomas. Už visa tai yra laimėjęs iš Lie- 
tuvos Universiteto gamt.-mat. fakulteto Daktaro laipsnį ho- 
noris causa. Matematiškų darbų įvertinimą parodo čia deda- 
mas diplomas. Jį yra davęs vienas gerųjų mūsų universiteto 
profesorių matematikų. Žiūr. diplomą. 

Iš beletristikos srities, griežtai imant, kun. Dambrauskas 
nėra nieko davęs mūsų literatūrai. Bet plačiau imant bele- 
tristiką, gražiąją literatūrą, įtraukiant į ją poeziją, irgi susi- 
darytų gerokas bagažas. Be monologo „Nebaigtas pamokslas“, 
skirto scenai, žymią vietą čia paimtų vadinamosios satiros, 
raštai gyvaisiais dienos reikalais, išdėstyti sūriai. Šiuose 
raštuose labai daug kartaus sąmojaus. Gauti tomą ydas 
pliekiamųjų raštų būtų nemažas laimėjimas. „Garnys“ pa- 
pešioti būtų labai pravartu. 

Užtat lietuvių literatūrą kun. Dambrauskas seka taip pat 
atsidėjęs, kaip ir šiaip-įau visuomenės dvasios pasireiškimus. 

Kun. Dambrauskas bet-kurio rašto turi duoti recenziją ti- 
kroje prasmėje: bent vienu felįetonu paminėti gera ir bloga. 
Kun. D. ir čia dažnokai pasako karčios teisybės, tačiau tik 
ten, kur pajunta nenatūralumą, kraipymąsi, pozą, nusidė- 
įimą menui. Šiaip-jau geroji ir malonioji kun. D. recenzijų 
šalis, kad jis raštu džiaugias, nepavydėdamas jo. Tiesa, nu- 
dažo savo asmenybe; bet kaip gi kitaip? Nuo savęs neatskirsi. 
Tų recenzijų žiūrėk du tomu: „Mūsų Naujoji Poezija“ 400 p. ir 
„Mūsų Naujoji Prozos Literatūra“ 178 p. -—- XXXV p. Viso 1203 p. 

Tąsą sudaro šitas štai „Užgesusių Žiburių“ tomas. Ten 
apie darbus, čia apie pačius darbininkus. Taip raštus, taip 
rašytojus kun. D. recenzuoja, paduoda daugybę taktinosios 
medžiagos būtinos bet-kuriam kritikui. Plačiau parašytose 
biografijose: Pietario, Kaupo, Tumo ir k., mes randame gau- 
siau inventarinės medžiagos, kruopščiau surankiotos iš au- 
tentiškų šaltinių. Tarp šitų raštų kai kada apie 30 m. atstu- 
mo. Jie palikti pirmykščioje redakcijoje, kad sudarytų isto- 
rinę medžiagą spręsti apie patį rašytoją Jakštą- Dambrauską. 

Tur hūt, taip pat šiemet pasirodys išspausdintas didžiulis 
tomas, virš 500 p., vardu: „Mokslas ir tikėjimas“, kukliai 
dar pavadintas senuoju esperantišku vardu: „Mažytės mintys 
apie didžiuosius klausimus“. Čia kuklumas kaip ir nereika- 
lingas: profesorius Dambrauskas apie didžiuosius klausimus 
moka rimtai, giliai pakalbėti, dažnai paberdamas originalių, 
kaip ir matematikos raštuose, minčių; pavyzdžiui, naujas 
bandymas Eucharistijos paslapčiai paaiškinti (Esmėkita), ma- 
terijos paslaptis, žmogaus paslaptis, tikėjimo paslaptys, „Di- 
džioji Realybė“ ir Dievas. Prof. Dambrauskas drąsus papo- 
lemizuoti su visais autoritetais, prof. Būčiu, prof. Čepinsku, 
prof. Mykolaičiu, pravoslavų ir kalvinų teologais, su politi- 
kais ir publicistais; bet-kam atsituri, o jam atsiturėti nepiga. 

Pagaliau, kun. A. Miluko raginamas, yra surinkęs pasta- 
ruosius (1927 — 29 m.) publicistiškus savo straipsnius į atskirą 
leidinį. Jis taip pat, tur būt, išeis 1930 m. | 

Ir dar būtų tomas šiaip jau mokslo raštų. 

Visais tais darbais Jubiliatas laiko apgaubęs visą gyveni- 
mą per visus 40 paskutiniųjų metų, pradedant nuo įo ištrė- 
mimo į Rusiją. Tardamas gerbiamajam prelatui Aleksandrui 

Jakštui- Dambrauskui - Druskiui jubiliejinį žodį, aš tyčia su- 
silaikau nuo sezoninio panegiriko, kad jo paties didybė sa- 
vaime kiltų visuomenės sąmonėje. 

Visuomene, atmink, kad esame turėję didį darbininką, 
didį rūpintojėlį, krikščionį mokslininką publicistą, tą tretį 
šalia dr. Vinco Kudirkos ir dr. Jono Basanavičiaus! 


Dr. Juozas Tumas 
L. K. M. Akademijos narys. 

PIRMOJI DALIS 

PAMINETINIEJI LIETUVIAI 


I. RAŠYTOJAI 
II.  MOKSLININKAI 
III. VISUOMENĖS VEIKĖJAI 


I. RAŠYTOJAI. 


D-ras Vincas Pietaris '). 
(1850—1902). 


(Referatas, skaitytas L. K. Mokslo Akademijoj 1925 m. kovo 29 d.) 


Kad Vincas Pietaris yra žymiausias mūsų beletristas, tai 
žino kiekvienas lietuvis inteligentas. Bet, deja, tasai žinoji- 
mas tebelieka vis bergždžias. Arčiau susidomėti tuo mūsų 
„aušrininkų“, plačiau aprašyti jo gyvenimas, niekam kol kas 
neatėjo noro. Tiesa, d-ras J. Basanavičius „Dirvoje“ ?) yra 
davęs šiek-tiek medžiagos P-rio biografijai; kai-ką yra sura- 
šęs ir pats „Algimanto“ autorius savo knygoje „Iš mano at- 
siminimų“ *). Bet tuo viskas ir pasibaigė. 


!) Rusiškai P-ris pasirašinėdavo Petter, lietuviškai Piettaris, 
lyg įo pavardė būtų susidarius iš dviejų šaknų — pi et- ir tar-. Bet 
mums ši filologija atrodo abejotina. 

2) 1903 m. 3-ias n-ris, 93—170 psl. 

3) Išleista Chicagoj 1905 m. 

Skaitant naujausią J. Tumo parašytąją Maironies biogra- 
fiją !) ir atsiminus P-rį, net gaila darosi: ten benediktiniškai 
surankiota net mažiausios smulkmenos, čia gi kol kas tam 
mūsų beletristikos tėvui beveik nieko nepadaryta. Mūsų lite- 
ratūros istorijoį tai didžiulė nedovanotina spraga. Jai dalimi 
užkišti ir pagamintas šitas rašinys. Jis senai man rūpėjo, bet 
susikrovę kiti darbai vis neleido tos mano pareigos atlikti. 
Tikriau tarus, tai buvo ne tiek literatiška, kiek šventa prie- 
telystės pareiga, nes man teko garbės per penkerius metus 
su P-riu draugauti, vienam miestely gyvenant, o kita tiek lig 
jo mirties su įuo laiškais susirašinėjant. Tie įo man rašyti 
laiškai ir mano atsiminimai ir bus beveik vienatiniai šio ra- 
šinio šaltiniai. Viena kita papildomoji žinutė yra paimta iš 
d-ro Basanavičiaus rašto „Medžiaga d-ro V. Pietario biogra- 
fijai“ ir iš S. Čiurlionienės straipsnio, įdėto senoj „Vilty“ 
1912 m. P-rio dešimtmetėms mirties sukaktuvėms paminėti *). 
Šis mano rašinys nebus tikra P-rio biografija, bet tik me- 
džiaga jai. Jame aš stengiuos labiausia nušviesti paskutinį 
P-rio gyvenimo laikotarpį, būtent nuo 1889 lig 1902 m. 


I. 

[ pažintį su Pietariu likimas yr mane suvedęs gana ne- 
paprastu būdu. Tai įvyko 1889 metais. Būdamas tuo laiku 
Panevėžio realinės gimnazijos kapelionu ir žinodamas, kad 
mokiniai katalikai caro dienomis neteisėtai varinėjami cer- 
kvėn melstis už Rusijos valdovą pravoslavų apeigomis, aš 
per tikybos pamokas pakviečiau savo klausytojus artimiausią 
caro šventę ateiti paskirtu laiku katalikų bažnyčion, kur, man 
pačiam mišias laikant ir „Te Deum“ giedant, galėsią katali- 
kiškai pasimelsti už carą. Žymi mokinių .dalis paklausė ir 
cerkvėn nebėjo. Gimnazijos valdžia palaikė mane tvarkos 
ardytoju ir įskundė Vilniaus Kuratoriui. Iš šio gavau parei- 
kalavimą pasiaiškinti. Padariau tai raštu, kur išdėjęs visą da- 
lyką, nurodžiau, buvusios pamaldų už carą tvarkos nenatu- 
ralumą ir neteisėtumą. Valdžios, žinoma, tuo neįtikinau. 
Anaiptol, pasirodžiau jai tikras maištininkas, pavojingas esa- 


)) Sk. J. Tumo: Jonas Maironis - Mačiulis. Kaunas, 1924. 
2, „Vincas Pietaris“, „Viltis“ 1912 m., 80, 81, 82, 83, 84 n-riai. 

mai valstybės tvarkai. Kaipo tokį, ji netrukus nuveždino ma- 
ne į Kretingos vienuolyną „atgailoti“, o paskiau birželio mėn. 
tų pačių 1889 m ištrėmė penkeriems metams į Naugardo 
guberniją „pod nadzor policiji“. Pranešimą apie tai gavau 
iš vakaro, kad, susikrovęs daiktus, rytojaus dieną anksti ga- 
lėčiau būti pasirengęs kelionėn. Ją atlikau laimingai, kun. C. 
Jačinausko tokio pat, kaip ir aš, kaltininko ir dviejų žanda- 
rų lydimas. Iš Kretingos per Mažeikius ir Petrogradą atvy- 
kau Naugardan. Vietos gubernatorius ištrėmimo vietą pasky- 
rė kun. Jačinauskui — Valdajų, o man apskrities miestą Us- 
tiūžną. Čion atvykau jau tik su vienu palydovu, kurs ir įtei- 
kė mane „pod razpisku“ vietos sprauninkui. Šis pasirodė 
geras žmogus, bet skeptikas, nes nenorėjo tikėti, kad valdžia 
vien tik už liepimą vaikams melstis už carą savoį bažnyčioj 
taip smarkiai būtų mane pabaudus. Įtikėjo tik daug vėliau. 
Tuo gi tarpu, paėmęs iš manęs parašą, kad aš be įo žinios 
iš Ustiūžnos neišvažiuosiu, patarė susiieškoti sau butą ir ap- 
sigyventi jo globai pavestame mieste. Kad iš bado nenumir- 
čiau, gailestingoji rusų valdžia paskyrė man, kaipo inteligen- 

„po 6 rub. mėnesiui „posobijos“. 

Išėjes nuo sprauninko, buvau tikrai susirūpinęs, kur aš 
čia nežinomam miestely rasiu sau įmanomą pastogę. Bet vos 
padariau keletą žingsnių didžiąja Ustiūžnos gatve, kaip štai 
pamačiau man priešais beateinant dailų tvirtą vyrą. Jis pri- 
siartinęs, kilstelėjo kepurę ir pasveikino mane tardamas dai- 
liai lietuviškai: 

— Tegul bus pagarbintas! 

Tai ir buvo d-ras Vincas Pietaris. 

Kresnas, apskritaveidis, sveikai raudonas, vidutinio ūgio 
jis padarė man labai malonaus įspūdžio '). Nuo šio pirmo 
pasimatymo pasijutom sau artimi, lyg tartum kaž-kiek metų 
būtumėm kits-kitą pažinę. 


!) Basanavičius šiaip charakterizuoja P-rio išvaizdą: „V. P-ris buvo 
žemo stuomens, stiprios kompleksijos, su plačiais pečiais ir krūtine, 
sveikai išveizdinčiu veidu; po vienos ligos, kurią, įam matematikos sky- 
riui esant, perleisti teko, buvo gana nutukęs; „vėliau jis neretai skųs- 
davos ant laringito (aryngitis catarrhalis). Siaip buvo sveikas. Plati 
aukšta kakta, išmintingai žvelgiančios akys dabino jojo šiaip nelabai 
dailų, su menka, reta barzdute A ii, veidą; plaukus turėjo tamsiai 
palvus“. („Dirv.-Zin.“ 1903 m., 96 p.). 


a 


Iki atvyksiant Ustiūžnon aš apie P-rį nieko nebuvau gir- 
dėjęs. Taigi man buvo įdomu jis arčiau pažinti. Tą mano 
žingeidumą vėliau jis mielai patenkino plačiai apipasakoda- 
mas savo kilmę ir jaunystę. Iš čia sužinojau, kad jis buvo 
suvalkietis, dorų, protingų, kad ir neperturtingų ūkininkų 
sūnus, gimęs 1850 m. rugsėjo 21 d. Man jis nesykį yr pasa- 
kojęs, kad jo giminė esanti labai sena, išsikėlusi iš Prūsų 
Lietuvos ir rodęs net sename to krašto žemėlapy Pietarė- 
lių (vok. Peterellen) kaimą, iš kurio, įo išmanymu, galėję 
ateiti įo proseniai. 

V. Pietario gimtinė buvo Žiūriai- Gudeliai, kitaip Ve- 
keriotiškiais vadinami. Šito kaimo laukai guli tarp Šešu- 
pės ir ežero, labai gražioje vietoje. Dailūs šios ūpės krantai, 
Gajų, Vartų kalnai ir daubos, o ypač Piliakalnių pilekalnis, 
yr padarę P-riui jaunystėje gilios įtakos, sužadindami jame 
savo tautos ir krašto meilės. Dar kūdikiu būdamas, jis mė- 
gęs labai paupiu bėgioti, ten su smiltimis ir akmenėliais 
žaisti, žuvis gaudyti, o paūgėjęs, vasarą meškerioti. Kaipo 
įauniausis vaikas, buvo tėvų ir seserų lepinamas, o ypatingai 
mylimas savo vyresniojo brolio Kazio, kuriam vėliau teko 
po tėvui valdyti ūkis gimtame Žiūrių-Gudelių kaime. Iš jau- 
nų dienų P-ris rodė nemaža išminties, geros atminties ir ga- 
bumo mokytis, bet nemėgo ilgai ant knygos knobsoti, mo- 
kinosi gerai, atsilsėdamas !). 

Kaipo visų mylimą, Vincą leido ir į mokslą. Šio pradžia 
buvo nekokia. Pirmiausia mokinęs jį kaimo „daraktorius“, 
paskui leidė jį Pilviškių pradinėn mokyklon, iš čia Mariam- 
polės progimnazijon; ją baigęs, įstojo Suvalkų klasikiškojon 
gimnazijon. Čia jis mokinosi daug geriau, neg Mariampolėj, 
bet pirmuoju mokiniu nebuvo, nes nemėgo kalbų, o ypač 
senoviškųjų — lotinų ir graikų. 

Iš pat jaunų dienų buvo rimtas, mėgo labiau galvoti, neg 
žaisti, bet draug turėjo palinkimo ir sąmojingai įuokuoti, ko 
nemaž buvo prisiklausęs iš gabaus įuokdario savo brolio 
Kazio. Iš jo ir iš savo tėvų Vincas buvo išmokęs dailiai lie- 
tuviškai, nes jo šeimynoj kitaip ir nekalbėta. Taigi nenuo- 
stabu, kad dar įjaunutis būdamas jis jau pasirodė karštas 

1) „Dirva-Žinynas“ 1923 m., 94 p. 

lietuvystės mylėtojas. Lietuvių kalbos branginimą jis yr pa- 
rodęs jau 3-ais progimnazijoį buvimo metais. Savo knygoj 
„Iš mano atsiminimų“ jis taip apie tai pasakoja: „Būnant 
man trečioj klasėį, mūsų mokyklos inspektorius Al. Langry 
stengės įrodyti lenkiškosios kalbos gražumą ir lietuviškosios 
biaurumą. „Ji taip elgetiška, sakė jisai, jog lig šiam laikui 
neturi įokios gramatikos“. Atsimenu ir šiandien šituosiūs jo 
iš tarpo kitų žodžių. Klausau aš ir galvoju: įeigu tiesa, kad ji 
neturi gramatikos, tai aš tą gramatiką sustatysiu, ir kad tu ne- 
mistum, įeigu da aš tau į nosį jąja neįdursiu!..“ !). Vadinas, 
P-ris išlaikė lietuvystės kvotimą visai panašiu būdu, kaip ir 
Baranauskas. 

Baigęs Mariampolės progimnaziją, nuvyko draug su Petru 
Kriaučiūnų į Suvalkų gimnaziją. Abudu padarė apžadus ža- 
dinti lietuviuose tautinį susipratimą ir nebeduoti lenkams jų 
lenkinti. Suvalkuose lenkų gimnazistų skaičius buvo daug di- 
desnis negu lietuvių. Tai matydami lietuviai susispietė tvir- 
tan būrin ir nutarė nepasiduoti lenkams. P-ris buvo jų va- 
das. Jis patiekė draugams šitokį sumanymą: „Kaip tik ateis 
koks lenkas mus ganabyti, tai aš jį stversiu ir palaikysiu, o 
judu suduokit jam. Tai bus lietuviška falanga“. Savo žodį 
P-ris ir vykino, nes buvo stipraraumenis vaikinas. Tai, žino- 
ma, buvo tik fiziškas apsigynimo būdas, kurio vertė buvo 
nekokia. 

Bet šalia fiziško ginklo jis netrukus griebias ir dvasiško: 
V-oį ar VI-oį klasėį būdamas, jis rašo lietuvių kalbos gra- 
matiką, bet nugirdęs, kad ji jau yra parašyta, meta tą darbą. 
Bandė rašyti lietuviškai ir eiles, bet, įo paties pasakymu, įos 
buvę nelemtos, nors jo draugui Juoz. Lenkevičiui patikę. 

Per 1863 m. lenkmetį dėl ištikusio ekonominio krizio na- 
mie, negalėdamas užsimokėti už mokslą, vienerius metus 
dykai praleido, prabuvęs iki Kalėdų namie. Antrą pusmetį 
gyveno Suvalkuose ir versdamos lekcijomis, atostogoms par- 
sivežė namon 11 rublių kišenėje; jais, sakėsi; „visus namus 
pakėlęs“. Po atostogų įstojo į VII-ją klasę; ją baigęs, gavo 
lietuvių stipendiją ir nuvyko į Maskvos universitetą, kur ir 

1) Šioj ir žemiau dedamose ištraukose iš Pietario raštų aš įo var- 


totus polonizmus pakeičiau visur, lietuviškais žodžiais, o kai-kur ir jo 
lietuviškus žodžius kitaip sugretinau. 


= 


įstojo fizikos-matematikos skyriun. Jį 1875 m. su matemati- 
kos kandidato laipsniu baigęs ir numanydamas, kad tyroji 
matematika nekaip žmogų teaprūpina, įstojo tiesiog II-an 
medicinos skyriaus kursan, apsiimdamas iš kai-kurių mok- 
slų išlaikyti papildomus kvotimus vėliau; tai ir yr laimingai 
atlikęs. Maskvos universitete P-ris susipažino su Basanavi- 
čium. Šis jauną Pietarį charakterizuoja šitaip: „Kaipo medi- 
cinos studentas, jis buvo gana darbštus, gabiai mokinosi ir 
gerai visus ekzaminus atlikdavo. Nuo 1873 m. iki 1879, kada 
mudu drauge baigėva medicinos skyrių, visą laiką intimiau- 
siai sėbravova. Jungiąs mus ryšys daugiausia buvo lietuvystė. 
Pasakos iš mūsų tautos praeities, svajonės apie jos šiandie- 
nius reikalus ir įos likimą — buvo kasdienė mūsų pasikal- 
bėjimų tema, o nekartą ir karštų disputų. Mat, kuomet aš 
pradžioj istorijos-filologijos skyriuį būdamas ir daug Lietu- 
vos istorija, etnografija užsiiminėdamas, buvau jau par ex- 
cellence nacionalistu tapęs ir maniau mums mūsų tautos at- 
gaivinimą ir įos švietimą reikėsią istoriškais mūsų praeities 
pamatais remti, P-ris, labiau realistiškai į tą dalyką žiūrė- 
damas, reikalavo platinimo žinių, ypač reikalingų materialei 
žmonių gerovei kelti, to dėl jau tuomet buvo užsiėmęs vie- 
nos agronomiškos brošiūros vertimu“. Iš čia kildavę karštų 
ginčų, kurie baigdavęsi net susipykimu, nes P-ris užsispyręs 
laikydavos savo nuomonės. „Manydamas pasiekt lietuvių iš- 
ganymą tik jų materialės kultūros kėlimu, jis, kaipo mate- 
matikas, taip lygiai vėliau medicina užsiiminėdamas, maža 
ką teskaitė apie Lietuvos istoriją, ir tik vėliau, jau gydytoju 
būdamas ir pradėjęs literatūra užsiiminėti, pajuto nemenką 
spragą savo tautiškame apsišvietime, bet toli nuo didesnių 
bibliotekų gyvendamas ir pinigų stigdamas, įau ne taip len- 
gvai galėjo papildyt, ką jis Maskvoje dar būt galėjęs leng- 
viau padaryti. Beveik vienintelis įo užsiėmimas laisvomis. 
nuo mokslo darbo valandomis — buvo griežimas smuiku, 
laikraščių skaitymas, neretai — kortos, kuriose jis laimės ne- 
turėjo. Kaipo autodidaktikas, jis griežime smuiku tobūlybės 
pasiekti negalėjo, nes muzikos lekcijų neėmė. Gražiai tik 
griežė lietuviškų dainų melodijas. Prieg tam tarpais, nors 
labai retai, būdavo, užsiima ir piešymu lietuviškų motyvų; 

taip jis, atsimenu, turėjo iliustravęs kai-kurių dainų tekstus. 
Geriausiai, rodos, buvo papiešta jauna lietuvė, rymant. 
ties kūdikiu kabančiame lopšy, kaip iliustracija žinomos 
dainos: 


Močiute-motinėle, močiute-širdužėle, 
Vai tu turėjai didelį vargelį, 

Kol mane užauginai. 

Dienelėms ant rankelių, 

Naktelėj — į lopšelį. 

Tu nurymojai baltas rankeles, 

Į mane žiūrėdama. 


Prie to turėjo dar gana gerai nupieštų iš Gvagnino „Sar- 
matiae Europeae descriptio“ paveikslų kelių Lietuvos kuni- 
gaikščių, k. š. Gedimino, Algirdo, Kęstučio ir k., kuriuos vė- 
liau jis man parodė; pagal tuos jo piešinius buvo produ- 
kuota Amerikoj tų kunigaikščių paveikslai. 

Savo santykiuose su nepažįstamais arba menkai pažįsta- 
mais, ypač kitataučiais, P-ris būdavo šiurkštus ir šaltas; ilgo 
laiko reikėdavo, iki sutirpdavo ledai apie nepasiekiamą širdį. 
To dėl retai kam tepavykdavo susieiti su juo į artimesnę 
pažintį. Dar ir intymioje pažinty su įuo visada įausdavai 
sausą, trumpai savo mintis reiškiantį matematiką. Pats jis 
buvo linksmo būdo, nes vargo savo jaunystėje nepažino; su 
draugais buvo ne labai taikus, nes iš mažumės buvo pratęs 
„komandieruot“ artimais sau žmonėmis. Su tarnystės kole- 
gomis dažnai susibardavo. Kalba jo buvo trumpa, stati, sausa, 
dažnai pilna aštrios ironijos ir humoro. 

Iš savo universiteto draugų artimesnę pažintį teturėjo vien 
su Basanavičium; su kitais nesugyvendavo, nes mėgdavo į 
akis jiems jų klaidas rodinėti. Su rusais, nors ir jų širdy ne- 
apkęsdavo, dar pažintį palaikydavo; bet nuo tikrųjų lenkų, 
o ypač lenkbernių, visados laikydavos iš tolo. Į jų susirin- 
kimus ne tik pats niekad neidavo, bet ir Basanavičių prikal- 
binėdavo neiti, nes tarp tuometinių lenkų studentų viešpa- 
tavo „duch patryotyczny polski“. Dar lenkus draugus iš Vil- 
niaus, Minsko, Gardino, kurie save net ;litvinais“ vadindavo, 
P-ris pakęsdavo, bet su koroniarzais ir lietuviais Ilenkber- 

niais nesyk per aštriai susikirsdavo. Kartais iš to kildavo 
net rimtesnių koniliktų. Pav. 1878 m. sausio m. mozūriukas 
Grudzinskis, P-rio sarkazmais užsigavęs, išvadino įį „prze- 
klęty litwin“ ir net spiovė P-iui į veidą. Šis, ilgai nelaukda- 
mas, išsitraukė iš po kailinių geležinį plaktuką, kurį kaip 
kokį ginklą drauge nešiojos, kaip kirs mozūrėliui. Gerai, kad 
ne į galvą, tik į petį pataikė, — o mozūriukas buvo silpnas, 
žemo ūgio vaikėzas — ėmė jam ir perkirto kailinių gelumbę 
ir padarė kontuziją. Grudzinskis pakėlė tarp studentų didelį 
triukšmą prieš tokį negirdėtą „lietuviškąjį barbarizmą“. P-ris 
pareikalavo garbės teismo. Iš lietuvių tame teisme dalyvavo 
Basanavičius, Oleka, Kudirka ir k. Ištyrus, pasirodė Grudzin- 
skio kaltybė, kaip ant delno, ir mozūrėlis buvo priverstas 
P-rį atsiprašyti. 

Medicinos skyrių baigė P-ris 1879 m. Kaipo valdžios sti- 
pendiatui, buvo pasiūlytos jam dvi vietos: viena Sibirijoje, 
antra Demjanske. P-ris išsirinko šią antrąją. Čia pagyvenęs 
penkerius metus, persikėlė Ustiūžnon. Štai, dėl ko aš čia jį 
ir radau. 

Supažindinęs skaitytoją su P-riu, laikau savo pareiga pa- 
tiekti platesnių žinių ir apie pačią Ustiūžną, kur P-ris savo 
gyvenimą baigė. Pilnas Ustiūžnos vardas yra: Ustiūžna- 
Železnopolskaja. Mat, jos apylinkių laukuose esama gele- 
žies rūdies. Jono Žiauriojo laikais tas rūdis kasdavo, versda- 
vo geležim; iš įos darydavo kavalerijai pasagas, ginklus, vi- 
nis. Savo vardą ji yra gavus nuo savo padėties prie upės 
Ižinos įtekmės į Mologą, įtekančią už 60 varstų į Volgą 
(Ustje Ižiny — Ustjužna). Ji yra apskrities miestelis, turėjęs 
tuomet, 5000 gyventojų ir 10 cerkvių. Tris pastatytas per 
kelis žingsnius viena prie kitos. Vieną pastatęs turtingas pirk- 
lys; jis, susipykęs su antru pirkliu, taręs: „tu į mano cerkvę 
nevaikščiok“.  Užgautasis atsakęs: „jei taip, tai aš pasistatau 
savo cerkvę, į kurią tu nedrįsk man nei kojos kelti“. Pana- 
šiu būdu atsiradus ir trečioji. Mano laikais jos ištisus metus 
stovėdavo uždarytos, be vienos dienos, kurią jose būdavo 
laikomos pamaldos. Šiaip jau miestelis nebjaurus: gatvės 
tiesios, plačios, cerkvės kai kai-kurios gražios, renesanso ar- 
chitektūros, nieko bizantiška savy neturinčios. Gyvenimas ty- 

lus, ramus. Judėjimo beveik jokio. Be didžiosios gatvės, visos 
kitos, ypač pakraštinės, vasarą virsdavo žaliomis vejomis, 
nes buvo negrįstos. Aikštė vidury miesto taip-pat visą vasarą 
žaliuodavo, temindoma vien naktį įoje besiganančių palaidų 
arklių. Ant Mologos kranto žaliavo originalinė beržų aleja. 
Neatsimenu, kad būčiau kada matęs Ustiūžnoj bent vieną 
profesionalą vežėją. Tevažinėdavo retkarčiais didžiąja gatve 
vien turtingų pirklių žmonos ir dukterys. Net ir vaikai čia 
buvo ramūs, tylūs; bent man neteko girdėti jų rėkaujant, nei 
matyti besipešant. Pragyvenimas buvo be galo pigus. Iki ar- 
timiausiai gelžkelio stočiai į vieną pusę buvo 180 varstų. į 
antrą — 120. Artimiausias garlaivis vasarą būdavo už 60 var- 
stų Mologoj. 


Į tokį tat užkampėlį buvo lemta patekti man, o keleriais 
metais prieš tai ir P-riui. 

Kaipo seniai jau čia begyvenančiam, P-riui buvo gerai 
žinomi visi Ustiūžnos gyventojai ir jų butai. Bet, matyt, ma- 
nydamas, kad mano finansai nekokie, nurodė jis man butą 
gana demokratišką — iš vieno vidutinio kambario ir sandė- 
liuko: šis turėjo man būti koplyčios vietoj. Buto savininkė 
senutė rusė, jaunystėį gyvenusi Varšuvoj, taigi apie katalikų 
kunigus turėjo supratimo, priimti mane savo nuomininku 
nepabijojo. Mandagūs buvo ir kiti ustiūžiečiai; nė iš vieno jų 
nesu prityręs įokio nemalonumo, nors vaikščiojau kunigo 
rūbais. Išsikraustęs iš lagamino savo knygas ir saviškai su- 
tvarkęs kambarį, kuriame teko ir valgyti, ir miegoti, ir ra- 
šyti, tapau Ustiūžnos, kad ir negarbingu,.vis dėlto piliečiu. 


Pirmutinė mano vizita, žinoma, buvo P-riui. Jis gyveno 
poniškai, miesto aikštėje, gražiuose pirklio Pozdiejevo na- 
muose, užimdamas jų antrame aukšte be virtuvės 6 ar 7 
kambarius. To reikalavo ne tik oficialė jo, kaipo apskrities 
gydytojo, padėtis, bet ir įo šeimynos reikalai. Mat, jis jau 
Demianske buvo vedęs ir tuo laiku turėjo ketvertą vaikučių 
Penktasis gimė kiek vėliau. 

Pietario žmona buvo visais atžvilgiais artima moteries ide- 
alui: daili, simpatinga, geraširdė, apsišvietusi, gera šeiminin- 
kė, vaikams visa širdžia atsidėjusi motina, vyrui ištikimiausia 

ir nuoširdžiausia gyvenimo draugė; ji vieną teturėjo trūkuma 
— buvo rusė pravoslavė *), ne lietuvė. 

To tikybos skirtumo savo jaunystėje P-ris nejautė, nes, 
kaip ir kiti anų laikų įo draugai studentai, žiūrėjo į tai per 
liberalizmo akinius. 

Kas kita tautybė. Kad tarp lietuvio ir ruso esama didelio 
skirtumo, tai Pietariui buvo aišku, juoba kad jis dar Mas- 
kvoį bestudentaudamas buvo jau didelis lietuvių patriotas ir 
laikė ne mažu savo nuopelnu, kad patį Basanavičių lietuvys- 
tėn atvertęs. Taigi vesdamas savo Marįją Nikolajevną, o mei- 
luojamai tariant, Marusią, negalėjo jis to tautybės skirtumo 
nematyti. Jei jį kuriam laikui buvo pamiršęs, tai čia kalta 
pirmoji meilė ir jos monai. 

Tos meilės apsvaigintas, pirmąjį savo moterystės laiko- 
tarpį praleido jis, laimės taurę begerdamas ir apie nieką kitą 
negalvodamas. Bet vėliau, susilaukęs vaikų, ėmė vis labiau 
jaustis suklydęs ir nesyk, kaip žemiau pamatysim, laužė sau 
galvą ir ieškojo kelių tai klaidai atitaisyti. 

Žmona čia, žinoma, buvo nieko nekalta; įi karštai mylėjo 
savo vyrą ir stengės jį padaryti laimingą. Žinodama, kaip 
jos vyras myli lietuvių tautą, ji išmokino ir vaikus, kad tėvo 
paklausti, tinkamai jam atsakinėtų. Tėvas tuo džiaugės ir 
man nesykį teko tų kvotimų būti liudytoju: 

— Kas tu esi? — klausdavo tėvas vaiko. 

— Ja litoviec, arba ja litvinka, — atsakydavo moti- 
nos pamokyti vaikai. 

Gražu tai buvo girdėti, bet liūdna darės atsiminus, kad 
tie Pietario „litovcai“ ir „litvinkos“ nė žodelio nemoka lie- 
tuviškai... 

Neiškenčiau prie progos pačiam P-riui to nepasakęs ir 
draug pasiteiravau, kaip jis, toks patriotas, galėjo tokį klai- 
dingą žingsnį padaryti, vesdamas rusę. 


1) Apie P-rio žmonos kilmę paskelbta kelios nuomonės. Basanavi- 
us laiko ją „apmaskolinta vokietaite“, Miklašius — tiesiog „maskolka“, 
liurlionienė -- „surusėjusia lenke“. Ši pastaroji nuomonė benebus tik 
artimiausia tiesai. Reikėtų tik čia įnešti mažą pataisą, kad toji „lenkė“ 
Kosovičiūtė buvo kilusi iš Lietuvos lenkų, nes P-ris, remdamasis 
žmonos genealogija, buvo šventai įsitikinęs, kad jo žmona kelintoje kar- 
toje esanti kilus iš lietuvių. 

P-ris atvirai prisipažino suklydęs, bet draug nurodė ir jo 
kaltę mažinančias aplinkybes; jos buvusios šitos. Baigdarnas 
universiteto stūdijas, Pietaris atostogomis viešėjo pas motiną. 
Ši, parėjus sykį iš vietos klebono kun. Varkalos, papasakojo 
sūnui, kunigėlis pataręs jai melstis į Šv. Dvasią, idant jos 
sūnus Vincas pasitaisytų ir metęs bedievystę, sugrįžtų prie 
Dievo. Kuo rėmės klebonas, sakydamas tai Pietarienei, neži- 
nia; greičiausiai tai buvo davatkų plepalai, kuriais kun. Var- 
kala, matyt, buvo patikėjęs, nes P-ris niekados bedievis nėr 
buvęs ir bedievystės neplatinęs. Taigi įpykęs dėl neteisingai 
daromų sau priekaištų, jis motinai įuokais atsakė: 

— Neimk, mama, to į širdį. Šv. Dvasia geras yra daiktas, 
bet ji labiau reikalinga pačiam klebonui. Man gi labiau pri- 
tiktų jo jaunoji gaspadinė. 

Motina neiškentė nepasigyrus tuo sūnaus sąmojum savo 
draugėms, šios su pagražinimais pakartojo kitoms, galop 
Pietario žodžiai, įgavę naują redakciją, pateko klebonui į 
ausį. 

Šis palaikęs tai savo gero vardo įžeidimu ir pasidaręs at- 
viras Pietario priešas. Kur tik galėjęs, stengęsi jį atvaizduoti 
kuo juodžiausiai, taip kad P-ris negalėjęs niekur iš namų nė 
akių parodyti. Dėliai to vėliau jis nė Lietuvon negrįždavęs 
ir tuo būdu dėliai kun. Varkalos šmeižtų netekęs galimy- 
bės susieškoti sau tėvyškėje žmonos lietuvaitės katalikės. 

Be abejo, visa tai turi faktiško pagrindo; galėjo kun. Var- 
kala P-riui nusidėti, skleisdamas apie jį nepalankias žinias; 
vis dėlto tai P-rio žingsnio pilnai pateisinti negali. Dėl vieno 
Varkalos žodžio nebuvo reikalo užsikasti Rusijos užkampy, 
sutraukius ryšius su tėviške. 

Tiesa, tie ryšiai buvo nutrūkę tik laikinai. Vėliau P-ris 
susirašinėjo su broliu Kaziu, kurį jis labai gerbė, o jau jo 
mokėjimu pasakyti tiesiog negalėdavo atsigerėti. Visus savo 
„atsiminimus“ jis daugiausiai yr surašęs iš brolio žodžių ir 
tikrino, kad brolis kur-kas geriau sugebėdavęs papasakoti. 
Štai jo paties žodžiai: „Ilgų man ir nuobodu be savo žmo- 
nių. Laukstu, jog nėra jau brolio. Širdį man skauda, jog aš 
nesuspėjau sunaudoti jo puikią kalbą, įo tarimo būdus, jo 
protą pilną lietuviškos dvastos. Tai ne tik mano vieno nu- 

stojimas. Sveikas matei ir girdėjai tik menką šešėlį to, kas 
buvo mano brolyje... Ir tas menkas šešėlis Tamstai pane- 
šėjo į epopėją. Bet jeigu Tamstai būtų tekę paklausyti tą 
epopėją iš pirmų lūpų!.. Kaip dabar aš prisimenų praeitį, 
tai man atrodo taip, jog šalia mano brolio reikėjo turėti ste- 
nografas ir siekti užrašyti diena nuo dienos ir jo pasakas 
apie atsitikimus Lietuvoje ir jo ištarimus, galop ir daugumą 
įo darbų. Ir turiu pridėti, jog ne dėl kito ko, bet kaip tik dėl 
to, kad mano brolis buvo savo gadynės lietuvio tipas, tipas 
saugimis ir išbujojęs prie ypatingų, tiktai vienai senai Lie- 
tuvai tepriderančių aplinkybių. Veltui aš siekčiau sugrabi- 
nėti visa, kas mano atminty apie jį užsiliko. Jau neišeis iš 
to, kas išeidavo iš jo burnos... Mano atminimai jo pasakų, 
palyginus su įo pasakomis — tai išsikvėpęs ir prarūgęs vy- 
nas, palyginant su geru vynu“ !). Tam tai savo broliui norė- 
damas padaryti malonumo, jis buvo sumanęs išmokyti savo 
vaikus lietuviškai. Bet čia iškilo klausimas, kaip tai pa- 
daryti. 

Motinai lietuviškai nemokant, beliko ar pačiam užsiimti 
tuo mokymu, ar pavesti tai samdytai lietuvaitei guvernantei, 
ar galop partraukti iš Lietuvos vaikams rusiškai nemokančią 
auklę lietuvę. Bet pats užimtas ligoniais, tai važinėdamas po 
apskritį ir ištisomis dienomis kartais namie nebūdamas, imtis 
vaikų mokymo negalėjo. Išlavintų lietuvaičių, kurios būt ga- 
lėjusios vaikus mokyti lietuviškai, tuomet nebuvo. Pats P-ris 
irgi dar nebuvo parašęs savo „Keidošių Onutės“, kur pirmą 
kart nurodyta kelias panašioms išlavintoms lietuvaitėms ga- 
minti. O be to, jei jų ir būtų buvę, mokyti vaikai be tam 
tikros vaikų literatūros nebuvo galima, o lietuviškos knygos 
anuo laiku, kaip žinom, buvo griežtai uždraustos ir persekio- 
jamos. To dėl beliko nebent parsitraukti lietuvaitė tarnaitė. 
Bet ši, būdama bemokslė, ne ką būt galėjus penketą P-rio 
vaikučių išmokyti. Namie būdamas pas brolį, P-ris to nežiū- 
rėdamas, buvo kvietęs vieną-kitą lietuvaitę tarnaitę važiuoti 
su juo Ustiūžnon. Bet šios, sužinoję, kad ten nėra nei bažny- 
čios, nei katalikų kunigo, atsisakė vykti. Galop, jei ir būtų 

sutikusios Ustiūžnon vykti, būtų galėjusios sudaryti P-riui 
rimto pavojaus. Nes žinia, kad P-ris yr parsigabenęs kaž 
kokią rusiškai nemokančią lietuvaitę ir įsakęs jai šnekėtis su 
vaikais lietuviškai, anksčiau ar vėliau būt' plačiai pasklidus 
miesčiuke su 5000 gyventojų, atkreipus net valdžios akį ir 
būt' galėjus turėti rimtų pasėkų jam pačiam, o ypač jo šei- 
mynai, kurios, vietos netekęs, kurį laiką nebūtų galėjęs tin- 
kamai išlaikyti. Kad nukentėti būtų tekę jam vienam, jis to 
nebūt' pabugęs. Bet įtraukti vargan draug ir šeimyną, to jis“ 
tarės neturįs teisės daryti. Dėliai to įis ir vengė visa, kas tik 
galėjo padaryti jį įtartiną valdžiai. Bet savo dvasiai atgaivinti 
jis betgi gan dažnai važinėdavo Lietuvon. Tai matyti iš Ba- 
sanavičiui rašyto (94. I-7) laiško, kur P-ris taip apie save 
rašo: 

Jau kelintas metas, kaip aš, mets į metą, lankau tėviškę. Tai marti 
tai brolis suserga, tai brolis taip išsilgęs namo parsivilioja pasimatyti. 
Ir mets į metą suku aš aplink savo tėviškę, kaip paukštis, ratus. Ir 
mets nuo meto tie ratai siauryn eina. 

„Ilgai, sugrįžus, man rodosi, kad kvėpuoju Lietuvos oru, ilgai ma- 
no pajautos gyvena tėvynės įspūdžiais. Upių upelių skardys, seni pra- 
bočių kapai, kur ant jųjų liūdi plati žilo Nemuno vandens erdvė, Ne- 
ries patogios vingys, tušti šilai, gryni Padauguvės smiltynai su nuliū- 
dusia liaudim, — ilgai mano akyse dungso“... 

Kaip veikė P-rį Lietuvos gyvenimas, tai matyt iš šių to- 
pat laiško žodžių: 

1892 m. parvažiavęs į Lietuvą, grįžtu sykį nedėldienį su broliu iš 
lauko... Ties viduriu kiemo lyg stabas mane ištiko. Išgirdau giedant 
giesmę sutartinai dar man negirdėtu balsu. Giedojo mano brolio dvi 
dukteri ir, rodos, keturi vaikinai. Giesmė buvo gan tiesmuka, kaip ir 
daugumas lietuviškų giesmių, bet turėjo savy tiek liūdnos grožybės, 
jog jąja aš ilgai atsigerėti negalėjau. Ji monotoniška, bet klausydamas 
užmiršti apie tai... Tai tartum volungė rykauja liūdnai sodo medžiuose, 
tai lyg šile vėjas gaudžia dejuoja. Kyla atminty seni, užmiršti jaunų 
dienų vaizdai: plačios lankos paupyje saulėtvankoje mirgančios ir dūz- 
giančios visokių vabalėlių balsais, skambančios paukščių giesmėmis... 
Tai skardo vėsa užsupa, tamsi nakties slapta tvosteli... Neapsakoma 
galybė giesmėje gyvena. 

Kapai ant kapų, ant kapų kapai — tai mūsų tėvynė. Tie kapai me- 
džiais, medeliais apžėlę. O tie medeliai mūsų krauju ir ašaromis lai- 
styti. Argi dyvai, kad taip liūdnos giesmės jų paunksnyje dygo? Mūsų 
dvasios išminties ir jausmų pajėgos nuo amžių giesmėj ir pasakoj tven- 
kėsi. Ar dyvai, kad jos dėl to galingos? 

Ir vėl lietuviška giesmė skrenda į lietuvio namus ir vėl Medžiojima 
tartum pabudusi rėkia: „auginkite girias“! 

Pernai vėl buvau namie. Kaip Atlasas, imdamasi įgydavo naujų 
pajėgų, pripuolęs bent akimirkai prie žemės, taip ir kiekvienas iš mū- 
sų įgyja naujo veikimo ilgam, pabuvęs tėvynėj. O tas gimtasis kampas 
tai neapsakomai dosni versmė visokių senovės palaikų, visokių seny- 
bės ženklų ir mūsų senovės kultūros žymių. 


Tose kelionės į Lietuvą P-ris užsukdavo į Kauną ir lan- 
kydavo anų laikų garsiuosius mūsų veikėjus. Pav. viename 
laiške praneša Basanavičiui (31. III. 92) štai kokių žinių: 

Būdamas Kaune, aš netyčiomis pasimačiau su Jaunium. Apie Ba- 
ranauską gana daug girdėjau, bet, tiesą sakant, svarbaus mokslo inte- 
reso pas jį nejaučiau ir ne buvau. Jis yra poeta. Na, o aš poeziją, kad 
ir labai mėgstu, betgi mažiau negu kalbą ir istoriją. Tu rašai juodu 
esą tavo neprieteliai. Apie Baranauską nieko negaliu pasakyti, bet apie 
Jaunių noriu ginčyti. Apskritai apie jį kalbant, turiu parašyti, kad jis 
man atrodė protingu žmogum... Kitaip sakant, jis man pasirodė ne 
tamsiu fanatiku, bet žmogum, kuris gali ir kitus suprasti, ne vien ku- 
nigus. Maža to, minėdamas tave, jisai nekalbėjo, būk esąs tavo prieši- 
ninkas ir neprietelis... Galop, apskritai kalbant, aš manau, kad nėra nei 
priešininkų lietuvių, nei tinginių, nei gerų, nei brudų... yra tik vieni 
lietuviai. 

Taip rašyti tegalėjo karštas tautininkas, branginąs ir savo 
kraštą ir savo tautystę. Dėliai to su savo tautyste P-ris nuo 
nieko ir nesislėpdavo, nors viešai demonstruotis su įa ne- 
mėgdavo. Mielai palaikydavo santykius su vietos šventikais 
ir žymesniais valdininkais, išskyrus tik savo šmeižėjus, ku- 
riems rankos nepaduodavo. Porą kartų į metus darydavo pas 
save pokylius, kur susirinkdavo visa Ustiūžnos inteligentija. 
Man bent du kart į mėnesį tekdavo dalyvauti jo šeimyninėje 
arbatoje. Tų arbatų programa paprastai susidėdavo iš dviejų 
dalių. Pirma gerdavom, užkandžiaudami ir šnekėdami su 
žmona ir vaikais rusiškai. Čia P-ris pasakodavo, ką važinė- 
damas po apskritį yra pastebėjęs, ką įdomu ar juokinga yr 
matęs bei girdėjęs mieste. Kartais prisimindavo įvairių ku- 
riozų iš praeito savo gyvenimo Maskvoj ir Lietuvoj studen- 
tavimo ir gimnazijos laikais. Atmintį turėjo nepaprastai gerą, 
pasakot labai jam sekdavosi, ypač geroj nuotaikoj esant. Taigi 
ir kalbos jam niekad netrūkdavo. Žmonai ir vaikams atsi- 
sveikinus ir nuėjus gult, jis vesdavos mane į savo darbo 

kambarį. Čia tai prasidėdavo kita šneka, atvira, jokiu atžvil- 
giu nevaržoma. Kalbėdavomės, žinoma, lietuviškai. . 

Mano rolė tuose pašnekėsiuose daugiausia buvo pasyvi: 
aš paprastai klausiau, palikdamas P-riui sunkesnį pasakojimo 
darbą. Pasakoti gi jis, matyti, mėgo, taigi ir džiaugės radęs 
Ustiūžnoj bent vieną jį suprantantį klausytoją. Tų pasakoji- 
mų tema būdavo paprastai jo mylimoji Sūduva, jos gražioji 
Šešupė, jos gyventojai lietuviai, prūsai, žydai, o ypač P-rio 
gimtinis Žiūrių-Gudelių kaimas. Kiekvieno to kaimo gyven- 
tojo jis žinojo netik vardą ir pavardę, bet ir smulkią jų cha- 
rakteristiką ir net jų šeimynų naminę istoriją, siekiančią jų 
tėvų ir senelių, iliustruotą konkrečiais jų gyvenimo atsitiki- 
mais, darbais bei įdomiais žodžiais.. Neretai pasitaikydavo 
tuose pasakojimuose dalykų netikėtinų, pasakingų. Aš tuomet 
išreikšdavau abejojimo dėl tų faktų tikrenybės. P-ris nenu- 
sileisdavo, sakydamas taip tikrai buvę, nes jam tai pasako- 
jęs jo brolis Kazys, kurs nebuvęs melagis. Ir toliau pripasa- 
kodavo dalykų, dar nepanašesnių į tiesą. 

Tokie mudviejų pašnekesiai užsitęsdavo kartais lig 11-12-ai. 
Jie man buvo nepaprastai brangūs, nes P-ris pasakodavo 
gyvai, dailia lietuvių kalba, papuošta senoviškais, tikrai lie- 
tuviškais, bet mano negirdėtais, žodžiais. Aš tiesiog stebėjaus, 
kaip tas žmogus, jau tiek metų nuo Lietuvos nutolęs, taip 
viską atmena ir taip dailiai moka kiekvieną dalyką išdėti. Po 
kelių tokių Pietario draugystėje praleistų vakarų aš kartą atsi- 
sveikindamas tariau jam: 

— Labai ačiū už visus tuos įdomius dalykus. Tamsta dai- 
liai juos papasakojai, aš mielai jų klausiaus. Bet kas iš to? 
Aš ne istorikas, mano atmintis trumpa. Nei aš jų surašyti, 
nei atminti netesėsiu... O tuo tarpu tie dalykai taip įdomūs, 
kad būtų tikrai gaila, jei jie, pasilikę nesurašyti, dingtų. Ar 
žinai, ką? Pabandyk visa tai fiksuoti plunksna. Mokėdamas 
taip dailiai pasakoti, sugebėsi ir surašyti... 

Šis mano patarimas, man matos, padarė jam įspūdžio. 
Nes kad ir išsikalbinėjo kalbos ir rašybos nemokąs, bet po 
kiek laiko mudviejų pašnekesiai virto formalėmis. paskaito- 
mis. P-ris užuot pasakojęs imdavo man vis dažniau skaityti 
iš savo parašytų rankraščių. Dažniausiai buvo tai vaizdeliai, 

novelės, apysakaitės iš lietuvių bei žydų gyvenimo. Man tie 
nauji dalykai labai patiko. Taigi, žinodamas mūsų anuome- 
tinės beletristikos, ypač originalės, neturtingumą, aš ėmiau 
prikalbinėti, kad leistų savo raštus lietuvių spaudon. P-ris 
iš pradžių nė girdėt apie tai nenorėjo. Mat, visa mūsų spau- 
da ėjo tuomet iš Prūsų ar iš Amerikos ir rusų valdžios ab- 
soliučiai buvo užginta. Dalyvavimas joje buvo laikomas pra- 
sikaltimu ir skaudžiai baudžiamas. P-ris tai žinojo, taigi ir 
pareiškė man, kad nė vienos savo ranka parašytos eilutės 
negalįs leisti užsieniuosin, nes rašto paslapčiai aikštėn išėjus, 
nukentėtų netik jis, bet ir jo šeimyna, ko jis leisti neturįs 
teisės. 

Tuomet aš padariau įam šitokį pasiūlymą: jis man teikia 
savo rankraščius, aš juos perrašau savo ranka; originalus 
grąžinu autoriui, o nuorašus siunčiu ištikimiems asmenims, 
kurie ir persiųs į Prūsus. 

Šiam pasiūlymui P-ris nerado nieko beprikišti ir sutiko; 
patarė tik dėl atsargumo rankraščius siųsti ne iš Ustiūžnos, 
bet iš tolimesnių miestų, k. š. Rybinsko, Jaroslavlio ir kitų. 

Turėdamas. daug atliekamo laiko, aš mielai perrašinėjau 
P-rio rankraščius, ištaisydamas jų rašybą, nes ji buvo savo- 
tiška, paremta vien suvalkiečių tarme. Tuo būdu aš perra- 
šiau įo „Raugalų Raulą“, „Spargučio žiedą“, „Kaimo teismą“, 
„Vincą Zanavyką“, „Anuo metu“, „Irškų“, „Du žydu drau- 
gu“ ir kitas apysakaites ir, prisilaikydamas aukščiau minėtų 
atsargumo priemonių, siųsdavau „Apžvalgai“, vėliau „Tėv. 
Sargui“. Rankraščiai laimingai patekdavo Tilžėn ir po kiek 
laiko pasirodydavo išspausdinti. Vieną kitą savo raštą P-ris 
tarės būsią geriau paskelbus „Varpe“ ar „Ūkininke“; juos 
perrašęs, siųsdavau į tuos kairiuosius spaudos organus. Po 
kiek laiko gaudavau iš Lietuvos tų-pat laikraščių naujus nu- 
merius su P-rio raštais ir įteikdavau autoriui. Perskaitęs juos, 
jis nudžiugdavo, pamatęs, kad įo darbas niekais nenuėjo, kad 
yra skaitomas, kad ir slapta, įvairiuose Lietuvos kampuose. 
Jam buvo aišku, kad toji laisvoji, rusų necenzūruojamoji 
lietuvių spauda stipriai veikia liaudį ir kelia joje tautinį su- 
sipratimą. Taigi tos kontrabandos paragavęs, P-ris vėl imda- 
vos plunksnos ir rašydavo naujų vaizdelių ir pasakojimų: 

jie man vėl tekdavo perrašinėti. Numanydamas, kad Lie- 
tuvoj yra du neigiamuoju elementu — rusai ir žydai, P-ris į 
savo scenas iš lietuvių gyvenimo dažnai įtraukdavo ir tų sve- 
timų tautų atstovus, ypač žydus, nesigailėdamas jiems kar- 
tais ir aštresnių satiros žodžių. M. Biržiška savo „Mūsų raštų 
istorijoj“ (1920, 100 psl.) prikiša už tai P-riui „klerikalinę 
antisemitinę tendenciją“. Priekaištas, mano išmanymu, visai 
nepamatuotas. Tai vis tiek-pat, kaip kaltinti Gogolį įo anti- 
rusiškumo tendencija, remiantis jo raštais, kur yra aikštėn 
iškelta gan daug neigiamų rusų gyvenimo pusių. Bet kaip 
Gogolio nieks nekaltina nusidėjus rusų tautai, nes žino, kad 
įis savo tipus -nėra iš piršto išlaužęs, bet ėmęs iš gyvenimo, 
taip lygiai negalima daryti priekaištų ir P-riui, kam įis savo 
pasakojimuose žydus nesimpatinga šviesa nušvietęs. Padarė 
jis tai dėl to, kad jis žiūrėjo į mūsų žydus sveiko tautininko 
akimis ir naudojos gyvais laklais, likusiais vietos žmonių 
atminty ir daugiausia papasakotais jo brolio Kazio. Jei rusai 
ir žydai ne vieną lietuvį nesykį yra nuskriaudę, ir tokių faktų 
tikrai būta, tai ir P-ris, būdamas realistas, turėjo pilną teisę 
įuos savo pasakojimuosin įtraukti. 

Pietario pažiūroms į žydų klausimą pas mus pažinti pra- 
vartu pasiskaityti jo apysakaitė „Du žydu draugu“ ). Vienas 
jų vadinos Joškus, antras Mauškus. Juodu abu egoistai, nesi- 
drovi kits kitą apgauti, o būvio kovoj net pasiryžę viens 
kitą nužudyti. Bet aukštesnioji instancija, rabinas ir kahalas, 
juos sutaikina ir įsako iš Olekos pavogtą grobį teisingai pu- 
siau pasidalinti. Po 20 metų Oleka sužino, kas jį apvogė. 
Teisme jis nieko laimėti nebegali. Tat eina pas rabiną. Šis 
malšina Olekos pyktį katės prilyginimu. „Kai katė pelę pa- 
gauna, tai ji paėda, o kai nepagauna, turi ieškotis maisto 
kitur. Taip ir žydeliai“. Nepatenkintas tuo žydų pasiteisinimu, 
Oleka grįždamas namon galvoja, sp čia žydų nusikračius, 
bet nieko sugalvoti negali. 

„Suprato tik aiškiai žydų galybės priežastį; suprato taip pat ir mū- 
sų silpnybės priežastį. Žydas "kiekvieną žydą broliu laiko, žydas žydą 
sušelpia, žydas žydui padeda, žydas žydą užstoja, žydas žydo neišduoda, 
žydas ir neprieteliui žydui atleidžia, su juo susitaikina ir pelną pasi- 

dalija, kaip Joškus su Mauškum. Na, o kaip lietuviai su lietuviais pa- 
sielgia?! Pasigailėk, Dieve! Pešasi, mušasi, bylinėjasi, vienas kitam ne- 
būtus daiktus pramano, vienas kitam koją pakišti siekiasi, viens kitą 
skriaudžia, žandarais siundo, pas žydus patarimo ieško, kaip savo brolį 
lietuvį sunaikinti“... 

Matom, P-ris daugiau bara lietuvius, neg žydus. Jokio čia 
šaržo, jokio žydų gyvenimo iškraipymo nerasi. Jis tepastebi 
vien, kad Oleką namon begrįžtant liūdnos mintys buvo ap- 
ėmusios, o nuo savęs tik tiek tepriduria: 

„Na, ir man tai pasakojant nelinksma, nelinksma, tur būt, ir jums, 
skaitytojai. Bet prabočykit — ne mano kaltė. Kaltas čia gali būti Joškus, 
Mauškus, kaltas rabinas ar Olekas, tik ne aš, to atsitikimo pasakotojas. 
„Aš papasakojau, kaip po teisybei buvo... Ir man patiktų kitoks tos pa- 
sakos galas, bet ką padarysi, kitokio nebuvo. Kitaip bus tik tada, kada 
lietuviai susipras esą broliai, kai ims kits kitą šelpti, kits kitą ginti, 
kits kitam nepavydėti, kits kito neišdavinėti, gyventi meilėj krikščio- 
niškoj, kaip Dievas įsakė ir kaip protas rodo“... 

Žinodamas gerai, kad visa prekyba Lietuvoj -yra žydų 
rankose, kurie patys vieni ir reguliuoja prekių kainas, P-ris 
rašo straipsnį „Keletas žodžių apie didesniuosius mūsų rei- 
kalus“ !), kuriame ir ragina lietuvius imtis prekybos. Kad 
dėl šių ir panašių reiškinių žydai gali apšaukti P-rį antise- 
mitu, tai aš suprantu. Bet kad toks blaivas kritikas, kaip M. 
Biržiška, tą pačią giesmelę gieda, tai mane labai stebina. Nes 
kiek man teko arčiau pažinti P-rį, jis visai nebuvo žydų prie- 
šas. Anaiptol, kaip jau aukščiau esam matę, jis gerbė tą tautą 
dėl jos solidarumo, energingumo, mokėjimo gintis nuo prie- 
šų, t. y. dėl tų savumų, kurių lietuviams daugiausia trūksta. 
Žydų Patriarchą Mozę jis laikė tiesiog genijum. Į klausimą 
dėl ko Mozė, išvedęs žydus iš Egipto, nevedė jų tuojau į pa- 
žadėtąją žemę, Pietaris turėjo savotišką atsakymą. Mozė, girdi, 
numanęs, kad su žmonėmis, pasilgusiais Egipto duonos ir 
svogūnų, prisigėrusiais Egipto stabmeldiškos dvasios, jis nie- 
ku būdu negalėsiąs užkariauti Palestinos; taigi tyčia ir ve- 
džiojęs žydus per 40 metų po tyrus, kad seniai, tebeatmeną 
Egipto tradicijas, išmirtų, o jų vietą užimtų nauja. karta, gi- 
musi tyruose, augusi sunkiose gyvenimo aplinkybėse, pripra- 

tusi prie kareiviškos disciplinos. Tik su tokiais vyrais jis ti- 
kėjos nuveikti stiprius ir daugingus Palestinos autochtonus. 
Ir jis neapsiriko... 

Tikri antisemitai į Mozę taip nežiūri. Taigi daryti P-rį 
antisemitu yra tiesiog tiesai nusidėti. 

Jei ko jis instinktyviai nemėgo — tai rusų. Jų neigiamą- 
sias ypatybes jis buvo gerai ištyręs. Jas betyrinėdamas, jis 
xr pasidaręs išvadą, kad rusai yr kilę iš senovės žiaurių hu- 
nų. Vėliau tą savo hipotezę jis praplėtė, įrodinėdamas visi 
slavėnai esą hunų ainiai. Man jis nesykį ją yr dėstęs. Galop, 
trumpai surašęs, įdėdino „Žinyčion“. Pamatą tai hipotezei 
jis manė radęs Jornando ir Varnefrido Pauliaus raštuose. 
P-rio straipsnis šituo klausimu baigiasi šiais žodžiais: 

„Visa tai būtų pusė bėdos; tai tik bėda, kad dabar iš slavėno len- 
da hunas“. 

O kadangi iš slavėnų jis geriausiai pažino rusus, tatai 
ir nenuostabu, kad jų atstumiančias savybes kuo gyviau- 
siai nupiešdavo. Kas norėtų tuo įsitikinti, tepaskaito bent 
popo Kosto ir Romano charakteristikas „Algimante“. 


Tyrinėdamas rusų būdą, P-ris rūpinos pažinti ir jų isto- 
riją, sužinoti, kaip jie plėtės, kilo, augo, stiprėjo, iki galuti- 
nai tapo milžinu, pavojingu Europai. Remdamasis tais tyri- 
nėjimais, jis yr pasidaręs išvadą, kad priemonės rusų galy- 
bei sukurti buvusios trys: teisybės nežiūrinti apgaulė, krik- 
ščioniškumo nepaisąs žiaurumas ir į nieką neatsižvelgiąs fi- 
ziškos jėgos vartojimas. Tai esanti rusų santykių su kitatau- 
čiais kvintesencija. 

Kaipo lietuviui, P-riui pirmiausia rūpėjo rusų santykiai 
su mūsų tauta dabarty ir praeity. Tam tikslui pradėjo jis 
skaityti senovinius rusų metraštininkus ir istoriškųjų doku- 
mentų rinkinius. Viename iš jų surado 1440 metais padarytą 
tarp Naugardo ir Did. Lietuvos kunigaikščio sutarties raštą. 
Iš čia sužinojo, kad XV amž. Lietuvos ribos yr siekę Demian- 
sko apskrities. Šiame dokumente sužymėta, kiek kuris kai- 
mas ar miestelis turėjo mokėti Lietuvos kunigaikščiui duok- 
lės. Pav., Kunskas turėjęs mokėti kunigaikščiui rublį, o tijū- 
nui pusrublį. Moriovas 2 keturiasdešimti (dva soroka) vove- 

rių ir petrinės rublį, Žabnas — dvyliką kiaunių ir keturias- 
dešimt voverių ir dar petrinės rublį ir t.t. Dar labiau nu- 
stebo, suradęs savo kelionėse po Demiansko apskritį, daugybę 
aukštų piliakalnių, vietos žmonių tebevadinamų „lietuvių 
piliakalniais“ (litovskija sopki). Jie daugiausia susispietę tarp 
kaimų Mošino ir Kariutino, kurie anot P-rio, senovėį 
turėję skambėti Mūšynė ir Kariuotynė. Visa tai yra P-rio 
plačiai aprašyta ir paskelbta „Apžvalgoj“ !). 

Tos taip toli siekiančios Lietuvos ežios P-riui buvo ma- 
lonu minėti. Bet iš antros šalies rusų ekspansija, nustūmusi 
lietuvius siauruosin Nemuno pakraščiuosin, žadino įame 
gilaus susirūpinimo. Anų laikų Rusija atrodė jam lyg kaž-ko- 
kia baisi, tamsi įėga, galinti visai sunaikinti mūsų tautos gy- 
vybę ir prie to sąmoningai einanti. Tų baimingų minčių ka- 
muojamas, jis 1900 metais štai ką yr parašęs: 


„Jeigu ji (Rusija) nori išveržti iš visų turtus ir veržia, tai ar ji iš- 
verš? Žinomas dalykas — išverš. Jeigu mes negalėjom ikišiol atsiginti, 
tai ir toliau negalėsime. Svetimi negins. Bet gal man pasakyti kas, jog 
ateis laikas, kada svetimos šalys supras pavojų sau ir ateis mums į 
pagalbą. Tokiam aš atsakysiu šitaip: visoj Europoj be Rusijos yra 200 
milijonų žmonių. Rusijoj gi 130 milijonų. Neužmirškime, jog per metus 
priauga Europoje dviem šimtam vienas nuošimtis liaudies; Rusijoje — 
vienam šimtui vienas nuošimtis. Ir taip kiek priauga visoje Europoje, 
tiek priauga ir Rusijoje nuo vieno šimto, o nuo 130 milijonų jau duoda 
Rusijai viršaus priaugimo, neg visoj Europoj. Ir taip per metus visoj 
Europoj priauga mąžiau, neg vienoj Rusijoj. Per tai, kai praslinks šim- 
tas metų, vienoje Rusijoj žmonių bus tiek, kiek yra visoje Europoje. 
Tr Europa visa drebės nuo vieno Rusijos žodžio... 

Ir taip kasmet Rusija artinas prie tokio padėjimo, kokiame ji val- 
dys netik mumis, bet ir visą Europą... Dėl to apie gynimą mus nėr kas 
nei mąstyti. Europa pati savęs nebegalės apginti“ ?). 


Žiūrint vien šalto proto akimis, kitaip ir nebuvo galima 
tuomet galvoti. Rusijos galybė buvo faktas, su kuriuo būti- 
nai reikėjo skaitytis. Jei P-ris tik ką pažymėtu pesimistišku 


1) „Šiaurinės ežios mūsų tautos, ir mūsų kunigaikštystės senovėje“, 
„Apžv.“ 1893, 18, 20, 21 n-riuose. Šis straipsnis, kaip matyt iš P-rio 
laiško, rašyto 10-III-1884 m. d-rui Basanavičiui, buvo jau parašytas 1883 
m. ar dar anksčiau. Sk. Dirva 1903 100 psl. Dar prieš tai 1879 metais 
P-ris turėjęs parašęs brošiūrą „Svarbiausios rodos apie sodą“, bet ir tos 
nenorėjo leisti savo vardu. 


2) Neužpelnyti Muravjovo laurai. „Žinyčia“, 1000, 2 n-ris, 1C9 psl. 

pareiškimu ir būtų baigęs, tai jis būt suklydęs. Tačiau jis 
vadovavos ne vien proto, bet ir tikybos šviesa. To dėl jis sa- 
vo straipsnį užbaigė šiais kilniais žodžiais: 

„„..Jeigu mes negalime pasitikėti nei savo pajėgomis, jei mes da 
mažiau tegalim pasitikėti Europa, tai mes galime pasitikėti Die- 
vu ir Jo valia. Mūsų šalis jau nepirmą sykį mato tokią vergovę. Už- 
ėmė ją arši gotų tauta ir valdė ilgus laikus; gotai išnyko, mes likom. 
Užėmė mūsų šalį per mūsų neapsižiūrėjimą lenkų klastininkai, valdė 
ilgus laikus; lenkai su savo nutautusiais bajorais žlugo, o mes likom. 
Dievo valia! Gal mes dar nepražūsime, gal ir šita vergovė išnyks, o 
mes liksime“ !). 

Matom, P-ris pasirodė čia tikras pranašas. Rusija parpuolė, 
Lietuva iškilo. Rusija, kurios galybės jis taip bijojo, tikrumoj 
buvo milžinas molio kojomis. 

Bet anais laikais nieks to suprasti negalėjo. Nesuprato nė 
P-ris. Suhipnotizuotas naujai padarytu Rusijos aliansu su 
Prancūzija, jis ilgai laužė sau galvą, kaip čia ir pačiam ir 
visai Lietuvai išsigelbėti iš po carų letenos. Pirmiausia jis 
kreipėsi į d-rą Basanavičių, gyvenusį tuomet Bulgarijoj. Klau- 
sė jo, bene galėtų įis tenai su šeimyna kaip nors rasti vie- 
tos, iš kurios būtų galima šiaip taip prasistumti ir kartu su 
juo laisvai darbuotis Lietuvos labui. Basanavičius atsakė, bet 
neigiamai. P-ris, kaip paprastai, tarė sau; „teesie Dievo va- 
lia“ ir vargo toliau Ustiūžnoj. Bet visai nurimti negalėjo. 
Čia tai ir prasideda įvairūs P-rio projektai Lietuvai nuo rusų 
atvaduoti. Pamatinė tų projektų mintis buvo ši: lietuviams 
išsigelbėti nuo paskendimo Rusijos įūroj nėra galima. Kad 
lietuviai visai nežūtų, reikia jie visi iš Rusijos išvesti, kaip 
kitados Mozė buvo išvedęs žydus iš Egipto ir tuo juos išgel- 
bėjęs. Šią savo idėją P-ris išdėjo man taip karštai ir katego- 
riškai, kad aš nė nedrįsau ginčyti jos galimumo. Jei jau kitos 
išeities nėra, kaip tik išvesti, tai ir veskim. Bet kur? Čia aš 
atsiminiau skaitęs kitą kart apie antvyskupį Zaleskį lietuvį, 
kad jis, būdamas Apaštališkojo Sosto delegatu Indijoras, lan- 
kęs Ceilono salą ir galėjęs su vietos gyventojais susišnekėti 
lietuviškai. Jei taip yra, tai ceiloniečiai būsią gal mūsų toli- 
mi giminiečiai, taigi lietuviams sugyventi su jais nebūsią 


1, Ten pat. 


=> 24 = 


sunku. O kadangi ten žemė derli, gamta graži ir klimatas 
puikus, tat ir reikią lietuvių emigraciją užuot Amerikon, kur 
jie greit suamerikonėję visai nutausta, kreipti Ceilonan. Pie- 
taris mano projektą atmetė, nurodydamas, kad Ceilonas yra 
anglų valdžioje, o anglai negeresni už rusus; užtenka tik pri- 
siminti, ką jie daro Irlandijai. Tuomet, nebeatsimenu, kaip 
Ceilono vieton buvo tam pat tikslui pasiūlytas Madagaskaras. 
Šita sala yra didžiulė, gamta ir klimatas neblogesnis už Cei- 
lono. Tik mūsų nelaimei kaip tik tuo laiku caras Aleksan- 
dras III sudarė aliansą su prancūzais. Šie, būdami Madagas- 
karo valdovai ir rusų aliantai, aišku, nebūt' galėję palaikyti 
lietuvius prieš rusus. Tuo būdu Madagaskaro projekto teko 
atsisakyti. 

Po kiek laiko P-ris pranešė man suradęs naują būsimajai 
Lietuvai žemę — Argentinoj. Mano paklaustas, dėl ko jis Ar- 
gentiną laiko mūsų kolonizacijai tinkamą, P-ris atsakė, kad 
ten Žmonių sulyginti maža, neapgyventų plotų didelė daugy- 
bė, klimatas visai toks pat, kaip Lietuvoj, javai sėjama tie 
pat, kaip ir pas mus. Belieka tik pasiųsti lietuvis delegatas, 
kurs nuvažiavęs Argentinon parinktų tinkamiausią lietuviams 
vietą ir susitartų su vietos valdžia dėl pasirinktos srities per- 
davimo lietuviams. P-ris buvo taip persiėmęs tuo Argentinos 
projektu, kad net norėjo lietuvių delegato Argentinon misiją 
pats prisiimti. "Tam tikslui, žinodamas, kad oficialė Argenti- 
nos kalba yra ispaniška, buvo sumanęs išsimokyti ispaniškai. 
Kad šis sumanymas buvo rimtas, matyt tai iš fakto, jog P-ris 
buvo parsitraukęs iš Peterburgo ispanišką-rusišką žodyną ir 
ėmęs jį nejuokais studijuoti. Bet po kiek laiko, šalčiau pa- 
galvojęs, atlyžo ir iš minėto žodyno tik tiek teturėjo naudos, 
kad galėjo konstatuoti, jog ispaniškas žodis zopotto ir lie- 
tuviškas čebatas yra kits kitam tiek skambėjimu, tiek pras- 
me visai artimi. 

Šiandien visa tai prisiminus, atrodo keista, kad P-ris, žmo- 
gus visais atžvilgiais šviesus, galėjo pasiduoti tokioms fanta- 
stingoms svajonėms ir rimtai svarstyti tokiuos neįvykdomus 
projektus. Bet psichologija tuos keistumus seniai jau yra 
išaiškinus. Mat, žmogus, gyvendamas sunkiausiose aplinky- 
bėse, kol gyvas, niekados nenustoja vilties ir liūdną tik- 

renybę stengias pasaldinti bent išsvajotomis galimybėmis. Ir 
juo tikrenybė yra baisesnė, įuo daugiau žmogus gamina sau 
fantastingesnių išeičių iš savo faktiško skurdo. Šių dienų Ru- 
sija teikia tam puikiausių iliustracijų. Bolševikų žudomi 
žmonės yra linkę patikėti kiekvienu žadančiu jiems palen- 
gvinimą gandu, kad ir fantastingiausiu. Tokių gandų nūn 
pilna yra visa Sovietų valstybė. Jie remiasi naujomis prana- 
šystėmis, regėjimais, stebuklais ir eina skersai ir išilgai Ru- 
sijos, visur mielai žmonių gaudomi ir šventai tikimi. Pana- 
šiai yr buvę ir su mumis, nes kas dabar yra rusams bolše- 
vizmas, tas lietuviams anais laikais buvo caro Aleksandro III 
despotizmas. Taigi ir P-rio projektais TE neprivalo 
perdaug stebėtis. 

Aukščiau esu paminėjęs, kad M. Biržiška yra prikišęs Pie- 
tariui netiktai antisemitišką, bet ir „klerikalinę“ tendenciją. 
Koks jis buvo antisemitas, jau matėme. Pažiūrėkim nūn, koks 
jis buvo klerikalas. 

Klerikalais, paprastai, vadinama tie, kurie pataikauja ku- 
nigams. Jei P-ris būtų buvęs klerikalas, tai jis nebūt' užsi- 
traukęs savo klebono papeikimo ir nebūtų buvęs šio išva- 
dintas „bedieviu“. Bet, matėm, P-ris buvo kun. Varkalos 
priešas, o ne prietelius. Antra, jei P-ris būtų buvęs klerika- 
las, jis būtų labiau branginęs katalikų tikybą ir nebūtų 
nusidėjęs Bažnyčiai, vesdamas rusę stačiatikę. Bet P-ris tai 
padarė. Kame tat jo klerikalizmas?! Nebent tame, kad jis 
giliai tikėjo į Dievą ir tą savo įsitikinimą vienur kitur savo 
raštuose viešai yr pareiškęs. Bet tuomet visi katalikai reiktų 
pavadinti klerikalais, ko betgi nei mokslas, nei protingi žmo- 
nės nedaro. Taigi P-rio klerikalizmo nėra nei jo gyvenime, 
nei raštuose. Jis yr M. Biržiškos iš piršto išlaužtas. Klerika- 
las P-ris niekados nėra buvęs; bet nuo to laiko, kai man 
pačiam teko jis pažinti, galiu tikrai paliudyti, kad jis bu- 
vo praktikuojąs katalikas. Kaipo gyvenąs Naugardo gub., 
įis priderėjo plačiai Naugardo katalikų parapijai. Oficialiu 
tos parapijos ganytoju buvo Naugardo bažnyčios klebonas. 
Sykį į metus jis aplankydavo žymesniuosius tos gubernijos 
miestus, klausydavo vietos katalikų išpažinties, laikydavo pa- 
maldas, krikštydavo vaikus ir atlikdavo kitokias religijos pa- 

reigas. Apie kunigo atvykimą būdavo iš anksto pranešama vie- 
tos valdžiai, kuri ir pagarsindavo apie tai vietos katalikams. 
Sužinojęs kunigą atvykstant Ustiūžnon, P-ris rūpindavos su- 
rasti tinkamą pamaldoms butą, padėdavo kuo galėdamas 
išpuošti altorių, pats atlikdavo išpažintį, klausydavo mišių, 
eidavo prie šv. komunijos ir, pamaldoms pasibaigus, kvies- 
davos kunigą pas save pietų. Vėliau ir man tekdavo jo išpa- 
žinčių klausyti. Bet ir čia jis kartais pasirodydavo originalas. 
Pav. kartą po išpažinčiai prie pietų ėmė juokais kritikuoti 
dabartinius kunigus: jie, girdi, visai nemoką parinkti sun- 
kesnių „pakūtų“. Štai, kad ir šiandieną, kunigas skiria man, 
kai keliausiu pas tolimą ligonį, atkalbėti rožančių! Na, kas 
čia per „pakūta“?!.. Ak aš rožančių kalbu kiekvienoje kelio- 
nėje“... 

Nebūdamas garbnora, P-ris, be abejo, neturėjo čia tikslo 
pasigirti savo maldingumu. Greičiausia jis bus norėjęs 
pažymėti, kad nuodėmė yra didelis daiktas — Dievo įžeidi- 
mas, to dėl ir atgaila už ją neturinti būti maža. 

Kaip giliai P-ris pasitikėdavo Dievo Apveizda, parodo jo 
laiškai. Pav. viename iš jų, rašytame man 1901 m. gruodžio 
5 d. jis rašė: 

„Pernai man buvo labai sunku. Užgulė neišbrendamos bėdos ir 
paskandino mane... Bet štai atidavė man vienas skolininkas netikėtai 
šimtą rublių..., jau aš kaip ir oro gavau kvėptelti. Davė valdžia pusę 
pensijos už metus (į pusantro šimto rub.), ugi žiūriu nuo manęs nu- 
krito visos bėdos... Atėjo betgi naujas metas su naujais vargais ir vėl 
ėme mane skandinti... be jokios vilties. Baimė pradėjo mane imti. 
Reikalai dideli ir da auga kasdiena... Mečiausi šen, mečiausi ten, ir 
jokios vilties pagerinti padėjimą. Prieš 35 m. būdamas tokiame jau pa- 
dėjime, kaip dabar, aš per neprotą ėmiau rūžyti Dievui: „jeigu Dievas 
būtų teisingas, ak tiktai, Jis ir mano daliai galėtų ištekti ką nors“. Ne- 
trukus Visagalis parodė man visą mano kvailumą. To maža. Jis man 
tada parodė, jog paragavimas vargo ir nelaimės man buvo labai reika- 
lingas... Daugely dalykų tada Viešpats mane pamokino. Dabar aš bū- 
damas sunkiame padėjime visados atsimenu aną pamokinimą ir tyliu 
kalbėdamas sau: „Dievas geriau žino, ko man reikia,... Ir visados 
paskui randu, jog tai šventa teisybė. Šįmet man buvo labai sunku, 
sunku... be prošvaistos... be vilties... Aš atsidėjau ant vieno Dievo 
su aklu Juo pasitikėjimu. Šiandien mano ateitis vėl jau lyg nušvito iš 


jo valios... O tolesnėj ateity irgi žiba nors ir nedidelė yiltis. Garbė 
tesie Dievui“... 

Kitur nusižemindamas kaltina pats save, rašydamas: 

„Mano bedugnė mano rankomis iš pusės iškasta. Na, ir tai tiek to! 
Ką Dievas duoda, viską reikia priimti ir laba ir pikta, ypač jeigu ran- 
di pats save kaltu“. 

Kad ir nemaž gera padaręs, jis nesijaučia turįs kokių nuo- 
pelnų pas Dievą. Dėliai to vienoj vietoj ironiškai pats apie 
save rašo: 

„Jeigu Viešpats už nuopelnus dalytų dovanas, tai man liktų neben! 
tuščia Dievo dovanų skrynia“... 

Dar kitur priduria: 

„.-- Su ašaromis prašiau šv. Dievo tarnų užtarti mane prieš Vieš- 
patį. O gal jie ir permaldaus Visagalį. O jeigu ne, tai aš tik viena ga- 
liu pasakyti, kad Dievas teisingas yra savo darbuose ir da didelio gai- 
lestingumo. Jis žino mūs darbus ir baudžia, kaip tėvas, ir bausdamas 
veda keliais, kurių mes nesuprantame. Mano padėjimas ne vieną jauną 
lietuvį gal persergės nuo klaidų, kurias aš dariau, tegu kuoplačiausiai . 
žino, tegul mano padėjimas eina mūsų brolių naudai ir laimei“... 

Tokio Dievo Apveizdos ir teisybės supratimo net ne pas 
kiekvieną dvasiškąjį rašytoją berasi. Šiuo atžvilgiu iš Pieta- 
rio yra ko pasimokyti ir kunigui. 


Tvirtai tikėdamas į Dievą ir mylėdamas Jį, P-ris giliai 
taip pat atjautė ir meilės artimo svarbą tautos ir žmonijos 
gyvenime. Jo išmanymu, ši meilė artimo iš lietuvio pirmiau- 
sia reikalaujanti mylėti kiekvieną kitą lietuvį. Lietuvių tiek 
nedaug, kad kiekvienas iš jų reiktų branginti, kad ir nevisai 
geras. Taigi ir nereikią žiūrėti, kad šis ar tas lietuvis šian- 
dien yra brudas, nes ryt po ryt jis gali pasitaisyti ir tapti 
naudinga mūsų tautai įėga. Taip nusistatęs, jis buvo griežtas 
priešininkas visokių peštynių dėl partijų ar pasaulėžiūrų 
skirtumų. Taigi perskaitęs mano įteiktą Amerikos „Vieny- 
bę Lietuvninkų“ 1891 metų ir supratęs iš jos negeistiną d-ro 
J. Šliūpo veikimą amerikiečių lietuvių tarpe, P-ris sumanė 
šį atvirą laisvamanį atvesti į gerąjį kelią. Tam tikslui jis pa- 
rašė ilgą, jausmingą J. Šliūpui laišką, stengdamos įrodyti, 
kiek žalos Lietuvos dalykams darąs šio į nieką neatsižvel- 
gianti kova su religija ir Bažnyčia. Kad Šliūpas geriau duo- 
tųs pagaunamas, P-ris pareiškė, kad ir pats esas daug skriau- 
dos iš kunigų prityręs, tačiau dėl bendro lietuvystės labo 
išsižadėjęs keršto kunigijai, nes žinąs, kad ne vienas jos at- 

stovas dirba naudingą Lietuvai darbą. Taigi savo pavyzdžiu 
ragino ir Šliūpą taip pat pasielgti. Laiškas buvo išsiųstas ir, 
be abejo, yr patekęs į Šliūpo rankas. Bet visa P-rio iškalba 
ir širdies jautrumas nuėjo niekais, nes Šliūpas, žinoma, yra 
lyg akmuo neperkalbamas. Mat, laisvamanybė įam dogma. 


Be jautrios širdies ir literatiško gabumo P-ris turėjo dar 
ir kitų talentų. Pirmiausia jis buvo labai pažangus gydyto- 
jas. Sėkmingesniam gydymui jis sumaniai sunaudodavo savo 
gilų ligonių ir prastų žmonių psichologijos žinojimą. Be to, 
uoliai sekdavo naująją medicinos literatūrą rusų ir prancūzų 
kalbomis ir bandydavo surasti ligoms naujų vaistų. Tie jo 
bandymai neliko be pasėkų. Kai-kurias ligas, pav. škorbutą, 
jis lyg ranka nuimdavo. Bet už vis didžiavos jis savo išras- 
tais naujais vaistais ir nauju metodu dėmėtajam tifui gydyti. 
Ši išradimą jis taip brangino, kad laikė didžiausioj paslapty 
ir tik mirdamas teketino savo žmonai atidengti savo sekretą, 
kad ji galėtų iš to turėti gero pelno. Bet, deja, šią paslaptį 
jis, rodos, bus su savim pasiėmęs į karstą. Šiaip jau žmonė- 
se turėjo didelio pasisekimo ir gerą praktiką. 


Antra, kaip jau auksčiau esam minėję, P-ris buvo taip pat 
ir matematikas. Turėjo nemaža matematikos literatūros, ku- 
ria mielai leido man naudotis, o vėliau ir visai ją dovanojo. 
Tiesa, teoretiškais to mokslo klausimais jis maža tesidomė- 
jo, bet mechanikos dalykais jis ir vėliau laužė sau galvą. 
Tai matyti kad ir iš šito fakto. Sykį, po vieno ilgesnio pa- 
šnekesio apie išgelbėjimą lietuvių nuo rusifikacijos pavojaus, 
P-ris paslaptingai prabilo: „Ar žinai, ką? Lietuviams išva- 
duoti labai daug padėtų pavandeninis laivas. Jo konstrukci- 
įos principas yra neabejotinas, aš esu jį matematiškai ištyręs. 
Turėdami tokį laivą, lietuviai galėtų nugramzdinti visą rusų 
laivyną ir tuo įbauginti patį carą. To laivo planą aš turių 
gatavą. Žinoma, jis reiktų gamintis kuodidžiausioj paslapty. 
Atskiros jo dalys reiktų užsisakyti įvairių kraštų (k. š. Ame- 
rikos, Anglijos, Vokietijos) fabrikuose; šie, jas padarę, turėtų 
siųsti išradėjo nurodyton vieton. Čia jos slapta turėtų būti 
sudėtos ir gatavas laivas slapta vandenin įleistas“... Man vi- 
sa tai atrodė svajonė, bet P-ris rimtai įrodinėjo, kad jo pro- 

jektas ir galimas ir tikslus, nors to laivo plano neparodė. 
Matyt, jis tebuvo vien jo galvoje. 

Galop, turėjo P-ris dar ir dailininko talentą, mokėjo dai- 
liai piešti tušu ir aliejiniais dažais. Du savo paveikslu dova- 
nojo jis ir man. Viename yra išreikštas „tikras“ Kristaus 
veidas, pieštas tušu iš senovinės kamėjos, antrame Kristus 
nuimtas nuo Kryžiaus, adoruojamas angelų, kopijuotas ant 
drobės dažais iš senovinio Skiavonės paveikslo. Abu dailiai 
atrodo, o man asmeniškai jie amžinai pasiliks neįkainojamai 
brangūs, kaipo mirusio draugo atminimas '). — Be šių dviejų 
buvo jis dažais nupiešęs dar ir keletą Lietuvos reginių, ku- 
rie kybojo įo kambariuose, kaipo dailus sienų papuošalas. 
Turėdamas geras, toli matančias akis, P-ris sugebėdavo pa- 
gauti įvairiausius šviesos ir varsų atspalvius *). Taigi, be abe- 
jo, būtų galėjęs tapti žymiu Lietuvos dailininku, jei tik būtų 
turėjęs daugiau laiko lavintis dailėje. 


!) Apie šiuodu paveikslu savo laiške rašytame 1899 m. liepos 29 d. 
P-ris šiaip man rašė: 

„Atsimenate gal, anais metais aš sakiau Jūsų Mylistai apie Kristaus 
paveikslą, atmuštą nuo akies žiedo, esančio pas popiežių. Ilgai aš ren- 
giausi nupiešti tą paveikslą padidintoje išvaizdoje, bet vis negalėjau 
prisirengti tai per tinginį, tai per darbus. Neperseniai vienok, atsidūręs 
stvėriausi aš už to piešinio ir atlikta. Kristaus paveikslas išėjo suvis 
vidutinis. Žinomas dalykas, jog tas paveikslas nieku nepanėši į piešia- 
mus ligšiol. Viešpaties Kristaus veidas vaiskus, orus ir su dėme semi- 
tiškos kilmės. Tai ne veidas vokiečio, piešiamo vokiečių, tai ne veidas 
psalomsčiko ar diačko, piešiamo gudų. Aš girdėjau iš vieno gudo tru- 
putį lyg apšviesto, bet tikinčio žmogaus: 

— Ot, šitokį Kristų aš suprantu. Jis galėjo toks būti! 


Jei Jūsų Mylista norėsite, tai aš ir Jums nupiešiu (tušu, ne dažais) 
ir nupiešęs. atsiųsiu. Įsismaginęs, aš ėmiau ir toliau apie piešimą trūs- 
lis. Pas vieną pažįstamą pamačiau abrozėlį: Angelai, besimeldžiantieji 

rie nuimto nuo kryžiaus V. Jėzaus kūno. Piešinys esąs Skiavonės. 
'iesą sakant, tai ne pabaigtas piešinys, tik eskizas, bet man jisai iš 
tarpo matomų kasdien patiko ir aš jį persidirbau. Kopija išėjo labai 
pusėtina. Vieną tik perdirbau —tai Kristaus veidą. Jis man pas Skiavo- 
nę nepatiko, dėlto aš, sekdamas paveikslą, esantį pas mane (aukščiau 
aprašytą), veidą truputį perdirbau. Paveikslėlis išėjo nedidelis. ilgio 
*, aršino, pločio 1; aršino. Labai puikios išvaizdos neturi, bet nuo jo 
dvelkia kaž kokiu orumu. Kristus, kaip gali suprasti, guli oloje, olos 
tuštumoje... apšviestas gana efektingai saulės šviesa, krintančia iš vir- 
šaus per olos landą“. 

2) Pav., viename laiške rašo: „Pakelėje patėmijau bent-kelis girios 
medžių dažų tonus, kurie užsiliko mano atmintyje nuo senų dienų, 
nuo pirmos kelionės po apšarmojusias skujotas girias“... 

Be medicinos, visi kiti P-rio pamėgimai (literatūra, ma- 
tematika, dailė) buvo drauge ir mano pamėgimai. Taigi ir 
nenuostabu, kad linkom į kits kitą. Nepraeidavo savaitė, kita, 
ar man įo, ar jam manęs neaplankius. Šnekų niekados ne- 
pritrūkdavo. Turėdamas tokį draugą, nė nepajutau, kaip ma- 
no penkerių metų ištrėmimas pasibaigė. Kad ir nebuvo jis 
sunkus, bet savo ilgumu vis dėlto įkyrėjo. To dėl, bausmės 
galui atėjus, aš, susikrovęs daiktus ir atsisveikinęs su Pieta- 
riais ir kitais artimesniais pažįstamais, grįžau su džiaugsmu 
Kaunan, kaipo savojo vyskupo sostinėn. Vyskupas tuomet 
buvo Paliulionis. Jis bandė mane vienur-kitur skirti, bet 
Kauno gubernatoriui Klingenbergui netvirtinant, pasilikau gy- 
venti Kaune be vietos. Pranešiau apie tai Pietariui, jis man 
atsakė. Tuo būdu prasidėjo mūsų susirašinėjimas laiškais. 
Būdamas atsargus, Pietaris mano laiškus perskaitęs naikino, 
aš gi dėjau juos vieną prie kito, taip kad ilgainiui jų susi- 
darė nemaža krūvelė. Žemiau aš pasistengsiu padaryti iš jų 
nevieną ištrauką P-rio charakteristikai papildyti. 

Savo laiškuose P-riui aš liesdavau kauniškį lietuvių gy- 
venimą. Ne koks jis buvo anais laikais, bet vis šiaip-taip 
krutėta, kiek po rusais buvo galima. Tie mano laiškai, matyt, 
žadino P-ryje vis didesnio pasilgimo Lietuvos, ir jis 1899 
metais, pavasarį, išsirūpinęs sau keturių mėnesių atostogas, 
atvyko su šeimyna Kaunan. Apsigyveno Rotušės aikštės 4-me 
n-ry, antrame aukšte nuo gatvės. Manė per tą laiką įgysiąs 
praktikos ir galėsiąs su šeimyna išsilaikyti. Vaikų leidimas 
mokslan vaidino čia irgi nemažą rolę. Mat, Ustiūžnoį tebuvo 
vien mergaičių gimnazija, taigi trys sūnūs teko leisti moky- 
tis Naugardan bei Pskovan. Pietario biudžetui tai buvo ne- 
lengva pakelti. Kaune gi P-ris ne be pamato manė vaikų 
leidimas į mokslus daug pigiau atsieisiąs. Bet kadangi Kau- 
nas. paprastai vasaros metu tuštėja, tatai ir P-ris ne kiek 
praktikos tesurado. Pasirodė, kad be algos pragyventi su to- 
kia šeimyna, kaip P-rio, negalima. Gauti gi valdišką vietą 
jis, kaipo katalikas, nesitikėjo. Taigi išbuvęs Kaune keletą 
mėnesių, norom nenorom turėjo grįžti atgal į Ustiūžną. ' 

Tas nepasisekimas apsigyventi Lietuvoį nemaža slėgė „Kei- 
došių Onutės“ autorių. Jo laiškuose iš to laiko ima rastis 

tam tikros melancholijos. Norėdamas jį nuraminti, aš 1€01 
metais, vykdamas Peterburgo akademijon, nutariau pakeliui 
aplankyti savo draugą. Radau jį sveiką, bet gerokai atsimai- 
niusį. Gyveno jis jau prastesniame bute, nors ir pačioje di- 
džioje Ustiūžnos gatvėje. Matyt, tuo norėta sutaupyt šiek tiek 
skatiko, kad užtektų vaikų mokslui apmokėti. Priėmė mane 
atviromis rankomis; buvo prirengęs net atskirą kambarėlį 
mišioms laikyti: Bet aš, neturėdamas su savim bažnytinių 
rekvizitų, negalėjau tuo pasinaudoti. Viešėjau porą dienų. 
P-ris parodė man savo naujos kūrybos vaisius, jų tarpe — 
didžiulę istoriškąją apysaką „Algimantas“. "Tarėmės, kaip ir 
kur ji išleisti. Buvo sutarta, kad P-ris, ją užbaigęs ir išdaili- 
nęs, nusiųs man į Peterburgą. Taip tą dalyką baigę, atsi- 
sveikinom, ir aš nukeliavau savo naujon vieton. Kaip pa- 
prastai, aš ir iš Peterburgo rašiau jam keletą laiškų. Jis man 
atsakinėjo. Bet po metų netikėtai gavau iš Pietarienės tele- 
gramą: „Vyras sunkiai susirgęs, prašo Tamstą atvykti“. Su 
ta telegrama nuėjau pas metropolitą Klopotauskį ir išdėstęs 
įam trumpai, kas yr P-ris, prašiau atleisti mane kelioms die- 
noms, kad galėčiau savo draugui atlikti paskutinį patarnavi- 
mą. Klopotauskis leisti atsisakė, bet patarė telegrafuoti apie 
tai Naugardo kuratui. Pildydamas šį patarimą, aš mušiau te- 
legramą kunigui Kazilevičiui: „Prašau mano lėšomis tuojau 
vykti į Ustiūžną, suteikti paskutinius sakramentus d-rui Pie- 
tariui ir jei mirtų, jį katalikiškai palaidoti“. Šis paklausė ir 
nuvažiavo, bet rado jau P-rį ką tik mirusį. Taigi tegalėjo tik 
iškilmingai palydėti P-rio kūną į kapus. Aš gi, žmonai pra- 
šant, nupirkau Peterburge metalinį vainiką, kurs ir buvo už- 
dėtas ant P-rio kapo, ir parašiau jo nekrologą rusiškai, kurs 
ir buvo įdėtas kunig. Uchtomskio laikraštin „Peterburgskija 
Viedomosti“ (Nr. 280, 1902 m.). Palaidotas P-ris Ustiūžnos 
pravoslavų kapinėse. 

Kadaugi man rūpėjo paskutinės P-rio valandos, tatai ir 
prašiau jo žmonos detaliai man tai aprašyti. Bet šiai, kaipo 
suvargusiai moteriškei, to padaryti neįstengiant (ji tepadarė 
tai tik daug vėliau), pavadavo ją vyriausioji jos duktė An- 
tanina, kuri tuomet buvo jau baigusi gimnaziją. Štai svar- 
biausios įos laiško ištraukos. 

„Tamsta žinai, kokia nelaimė ištiko mus taip netikėtai ir greitai. 
Dar rugsėjo 8 dieną tėvelis vaikščiojo su mumis mūgėje !), nors jautės 
nekaip; mat, kamavo jį kosulys, naktimis blogai miegojo, ir šoną įam 
skaudėjo. Rugsėjo 9 d. gavo važiuoti į Ochoną už 62 varstų nuo Ustiūž- 
nos numirėlio apžiūrėti. Diena buvo vėjuota ir šalta, bet tėvelis nesi- 
davė man ir mamai įkalbamas ir apsivilko seną vatinį paltą ir net ka- 
lošų nepasiėmė. Kely jis smarkiai peršalo. Ochonoj dar jį pašaukė prie 
mirštančios d-ro Bončkausko sesers. Tėvelis ten nuvyko už 1!'5 varsto, 
bet kely jam pasidarė taip bloga, kad jis, netekęs kvapo, turėjo atsi- 
sėsti ant kelio ir vos ten nenumirė. Namon sugrįžo rugsėjo 10 d. visai 
susirgęs, visą naktį vaitojo, nesumerkė akių, mėčiojos, dusulio kamuo- 
jamas. Bet ryto metą atsikėlė ir 12 d. dar vargais negalais aplankė tėvą 
Makarijų (šventiką). 13 d. atgulė ir jam pasidarė taip bloga, kad mes 
telegrafavom Ochonon d-rui Bončkauskui, kad jis atvyktų, 14 d. jis bu- 
vo pas mus, ištyrė tėvelį ir rado jame kapilarinį bronchitą, šiaip jau 
nieko pavojinga. 15 d. tėvelis jautėsi žymiai geriau, juokavo net varg- 
šelis, nors ir nebeįstengė garsiai kalbėti, tik pasnibždom 2). Vakare su- 
kvietė mus visus pažiūrėti, kad jis yr atgulęs, bet po teisybei jis gulėti 
negalėjo ir ištisas naktis praleisdavo, sėdėdamas susirietęs ir snausda- 
vo rankomis pasirėmęs. Mięegot jis nemiegojo nuo 10 rugsėjo. Rugsėjo 
16 d. tėveliui pasidarė vėl blogiau, o 17-ą jis vos neužduso, visas pa- 
mėlynavęs. 17-4 vėl mušėm telegramą d-rui Bončkauskui, bet kai tėve- 
liui dar sunkiau pasidarė, pakvietėm d-rą Pieškonskį, kurs su ašaromis 
prikalbinėjo tėvelį pakviesti d-rą Kostiną, su kuriuo tėvelis buvo pik- 
tuoju. Šis užrašė vaistų ir tėvelis sutiko juos imti. Kostinas pareiškė, 
kad tėvelio liga pavojinga. O, kokia tai buvo baisi diena! Mes negalė- 
jom net verkti, nes tėveliukas su baime žiūrėjo į mūsų akis. Išblyškęs, 
raudonais taškais skruostuose, įdubusiomis baimingai žiūrinčiomis aki- 
mis, kas valandėlę nuo baisių skausmų mušamas prakaito, tėvelis mė- 
čiojos lovoj nebeįstengdamas nei atsisėsti nesusirietęs, nei atsigulti, 
privargintas nemigos naktimis. 

Prie šių kūno kančių prisidėjo dar ir dvasios kančia — tai sąmonė, 
kad mirtis artinasi. Taigi visiems, kas tik tą dieną jį buvo aplankę: 
sakė „sudieu“ ir vos kvapą beatgaudamąs kartojo: „mirštu“. Ypač jį 
kamavo susirūpinimas, kad jis mus palieka be duonos kąsnio. Dieve: 
kaip jis kankinosi. Daktarai užrašė jam deguonį; jis kiek galėdamas 
stengės įtraukti jo į plaučius, bet palengvėjimo nesusilaukė, nes de- 
guonis nebegalėjo patekti plaučiuosin dėl bronchų uždegimo, kurios 
visos buvo šlapumo pilnos. Naktį tėvelis baisiai prisikentėjo. 18-ą jam 
pasidarė kiek geriau, jis tapo gyvesnis ir stengės mums drąsos priduoti. 
Bet 19-ą naktį tėvelis vos nenumirė. Aš pati bėgte bėgau daktaro. Šis 


1) Ustiūžnoj rugsėjo 8 d. esti didelė metinė mūgė. 

2) Vėlesniame Pietarienės pranešime pažymėta, kad tą dieną jis yr 
kalbėjęs su žmona „apie savo mielą Lietuvą ir savo norą jai dar kuo 
nors patarnauti“. 


S 


atvykęs pasakė, kad jei tėvelis neužmigs ir iki ryto nepagerės, tai tu- 
rės mirti už kelių valandų. Tamsta suprasi, ką mes tuomet turėjom 
jausti; jis regimai geso ir tą dieną jam pasidarė taip bloga, kad jis vi- 
sus susikvietęs tarė atsisveikindamas: „Mylėkit mamą, gyvenkit drau- 
giškai ir nebūkit savy piktuoju“. Aš negalėjau nei verkti, nrama ir Ma- 
nia (sesuo) verkė kituose kambariuose. Tėveliui davinėjome šampano, 
kamparo, digitalio; naktį pagaminom šiltą vonią ir taip dar 19-ą atko- 
vojom jį nuo mirties. Naktį jis net buvo užmigęs dvi valandi. 20-4 jam 
buvo bloga, jis nebeturėjo įžgų atsikosėti ir tekvėpavo visą laiką de- 
guoniu. Vakare jis ūmai užmigo ir iš pradžių pramiegojo 1!, valandos, 
jam pasidarė lengviau ir jis tarė: „Seniai jau man nebuvo taip lengva“ 
ir godžiai gėrė pieną; 8 val. 40 m. jis vėl užmigo. Mes nudžiugome, 
mama manė, kad jis ištikrųjų taisos ir nuėjo kiek pasilsėt. Aš pasili- 
kau prie jo krėsle besėdinti. Lygiai valandai praslinkus, jis atsisėdo. Aš 
nubėgau į kabinetą pas daktarus. (Mat, pastarąsias dvi dienas daktarai 
paeiliui pas mus dežūravo), bet tėvelis šaukė vien Kostiną. Šis kaip 
tik tą dieną buvo pas mus. Kostinas atvykęs paklausė tėvelio, kaip jau- 
čias? Šis vargiai atsakė: „nežinau, nesuprantu“. Aš nušluosčiau jam 
šaltą prakaitą ir manydama, kad jis Kostino žodžių nesuprato, vėl pa- 
klausiau: Ar Tamstai geriau? Jis ir man atsakė: „nežinau, nesuprantu, 
ar aš miegu, ar ne?“ Aš sakau: „Tamsta nemiegi, atbudai, išmiegojęs 
pustrečios valandos, Tamstai geriau?“ O jis vėl: „Nesuprantu, greičiau 
mane prikelkit“ ir ėmė palengvėl lenkti galvą į pagalvį, lyg užmigda- 
mas. Aš pamačiau, kad čia bloga ir nubėgau pas daktarą, o šis su aša- 
romis tarė: „aš čia nieko daugiau negaliu ir nieko daugiau nežinau-. 
Aš prikėliau mamą iš miego, bet ji nieko nesuprato ir mes ją varu at- 
vedėm prie tėvelio. Čia subėgo daktarai, pakėlė tėvelį už pečių ir jis 
tyliai, tyliai numirė. Veidas pirma buvęs suvargęs, ūmai pakitėjo, tapo 
ramus ir nuostabiai malonus ir net lyg šypsąs. Tokis jis liko iki ket- 
virtadieniui, kuomet mes jį laidojom. Mama buvo lyg stabo ištikta ir 
nesiliovė verkus. Mes jai davėm pilną šampano stiklinę ir ji mūsų pa- 
guldyta lovon visą naktį išmiegojo. Tėvelį nuplovė, apvilko ir paguldė 
ant stalo. Ustiūžnos gyventojai parodė mums daug užuojautos. Mūsų 
pažįstamos ponios visą laiką lankė mus, taip kad net ir tėvelio miri- 
mo dieną nebuvome vienos. Mums surinko apie 200 rub., kad mes ga- 
lėtumėm pragyventi, iki susilauksime valdiškos pensijos“. 
Aprašydama savo tėvo mirtį, Antanina Pietariūtė, be abejo, 
yr nupiešus paskutines jo valandas tikrai. Ji surašė visa, ką 
įos akys matė. Bet kas darėsi sergančio ir mirštančio dva- 
sioj, to ji žinot negalėjo, juoba, kad P-ris, savo kitaip tikin- 
čios šeimynos įsitikinimų drumsti nenorėdamas, niekad apie 
savo religinius įsitikinimus nekalbėdavo, nors pats, kaip ma- 
tėm, nebuvo šiaudų katalikas. Tikybos svarbą gyvenime, o 
dar labiau mirties valandoje jis šventai gerbė. Tai matyti, 

kad ir iš šio įdomaus atsitikimo, padariusio įam labai didelio 
įspūdžio. Sykį Demiansko ligoninėj jam teko matyti mirštant 
kažkaip ten užklydusį lietuvį kaimietį. Žinodamas, kad ku- 
nigo nesulauks ir kad aplinkui svetimi, kitaip tikį žmonės, 
šis prieš mirdamas, sujungęs visas paskutines savo spėkas, ėmė 
taip karštai ir savotiškai kilniai melstis ir nuodėmių atleidimo 
Dievo prašyti, kad P-ris tai matydamas ir girdėdamas nu- 
stebo ir susigriaudino. Šį atsitikimą P-ris pats nesykį man 
yr pasakojęs, pridurdamas, kad jis vieną tokią krikščionišką 
mirtį savo amžiuje tematęs. Taigi galimas daiktas, kad ir 
P-ris, tokioj pat padėty atsidūręs, buvo atsiminęs aną mirš- 
tanti lietuvį ir jo žodžiais ar savais panašiais į Dievą šaukės. 
Tam jis užtektinai turėjo laiko ir progos, ištisas naktis lovoj 
susirietęs besėdėdamas, nėkieno nematomas, pats vienas su 
Dievu kambary bepasilikęs. Šiaip ar taip, gyvenęs, kaip ka- 
talikas, jis be abejo ir mirti norėjo, kaip katalikas. 

Nūn belieka dar tarti keletas žodžių apie P-rio laidotuves. 
Jų aprašymą randame tame pat A. Pietariūtės laiške. Štai 
kai kurios jų smulkmenos: 

„Laidotuvių reikalu rūpinos d-ras Pieškonskis su Trusoviene. Osi- 
novskaitė, Mandelštamas ir Korti irgi darė, ką galėjo. Tėvai Makarijus 
ir Dimitrijus (šventikai), neatsižvelgdami į tai, kad vienas gali netekti 
pensijos, kitas tarnybos!), ateidavo kasdien ir laikydavo po keletą kartų 
į dieną panichidas už tėvelį, iki kunigui (Kazilevičiui) atvažiavus. La- 
bai tamstai ačiū už jį; tėveliui, aš manau, buvo malonu, kad jį laidojo 
tikras lietuvis... . 

„Laidojom rugsėjo 23 d. 10 val. ryto. Žmonių buvo dideliausia dau- 
gybė. Kūną į kapus nešė tėvelio pažįstamieji. Brolis Jurgis teatvyko 
draug su kunigu Kazilevičium ir buvo tėvo mirtimi tiesiog prislėgtas. 
Jį visą laiką ramino Pieškonskis“. 

Taip tai draugų pagerbtas, šeimynos gailiai apraudotas, 
pravoslavų šventikų ir katalikų kunigo atgiedotas surado sau 
P-ris amžino atilsio vietą tolimoje Rusijoje, svetimose Us- 
tiūžnos kapinėse, nesulaukęs spaudos grąžinimo nei Lietuvos 
nepriklausomybės. Toks buvo Dievo lėmimas. Teesie šventa 
Jo valia, kaip dažnai sakydavo nabašninkas. 

Minėtame Pietariūtės laiške radau dar ir šį prierašą: 


1) Mat, melstis už nestačiatikį šventikams buvo draudžiama. Taigi 
tėvų Makarijaus ir Dimitrijaus žygis buvo jiems ne be pavojaus. 

„Kun. Kazilevičiaus patariama siunčiu Tamstai visa, kas lietuvių 
kalba tėvelio palikta. Aš manau, kad tėvelis bus patenkintas, jei vie- 
nas kitas jo rašinys bus naudingas Lietuvai. Prašom peržiūrėti visa, 
ir kas tiks, paleisti į žmones“. 

Siuntinys atėjo drauge su šiuo laišku. Rankraščių buvo 
gerokas pundas. Jų tarpe radau užbaigtą „Algimantą“, kurį 
ir pasiunčiau netrukus kun. Milukui. Be „Algimanto“ buvo 
čia: „Iš mano atsiminimų“ ir kai kurie smulkesni dalykai, 
drauge ir kelios P-rio užrašų knygos su ištraukomis iš rusų 
kronikų ir kitų perskaitytų veikalų. Kas tiko spaudai, buvo 
anksčiau ar vėliau išsiuntinėta tai Amerikon, tai į Prūsus. 
Užrašų knygos lieka pas mane. 

Mirdamas P-ris paliko žmoną ir penketą vaikų: dvi duk- 
teri Antoniną (Tonia) ir Marę ir tris sūnus — Jurgį (Žoria), 
Adelfijų (Adia) ir Vincą (Vitia). Antonina yra baigus aukš- 
tesnius mokslus; kurį laiką priešpat karą mokytojavo Tau- 
ragėį, čia ir ištekėjo už ruso mokytojo. Buvo sveika, siipra, 
energinga, linksmo būdo. Marė paaugus susirgo nervais ir 
įgavo palinkimo į melancholiją. Iš sūnų Jurgis pasirodė tu- 
rįs gabumo piešti karikatūras; jų jis yr nemaža pripiešęs, 
bendradarbiaudamas Maskvos satiriškuose laikraščiuose. Adel- 
fijuje pasireiškė paveldėtas iš tėvo literatiškas talentas. Jis 
rašė rusiškai puikių, tikrai poetiškų eilėraščių. Viešėdamas 
su motina kurį laiką Anykščiuose, jis yr gražiai apdainavęs 
Lietuvos gamtą. 

Apie Vincą, visų jauniausį, aš neturiu jokių artimesnių 
žinių. Karui užėjus, visi jie išsikraustė Rusijon. Ar jie tebėra 
gyvi, man, deja, neteko sužinoti. 


R 

Visa, kas aukščiau parašyta apie Pietarį, užtektinai cha- 
rakterizuoja jį, kaipo rašytoją, lietuvį ir žmogų. Tačiau ši 
charakteristika toli gražu nėra pilna. Jai papildyti reikia dar 
pažinti ir Pietario vidaus gyvenimas. Medžiagos tam tiekia 
jo laiškai. Jų jis yr parašęs gana dang. Vieni, pav. Basana- 
vičiui rašyti, yra jau paskelbti. Kitų tepaduota vien šiokios 
tokios ištraukos, o yra ir visai nepaskelbtų. Aš čia tenau- 

dosiuos daugiausia man rašytais P-rio laiškais. Jų viso labo 
užsiliko 36 pilni, ir kelios dingusių nuotrupos. Jie apima 
laikotarpi nuo 1894 lig 1902 m. Jų parašymo laikas dauge- 
lyje nepažymėtas. Darė tai P-ris iš perdidelio atsargumo. 
Kiti vėl, būdami pradėti vienu laiku, o užbaigti kartais po 
kelių savaičių, nei negalėjo turėti vienos griežtos datos. Pav. 
vienam laiške pažymėta: „pradėta prieš užgavėnes, 0 pa- 
baigta dabar“; kitame man praneša: „Vakar sugrįžau iš aps- 
krities ir šiandien pabaigiau senai pertrauktą laišką“. Dėliai 
to sutvarkyti jie griežtai chronologiškai beveik negalima. 

Jų turinys labai įvairus. Pirmąją vietą juose, žinoma, 
užima P-rio ir jo šeimynos reikalai, bandymai ištrūkti iš 
Ustiūžnos ir gauti vietą kitur; toliau jo literatiški sumanymai, 
polemika su recenzentu jo „Keidošių Onutės“, lietuvių spau- 
dos klausimas, įvairiausi mokslo dalykai, pradedant nuo me- 
dicinos ir baigiant archeologija ir praistorija. Vis tai labai 
įdomu, taigi ir tariuos, būsią ne pro šalį davęs čia iš tų 
laiškų trumpėsnių bei ilgesnių ištraukų. Pradėsiu nuo mokslo 
dalykų. 

Kaip daugelis lietuvių, P-ris buvo didelis mokslo mėgėjas. 
Viskas jam rūpėjo, kiekviena nauja knyga jį domino. Bet 
draug jam buvo aišku, kad žmogus apžioti tegali vien siaurą 
mokslo sritį. Todėl viename laiške jis melancholiškai ir 
pažymi: 

„Kaip pagalvojau, jog akyva tiek daug pasauly, o žmogaus amžius 
taip trumpas, tai ir prapuola noras viską matyti ir viską skaityti. Ir 
tik su atsidūsėjimu primenu, jog taip daug ir taip artimų dalykų ne- 
žinau, kaip lietuviškos pasakos, kurios galėtų šiek tiek nušviesti man 
mūsų prosenių senovės būdą. Bet ką padarysi! Turiu apsieiti ir be to. 
Ak škotai apsieina be kelnių“... 

Iš čia matom, kad mokslas P-riui buvo brangus ne pats 
sau, bet kaipo priemonė Lietuvai ir jos praeičiai geriau pa- 
žinti. Tai patvirtina ir tolesnis to pat laiško tęsinys, nes P-ris 
rašo ten štai ką: 

„Noriu su Tamsta pasidalyti viena labai keista mintimi. Danguje 
tarp matomų žvaigždžių vienas laiko įjudančiomis, kitas nejudančiomis. 
Tarp nejudančių skaitoma ir Gryžulio ratai. Bet jau Cassini įrodė, kad 
daugumas taip vadinamų nejudomų žvaigždžių slenka sau iš palengva 
padange. Paskutinių laikų astronomai šitą mintį tiktai patvirtino. 
Slenka iš lėto beveik visos žvaigždės, slenka ir Gryžulio ratai. Šita 

žvaigždyno išvaizda nevisados tokia buvo, kaip dabar, ir tai labai aky- 
va. Pirmiausia neužmirškim, jog lietuviai šitą žvaigždyną vadina Gry- 
žulio ratais. Paskui paimkime ir pažiūrėkime, kokia jo išvaizda dabar, 
ir kokia buvo prieš 50.000 metų. Dabar šitas žvaigždynas turi išvaizdą 
randelio su rankavetu, arba jau daugiausia vežimo su dyseliu, prikergtu 
prie vieno rato. Prieš 50.000 metų žvaigždynas turėjo išvaizdą pirmu- 
galinių ratų su dyseliu ir su skieto vežimo dalia. Aš tokią išvaizdą 
mačiau knygoje „Astronomičeskije viečera“ Kleino. Ir tai man bruka 
mintį, jog labai gal būti, kad lietuviai vardą žvaigždynui yra davę pries 
30.000 m., kitaip sakant, jau prieš 50.000 m. darė kad ir silpnus astro- 
nomiškus stebėjimus, taigi buvo ne gyvuliai, bet žmonės“. 

Toji pastaba stumia P-rį toliau — ieškoti lietuvių kultū- 
ros senumo įrodymų. Be Gryžulio ratų, jis randa dar du ši- 
tokiu įrodymu: 

1. „Šveicarijos kalnuose rado ąžuolinį laivą... užsilikusi 
nuo tų gadynių, kada marios bangavo po dabartinę Šveica- 
riją. To laivo išvaizda suvis panaši į avižos valtį, o valčia 
vadina pas mus ir avižos valtį ir laivą. 

2. Freitagas aprašydamas senovės europiečių gyvenimo 
būdą... sako, jog kultūros pradžią vokiečiai ėmę ne iš Ro- 
mėnų, tiktai iš tautų, gyvenusių į rytų ir žiemių kampą, La- 
bos upės apygardoje. O tenai prieš vokiečių atėjimą gyveno 
tiktai lietuviškos tautos, nuo kurių užsiliko žymės upių, eže- 
rų, kalnų ir kitų prigimtų daiktų varduose“. 

Kad ir brangino P-ris tuos savo įrodymus, bet laikė įuos 
ne visai užtenkamais. Jis malonėjo surasti kitokių dar įro- 
dymų senovės mūsų pasakose ir padavimuose. Todėl ir 
rašė toliau: 

„Kad tose mūsų pasakose nesykį yra užsilikę keistų žinių, tai ga- 
lite matyti iš šito: 

1. Vienoje pasakoje, kurią girdėjau iš savo motinos, pasakojama 
apie kares lietuvių su „kryžiokais“. Taip stačiai pasakoje jie ir vadi- 
nama „kryžiokais“. Toje pasakoje yra epizodas panašus į epizodą iš 
Persų istorijos. 

2. Antroje pasakoje... yra žinia, jog po žeme gyvena bobutė (tur 
būt-stabmeldiška Žeminėlė), turinti ir-dukterį ir sūnų. Toje gi pasa- 
koje pasakyta: „O po žeme, kaip ir ant žemės: ir saulė šviečia ir 
mėnulis“. 

Toliau cituoja P-ris porą žinių apie mūsų senovės kul- 
tūrą, paimtų iš senų metraščių, būtent: 

1. „Atvažiuodami pas Krivių-Krivaitį klausinėdavo, kur 
patekęs toks ir toks jų giminė, tiktai ką miręs. Paduodančių 
tą žinią išmanymu, Krivių-Krivaitis su pagalba „velnio“ api- 
pasakodavęs atkeliavusiems, kaip numirėlis buvo pasirėdęs, 
kaip miręs“. Pietaris, laikydamas velnio hipotezę „obskuran- 
tiška“, spėlioja, atskiros Krivių žinyčios susisiekdavusios te- 
lefonu ar kitu kokiu panašiu įtaisu. 

2. Tai žinia apie lietuvių mokėjimą daryti ledą vasaros 
metu. „Ikšiolei mūsų mokslininkai tegalėjo daryti ledą tiktai 
po nedaug ir brangiai. Tiktai su atradimu skysto oro įgijo 
sekreto ir pigaus ir platesnio darbo“. Bet, deja, tą žinią, 
draug su daugeliu kitų senovės žyniai ir burtininkai yr st: 
savim nusinešę į žemę. 

Kaipo mūsų senos kultūros padarai, rūpi P-riui ir seno- 
viniai lietuvių parėdai. Tam tikslui įis studijuoja archeolo- 
giją. Beskaitydamas Tolstojaus ir Kondakovo leidinio „Rus- 
skija drievnosti“ penktąjį sąsiuvinį, jis rado 49 psl. galvos 
parėdo rasto Liucino kapuose paveikslą. Ten pat 94 psl. ra- 
do piešinį galvos parėdo, rasto Kazaniaus gub., 95-me psl. 
jis rado nupieštą „Longobartiškę koroną“. Pranešdamas man 
apie tai, jis taip toliau rašo 1900 m. gegužio 19 d. 

„Negaliu Tamstai nei pasakyti, kaip tai mane sudžiugdė šitie radi- 
niai. Dabar galiu pasakyti: jeigu zanavykiški tresai buvo diademos 
prototipu, tai mūsų pakalkė tapo „Longobartų koronos“, o gal ir 
visų kitų prototipu. Sakyti galima, jog kaip tresai, taip ir pakalkė yr 
ėmę pradžią iš svetimų parėdų. Tiesą sakant, man vis tik tiek. Bet 
kad suprastumei, dėlko aš rašau pirma tą, o ne kitą mintį, pasakysiu 
štai ką: kai matai einančią karėlką, pasirėdžiusią šventadieniškai, tai 
atrodo, lyg ant jos galvos būtų pakalkė, tiktai užskleista skepeta. Ka- 
rėlkai skepetą numetus, pamatai savo apsirikimą: ant jos galvos ne 
pakalkė, tik lyg kepurė ar bobiškas gobtuvas su dugnu. Ir taip mūsų 
kaimynai finai-karėlai vartoja panašų galvos parėdą. Bet dėlko su 
dugnu? Gi dėlto, kad jie gyvena šaltoje šaly, kur pakalkė būtų buvus 
labai prastas uždangalas galvai žiemos metu. Longobartai turėjo suvis 
tokią jau pakalkę, kaip mūsų. Bet atsiminkime, jog tie longobartai yr 
išėję iš šaltos Skandinavijos. Išeidami iš ten, jie būtų atsinešę galvos 
parėdą su dugnu, kaip finų parėdas. O jeigu pas longobartus randame 
be dugno, kaip pas mūsų kampo lietuvius, tai turime manyti, kad arba 
jie tą parėdą pasiskolijo, arba prasimanė patys būdami šiltoje šalyje— 
Italijoje. (Iš finų jie negalėjo imti, nes šių parėdas su dugnu). Spelio- 
dami, jog iš longobartų mes ėmėme pakalkę, turime tarti, jog longo- 

bartai iš Italijos atbėgo į Lietuvą savam naujam išradimui parodyti. 
Lietuviai Italijoj nežymu, bau būtų buvę, Kristui gimus, o jeigu ir bū- 
tų buvę, tai sunku būtų jiems nunešti pakalkės paveikslą į Kazaniaus 
rėdybą ir nunešus, numesti ten, nepaliekant aiškesnės žymės pas |i- 
nus. Jeigu ten paliko atdarą (Kazaniuje), tai jau ir pas finus nekitokią 
būt' palikę. Finai atėjo vėliau į mūsų šalį, nei longobartai ir net nei 
gotai ir hunai slavėnai. Tiktai pasitraukus į vakarus slavėnams su g0- 
lais, į tuščias vietas įėjo finai ir plučiai pasiliejo po Europos rytų šalį. 
Longobartai-viniliai ėjo pro mūsų šalį tada, kai nebuvo nuo mūs' arti 
finų, dėlto vienoks galvos parėdas buvo pas mus, da neatsiradus |i- 
nams ir jų grebšiukui. Kazanius ir jo rėdyba senovėje buvo tai sody- 
bos Kamos-Bulgarų — tautos, aukštos pramone ir išradimais, kuri ga- 
lėjo dirbti ir mūsų šaliai. O antra — Tulos rėdyboį gyveno mūsų tau- 
tiečiai ir galėjo nesykį patekti į Kazaniaus rėdybaą ir ten numirti ir 
tapti pašarvotais. Bet tai vis tiek. Man gana to, kad aš matau panašius 
galvos parėdus vartotus giliausioje senovėje“. 

Betyrinėdamas senovinės lietuvių kultūros žymes rusų 
veikaluose, P-ris rasdavo žinių ir apie senovės rusų kultūrą. 
Bet ši, arčiau prisižiūrėjus, pasirodydavo esanti ne savita, 
bet svetima, skolinta. Taigi jis tame pat laiške ir praneša 
man toliau: 

„Naugardo (seniausios) Sofiįskos cerkvės vartų padailinimai yra 
daryti Vokietijoje ir su lotyniškais parašais. Seniausi dvasiški 
(pravoslavų) palaikai kvepia... katalikyste! Seniausi Vladimiro, Suzda- 
liaus ir kitų mūsų cerkvių padailinimai panašūs į longobartiškių ir 
šveicariškių bažnyčių padailinimus. Antra... ir kiti tokiu būdu palai- 
kai rusų dvasiškos architektūros yra taipogi su katalikišku kvapu... 
Čion galima dar pridėti, jog tautiškas rusų „garsus“ eposas, naujaisiais 
tyrinėjimais pasirodė paimtas iš indiečių, turkmenų ir kitų Azijos 
tautų“. 

Tai pažymėjęs P-ris ir klausia: 

„Kame tas didelis dvasiškas rusų tautos lobis“ — ir neturėdamas 
ką į tai beatsakyti, baigia pastaba: „Mūsų dvasios palaikus užtrynė 
lenkai, trina ir toliau lenkai, vokiečiai, rusai... bet kur tik tie mūsų 
palaikai prasimušė, kur tik užsiliko, ten ir matai savitą ir aukštą 
kultūrą!..“ 

Domėjosi P-ris ir žiniomis iš senovės rusų cerkvės isto- 
rijos. Taip pav. viename laiške pranešė man šitokią Žinią: 


„Nesenai į mano rankas pateko knyga: „Opisanije Kijevo solijskavo 
Sobora i Kijevskoi ieparchii, Kijev, 1825 g“. 

Kaip tai reikia suprasti tokią žinią (žiūr. 72 psl. 6 eilę), 
kurią paduoda minėta knyga apie aštuntą ir devinią (nuo 
pradžios) Kijevo metropolitus: 

„8, Joann III Skopiec, rodom grek, posviaščon Konstantinopolskim 
patriarchom Nikolajem Gramatikom v 1089 g. Velikoju Kniažnoju An- 
noju Vsievolodovnoju iz Grecji privezionnyjį. Po skazaniju Nestorovu 
on byl „muž ne knižen, i umom prost i prostoriek“... 

„9, Efriem Skopiec“... 

„Ar tai tiesa, jog tai buvo romytiniai? Kitaip sakant, ar tai tiesa, 
jog pirma romytiniai buvo tokioje pagarboje Rytų bažnyčioje?“ 

„Apie 32-ą Kijevos metropolitą Gerasimą pasakyta, jog jį romytiniu 
padarė Didis Lietuvos kunigaikštis Švitrigaila. Mat, Gerasimas, būdamas 
visos Rusijos metropolitu, gyveno Smolenske (Lietuvos valdžioje) ir 
kai Jogaila numetė nuo sosto Švitrigailą, tai Gerasimas viltaviliškai 
apgaudamas savo geradarį Švitrigailą, susižinojo tuojau su Zigmantu, 
nauju valdovu, už ką Švitrigailos, sužinojusio jo klastas, ir buvo nu- 
baustas“. 

Dėl paduotų faktų tiesos čia netenka abejoti. Tai išaiški- 
nama anų gadynių žiauriais papročiais. Bet ir XX-sis amžius 
nelabai tegal čia didžiuotis. Sužvėrėję šiandieniai bolševikai 
elgėsi su rusais hierarchais dar žiauriau, negu Švitrigaila su 
Gerasimu. 

Tame pat laiške įdėta ir antra įdomi žinelė: „108-me psl. 
pasakyta, būk- Konstantinopolio patriarchai Mitrofanas II 
(1443 m.) ir Grigas Mamma (pakeltas patriarchu 1446 m.) 
buvo priklausą popiežiaus. Bet kaip matyt toliau iš teksto, 
ir kiti vėlesnių gadynių Konstantinopolio patriarchai priklau- 
sė popiežiaus“. „Kas tai būtų“, klausia P-ris ir teisingai at- 
sako: „Komedijos ir komedijos be galo su tikėjimu!..“ Tam 
mes pilnai pritariam. 

Kitame laiške (1901 m. gruodžio 22 d.) praneša man, kad 
iš vietos progimnazijos bibliotekos pasiėmęs perskaityti šias 
knygas: Aug. Kotzebue „Lietuvos kunigaikštis Švitrigaila“, 
„Ežero Ladogos pakraščių akmens amžiaus žmogus“ ir prof. 
Antonovičiaus „Monografijos iš Vakarų ir Piet. Vakarų Rusi- 
jos istorijos“. Visose jose jis yr radęs įdomių žinių. Bet la- 
biausiai jį sudominę vokiečių ir rusų melai apie Gedimino 
kilmę. Vokiečiai Olyvos vienuolyne XV amž. rašytoj kroni- 
koj yr padarę Gediminą kunigaikščio Vitenio arklininku. Ru- 
sai gi patį kunig. Vitenį pavertę Smalensko bei Polocko ku- 
nigaikščiu, Gediminą daro jo vergu ir arklidžių sargu (koniu- 
šec). Šias pasakas kartoja lenkai Bielskis, Dlugošas ir k. Tuo 
tarpu Rygos magistras savo laiške, rašytame Gediminui 1323 

m. sakosi: „Noveritis, nos litteram vestram accepisse in gua 
percepimus guod pacem et treugas nobiscum contrahere es- 
setis parati, sicut Vithene bonae memoriae frater vester et 
antecessor nobiscum „habuit“. Vadinas, Ryga žinojo, kas buvo 
Gedimino tėvas, bet rusai ir lenkai to žinoti nenorėjo. Dėliai 
to P-ris, pasipiktinęs šituo slavišku vylium, yr pridūręs dar 
šią pastabą: 

„Dlugošius važinėjo su Jėgaila į Lietuvą lietuvių krikštyti. Gyveno 
jis laikuose, kada buvo gyvas ir Jėgaila ir Skirgaila ir Švitrigaila... 
Gedimino anūkai. Argi tie anūkai nežinojo, kas buvo jųjų senis, kas 
prosenis? Dlugošius įteikė Jėgailai proseniu kaž kokį Palemoną, norė- 
damas įsigerinti...“ 

Taigi baigia patarimu: 

„Tas žinias, kurias mums kiša lenkai ir kiti kaimynai, geriausia 
nuvertus, kaip mėšlą į šalį. Lenkų istoriški darbai ir raštai tai grynas 
mėšlas“. 

Bendrai imant, čia P-rio, be abejo, perdėta. Bet kad nau- 
dojantis rusiškais ir lenkiškais šaltiniais bei tyrinėjimais, rei- 
kia būti labai atsargiem, tame jis nėkiek neklydo. 

Būdamas Kaune, aš pirkinėdavaus naujai pasirodžiusius 
lenkų veikalus apie Lietuvą ir, peržiūrėjęs, siuntinėdavau 
P-riui. Jis atidžiai juos perskaitydavo ir man rašytuose lai- 
škuose pareikšdavo savo kritiškų pastabų. Tos pastabos gana 
įdomios, taigi kaikurias čia ir paduodu. 

Perskaitęs pasiųstą jam Prochaskos „Codex epistolaris Vi- 
toldi“, P-ris savo laiške (1901 m. 31 gruodžio) man pranešė, 
radęs jame porą įdomių žinių: 

„Man stebėtinu dalyku visados rodėsi, jog Vytautas, imdamas do- 
nes iš kitų šalių, gardų ir kaimų, nįekados nemini, bau ėmęs iš mūsų 
šalies (Sūdavijos). Nenoromis kilo mano galvoje mintis, jog Vytauto 
gadynėse mūsų šalis turėjo būti visai tuščia — be gardų, be kaimų... 
Iš kitos pusės man žinoma, jog prieš Vytauto laikus mūsų šalis buvo 
užgyventa, jog ir jo gadynėse mūsų kampas ne be liaudies buvo. Ot, 
iš „Codex'o“ aš sužinojau, jog musų Pašešupį kryžiokai laikė savu ir 
darydami paliaubas su Lietuva, atsargiai siekėsi padaryti taip, kad kai- 
rysis Šešupės krantas tektų jiems. Kita pusė „Codex'as“ rodo, jog Pa- 
šešupis buvo taip tuščias, jog po jo girias kryžiokai duodavo teisę ir 
Jėgailai ir Vytautui medžioti ir žirgus ganyti po jo lankas. Bet buvo 
jau mūsų krašto gardelis „Šakiai“, nors ir jis prigulėjo tada kryžio- 
kams. . 

„Senpilė (Starapolė, Mariampolė) tur būt jau gulėjo irose, nes kitaip 
ji, kaipo stovinti Šešupės tiesiajam krante, būtų mokėjusi Vytautui do- 

nę... Bet tai vis, kaip matome, žinios turinčios vietinį interesą. „Co- 
dex'e“* betgi randas ir platesnės reikšmės žinia, demaskuojanti lenkų me- 
lus, metamus Vytautui, būtent, kad jis po kovai ties Grūnwaldu tyčiomis 
metęs Jėgailą su jo lenkais ir atsitraukęs šalin. „Codex'e“ padėta yra ži- 
nia, jog ir prieš kovą ties Grūnwaldu tarpu ktyžiokų buvo „liga“. Tąja 
liga užsikrėtė lietuvių kariuomenė ir dėliai to išsitraukė iš Prūsų, su- 
mažinusi iki pusei savo skaičiaus“. 


Iš to matom, kaip kiekvieną žinelę P-ris stengėsi sunau- 
doti lietuvių naudai. Kiekvieną klaidą ar netiesą apie Lietu- 
vą jis giliai atjaučia, lyg tartum ji būtų palietusi jį patį. 


Gavęs iš manęs Krokuvos Akademijos išleistas lietuvių 
dainų melodijas, P-ris, turėdamas namie fortepijoną ir žmo- 
nos padedamas, lygino kiekvieną tų melodijų su jaunystėje 
girdėtomis jo tėviškėj. Apie to lyginimo rezultatą, P-ris vie- 
name laiške (1901 m. gruodžio 31 d.) išsitaria šiais žodžiais: 


„„--„ Turiu prisipažinti, jog peržiūrėdamas mūsų dainų gaidas, tu- 
rėjau nemaloniai nustebti. Ir vienos ir kit6s man žinomęs dainos gai- 
da pasirodė iškreipta, sudarkyta... Tiesa, visose išlaikyta bendras at- 
spindys, priderąs lietuviškoms gaidoms, bet ypatingas originališkas 
kiekvienos gaidos būdas išnyko neatšaukiamai. Tegu aš jaunas būda- 
mas išsitraukiau iš tėvynės ir menkai dainų teaimenu, vistik, ką atme- 
nu, tai pervirš skiriasi nuo įdėtų šioje knygoj ir skiriasi jų nenaudai, 
Paimkim kad ir 1004 melodiją (137-me psl.). Kai įsiklausiau mūsų kam- 
po melodiją, tai toje melodijoje jauti netiktai vyro širdgėlą, bet ir prie 
kokių apystovų ta daina buvo sudėta; jauti apsupančių pirmą dainos 
sustatytoją neišbrendamų girių gausmą, girdi girių aidą pakartojantį 
aidą ir pritariantį dainiui. Ne baltgudijos plynios, ne Malorosijos tyrai, 
tiktai platūs mūsų kampo šilai tegalėjo pagimdyti tokią melodiją, su 
jos plačiais atdūsiais, su žalios girįos ošimu ir aidais... Ar gauni to- 
kio įspūdžio klausydamasis melodijos padėtos 1004-am n-ry? Aš turiu 
pasakyti, kad aš tokio įspūdžio negavau. Tuo tarpu nuo mūsų kampo 
melodijos ne tiktai aš, bet ir kiti ką tik aprašytą įspūdį, o ne kitokį 
gauna. Aš tai sakau, remdamasis gan inteligentiškų žmonių žodžiais. 
Zmogus su jausmais melodijoj 1004-oj atvaizduotas ieško nuošalios 
vietos. O kur gali rasti nuošalesnę vietą, kaip girioje? Tokiu būdu mū- 
sų kampo melodija (1004-ji) atatinka ir dainos turiniui. Argi per tai 
negali manyti, jog šitos giesmės mūsų gaida — yra originalas, o Veliuo- 
niškių —tai netikusi kopija ?“!)... 


!) Greičiausia ji bus iškreipta Z. Noskovskio, tų gaidų harmoniza- 
riaus. 

Rašydamas tai P-ris priduria, kad jis nenorįs būti „savo 
mėšlyno“ patriotas, bet kad jam atrodo, jog įo kampo me- 
lodijos pačios vertos yra išlaikyti nuo pražūties. 

Be gaidų jis tyrinėjo ir dainų tekstus. Perskaitęs apie 
mūsų dainas „Žinyčioj“ Samogitos stūdiją ir radęs ten tvir- 
tinimą, kad dažnai lietuvių dainose minimas skaičius „devy- 
ni“ bus beturįs simboliškos bei šventos reikšmės ir imtas iš 
skandinaviškos mitologijos, P-ris daro pastabą: 

„Sitas sprendimas netiesus. Devynmetis oro ciklius patėmytas yra 
visoje vidurinėje Europoje ir neliečia jisai žiemių Europos, o per tai 
neliečia ir Skandinavijos. Dėlto, jeigu lietuviai ir ėmė simbolišką skait- 
menį „devyni“ iš kurios tautos, tai ėmė ne iš skandinavų... Anaiptol 
— skandinavai patys ėmė tą skaitimenį iš vidurinės Europos tautų... o 
gal būt ir iš lietuvių, kurių kalboje devyni turi artimą skambėjimą 
su dievas“... 


Kitame gi laiške (1899 m. gruodžio 20), remdamasis gau- 
tais iš manęs žemaičių vyskupų fotografiškais atvaizdais, da- 
ro apie vysk. Merkelį Giedraitį šią pastabą. 

„Vysk. Melchioro Giedraičio veidas grynai žemaitiškas... Tokį tipą 
aš patėmijau ir Trubeckiuose, nors jau senai išsigimusiuose. Tik žino- 
mas dalykas vysk. Melchioro grynesnis, labiau lietuviškas tipas“. 

Su šiomis pastabomis galima ir nesutikti, bet jos dėliai 
to nenustoja savo vertės, pasilikdamos rimtos, ramios, ob- 
įektyvios. Kas kita P-rio kritika lenkų veikalų apie Lietuvą. 
Čia kartais jis perdaug būdavo vienašališkas. Aš jam tai at- 
virai parašiau, perskaitęs jo persmarkų Mierzynskio „Romo- 
vės“ įvertinimą. Į tai pasiteisindamas jis man šiaip atrašė 
(1901 m. sausio 23 d.): 


„Žinomas dalykas, jog sunkiausia yra mums patiems nuspręsti savo 
idėjų ir darbų vertę tuose dalykuose, kuriuose pasimaišo įausmai: pik- 
tumo, meilės, pavydo. Bet ten, kur mes einame vedami vieno 
proto, ten mes retai teklystame. Su dideliu nustebimu turiu pasakyti, 
jog tokiuose atsitikimuose tankiai ir niekam vertas žmogus tampa kuo 
ne filosofu. Iš kasdienio gyvenimo mes žinome, jog kuo šaltesnio būdo 
žmogus, tuo jis mažiau klaidų daro... mažiau jausmai jį aptemdo. Ar 
aš rašydamas Jums apie Mierzynskio „Romove“ galėjau būti jausmų 
aptemtas? Ne! Suvis ne! Dėlko gi aš parašiau taip, kaip parašiau? Ne 
be reikalo. Lenkai rašydami apie mus daro klaidų. Daro klaidų su 
skriauda sau ir mums. Pikta jie daro ir sau ir mums. Argi jie tokius 
darbus ištikrųjų nori daryti? Ne! Suvis ne! Jie mano, kad jie atlieka 
labai išmintingus ir gerus darbus šavo naudai. Kaip jie, šitie lenkų 

rašytojai, perspėti nuo tokių darbų, kurie dabartinėj gadynėj gali at- 
nešti tiktai vieną skriaudą ir jiems ir mums? Argi tinka tokiam per- 
spėjimui meilūs ir saldūs žodžiai, ar ne geriau nuplėšus teisingais žo- 
džiais visus parėdus nuo klaidžių jų darbų, parodyti tikrą jų vertę ir 
tikrą išvaizdą? 

„Kaip aš Jums parašiau apie „Romovę“, taip ir kiekvienas apsi- 
švietęs lietuvis manys, perskaitęs tą knygelę. Jeigu joje būtų parašyta 
teisybė, tai būtų labai gerai. Iš jos mes pasimokytumėm. Niekai tame, 
jog ta knygelė turi savyje bendrą lenkišką tendenciją, kurią sutarpusi 
Lietuvos visuomenė tiktai su paniekinį(mu ir neapykanta nustums nuo 
savęs. Bet ir tai būtų nieko. Nesiliovus lenkams taip rašyti, pagalios, 
metas nuo metų rasis vis aršesnė ir gilesnė neapykanta tarp lenkų ir 
lietuvių. Ir dvi tauti, gyvenusi podraug, pradės kniautis, kaip du prie- 
šu su didžiausia skriauda abiem. Rasis ir kitos tam priežastys... Kniūvy- 
nė seks kniūvynę, nelaimė —nelaimę... Kam to? Ar negeriau išsyk vi- 
sai išvilkus lenkų darbus aikštėn, ir parodžius juosius ir patiems len- 
kams ir kitiems, kokie tie darbai ištikrųjų yra. „Sine ira et studio“ aš 
paėmiau ir padariau tai. Viena puse aš parodžiau lenkų rašytojo melą, 
kita — jog lenkams nėra ko girtis, o lietuviams nėra priežasties labai 
žemintis prieš lenkus ir kitus. Ypač, jog nėra ko mums gėdytis mūsų 
praeities. Gali labai būti, jog mano žodžiuose girdis dalimi išįjuokimo. 
Bet, matote, sunku iškęsti ne šyptelėjus, kai skaitai tokius darbus, 
kaip Mierzynskio, kuriuose „su patepimu pranašauja“, kaip gaidys viš- 
toms mėšlyne. Ir pranašauja neva mokslo vardu, o iš tikrųjų tam, kad 
mūsų inteligentų tarpe rastų gana kvailo proto žmonių... Rašydamas 
apie Mierzynskio darbą, aš viena teturėjau mintyje. - „suum cuigue“.. 


Nepatenkintas liko P-ris ir pasiųstąja jam Latkovskio 
knygele „Witold, wielki ksiąžę Litewski“. Savo kritiškas pa- 
stabas apie ją buvo surašęs, bet man neatsiuntė, pažymėda- 
mas tik, kad jo mintys tuo klausimu buvę „peraštrios, nors 
ir teisingos“. 

Kitam laiške (1900 m. sausio 28 d.) apskritai apie lenkus 
taip atsiliepia: 


„Lenkai visados save laikė ir dar tebelaiko didelio proto žmonėmis, 
ypač dideliais politikais. Taip. Palygindami juos su mumis, turime pri- 
pažinti, kad lenkai mus ne syki apgavo, apgavo, kaip mažus vaikus. 
Bet ir čia vis tik reikia pridėti, jog apgavime Jėgailos kalti ne lietu- 
viai, tik pats Jėgaila — kvailys; apgavime Liublino unijos laikais kalti 
ne lietuviai, bet gudiškųjų Lietuvos sričių bajorai; patys lietuviai ir 
tada suprato lenkų darbus ir tada verkdami ir pirštus sau griauždami 
grįžo namon iš Liublino ir norėjo kilti prieš Zigmuntą Augustą ir prieš 
visą Lenkiją, sukergtą su gudiškomis sritimis. Bet gana apie tai. Pra- 
eitis negrįš“. “ 

Toliau tame pat laiške P-ris kalba apie lenkų sukilimus 
prieš Rusiją. 

Apie Kosciuškos sukilimo („kumpokų“) priežastį sakos 
nesuradęs tikresnių žinių, bet apie antrąjį („krakosų“) suki- 
limą paduoda iš F. F. Vigelio knygos „Zamiečanija na ny- 
nešnieje sostojanije Bessarabiji. Pisano v oktiabre 1823 go- 
da. Moskva Universitetskaja tipografija 1892“ (252 psl.) šito- 
kią ištrauką: „Nie znaju, pravo, kak pristupit mnie k iz- 
obraženiju dostopamiatnoj zimy s 1829 na 1830 god, kogda 
kazalos mir į tišina vodvorilis v cieloj Europie, no kogda 
opytnyje liudi čujali uže približenije neskončajemo burnych 
vremion, posredi koich my živiom i ponynče; odni oži- 
dali ich s tainym udovolstvijem, drugije s 
užasom. Čto kasajetsia do menia, to skvoz poluprozrač- 
nujų poviazku, pokryvajuščuju moi glaza, mnie vsio pred- 
stavlialoš v radužnom svietie; ja mečtal o blagodienstvii 
i moguščestve mojego otečestva“. 

Pacitavęs tuos žodžius, P-ris nuo savęs priduria: 

„Kad nebūtų abejojimo, apie ką rašoma, straipsnių rodyklėje apie 
šitą straipsnį pasakyta: „XII pered polskim miatežom“. 

Reikia pridėti, kad Vigelis buvo gubernatorius ir galop 
nuo 1829 lig amžio galui (1856) gyveno Peterburge, tarnau- 
damas svetimų tikybų departamente, ir mirė jo direktorium. 

„Ir taip, ar neakyva? Lenkai rengia sukilimą, o rusai laukia jo su 
džiaugsmu? Jie ne tik žino, jog bus sukilimas, bet pirm laiko juo džiau- 
giasi... Na, va už šita negali laikyti lenkus labai kvailais. Bet štai kame 
visa svarba: skaitydamas Saliykovą (Ščedriną), randi keistų žinių, ku- 
rios rodo, jog maištus Lenkuose tyčia patys rusai sukėlė, kad gautų 
juos malšinti (žiūr. „Istorija odnavo goroda“). Ot už šitą lenkai ir yra 
dideli kvailiai“. 


Ir baigia šia pastaba: 


„Ir taip nuo seno reikėjo lietuviams turėti savo protą... Pasitikėjo 
lietuviai... lenkais politikais ir... pelnė!“... 

Kitam laiške apskritai apie lenkų tautą taip rašo: 

„Tauta tokia, kaip lenkai, laukia sau išgelbėjimo iš anglų, iš pran- 
cūzų ir sekdama anų kurstymus, tai kyla ir daro maištą, tai tyli, — to- 


kia tauta niekados sau nepadarys gera, ji bus per amžius tiktai mario- 
netė kitų rankose“. 

Tyrinėdamas istoriją, P-ris neužmiršdavo ir dabarties rei- 
kalų. D-ro Basanavičiaus paklaustas, ar neturi ko parašęs 
„Aušrai“, P-ris 10. III. 1884 m. atsako: 


„Aušrai“, pagal mano mintį, nieko nėra. Bet, gal būt, atsiras“. 

Ir čia pat priduria: 

„Labai ir labai reikėtų mudviem pasimatyti ir pasišnekėti. Ir apie 
„Aušrą“ ir apie kitus. dalykus. Pagalios — pasimatyti, pasišnekėt, kaip 
senovės pažįstamiem sėbram. Jeigu būsi netrukus Lietuvoje, tai pra- 
šyčiau tave atvažiuoti į Ustiūžną pas mane. Sitas pasimatymas 
yra labai reikalingas. (Apie to pasimatymo reikalą mini P-ris 
ir 86. III. 27 laiške). 

P-ris prie to pridėjo dar ir kelionės maršrutą ir išlaidų 
apskaitymą, viso labo 60 rub. Bet Basanavičius neatvyko, 
gal dėlto, kad P-ris tame pat laiške į B-čiaus paklausimą, 
ar jis galėtų gauti Rusijoj vietą, atsakė neigiamai ir patarė 
pasilikti Bulgarijoj. 

Kitame laiške Basanavičiui 13. XI. 89 apie „Aušrą“ P-ris 
taip rašo: 

„Kaip gimė „Aušra“, aš nežinojau ir nelaukiau jos gimusios. Gavęs 
vieną antrą numerį, nežinojau, kaip man būti su jais!) Kai aš jau bu- 
vau pasiryžęs, tu paliovei man rašęs ir visi mano projektai pasklydo. 
Atokiai nuo tėviškės, negirdėjau, kaip blykstelėjus „Aušra“ vėl užgeso. 
Pirmi numeriai man patiko. Aš norėčiau žinoti, kas do priežastis jos 
užgesimo. Ar negalima būtų jos atgaivinti?“ 

Tuo susirūpinęs, P-ris klausia, kiek „Aušros“ visi nume- 
riai mokama, žada atsiųsti pinigus, bet prašo „Aušrą“ siųsti 
į Prūsus geram tikram Žmogui, iki P-rio vardu kas jų pa- 
reikalaus. Prašo taipgi dėti po įo raštais pavardę „kokio va- 
nago ar varno“, 0 ne įo pirmutines raides. 

Be istorijos ir literatūros rūpėjo P-riui ir medicina. Kaip 
jau aukščiau minėjau, jis buvo, ar bent tarėsi, išradęs nau- 
jus vaistus dėmėtai šiltinei gydyti. Apie tą savo išradimą jis 
nesykį man yr kalbėjęs Ustiūžnoj, nesykį jis yr rašęs apie 
tai ir savo laiškuose. Pav. viename laiške pasigirdamas praneša: 


!) Basanavičius „Aušros 1-2 n-rį buvo nusiuntęs P-riui dovanai, bet 
P-riui laiške parašius, kad jos, kaipo valdžios uždrausto dalyko, ne- 
siųstų, paliovė siuntinėjęs ir laiškus rašęs. P-ris vėliau jam tai prikai- 
šiojo, rašydamas: „Kas do priežastis? Tu lyg bijaisi gauti iš manęs 
laišką ir slepi savo adresą“. (Laiške 18. IX. 95). 

„Kuo toliau, tuo svarbesni patyrimai pas mane randasi dėmėto ti- 
fo gydymo srityje“. 

Antrame pranešęs, kad Ustiūžnoj buvo atsiradę namaža' 
limpančių ligų, priduria: 

„Žinomas dalykas, jog ir aš tifu pasinaudojau truputį dėl mokslo. 
Ir da sykį įsitikinau, jog tifo gydyme aš stoviu ant tikro kelio, nors 
vienkart su tuomi įsitikinau, jog da kai-kas lieka ištirti“, 


Bet kiek vėliau pasirodė, dalykas esąs daug painesnis, neg 
P-rio iš pradžios manyta. Nustebintas tuo, jis taip man rašė: 


„Neseniai gavau pragumą išbandyti dėmėto tifo gydymą. Pasirodė, 
jog mano gydymas suvis negelbsti. Nesuprantu, kas tai buvo ikšiol, 
iki pradžiai 1898 m., nes nebuvo jokio atsitikimo, kuriame nebūtų nuo 
mano gydymo ko ne stebuklingos pasekmės. Dabar tas pats gydymas 
lieka be jokios pasekmės. Tiesa, iki šių metų turėjau aš labai gerų ir 
išbandytų vaistų. Bet, kaip sau norite, ir dabar, ką turiu, tartum geri, 
o vienok jokios ir jokios įtekmės ligai nedaro. Bet jeigu tifo gydymas 
da neatmintas, tai gimdyvių karštligės (febris puerperalis) ir gimdyvių 
pilvo plėvės uždegimo (peritonitis) gydymas ir prie naujų vaistų pui- 
kiai eina, kaip ėjo ir prie senų. (Gali sakyti, šitos ligos gydos stebuk- 
lingai. Manau, kad ir gydymas difterito taipgi ir prie naujų vaistų 
seksis. Kitaip sakant, visa mano išradimo svarba, siekianti mokslišką 
pusę, užsiliks. Ta išradimo dalis, kuri buvo be pamato, gal būt žus. 
Bet, tiesą sakant, aš nemanau, bau ir tifas nepasiduos. Man rodos, kad 
po metų, antrų aš suseksiu, dėlko nauji vaistai negelbsti, o susekęs 
tai, žinosiu dėlko senieji gelbėjo“. 

Kitame laiške praneša: 

„Neperseniai Adolfas (P-rio sūnus) susirgo žarnų tifu. Gydydamas 
ji, pirmą sykį pabandžiau remtis netiktai su tiiu, bet ir su ligomis, pri- 
simetusiomis prie įo. Ir pasirodė aiškus dalykas — mano gydymas tiio 
tikras. Jeigu, nežiūrint tilo, karštis nekrinta žemyn, tai neatšaukiamai 
yra prisimetusi prie tilo kokia nors liga“. 

Laiške, rašytame 27 III 96 d-rui Basanavičiui, šiaip praneša: 

„Apie savo mediciniškus moksliškus darbus neturiu daug ką kal- 
bėti, nors šį-tą ir spėjau saviškai perdirbti. Taip gydymą chroniškojo 
reumatizmo, arba kaip jį Zacharinas vadina, chroniškojo artrito, aš su- 
žinojau. Taipgi džiovos (tuberkuliozo) gydyme, tur būt, suradau ge- 
riausią iš visų žinomų. Plaučių uždegimo gydymą, ypač po influencai, 
netikėtai gerai pastačiau, neišskiriant nei pneumonia crouposa labaris 
jos pikčiausioje formoje serpiginoziškoje. Bet įdomiausių rezultatų ga- 
vau, gydydamas visokias žarnų ir pilvo ligas, išskyrus vėžį (carcinoma). 
Anais metais pas mus pasirodė liga, panaši į cholerą, mes ją vadiname 
vasarine tryda (cholera nostras). Nuo šios ligos pasveikdavo negreitai, 

o dažnai ir mirdavo į 24 val. arba ir anksčiau po apsirgimui. Mano 
praktikoje išeidavo įdomus dalykas: žmogus pasveikdavo po pusei va- 
landos. Aš labai norėjau tada susitikti su tikrąja cholera“. 

Toliau rašo, bandęs taikinti savo gydymo metodą susir- 
gusiems tikra cholera Peterburge, Vilniuj, Viesiogonske, bet 
ūmo išgydymo nesusilaukęs. Bet užtat gerų rezultatų davęs 
tifo (typhus exanthematicus) gydymas. P-ris šiaip apie tai 
rašo: 

„Pas mus pernai buvo smagi tifo epidemija. Žinomas dalykas, 
aš pirmiausiai siekiausi sunaudoti ją moksliškai ir praktiškai gydymo 
naudai. Kas pasidarė? Mano rankose ligoniai ėmė taisytis nuo 11 d. 
ligos. Kaip 11 diena, taip „lysis“ (ne „crisis“). Tuo tarpu kiti ligonys 
taisėsi į 17, 21 dieną“. 

Išpradžių P-ris manęs, tai esąs atsitikimo dalykas. Paskui 
ėmęs spėlioti, tai esą gydymo pasekmė. Ir pradėjo ieškoti 
dar greitesnio pasveikimo. Ir nustebęs gavo į 5 dieną, pas- 
kui į 2 dieną ir galop į 36 val. nuo gydymo pradžios. Bet 
epidemijai pasiliovius, P-ris nebegalėjo savo tyrimų užbaigti, 
ir sužinoti: 

„ar galimas dalykas, kad ligonis, turįs 400 karščio, rytoj teturėtų 3709 

Tam tikslui jis labai norėjo turėti dėmėtosios karštligės 
atsitikimų vėlybų ir taip sunkių, kad jau jokios nebūtų vil- | 
ties pasveikti... 

„Jei ir šitokiuose atsitikimuose gydymas duotų ūmą pasveikimą... 
na, tai galėčiau jau laikyti darbą baigtu“... 

Kitam laiške (V. VI. 97) tam pačiam savo mokslo drau- 
gui praneša, suradęs abortyvišką dėmėtosios šiltinės (typhus 
exanthematicus) gydymą. 

„Kai kurie detaliai dar neištirti, dėlto ir apgarsinti jų ikšiol nega- 
liu, bet faktas yra faktu: gydymas atrastas. Iš šalies žiūrint, atrodo, 
jog gydymo principas turės platesnės svarbos, nes juo remiantis bus 
galima gydyti ir kitos apkrečiamosios ligos. Aš jau bandžiau su puikia 
pasekme gydyti gimdyvių karštligę. Nebūtų nuostabu, įei ir džuma pa- 
siduotų, nes kiek teoretiškai žinau ją, tai ir prie jos gydymo galima 
pasielgti pagal atrastą idėją. Pas jus dabar gal atsirasti tifas, dėlto aš 
tau skubinu pranešti. Pasveiksta ligoniai po 6 — 36 val. gydymo, veda- 
mo mano būdu“. 

Kiek galima suprasti iš tų ištraukų P-rio mintis, jo tifo 
gydymas buvo paremtas netik tam tikrais naujai išrastais 

vaistais, bet ir tam tikru nauju jų vartojimo metodu. P-rio 
išmanymu, jo vaistai ir metodai turėję tikti ne vien tilui, 
bet ir kitokių rūšių karštligėms. 

Dėliai to jis buvo sumanęs tų vaistų gamybą suorgani- 
Zuoti en gros ir gauti iš čia didelio pelno. Laiškuose Ba- 
sanavičiui P-ris tai vadina savo „gešeltu“. Bet tam „gešel- 
tui“ pastatyti ant kojų reikėjo P-rio apskaitvymu 10 — 20 tūks- 
tančių rublių. Jų gi nei P-ris, nei Basanavičius neturėjo. 
Taip jo vaistai ir tebuvo pagaminti minimalėse dozėse. Kas 
tai buvo per vaistai, iš ko jie sudaryti, P-ris laikė tai giliau- 
sioje paslapty, niekam nieko nesakydamas. 

Toks savo išradimo branginimas profesionalo-gydytojo 
lengva suprasti. Jei tokį išradimą būtU padaręs koks vokie- 
tis, jis būtų jam visai atsidavęs, jį tyrinėjęs, tobulinęs ir ga- 
lop būtų pagarsinęs pasauliui, kaipo naują stebuklingą spe- 
cifiką, pakrikštijęs jį kokiu „salvartifu“ ar kitu dar keistesniu 
vardu. P-ris, kaip ir daugelis gabesnių lietuvių, nesitenkino 
viena kokia specialybe. Jis jautės ne vien daktaru, bet lie- 
tuvių mokslininku ir rašytoju. Taigi ir nenuostabu, kad jam 
mūsų spaudos klausimas irgi labai rūpėjo. Kiekviena kieno 
nors' pastanga lietuvių spaudai atgauti buvo be galo brangi. 
Pav., man pranešus, kad vysk. Paliulionis įsakė man paruošti 
rusų valdžiai memorialą lietuvių spaudos grąžinimo reikalu, 
P-ris tuojau atsiliepė laišku, kuriame be kitko įdėjo šias 
pastabas: 

„Jeigu nėra tame labai didelio reikalo, tai Jūs tą releratą sulaikykite 
pakol. Bet jeigu yra reikalas ir vyskupas to nori, tai apie sulaikymą 
nėra ką nei šnekėti. Matote, man rodosi, jog pirma, neg siųsti tokį re- 
feratą, reiktų pabandyti kelias jam praskinti, nulyginti ... parašyti porą, 
antrą tam tyčia pagamintų straipsnių, Kurie paaiškintų viena puse spau- 
dos reikalą ir neleidimo pavojingumą, kita gi puse tie straipsniai ypač 
turėtų siektis parodyti tikrą žmonių padėjimą su jų palinkimu prie Ru- 
sijos... Prie tokių aplinkybių Jūsų reteratas ar tiktai nebūtų tuoju kir- 
Čiu, kuris darba baigia“. 

Patarimas buvo geras, bet praktikoj neįvykdomas, nes 
rusų spauda anais laikais tokių straipsnių nepriimdavo. Dė- 
liai to ir Paliulionio memorialas buvo pasiųstas oficialiu ke- 
liu Vidaus reikalų ministeriui, ir be abejo draug su panašiais 
kitų memorialais tapo atiduotas tam tikrai komisijai. Nelauk- 

damas nieko gera iš tų komisijų, P-ris 1900 m. kovo 24 d. 
taip man rašo: 

„Kai apie komisiją, tai, man rodos, kiekvienas iš mūsų iš viršaus 
žino, kam jos darbai bus verti. Kur sprendžia apie reikalus žmonės, 
nieko apie tuos reikalus nesuprantantieji, ten nelauki gera. Daug da 
bus tokių komisijų. Pereis šimtai metų ir vis da bus tokios komisijos, 
viena už kitą judresnės! Mes negalim laukti nei mielaširdystės, nei tei- 
sybės, nei pagalbos iš nieko. Žmonių gyvenime tai tavo, ką pats pa- 
veldi, ką pats savo vieku paimi ir pasisavini. Jau tai nebe reikalo yra 
pasakyta: „padėki pats sau“. Šitas pasakymas pritinka kiekvienam žmo- 
gui. Bet jis pritinka ir kiekvienai tautai“. 

Todėl prisiminęs dar kartą Muravįovo spaudos uždraudimu 
sužadintą tautinę lietuvių sąmonę, P-ris toliau taip rašė: 

„Dėl ateities mes neturime krūpauti. Dirbti ateičiai mes turime, rū- 
pintis reikia ir labai, bet krūpauti nėr ko. Ką mes pajėgomis negalė- 
sime, tai Dievas padarys per komisijas“. 

Taigi ir baigia kilniu šauksmu: 

„Rankas į darbą, viltį Dievop! Ne tame darbas, kad komisijos nesu- 
pranta mūsų kampo reikalų, tiktai tame, jog mes visi Dievo valioje. Ko- 
misija, siekdama vienus siekius, pasieks suvis kitokius, neg ji norėjo. 
Ot, šitame ir yra Dievo valia! Mūsų žmonės, kaip bičių spiečius, ir iš 
to mėšlo, kurį pagamins komisijos, pasisavins sau po Dievo vadovybe 
tiktai tą medų, kurį ras purvuose. Pasitikėkime Dievu ir jo visagalin- 
gumu! Mūsų žmonės nei maištų, nei jokių piktenybių nenori. Jie nori 
tiktai laisvai sau dirbti savo tėvų žemėje ir melstis pagal savo tikėjimą. 
Nori jie mažai, bet drūčiai, ir dėl to reikia tikėtis, jog kada nors Die- 
vas ir į juos atsižvelgs; supras pagalios ir valdžia, jog mūsų ramiai 
tautai galima duoti ne tik tokios jau tiesos, kaip ir kitoms, esančioms 
po rusų valdžia, bet ir viršesnės da... Tikėkimės ir laukime! O ką rei- 
kės, padarys Dievas ir per kvailas komisijas... Pagalios ir tai reikia pa- 
sakyti, jog ir komisija gali bent viena atsirasti su protu“... 

Kaip nūn matome, P-rio pasakyta čia tikra tiesa. Pra- 
slinkus ketveriems metams nuo to laiško parašymo, spauda 
buvo lietuviams grąžinta. Nelaimė P-rio, kad jis peranksti 
mirė. 

Be spaudos rūpėjo jam ir kiti Lietuvos reikalai. Savo 
laiškuose jis teiraujas apie kun. Jauniaus sveikatą, džiaugias, 
kad Seinų vyskupu paskirtas Baranauskas, lietuvis, gailes- 
tauja dėl rusų teismo nuteistų ištremti lietuvių. Perskaitęs 
rusų laikraščiuose straipsnį apie Prūsų lietuvių kilimą, P-ris 
su džiaugsmu praneša: 

„Ten rašo, būk lietuviai pergalėję vokiečius ir pasiuntę savo žmo- 
gų atstovu į parlamentą vietoj vokiečio. Iš savo pusės aš turiu pasa- 
kyti, jog (jeigu taip iš tikrųjų) garbė ir lietuviams, kurie susiprato, jog 
taip reikia padaryti, garbė ir vokiečiams, kurie leido tai padaryti... 
Kaunas arti sienos. Ar negirdėjote, ar tai teisybė?“ 

Lietuvių tautinio susipratimo ženklai P-rio buvo visur 
rankiojami. Pav. iš 1898 metų daktarų ir aptiekininkų sąrašo 
P-ris pažymi šiuos statistikos davinius: 

„1896 metais lietuvių aptiekininkų Rusijoj yra buvę 114 
1887 5 5 5 a 5 „ 153 
18988 „4 š > "t 

P-ris daro iš čia išvadą, kad daugelis aptiekininkų, užsi- 
rašę pirma lenkais, dabar eina rašytis lietuviais, ir kaltina 
aukštos. kilmės lietuvius, kad jie vis dar užsispyrę tebesirašo 
lenkais. 

Taip pat džiugino jį ir uždraustos spaudos besiplėtojimas 
Prūsuose ir Amerikoj. Kaip aukščiau matėm, jis mielai ją 
skaitė. To dėl ir nenuostabu, kad jos, man Ustiūžną apleidus, 
nebegaudamas, labai ilgėjos, kaip tai matyti iš jo laiškų. Pav. 
viename pažymi: „pradedu išsiilgti skaitymo“. Rusų knygų 
jam netrūko ir Ustiūžnoj. Bet tis troško .pasiskaityli naujos 
uždraustos lietuvių literatūros, kaip ir matyt iš išreikšto ki- 
tame laiške noro žinoti turinį „Ž. ir T. S.“ (tai yra „Žinyčios“ 
ir „Tėvynės Sargo“) ir pridurtos pastabos: „dėku Jums pa- 
sakyčiau už pranešimą“. 

Drauge atsiranda jame karšto noro tai vargšei lietuvių 
literatūrai, kiek galima, daugiau patarnauti. Tuo tikslu jis 
imasi energingai plunksnos darbo: rašo įvairių straipsnių ir 
plačią istoriškąją apysaką („Algimantas“), parengia spaudai 
savo atsiminimus („Iš mano atsiminimų“), pasiunčia „Tėv. 
Sargui“ naują apysakaitę „Keidošių Onutė“. Drauge įgauna 
daugiau drąsos, siunčia užsienio redakcijoms savo rankraščius 
originale, nebesirūpindamas jų perrašymu svetima ranka. 
Sena baimė, kad jo rankraščiai nepatektų rusams į rankas, 
matyt, buvo žymiai sumažėjusi ar net ir visai dingusi, nes 
pav. laiške rašytam 1894 m. lapkričio 4 d. deda atvirą prie- 
rašą: „siunčiu Jums ką galiu ir ką ištenku; norėčia, kad 
„Tamsios pajėgos“ būtų įdėtos“. 


Vienur kitur pažymi gan aiškiai ir savo naujus litera- 
tiškus sumanymus. Pav. viename laiške klausia mano nuo- 
monės: „kokia knygelė būtų reikalingesnė mūsų kampui — 
ar fizika, ar geometrija, ar algebra? Jeigu mums kada nors 
leis spaudą, tai gerai būtų turėjus jau pagamintą tokią kny- 
gelę, greičiau tada būtų galima ji atspausdinti“... 

Kaipo matematikas, P-ris be abejo būt galėjęs parašyti 
įvairių matematikos vadovėlių, bet nesant tuomet nei lietu- 
viškų gimnazijų, nei leidėjų, jis pats vėliau suprato, kad tai 
perankstyvas darbas, taigi ir turėjo nuo jo atsisakyti. 

Negalėdamas lietuviškai varyti mokslo darbo, P-ris grižta 
prie savo mėgiamosios beletristikos. Jo galva buvo pilna 
įvairių temų. Vienam laiške jis pav. klausia: „Ką Jūs saky- 
tumėt apie mano „Mūsų godotiną poną Jošelį Zobildovski“ 
su dviem kunigais įvairių pažiūrų — senu lenku ir įaunu 
lietuviu? Jo dar nėra, bet gali atsirasti“. Ar tikrai atsirado, 
nežinau. Bent neatsimenu tos apysakos skaitęs nei P-rio 
rankraščiuose, ne spaudoje. 

P-rio galvoį ima kaskart labiau kristalizuotis idėja origi- 
nalės apysakos iš Lietuvos istorijos. Tai matyt iš vieno jo 
laiško, kur tarp kitko pasakyta: 

„Kas man atėjo į galvą. Mūsų praeitis guli nedirbta pūdymu. Tie- 
sa, kitataučiai bandė ja naudotis. Bet taip ją iškraipė, įog pavertė 
nieku. Nei jie mūsų istorijos nežino, nei būdo nesupranta,... nei tei- 
sybės rašyti nenori. Dyvai, jog tarp lietuvių nesiranda toks, kuris no- 
rėtų pasinaudoti gimtąja praeitimi. Tegul per nepratimą rašyti ir sykį 
ir antrą nepasisektų, bet jau trečią kartą rašant, vis tik rastųs vietų 
ir labai gerų“. 

P-rio išmanymu, tokia apysaka reiktų rašyti pirma rusų 
kalba. Jis tik bugštavo, kad tokioj apysakoį teksią lyginti stab- 
meldiškąją Lietuvą su krikščionimis ir kai kur tas lyginimas 
galįs išeiti krikščionių nenaudai. Gal dėlto ir priėjo išvadą, 
geriau būsią to lyginimo nedarius. 

Bet ilgiau pasvarstęs šį klausimą, pats nuo rusų kalbos 
atsisakė ir ėmė galvoti apie parašymą istoriškos apysakos 
lietuviškai. Ji turėjo vadintis „Algimantas“. 

Apie savo sumanytąjį „Algimantą“ jis per atsargumą pra- 
neša trečiame asmeny: 

„Viens mano pažįstamų rašė man apie įo sumanytą apysaką iš Al- 
gimanto laikų, padavė ir pirmos dalies turinį. Tendencija ten gal ir 
castųs, bet, man rodos, bus tai labai nuobodus dalykas... Kaip pa- 
skaitai Senkevičių ir pamąstai apie kitus rašytojus, tai taip atrodo, jog 
geriau būtų, jeigu jie eitų ką kita daryti, o ne užsiimtų rašymu“... 


Tą savo perdėtą Senkevičiaus talento aukštinimą P-ris 
dar anksčiau reikšdavo savo pašnekesiuose. Aš tą įo entuzi- 
azmą stengiaus bent kiek atšaldyti, nurodydamas, kad Sen- 
kevičiuje pirmą vietą užima lenkas, o paskiau jau dailinin- 
kas rašytojas, jojo gi „Potopą“ smerkiau, kaipo veikalą gry- 
nai tendencingą lietuvystei juodinti, o lenkystei į padanges 
kelti, primindamas drauge, kad lietuviška istoriška apysaka, 
kad ir su mažesniu talentu, bet lietuvių dvasioje parašyta, 
bus šimtą kartų lietuviams naudingesnė už visus Senkevi- 
čiaus „Kmicicus ir Podbipiętas“. Vėliau perskaitęs to pat 
Senkevičiaus „Krzyžacy“, P-ris ir pats įsitikino, kad Senke- 
vičiaus talentas yra nelygus, einąs silpnyn. Tuo padrąsintas 
P-ris ir ėmė rašyti savo „Algimantą“, ir kaip matom, visai 
neblogai savo uždavinį įvykino. 

Tuo pačiu laiku jis parašė ir savo „Keidošių Onutę“. Man 
pranešus, kad vieno recenzento išmanymu, toje apysakoje 
nėsama tikro nuoseklumo, akcija einanti šuoliais, veikėjų 
apsiėjimai neišmotyvuoti, lietuviškoji inteligentija tarsi tyčia 
suodžiomis nupiešta: mokytojas bedievis ir niekšas, lenkstu- 
dentis paleistuvis ir iš visų pusių brudas, Vincų Vincas lie- 
tuviškos idėjos apaštalas ir pranašas — ir tas, anot tos pa- 
tarlės, išlėkęs kaip sakalas, nutūpęs, kaip vabalas“, — P-ris 
pasijuto užgautas ir atsakydamas recenzentui taip rašė: 

„Apie šitą recenzento nuomonės dalį aš turiu truputį pašnekėti. 
Paimkime pirmiausia lenkstudentį. Argi jis pridera lietuvių inteligen- 
tijai? O jeigu jis pridera, tai kas tada nepridera lietuvių inteteligenti- 
jai? Lenkstudentis intriguoja, dirba visą amžių lietuviams kliūtis ir 
recenzentas tokį žmogų skiria lietuvių inteligentijai! Apie tai gali tik 
viena pasakyti, įog recenzentas nežino, ką jis rašo. Lenkstudentis ne 
lietuvių inteligentas, tik tamsiausio vandens niekšas, sulenkėjęs lietu- 
vis ir lenkų pašlemėkas. 


Nurodęs, kad lenkstudenčio tipe glūdi dviejų tikrų stu- 


dentų C. ir U. žymės, o taipgi kad galįs nurodyti ir moky- 


tojo bedievio gyvą prototipą, P-ris priduria, kad recenzento 
logikos laikantis, reiktų vilkus ir šunis laikyti avimis, nes 

„kaip vilkai, taip ir šunes drasko avis ir pjauja, kaip pjauja lietu- 
vius lenkstudenčiai“. 

Atrėmęs šį pirmutinį priekaištą, P-ris toliau pats nurodo, 
kaip reiktų jo „Keidošių Onutė“ suprasti. Pasak įo ta apy- 
sakaitė esanti „parašyta taip, jog priekinis asmuo joje stovi 
Onutė“, „Kaip aš numanau, rašo toliau P-ris, ji rodo, kokia 
yra geistina lietuvė mergina“. Ideališko lietuvio vyro tipą 
parodyti, nežymu, bau ir norėjo autorius. Dėlko gi vienok 
tokį o ne kitokį išveda autorius Vincų Vincą? Argi tai jis 
daro netyčiomis, ar jis tyčia išveda jį, kad sudarkytų galop 
ideališką tipą, suvesdamas su gude. Ar galop autorius kam 
kitam jį išveda? 

Atsakydamas į tuos klausimus, P-ris taip toliau tęsia: 

„Pagalvokim truputį. Akcija eina tame tarpe, kada ką tiktai dar 
prasidėjo atsirasti lietuvystės idėja, kada tą idėją ir lenkstudenčiai ir 
lenkkunigiai visomis pajėgomis siekėsi užtroškyti. Kiekvienas troškinimo 
būdas buvo geras. Studentai ir lenkai inteligentai prasimanydavo tyčia 
visokių niekų prieš lietuvius studentus ir per kunigus ir davatkas pa- 
leisdavo į apygardą, kur lietuviai gyveno. Tie paskalai draskė lietuvių 
garbę, teršė juos jų giminių akyse ir darė jiems daug pikta. Lenkai 
mokytiniai per lekciją pririšdavo lietuviui virvę prie kojos ir susitarę 
keli traukdavo tą virvę po suolais, lauždami tam koją. Lenkai studen- 
tai vogdavo lietuvių laiškus ir skaitydavo juos. Tarp lietuvių studentų 
tyčia suvedžiodavo liežuvius supykdyti jiems. Jei kur galėdavo, tai 
tyčia purvais aptėkšdavo. Ką gi matome Onutėje? Autorius išveda lie- 
tuvį. Tą lietuvį lenkai, lenkstudenčiai ir lenkkunigiai persekioja. Per- 
sekioja karštai. Savo žaru pyksta ant jų ir Vincų Vincas. Lenkai der- 
gia jo garbę, jis gi tolyn traukiasi nuo lenkų ir nuo kunigų. Galop 
veda gudę. Kas ji privertė tai padaryti? Ar jo įpykimas ant visa, kas 
tik yra lenkiška, ar negalėjimas sau rasti pačios dėl supurvinimo jo 
savųjų tarpe, — vis tiek, apysakoje šita klausimo pusė nubrėžta ir to 
ikvaliai. Autorius savo atliko. Jisai parodė, jog vaidai gali atvesti tiktai 
pulką tokių Vincų Vincų. Jisai perspėjo Onutės lūpomis apie tai. Jis 
neišsitarė, jog toks Vincų Vincas — tai lietuvio idealas. Dėl ko gi taip 
užsimanė recenzentas matyti Vincų Vince idealą? Jeigu jau jam prirei- 
kė vyro idealo, tai dėl ko jis jo neieškojo Onutės vyre? Argi jis to ge- 
mančio tikro lietuvio tėvynainio tipo nepatėmijo? Onutė, ideališkas lie- 
tuvės merginos tipas, pasisaugojo eiti už Vinco“. 


Kitaip sakant, lietuvystės idealas, kaip jį supranta auto- 
rius, nėra Vincų Vincas. 


Polemizuodamas toliau su recenzentu, P-ris priduria: 

„Rūgodamas autoriui už Vincų Vincą, už jo žemą nutupdymą, re- 
cenzentas nenori žinoti, dėl ko taip atsitiko, jog Vincų Vincas vedė 
gudę. Jis nenori patėmyti, jog aplinkybės, pagimdžiusios Vincų Vincą 
da ir šiandien ne suvis prašalintos, jos gali ir toliau pagaminti ne vie- 
ną Vincų Vincą ir da pikčiau padaryti. Recenzentas nematė nei Onutės, 
nei kunigo lietuvio, nei Onutės jaunikio. Kodėl gi jis mato gerai lenk- 
studentį?“ 

Ir baigdamas atsako į tai, įog visoj recenzijoj 

„kyšo vien pikta lenkiška klasta“. 


Vincų Vince P-ris yra išvedęs save patį. Dėliai to jis savo 
replikoj ir stengės ypatingai nušviesti sąlygas, pastūmėjusias 
Vincų Vinčą vesti gudę. Taigi „Keidošių Onutėje“ yra netik- 
tai „Dichtung und Wahrheit“, bet ir tam tikros P-rio auto- 
apologijos. 

Jis pyko ant recenzento ne dėl nurodytų tos apysakaitės 
silpnų pusių, bet dėl to, kad recenzentas lenkstudentį pri- 
skaitė prie lietuvių ir net tvirtino, kad toks tipas esąs nega- 
limas. Savo apysakos silpnas puses P-ris ir pats vėliau pri- 
pažino, rašydamas: 

„Dabar trumpai pasakysiu: tai ne apysaka, tai polemizmo straips- 
nis. Kaipo apysaka — tai niekam netikęs veikalas. Bet polemika jame 
puiki. Aš su pamėgimu tai patėmijau“. 

Pats dirbdamas išsijuosęs beletristikos srity, P-ris gaile- 
stavo, kad neatsiranda pas mus kitų gerų jaunų beletristų. 
Štai jo žodžiai: 

„Dyvai man, jog prozoje nesiranda darbininkų. Tegu jau mūsų kal- 
ba eiliuoti nesuvis skani, bet proza vis tik galėtų užsimanęs ne vienas 
ką nors pasakyti; tuotarpu gryna ir tuščia...“ „Viens tik, vienų viens 
Antanas Valys buvo prataręs žodį ir tas ūmai nutilo...“ „Sakytum, lie- 
tuviai be gabumo, bet ir tai netiesa. Senkevičia ak tai lietuvis, Chodz- 
ko irgi lietuvis. Ir tarp naujesnių lenkų rašytojų randi dažnai lietuvių... 
Bet jei mūsų įaunoj kartoj pradeda atsirasti dainiai, tai veik atsiras ir 
pasakrašiai. Tikiu, jog Dievas da duos mums to sulaukti“. 

Bet laukdamas naujų talentų, P-ris neniekino ir tų, kurie 
anuomet ėmė rodytis mūsų literatūroj. Džiaugėsi jis, kaip 
minėjom gražia „Antano Valio“ pradžia, susidomėjo ir ma- 
nąja pirmą kart išleistąja „Dainų skrynele“, 0 apie mano 
„Lietuvio ir kataliko dainą“ parašė man platų laišką, patiek- 

damas jame ištisą įdomių kritiškų pastabų eilę. Svarbiausios 
iš jų dvi. Pirmiausia prikišė man perdidelį krikščionišką nu- 
sileidimą žydams ir atatinkamą dainos dvieilį, siūlė man sa- 
votiškai pataisyti, ko aš negalėjau priimti, nes pietariška 
pataisa turėjo gana aiškų pobūdį kurstymo lietuvių prieš žv- 
dus. Antras priekaištas, kad aš perdaug aukštai iškeldamas 
religinę tiesą, atrodau, lyg žeminąs šiaip jau mokslą, be ku- 
rio Lietuva negalinti pakilti materiališkai ir išsivaduoti iš 
vergavimo kitataučiams. Plėsdamas toliau savo mintį, P-ris 
paduoda puikią mokslo apologiją, rašydamas: 

„Mokslas parodo Dievo didybę ir galybę, mokslaš gali paremti ten 
tikėjimą, kur jis rodosi silpnas; dėl to mokslas neskelbia nei prieš 
didžiausią „Tiesą“. 

Ir baigia pastaba: 

„Į mokslą reikia raginti visais būdais mūsų žmones, jame mūsų 
viltis medžiagiškos liuosybės nuo žydų ir kitų, jame mūsų ir amžina 
viltis, nes geriau supratę Dievo rankų darbą, geriau mokėsime gar- 
binti ir Sutvėrėją“. 

Bet visi tie P-rio priekaištai ir įrodinėjimai buvo be pa- 
mato, kaipo kilusieji iš gana paviršutiniško mano dainos 
teksto supratimo. Nes mokslo svarba Lietuvai buvo ten aiš- 
kiai pabrėžta žodžiais: 

Na, mokslinčius kas gal peikti? 
Te jie dirba, kiek tik gali. 
Triūsas jų ne vienam daikte 
Gal pakelti ir mūsų šalį. 

Taigi čia tarp mano ir P-rio pažiūrų į mokslą nėra įo0- 

kio csmingo skirtumo. O įei pas mane buvo toliau pridurta: 
Bet jei skelbia kas prieš tiesą, 
Neklausau tokio skelbiko, 
tai čia aišku, jog turėta omenyje ne pats grynasis mokslas, 
bet prisiplakę prie jo parazitai, kurie bepopulerizuodami 
mokslo davinius, subjektyviai įuos nušviečia savo pasaulė- 
žiūrai žmonėse paskleisti. Taigi P-rio čia aiškiai prašauta 
pro šalį. 

Bet laikydamas mano dainą neatatinkamą mūsų tautos 

reikalams, P-ris randa ją grožio žvilgsniu „netikėtai gražią 

ir gerą“ ir baigia savo kritiką prisipažinimu, kad jis ją dėl 
to taip aštriai sukritikavęs, kad ji „savo gražumu papirko“ 
skaitytoją ir kad jam gaila buvę, kad ji ne tokia, kaip jam 
norėjos. 

Jaunas būdamas, P-ris, matėm, bandė ir pats eiles rašyti. 
Vėliau prozai atsidėjęs, buvo metęs tą darbą. Bet kaikada, 
ypatingam ūpui užėjus, pasiduodavo vėl eilių rašymo pa- 
gundai. Pav. viename laiške pranešė man: 

„Neperseniai pateko man į rankas rusiškos eilės; patiko įos man 
truputį, ir dėl to iš nuobodumo išverčiau aš jas; bet prisipažįstu ne 
visas ir truputi atsilikdamas nuo originalo“. 


Pavasario balsai. 
(Pagal A. Tolstojų) 


Skamba ošia balsai. 

Ar ne vėjas fai gaudžia? 

Ar ne paukščių sapnai 

Į varpus vario siaudžia? 
Ar ne tyšk' paunksny 
Tamsiam nuolata sriova? 
Gal stiklai skamb" pilni? 
Gal kardų žvanga kova? 

Su balsais atmintis 

Jaunų metų dar kyla 

Ar fai laimės viltis? 

Ar tai vargas taip byla? 
Kas supras, kas pažins? 
Kokios skamba ten dainos? 
Tik nuo jų 1nerd" širdis, 
Tik nuo jų galvoj mainos... 

Ir pasiaiškindamas pridūrė: 

„Man kas patiko šitose eilėse, tai tas neapibrėžtas jausmų tamsu- 
mas, kurie ištikrųjų kyla žmogaus širdy, matant atgyjantį prigimimą ir 
sujudusi darbe, kada kiekvienas vabalėlis, triūsdamas apie maistą, 
dūzgia, tartum „hosana“ Dievui giedodamas“ 

Pietario vertimas neperpuikus, bet vis dėl to žymu jame 
tam tikra poetiškoji gyslelė. Patsai P-ris teisingai laikė save ne 
poetu, bet prozaiku. Jo talentas, matėm, buvo žymus, tikrai 
vyriškas. Jam pilnai išsirutuloti ir pasiekti' tobulybės tetrūko 
vienos sąlygos: kasdieninio susidūrimo su lietuviais ir gyve- 

nimo Lietuvoje. Tai buvo nuolatinis P-rio idealas, kurio jis 
karštai troško ir darė pastangų jam pasiekti. Ir įuo P-rio 
gyvenimas ėjo prie galo, juo tas troškimas darėsi karštesnis- 
Negalėdamas gauti vietos Lietuvoj, jis ima svajoti apie apsi- 
gyvenimą bent tarp Amerikos lietuvių. Tai matyti iš įo pa- 
klausimo viename laiške: 

„Nežinau, ar nemanyti man ką apie kun. Burbą. Ką sakysite? Ar 
nepaklaustų kas apie vietą man pas jį“. 

Šiam projektui pasirodžius neįvykdomam, P-ris ima kas- 
kart dažniau klabinti savo medicinišką vyriausybę, prašyda- 
mas perkelti jį kur nors arčiau tėvynės — į Estiją Ar Kuršą. 
Nesulaukdamas atsakymo, buvo pats, matėm, atvykęs su šei- 
myna Kaunan, bet išgyventi iš praktikos negalėdamas, turėjo 
grįžti vėl Ustiūžnon. Iš ten po kiek laiko pranešė man „po 
sekretu“, kad manąs grįžti į Vakarų šalį. 

„Prižadėjo man vietą toje šalyje ir taip man -nupasakojo, jog ta 
vieta galės būti ne tai Mintaujoje, ne tai Revelyje. Galutinai bus žino- 
ma Lapkričio mėnesy“. 

Jei P-ris būtų buvęs turtingas, ir galėjęs gerai patepti 
ar bent pavaišinti reikalingus žmones, rasit, šis perkėlimas 
ir būt įvykęs. Bet P-ris, matėm; buvo tuomet kaip tik gry- 
nas beskatikis; tatai ir iš to projekto nieko neišėjo. Likimas 
laikė P-rį lyg kalte prikaltą prie įkyrėjusios jam Ustiūžnos 
ir teleido vien svajoti apie Kauną, Mintaują ir'net Karaliau- 
čių. Tai buvo visų liūdniausia P-rio tragedija. Ją dar sun- 
kesnę darė skurdi P-rio materialė padėtis ir kaskart blogyn 
einanti sveikata. Jo laiškai, ypač pastarųjų ketverių metų 
prieš mirtį, pilni nusiskundimų dėl vargo, skurdo ir dėl 
menkėjančių kūno pajėgų. Jau 1898 m. spalio 23 d. rašo: 

„Pas mane nieko gero: pradedu skursti ir vargti“. 


1899 m. spalio 19 d. praneša: 


„Mane išvertė iš tarantaso ir sutrynė drūčiai kairiąją koją. Aš neva 
vaikščioju, bet šlubuodamas“. 


Kiek vėliau pažymi: 
„Aš drūčiai sęstu. Beveik diena nuo dienos jaučiu mažyn einančias 


ir pajėgas ir energiją. Būtų lyg per anksti, bet ką padarysi, jeigu taip 
greitai mano organizmas sudribo“. 


Kitur nurodo ir savo ligas. Pav., laiške, rašytame 1899 m. 
balandžio 13 d. praneša: 

„Sveikata mano metas nuo meto eina menkyn. Širdies liga didinasi 
ir neduoda man vaikščioti, o važinėti nesveika, nes krato ir didi- 
nas liga“. 

O kiek vėliau pažymi: 

„Sęstu labai greitai. Baigia mane širdies liga (viium cordis et sic- 
nocordia)“. 


Be to kamavo įį ir morališki rūpesčiai, nes pav., vienam 
laiške praneša: 

„Šeimyna mano sveika, dėku Dievui, tiktai nerimastis mane ima 
pažiūrint į ją. Reikia mokyti, o aš to neištenku“. 

Norėdamas savo biudžetą šiek tiek padidinti, P-ris pasta- 
rais dvejais metais imasi mokytojo pareigos mergaičių gim- 
nazijoje Ustiūžnoj. Dėsto čia algebrą, geometriją, liziką, su- 
siartina su jaunaisiais mokytojais ir draug su jais veda kovą 
su senaisiais pedagogais biurokratais. Šis naujas darbas ir 
nauji suerzinimai, žinoma, nepadeda P-rio sveikalai taisytis. 
Ir ji, kaip matėm, palengvėl geso, ir netrukus visai užgeso. 
P-ris mirė kaipo uolaus savo pareigų ėjimo auka, kaipo tik- 
ras gyvenimo kankinys. Neradęs ramybės ir alilsio Žemėj, 
teilsis bent nūn anapus mirties angų, apšviestas nežemiška 
šviesa. 

Taip tai atrodo P-ris iš savo laiškų, raštų, pažiūrų ir gy- 
venimo. Nūn belieka padaryti iš to visa paskutinės bendros 
išvados. 


LI. 


Rašytą 1912 m. savo straipsnį apie V. Pietarį S. Čiurlio- 
nienė pradeda šiais žodžiais: „Ką gi galima pasakyti apie 
Vincą Pietarį? juk įo darbų neįrašysime į mūsų aigimimo 
istoriją, kuri mums sako apie Daukanto dėl tėvynės vargus, 
Kudirkos kovą ir žuvimą,' Višinskio jaunos gyvybės suardy- 
mą. Juk Pietaris tai ne vadas, ne žvaigždė, kuri kelią rodo“. 
Dėl ko ši rašytoja stato čia Daukantą, Kudirką ir net Višin- 

skį aukščiau negu Pietarį, man nevisai aišku. Greičiausiai 
bus gal dėl to, kad anie, Čiurlionienės išmanymu, buvo ko- 
votojai, o P-ris — ne. 

Bet čia reiktų neužmiršti, kad ir kovotojų esama visokių: 
vieni varo priešą iš apkasų durtuvais, stodami su juo akis į 
akį, kiti ardo jo apkasus savo armotų šūviais visai nemato- 
mi, ir priešo nematydami, pasislėpę kur už tolimos kalvos. 
Kad P-ris nėjo į atvirą ataką, tai tiesa. Bet kad jis savo pu- 
blicistikos stambiais šūviais, paleistais iš tolimos Ustiūžnos, 
nebūtų apardęs rusų pozicijų Lietuvoje, to, tur būt, niekas 
šiandien neišdrįs neigti. Taigi jis irgi reikia laikyti kovotoju 
ir ne bet-kokiu, tiktai savotišku, ne tokiu, kaip Daukantas, 
Kudirka ir kiti. Tam buvo ir priežasčių, pareinančių nuo 
naujų aplinkybių. Daukantas pav., buvo kur kas geresnėse 
salygose, galėjo nėkieno nekliudomas rašyti ir spausdinti 
savo veikalus. P-ris tos brangios laisvės neturėjo. Kudirka 
kad ir varžomas spaudos uždraudimo, turėjo savo kūrybai 
paskatinimų, susidurdamas kasdien su kitais mūsų veikėjais 
ir gyvendamas Lietuvoje savo tautiečių tarpe. P-rini ir to 
nebuvo lemta susilaukti. Jis gyveno pats vienas toli nuo 
Lietuvos, apsuptas rusų, nei vieno lietuviško gyvo žodžio 
beveik neišgirsdamas. Ir visgi to visa nežiūrėdamas, jis dir- 
bo Lietuvai nemažiau už Kudirką. Gerai suprasdamas, įog 
Lietuvos negalima pakelti, nepakėlus pirma lietuvių moterų, 
jis savo „Keidošių Onutėje“ pirmutinis patiekia aplinkybėms 
pritaikintąprojektą jaunoms lietuvaitėms pralavinti. Savo gi 
rimtais politikos straipsniais, jis, matėm, yr išpranašavęs ir 
skaistesnę Lietuvai ateitį. Taigi nemažiau už Kudirką pride- 
ra jam ir tikro tautos vado vardas. O jei net Višinskis vadi- 
namas nūn inūsų tautine žvaigžde, tai jau P-ris tektų pava- 
dinti pirmaklase žvaigžde, šimtą kartų skaisčiau spindinčia 
savo talentais, o dar skaisčiau savo kentėjimais ir savo gyvu 
pasitikėjimu Dievo Apveizda. Pietario asmeny, galima sakyti, 
buvo susilieję du amžinu paveikslu: vienas prikaltojo Pro- 
metėjaus, antras kentėiojo Jobo. Analogija tarp įų pilniausia, 
tik Žymiai sumažintoje išvaizdoje. 

Iš antros šalies visas P-rio gyvenimas, jo veikalai ir laiš- 
kai visada liks gyvu įrodymu, kad gilus mokslas“ nėra tiky- 

bos priešas. .P-ris buvo daktaras, kaip kiti netikį daktarai, 
ir dagi giliau už nevieną jų ištyręs medicinos mokslą ir da- 
res net toj srity svarbių išradimų. Bet P-ris yra drauge ir 
aukštosios matematikos žinovas, kuo kiti netikį daktarai pa- 
sigirti negali. Jei bedievybė būtų proporcionalė mokslo di- 
dumui, tai P-ris būtų turėjęs virsti didžiausiu bedieviu. Bet 
kaip matėm, jis liko netik tikinčiu, bet ir praktikuojančiu 
kataliku. Kuo tai išaiškinti? 

Atsakyti į tai nesunku: pirmiausia tuo, kad tikėjimas nėra 
mūsų proto padaras, kokia filosoliška išvada, bet tam tikra 
viršgamtinė dorybė, bei Dievo dovana, kurios reikia trokšti 
ir iš Dievo prašyti. Antra gi tuo, kad pirmutinė tos dova- 
nos gavimo sąlyga yra žmogaus nusižeminimas, pripažini- 
mas savo dorinio nevertumo. P-ryje tos sąlygos būta; mat, 
padarytoji įo klaida — rusės vedimas — žymiai palengvino 
jam nusižeminimo įgyti. Tos klaidos jis negalėjo užginčyti 
ir dėl to, nors jaunystėj ir buvo linkęs puikybėn, kaip ma- 
tyt iš jo susikirtimo su kun. Varkala, tačiau visą savo to- 
lesnį gyvenimą jis jautės esąs nusidėjęs Lietuvai ir Bažny- 
čiai ir laikė save ne aukštesniu, bet menkesniu už kitus. O 
kadangi giliai tikėjo, kad jo gyvenimas nėra betikslis, tatai 
nesykį, viešai prisipažindamas prie kaltės, reikšdavo pagei- 
davimo: „Tegu mano gyvenimas esti persergėjimu kitiems“. 
Tame krkščioniškame nusižeminime ir glūdi P-rio gilaus ti- 
kėjimo paslaptis. Kitur dvigubas daktaras ir drauge prakti- 
kuojąs katalikas yra paprastas dalykas; pas mus gi, ypač 
anais laikais, tai buvo tikra retenybė. Kaipo tokia, įi verta 
netik pagarbos, bet ir gyvesnio susidomėjimo, ypač iš mok- 
slus einančio jaunimo šalies, juoba, kad šis žmogus netik 
klaidas darė, bet ir turi tikrų nuopelnų, ypač literatūros 
srity. 

Norint prideramai įvertinti P-rį, kaipo literatą, reiktų pa- 
rašyti atskira plati studija apie jo veikalus, įvertinant kiek- 
vieną jų kritiškai. Ilgainiui, tikuos, tai ir bus padaryta mūsų 
jaunų kritikų. Bet tam reiktų, kad visų P-rio raštų leidėja 
„Atžala“ užbaigtų galop savo garbingą darbą. Ikšiol tų P-rio 
raštų teišėjo vos du pirmuoju tomu. Viso labo jų bus kokie 
6—7. Duok, Dieve, kad mes įų kuogreičiausiai susilauktu- 

mėm. Daugiausia vietos juose užims beletristika — apysakos, 
novelės, vaizdeliai. Iš jų susidarys dailus, nevystąs garbės 
vainikas P-riui, kaipo „mūsų beletristikos tėvui“. Tai yra 
didžiausis jo nuopelnas. Bet be šio jis turėjo ir kitų. 

Pirmiausia, kaipo gilus žmonių ligų tyrinėtojas ir naujų 
vaistų išradėjas, P-ris galima drąsiai statyti pavyzdžiu vi- 
siems. mūsų gydytojams. Iš tikrųjų, kiek tai pakiltų pas mus 
medicina, ir kiek gyvybių būtų išgelbėta nuo mirties, jei 
mūsų jauni daktarai pasiryžtų eiti P-rio nurodytu gilaus ligų 
tėmijimo ir atsargaus eksperimento keliu. 

Kitų jo talentų, k. š. dailininko, matematiko, pedagogo, 
numizmatiko aplinkybės neleido prideramai išplėtoti. Bet ir 
tai, kas jo tose srityse padaryta, rodo įo nepaprastą gabu- 
mą ir sumanumą. 

Koks buvo P-ris, kaipo Žmogus, mes matėm jau užtekti- 
nai iš jo gyvenimo, veikalų ir laiškų. Matėm ten įį įaunystėį 
klystantį, bet matėm vėliau ir savo klaidą išpažįstantį; ma- 
tėm jį uoliai Lietuvai besidarbuojantį ir savo nelengvą kry- 
žių per gyvenimą kantriai benešantį ir krikščioniškai Dievo 
lėmimams pasiduodantį. 

Tie patys šaltiniai yra mums parodę ir P-rio tikybinius 
įsitikinimus. Gal būt, kad intelektualė tikybinių tiesų pusė 
ir nevisada jam buvo aiški, bet savo dvasios gelmėje jis ti- 
kėjo taip, kaip daugumas ano laiko lietuvių, iš to pat „Šal- 
tinio“, kaip ir jie, besimelsdamos, nors viename laiške ir 
parūgojo dėl jo kalbos netyrumo, ragindamas kunigus ištai- 
syti jo stilių ir apkuopti nuo biaurių polonizmų. Taigi, kad 
ir gyveno toli nuo Lietuvos, kūnu atskirtas nuo lietuvių, bet 
dvasia jis visada buvo glaudžiai susirišęs su savo tauta, gy- 
vavo jos idealais, vargo jos vargais, tikėjo jos tikėjimu, ne- 
niekindamas nieko, kas jos branginta ir gerbta. Dėliai to P-rio 
gyvenimas ir darbai visada pasiliks mums brangūs, nieks 
neišdrįs išbraukti jų iš mūsų istorijos lapų, lygiai kaip ir 
P-rio vardo — iš mūsų literatūros. Teisingu S. Čiurlionienės 
pasakymu, P-rio kūriniuose pilna „jautrios, švelnios poezi- 
jos, kuri be jokių galvojimų stačiai už širdies stveria. Ypač 
tai žymu „Algimante“. „Savotiškumas, meilės spinduliais ap- 
siaustas, žėri iš kiekvieno lapo tos mūsų vienintelės istoriš- 

kos apysakos...“ Visa, ką apie senovės nepriklausomąją Lie- 
tuvą galėjo išsvajoti nukankinta širdis, visa tai surašė supan- 
čiota P-rio ranka, ir turime talai „Algimantą“, turime prieš 
akis kaip gyvus tryliktojo šimtmečio lietuvius“. Ir kas svar- 
biau — jie čia pasirodo ne giriniais barbarais, bet tauta, pa- 
siekusia gan aukšto kultūros laipsnio, darančia tolimų žygių 
į kaimynų kraštus, turinčia švelnių papročių, gražių dainų, 
padorių žaidimų ir kitko. Visa tai parašė P-ris kaip ir at- 
keršydamas Senkevičiui už jo „Tvaną“, kur lietuvių kultūra 
tendencingai nutylėta ir jos vietoj teparodyta pasityčiojimui 
tik vienas mūsų liaudies gyvenimo vaizdelis, būtent, kaip 
lietuvis-meškinas suka pono lenko dvare girnas ir laiks nuo 
laiko mėto mergoms flirto žodį „padlos“. Tą pasityčiojimą 
P-ris gyvai atjautė; to dėl lyg atsilygindamas už jį, kur tik 
galėjo, stengės demaskuoti lenkų rašytojų melus apie Lie- 
tuvą. 

Tai yra dar vienas įrodymas, kad P-ris netūnojo pasyviai 
Ustiūžnos užkampy, bet, kaip budrus kareivis, sargyboį pa- 
statytas, gynė kiek įstengdamas ir Lietuvos reikalus ir jos 
idealus ir net jos tautinę garbę, begėdiškai žeidžiamą lenkų 
ir rusų. 

Aukščiau esam matę Basanavičių charakterizavus P-rį, 
kaipo „sausą matematiką“. Tačiau ši charaktėristika toli gra- 
žu neatsako tiesai. P-ris turėjo jautrią širdį ir giliai atjaus- 
davo ne vien savo, bet ir kitų vargus. Norint tuo įsitikinti, 
užtenka perskaityti kad ir P-rio laišką (18— 25. X. 90), ra- 
šytą Basanavičiui, šiam žmonos netekus. Štai to laiško pra- 
džia: 

„Mielas Jonuti! Labai man graudu, skaitant tavo nelaimes. Tavo 
nuopoliai ir kentėjimai man labai suprantami. Nesykį ir aš mačiau savo 
šeimynos brangius man ir artimus tik per plauką nuo mirties, — mano 
laimė, kad taip neatsitiko. Bet kentėjimą ir man reikėjo nukęsti... 
Nieks nuo šio nėra liuosas. Ir svetur gaila taip kilnios dvasios žmo- 
gaus, kaip buvo tavo pačiutė. Gaila da labiau tuom, jog mirė taip toli 
nuo mūsų šventos Lietuvos, kur gal būt sveikatoj ir meilėį būtų galė- 
jusi ilgą amžį sukakti. Tokia tai jau mūšų dalis! Savo sveikatą ir gal- 
vas guldom toli nuo numylėtos Lietuvos ir kaip paukšteliai liūdim 
svetimose šalyse, laukdami giedrios dienos — sugrįžimo į savo mielą 
tėvynę. O jos kaip nėr, taip nėr... 

Lanksto mus, kaip vėtra medelius, į visas puses, sklaisto; kaip dū- 
mus, smarkus šiaurys. Bet ažuolėlis vėjo pučiainas auga. 

Skauda tau, brolau, širdį? O kokiam lietuviui neskauda jos?! Man- 
ko tave tavo nelaimė, kaip vėjas medelį: Neužmiršk, brolau, neužmiršk 
kad tu lietuvis ažuolėlis, turi, vėjo pučiamas, bujoti. nes ir visi tavo 
broliai vėjo pučiami. 

Ko nusigandai, kad saulė užtemo? Ar tavo broliams ji šviečia? Pa- 
žiūrėk, kaip plati Lietuva, kraštas nuo krašto. -tik vienas vargas ir 
vienos asaros. 

Mums nėr ką dejuoti. „Terpi, kazače, atamanom budeš“. 

Jonai, Jonai! Pažiūrėk, kiek darbų lietuviškoj dirvoje ir kaip men- 
kai darbininkų! 

Argi tu, stovėdamas geriausiam padėjime nuleisi rankas?!..- 

Ir tie vyriški P-rio žodžiai, drauge pilni gilaus lirizmo, 
be abejo yr padarę Basanavičiui didelio įspūdžio ir pažadinę, 
nusikračius nusiminimo, vėl „skambtelt į darbų stygą“ ir 
pradėtąją tautystės vagą varyti pirmyn be paliovos su dar 
didesne energija. 

Taigi P-rio neveltui gyventa. Jo būta tikro veikėjo, daug 
karštesnio ir sąmoningesnio už nevieną kitą garbinamą mūs 
„aušrininką“. 

Istorijos uždavinys — atiduoti kiekvienam veikėjui pagal 
jo nuopelnus; ji nemėgsta taip panegirikų, taip ir pamiletų. 
Turėdamas tai omeny, aš ir stengiausi laikytis čia pilniausio 
objektyvumo. Ir būsiu tikrai patenkintas, jei šis mano raši- 
nys atkreips mūsų visuomenės akį į „Algimanto“ autorių ir 
padės būsimiems istorikams nustatyti atatinkamą įam gar- 
bės vietą mūsų veikėjų panteone. To jis ir savo darbais ir 
kentėjimais yra pilnai užsipelnęs. 

Jo kūnas dabar guli svetimoį šaly, tolimosios Ustiūžnos 
kapinėse. Sutrūnijusiam kūnui, žinoma, vistiek, kur gulėti. 
Bet-ne vis tiek mūsų visuomenei. Ji, mano išmanymu, bent 
P-rio kaulus turėtų pargabenti Lietuvon, kurią jis tiek my- 
lėjo, taip jos ilgėjosi, bet nesusilaukė laimės įon sugrįžti. 


Kun. Jonas Balvočius-Gerutis '). 
(1814 — 1915). 


Apie nabašninkus lietuviai turi patarlę: „kol gyvas, tai 
šioks toks, o numiręs vis geras“. Vadinas, numirusiems daug 
kas atleidžiama, dovanojama, įei tik gyvi būdami buvo bent 
„Šiokie-tokie“, ne niekšai. Senovės rymiečiai tą pačią mintį 
truputį kitaip išreikšdavo, sakydami: „numirėlį pagerbk, arba 
nieko apie įį nesakyk“, t. y. pagerbk, jei buvo pagarbos ver- 
tas, nutylėk, jei jos neužsipelnė. 

Kad lietuviai moka gerbti savo mirusiuosius, tai visiems 
gerai žinoma. Kas tuo netikėtų, tenueinie į kaimo šermenis, 
tepaklausai lietuviškų raudų, o pamatys, kiek ten švelnaus 
jausmo, kiek gyvos iš širdies plakančios poezijos. 


1) Spausdinta „Draugijoj“ 1919 m. 98—99 n-ry. 

"Tiesa, aukštesniame kultūriniame gyvenime viešai raudoti 
dėl mirusio žymaus veikėjo nepriimta. Čia raudas pavaduo- 
ja trumpi nekrologai, plačios biografijos, asmeniški atsimini- 
mai ir kitoki pagarbos raštai.  Taikindąmasis prie šio pa- 
pročio, ir aš, kalbėdamas apie J. Gerutį, nesiremsiu nei as- 
meniškais įausmais, nei skaisčiais poezijos vaizdais, bet vien 
gryna tiesa, pasemta iš tikrų tikriausių šaltinių, nes iš paties 
nabašninko užsilikusių laiškų. Tariuos tuo būdu galėsiąs ge- 
riausiai įrodyti mūsų visuomenei, kad a. a. Jonas Gerutis ir 
gyvas būdamas buvo ne „šioks-toks“, o numiręs tapo mums 
dar brangesnis, kaip tikrai nepaprastas žmogus. 

Tiesa, minėtų Geručio laiškų užsiliko dėl daugumo neper- 
daugiausia, viso labo bus apie 50. Visi jie trumpoki ir jų 
turinys neperįvairus. Daugiausia kalbama juose apie tris da- 
lykus: apie spaudos reikalingumą, apie literatiškus Geručio 
projektus ir apie jo asmeniškus reikalus. Taigi tuo. remda- 
masis ir aš šį savo rašinį paskirstysiu trimis dalimis: 

1) ką Gerutis yra daręs mūsų spaudai atgauti, 

2) ką jis davęs mūsų literatūrai ir“ 

3) kaip jis paskutinę savo amžiaus dalį yr pergyvenęs. 

Kitaip sakant, remdamasis Geručio laiškais, pasistengsiu 
nupiešti jį, kaipo kovotoją dėl spaudos grąžinimo, kaipo žy- 
mų mūsų rašytoją ir galop, kaipo žmogų ir kunigą: 


I. 


Gerutis gimė 1842 m.; baigęs mokslą Varnių seminarijoj 
ir Dvasiškojoje Akademijoj Petrapily, tapo pašvęstas kunigu 
1871 m. Tuo būdu savo kunigavimą Geručiui teko pradėti 
pačioje lietuvių spaudos uždraudimo pradžioje, kuomet Lie- 
tuvoje nebuvo jokio laikraščio, jokios knygos, nebent senos 
užsilikusios maldaknygės ir kantičkos. Maža to — neturėjo 
tuomet dar mūsų visuomenė jokių savų draugijų nei orga- 
nizacijų. Tik ką prieš tai pasibaigusis lenkmetis nešė paskui 
save kasdien naujų suvaržymų, visokių biurokratiškų prie- 
kabių. Dėl vieno kito persiėmusio lenkų idealais ir da- 

lyvavusio maište lietuvio kunigo (k. š. Mackevičiaus, Norei- 
kos) visa kunigija tapo pripažinta neištikima, atiduota poli- 
cijos priežiūrai. Be policijos žinios neturėjo teisės toliau savo 
parapijos ribų pavažiuoti, nei į atlaidus artimiausion bažny- 
čion nukakti. Net ir savoį bažnyčioj kunigas buvo suvaržy- 
tas, nes negalėjo sakyti pamokslų, kaip tinkamas. Savi pa- 
mokslai sudėstinėti tam tikru Vilniaus generalgubernatoriaus 
cirkuliaru buvo uždrausta, jų vietoj buvo paliepta, pamokslus 
sukant, laikytis griežtai vienintelio valdžios patvirtinto, lie- 
tuvių kalbon išversto ir rusų raidėmis išspausto vadovėlio: 
Bialobrzeskio ir Filipeckio homilijų !). Lipdamas į sakyklą, 
kunigas turėdavo neštis su savimi tos knygos egzempliorių. 
Žinoma, nieks beveik to vadovėlio pamoksluose nesilaiky- 
davo, bet į sakyklą daugumas jį nešdavos iš baimės, kad 
koks šnipas neapskųstų policijai kunigą neklausant valdžios 
įsakymų. 

Į tokias sąlygas patekęs jaunas Gerutis, žinoma, pats vie- 
nas ne ką tegalėjo bepadaryti. Norom nenorom turėjo jis 
taikintis prie aplinkybių ir daryti tik tai, ką kiti kunigai 
darė. Tai jis ir darė neprasčiau už kitus: klausydavo išpa- 
žinties, sakydavo pamokslus, lankydavo atlaidus. Gavęs po 
kiek laiko Vadoklių kleboniją su nemaža žemės prie jos, 
gerai sutvarkė savo ūkį, iš ko turėjo nemaža ir pelno. Su 
kunigais kalbėdavosi lenkiškai, nes tuomet klebonijose buvo 
tokia mada. Bet leukystės idealai niekad nebuvo jį suvilioję. 
Savo dvasioj jis visada jautėsi esąs lietuvis, lietuvių atgijimo 
nelaikė jis svajone, anaiptol, tikėjo mūsų tautą galint atgimti, 
to dėl karštai laukė jos atgimimo ir kiek galėdamas rūpi- 
nos jį pagreitinti. „Aušros“ atsiradimas 1883 metais dar la- 
biau jį užgrūdino tame įsitikinime. Kiek vėliau pasirodžius 
Prūsuose „Apžvalgai“, o paskui „Tėvynės Sargui“, jau ne- 
beabejojo, kad tai aiškūs prasidedančio lietuvių atgimimo 
pragiedruliai. 

Tų laikraščių sumanytojai ir vedėjai buvo visi jauni žmo- 
nės, maž kam težinomi. Daug kas, o ypač senesnioji kuni- 


1) „Išguldymai šventų evangelijų ant visų nedėlių ir švenčių ištisų 
metų“. (Maskolinėmis raidėmis). Dalis I — 1869 m. Vilniuj pas Syrkiną. 
Dalis II ten pat 1870 m. 

gijos karta, žiūrėjo į juos šnairiai, su neslepiamu nepasitikė- 
jimu, o kartais net ir „litvomanais“ pravardžiuodavo. Geru- 
tis tų pravardžiavimų nepabijojo. Jis, kad ir apysenis, atvi- 
rai stojo jaunųjų veikėjų eilėsna ir ne vien žodžiu, bet ir 
skatiku palaikė jų darbą. Kelias į Vadoklius pas „dėdę Ge- 
rutį“, „Apžvalgos“ ir „Tėvynės Sargo“ gadynėje gerai buvo 
žinomas tų laikraščių vedėjams ir platintojams, ir jie retai 
kada iš ten tegrįždavo vieno kito šimtuko spaudos reikalams. 
neiškauliję. 

Šelpė Gerutis mūsų užsieninius laikraščius dėl to, kad 
matė gyvą mūsų spaudos reikalą. Bet iš antros šalies, jis 9e- 
rai numanė, kad tokie laikraščiai, kuriuos skaitydamas turi 
dairytis, ar koks šnipas tavęs nemato, o perskaitęs turi juos 
kišti pečiun ar slėpti už devynių sienų, maž tegali Lietuvoje 
išsiplatinti, o daug ką gali bėdon įklampinti. Gerutis gerai 
žinojo, kiek dėl tų laikraščių buvo kratų daryta, kiek žmonių 
nubausta. Tie lietuvių spaudos persekiojimai neaplenkė nei 
paties Geručio parapijos. Vieną tokį atsitikimą jis savo lai- 
ške, rašytame baigiantis 1898 metams, šiaip aprašo: 

„Vyresnybė kaimuose audras verčia. Prieš Žolinę Alančių sodžiuje 
per pačią sumą iškratė penkis ūkininkus. Niekam nesant namie, rado 
viską užrakinta. Sudaužė įutrinas, sulaužė uždarius, su kirviais suskal- 
dė skrynias. Kažin kurion gryčion įeiti neįveikdami, išplėšė stoga ir 
įlindo. Belįsdami užgavo du puodu sviesto. Puodai sutižo ir sviestas 
pasklido. Nutvėrė keturias maldaknyges ir vieną numeri gazietos 1887 
metų. Su taja gazieta buvo aprištas palivonas sklidinas su grietine. 
Žmonės guodžiasi pražuvę daug pinigų. Gal iš talkininkų kuris ir pa- 
glemžė. Juk gi buvo dvylika jų. Nuskriausti varguoliai apsiskundė gu- 
bernatoriui. Man matos, dykas galas. Kitas dejuoja: kas čia bus? Tas 
sambruzdis pakėlė didelę bailę tarp kaimiečių. Dažnas bijo ištolo lie- 
tuviškos knygos. Vaikai išdyko, pasiaugėliai bedieviais virsta, seniai 
rauda. Gausūs vaisiai spaudos uždraudimo. 

Šis laiškas, vaizdžiai nupiešdamas anos gadynės santykius, 
parodo drauge, kaip jie slėgte slėgė žmonių dvasią. Už lie- 
tuviškų raštų laikymą ir platinimą žmonės bausta sunkiau, 
kaip už arklio ar kitko pavogimą. Policijai tame 'dalyke bu- 
vo duota didelė laisvė. Ji jąja savotiškai ir naudodavosi. Ra- 
dus pas kurį žmogelį lietuviškų knygų, traukdavo atsakomy- 
bėn ne tik jį patį, bet dažnai ir vietos kunigus, nes, girdi, 

jie apie tas knygas turėję žinoti. Taip atsitiko ir su Geručiu 
Alantiečių byloje. Policija pasinaudojus kuo galėjo iš kaimie- 
čių, nepasidrovėjo kibti ir į patį Gerutį, kaipo į vietos kle- 
boną. Buvo paduotas tam tikras įskundimas Panevėžio žan- 
darmerijai. Savo laiške vasario 7 d. 1899 metų Gerutis ši- 
taip išdėstė to skundo turinį: 


Tik ką išknebinėjau skundo mazgą. Pernai kaž-koks šaldra buvo 
alsiplovęs Alančių kaiman vaikų mokytų, bet susirtejęs su gaspadoriais 
ištrūko kažin-kur. O čia jo nueita Subačiun ir pasakyta žandarui, 
būk Vadoklių parapijoj Alančiuose esanti krautuvė su lietuviškomis kny- 
somis ir būk aš žinąs apie tai. Tuojau žandaro pranešta Panevėžio 
majorui. Majoras paliepęs akių mirksnyje Raguvos pristavui padaryti 
kratą. Krata buvo 26 liepos. Kratyti iškratė, bet nieko nebuvus, nieko 
nerado. Sukakus kokioms trims savaitėms, tą skundėją rado mirusi 
šone Krekenavos. Ar jis pats mirė, ar jį kas nugalabijo, giltinė juos 
žino, ir, rasi, tie, kurie lavoną skrodė ir kurie mėsinėjo. Policija ėmusi 
samprotauti, čia esą jis nužudytas Alantiškių mužikų su manąia žinia, 
Kam pranešęs apie krautuvę. 

Kaltinamam dėl vienų lietuviškų knygų platinimo jau 
grasė nemaža bausmė; o čia, matom, buvo prikabinta da, 
kad ir netiesioginis, bet visgi pritarimas žmogaus nužudymui. 
Pigu suprasti, kaip visa tai įbaugino Gerutį. Viename savo 
laiškų jis karčiai graudoja dėl žmonių neteisybės ir sakosi 
laip tuo susikrimtęs, kad negalįs „nei valgyti, nei miegoti, 
nei dirbti“ !). 

Geručio laimei šis skundas nepasiekė tikslo. Apskričio 
žandarmerija pati pamatė, kad čia kunigas pritraukti nėra 
kaip. To dėl viskas pasibaigė nieku. Bet šis faktas parodė 
Geručiui dar aiškiau, kaip dideliai reikalingas yra mūsų spau- 
dos atgavimas bei jos legalizavimas. To dėl nuo šio laiko jis 
ima tuo klausimu uoliai rūpintis. 

Tiesą pasakius, šis dalykas jau ir prieš Alančių atsitiki- 
mą jam rūpėjo. Nes dar 1898 m. kovo 3 d. jis man, kaipo 
vysk. Paliulionies sekretoriui, buvo atsiuntęs šitokį konfiden- 
cialį pranešimą: 

„.„Norėčiau pamėginti padunksnoti durysna Ministro, be neleistų 
man spausdint lietuvišką gazietą. Visupirma padaryčiau tai ant popie- 


1) Laiške rašytame 25. I. 1899, 

riaus (prošenije), o kada taip nesisektų, galėčiau pats nuvažiuoti Pet- 
rapilin. I:su tenai gyvenęs keletą metų, be vadovo įeičiau kur reikia. 
Netikiu, kad mane už tai pakartų. 

Bet kaipo atsargus žmogus, klausė, ką vyskupas apie šį jo 
sumanymą pasakytų. Atrašiau pranešdamas, kad vyskupas 
tam visai pritaria ir nurodžiau vieną petrapilietį, kursai tuo 
klausimu taipgi rūpinos, pridurdamas, kad norint Petrapily 
šis tas gauti, reikia šis tas ir pakišti. 

Į tai 1398 m. lapkričio 24 d. gavau šitokį Geručio atsa- 
kymą: 

Kalba mudviejų nėra kalba mažų vaikų. Pažadėtas daiktas lygiai 
pas mane, lygiai pas Tamstą. Jei petrapilietis bijodamas bijo ir netiki 
man, aš galiu priketintą sumą paguldyti pas Tamstą už -rankos. Bus 
kas gera, tada paduosi ją kam reiks; nieko nebus — sugrąžinsi man at- 
gal. Išlyga ta pati: pakišys tebūn iš apačios, ne iš viršaus. Spau- 
dos leidimas tebūn visuotinas, o ne vienos kokios knygutės, bro- 
šiūrėlės, ar kalendoriaus. Be šito „gana, Jurgi, bemainyti, geriau vogti“ 
Tegu gazietos ir neduotų,balos jų nemato! Visgi kelias būtų prabrauk- 
tas. Pridursiu pagalop: sulig parašytumei Tamsta prie manęs, spauda 
esant jau už ančio, pats galėčiau nuvežii žadėtuves Kaunan... 

Kaip pigu suprasti, tos „žadėtuvės“ buvo ne kelių šimtu- 
kų, bet žymiai stambesnės. Tokiam svarbiam reikalui, kaip 
spaudos atgavimas, Gerutis skatiko negailėjo. Tai aišku iš jo 
laiško rašyto 1399 m. sausio 1 d., kuriame jis tarp kitko 
praneša apie savo pasiryžimą aukoti kiek reiks šiais žo- 
džiais: 

Pažįstamas rašo man iš Petrapilies, būk dabar peržiūrintys išnaujo 


tys žmoniškai. Duotų tai Dievulis! Kas pasidarė su mano prižadais, nė- 
ra žinios. Aš laikau juos atkišęs. Kaip tik, duok, aš tuojau, še... 

Iš tolesnių laiškų matyti, kad Gerutis ir pats buvo bandęs 
įvykdinti savo aukščiau minėtąjiį sumanymą „padunksnoti 
ministro durysna“ tam tikru prašymu. Nes gavus šį prašy- 
mą, ministerija paliepė surinkti žinių apie Gerutį, kas jis 
per žmogus. Šie tyrinėjimai vėl buvo bent kiek įbauginę 
spaudos prašytoją, nes jis 1899 m. 10 sausio štai ką rašė: 

Mano kailį, girdi, deria. Neseniai Vilnius, pralenkdamas Kauną, 
paklausė Aukmergės: teduodanti jam žinią, kas aš toksai? ką veikiąs 
kokius užmanius turįs, kaip su minia elgiąsis ir t. t.... Atsakę būk be 
skriaudos, kad ir be mano žinios. Kam ta žingeidystė, giltinė gali ži- 
noti. Lia bus arba spauda, arba skauda... 


= Gas 


Kiek vėliau pats įsitikino, kad čia „skaudos“ nebūta, bet 
draug nebūta nė „spaudos“. Apie tai praneša pats viename 
savo laiške rašydamas: 

Pagrečiui trys vyrai (tie-pat iš miesto) rugsėjo mėnesį maldavo 
lietuviškos gazietos. Visiems trims atsakė, ne. Manajį prašymą (kovo 
30 d.) nusiuntė į „Glavnoje Upravlenije po dielam piečati“. Ir po šiai 
dienai jis tenai tebetupi. Man nepasakė, ne, bet ir nepasakė, taip. 

1899 m. balandžio 28 d. vėl pasiskųsdamas rašo: 

15 kovo Ministras Vidaus Dalykų sugrąžino Ramigaliečiams jų per- 
nykštį prašymą ir pasakė: knygų lotyniškomis litaromis neduosiąs; kad 
nori, gudiškomis teimą. 

Rudenį tų pačių metų (6 lapkričio) vėl rašydamas grau- 
doja: 

Visi prašymai, visi maldavimai, visi prižadai per nieka liko. Spau- 
dos kaip nebuvo, taip ir ligšiol nėra, ir Dievas žino, ar sulauksim kada. 
Dabar nutilo visos bylos, lygu niekados ir nebuvo... 

Šalia to priduria pastabą: 

Girdėjau, kalba žmonės, būk prūsų lietuviai tverią naują laikraštį 
mokytiems vyrams. Bet kas iš to, kad mums nebus leista skaityti. 

Mėnesiui praslinkus, vėl skundžiasi: 

Mano išmanymu, Lietuvai spaudos reikia, ne kito ko. Be spaudos 
mes esame lyg be galvos. Tegu amerikiečiai šita daikta iškaulytų mums, 
tai jie būtų garbės verti. 

Kiekvienas gandas apie spaudos leidimą pripildydavo Ge- 
rutį džiaugsmu. 1900 m. rugpiūčio 24 d. pav. jis rašo: 

Nepažistamas petrapilietis S... rašo man šiandien: Šv. sinodas ir 
Didžioji Cenzūra leido man lietuvišką spaudą lotyniškomis raidėmis. 
Sakosi jis buvęs kanceliarijoje „Glavnavo Upravlenija“ ir pats savomis 
akimis matęs tą rezoliuciją. Jei gromata S...os nėra mistifikacija, tada 
čia būtų linksma naujiena. Aš manau p.S. neturi jokio reikalo meluoti. 
Gale gromatos dėkoja man begalo už rūpesčius ir kviečia, tegul aš jį 
aplankąs Peterburge. 

Ar čia būta tiesos, ar gal p. S. buvo tyčia paleidęs tą ži- 
nią, kad tik Gerutis su savo „žadėtuvėmis“ Patrapilin grei- 
čiau atvyktų, sunku šiandien ką nors tikra pasakyti. . Tiek 
tik težinoma, jog Gerutis, kurs tik liepiamas tevažiuodavo, 
Petrapilin nenuvažiavo, ir pati žinia apie spaudos leidimą 
pasirodė buvusi netikra. Po kelių mėnesių ministerija pra- 
nešė apie tai Geručiui oficialiu raštu. 1901 m. vasario 25 d. 
Gerutis apie tą pranešimą štai ką rašo: 

Visu pirma parašyta ant lakšto, kertelės „paslaptu“ (Kodel? Ar va- 
gystė?). Pristovas bijojo duoti išrašą, kad nebūtų jam bloga. Antra, nėra 


paminėla atsakyme, jog tai „otklonit“ visiems ir viską. Jis paliečia sta- 
čiai mane vieną. Kiti, man rodos, gali kaip prašę prašyti. Aš ketinu 
pamėginti dar vienur... 

Ir kaip matyti pamėgino, 1902 m. vasario 11 d. praneša: 

Mūsų spauda atsidūrė Svietimo ministerio kanceliarijoje. Vienas 
galiūnas, mano primalonėtas, buvo nukakęs tyčiomis Petrapilin, bet 
grįžo nieko nepešęs. Pradžiugino mane tik tuo, jog esą įam sakę Mini- 
sterijoje: „lietuviai telaukią kantriai ir sulauksią“. Duok, Dieve! 

Po visų nepavykusių bandymų ir apsivylimų Geručiui 
nieko nebeliko, kaip tik paklausyti šio ministerijos patarimo 
ir „kantriai laukti“. Nuo 1902 m. jis tai ir darė. Pasklydus 
vienam kitam gandui, spaudą jau esant leistą, jis ir tikėjo, 
nes karštai to norėjo, bet draug ir netikėjo, bijodamas, ar 
tai nebus naujas tik melas. 

Galų gale, 1904 m. balandžio 24 d. caras Mikalojus II tam 
tikru ukazu, kaip žinome, pagrąžino lietuviams spaudą. Su- 
žinojęs apie tai, Gerutis savo laiške iš 27 balandžio lų pačių 
metų tiek tik teparašė: 

Širdis ko neplyšo man iš džiaugsmo, kad išgirdau leistą spaudą. 
Ačiū K. Būgai, jis pirmasis pranešė apie tai. 

Tuo būdu dalykas, dėl kurio Gerutis ministerija klabino, 
dėl kurio buvo pasiryžęs net stambesnę sumą paaukoti, kurio 
taip karštai geidavo, įvyko, nors asmeniškas Geručio pra- 
šymas ir tapo atmestas. Bet tai nė kiek nemažina Geručio 
nuopelnų. Dėl spaudos rašė daug kas: rašė vysk. Paliulionis, 
rašė gr. A. Tiškevičius, rašė Jaunius, rašė Sviatopolk-Mirskis, 
Liubimovas ir k. k. Kiekvienas iš tų raštų skyrium, be abe- 
j0, būt pasilikęs be pasėkos. Bet visi jie sudėti krūvon pa- 
rodė rusų biurokratijai, kad tai yra klausimas, kurio nega- 
lima pakišti pastalėn, kad jis reikia būtinai išspręsti. Tuo ben- 
dru daugybės žmonių „šturmu“ biurokratija tapo nuveikta. 
Ji pamatė turinti būtinai leisti lietuviams spaudą — ir leido. 
Tai buvo didelis lietuvių laimėjimas. Kas daugiausia prisi- 
dėjo prie to laimėjimo, šiandieną sunku pasakyti. Greičiau- 
sia bus čia laimėjimas bendras visų, kurie šiaip ar taip dėl 
spaudos laisvės kovojo. Tarp tų kovotojų, matėm, žymią 
vietą užima ir Gerutis. Už tai jo vardas ir bus amžinai mi- 
nimas mūsų spaudos istorijoje. 


II. 


Darydamas, kas buvo galima, dėl spaudos atgavimo Ge- 
rutis ir be spaudos nesėdėjo rankas sudėjęs. Jis žinojo, kad 
yra spauda Prūsuose, Amerikoj, kad ten leidžiami laikraščiai, 
spausdinamos knygos. Jis suprato, kad su spausdinimu lie- 
tuviškų veikalų bėdos nebus, kad tik būtų kas rašo. Tuo- 
tarpu rašytojų anais laikais kaip tik ir buvo neperdaugiau- 
sia. Tai matydamas, Gerutis, kad ir apysenis, pasiryžo pats 
stoti rašytojų eilėsna. Pabandęs pabrėžti vieną kitą dalyką, 
išvydo, kad rašyti lietuviškai toli gražu nelengva. Nėra kla- 
siškų pavyzdžių, trūksta dažnai žodžių. Kas gi buvo daryti? 
Gerutis renkasi tinkamiausią kelią: jis stengias mūsų kalbą 
geriau pažinti. Tam tikslui 1898 m. jis ir rašo „žodynėlį lie- 
tuviškai lenkišką“ (apie 1000 žodžių), o pats savimi nepasi- 
tikėdamas, prašo draugo  „netikusius žodžius pabrėžti, netei- 
singas išraiškas teisingomis užvaduoti, blogas geresnėmis pa- 
keisti“. į 

Koks buvo to žodynėlio tolesnis likimas, nežinome. Grei- 
čiausia jis bus žuvęs. 

Laiškas apie žodynėlį rašytas buvo 1898 metais spalių 
19 d. Tame pačiame laiške praneša Gerutis ir apie kitą savo 
literatūrišką sumanymą šiais žodžiais: 


Baudžiuosi parašyti pasaką „Du Broliai“... Įtaipa būtų: senis Kau- 
pas grynas lietuvis leistų vyresnį sūnų Jona žmonėsna tealgaun. Jonas 
patektų pakarčiui klebonijon, dvareliuosna bajorijos ir būtinai sumai- 
totų lietuvišką savo kalbą. Sugrįžus Jonui namol, senis Kaupas nega- 
lėtų klausyti pagadintos sūnaus kalbos ir brolis Jono Kazys (buvęs 
gimnazijoj ir mokąs svetimų kalbų) nuolatoms taisytų, kaip tie svetimi 
vardai išsireiškia mūsiškai, k. š. veselė — vestuvės, macnus — tvir- 
tas, padabnas — panašus, paveidus, kieravoti — taikinti ir tt... 


Draugui sumanymą pagyrus, autorius pradėjo rašyti, bet 
iš „Dviejų Brolių“ galų gale išėjo apysakaitė: „Jonukas Kar- 
klynas eina Lietuvos pažintų“, išleista 1903 m. kun. Miluko 
Shenandoah Pa. Autorius pasirašė Prieteliu, bet kad ši 
slapivardė pridera ne kam kitam, tik Geručiui, tai savaime 
aišku iš šių faktų: 


= 


1) Apysakaitės kalba ir stilius grynai gerutiški. 

2) Jonuko tėvo, senio Karklyno knygynėly paminėta „So- 
džionių teologija“ ir „Rymo-Katalikų Bažnyčios apeigos“, t.y. 
du Geručio veikalu, kuriuodu jis tuomet turėjo jau parašęs, 
bet dar neišspausdinęs. 

3) Pats apysakaitės turinys labai panašus į aukščiau iš- 
dėtąją Geručio pasaką apie „Du Broliu“. Nes kaip ten, taip 
ir čia Jonukas, turtingo ūkininko sūnus, nėkieno neverčia- 
mas, tik Lietuvos gyvenimą pažinti norėdamas, eina liuosa 
valia tarnauti vienais metais sulenkėjusių bajorų akalicon, 
kitais doro lenko pono dvaran, trečiais — sulenkėjusion kle- 
bonijon. Šitas siužetas duoda autoriui progos satiriškai nu- 
piešti mūsų smulkiąją bajoriją ir senos kartos kunigiją, o 
taipgi parašyti, ką gera galėtų padaryti lietuviams doras 
dvarininkas, kad ir tikras lenkas. 

Vietomis autoriaus satira perdaug nukrypsta šaržo linkon, 
taip kad šiai apysakaitei nevienas dalykas galima prikišti 
dailės atžvilgiu. Bet dėliai savo gyvumo ir kalbos originalu- 
mo, ji, kaipo primenanti geriausius Valančiaus pasakojimus, 
dar ir šiandien mielai galima skaityti. 

Pabaigęs „Jonuką Karklyną“, Gerutis 1899 m. verčia platų 
Lunkevičiaus veikalą „Apeigos Rymo-Katalikų Bažnyčios“. 
Po „Apeigų“ buvo sumanęs dar kartą originaliu būdu už- 
klupti rusų cenzūrą, nes 1900 m. 4 rugsėjo šiaip rašė savo 
draugui. 

Pradėjau pasakas Krylovo. Siunčiu Tamstai dvi pasaki dėl peržiū- 
ros, ar bus geros... Išvertęs ketinu leisti Didžiojon Cenzūron, benepa- 
sigailės nors savo Krylovo. Nebus nieko, tenebūk! Argi tiek saulės, kiek 
pro langą. 

Deja, diplomatiškas Geručio sumanymas nuėjo niekais. 
Cenzūra nepagailėjo nė savo Krylovo. Jo pasakos Geručio 
verstos išėjo 1902 m., tik ne Rusų, bet Prūsų Lietuvoj, 
Tilžėj. 

Tiesą pasakius, apysakos ir pasakos buvo Geručiui vien 
poilsio darbas. Savo pirmiausia pareiga jis laikė — gaminti 
žmonėms dvasiško turinio knygų, parašytų netik dailia, bet 
ir suprantama lietuvių kalba. Tas dalykas jam labiausiai 
rūpėjo. Dėliai to jis ir troško, kad ir kiti kunigai užsiimtų 


populiaria dvasiška literatūra taip karštai, kaip jis tai darė. 
Tuo atžvilgiu nabašninkas kartais pasirodydavo net viena- 
šališkas ir nevisai teisingas. Taip pav. gavęs 1904 metais 
dviejų jaunų lietuvių kunigų daktariškas disertacijas, nega- 
lėjo susilaikyti neparūgojęs, rašydamas draugui šiais žo- 
džiais. 

Aš nusiminiau be galo perskaitęs jiedvi. Dieve tu mano! kaip ta 
garbės silpnybė aplenkia viską ir Tėvynės reikalus net; kad tuodu vy- 
ru būtų pavedusiu tą laiką Lietuvai, kurį pravertė berašydamu kana- 
kokius traktatus, kas čia būtų buvę dvasiško pelno žmonėms! Teologijų 
yra ir be to pilni knygynai ir bado su jomis nėra nė kiek, o mūsų 
rašliava varguolė laukia nesulaukusi gabių darbininkų. Berods, rašo 
šis ir anas, bet kas iš to, kad rašo neišaugalos, o milžinai rašo sveti- 
miesiems. 

Turėdamas tai omenėje, Gerutis pasirinktoje sau srityje 
dirbo išsijuosęs. Taip 1901 m. lapkričio 13 d., sukritikavęs 
vieną atsiustąjį įam dvasiško turinio rankraštį, praneša: 

Kalėdose baigsiu manąjį. Praminiau vardu „Sodžionių teologija“. 
Taipogi užraukiau Visuose Šventuose „Šiapus ir anapus grabo“. 

1902 m. birželio 12 d. rašo: 

Baigiu versti „Išvakares“. Prašau papiršti vėl ką nors. Dykas ne- 
mėgstu tupėti. 

1902 m. gruodžio 27 d. praneša: 

Dabar rašau 52 pamokslu be kunigo. Tuos pavesiu tiems, kurie lie- 
ka šventadienyje namie, 

Šis darbas pas jį, matyt, ne slinkte slinko, bet bėgte bė- 
go, nes rugsėjo 16 d. sekančių 1903 m. rašo: 

Pamokslus pabaigiau, prirašęs 107 arkušus. 

Parašęs aukščiau paminėtas storas dvasiškas knygas, Ge- 
rutis klausia draugo: 

Bene užteks dvasiškos įtalpos. Rasi nevodytų išvertus įeibkoki 
svietišką (Šiaipjau) dalyką. 

Draugui pritarus, grįžta prie beletristikos, tik neverstos, 
bet originalės, nes 1903 m. rugsėjo 16 d. pranešdamas apie 
„Pamokslų“, užbaigimą priduria: 

Imsiu netrukus rašyti originalę brošurėlę „Susiskaldėliai ir pašvai- 
toriai“. Ketinu nurodyti dvi lietuvių nelaimi: žemės skaldymą tarpo 
brolių ir pašvaitą Žmonių. 

Tas darbas netrukus irgi buvo pabaigtas, nes 17 vasario 
1904 m. rašo: „Susiskaldėlius ir pašvaitorius“ jau esąs pa- 
baigęs. 


= JB = 


Spaudos dar nėsant, rankraštis nukeliavo Amerikon ir 
ten kun. Miluko buvo išspaustas, bet negreitai, nes vos tik 
1908 m. 

Pabaigęs „Susiskaldėlius“, klausė, kas dar reikėtų para- 
šyti. Jo mat laikytasi principo: rašyti ne tai, kas ant seilės 
užeina, bet tai, kas šioj valandoj lietuviams labiausiai yr 
reikalinga. 

Draugas patarė parašyti apysaką apie kunigų gimines. 
Tema buvo interesinga, tik gana opi. Taigi prieš pradėsiant 
rašyti Gerutis išdėstė draugui savo abejojimus šiais žodžiais: 

Pabaigęs „Susiskaldėlius ir pašvaitorius“ galėčiau dar. pamėginti. 
Bet čia atsirado kliūtis. Nekunigai sako: teparašąs aš šitą veikalą po |. 
paveikslu komedijos, Būsiant tai nemaža pašalpa lietuviškam repertu- 
arui, kurs ištikrųjų nėra tuo tarpu gausus. Kunigai gi peikia ir ūtu- 
riuoja, būk toks darbas pažeminsiąs dvasišką pašaukimą, suteiksiąs 
inteligentams patogumo pasijuokti iš kunigijos, o žmonių visai nepa- 
mokysiąs. Zinoma, pridera nuo to. kaip bus parašyta ir iš kokios ker- 
tės autorius žiūrės į kunigų giminaičius; o žiūrėti galima iš dviejų ša- 
lių: iš grynai dvasiškos ir iš grynai materialės. Siedvi kone visuomet 
maišos. Tai viena. Kita aš neesu joks dramaturgas ir aimanuoju, ar 
man pavyks juokus rašyti ir giminaičių silpnybes sugauti. Visą ap- 
svarstęs prašau Tamstos patarimo. 

Draugui patarus laikytis apysakų formos, Gerutis paklau- 
sė ir 1904 m. birželio 18 d. jau pranešė esąs parašęs „Ku- 
nigo giminę“. Ji išleista tapo to paties kun. A. Miluko Ame- 
rikoj 1906 m. Yra tai viena iš geriausiai pavykusių Geručio 
apysakų. Jis čia yra daug tiesos pasakęs ir kunigams, per- 
daug giminėmis apsikrovusiems, ir jų giminėms, žiūrintiems 
į kunigą, kaip į melžiamą karvę. 

Pabaigęs „Kunigo giminę“, buvo užsimanęs versti lietu- 
vių kalbon Reymonto „Chlopus“. Laiške rašytame 1904 m. 
gegužės 21 d. šį savo sumanymą taip motyvuoja: 

Be nebūtų naudinga išvertus tuos „Chlopus“. Žinoma, reiktų kai- 
ką permainyti ir pritaikinti prie lietuvių psichologijos. Bet man regis 
tokių vietų atsirastų nedaug, nes „Chlopai“ yra visur vienodi. 

To dėl prašė nupirkti tą veikalą ir iškaulyti iš autoriaus 
leidimą sulietuvinti jo darbą. 

Draugui nurodžius, kad tokio veikalo „lietuvinimas“ ka- 
žin, ar bus galimas ir autorių vargiai leisiant tai daryti, 
Gerutis nuo to sumanymo atsisakė. 


Kadangi spaudos susilaukus iškilo maldaknygių reformos 
klausimas, tai Gerutis, suprasdamas gyvą pataisytų malda- 
knygių reikalą, pasiryžo kiek galėdamas prie to darbo pri- 
sidėti. Taigi 1904 m. spalio 2 d. siunčia savo draugui šitokį 
prašymą: 

Prašau maloniai, atsiųsk man savo „Valandas“, kurias pataisei ir 
kurios, girdėjau, yra jau atspaustos. Jos yra man labai reikalingos pa- 
talpinimui „Aukso Altoriuje“, kurį aš dabar taisau. Noriu išlaikyti vie- 
nodumą. 

Būdamas pats jau senis, Gerutis tą savo „Aukso Altorių“ 
rengė panašiems į save apyžlibiams seniams, todėl ir nutarė 
tą maldaknygę išleisti stambiomis raidėmis, kad lengviau 
būtų paskaitoma. Tuo tikslu buvo pradėjęs tarybas su 
p. Smilga Petrapily, bet šiam tokių didelių raidžių, kokių 
autorius norėjo, neturint, kreipėsi į Zavadzkį ir tas galų gale 
tą Geručio pataisytą maldaknygę išleido, davęs jai vardą: 
„Aušros Žvaigždė arbo maldų knygelė skiriama seniems žmo- 
nėms“ Vilniuje 1904 m.“ 1913 metais tos maldaknygės išėjo 
ketvirta pataisytoji laida. 

Šalia maldaknygės 1901 metams baigiantis ištaisė Gerutis 
savo Amerikoje išleistąsias „Bažnyčios Apeigas“ ir pabaigė 
„Pamokslai be kunigo“, kuriuos išpradžių buvo pavadinęs 
„Sodžionių skelbtuvė“, nes savo laiške 1905 m. 15 vasario 
rašo: 

Pabaigiau „Sodžionių skelbtuvę“. Padariau 101 arkužą, kur man 
dabar ją dėti. 

Iš pradžių buvo norėjęs, kad šis veikalas išeitų prie ku- 
rio nors laikraščio priedu, paskui buvo manęs dovanoti įį 
Peterburgo labdaringajai Draugijai su teise tepasilaiko ji sau 
visą pelną iš to leidimo. Bet tokio laikraščio neatsiradus, o 
Peterburgo Draugijai nepanorėjus savo lėšomis leisti tokį 
didelį veikalą, rankraštis nukeliavo Amerikon ir ten 1906 m. 
kun. Miluko tapo išspausdintas. 


Pabaigęs „Pamokslus be kunigo“, imasi tuojau kitų dar- 
bų. Taip, laiške 1905 m. rugsėjo 9 d. praneša: 

Baigiu vertęs Weiss'o „Moterystę ir jos šeimyną“, 
o spalių 28 d. tų pačių metų rašo: 

„Moterystę ir šeimyną“ pabaigiau. Taipogi baigiu „Nekaltybė, žiū- 
rint iš filozofijos kertės“. 

Tame pačiame laiške džiaugiasi atsiradusiais naujais laik- 
raščiais rašydamas: 

Tai pridygo lietuviškų laikraščių, kaip grybų. Norėčiau ir aš įsi- 
piršti už korespondentą. 

Žinoma, tai buvo vien įuokui pasakyta. Korespondentu 
jis netapo, liko tuo, kuo buvo — rimtų veikalų rašytoju, 
ypač dvasiško turinio. Suteikti lietuviams sodiečiams dau- 
giau dvasiškos šviesos — tai pirmiausis buvo jo rūpestis. Dė- 
liai to 1905 m. 28 rugsėjo jis rašo: 

Galėčiau išversti dar ką nors — kad ir iš prancūzų kalbos — jeigu 
Tamsta papirštumei, by tik tiktų žmonėms. Apšvietuoliai apsieis be 
mano vertimų. 

Sodiečių dvasiškų reikalų žiūrėdamas, jis tame pat laiške 
šitaip dar graudoja: 

Lietuviški laikračiai dygsta vienas po kito, o dvasiškasis tebeauga 
motinos įščioje. Kuomet jis užgims? Žmonės laukia išsižioję. 

Netrukus Geručio geismai išsipildė. Atsirado ir dvasiškų 
laikraščių. Kaune pradėjo eiti „Nedėldienio Skaitymas“, Sei- 
nuose „Šaltinis“. Taigi Gerutis nusiraminęs — varo toliau 
savo darbą. Parašęs daug knygų, paskirtų dvasios reikalams 
patenkinti, sumanė ir kūno reikalų neaplenkti. To dėl 1906 m. 
sausio 10 d. praneša: 

Pateko man įdomus vokiškas veikalas: Die neue Heilmetho- 
de: Lehrbuch der naturgemūssen Lebenssweise und 
der Gesundheitspilege. Arzneilose Heilweise von 
M. Platen. 

Ta knyga šneka apie žmogaus sveikatą ir nurodo, kad esą galima 
būti sveikam be jokių vaistų. Reikia tik protingai naudotis vandenimis, 
oru, saulės šviesa ir gyventi sulig gamtos dėsnių. Aš ketinu ją versti 
mūsų kalbon. Ar būtų gerai? 

Draugui pritarus, per 14 mėnesių dirbo atsidėjęs, taip 
kad pradžioje 1906 m. vertimas šio storoko veikalo buvo 
pabaigtas. Jį išleido kauniškė Šv. Kazimiero Draugija 1907 m. 
vardu „Sveikata“. 

Įdomi šio veikalo prakalba, susidedanti iš penkių eilučių. 
Stai ji: 

Skaityk šitą knygą atsidėjęs. Jei gyvensi taip, kaip čia kad yra pa- 
rašyta, tuomet nereikės tau nei daktaro, nei aptiekos. Pats būsi svei- 


kas ir kitam galėsi patarti, kokiu būdu išvengti ligos. Sveikata yra ne- 
juokai! Tai visas žmogaus turtas. 

Iš šitų žodžių matyt, kad vertėjas laikė šį veikalą labai 
svarbiu. Gal dėl to jis liepė pridėti prie jo ir savo Iotogra- 
fiją, ko prie kitų raštų nedarydavo. 

Vienas tos knygos recenzentas d-ras Avižonis prikaišiojo 
kadaisia, kai-kuriuos dalykus esant joį nemoksliškai ir ne- 
tikrai išdėtus. Kritikui, kaipo alopatui, matyt, nepatiko išdė- 
styta šiame veikale nauja natūralė gydymo metoda, vadina- 
moji naturopatija, stengiantisi kiek galima apsieiti gydyme 
be vaistų. Kad toki metoda alopatams atrodė įtartina, tai 
pigu suprasti, dėl to jie ją ir stengės, kaip įmanydami, kri- 
tikuoti. Bet nežiūrint to, naturopatija šiandieną Vokietijoj, 
Amerikoj ir kitur ima sparčiai plėtotis, stumdama lauk seną 
perdaug sav mi pasitikinčią alopatiją. Neseniai apsilankiusis!) 
Kaune Ame ikos lietuvių atstovas d-ras Julijus Bielskis pa- 
sirodė esąs rgi įsitikinęs naturopatas. Taigi ir Geručiui pri- 
dera ne pa eikimas, bet garbė už tai, kad jis pirmutinis savo 
„Sveikatoj“ paskelbė mūsų literatūroj tą naują ir tai dar lig 
tol nežinon 4 naturopatijos metodą. 

Šalia „Sveikatos“ 1906 m. išvertė Gerutis iš vokiečių kal- 
bos kun. Havsjakob'o veikalėlį „Tvėrimo dienos“, davęs jam 
vardą „Pasaulio įkūrimas“. Šį vertimą išleido Kauniškė Šv. 
Kazimiero Draugija 1907 metais. 

Beskaitydamas „Draugiją“, 1907 m. rado ten gan palan- 
kią recenziją Naudet'o veikalėlio „Pourguoi je suis catho- 
ligue“? Gavęs netrukus iš redakcijos ir patį veikalėlį, išvertė 
jį lietuvių kalbon. Tai buvo pirmutinis rašinys, kurį Gerutis 
pagamino ne sodiečiams, bet mūsų inteligentams, paiteisin- 
damas šį darbą tuo, kad „mūsų inteligentai irgi yra kalti tos 
klaidos, apie kurią kalbama knygutėje“. Toji klaida — tai 
gėdėjimasis vadintis ir būti kataliku: Šits vertimas išspaustas 
1907—1908 m. „Draugijoj“ (15 ir 16 n-riuose). 

Be to tais pat (1907—1908) metais išvertė Gerutis iš vo- 
kiečių kalbos Wetzel'io knygelę apie Švenč. Sakramentą, pa- 
vadinęs ją „Meilės paminklas“ ir savotiškai perdirbo trumpą 
Flamariono astronomiją, davęs jai vardą „Sodiečių dangus“. 
Abi tiedvi knyguti išleido Kauniškė Šv. Kazimiero Draugija — 


Rašyta 1916 m. 

pirmutinę 1908 m., antrą 1909. Pastaroji turėjo nemažą pa- 
sisekimą. Net ir antikatalikiškoji kritika ją pagyrė. 

Pabaigęs tuos mažesniuosius veikalėlius, Gerutis sumanė 
sulietuvinti garsaus Brehmo raštus apie žvėrius ir paukščius. 
Tam dalykui paaukojo jis nemažiau dvejų metų (1909—1910). 
Išvertęs pasiūlė juos Šv. Kazimiero Draugijai; šiai pabijojus 
didelių išlaidų ir atsisakius, pavedė juos Seiniškei „Šaltinio“ 
Bendrovei, kuri ir išleido juos vardu „Zoologija, skiriama 
sodiečiams“. Pirmas šios Zoologijos tomas išėjo Seinuose 
1912 metais, antras 13-ais. 


Apsidirbęs su Brehmo gyvuliais ir paukščiais, vėl grįžta 
Gerutis prie dvasiškos literatūros. 1911 m. iš prancūzų kal- 
bos verčia Guiberto veikalėlį „La formation de la volontė“, 
duodamas jam vardą „Valios nusistatymas“. Šis vertimas, 
kaipo skiriamas inteligentams, įdėtas tapo 1911 metų „Drau- 
gijon“ (50 ir 51 numeriuosna). 

Be to tam pačiam laike perdirbo iš Duplessy gan platų 
apologetiško turinio veikalą, pavadinęs jį „Nuomonės Gar- 
benio, jo giminaičių ir prietelių“. Šio veikalo susidarė du 
storoku tomu, kuriuodu ir išleido Šv. Kazimiero Draugija 
Kaune 1912 m. 


Baigiantis 1912 metams, sukakęs 70 m. amžiaus, pranešė 
beverčiąs iš prancūzų kalbos asketišką knygelę „Mirties aki- 
vaizdoje“ ir tuo norįs užbaigti savo literatūrišką darbavimąsi. 
Vertimas pavyko išversti lig galui ir veikalas tapo Šv. Kazi- 
miero Draugijos išleistas Kaune 1913 metais. 

Nuo šio laiko, matyt, nujausdamas, kad įo gyvenimo die- 
nų nedaug beliko, nutarė jokio didesnio darbo nebeimtis, 
bijodamas, kad neliktų nebaigtas. Tačiau, kaipo tikras dar- 
bininkas, nenorėjo likti visai be darbo. Tatai, buvo sumanęs 
rašinėti „Vilčiai“ trumpus feljetonus tėmomis iš Bažnyčios 
istorijos. Kiekvienam tos istorijos žymesniam nusidavimui 
turėjo būti paskirtas atskiras feljetonas. Tam tikslui prašė 
Šv. Kazimiero Draugijos partraukti plačią Rohrbacher'o Ba- 
žnyčios istoriją prancūzų kalba. Knyga buvo partraukta, bet 
sunkiems karo metams užėjus, darbštus senelis savo priža- 
dėjimą ištesėti jau nebegalėjo. 

1914 metais priešpat karą Gerutis tam tikru oficialiu 
raštu visus savo veikalus tiek Amerikoj, tiek Europoj išlei- 
stus pavedė nuosavybėn Kauniškei Šv. Kazimiero Draugijai, 
lyg norėdamas parodyti, kad jis neveltui yra jos garbės narys. 

Pagalios, lapkričio 1915 metų susirgęs, padarė testamentą 
ir priėmęs Šv. Sakramentus, ramiai baigė savo darbštų. gy- 
venimą. Jo kūnas palaidotas Uliūnų kapuose (Ramygalos par.) 
tarp tų pačių sodiečių, kuriems gyvas būdamas žodžiu ir 
plunksna tiek darbavosi. 


III. 


Pažinę Gerutį — rašytoją, pažiūrėkim dabar, koks jis buvo 
žmogus ir kunigas. ;Tam tikslui, iš Geručio įjaunystos jokių 
žinių nelikus, padarykim bent trumpą peržvalgą jo gyvenimo 
pastaraisiais 17 metų. 

Pirmių-pirmiausia pažymėtinas čia vienas puikiai Gerutį 
charakterizuojąs faktas. 1897 metais tik-ką pašvęstas pavys- 
kupis G. Cirtautas, pavaduodamas vyskupą Paliulionį, lankė 
Panevėžio dekanato bažnyčias. Pamaldoms pasibaigus, senu 
papročiu buvo keliami vyskupiški pietūs, kuriuose šalia ku- 
nigijos paprastai dalyvaudavo ir vielos ponija. Suprantamas 
dalykas, jog visos kalbos per pietus buvo lenkiškos. Tokia 
tuomet buvo visūotinė mada. Gerutis pirmutinis sumanė tą 
madą sulaužyti. Tam tikslui Panevėžio klebonijoį prabilda- 
mas į vyskupą, apsakė lietuviškai eilėmis miesto išvaizdą, 
naujosios bažnyčios gražumą ir ją pastačiusio klebono kun. 
Chodoravičiaus nuopelnus. Šis Geručio drąsus žygis padarė 
nemaž triukšmo. Senieji kunigai ir ponija raukėsi, vadino 
lietuvišką įo prakalbą „netaktu“, jaunieji džiaugės ir sakė 
už tai Geručiui ačiū). Ta eiliuotoji prakalba, rodos, buvo 


!) Antrą dieną Ramygaloje taip-pat per iškilmingus pietus vėl pra- 
šneko Gerutis lietuviškai rimtais žodžiais, gailestaudamas, ko dėl lie- 
tuviška kalba pačių lietuvių tarpe ir taip iškilmingoje valandoje, kaip 
vyskupo apsilankymas, negaunanti sau pirmos vietos, ko dėl ta kalba 
vien kaimuose tekenčiama, o dvaruosna neįleidžiama, ko dėl?.. Čia vys- 
kupas sudraudė kalbėtoją, kam sėjąs nesusipratimą bei separatizmą 
tarp klebonijos, dvaro ir sodžiaus. Senelis nutilo, toliau nebekalbėjo, 
bet savo širdy pasiliko prie savo įsitikinimų, kaip tai matyt iš tolesnio 
įo gyvenimo ir veikimo. 

pirmutinis Geručio literatiškas darbas. Eilės, kiek atsime- 
nu, buvo nekokios, bet kalba daili. Supratęs poetiško talento 
neturįs, Gerutis eilių daugiau neberašė, jų vietoj ėmėsi pa- 
prastosios prozos. 

Kaip jau aukščiau matėme, literatiškai darbuotis ištikrųjų 
jis tepradeda 1898 metais, t. y. turėdamas 56 metus. Daug 
kas iš šiaip jau žmonių ir net iš pačių kunigų, susilaukę to 
amžiaus, paprastai jaučias apsilpę, nuvargę, jie jau nebesva- 
įoja apie įokius didesnius darbus, ieško tik ramios vietelės, 
kurioje liuosi nuo sunkesnio užsiėmimo galėtų ramiai baigti 
savo gyvenimą. Gerutis nebuvo toks. Jis, kuriam sunkios ap- 
linkybės neleido darbuotis plunksna jaunystėje, pašvenčia 
literatūrai visą savo senatvę, nepraleisdamas per ištisus 17 
metų beveik nė vienos dienos ko nors neparašęs. 

Šitas senelio darbštumas yra juo labiau pagarbos vertas 
nes kaip tik senatvėje jam teko patirti visokių nemalonumų 
ir pažeminimų. 

Geručio nelaimės prasidėjo, galima sakyti, nuo anos auk- 
ščiau minėtos pirmutinės lietuviškos prakalbos. Senesniųjų 
kunigų tarpe imta nuo to laiko kalbėti, kad Gerutis jau per- 
senęs, suvaikėjęs, nebetinkąs klebonu bebūti, kad jis reikia 
kitur iškelti. Ypač vienam Geručio kaimynui lenkui tai pa- 
rūpo. Mat, jis žinojo, kad Vadokliuose prie bažnyčios yra 
nemaž žemės, kad parapija ten neperdidelė,rami, darbo ne- 
daug, to dėl ir norėjo pats ten patekti. Bet tam tikslui rei- 
kėjo Gerutis išgriaužti. Taigi žodžiu ir raštu ėmė vyskupą 
šturmuoti, kad Geručio Vadokliuose nelaikytų, kad ten duo- 
tų kunigą jaunesnį, darbštesnį, uolesnį... 

Šio savo tikslo skundikas nepasiekė, nes Vadoklių klebo- 
nijos negavo, bet jo skundas vis dėl to neliko be pasėkos. Vysku- 
pas, girdėdamas vieną kitą kart nepergerai atsiliepiant apie 
Geruti, kaipo kleboną, paliepė jam galų gale atvykti Kaunan 
pasiteisinti. Tai buvo padaryta 1902 metams prasidėjus. Kai- 
po apsunkęs ir nevisai sveikas žmogus, Gerutis važinėtis di- 
deliai nemėgo. To dėl vasario 11 d. parašė vyskupo sekre- 
toriui laiškelį, kuriam tarp kitko randame šitokį prašymą: 

Prašyčiau parašyti, ar negalėčiau aš pratęsti mano apsilankymą 
pas Jo Mylistą lig gegužės. Šaltyje sunku yra man toli važinėti, dėl to, 

kad sausgėla kamuoja mane. Aš neesu padaręs jokio kriminolo ir dve- 
jetas mėnesių, rasi, nepakenktų interesui. Jei Jo Mylista panorės barti 
ar bausti, ras mane, kaip dabar, taip ir pavasarį... 


Šis laiškas pasirodė vyskupui patvirtinąs kitus praneši- 
mus apie. Geručio nesveikatą ir negalėjimą eiti klebono pa- 
reigų, to dėl ir nutarė nebereikalauti Geručio Kaunan, bet 
patarti, teatsistatydinąs pats nuo klebonavimo ir teprašąs 
Dusetų altarijos. Sekretorius buvo pabandęs užtarti ir prašė 
vyskupo duoti Geručiui kitą kleboniją, kad ir mažesnę, bet 
vyskupas griežtai atsakė: tevažiuojie Dusetosna, ten turėsiąs 
daug laiko ir galėsiąs sau rašyti. 

Sužinojęs apie tai iš vyskupo sekretoriaus, Gerutis 1902 m. 
kovo 8 d. rašo: 

Prašau Tamstos nebedaryti jokios protekcijos. Testojas Jo Mylistos 
šventa valia. Jeigu aš esmi nebetikęs vyskupo akyse Vadokliuose, e0 
ipso negaliu būti tikęs ir kitur. Tinku būtinai priimti Dusetų altariją 
ir nebenoriu nieko kito. Ta viena tik užgauna skaudžiai mane, kad pri- 
vatiška skunda gavo viršų, o man nebuvo leista nusiteisinti. Bet ką 
padaryti! Juk be Dievo valios niekas neatsitinka. Šiandien parašiau pa- 
lieptą prašymą ir padaviau Raguvos žingūnėje. Lauksiu iš Tamstos ži- 
nios ir pagal jos pasielgsiu. 

Tai parašęs, pradėjo tuoj išpardavinėti savo ūkio daiktus 
ir rengtis kelionėn į Dusetas. 

Tuo tarpu oficialis paskyrimas ėjo, kaip paprastai, ne- 
greitai. Geručiui pasirodė perilga laukti, to dėl kovo 31 d. tų 
pačių 1902 m. jis vėl rašo vyskupo sekretoriui: 

Ką dėl mano dimisijos aš neabejoju įą gausias. Juk gi girdėjau ne 
iš kieno kito, tik iš paties Jo Mylistos burnos, mane nebegaliit valdyti 
parapijos. Ko bereikia daugiau? Aš pasirėmęs ant švento Jo žodžio, 
viską išpardaviau, visokį skaitlių su interesantais užbaigiau ir tupiu 
Vadokliuose, lyg tas kiškis rugienose. Vis ta pati, ar' yra sutarta ligšiol 
ar nėra, aš prašiau 8 kovo atleisti mane, prašysiu 8 balandžio, 8 bir- 
želio ir t. t.; prašysiu patol, pakol išprašysiu. Nenoriu gi aš nieko 
keisto, noriu tik to, ką man Jo Mylista priketino, noriu Dusetų al- 
tarijos. 

Savaitei praslinkus, 1902 m. gegužės 5 d. siunčia vyskupo 
sekretoriui kitą laišką: 

Prašau duot man dispoziciją kuo greičiausiai. Aš gavęs ją neišbėg- 
siu tuojau, bet galėsiu ramiai pardavinėti likusius daiktus ir ruoštis 
išpalengvo kelionėn. Dabar esu nei pakartas, nei nuleistas. 

Po tuo laišku pasirašė „Vadoklių ex-klebonas arba iš- 
klebonis“. 

Tasai Geručio noras gauti kuogreičiausiai dispoziciją ir 
apleisti Vadoklius vyskupui pasirodė įtartinas. Sužinojęs apie 
tai, Gerutis po kelių dienų 1902 m. gegužės 12 d. vėl rašo 
vyskupo sekretoriui: 


Matau iš viso Jo Mylistą laikant mane netikusiu ne vien dvasiš- 
kuose, bet ir žemiškuose dalykuose. Būk tai aš norįs išbėgti iš Vadok- 
lių, palikęs užpakalyje akmenis ir vandenį. „Aprės nous le deluge“. Ne. 
Nedariau taip ir nedarysiu. Anaiptol, palieku viską gražių gražiausia. 
Ūkė yra sutvarkyta, duok Dieve, kad būtų visur taip. Daržai yra paso- 
dinti ir dirvos jau pasėtos, pievos iškuoptos, malkos suskaldytos; trio- 
bos vienos naujos, kitos geltonos, stogai geri, bažnytėlė skaisti. Kam 
aš būčiau čia reikalingas, ištikrųjų nenumanau! Kaipo klebonas, esu 
nutartas netikęs ir to dėl mano tolesnė būsena nepridurs parapijai 
jokios naudos. Sunku yra bebūti vyskupystėje vyskupo nekenčiamam. 
Rasi kuomet pasirodys mane nebuvus tokiu, kokiu pastatė mane skun- 
dėjas. Tuo tarpu reikia gerti taurę lig dugno, visgi tai nėra be Dievo 
valios. 


Galų gale gegužės pabaigoje ar birželio pradžioje susi- 
laukė dispozicijos ir atvyko Dusetosna. Apžiūrėjęs sau pa- 
skirtą altariją, 1902 m. birželio 12 d. taip rašo vyskupo se- 
kretoriui: 

Dusetų altarija (9 sieksniai ilgumo, be stogo, palaikė), reikalinga 
remonto apie 600 r. Aš pataisysiu ją savo kaštu, bet prašau Tamstos 
nuoširdžiai sužinoti iš Jo Mylistos, ar aš galiu tikėti pabaigsiąs amžių 
joje? Rasi, laikui praslinkus, tapsiu išmestas kitur. Tuo tarp priseitų 
man statyti ir lopyti visas Žemaičių vyskupijos altarijas. Aš neapsiimu 
to padaryti, dėl to vien, kad palikęs Vadokliuose 9000 rub. įvairiems 
fabrikams, nemaž nuskriaudžiau savo „iščinį“. Dabar nebeturint šalti- 
nio, reikia ypatingai susičiaupti. 

Gavęs užtikrinimą, kad galėsiąs Dusetose gyventi kiek tin- 
kamas, sutaisė altarijos butą ir pradėjo darbuotis. Darbavos 
ne tik knygas berašydamas, bet ir bažnytinius patarnavimus 
atlikdamas. Mielai klausydavo išpažinčių, lankydavo ligonius, 
sakydavo paprašytus pamokslus. Ramus, darbštus senelis 
žmonėms labai patiko. Ir. jis pats buvo patenkintas nauju 
gyvenimu. Tik laiške iš 1902 m. liepos 10 d. įuokais skun- 
džiasi: 


Ne visi mane myli, kai-kurie norėjo, kad išvažiuočiau iš Dusetų. 
Sako: tas altarista suvalgys visus gaidelius, neliks nė mums. Duseto- 
se tiek yra vištų. kad priperės užtektinai visiems. Nustūmė mane nuo 
sakyklos.. Rasi dėl tų viščiukų, kas ten žino. O aš vis šneku: „boba iš 
vežimo, arkliui lengviau“. Ar Tamsta žinai, kiek pas mane yra dabar 
liuoso laiko, tai nėra ir žmogui kaip pasakyti. Aš prisirašysiu lig 
mirties. Įleido mane lyg tą lydį vandenin arba išmetė, kai čigoną per 
tvorą... 


Bet retkarčiais, matyt, senelis krimtos dėl perankstyvo 
ir neužpelnyto nustūmimo iš klebonų altarijon, nes viename 
iš vėlesnių laiškų (1902 m. spalio 11 d.) duoda juokais savo 
draugui, jei kada tapsiąs vyskupu, šitokį patarimą: 


Kad priseis skersti kunigus altarijoms, prisilaikyk šios mano prak- 
tiškos rodos. Neskersk niekuomet jauno, nei apyjaunio, nes tokie yra 
nemalonūs klebonams. Neskersk sveiko, nes tvirtas altaristas yra kris- 
las klebono akyse. Taikyk visuomet, kad paskerstas būtų diengalis be 
dantų, su drebančia žila galva, žlibas, be kojų, ypatingai dabok, kad 
būtų beliežuvis, nes jei jis skardžiau pagiedos ir aiškiau ištars už ki- 
tus, tai jau bus bėdos. Pati geroji, jei altaristas bus nukeipes, apsi- 
snargliavęs, mažamokslis, su gramatiškomis klaidomis kalboje ir ra- 
šyboje. Trumpai pasakius, jei bus gaidžių nukapotas, tuomet bus kai- 
kurių mylimas ic gerbiamas. Kas tų privalumų neturi, tas nėra geisti- 
nas altarijoje. Rūpinkis kad altarija nebūtų niekados tuščia, nes vaka- 
cijos laike tirpsta ir nyksta jos žemė. Kaip tai tikos ir su manim, 
vietoj dviejų margių senų senovės, kurias valdydavo mano pranokėjai, 
radau ir gavau nieko. 


Kitame laiške 1902 m. spalio 21 d. apie save ir apie al- 
taristų padėjimą irgi gan ironiškai atsiliepia šiais žodžiais: 

Žmonės ir Tamsta laiko mane kažkokiu „šiltu dėde“. Kunigas Žon- 
golavičius spėja mano iščinį siekiant šešiosdešimt tūkstančių net. Aš 
nepykstu už tai ir nerūpinuos išblaškyti tokių nuomonių, nes mamona, 
kad ir vaidentuvėje atsiradusi, suteikia jos valdytojui svieto akyse 
godą, kai-kuomet ir garbę. O gi kas čia kratos nuo šių dviejų? Kiek 
tenai būtų nebuvę pas mane rublių, jie netupi užsmaugti čeresle; tan- 
kiai atsiduria gan vienur, gan kitur be Petrapilės augintinių. Vėl gi 
altarista netur užmiršti esąs atskirtas nuo visokio parapijos pelno. Vis 
tai apsvarsčius jis turi elgtis atsargiai. Mišioms nutrūkus ar tai per ligą 
ar per senatvę, altaristas yra ubagų ubagas. Aš neprisistebiu užtektinai, 
ko dėl šita kunigų rūšis liko taip vyskupo apleista...? Jokio labdaringo 
įkūrimo nėra dvasiškiems seneliams, nebent klebonų ūpas. Gaila, kad 
vilkai pranyko Lietuvoje, bent būtų kas suėda karšinčius!.. 

Neužpelnytas pažeminimas, kaip pigu suprasti, negalėjo 
nekamuoti kokį laiką Geručio dvasios. Iš čia, beabejo, ir ėjo 
jo aukščiau išdėtos perdaug pesimistiškos pažiūros į altari- 
stų padėjimą. Tiesa, kaipo kunigas, jis priėmė šį pažemini- 
mą, tarsi paties Dievo jam skirtą. Bet kaipo Žmogus, nega- 
lėjo susyk su tuo apsiprasti. Dėl togi viename iš laiškų (1903. 
XI. 16) savo draugui skundžiasi: 

Kaip tai staigi atmaina! Kol buyau klebonu, visi lankydavo mane 
su džiaugsmu. Dabar ir pakviesti nebelanko. 

Taigi kviesdamas kiek vėliau (21. XI. 1903) savo draugą 
pas save, rašo lyg pasiteisindamas: 

Nors vakacijos dar už girių, miškų, aš manau bene sutiksi Tamsta 
laikyti jas Dusetose pas altaristą. Slaptis yra ne altarijoj, bet šimte ir 
viename ežere su dvigubai tiek kalnų. Dusetos, pasakysiu Tamstai, yra 
Lietuvos Šveicarija. 

Gal tie gamtos gražumai, o greičiau krikščioniškas atsi- 
davimas Dievo valiai netrukus padarė, matyt, savo įtakos 
naujam „Dusetų altaristui“, nes jis kitame laiške apie tą patį 
laiką praneša draugui: 

Man yra dabar labai gera ir malonu Dusetose. Geisčiau čia nu- 
mirti. Tegu ir prikišau 600 rublių, bet visgi priėmiau likimą iš Jo My- 
listos rankų... 


Kad ir sakėsi norįs čia gyvenimą baigti, tačiau nebuvo 
jam lemta Dusetose numirti. Išbuvęs daugiau, kaip ketye- 
rius metus, pasiprašė vyskupo leidimo apsigyventi Jėriškyje 
Ramygalos parapijoj. Nedidelė bažnytėlė dėl buvimo čia bu- 
vo, bet klebonijėlė reikėjo pačiam pasistatyti. Vyskupui lei- 
dus, Gerutis 1907 metais apleidžia Dusetas ir įsikuria Jėriš- 
kyje. Priežasčių šio vietos apmainymo galėjo būti neviena. 
Pirmiausia čia buvo arti nuo Vadoklių, kame Gerutis kelias- 
dešimts metų pragyveno ir kame visi žmonės jam buvo 
pažįstami; antra — čia jis buvo pats vienas, visai ne- 
priklausomas, pats sau „ponas“, o trečia, gal pati svarbioji, 
tai Geručio gilus įsitikinimas, kad ten, kame žmonės yr pa- 
statę bažnyčią, turėtų gyventi ir kunigas. Jis net manė, kad 
būtų geriausia, jei Lietuvos bažnyčios būtų kad ir mažesnės, 
bet užtai tankesnės, „bent per 5—6 verstus viena:nuo kitos 

ir prie kiekvienos kad gyventų kunigas“. Savo pažiūras šiuo 
dalyku Gerutis yra išdėstęs Garbenio nuomonių antroj daly 
27-me skyriuje. Visas šis skyrius Geručio originaliai parašy- 
tas, nes pas Duplessy apie tai nėra nė žodelio. Pirmykščio 
to straipsnio redakcija buvo dar gyvesnė ir aiškesnė, bet 
vysk. Cirtautui kai-kurie Geručio įrodinėjimai pasirodė per- 
daug radikalūs, to dėl įam liepiant šis 27 skyrius teko leidė- 
jams antru atveju spausti bent kiek apkarpytoje ir sušvel- 
nintoje formoje. 

Laikydamasis išdėstytų tame skyriuje savo pažiūrų, Geru- 
tis tarėsi esąs Dusetos ne tiek žmonėms reikalingas, Jėriš- 
kyje būsiąs kur-kas reikalingesnis. Ir ištikrųjų neapsivylė, 
nes jam čia apsigyvenus, ir seni ir jauni, turėdami bažnyčią 
už versto už dviejų, ėmė kas šventadienis rinktis mišių, pa- 
mokslų klausyti, pradėjo skaityti dvasiškas knygeles, labiau- 
sia parašytąsias savo naujo klebono. Taigi šiame kitados ap- 
leistame užkampyje Geručiui apsigyvenus, atsirado ilgainiui 
netik tikybiškai, bet ir tautiškai susipratusių žmonių. 

Išbuvęs Jėrišky apie aštuonetą metų, Gerutis dėliai tų pat 
priežasčių užleido Jėriškį kam-kitam, ir baigiantis 1914 me- 
tams persikėlė Uliūnuosna tos pat Ramygalos par., kame lig 
tol nebuvo buvę kunigo. Čia taipgi ištaisė bažnytėlę ir kle- 
bonijėlę ir kiek galėdamas tarnavo vietiniams kaimiečiams. 
Tai buvo paskutinė jo vieta. Čia jis ir mirė. Prieš mirsiant 
susilaukė garbus senelis pripažinimo savo nuopelnų netik iš 
visuomenės, bet ir iš dvasiškos vyresnybės. Naujasai Žemai- 
čių vyskupas Pr. Karevičius tam tikru ganytojišku raštu dar 
1914 m. pakėlė Gerutį į garbės kanauninkus. Ši, kad ir vė- 
lokai atėjusi, garbė, be abejo, buvo nabašninkui maloni, bet 
iš kitos šalies buvo pridarius jam bent-kiek rūpesčio. Mat, 
jis buvo pabugęs, benereikėsią, kanauninku tapus, važiuoti 
Kaunan ir pasirodyti Katedroj. To gi važinėjimo jis ir įau- 
nesnis būdamas labai bijodavo. Taigi per draugą prašė vy- 
skupo, kad jį paliuosuotų nuo Kauno ir leistų baigti savo 
amžių kaime. Prašymas buvo išklausytas: senelis, buvęs visą 
amžių kaimo kunigu, kaime tarp kaimiečių ir mirė. 

Aukščiau paduotos ištraukos iš Geručio laiškų gan aiš- 
kiai nupiešia jį, kaipo žmogų.ir kunigą. Jei čia prie Geru- 

čio charakteristikos liekia kas bepridėti, tai nebent pabrėžti 
jo gilus demokratizmas. Dėl bėgimo, tiesa, jis nuo ponų ne- 
bėgo, bet ir jų draugystės nėkiek neieškodavo. Kur kas la- 
biau mėgo jis prastus lietuvius kaimiečius. Atėjusius pas jį 
su reikalais maloniai išklausydavo, mielai su jais pasikalbė- 
davo. Iš čia jis prisirinko daugybę grynai lietuviškų žodžių, 
patarlių ir šiaipjau dailių išsireiškimų. Susidurdamas nuolat 
su kaimiečiais, jis gerai permanė jų būdą, suprato jų vargus 
ir reikalus, juoba, kad ir pats Vadokliuose beklebonaudamas 
maž kuo tesiskyrė nuo savo parapijonų. Valgė prastus kai- 
mietiškus valgius, vasaros metu nusimetęs kunigišką jupą, 
vienmarškinis nesidrovėdavo šieno papiauti ar pagrėbti. Jis 
teisingai manė darbą niekam gėdos nedarant. Kaimynai, ma- 
tydami jį neleidžiant pinigų brangiems valgymams ir gėri- 
mams, laikė jį šykštuoliu ir paleido gandą — jį esant pini- 
gingą. Tačiau jo testamentas parodė, kad tas įtarimas buvo 
neteisingas. Tiesa, pinigų jis nemėtė, mokėjo taupyti, bei gy- 
viems tautos reikalams jis netik rublio, bet ir tūkstančio 
nesigailėdavo. Dėliai to jam mirus, ne kas ir beliko, o ir tie 
patys likučiai teko taipgi kultūriniams dalykams, nes toki 
buvo paskutinė Geručio valia. 

Antra žymi Geručio ypatybė — tai tvarkos mėgimas. Kol 
jis buvo klebonu, laikė tvarkoj savo bažnyčią ir jos trobe- 
sius, savo ūkį ir turtą. Netekęs klebonijos, taisė, tvarkė nau- 
jus sau paskirtus butus, tvarkoj laikė visą savo gyvenimą, o 
ypač savo raštus. Pradėjęs kokį literatūrišką darbą, nemes- 
davo jo kol nepabaigdavo. Ta pati tvarka žymu ir jo kalboj. 
Rašydamas ką, stengdavos išdėti savo mintis aiškiai, trum- 
pai, vengdamas bet kokio painumo bei neaiškumo. Dėliai 
to nerasi pas jį niekur tuščių, nereikalingų žodžių. Jam žo- 
dis buvo lyg pinigas, veltui niekur jo nemėtė. Dėliai to pav. 
jo veikalų prakalbos dažniausiai trumpučiukės, vos iš kelių 
eilučių tesusidedančios. 

Aiškią jo kalbą visai atitinkąs buvo ir jo raštas. Raidės 
stambios, tiesios, lyg liete nulietos. Peržiūrėjęs -50 jo laiškų, 
neradau nei viename jokio sutepimo, jokio braižymo. Viskas 
ten švaru, dailu, savo vietoj. 


Kaip raštuose, taip ir šnekoį nemėgo Gerutis nereikalingų 
žodžių. Esant-reikalui, kalbėdavo aiškiai, rimtai, bet nedaug, 
tiek, kiek reikdavo. Nėsant apie ką kalbėti, bevelydavo pa- 
tylėti arba savo senovinę ilgacibukę pypkę parūkyti. Tai, 
rodos, buvo jo vienatinė silpnybė. 

Iš šalies tekdavo išgirsti daug ką vadinant Gerutį origi- 
nalu. Jei tvirtą būdą, laikymąsi savo nuomonių, ėmimą viso 
ko proto žvilgsniu, vengimą bergždžio sentimentalizmo lai- 
kyti originalumu, tai, be abejo, Geručiui, kaipo „sau-žmogui“ 
to originalumo netrūko. 

Taja-prasme jis ir gyvas būdamas buvo originalas, ir 
paskutinėį savo ligoje tokiu pat originalu pasirodė. Nes ži- 
nodamas gerai, kad mirštančiam žmogui draugų apsilanky- 
mas bei užuojauta neką bepagelbsti, jis bevelijo paskutines 
dienas pasilikti pats vienas su Dievu, nėkieno nekliudomas. 
To dėl kaimynam kunigam atvykus jo aplankyti, pusiau juo- 
kais, pusiau rimtai tarė: 

Be reikalo čion važiavote. Išpažintį iš viso gyvenimo aš atlikau, 
testamentą padariau. Numirti aš ir be jūsų numirsiu. Taigi jums čia 
nėr kas beveikti. Grįžkit, sveiki, namon savo darbo dirbti. 


Šis pasakymas parodo dar kartą, kad Gerutis ėmė viską 
net pačią mirtį vien proto žvilgsniu. Tačiau būtų didelė ne- 
teisybė pavadinti įį žmogum be įausmo, be širdies, be mei- 
lės. Kad jo turėta meilės jausmo ir nemažo, tai parodo jo 
raštai. Matė jis, kad kaimiečiai per neišmintingą žemės dali- 
jimąsi nuskursta, daros nelaimingi; jam jų pagailo ir jis 
rašo „Susiskaldėlius“. Regėjo jis savo amžiuje nevieną ku- 
nigą nežmoniškai išnaudotą savo besočių giminių, tatai su- 
įudintas jų vargu jis ir kūria savo „Kunigo giminę“. Žinojo 
jis daugybę jaunimo ištvirkstant, virstant netikėliais, jam ir 
jų pagailo ir jis rašo savo „Paklydėlius“, „Garbenio nuomo- 
nes“. Galop matė jis visą Lietuvą neturint įmanomos popu- 
liarios literatūros, doro pasiskaitymo, jam pagailo savo kra- 
što, savo brolių sodiečių — ir jis knyga po knygai verčia, 
leidžia, spausdina prikišdamas net prie jų iš savo kišenės 
nevieną šimtuką. Argi bereikia geresnio įrodymo tikrai ne- 
paprastos Geručio širdyje mėilės? Žmonės be meilės, gryni 

egoistai, temylį vien tik save, kaip gerai žinom, to juk ne- 
daro. Gerutis nepanešėjo į juos. Visa įo nenuilstančio darb- 
štumo paslaptis tai ta, kad jis savo brolius lietuvius buvo 
dideliai pamylėjęs. Už tai jis ir nūn netik pagarbos, bet ir 
meilės vertas. Ir, man rodos, neapsiriksiu pasakęs, kad ir 
Lietuva nepasiliks skolinga Geručiui už jo didelę meilę ir 
iš savo šalies atsilygins jam visuotina meile, ilgai-ilgai mi- 
nėdama įį netik kaipo žymų savo rašytoją, bet ir kaip bran- 
gų, meilės vertą Žmogų. 


Kun. Antanas Kaupas '). 
(1870 — 1913). 


Ir vėl mūsų visuomenė neteko vieno savo žymiausių vy- 
rų. Toli nuo tėvynės, Chicagos mieste 1913 spalių 27 d. pa- 
simirė kun. Antanas Kaupas, „Draugo“ redaktorius ir nuo- 
latinis „Draugijos“ bendradarbis. 

Man pačiam neteko įo pažinti. Bet jo laiškuose, man, 
„Draugijos“ redaktoriui, rašytuose, yra nemaž žinių, kuriose, 
kaip veidrodyje, atsimušė kilni nabašninko dvasia, gyvas ir 
veiklus jo būdas, jo aktyvus santykis su gyvenimo nuotykiais, 
jo šviesios pažiūros į įvairius visuomenės klausimus, jo įvyk- 
dinti ir neįvykdinti sumanymai, — trūmpai sakant, žymi jo 


1) Spausdintas „Draugijoj“ 1913, 83 n-Ty. 

vidūjo gyvenimo dalis, kuri net ir jo artimiems draugams 
gal visai buvo nežinoma. 

Tuo būdu žemiau paduodamos žinios, rasi, dėl pilnumo 
ir nebus pilnos, užtat turės vieną vertę: jos bus paimtos ne 
iš subjektyvių biografo spėliojimų, ne iš gyvenimo įspūdžių, 
bet iš paties nabašninko laiškų; kitaip sakant, bus tai ne 
dirbtinė biografija, bet tikra autobiograltija, iš kurios 
paaiškės, ne kaip tas ar kitas rašytojas į kun. Kaupą žiūri, 
bet kaip pats jis į save žiūrėjo ir kaip, matyt, norėjo, kad 
ir kiti į jį Žiūrėtų. 

Progą tai autobiogralijai parašyti davė ši aplinkybė: 1907 
m. buvo įsteigta Peterburgo Dvas. Akademijoj nauja socio- 
logijos katedra. Akademijos valdyba ėmė ieškoti tinkamų 
kandidatų tai katedrai užimti. Vienas lietuvių kauniškių pa- 
tarė kun. Mačiuliui, buvusiam tuomet Akademijos inspekto- 
riui, kviesti profesorium kun. Kaupą, kaipo pasižymėjusį sa- 
vo raštais sociologijos srityje. Tas sumanymas pripažintas 
tinkamu, bet pirm paduosiant jį Akademijos valdybai svars- 
tyti, kun. Mačiulis panorėjo plačiau sužinoti apie mokslišką 
kun. Kaupo kvalifikaciją, jo gyvenimą ir sogialį veikimą. 
Kun. Antanas 1907 m. gegužės 10 d. atsakė į tai man gan 
ilgu, bet labai įdomiu laišku, kuriame tarp kitko ir randa- 
me ištisą jo curriculum vitae, sulormuluotą šiais 
žodžiais : 

„Mano praeitis neturi daug šviesių ruožų. Visaip su manim buvo 
—ir tasai visaip suvedė mane su realiu gyvenimu labai arti. Gimiau 
Gudeliuose Ramyg-los parapijoje (1870 m.). Iš mažens buvau nelabai 
suvaldomas. Mokinausi Šiauliuose ir mokinausi pusėtinai iki ketvirtai 
klasei. Penktoje patekau į draugiją, laikančią slaptą biblioteką uždraus- 
tų knygų. Emiau skaityti Dobroliubovą, Pisarevą ir kitus 1860-ųjų me- 
tų kritikus. Pisarevas padarė man ypatingos įtakos savo kritiškumu. 
Pradėjau ir aš mandrauti. Pisarevo įtakoje nustojau mokytis lotynų ir 
graikų kalbos (mat, kalbos numirusios, kam dar mokytis to, ko jau 
nėra). Rezultate pereinant iš penktos į šeštą klasę, reikėjo turėti „pe- 


reegzamenovką“ iš lotynų kalbos, o šeštoje paliko mane antriems me- 
tams be egzameno. Mėgdavau anuomet labai daug „filosofuoti“ apie 


viską: evoliuciją, revoliuciją, socializmą ir t.t. Pasitaikė kartą atosto- 


)) Be keleto rašybos ir stilistiškų pataisymų — jokių kitų permainų 
ištraukose iš kun. Kaupo laiškų nedarėme. 

gose, pašnekoje su tokiu pat „filosofu“, kaip ir pats, ginčytis. už Dar- 
viną, dagi policijanto akyse. Tapau įskųstas gimnazijos vyresnybei, ku- 
ri mane ir išvarė po atostogų iš gimnazijos už... bedievybę. Gra- 
žus rekordas žmogui, kurį šią valandą daugelis laiko stambiu katalikų 
bažnyčios gynėju. 

Po metų įstojau į Kauno seminariją. Tenai iš pat pradžių turėjau 
nelaimės nepatikti E. Barauskui, seminarijos inspektoriui. Po dviejų 
metų buvau iš seminarijos išvarytas dėl susirašinėjimo su senais drau- 
gais aplinkiniais keliais. Sykį padaryta pas mene krata. Atrasta „Auš- 
ra“, Spencer'io „Fizyologija šmiechu“, Ribot'o „Choroby woli“ ir pora 
kitų raštų, kurių patsai titulas nepatiko inspektoriui... Kaip ten buvo, 
taip buvo, gan tiek, kad 1890 m. tapau iš seminarijos pavarytas, tiktai 
bent-kiek vėliau, kaip kiti. Man rodos, kad rektorius Cirtautas truputį 
prilaikė mano pusę. 

Iš seminarijos nuvažiavau tiesiog į Peterburgą, kur beveik ištisus 
metus gyvenau studentų draugijoje. Apsiklausiau visko. Apie visokius 
— izmus galėjau šnekėti, kaip ir kiekvienas studentas, nors jų gerai 
ir nesupratau. Kalbant atvirai, man pačiam nuostabu ir net atrodo ste- 
būklinga viena aplinkybė, apie kurią niekam neesu sakęs, nė rašęs. 
Būdamas Kauno seminarijoje ir jausdamas ant savo galvos Damoklo 
kalaviją — išvarymą, sykį padariau pats sau prižadą niekados neatsi- 
gulti nesukalbėjus 1 Tėve mūsų ir 3 Sveika Marija; taip pat niekados 
neapleisti mišių šventomis dienomis. Šitą prižadą pildau iki šiolei. Pil- 
džiau jį ir Peterburge. Manrodosi, kad tai yra toji įcentrinė galybė, kuri 
ir anuomet nedavė ir ligšiolei neduoda man iškrypti iš vėžių. Bet apie 
tai pašnekėti plačiau galima tik privačiai. 

Iš Peterburgo parvažiavau pas tėvus, o atostogoms pasibaigus, iš- 
keliavau į Kauną. Tenai mokinau „švedus“, o pats mokinausi iš vieno 
vaikino 7-0s ir S-tos klasės kurso. 1892 m. vasario mėn. pas šeiminin- 
ką, pas kurį gyvenau, policija padarė kratą. Rado. Varpą“ ir porą kitų 
užsienio laikraščių ir spausdinių. Šeimininkas pateko kalėjiman, o man 
ir kitam dar vaikinui policeimeisterio sekretorius patarė apleisti Kau- 
ną kuo greičiausiai. Paklausiau patarimo ir po 3 dienų buvau Mintau- 
joje. Bandžiau duoti egzameną į 7-ją klasę, bet man neturint paliudiji- 
mo iš policijos, manęs nė prie egzamenų neprileido. 

Tuo būdu mano karjera Rusijoje buvo jau baigta. Parvažiavau na- 
mon, kur išbuvau visą pavasarį. Nežinojau ką daryti, ypač kad tuojau 
patėmijau, jog policija daboja mano žingsnius. Žmonės patarė man 
keliauti į Ameriką. Apsiėmiau, bet pinigų neturėjau. Tačiau užtarus 
geriems žmonėms (vienas iš jų kun. Maciejauskas, dabartinis Švėkšnos 
klebonas) gavau šipkartę iš Hamburgo ir 50 r. kelionei. Chicagon at- 
vykau 1892 m. rugp. 26 d. Sunkiai padirbti negalėjau, lengvesnio darbo 
negavau, o čia keli ramygaliečiai apsiėmė mokėti už mano mokslą — 
taigi už 3 ar 4 savaičių atsidūriau lenkų seminarijoje Detroite. Turė- 
jau šiokių-tokių gabumų, už kuriuos patikau nemažai anuolaikiniam 

vice-rektoriui, o dabartiniam rektoriui kun. Buhaczkowski'ui. Jo tiktai 
dėka, tapau kunigu. Nes kliūčių prieš įsišventimą turėjau nemaža. Ga- 
dino man daug Kauno Seminarijos rektoriaus laiškai. Bet Detroit'o se- 
minarijos vyriausybei ir kitiems kunigams užtarus, visas kliūtis perga- 
lėjau ir tapau įšvęstas kunigu 1896 m. gegužės 6 dien, Beveik metus 
klebonavau mieste Wilkes-Barre, o nuo 1897 m. iki šiai dienai esu 
klebonu lietuvių parapijos Scrantone (Pennsylvanijoje). 


Toks tai mano curriculum vitae. Kaip matai Tamsta, pa- 
sigirti neturiu su kuo. Jau mano pati praeitis gali uždaryti prieš mane 
aukštą Akademijos slenkstį. Bet praeityje pamačiau gyvenimą tokį, 
koksai yra, ne kokis jisai turėtų būti. Buvau arti susidūręs su studen- 
tais, bedieviais, socialistais, anarchistais, teroristais, darbininkais, ka- 
pitalistais, inteligentais, tamsuoliais ir t. t., ir t.t. Pats dirbau pjovyk- 
lose, mačiau kaip kiti dirba dirbtuvėse ir kasyklose. Du sykiu buvau 
seminarijoje, kurioje susipažinau su Katalikų Bažnyčios mokslu. Gyve- 
nau kitados !arp darbininkų, o dabar gyvenu iš darbininkų — taigi to- 
sios klasės pastangos pagerinti savo būvį man ypatingai rūpi. Neesu 
iš prigimimo nei agitatorius, nei vadovas. Taigi pasiliko man niekas 
kita, kaip žiūrėt, tėmyti, tyrinėti ir savo pastabas plunksna surašinėti. 
Turiu gan gerą plunksną, bet iš to dar neišeina, kad rašymas atseitų 
man lengvai. Ne, dažnai tenka ilgokai pamąstyti, kol sakinys susistato 
atsakomai. Rašydavau kitados laisvomis valandomis — laikui užmušti, 
Dabar jau kas kita. Tuomet buvau tiktai diletantas, dabar jau greti- 
nuosi prie (si minus sapienter dicam) specialistų, bet prie tos katego- 
rijos man dar labai toli. 

Socialiais dalykais pradėjau užsiiminėti neseniai, nuo 1901 m. Ligi 
to laiko laikiau save apšviestu: rodėsi man, kad pažįstu „socializmą ir 
daugelį kitų daiktų. Bet apie tą laiką paėmiau į rankas Galinskos-Da- 
szynskos stūdiją „Przelom w socyalizmie“ — ir pamačiau, kad apie so- 
cializmą nė supratimo neturiu. Prisipažįstu, jog turėjau 2 ar 3 sykius 
perskaityti tą nestorą, dargi populiariai parašytą knygą, kol apsipaži- 
nau paviršutiniai, kas yra socializmas ir kokios nūn atmainos (persi- 
laužimas) jame darosi. Po to ėjo Catherei'no „Socialism Exposed and 
Refuted“. Catherein'as buvo jėzuitas, kurs sykiu su Pesch'u paragintas 
Kettelerio pasiėmė studijuoti socializmą. Jo veikalėlis nepadarė man 
didelio įspūdžio, nes apie kai-kurias socialistų teorijas (pav. apie 
pridedamąją vertybę) jisai vos tik užsiminti teužsimena. Įdomesni man 
buvo „Przegląd'o Wszechpolski'o“ argumentai. Mat, anuomet lenkų „na- 
rodowi demokraci“ dikčiai susipyko su socialistais ir pradėjo peštis 
su šiais — argumentais ad hominem. B. Ostoja parašė brošiūrą „Uwa- 
gi krytyczne nad socyalizmem wspėtezesnym“, kurioje sukritikavo 
iš dalies socialistų teorijas, bet daugiau jų strategiką ir taktiką. Ta- 
čiau kas yra socializmas, aš ir tuomet dar nebuvau gerai supratęs. 

1901 m. pabaigoje perskaičiau Max'o Kirsch'o storoką knygą „De- 
mocracy and Socialism“. Kirsch'as gyvena Australijoje, priklauso prie 

„Single-taxer'ių“ ir regimai yra užsiėdęs prieš socialistus, kurie Aus- 
tralijoje laiko galvas labai aukštai iškėlę. Tasai rašytojas užmetė man 
ant socializmo daug naujos šviesos. Rezultate — parašiau savo „Socia- 
lizmo silpnos pusės“. Paskui pradėjau tyrinėti tąją doktriną plačiau, 
visados griebdamos pirmųjų šaltinių. Broks'o (socialisto) „Social Un- 
rest“, Ghent'o (taippat socialisto) „Our Benevolent Feudalism“, Selig- 
inano „Economic Interpretation of History“; Hilguit'o (ortodoksalio 
socialisto) „History of Socializm in America“, ir kiti socialistų ir ne- 
socialistų raštai davė man daug medžiagos. Pradėjau rašyti seriją 
straipsnių vardu: „Iš studijų apie socializmą“. Spėjau parašyti tik du. 
Berašant trečiąjį („Socializmas ir Moterystė“) ištiko mane noras rašyti 
apie Amerikos lietuvių gyvenimą. Tasai rašymas privertė mane pažiū- 
rėti realiam gyvenimui tiesiog į akis. Nuo tos valandos nustojau besi- 
interesavęs teorijomis ir mečiau šalin stūdijas apie socializmą. Politiš- 
koji. ekonomija, kuri žiūri į tai, kas yra, o ne kas gali būti, pasi- 
darė man artimesnė už socializmą. Pradėjau skaityti Bonar'o, Gide'o, 
Seligman'o ir kitų ekonomistų veikalus. Pas Gide'ą radau paminėtą so- 
cializmo doktriną, kuri man labai patiko. Pradėjau žiūrėti į ją arčiau 
ir veikiai pamačiau, kad be sociologijos pažinimo čia ne ką tepadarysi. 
Griebiausi tad už Ward'o, Ross'o, Blackmar'o, Giddings'o ir kitų socio- 
logų raštų. Nestudijavau jų sistematiškai; žinios iš jų semtos visados 
tarnavo man praktiškiems siekiams. Atspindį to, * skaičiau, galima 
rasti „Patrimpo Laiškuose“. 

Praeitą rudenį parsivežiau iš kun. Kuro Iorasvakiio „Šwietych Ob- 
cowanie“, iš kurio pamačiau, kad autorius bandė išdėstyti tą, kas ir 
man gulėjo ant širdies, t. y. papamatuoti solidarizmo doktriną. Moraw- 
ski's turėjo vieną silpnybę: buvo perbailus. Tasai bailumas, tie berei- 
kalingi apsisaugojimai prieš, neduok Dieve... „herezį“, dikčiai apsilp- 
nino jo paskutinio veikalo svarbumą. Bet reikia pripažinti, jog savo 
pamatuose „Šwietych Obcowanie“ yra monumentalis veikalas, ir tie- 
siog gaila, kad antorius nespėjo jo pabaigti. 

Antra knyga, kurią tuomet parsivežiau iš kun. Kuro, buvo neseniai 
mirusio vyskupo Stang'o veikalėlis: „Socializm and Christianity“. Te- 
nai radau daug gerų daiktų, bet man nepatiko žeminimas dabarties ir 
perdidelis idealizavimas priešrelormacinės praeities. 

Pasiryžau tat eiti savais takais. 

Pradėjęs rašyti „Evoluciją ne Revoluciją“, maniau, kad lengva bus 
išaiškinti pasiimtą tikslą trumpai. Nenorėjau rašyti sentimentaliai. Man 
rūpėjo savo nuomonė paremti rimtais, moksliškais argumentais. Pama- 
čiau tad, kad negalėsiu tikslo atsiekti be sociologijos pagalbos. Dėl to 
tapau priverstas padaryti netikėtą ekskursiją į sociologijos dirvą. Mano 
uždavinys buvo įrodyti keletą dalykų, tarp kurių svarbiausiais yra: 
1) sinergijos principas, t. y., kad geresnės gyvenimo formos yra atsie- 
kiamos ne per aklą kovą vienų su kitais, bet per bendrąjį darbą visų 
krūvoje; 2) kad sykį susikrovusios socialės struktūros nelengva su- 

griauti; 3) kad net persenusios -struktūros nesiduoda sugriauti tiesiogi- 
niu būdu, t. y. kad reikia jos griauti indirecte. Vis tai turėjo paro- 
dyti, jog revoliucija labiau.yra žmonių gerovės stabdytoja, nekaip ga- 
mintoja. Dėl to tai savo raštą pavadinau vardu „Evoliucija, ne Revoliu- 
cija“. Jei Dievas duos sveikatos, tikiuosi tatai įrodyti moksliškai. Dabar 
mane stabdo įvairūs neramumai, tąsynės po teismus su savais parapi- 
jonais (dagi už tai, kad noriu būti savo avių ganytojas, ne samdinin- 
kas) ir t.t. ir t.t, — dėl to didesnę savo laiko dalį esu priverstas su- 
naudoti tokiems dalykams, kurie klausimui išspręsti nieko nepadeda, 
bet tiesiog užstoja kelią. Dabar Tamsta mane matai, kaip ant delno. 
Ko verias ir kiek esu vertas — spręsti Tamstai, ne man“. 


Berašydamas šiuos žodžius kun. Kaupas gavo mano an- 
trąjįi laišką, kur buvo išreikšti kun. Mačiulio paklausimai apie 
moksliškąjį a.a. Antano cenzą. Atsakydamas į tai, garbus na- 
bašninkas pridūrė dar šias trumpas apie save informacijas: 


„1) Neturiu jokio moksliško laipsnio, bet žmonėms padedant, galė- 
čiau ji įgyti netrukus. Aš į moksliškus laipsnius netikiu, bet manau, 
galėčiau gauti šiokį tokį laipsnį už „Evoliuciją ne Revoliuciją“; 2) su 
lenkais nesipykstu, nors širdingų su jais susinešimų neturiu; 3) iškal- 
bos didelės irgi neturiu, bet skaityti lekcijas pataikyčiau; 4) apie ma- 
no „mores“ galėčiau pristatyti paliudijimus kitų kunigų, o iš savo vys- 
kupo galėčiau gauti kuo puikiausias rekomendacijas; 5) esu Amerikos 
pilietis, bet neesu nustojęs teisės grįžti į Rusiją. Pasas galima būtų iš- 
dirbti New-Yorko konsulate; 6) rašiau, kad sociologijos nestudijavau 
sistematiškai, bet esu joje tiek versatus, kad pasišventęs vien tam 
mokslui, per du mėnesiu galėčiau pasipažinti su juo pilnai; 7) dar vie- 
nas daiktas: aš orientuotis gerai nemoku, taigi eiti į disputas nemėgstu. 
Mano profesija yra tėmyti ir svarstyti. 

Iš to visko gal nieko nebus, ir greičiau nieko nebus, bet kiek man 
kiti sakė, aš būčiau geresnis sociologijos mokytojas, nekaip doctor 
ex libro doctus“. 


Šie kun. Antano spėjimai visai išsipildė; sociologijos ka- 
tedra teko kun. Matulevičiui, žmogui labai gabiam, iškalbiam, 
bet praktiško gyvenimo maž tepažįstančiam ir įpratusiam 
daugiau į jį žiūrėti sub specie aeternitatis ir to dėl po 
kelių metų nuo sociologijos perėjusiam prie teologijos, o 
nuo šios pastarosios prie asketikos. Kun. Kaupas tuo būdu 
pasiliko Amerikoje ir savo santykius su Lietuva palaikyda- 
vo vien rašinėdamas tai į „Viltį“, tai į „Draugiją“. Apie jo 
bendradarbiavimą „Viltyje“ visuomenė jau žino iš pačios 


„Vilties“ !). Mums belieka papasakoti apie literatiškus įo san- 
tvkius su „Draugijos“ redakcija. 

Bendradarbiauti „Draugijoj“ kun. Antanas pradėjo 1906 m., 
t. y. nuo pat „Draugijos“ atsiradimo. Pirmais savo rašiniais 
buvo jis sumanęs išaiškinti solidarumo idėją draugijoje. Apie 
tai savo laiške 5. XII. 1906 tarp kitko rašė man šitaip: 


„Jeigu Tamsta priimsi tą raštą į savo laikraštį, tai galėsiu geriau 
apdailinti ir geriau papamatuoti (į „Žvaigždę“ rašau be jokio pataisy- 
mo į estetiškas straipsnio puses). Raštas galės eiti per keletą numerių, 
bet prižadu taip rašyti, kad kiekvienas numeris turėtų pilną užbaigtą 
savyje klausimo dalį. Darbo negalėsiu pradėti be kokio mėnesio arba 
ir dviejų, nes reikia daug daiktų atsiminti, daug dar persiskaityti. Rei- 
kia žinoti, kad Amerikoje draugijos klausimai iššoko aikštėn tiktai la- 
bai neseniai, ir kad praktiški jankės teorijų nelabai tepaiso. Čia tai 
atviras laukas draugijos klausimų tyrinėjimams. Pasirūpinsiu būti ak- 
tualiu, nes šioje valandoje draugijos klausimai mainosi, kaip varsos 
kaleidoskope“. 


Tą darbą kun. Kaupas pradėjo daug anksčiau, negu bu- 
vo manęs, nes „Evoliucijos ne Revoliucijos“ pradžia išsiųsta 
jau 21. XII. 1906, t. y. vos porai savaičių tepraslinkus. Savo 
laiške, pridėtame prie rankraščio, kun. Antanas tarp kitko 
praneša: 


„Šiandien išsiunčiau apdraustam laiške Tamstos vardu pradžią ra- 
što vardu „Evoliucija ne Revoliucija“. Aš esu patyręs, kad daugelis 
žmonių nesupranta prideramai draugijos klausimų, dėl to kad nežino 
sociologijos pamatų, ir per tatai įpuola į paklydimus (pav. kun. B. Šla- 
mas pametė kunigystę ir virto socialistu). To dėl susimaniau parašyti 
bent apskritais ruožais tą sociologijos dalį, kur yra kalbama apie so- 
ciales spėkas, veikiančias draugijoje. Tos spėkos veikia visur ir jų pa- 
žinimas gali daug padėti sprendžiant socialį klausimą ir Lietuvoje. Už- 
baigoje žiūrėsiu daugiau į Amerikos santykius, kuriuos geriau pažįstu. 
Lietuvoje, sako, paskutiniu laiku labai daug esą atmainų. Gal ir nepa- 
iaikyčiau“. 

Paskaitęs „Draugijos“ 4 n-je mano recenziją savo nese- 
niai išleistų „Karvojaus Laiškų“, atsakė man 9. II. 1907 šitaip: 

„Labai žemai ačiū už pagyrimą „Karvojaus Laiškų“. Man pačiam 
patinka tiktai keletas. Taigi taisyti arba populiarizuoti juos neturiu 
jokio noro... Bet norėčiau, kad krūvoje išeitų ir „Patrimpo Laiškai“, 
kurių yra parašyta apie 33. Juos peržiūrėjęs ir išmetęs iš jų nereika- 


)) Sk. Vaižganto Raštų XIV t. 130—167 p. 


— 988 — 


lingus daiktus, galėčiau pristatyti iškarpose iš „Žvaigždės“. Šitie straip- 
sneliai daug rimtesni už „Karvojaus Laiškus“, ir nevienas man prikiša, 
kad nebus prideramai suprantami žmonėms. Prisipažįstu, kad kai-kurie 
jųjų buvo rašyti tyčia aukštesne kalba, kad būtų suprantami tiktai ap- 
šviestesniems. Aš nenoriu būti demagogas ir dėl to veliju, kad kai- 
kurie erzinantieji dalykai būtų parodyti sušvelnintame arba bent ūkais 
apvilktame pavidale. Ypatingai gavau barti už „aukštą“ demokratijos 
formų aprašymą (referendumas, iniciatyva etc). Bet tikroji demokra- 
tija gali tarpti ir plėtotis tiktai tokiose vietose, kur ypatingai yra išsi- 
lavinę telezyje. Ne tiktai Lietuvos, bet ir Amerikos lietuviai nesupranta 
prideramai, kas tai yra savivalda, to dėl pavojinga būtų duoti jiems į 
rankas ginklas, su kuriuo jie galėtų ieškoti didumo viršenybės. Mus 
Amerikos kunigus praktika pamokino, jog demokratiškas parapijų su- 
tvarkymas neatnešė nieko kito, kaip tik pragaištį tikėjimui ir parapijai 
ir kunigui, Populiariai rašyti apie tokius dalykus, mano nuomone, būtų 
pavojinga. Bet žmonija eina prie šitokių gyvenimo formų — taigi būti- 
nai apie jas reikia rašyti nors atsargiai“. 


Tame-pai laiške į mano priekaištą, kad „Kar. Laiškuose“ 
neteisingai atsiliepta apie Margalio eilėraščius, kun. Kaupas 
štai ką atsakė: 


„Savo laiškuose esu užgavęs netiktai Margalį, bet ir Uosį ir kun. 
Zilinską ir daugelį kitų rašytojų. Tegu jie man atleidžia, nes ištiesų 
užgavimai nebuvo padaryti su noru įžeisti. Anie visi straipsneliai ne- 
buvo rašyti sistematiškai. Nebuvo net minties, kad pasirodys atskiroje 
knygutėje. Vienos minutės įspūdis atsiliepdavo visame straipsnelio to- 
ne. To dėl labai būčiau džiaugsmingas, jei Margalis dovanotų man už 
įžeidimą, kurį esu jam padaręs, aptardamas jį iš vienų arba dviejų 
eilėraščių“. 

Kad kun. Kaupas nebuvo koks rašytojų ėdikas, parodo tai, 
kad ir šie žodžiai iš to paties laiško: 

„Evoliucijos ne Revoliucijos“ antrąją dalį jau pasiunčiau Tamstai. 
Pamatęs „Šaltinyje“ Dumbrės straipsnį panašioje dvasioje, ketinau 
darbą mesti, bet atsiminęs, jog mano raštas remsis daugiau tyrosios 
sielos pamatais, pradėjau rašyti išnaujo. Dabar reikia tiktai patėmyti, 
jog p. Dumbrė turi ištiesų smagią ir labai naudingą plunksną“. 

Ne vien lietuvių raštais, bet ir kitais naujai kilstančio 
kultūrinio lietuvių gyvenimo apsireiškimais kun. Antanas 
karštai domėjos ir stengdavos naujus sumanymus kiek ga- 
lėdamas remti. Pav. sužinojęs, kad Kaune esąs Viešas Lie- 
tuvių Kat. Knygynas, tuoj sumanė sušelpti jį savo knygomis. 

„Šiomis dienomis, rašė man 9. II. 1907., išsiųsiu Kauno Katalikų Vie- 
šajam Knygynui... didelį pakį knygų. Yra tenai visos lietuviškos kny- 

gos ir knygelės, kurias palaikiau nereikalingu balastu mano namuos. 
Yra ir senų laikraščių, nors, rodos, nekomplete. Iš lenkiškųjų yra keli 
kompletai „Tyg. Ill“, „Kraj“, „Przeg. Wszechp.“ ir kitų laikraščių. Taip 
pat kai-kurie veikalai Prūso, Tetmajerio ir Wyspianskio. Iš angliškų 
laikraščių atkreipiu dėmesį į „Literary Digest“, kuriame trumpai su- 
tvarkyti kelerių paskutinių metų svarbesni atsitikimai politikoje, mok- 
sle, literatūroje, dailėje etc. ir paduota viešoji apie juos opinija. No- 
rėjau įdėti, kaipo papuošimą knygynui (nes visi gražiuose apdaruose) 
veikalus Kiplingo, Washingtono, Irvingo, Stevensono ir Bulwero Lyt- 
tono — bet vietos pritruko. Tikiuos, kad visas siuntinys laimingai at- 
keliaus Kaunan“. 


Siuntinys laimingai atėjo, taigi dabar Kauno Lietūvių Kat. 
viešasis knygynas turi pareigos bent fotograliją savo gerada- 
rio kun. Antano ant sienos pakabinti. 


1907 metais kun. Kaupas buvo sumanęs parašyti straip- 
snių eilę apie laimės ieškojimą. Savo laiške 8. VIII. 1907 
jis apie tą dalyką praneša man šiais žodžiais: 


„Melsčiau Tamstos pagalbos arba patarimo viename reikale. Norė- 
čiau parašyti apie laimės ieškojimą žmonėms, kaipo draugijos užda- 
vinį, ir meilę, kaipo šiam tikslui atsiekti įrankį. Tamsta gali su- 
prasti, jog mano noras labai sunkiai teišpildomas, o siekis mano men- 
komis spėkomis gal visai nepasiekiamas. Reikia atsakyti, į klausimą: 
ar tik dėl laimės žmogus gyvena pasaulyje? Kas yra laimė? Kas laimę 
suteikia? Kaip prieiti prie laimės ir t. t. Atsakymą į šitokius klausimus 
turiu po ranka, bet beveik jie visi yra išėję iš po bedieviškų plunksnų. 
Remiasi jie „sveiku protu“, bet mano protas daugelyje dalykų su „svei- 
ku“ nesutinka. Norėčiau gauti pagalbos iš šalies. Gal Tamsta žinai ko- 
kius veikalus šitame klausime? Gal kas kitas žino? Juk yra tokių kny- 
gų. Filosofams jos turi būti žinomos. 

Čia neužienka kovoti prieš socializmą ir į tai panašius izmus, 
bet reikia pastatyti kitokį idealą, gražesnį, labiau patraukiantį — kitaip 
juk žmonių nuo socializmo ir radikalizmo neatitrauksime. Socialistai 
daro labai daug stambių klaidų, kuriomis galima pasinaudoti kitoms 
idėjoms praplatinti, kol jie patys nepamatys savų klaidų. Štai norėčiau 
pastatyti arba, geriau sakant, pabandyti pastatyti tokį idealą. Jeigu 
žmonių draugijos siekiu padarysime ieškojimą laimės netiktai ki- 
tame gyvenime, bet dar čia žemėje, tai galėsime, man regis, — 
atimti kozirį iš socialistų rankų. Pradėjus rašyti apie tą dalyką, reikė- 
tų atsakyti netik į klausimą, kas yra laimė, bet ir į daugelį kitų: kas 
yra dora? kas tobūlybė? kas tiesa? kas klaida? kas naudingumas? kas 
teisybė? ir t. t. Štai ligšiol socialistai, šnekėdami apie tuos daiktus, už 
pamatą sau pasiima Marx'o „istoriškąjį materializmą“. 


= 100 == 


Bet nuo kelerių metų jaunesnėsės socialistų kartos, ypač Anglijoje 
ir Amerikoje, bando atsistoti visai ant kitų pamatų; jie net neslepia, 
kad už tųjų pamatų užėmimą jiems teks kariauti tiktai su vienu prie- 
šu — Katalikų Bažnyčia. Aš labai retai kada tepaimu į rankas socialistų 
organus, bet užtai visados peržiūriu bepartiviai radikalius laikraščius, 
kuriuose socialistai gali išreikšti savo mintis be jokio suvaržymo ir 
dogmatizmo. Taigi, man rodosi, privalau turėti šiokią tokią kompeten- 
ciją, jei sakau, kad „yra pamatas, ant kurio projektuoja atsistoti socia- 
lizmas, — bet jeigu ant šito pamato atsistotų pirmiau katalikystė, ji tai 
pritrauktų prie savęs plačias minias, užkirsdama kelią socializmui. 
Pamatas patiems socialistams pasirodo ligšiol ūkuose, bet jau tas lak- 
tas, kad jie bijosi, idant jo neužimtų Katalikų Bažnyčia, pasirodo labai 
įdomus apsireiškimas. 

Jeigu man pasiseks pradėti darbas, tai mano pasistengimu bus pri- 
sidėti bent truputėlį prie pastatymo to pamato, kursai galėtų suvesti 
krūvon visą žmoniją — net patraukti prie savęs pačius socialistus, ku- 
riems jau pradeda nusibosti seni pamatai. To dėl klausiu Tamstos, ar 
negalėtumei nurodyti pals ar per ką kitą, ar nėra kokių raštų apie tą 
patį dalyką jau parašytų kieno norints“. 


Kaikuriuos nurodymus, kad ir nepilnus, aš jam buvau 
davęs. Bet tuo metu kun. Kaupas negalėjo sumanytu darbu 
užsiimti, nes turėjo daug nemalonumų, dėliai kraustymos iš 
Seranton'o. Tai matyt iš jo laiško 17. IX. 07: 

„Nenorėjau labai eiti į naują vietą, nors tai parapijos didumo at- 
žvilgiais buvo promocija, — bet vyskupo valia... Besikraustant viskas 
tapo sumaišyta — ir nebus sutvarkyta be kokios savaitės arba daugiau. 
Daug daiktų sudeginau, tame skaičiuje ir pusl. 22, kurio Tamsta pasi- 
gendi. Manau, kad mano kaltybės buvo daugiau, nekaip kieno kito. 
Prisipažįstu, kad perrašinėjimo labai nemėgstu, beveliju siųsti raštus 
taip, kaip jie išeina iš po pirmos plunksnos, bet šitą puslapį mačiau 
(labai suterliotą) dar pereitą savaitę ir... sudeginau... Jo turinį pri- 
siųsiu už kelių dienų, kai tik apsistosiu ant vietos“... 


Dėliai tų ir kitų kliūčių gražus sumanymas parašyti apie 
laimės ieškojimą taip ir pasiliko sumanymu. Bet socialiai 
klausimai buvo po senovei mylimiausia kun. Antano mok- 
slo sritis, į kurią jis laisvomis valandomis nuolat grįždavo. 
Tai matyt, kad ir iš pirmutinio laiško, parašyto man 11. X. 7 
t. y. tik ką kun. Antanui atvykus naujon vieton į Pittston'ą. 
Tame laiške jis štai kuo džiaugiasi: 


„Atsiradome vienodame krepšyje su Tamsta. Tamstos approxi- 
matio intellectus ad rem yra tas pat, ką norėjau padėti kai- 

po pamatą sumanytajam !) straipsniui (o iš dalies ir padėjau „Evol. ne 
Revol“.)) approximatio legis humanae ad legem acter- 
nam arba approximatio ordinis terrestris ad ordi- 
nem coelestem. Čia ant žemės tobūlo gyvenimo nepasieksi- 
m e, bet nuolatos prie jo artinamės, ir mūsų pareiga yra prie 
jo artintis; — taip lygiai kaip absoliūčios tiesos nepažinsime, bet 
turime pareigos ją pažinti. Ir pažįstame ją per approximatio- 
nem. Bet čia pasirodo naujas faktorius, apie kurį ligšiolei žmonės 
nedaug ką terūpinasi. Kiekviena approximatio būtinai 
reikalauja socializacijos, kitaip progceso nebus. Pavadin- 
kime approximationem atsiekimu. Pav. Bell'is — telefono išra- 
dėjas — savo pastanga atsiekė naują daiktą, prie kurio žmonija pirmiau 
nebuvo priėjus, bet jeigu jisai savo išradimo nebūtų praplatinęs tarp 
žmonių, jeigu jį būtų pasidėjęs į kišenių arba kiti būtų uždraudę jį 
skelbti, be abejo, to atsiekimo, be kurio šią valandą civilizuotas žmo- 
gus tiesiog negali apsieiti, žmonija nebūtų pažinojusi ir civilizacijoje 
būtų užsilikusi keliomis dešimtimis metų užpakalyje. Taip darosi visur 
ir visame kame. Žinomas tiktai daiktas, kad naujų daiktų uždraudimais 
nedaug ką tepadarysi... Socializacija naujų approximationum 
turi įvykti visur su mažiausiomis kliūtimis. Žmonija dar tesiranda 
kūdikystės stovyje ir laikyti ją tokiame stovyje būtų tiesiog prasikal- 
timas Dievui. 

Bet atsiekimų socializacija negalima įvykdinti be priemonių. 
Žmogus gali žinoti, pav., jog gyventi meilėje ir tiesoje yra daug geriau, 
nekaip gyventi taip, kaip jisai dabar gyvena; bet kas iš to, kad ne- 
žino, kaip tatai atsiekti! Kitas gali iš patyrimo žinoti, kaip tatai galima 
būtų padaryti, bet nežino, kaip savo patyrimą praplatinti tarp žmonių. 
Čia tai reikia iš naujo socializacijos. 

Patys atsiekimai, atsiekimų socializacija ir sociali- 
zacijos priemonės yra tas dalykas, apie kurį svajoju rašyti, ži- 
noma, jeigu Dievas duos sveikatos“. 


Praslinkus savaitei 5. XI. 07 pasižadėdamas atsiųsti Mac- 
kaye'o knygos „Economy of Happiness“ recenziją, kun. Anta- 
nas priduria šitokią pastabą: 


„Aš neatsimenu, ką rašiau apie Mackaye'ą. Gal mano žodžiuose ir 
buvo kokia herezė, kurią Tamsta išnašoje be abejojimo pažymėsi. Bet 
galop kas yra laimė ir kas yra tiesa? Kas yra nelaimė, kas 
yra klaida? Ar žmonių valioje nebus jie tiktai relatyvūs terminai? 

Mackaye'is užsispyręs tvirtina, kad jeigu yra žodis laimė, tai ji- 
sai turi reikšti ką nors pozityvaus. Apibrėžti tą žodį kitais žodžiais 
negalima. Reikia laimę atjausti, taip kaip pav. norint žinoti, kas 
yra dantų skaudėjimas, reikia būtinai turėti dantų skaudėjimą, arba — 


!) Apie laimės ieškojimą. 

suprasti, kas yra baltumas, raudonumas etc., reikia būtinai pamatyti 
baltą, raudoną etc. daiktą. Peržiūrėjęs Mackaey'o knygą stropiau, pa- 
rašysiu recenziją „Draugijai“. „Economy oi Happiness“ padarė didelį 
triukšma, o kaip tvirtina kai-kurie rašytojai — padarys epoką draugi- 
jos filosofijoj“. 


Tame pačiame laiške kun. Antanas priduria dar šias sa- 
vo pastabas apie Rusijos revoliuciją: 


„Evoliucija ne Revoliucija“ buvo parašyta po įtaka pastarųjų atsi- 
tikimų Rusijoje. Man buvo nusibodę bežiūrėti į kėlimą į padanges re- 
voliucijos ir peštines už aukas „revoliucijai“. Revoliucija, revoliucija!.. 
girdėjos iš visų pusių. Kas aršiau, revoliucija buvo statoma, kaipo įran- 
kis Rusijos gyvenimui pagerinti, kaipo toks daiktas, kuriam esą lemta 
- atnaujinti žemės veidą. Mano rašto siekiu buvo parodyti, jog įrankis 
yra netikęs ir žemės veido neatnaujins. Ar tikslą pasiekiau — nežinau“. 


Šiandien po šešių metų matome, jog kun. Kaupas tame 
dalyke pasirodė tikras pranašas, nes kad „žemės veido“ at- 
naujinimas neįvyko — tai faktas. 

Tikėti į tą „žemės veido“ atnaujinimą per revoliuciją te- 
galėjo vien bemoksliai studentukai, apie sociologiją įokio su- 
pratimo neturintieji, o ne kun. Kaupas, kurs tame laike kaip 
tik buvo labiausiai užsiėmęs socialių klausimų tyrinėjimu, 
kaip tai matyt iš to pat laiško, kame tarp kitko rašo man: 

„Paskutiniu laiku tiesiog įsimylėjau į sociologiją. Kokia čia plati 
dirva tardymams! Ketinu net perstudijuoti keleto sociologų veikalų 
sistematiškai ir pats parašyti platesnį socialogijos vadovėlį. Leidėjų, 
rodos, atrasiu. Patyrimai parodė man, kad apologetika geras daiktas, 
bet Tamsta pats žinai, kad gintis vienam sunku. Kur kas geriau, jeigu 
ateina kas trečias pagalbon. Jei toks pagelbininkas yra „mokslas“, tai 
ko daugiau ir benorėti! Aš į „mokslą“ nelabai tetikiu, taip kaip dau- 
gelis gydytojų nelabai tetiki į vaistus, — bet jau pats žodis „mokslas“ 
taip magiškas, kad gali apkerėti didžiausį netikėlį. Man rodos, kad 
ateis laikas, kuomet tas pats „mokslas“, kursai ligšiol pasekmingai 
griovė Bažnyčia, dar pasekmingiau įąją apgins. Pav., kaip puikiai gali- 
ma išaiškinti vadinamų viduramžių „tamsybę“ su sinergijos principu! 
Arba kokia dėkinga dirva būtų rašytojui, kursai apsiimtų parašyti apie 
Bažnyčią, kaipo apie įcentrinę galybę, kuri paviršutiniai stovėdama 
vietoje, verčia visą civilizaciją suktis aplink save. Cia būtų labai Žin- 
geidu susekti tikrus ryšius tarp Bažnyčios ir naujosios gadynės poli- 
tiškų, tikybinių, moksliškų Ir kitokių judėjimų. Arba — žiūrint socio- 
logiškai — kokią žmonijos istorijoje rolę yra atvaidinę didieji šventieji 
Augustinas, Pranciškus, Katarina Sienietė ir t. t.? Protestantai ir šiaip- 
jau netikėliai pradeda rimtai tyrinėti viduramžių šventųjų gyvenimus. 


Dėl ko to negalėtų padaryti katalikai?.. Štai yra tik pora dirvelių ka- 
taliko mokslininko tardymams. Tamstos patėmijimas, kad ateis toks 
naujasai Tomas Akvinietis ir pritaikys naujalaikinius mokslus prie 
Bažnyčios mokslo, yra labai teisingas“. 


Sekančią dieną 6. XI. 07 vėl atsiuntė laišką su nauju pa- 
siūlymu: 

„Manau, kad „Draugijai“, kaipo apšviestesnių lietuvių organui, ne- 
būtų pro šalį padavinėti ne tik katalikiškų, bet ir kitokias nuomones 
išreiškiančių svarbesniųjų laikraščių turinius. Šiuo sykiu siunčiu kai- 
kurių straipsnių peržvalgą mėnesinio laikraščio „The Arena“. Tasai 
laikraštis yra labai radikalis, bet ne partyvus. Jame išsikalba — visi, 
kas tik nori — sociologai, single-taxleriai etc., bet redakcija regimai 
yra linkusi įgyvendinti tyrąjį demokratizmą — Henry George'o teoriją. 
Tasai laikraštis Katalikų Bažnyčiai labai priešingas. Bet aš jį mėgstu 
tiesiog dėl to, kad nuomonės jame išreikštos išeina daugiausiai iš šir- 
dies. Daug klaidžių dalykų jame esti paduodama, bet veidmainingumo 
tai, kiek tėmijau, trūksta. Progresivioji pastorių partija šitą laikraštį 
žymiai palaiko. 

Apskritai sakant, ligšiol atradau Amerikoje tiktai tris laikraščius, 
vertus skaitymo pas plačiau žiūrinčius į draugijos klausimus žmones: 
„The Arena“, „The Independent“ ir „The Literary Digest“; teko girdėti, 
kad „The Living Age“ irgi naudingas, bet jo ligšiol dar nemačiau. 

Man rodos, kad padavinėjimas „Draugijoje“ tų laikraščių turinio — 
su tam tikrais patėmijimais — nieko nepakenktų Lietuvos visuomenei. 
Šitų laikraščių turinius padavinėsiu sistematiškai“. 


Tą prižadėjimą tūlą laiką kun. Antanas ir vykdė. Bet gan 
greit permainė savo nuomonę, nes 14. XII. 07 jau rašo man 
štai ką: 


„Siunčiu Tamstai peržvalgas „The Independent'o“ ir „The Arena“. 
Jei nebus vietos, gali Tamsta tuos raštelius numesti į kraitę. Susima- 
niau daryti šitaip: Jei Tamsta pavelysi, rašysiu kas mėnesi laiškus iš 
Amerikos, kuriuose pasistengsiu supažindinti skaitytojus su literatiško- 
mis naujienomis anglų literatūroje. Sykiu eis netik laikraščių, bet ir 
naujų knygų peržvalga. Tokios korespondencijos pasirodo beveik vi- 
suose rimtesniuose laikraščiuose. Man rodos, kad „Draugijai“ toksai 
darbas nieko nekenks, dar galės kitataučių akyse pastatyti ją aukščiau. 
Man bus toksai darbas naudingesnis, nes galėsiu rašyti sistematiškai — 
ieljetono formoj —ir galėsiu duoti geresnį susipažininimą su naujau- 
siomis srovėmis angliškai šnekančių žmonių mintyje. Mane daugiausiai 
interesuoja draugijos klausimai — taigi apie juos ir bus rašoma dau- 
giausiai. Pirmutinį laišką gal Tamsta gausi netrūkus“. 

Deja, to laiško teko laukti daug ilgiau, nekaip jo auto- 
rius tikėjosi. Atsirado kliūčių. Jos išdėstytos laiške 17. II. 08: 

„Mano laiškai iš Amerikos“ ligšiol dar neįvyko. Mat, norint atsiži- 
noti, kas visuose Amerikos laikraščiuose rašoma, reikia vaikščioti į 
viešąjį knygyną, kursai ir pas mus yra. Tuo tarpu, kai rengiuosi eiti 
į knygyną, susyk po vieno straipsnio „Viltyje“ įspūdžiu susimaniau pa- 
rašyti apie „Vidurinį kelią“. Straipsnį pasiunčiau „Vilčiai“. Prasidėjo 
Kalėdos, o po jų kalėdojimas. Į knygyną vėl negalėjau eiti, nes jisai 
esti atdaras tiktai pavakariais, t. y., kai turiu vaikščioti po žmones. 
Rytais turėdamas laiko pradėjau piešti apie „Vienybę“. Straipsnis ra- 
šytas „Patr. Laiškų“ pavidale — tiktai bus gal kiek ilgesnis. Nieko ypa- 
tingo tenai nebus, bet kuomet dabar pas Tamstas daug rašoma apie 
vienybę, gal ir mano žodelis parūpės kam nors“. 


Be to, bekalėdodamas buvo gerokai susirgęs, paskui atė- 
jo velykinė išpažintis, kvitelių dalinimas, važinėjimas pas ki- 
tus kunigus su dvasiška pagalba ir t.t. Visi tie dalykai ne- 
davė jam veikti plunksna beveik nieko. 


„Bet tokiose aplinkybėse atsiranda noras daryti viską gerai. Ki- 
taip sakant, produkuoti žmogus negali, bet užtai kritikuoti gali, kiek 
tik širdžiai patinka. Nemiegojęs beveik tris naktis, nusikankinęs su 
žmonėmis ir svečiais, sėdžiu dabar savo kancelerijoje, ir laukdamas 
interesantų, peržiūrinėju savo „Eugeniką“. Kiek ten reikia pataisymų! 
Išėjau iš punkto, kad norint gerint žmonių rases, reikia būtinai dar 
labjau suvaržyti dabartines moterystės formas. Taigi teko rašyti apie 
dabartinius suvaržymus lytiškų susinešimų (pati moterystė, monoga- 
mija, endogamija, egzogamija, celibatas ir t.t). Galton'as norėtų, kad 
šitie suvaržymai būtų ištobūlinti, taptų „moksliški“, kas reiškia, jog, 
jo nuomone, žmonės reikia pradėti veisti taip, kaip kad yra veisiami 
karveliai, arkliai ir kitokie „rasiniai“ gyvuliai. Aš su ta nuomone ne- 
galiu sutikti, nos žmogus, kaipo turįs protą ir laisvą valią, turi būti 
saikuojamas kitokiu saiku. Taigi išeina keblumas, apie kurį reikia pa- 
galvoti ir atsakomai parašyti. „LEugeniką“ atsiųsiu vėliau, nekaip 
maniau“.!), 


Tuo pačiu laiku buvo pradėjęs rašyti seniau. jau su- 
manytąjį sociologijos vadovėlį. Pasibaigė vienu įžanginiu 
straipsniu, atsiųstu „Draugijai“, o apie tolesnę to vadovėlio 
tąsą laiške 9. V. 08 pranešė štai ką: 


)) „Eugenika“ užsiimti paragino jį klausimas apie laimės ieš- 
kojimą. Visuomenės laimė pareina nuo atskirų šeimynų laimės, o 
šeimynų laimė — tarp kito ko taipgi nuo kūno tobūlumo. Tam gi pa- 
siekti reikia tikro mokslo. Tuo ir yra eugenika. 

„Sociologiją“ leisti per „Draugija“ neapsimoka. Norėčiau iš jos pa- 
daryti vadovėlį, o tat reiškia, kad reikia joje kalbėti trumpai ir „cum 
autoritate“. Nei „Įžaugoje (į sociologiją) nei „Eugenikoje“ taip nekal- 
bėjau. Reikia daug kas pertaisyti, sutrumpinti, pridėti, etc. Tikrai sa- 
kant, jos dar nei rašyti nepradėjau, nes laukiu reikalingų knygų. 

Gyvenu mažame mieste, kuriame —nors ir yra, viešasis knygvnas, 
bet jame anų raštų neradau. Taigi teko griebtis Philadelphijos antik- 
varijų, kurie nežinia dėl ko, man reikalingų knygų ligšiol dar nepri- 
statė“. 


Be šitų kliūčių atsirado netrukus nauja, daug didesnė, 
dėl kurios kun. Antanas turėjo beveik visiškai užmesti moks- 
lišką darbą. 


„Buvau jau, rašo jis 20.V.08, bebaigiąs vieną straipsnį į „Draugiją“, 
kurį laikiau gan svarbiu ir interesingu, bet parvažiavęs namon, nega- 
lėjau jo surasti. Manau, kad tarnaitės bevalydamos namus jį kur nu- 
dėjo, arba tiesiog sudegino. Jeigu atrasčiau, tai pribaigčiau ir atsiųs- 
čiau Tamstai. 

Bet čia ateina vienas keblumas. Mes, Amerikos lietuviai kunigai, 
turėjome 5 d. š. m. susivažiavimą New Yorke ir nutarėme leisti naują 
laikraštį vardu „Katalikų Draugas“. Mane privertė būti to laikraščio 
redaktorium, iki atvažiuos kitas (nominatim kun. A. Civinskas, jei ap- 
siims). Tuo tarpu aš statau bažnyčią ir turiu atlikti šimtą kitu reikalų. 
Tamsta gali įeiti į mano padėjimą. Laisvų valandų neturėsiu iki kol 
kitas nepavaduos manęs. Žodžiu, „libera ars“ yra tuo tarpu pasibai- 
gusi“. 

Tos redaktorystės kun Antanas labai bijojo, kaip tai ma- 
tyt iš šių to paties laiško žodžių: 

„Man nepatinka nauja rolė—redaktoriaus. Norėčiau labai nuo to 
darbo išsisukti. Blogiausia, kad pedaug viršininkų — su gerais norais, 
bet mažu prityrimu. Aš norėčiau būti laikraščio viršininkas, duoti jam 
„toną“, — bet štai atsiranda kiti, kur nori įvesti į laikrašti vieną ir kitą 
daiktą, bet tokį, kursai galėtų redakciją išstatyti pajuokai. Antra ver- 
tus, tokiam žmogui (ypač dar kitais darbais naudingam visuomenei) 
nesinori pasakyti atvirai į akis, kad „nedarytų to“. Na, ir bėda! Kaip 
nesmagu, kad žmonės šiaip jau inteligentiški nesupranta naujausių 
laikų dvasios, nežino, kad tie patys ginklai, su kuriais kariauta ligšiol 
prieš tikybą ir sveiką protą, gręžiasi prieš pačius kariautojus. Dar 
liūdniau, kad daugelis mano, būk senovės atšipę bažnyčios ir tikėjimo 
apsigynimo įrankiai gali būti sunaudoti dabartiniams siekiams. „Ay, 
there is the rub“, kaip pasakė Hamletas. „Patekęs į netikėtą ir negeis- 
tiną rolę, nežinau nei ką daryti. Dabar tik nerimastauju, sukinėjuos 
ir — nerandu nieko“... 

Tai buvo bet gi ne visai tiesa, nes 17. VI. 08 jis atsiuntė 
„Draugijai“ recenziją d-ro Čivinsko veikalėlio apie socialistus. 
Apie tą recenziją pridurta šitoks paaiškinimas: 

„Jinai buvo parašyta ne iš noro padaryti kokią nuoskaudą tam 1a- 
bai gabiam rašytojui, bet iš noro, kad apskritai lietuviai užsiimtų gi- 
lesniais socialio klausimo studijais. Juk tokiomis kritikomis Marx'o ver- 
tybės teorijos, kaip „kad aš medžiodamas nušausiu vieną dieną varną, 
o kitą dieną lapę -- tai nušauta varna bus lygiai verta lapės“ — neį- 
tikinsi nieko. Tai nėra argumentas“. 


Tame pat laike kun. Antanas sutiko taipgi parašyti refe- 
ratą Kauniškiems socialiams kursams apie lietuvių išeivystę: 
Amerikon, apsiimdamas įame atsakyti į šiuos keturius klau- 
simus: 1) Dėl ko lietuviai eina svetur? 2) Ką kitose šalyse 
gauna? 3) Kaip kitur į juos žiūrima? ir 4) Kaip į juos nau- 
jos gyvenimo sąlygos aisiliepia? 

Bet redaktorystės pareigos nebeleido jau platesniais mok- 
sliškais darbais užsiimti. Man dėliai to parūgojus, atsakė 28. 
VI. 08 šitaip: 


„Gal Tamsta ir tiesą sakai, kad man neapsimoka užsiiminėti tokiais 
daiktais, kaip redaktoriavimas. Až pats jaučiu, kad tokiam darbui esu 
netikęs. Bet tuo tarpu nėra kam redaguoti laikraštis, o laikraštis mums 
būtinai reikalingas. Nei „Žvaigždė“, nei „Katalikas“ neatstovauja kata- 
likų visuomenei. Dvasiškija nemyli „Kataliko“, o „Žvaigždė“ nėra po- 
puleri pas šiaip jau žmonelius. „Žvaigždę“ ligi šiol palaikė Susivieniji- 
mas L. R. K. A. (Ką tik įvykęs seimas Clevelande atmeta ją), o „Kata- 
likas“ pereitais metais įgijo nemaž ėmėjų tiktai dėliai vaidų tame pa- 
čiame Susivienijime. Abudu laikraščiu nesidalija skaitytojais. Tikras 
daiktas yra, kad Amerikos lietuviai katalikai galėtų išlaikyti dar du- 
tris laikraščius šalia „Žv.“ ir „Kat.“ Amerikoje laikraščius išlaiko ne 
ėmėjai, bet skelbimai ir spaustuvės darbai. Mes tikimės, kad ir tų ir 
tų turėsime užtektinai. Aš redaktorium ilgai būti neketinu, tik iki kol 
neatvažiuos kun. Civinskas ar kitas kas“... 


Kitame laiške 30. VI. 08 vėl skundžiasi, kad „mes lietuviš- 
ko katalikiško laikraščio neturime“, sako, kad toks laikraštis 
būtinai esąs reikalingas, bėda tik, kad nėr kas jį veda. Pasi- 
liekant prie parapijos, vesti laikraštis esą fiziškai negalima. 
Ką ir paaiškina šiuo pavyzdžiu: 

„Pav. šitą laiškelį rašau jau trečią dieną... Tai šis, tai tas, tai kas 


kita. Negalima nei minčių surinkti, nei pradėto darbo vesti-iš aukšto, 
išgalvotais keliais. Kitokio gi laikraščio vedėjo, atsakomo, ištikimo no- 

rinčio pasišvęsti Amerikos lietuvių gelbėjimui nuo bedievystės, rodosi, 
sunku surasti. Ir čia tai guli visa bėda, kokios nejaučia nei lenkai, nei 
slovakai, nei kitokie ateiviai!..“ 


Bet ir prie tokių nepatogių aplinkybių kun. Antanas vis 
dar negalėjo mesti pradėtų darbų. Tarp kitko nemaž rūpėjo 
jam eugenikos klausimas. Apie tai jis tame pačiame laiške 
štai ką pridūrė: 

„Kalbant apie eugeniką, neproporcialumas guli tame, kad praktiš- 
kasis klausimo išsprendimas dar, galima sakyti, nei nepradėtas. Aš pats 
labai įtariu, kad pati eugenika — kaipo mokslas yra tai protestas prieš 
dabartinį ištvirkimą ir palinkimą prie „laisvosios meilės“. Jeigu euge- 
nika pradėjo interesuotis platesnės minios, tai greičiausiai dėl to, kad 
Darvino skaistybė atsimušė ir ant įo pusbrolio Galton'o. Be to Gal- 
ton'as yra „Fellow of Royal Society“ (ten prileidžiami vien pasižymėję 
mokslo dirvoje ir praktiškiems eugeniškiems tardymams pats yra pa- 
šventęs žymią pinigų sumą). Man rodosi, kad „eugenika“ yra „gero 
gimdymo mokslas“, nekaip gero auginimo... Eugenikai rūpi, kad 
žmonės užgimtų geri, sveiki, gabūs etc., o neprileisti prie gimdymo 
nedorų ir ištvirkusių etc. asmenų. Šičia tai guli visas klausimo svar- 
bumas. Išspręsti jis taip sunku, kad galima daryti tiktai bandymai. 
Galop tokius daiktus gali geriausiai žinoti tėvai, motinos, patyrę aku- 
šeriai... Prolanui įie neprieinami“. 


Kad eugenikos negalima atskirti nuo auklėjimo, kun. An- 
tanas gerai tai suprato; todėl tame pačiame laiške randame 
pridurtą dar šitokią pastabą: 


„Žinoma, atsakomas jaunuomenės auklėjimas labai svarbus daly- 
kas. Amerika besigirdama savo viešųjų mokyklų sistema, susilaukė 
protesto net iš pačių mokytojų — nes iš mokyklų yra išvarytas Kristus. 
Rusijos mokyklose Kristus yra palaikomas, bet savotiškai, nenatu- 
raliai... Pasėkos dar labiau apverktinos, nekaip Amerikoje. Amerikos 
besimokinanti įaunuomenė ieško pramogos sportuose, atletikoje ir pa- 
našiuose daiktuose — tuotarpu Rusijoje (jei neklystu) nuo kelių dešim- 
čių metų visi liziški sportai yra laikomi jaunuomenės paniekinime, iš 
ko naturaliai Luri kilti kitokios rūšies sportai: kišimos į politiką, suo- 
kalbiai, tikėjimo paniekinimai (kaip tai nesenai pasitaikė Mariampo- 
lėje), ištvirkimas, girtavimas etc. Išeina štai kas: Amerikoje didesnė 
gyventojų dalis neišpažįsta jokio tikėjimo, bet retas yra priešingas ti- 
kėjimui (Ingersoll'io ir kitų ateistų raštai ir viešos prakalbos labai ma- 
žai teatsiliepia į visuomenės gyvenimą), kuomet Rusijoje didesnė inte- 
ligentijos dalis yra netik ateistai, bet dar tikėjimui priešingi. Kas čia 
kaltas, nežinau. Atsimenu tiktai, kad Francija XVIII-me šimtmetyje buvo 
panašiame padėjime“... 


— 108 — 


Laiškelyje rašytame 18. VII. 08 tarp kitko praneša: 


„Apie celibatą buvau pasiuntęs ilgoką straipsnį — bet gali tamsta 
jo visai nedėti, nors žinios apie tą klausimą daugiausiai semtos iš dva- 
siškos valdžios patvirtintos „The Cath. Encyclopedia“. Straipsnyje „Su 
tikėjimu ar be tikėjimo“ nelaikiau reikalingu ilgai kautis su Spencer'iu, 
nes straipsnis buvo rašytas sociologišku, ne teologišku atžvilgiu. Ta- 
čiau jei Tamsta taip greitai nedėtum, galėčiau Spencer'iui ir jo pase- 
kėjams duoti daugiau. Pagalbon pasiimčiau filosofijos profesorių Bos- 
tono universito Browne'ą, kursai savo „Teizme“ sumušinėja Spencer'į 
žingeidžiais filosofiškais įrodymais“. 

1908 spalių 6 d. siunčia „Draugijai“ savo „Visuomenės 
psichologijos“ pradžią, kurią ir toliau tęsė kol galėjo. 

Laiške rašytame 30. IX. 08 vėl praneša: 

„Esu pasiryžęs parašyti platesnę apžvalgą šių (1908) metų šitų laik- 
raščių: „The Independent“, „The Arena“, „The Annais of American Aca- 
demy of Politikal and Social Science“ ir „The American Journal of 
Sociology“. Žinoma, įvyks tai po Naujųjų Metų. 

Už keturių dienų rinkimai. Be abejo, pasiliks prezidentu Tait'as. 
Prie progos pritaikintą straipsnį apie vidurinę Amerikos politiką atsių- 
siu anksčiau už pažadėtąsias recenzijas. Žinoma, jei galėsiu, t. y. jei 
turėsiu laiko ir būsiu sveikas“. 


Laiškelyje rašytame 17. XI. 08 džiaugiasi užbaigęs „ne- 
mielą darbą“, t. y. savo referatą Kauniškiams socialiams kur- 
sams „apie išeivystę į Ameriką“. 

Bet nepatogios aplinkybės vis labiau jį atitraukia nuo my- 
limojo darbo mokslo srityje. 

Pradžioje 1909 metų (4. I. 09) gavau iš kun. Antano šitokį 
liūdną pranešimą: 

„Mane pradėjo persekioti lyg koks fatum. Nespėjau dar visiškai 
atsitaisyti nuo ligos (buvau įpuolęs į ją iš dalies iš savo kaltybės), kaip 
mano bažnyčia sudegė. Reiškia tatai, kad bus daug susikrimtimų, lak- 
stymų, barnių — žodžiu bus daug darbo ir vargo. Tokiu būdu savo pa- 
žadėjimo apie Amerikos laikraščius negalėsiu išpildyti, bet atliekamose 
valandose pasistengsiu varyti toliau, bet jau palengva“. 

To savo pasižadėjimo kun. Antanas nenorėjo palikti tuš- 
čiu žodžiu. Negalėdamas parašyti platesnių straipsnių, siun- 
tinėjo tai knygų recenzijas, tai Amerikos laikraščių turinius, 
drauge pasiskųsdamas dėl savo sunkaus padėjimo. Taip pav. 
laiške rašytame 1. VI. 09 praneša: 


„Rytoj turime „Kat. Draugo“ direktorių suvažiavimą. Gal kas ir 
išeis iš šitos košės. Ligšiol norai geri, entuziazmo neperdaug. Aš nega- 
liu gauti vikaro... ir kabu ore: nei čia atsiduoti visai laikraščio rei- 
kalams, nei pasišvęst pilnai parapijos dalykams. Rezultate—laikraščiui 
netenka beveik nieko, o parapijai—tiktai tiek, kiek reikia būtinai, man 
gi pačiam pasilieka susikrimtimas, nerimastavimas ir susinervavimas“. 

Per ištisus 1910 ir 1911 metus, užimtas „Draugu“ ir ki- 
tais"reikalais, beveik nieko „Draugijai“ neparašė. Tik 20.XII. 
11, perskaitęs „Draugijos“ 56—57 n-je mano straipsnį apie 
Jurgelionio rengiamąją enciklopediją, pranešė man esąs nu- 
siuntęs jai du straipsniu „Šeimyna“ ir „Sociologija“. Bet pa- 
bijojęs, kad įį kas neįtartų nusidėjus krikščioniškajai socio- 
logijai, žada abu tuodu straipsniu išspausti „Drauge“ o jų 
iškarpas nusiųsti Peterburgo Dvas. Akademijos profesoriams. 

Tame pačiame laiške paduoda dar šitokią liūdną žinią: 

„Aš šiuo tarpu labai nesmagiame padėjime. Pasiėmiau sau pagal- 
bon vikarą, ir šis po keturių mėnesių buvimo pas mane sukėlė para- 


Ir padarė tai kaip ir mano augintinis, kursai kai-kada praleisdavo va- 
kacijas pas mane, kurį šelpiau geru žodžiu ir mamona! Siuo tarpu dva- 
siškoji vyriausybė, broliai kunigai ir daugelis šiaip-jau gerų žmonių 
palaiko mano pusę, bet vis dėlto koktu darosi girdint, kaip mano ge- 
ras vardas yra valkiojamas ant nešvarių „cholmogorų“ liežuvių. Nei 
rašyti, nei šiaip ką veikti nesinori. Pagalios nei minčių sukoncentruoti 
negalima, tik galvą skauda“. 

Skaudėjo kun. Antanui be abejo ne vien galvą, bet ir 
širdį, ale jis apie tai nutyli ir ant rambios sąžinės „chol- 
mogorų“ tulžies nelieja... 

Dėliai tų riaušių parapijoj kun. Antanas turėjo iš Pitts- 
ton'o persikelti į Chicago. Tai įvyko 1912 m. 

Iš tos naujos vietos atsiuntė „Draugijai“ keletą recenzijų 
naujų knygų, apie save gi pranešė trumpai tik tiek: 

„Dabar, kaip Tamsta žinai, gyvenu prie „Draugo“. Nelabai smagu, 
nes pašaukimo į redaktorius neturiu. Darbo yra užtektinai, bet vis 
lieka laiko skaitymui ir net recenzijų rašymui. Asmeniškai kalbant, 
žiūriu į dabartinį savo užsiėmimą kaipo į pasilsį, nes iš tiesų perken- 
tėjau nemažą nervų sukritimą. Dar ir ligšiol neesu pilnai atsigavęs“. 

Po mėnesiui (12.XI.12) vėl atsiminė. „Draugiją“, atsiųs- 
damas jai platesnį pranešimą apie įsikūrusią Amerikoj „Šv. 
Kazimiero Seserų Kongregaciją“. 

Galop 1913 m. liepos 17 d. parašė. dar vieną recenziją 
Sir Bertram'e C. A. Windle'o „Facts and Theories“. Tai bu- 
vo paskutinis kun. Antano rašinys įdėtas „Draugijon“. 

Neilgai trukus po to 29. IX 13 gavau šį laiškelį: 

„Gerb. kun. Redaktoriau! 


Rašau šitą laiškelį, taip sakant, iš ano svieto. Cursum consummavi. 
Vis maniau, kad man kas viduriuose negera, paskum — kad turiu ner- 
vų nusilpnėjimą. Artesnė diagnozė parodė, jog mane kankina vėžys 
krūtinėje. Taigi trumpas laikas man bepalieka gyventi ant žemės. Ne- 
manau, kad pratęsiu iki Visų Šventųjų. Nieko negaliu veikt — nei ra- 
šyti, nei skaityti. 

Taigi sakau sudiev ir meldžiu atminti mane savo maldose. 

Su didžiausia pagarba 
Kun. A. Kaupas“. 


Tai buvo paskutinis jo laiškelis. Atsakydamas į jį aš pa- 
abejojau daktarų diagnozės tikrumu, išreiškiau nuomonę — 
tąją ligą nėsant neišgydomą, bet „Draugo“ pranešimai apie 
ėjimą kun. Kaupo sveikatos menkyn parodė, kad kun. 
Antanas neklydo. 1913 m. spalių 27 d. jis aprūpintas šv. 
Sakramentais dievobaimingai persiskyrė su šiuo pasauliu. 

Kun. Kaupo mirtis yra katalikiškai lietuvių spaudai didis 
smūgis. Ji, mirus tam nenuilstamam plunksnos darbininkui, 
neteko vienos didžiulės savo spėkos. Tai pažymėta beveik 
visuose ikšiol pasirodžiusiuose kun. Kaupo nekrologuose. 
Iš tų — savo turiningumu pasižymi įdėtieji: „Žvaigždės“ 45- 
me n-je 1913 m., „Vilties“ 135 — 142 n-riuose (kun. J. Tu- 
mo), „Draugo“ 45 — n-je ir k. 

Surankioti visas žinias ir iš jų sudaryti pilną kritiškai 
parašytą kun. Kaupo biografiją —tai ateities darbas. Mano 
tikslas buvo pagaminti atskirą tam būsimam darbui plytelę, 
o draug ir išreikšti brangiam nabašninkui savo pagarbą ir 
nuoširdų dėkingumą už jo raštus, pagamintus „Draugijai“. 
Jų sąrašą žemiau paduodame. 

Kun. A. Kaupo raštai „Draugijoje“. 


Straipsniai. 

Evolucija ne Revoliucija „Dr.“ Nr. Nr. 2, 3, 4, 5, 7, 8, 9, 
11, 12. 

„The Independent“. „Dr.“ Nr. 12, 446—447 p. 

„Vienybė“ „Dr.“ Nr. 14, 135—143 p. 

Sociologija: vardas, istorija, tikslas ir vieta. „Dr.“ Nr. 17, 
15—23 p. 

Laiškai iš Amerikos. „Dr.“ Nr. 17, 41 —51 p.; Nr 18—19, 
288—296 p. 

Eugenika. „Dr.“ Nr. 18—19, 144—257 p. 

Su tikėjimu ar be tikėjimo. „Dr.*+ Nr. 20, 401—408 p. 

Šis tas apie celibatą. „Dr.“ Nr. 20, 419—422 p. 

Visuomenės psichologija. „Dr.“ Nr. 25, 25—30 p.; Nr. 27, 
332—342 p.; Nr. 44, 276—286 p.; Nr. 60, 347—356 p. 

Lietuvių išeivystė Amerikon. „Dr.“ Nr. 31—32, 316—327 p. 


Recenzijos. 


G. F, Wrig/. Scientifie Confirmation of Old. Testament 
History. Ohio, Oberlin. 

Spindulys. Savaitinis Iliustruotas Laikraštis, pašves- 
tas reikalams Lietuvių Amerikoje. Pittsburg Pa. Gegužio 10 
(May) 1907, Nr. 1, Vol. 4. „Dr.“ Nr. 6, 189—190 p. 

Boredom by Maxim Gorky. „The Independent“ Aug. 
8, 1907, Trees by Franc Crane, ib. Aug. 29, 1907. „Dr.“ 
Nr. 11, 338—340 p. 

The Catholic Encyclopedia. Vol. I. „Dr.“ Nr. 11, 341 p. 

The Catholic Encyclopedia. Vol. II. „Dr.“ Nr. 13, 98—99 p. 

The Annals of the American Academy of Political and 
Social Science. November, 1907. „Dr.“ Nr. 13, 99—100 p. 

J. Baltrušaitis. Revoliucija. Jos prasmė, priežastys ir pa- 
matas. Plymouth Pa, 1908. „Dr.“ Nr. 15, 312—313 p. 

James Mackaye. The Economy of Happiness Boston, 1906 
(533 p.). „Dr.“ Nr. 17, 91—95 p. 

D-ras. A. Civinskas. Socialistai. Kas jie? Iš kur atsirado? 
Ko nori? Shenandoah, Pa. 1908. „Dr.“ Nr. 18—19, 315—317 p. 

The Catholic Encyclopedia. Vol. III. „Dr.“ Nr. 18—19, 
321—325 p. 

Rev. J. A. Dewe. History of Economics or Economics as 
a Factor in the Making of History, New-York 1908, (3341 p.) 
„Dr.“ Nr. 22, 201—204 p. 

W. D. R. Bliss and Rudolph Ph. D. The New. Encycio- 
pedia of Social Reform. New York, 1908, (1320 p.). „Dr.“ 
Nr. 214, 413 p. 

W. Graham Sumner. Folkways a Study of the Sociologi- 
cal importance of usages, manners, customs, mores and mo- 
rals. Boston, 1907. „Dr.“ Nr. 34, 204—207. 

Socialism. Tract four the Times. New-York 1912 
(272 p). „Dr.“ Nr. 71—72, 296—297. 

Rev. J. Husslein S. J. The Church and Social Problems. 
New-York 1912 (211 p.). „Dr.“ Nr. 71—72, 297—298. 

Sir Bertram C. A. Windle. Facts and Theories, Be inge 
Consideration of Some Biological Cončeptions of to day. 
1912 (163 p.). „Dr.“ Nr. 79—80, 283—286. 


Amerikos Laikraščių turiniai. 


„The Arena“. September 1907; 

„The Independent“ October 1907; 

„Charities and the Sommons Octob. 5, 1907. „Dr.“ Nr. 
12, 470—472. 


Kun. Juozas Šnapštys-Margalis. 
(1877—1921). 


Miręs Sudeikiuose 1921 m. kovo 21 d. „Volungės“ auto- 
rius susilaukė mūsų spaudoje įvairių paminėjimų ir kritikų 

Ką apie jį yra rašęs F. Kirša „Sekmojoįj Dienoj“, ne mū- 
sų protui ši gudrybė suprasti. Dėliai to apie tai mes čia nė 
nekalbėsim. 

Po Kiršos užsiėmė Margaliu pirmaklasis mūsų literatas 
Vaižgantas ir pirmaklasis kritikas (Vaižganto net kritikų ka- 
ralium apšauktas) Radzikauskas. Jų abiejų straipsniai, kaipo 
žmoniškai parašytieji, suprast buvo nesunku. Nustebino tik 
mus jųdviejų nuomuonių griežtas skirtumas. Mat, Vaižganto 
išmanymu Margalis buvęs „didelis talentas, tik neišnaudotas 
iki galo per valios silpnumą“; tuo tarpu Radzikauskas kate- 
goriškai yra nusprendęs, Margalį neturėjus jokio talento, 

8 

tiesiog buvus „nulį“. Šią savo nuomonę gerb. kritikas ne tik 
drįso viešai paskelbti, bet ir su pasididžiavimu pareiškė, tai 
esąs galutinas kritikos žodis: būsimieji kritikai įojo atliktąjį 
darbą „daugiau galės nebekartoti“. Vadinas, prikryžiavo, pa- 
laidojo ir, akmenį užritinęs, ant jo padėjo parašą: niekas 
buvęs, nieku virto, nieko nepaliko!.. 

Karalių autoritetams šiandieną apskritai nebetekus pres- 
tižo, negaliu ir aš tą mūsų „kritikų karaliaus“ autokratišką 
nusprendimą laikyti galutina tiesos išraiška, juoba, kad abiejų 
autoritingų Margalio teisėjų nuomonės yra diarnetraliai prie- 
šingos. Iš logikos dėsnio A yra — A niekam da nepavyko iš- 
vesti, kad A būtų —ne-A. Taigi tas pats Margalis nieku bū- 
du negalėjo būti drauge ir „didelis talentas“ ir „nulis“. Čia 
katro nors iš teisėjų suklysta, o gal net ir abiejų drauge. 
Šiaip ar taip neabejotinai klaidos esama. Klausimas tik, kaip. 
įi surasti? 

Kadangi čia ginčijamasi apie Margalio talentą, tai pir- 
miausia pažiūrėkim, kaip Vaižgantas ir Radzikauskas tą žodį 
supranta. 

Vaižgantui, kaip ir šiaip-jau žmonėms, talentas— tai žy- 
mus tam tikras gabumas. Važgantas įrodė Margalį tokių ga- 
bumų bei talentų turėjus nevieną. To „plačioje prasmėje“ 
talento neneigia Margalyje nė pats Radzikauskas. Štai jo 
žodžiai: „Margalis, kaip ir kiekvienas kitas sugebąs surasti 
riimų*) ir šiokių tokių poetikos figūrų, žinoma, turėjo eilia- 
vimo talentą“. Vadinas, čia abu Margalio kritiku sutinka. 
Nuomonių skirtumas eina iš to, kad Radzikauskas dideliais 
talentais kūrybos srity telaiko vien „įžymius iš kūrėjų tar- 
po“. Jie, kad ir „neatrasdami naujų Amerikų bei savų įstatų 
nediktuodami, tačiau sekdami genijų atrastais keliais bei 
įstatais... sugeba sukurti kartais tiesiog genialumo dvasia 
dvelkiančius kūrinius“. Kitaip sakant, didieji talentai, Radzi- 
kausko išmanymu, tai „pirmieji po genijų“. Visa tai būtų 
labai gražu, jei kritika turėtų tam tikrą neklystantį geni- 
įometrą, kurio pasigavus galėtų griežtai nuspręsti: tas 


") Rifmos — grynai rusiškas terminas. Europa težino vien rimus 
(slg. vok. Reim, fran. rime, lenk. rym ir tt.) 

rašytojas yra genijus, tas pirmas po genijum, tas antras 
ir tt. Kad rusų Bielinskis tikrai yra įvertinęs Puškiną ir 
Lermontovą, tai tiesa. Bet nemažesnis už juos genijus Mic- 
kevičius, deja, savo laikų kritikų ne tik genijum, bet ir di- 
deliu talentu nebuvo pripažintas. Vadinas, taip dainių, taip 
kritikų esama visokių ir jų kategoriškais sprendimais nevi- 
sada galima pasitikėti. Tatai tenepasižeidžia ir Radzikauskas, 
kad mes jo stūdiją apie Margalį nelaikom galutinu kritikos 
žodžiu. Ypač kad ji toli gražu nėra pilna: gerb. kritikas 
pergreit įjoj apsidirbo su Margalio kūryba, paėmęs iš jos vos 
tik vieną dalelę, apsireiškiusią jo eilėse, ir tas pačias įver- 
tindamas ne objektyviai, bet greičiau partyviai. Skaitant tą 
Radz. stūdiją, taip ir atrodo, lyg pats autorius, būdamas 
poetas ir kurstomas prolesionalinio pavydo (jalousie de mėtier) 
būtų sumanęs tyčia nustumti Margalį nuo Lietuvos Parnaso, 
kad pačiam ten jo vieta tektų. Darbas visai nenaudingas ir 
nereikalingas, nes mūsų Parnasui, deja, kol kas visai da 
negresia jo įnamių perdidelio patirštėjimo pavojus. Antra 
vertus — tas darbas yra ir nevisai sąžiningas. Laikantis 
Radzikausko metodos, kritikoje pigu netik Margalį sutriuš- 
kinti, bet ir „nuliais“ paversti net tokius „žymius“ mūsų 
rašytojus kaip L. Gira, J. Turčiniškis ir k. 

Didžiausis Radzikausko priekaištas padarytas Margaliui — 
tai šio neoriginalumas, tai nuolatinis kuo nors (Maironiu, 
Nekrasovu, Kraševskiu ir k.) sekimas. Kad patriotiškose 
Margalio dainose esama panašumo į Maironio dainas, tai 
dalimi tiesa. Bet, kad Margalis būtų parafrazavęs Maironį, 
to kritikas neįrodė. Nes Maironis buvo Margalio profesorius 
ir klierikams savo „Pavasario balsų“ rankraščio, spaudai 
esant uždraustai, kaipo užginto vaisiaus, skaityti neduodavo. 
Taigi gana abejotina, kad Margalis būtų rašęs savo „Jau- 
nuomenės dainą“, turėdamas rankoj Maironio „Jaunimo 
giesmę“. Nes jei Margalis būtų turėjęs šios pastarosios tekstą, 
jis visai nebūtų rašęs savo „Jaunuomenės dainos“. Juoba 
kad Margalis dainas rašydavo kaip tik dainuoti, ne skaityti. 
Išgirdęs kokią lenkų ar rusų dainos dailią melodiją, Margalis 
sužavėtas jos grožiu, stengdavos tuoį tą dainą išversti, kad 
ir lietuviai galėtų ją ta pat melodija dainuoti: Iš čia ir atsi- 

rado jo „Žemaičio“ ir „Aukštaičio daina“, „Atsisveikinimas 
su giria“ ir k. 

Sakyt, kad čia viskas skolinta, svetima, nieko savo, būtų 
ne tiesa. Kiekvienoje kad ir perdirbtoje iš svetimo teksto 
dainoje žymu savotiškas Margališkas originalumas, stengi- 
masis pritaikinti svetimas dainas lietuvių gyvenimui. Jei 
jau pats kritikas „pirmiems po genijų“ rašytojams leidžia 
„sekti genijų atrastais keliais“, tai nėra pamato kaltinti už 
tai ir Margalis, kaip nekaltinama Baranauskas, kad jis, 
rašydamas savo „Anykščių Šilelį“, yr sekęs Mickevičium 
tiek turinio, tiek formos atžvilgiu. Poezijos grožis pareina 
ne nuo temos naujumo, bet nuo jos poetiško išreiškimo. 

Taigi ne tuo Margalis kaltas, kad jis naudojos dažnai 
svetimomis temomis, bet tuo, kad neperdailiausiai jas sulie- 
tuvindavo. 

Radzikausko išmanymu Margalis buvęs“joks poetas, tik 
šioks toks eiliadirbis. Šiam tvirtinimui kritikas nepasigailėjo 
citatų. Bet jau ir tos pačios citatos parodo kritiką einant ne 
objektyvios tiesos, tik tam tikros tendencijos keliu. 

Pirmiausia įis nepasirūpino net gauti naujausį paties 
autoriaus išleistą „Volungės“ tekstą; jam užteko jau kelintą 
kartą leidžiamos sudarkytos prūsinės to veikalo atspaudos. 
Bet ir toį prūsinėį laidoį randame ne vien sekimų, bet 
ir originalių, tikrai poetiškų dalykų. Imkim štai kad ir 
„Pavasarį“. 

Nupliko jau visi laukai, 

Vanduo vagas ant kalno griaužia. 

Upeliai, upės, ežerai 

Žiemos uždėtą tiltą laužia. 

Linksmai šaipydamos gamta, 

Per sapną regi metų rytą. 
Apdrungo oras ir nušvito, 
Saulutė juokiasi karšta... 
Patrimpas, galvą apsikaišęs, 
Laikydamas rankose rėtį, 
Visokias sėklas susimaišęs, 
Keliauja pilna sauja sėti... 


Patrimpui savo sėjos darbą pradėjus, atgyja visa gamta: 


Žaliuoja pievos ir laukai, 
Pražydo girioje žibutė; 


mo ET 


Gelsvi purienų burbulai 
Ant balų pūpso pasipūtę. 
Pijolkos kvepia ant kalnų; 
Lapuoja krūmuose avietės, 
Iš žemės lenda susirietęs 
Ir apinys tarp kūlynų... 


Neužmiršta Patrimpas ir miškų. 


Bežiūrint žaliąją kepurę 
Visi medeliai mūsų turi... 
Nuo tolo sodai jau baltuoja 
Ir kas tik gyvas, kaip matai, 
Tą oro permainą pajuto. 
Atskrido pempės ir starkai 
Kalenti ant lizdų sukruto. 
Aukštai iškilęs vieversys, 
Apreiškė, kad šalčiai praslinko. 
Išgirdęs tai paukščių būrys, 
Giedot į girią susirinko. 


Čia jau ir pats Radzikauskas nedrįsta Margaliui „nulį“ pa- 
statyti; mums gi tas dalykas tiekia tikro poetiško pasigėrėjimo 
ir rodo Margalį turėjus nemenką poeto talentą. 

Tą pat patvirtina ir kiti jo gamtos aprašymai, k. š. „Gim- 
tinės paminėjimas“, „Birželio rytas kaime“, „Vasaros vaka- 
ras“, „Vieversėlio daina“ ir t. t. 

Kad mokėjo Margalis giliai atjausti ir asmeniškus pergy- 
venimus, tai žymu kad ir iš šių jo eilių: 

Dainuoju tankiai aš su pažeista krūtine, 
Ne mano tai kalčia, jog sopa man širdis, 
Vainikan mano daug dyglių įpynė, 
Skaudi patekusi man žemiška dalis... 


Pasiskundimas tikrai jautrus ir giliai poetiškas. O štai kitas: 


Aš jaučiu savyje ir galią ir troškimą 
Tarnauti artimui, kariauti ir mylėti. 
Ant aukurų širdžių dedu štai įkvėpimą, 
Idant šventa ugnis pradėtų te žibėti. 


Bet kas išvys gilybę dūšios mano? 

Giesmės kas talpią prasmę stengsis permanyti? 
Kas tai užjaučia ir išmano, 

Jog ašaromis skurdūs atbalsiai rašyti? 

Jog netušti skunda, eilėmis perstatyta, 

Jog nešalti jausmai ir kančia melaginga, 
Bet jog šneka širdies kraujuose pamirkyta, 
Užvirusi skausmuos, teisi, neveidmaininga? 


Tariamės ir patys skaitytojai mato, kiek čia gilios, iš sie- 
los trykštančios poezijos. Panašių dalykų yra „Volungėje“ 
ir daugiau, bet vietos trūkumas neleidžia jų mums čion dėti. 

Apie Margališkį Krylovo ir kitų sakmių vertimą kritikas 
netarė nė žodžio. Tuotarpu savų gerų sakmininkų neturė- 
dami, ilgai da turėsime naudotis seniu Krylovu. Jį yr vertę 
Gerutis, Jablonskis, bet jų prozos atpasakojimai toli gražu 
negali užvaduoti gana dailaus Margalio vertimo. Kad skai- 
tytojai turėtų supratimo apie jį, dedame čia pav. „Didvyrio“ 
tekstą: 

Senovėje perkėlė kokį ten didvyrį 
Iš patalo šilkų turtingo 
Šalin, Plutono valdomon galingo; 
Aiškiau pasakius — ans didvyris mirė, 
Ir kaip senovėj būta, 
Jo pragaro teisman pakliūta. 
„ Tuoj tardymas: — „Kas tu? o kuomi tu buvai? 
Ką dirbai? kur tu gyvenai“? 
— „Gimiau aš Persijoje, valdininkavau, 
Buvau menkos sveikatos, vis negalavau, 
Tat amatui nestengdams ištesėti, 
Sekretoriui turėjau viską užtikėti“. 
—,„Tuojau į rojų jį“: — „Ką darot? Kur teisybė“ ? 
Merkūrijus sušuko nekantrybėj! 
— „Brolau!“ Eakas tarė: — „tau turiu priminti, 
Kad nenujėgi reikalo pažinti: 
Regi, kad buvo šis numirėlis kvailys! 
O jei valdžia pasinaudojęs būtų jis, 
Galėjo visą kraštą nuterioti! 
Ir tau nekartą būtų tekę apsiašaroti. 
Už tai tikrai ir eina jis į rojų, 
Kad jis nedirbo, o sekretoriai už nosies ji vedžiojo“. 
Ant žemės iš aukštųjų valdininkų rastumėm nevieną, 
Kurį pasiųsk į rojų nors šiandieną. 


Tiesa, kaip Margalio eilėse, taip ir verstose sakmėse, pa- 
sitaiko nuo lietuv. kalbos nukrypimų, bet jie piga prašalinti 
ir to dėl vertimai dėl jų nenustoja savo vertės. Laikyti jie 

„nuliu“, tegalima nebent užmiršus elementarius teisybės 
reikalavimus. 

O jau apie paliktus Margalio beletristikos dalykus „kri- 
tikų karalius“ teikės visai karališkai užmiršti. Tuo tarpu 
Margalis ir toje srity yr parodęs nemenką talentą. Tai ga- 
lima matyt iš jo apysakaičių: „Daug išmoko“, „Skurdas“, 
„Alenytė“ (įdėtų „Vienybėj“ 1918 m.), „Motinos kryželis“, 
„Petras Patarška“, „Dvidešimtojo amžiaus nelaisvėje“, pasi- 
rodžiusių „Kauno kalendoriuje“ 1919 — 1921 metams. Su- 
rinkus jas krūvon, susidarytų gerokas įdomių vaizdelių to- 
mas. Visi jie parašyti gražia kalba, pasižymi rimtu turiniu, 
sumania fabula, gyva veikiančiųjų asmenų charakteristika ir 
geru lietuvių gyvenimo pažinimu. Taigi net ir kaipo bele- 
tristas Margalis nėra nulis. Visa jo nelaimė, kad per valios 
silpnumą jis savo nemenko talento neišnaudojo iki galo, 
maža skaitydamas, maž savo rašinius, ypač eiles, tobulin- 
damas. Mat, jam labiau rūpėjo gyvi žmonės, negu knygos, 
labiau gyvenimas, negu teorija. Jei jis ką rašė, tai vien no- 
rėdamas liaudžiai patarnauti. Iš jos išėjęs, jis ją mylėjo, jai 
dainavo, rašė jai net linksmas juokingas daineles, visai ne- 
teisingai Kiršos pavadintas „kalatuškomis“. "Tai jokios kala- 
tuškos, bet savotiška liaudies humoristika. (Sulyg. dainas 
„Atvažiavo meška su alučio bačka“, „Šaltyšius“ ir k.). Ge- 
resnių tos humoristikos pavyzdžių nieks liaudžiai iš naujesnių 
poetų ik šiol nėra pagaminęs. 

Apskritai Margalis rašė ne sau pasigėrėti, bet liaudžiai į 
gera pakreipti, joje geresnių jausmų sužadinti. Net ir gydyti 
įis yr pradėjęs aukštesnių motyvų stumiamas. Mat, jam Šim- 
barke bekamendoriaujant, vietos felčeriui latviui pradėjus 
draug su vaistais varyti antireliginę propagandą, Margalis, pa- 
simokinęs medicinos, ėmė pats teikti liaudžiai pagalbos li- 
goje, atitraukti jai nuo lankymo bedievystės apaštalo. -Mar- 
galiui gydymas taip pavyko, kad bedievukas-felčerėlis visai 
neteko praktikos. Iš apmaudo buvo įskundęs Margalį net 
žandarams, kaipo neištikimą rusų vyriausybei, bet nieko ne- 
pešė, nes skundas buvo melagingas. Tuomet pasiskundė vysk. 
Paliulioniui, kad per Margali netekęs duonos kąsnio ir su 

šeimyna turįs badauti. Šį kartą skundikas laimėjo, nes Pa- 
liulionis uždraudė M. gydyti ir iškėlė jį iš Kuršo. 

Kad Margalis gerai nusimanė ekonomijos, ūkio, politikos 
klausimuose ir daug straipsnių apie tai yr parašęs, tai nu- 
rodė jau Vaižgantas. Mes čia galime dar pridurti, jog M. yr 
padėjęs D-rui Basanavičiui išversti lotiniškai įo memorialą 
Šv. Tėvui apie lenkų kalbą Lietuvos bažnyčiose. Vertimas, 
tiesa, neperklasiškas, bet parodąs Margalio nepaprastą palin- 
kimą dėlis prie kiekvieno Lietuvai naudingo darbo. 

Taigi darant bendrą išvadą, drąsiai galima pasakyti, jog 
M. buvo ne „nulis“, bet vaisingas spaudos darbininkas, sim- 
patingas liaudies dainius (sakytumėm net mūsų Syrokomlia), 
populiarus beletristas, geras Krylovo sakmių vertėjas. Kad 
įis daugiau nepadarė, tai čia kaltos įo gyvenimo aplinkybės, 
jo valios silpnybė ir jame glūdėjęs nelaimingas „šeduviškis“ 
atavizmas !. 


1 „Draugija“ 5—6 (125—126) n-ris, 1921. 


Jonas Biliūnas. 
(1879—1907). 


Beširdė mirtis vėl amžinai užmigdė jauną, gabią mūsų 
literatišką spėką. Netekome Jono Biliūno. 

Jis buvo anykštietis, ūkininkų sūnus. Kaip daugumas 
mūsų jaunimo, daug vargo yr prityręs mokslus beeidamas. 
Gimnaziją išėjo Liepojoje. Studentu išvytas iš Dorpato uni- 
versiteto dėl kilusių riaušių, kūrį laiką mokės Leipzige ir 
Ciuriche. Bebadėdamas ir džiovą gavo. Bandė nuo jos gydytis 
Kryme, Kačergynėj, Zakopanuose, bet nebuvo lemta vargšui 
sveikatos susilaukti. 

Nuo pat jaunystės jis mėgo knygą ir raštą. Ypač linko 
prie gamtos mokslo šakų—fizikos ir zoologijos. Kad ir buvo 
kurį laiką pasidavęs socializmo įtakai, tačiau, kaipo pla- 
tesnių pažiūrų Žmogus, greit suprato, jog socializmas tegalįs 
pilnai patenkinti vien tik siaurapročius partijos fanatikus, 
nepratusius grynai moksliškai galvoti ir giliau į gyvenimą 
žiūrėti. 

Tatai metęs šiurkščią socializmo „kovą“, jis griebės pozi- 
tyvaus kūrybos darbo literatūros srityje, kur ir pasižymėjo 
kaipo tikrai talentingas apysakėlių rašytojas. Dalis jų yra 
išėjus atskiroį knygutėj („Įvairūs apsakymėliai“ 1907). Ge- 
riausi iš jų „Žvaigždė“, „Pakeleivingi“, „Nemunu“, „Tikė- 
jimas“. 

Visuose tuose apsakymėliuose aprašo Biliūnas lietuvių 
gyvenimą, tokį, kokį pats matė, piešia jį dailiai artistiškai, 
rimtai, be jokios literatiškos šarlatanerijos, kurioje kai kurie 
jaunesnieji mūsų literatai tariasi radę naują pritinkamesnį 
dailei „rūbą“. 

Biliūno apysakėlės parodo, jog autoriaus mokėta akylai 
žiūrėti į gyvenimą. Gaila tik, kad jo tetėmyta vien tamsesnės 
gyvenimo pusės. Iš čia, tur būt, ir eina tas faktas, jog maž 
ne visi Biliūno nupiešti vaizdeliai aptraukti lyg dūmais 
tylios melančholijos apsiaustu. 

Rašymo darbe,matyt, jis ieškojo užmiršimo savo skausmų. 
To dėl rašė, kol galėjo. Dar prieš pat mirimą rinko medžiagą 
apvsakai „Auštant“. 

Kokios buvo Biliūno religinės pažiūros, mes nežinom. 
Tačiau įdėtas „Vilties“ 26 n-je 1907 m. Biliūno laiškas aiš- 
kiai parodo, kad jis rūpinosi susipažinti ir su katalikų tikė- 
jimu. To dėl p. A. J. pasakymas „Žarijoj“ (23-me n-ry), 
kad Biliūnas „gyveno šiuo svietu, o kas bus po to, nekrimto 
jo mintis ta“ — neatsako tiesai !). 


1) „Draugija“ 12 n-ris, 1907: 


III. MOKSLO VYRAI. 


Kun. Ambroziejus Kašarauskis'). 
(1821 — 1882). 


Apie kun. Kašarauskį ir jo moksliškus raštus man teko 
išgirsti dar jaunystėj. To kunigo- mokslininko asmuo mane 
labai sudomino. Taigi gavęs žinią apie įo mirtį, aš ėmiau 
rūpintis partraukti jo rankraščius Kauno Seminarijon. Iš 
mano dėdės kun. Mykolo Skarupskio, Kašarauskio draugo, aš 
žinojau, kad tie rankraščiai lieka globoje kun. A. Gromadz- 
kio, Tomsko klebono, pas kurį kun. Kašarauskis pastarais 
laikais yra gyvenęs ir miręs. 

Tebebūdamas tuomet klieriku, aš numaniau, kad patsai 
tų rankraščių atgauti negalėsiu, nes nežinomam klierikui negi 
sutiks Tomsko klebonas patikėti. Kas kita, jei tų rankraščių 
pareikalautų Seminarijos rektorius. Turėdamas tai omenyje, 
aš suslačiau gan jautrų laišką ir, nuėjęs pas vektorių prel. 
Jer. Račkauskį, meldžiau, kad jis pasirašytų jį ir pasiųstų 
kun. Gromadzkiui. Laiške buvo prašyta, kad gerb. klebonas 
Kašarauskio, kaipo Žemaičių vyskupijos kunigo, rankraščius 
teiktųs sugrąžinti Žemaičių Seminarijos bibliotekai. Vėliau 
sužinojau, kad ir paties Kašarauskio būta tokios pat valios. 

Prel. Račkauskis, man dalyką paaiškinus, laišką mielai 
pasirašė, ir rankraščiai po kiek laiko parėjo Kaunan. Tai 
buvo 1883 metais. | 

O kadangi kun. J. Viksvai ir man buvo tuomet pavesta 
Seminarijos biblioteka tvarkyti, tatai ir tie rankraščiai pateko 


)) Pranešimas skaitytas Liet Katt Mokslo Akademijos posėdv 
lapkričio ? d. 1924 m., paskelbtas „Tautoj ir Žody“ 1925 m. — Kun. Ka- 
šarauskio fotografijos nepavyko man surasti, nors kan. Tumas ir sakės 
ją kaž kur matęs. 

mano rankosna. Jų buvo didokas glėbys. Kiek galėdamas, 
aš suskirsčiau įuos turiniu; padalinęs trimis storais tomais, 
aptaisydinau ir įdėdinau 29 spinton, pažymėdamas 160 n-riu. 

Didžiausią tų rankraščių dalį sudarė K-skio ištraukos iš 
jo skaitytų veikalų; toliau ėjo įuodraščiai įvairių straipsnių, 
pradėtų, bet nebaigtų rašyti veikalų, keletas pamokslų ir 
vienas neapsakomai ilgas, bet dideliai įdomus K-skio laiškas 
kun. H. Kossowskiui, laikraščio „Przegląd Katolicki“ bendra- 
darbiui Varšuvoj. Rankraščius, liečiančius šiaip ar taip Lie- 
tuvos dalykus, aš sudėjau atskiran toman, įvardinęs jį 
„Lituanica“. 

Berengdamas 1924 m. spaudon biografijų rinkinį, aš atsi- 
miniau ir kun. K-skį. Peržiūrėjęs išnaujo jo raštus, radau 
juose nemaž autobiografiškų žinių. Kai kurias kitas patiekė 
man gerb. kan. J. Tumas. Jomis tat remdamasis, aš ir susta- 
čiau trumpą žemiau dedamąjį kun. K-skio gyvenimo apra- 
šymą. 


I. 


Kun. A. Kašarauskis yra gimęs 1821 m. Pavandenės par, 
augo Kolainiuose. Jo tėvas Mykalojus rašydavos lenkiškai 
Kossarzewski, taigi tą pavardę vartojo savo raštuose ir 
kun. Ambroziejus. Žeimatijon Kossarzewskiai buvo atėję iš 
kažin kur nuo Linkuvos; jie buvo proletarai bajorėliai, ėję palei 
dvarus, didžponių klingės laikydamiesi. Žemaičiai Varniškiai 
Kossarzewskius vadindavę Kašarauskiais. Bajorų papročiu 
Mykalojus Kossarzewski- Kašarauskis savo sūnų pakrikšty- 
dino dvejopu vardu: Ambroziejus-Pranciškus. Paties 
kun. Ambroziejaus liudymu, jo tėvas buvęs inteligentas. Tau- 
tystės atžvilgiu kun. K-skis laikės anos gadynės bendro mūsų 
bajorijos nusistatymo: „gente lituani, natione poloni“. 
Tai matys iš jo laiško į „Viestniko Europy“ redakciją, ku- 
riame save vadina „lenku ir lietuviu“. Kad lietuviškai gerai 
mokėjęs, rodo jo raštai, nors pats savo veikalus rašė dau- 
giausia lenkiškai arba rusiškai. 

Kur ėjo mokslus, nepavyko sužinoti; jo šiuose tepasa- 
kyta, kad „baigęs lavinimąsi (edukację) mokymo įstaigose“. 

Pavartodamas šią daugiskaitą, kun. K-skis greičiausia bus 
turėjęs omenyje apskrities mokyklą ir Varnių Seminariją. 
Šion jis bus pastojęs 1841 m., nes vasario 22 d. (s. st.) 
1844 m. jis buvo išvęstas kunigu. 

"Palinkimą į dvasios dalykus jis, matyt, yra tūrėjęs nuo 
pai jaunystės, nes vienoj vietoj šitaip apie save atsiliepia: 

„Kai mano am. at. tėvas, žmogus inteligentiškas, šviesus ir protin- 
gas, diegdavo į mano vaikišką protą svarbias ir didžias (tikybos) tiesas 
ir davinėdavo jaunam amžiui būtinai reikalingų perspėjimų, tai man, 
tuomet vaikui dar tebesant, atrodydavo keista ir nemalonu, kad bekar- 
toja tokius dalykus, prie kurių mano širdis, be jokio pašalinio žadi- 
nimo, seniai jau buvo prilipus“. 

Bet šalia aukštų religijos tiesų, tiekiančių Dievo pažinimo, 
traukė savęsp jauną Ambroziejų ir plati gamtotyros sritis. 
Apie tai jis šitaip rašo: 

„Vos baigiau lavinimąsi mokymo įstaigose, tuojau ėmiau savitai 
studijuoti gamtos mokslus ir užsiėmiau gilių tyrimų reikalaujančiais 
mokslo klausimais, kas man daugely atvejų netik nebuvo sunkenybė, 
bet anaiptol—vienatinė gyvenimo pramoga. Imdamasi to, aš buvau įsi- 
tikinęs, kad kunigui gamtos dėsnių žinojimas yra labai reikalingas. 
Tai yra pripažinęs ir Leonas XIII, kurs besilankantiems pas jį vysku- 
pams nuolat kartoja ir pataria raginti savo globai pavestus kunigus 
imtis gamtos mokslų“. 

Nuo savęs gi priduria dar šią pastabą: 

„Mano išmanymu, jėzuitai yr tapę katalikystės pažiba, pavyzdžiu ir 
žiedu vien dėl to, kad jie šalia scientia sanctorum-apaštališkų 
dorybių, stūdijuoja taipgi ir šiaip jau mokslus ir per tai yr įgiję 
pasauly tokio autoriteto, kad priešai bijos net vieno jų vardo“. 

Kun. Ambroziejuje atsirado karščiausio noro irgi tuo 
keliu eiti. Negavęs Seminarijoį aukštesnio mokslo, jis sten- 
giasi susipažinti su gamtotyra, naujas mokslo knygas beskai- 
tydamas. Mokėdamas vokiškai ir prancūziškai, jis plačiai 
ima naudotis Vakarų Europos mokslo literatūra. Per keletą 
atostogų jis pažino beveik visus Lietuvos augalus. Botanika 
ir augalų fiziologija buvo jo jaunystėj pirmieji pamėgtieji 
mokslai. Vėliau iš eilės stūdijavo fiziką, zoologiją, minera- 
logiją, chemiją, mediciną, ir kitus su šiais turinčius sąryšio 
mokslus, neišskiriant astronomijos. Iš pradžių tik skaitė, ką 
kiti yra suradę ir aprašę, norėdamas susirinkti daugiau ži- 

nių apie mokslo dalykus ir nepasilikti mokslo užpakaly. 
Vėliau ėmė kritiškiau žiūrėti į mokslininkų teorijas, lyginti 
jas su griežtai konstatuotais faktais ir daryti savų išvadų. O 
kadangi apie 1860 m. labai buvo madoje geologija bei geo- 
gnozija, tatai imasi jos ir K-skis, juo labiau, kad čia nerei- 
kėjo nei teleskopų nei kitokių brangių prietaisų. Kiekvienas 
žemės klodas buvo mūsų mokslininkui užrašytas mokslo 
puslapis, kiekviena žvyro sauja ir net mažiausis žvirgždelis 
buvo atskira raidė, tik reikėjo visa tai gerai įsižiūrėti ir įsi- 
skaityti. Ne tik Lietuvoj dalyvaudamas 1853 m. Komarovo 
ekspedicijoj į Papilę, bet ir vėliau Biįske gyvendamas savo 
ekskursijose į Altajaus kalnus imdavosi paprastai šalia kas- 
tuvo ir plaktuko dar paprastą valgomąjį peilį; kastuvu nu- 
statydavo žemės klodus, peiliu tų klodų viduję sudėtį. Tie 
tyrimai parodė, kad ką kita sako žemės archyvai, o ką kita 
geologų knygos. Čia tai mūsų mokslininkas pradėjo abejoti 
mokslininkų profesionalų autoritetu: ėmė pats giliau tirti da- 
lykus, giliau įuos tikrinti ir lyginti su anais laikas viešpala- 
vusiomis teorijomis, netiktai geologijoį, kurioj rado 80 viena 
kitai prieštaraujančių pažiūrų, bet ir kituose moksluose, k. š. 
tilosolijoj, astronomijoj, meteorologijoj, lizikoj, fiziškoj geo- 
gralijoj; jis pastebėjo, kad mokslams, išskyrus grynąją ma- 
tematiką, botaniką ir mineralogiją, trūksta tvirtų pamatų, 
kad jie paremti daugiausia hipotezėmis, spėliojimais ir dirb- 
tinėmis formulomis. Nuo to laiko ir prasideda savilas: 
kun. K-skio mokslo darbas. 

Tuo savo atsidėjimu mokslui jis įgyja garso visoj Lie- 
tuvoj. To dėl mielai jį lankydavo anų laikų Lietuvos moks- 
lininkai: Mikuckis, Akelevičius, Daukša, Herburtas, prel. Lip- 
skis ir k. Gerbė jį ir rusai, priimdami tikruoju nariu Kau- 
niškin Statistikos Komitetan ir nariu-bendradarbiu Vilniaus 
Archeologiškojon Komisijon. Vysk. Valančius paveda jam 
sustatyti botanikos vadovėlį savo sumanytai prirengiamajai 
Seminarijon mokyklai (Petit sėminaire). Nestigo ir norinčių 
išnaudoti K-skio mokslingumą: Vilniaus Zavadzkis siūlė jam 
prirengti spaudon sutrumpintą Bobrovskio lotinišką-lenkišką 
žodyną, Petersburgo Dvas. Akademijos rektorius Kazlauskis 
— Menochijaus komentorių vertimą savajai „Biblijai“. My- 

lėdamas labiau gamtos mokslus, K-skis nuo tų daugiau me- 
chaniškų, nors ir pelningų darbų, atsisakė. Stebėjimas, esa- 
mųjų teorijų kritika, ieškojimai gamtotyroį naujų kelių — 
tai buvo mėgiamiausis kun. Ambroziejaus užsiėmimas. 

Bet be gamtos rūpi jam ir visuomenės reikalai ir vidujis 
paties žmogaus ir gyvulių gyvenimas; jis atsidėjęs stūdijuoja 
jaunystėj garsaus Wundto veikalą „Die Seele der Tiere“, 
skaito Libelto Estetiką ir daug kitų veikalų. Visa tai jis 
atlieka su plunksna rankoj, išsirašydamas sau iš jų svarbesnes 
vietas. Tų išrašų jis turėjęs jau 1863 m. apie tūkstantį lankų, 
smulkiai prirašytų įvairiomis kalbomis. 

Šalia to jis neapleisdavo ir savo oficialių pareigų. Vys- 
kupo įsakytas, jis keletą metų mokytojavo Telšių dvari- 
ninkų mokykloj, vėliau vedė kunigams-demeritams skirtą 
Pataisomąjį namą prie šv. Roko bažnytėlės Varniuose. 

Rengdamasis 1862 m. vykti Romon, vysk. Valančius savo 
kelionės draugu buvo pasirinkęs kun. Ambroziejų ir prane- 
šęs apie tai rusų valdžiai, bet Vilniaus įeneral-gubernatorius 
Nazimovas „dėl neramių laikų“ patarė tą kelionę atidėti.!) 

Patarimas buvo lygus įsakymui: Valančius liko Lietuvoj. 
ir kun. Ambroziejui neteko pamatyti Vakarų Europos. 

Tuo tarpu jau buvo prasidėję nelemtos lenkų demonstra- 
cijos bažnyčiose. Kaipo griežtas visokių revoliucijų prieši- 
ninkas, K-skis ir į rengiamąjį lenkų sukilimą negalėjo kitaip 
žiūrėti, kaip vien neigiamai. Štai kaip jis aprašo lenkmečio 
pradžią: 

„Audra skubiai artėjo; tokiam atvejy nei „Šventas Dieve“ negalėjo 
padėti, nes žmonėse nebebuvo geros valios. Lenkų pasaulis sukruto, 
papūtė garibaldizmo dvasia. Atsirado raudoni marškiniai, garibaldiečių 
kepurės, garsaus saliečio revoliucionieriaus paveikslai ir emblemos; 
net ir gražioji lytis pasidavė tai manijai. Prasidėjo demonstracijos. 
Visus pagavo nepaprastas paskubis veikti. Kurstė prie to nepaprastas 
garibaldiškio žygio pasisekimas. Viskas tuomet ėmė virti, žmonių pro- 
tai pamišo, kiekvienas, lyg įkaušęs, davės patraukiamas į tą nepaprastą 
judėjimą. Kas nedūko, buvo laikomas tėvynės išdaviku (pav. Miniševs- 
kis, Vieliopolskis, kun. Kaisevičius)“. 

) Neleidimo motyvai plačiai išdėti kun. Aleknos monografijoj: 
Žemaičių vysk. M. Valančius, Kaunas, 1922, 141 'pusl. 

Gerai suprasdamas visą to judėjimo apgaulingumą, K-skis 
buvo parašęs atsišaukimą, kuriame bandė nuplėšti kaukę 
nuo. Lietuvos „neva geradarių“, „,„pseudo-patriotų“, lenkme- 
čio kėlėjų. Bet nei vienas lenkų laikraštis nesutiko išspaus- 
dinti tą atsišaukimą, taip jis ir dingo paslapty. 

Jei tat K-skis taip buvo priešingas lenkų sukilimui, tai 
kaip jis galėjo būti pasmerktas, kaipo lenkmečio šalininkas? 
Į tai jis paduoda šitokį atsakymą: 


„Terorizmo laikais, norint bet-ką pražudyti, užtekdavo vien jo 
pavardė paminėti. Šešiolika jau metų (tai buvo rašyta 1879 m.) tenka 
man sunki bausmė kentėti ne vien už kitų įsišokimus ir savavalią 
politikoj, be jokio iš mano šalies prisidėjimo, bet ir del grynai reli- 
ginių dalykų. Tas ekstrapolitiškas dalykas buvo šios rūšies. Prieš- 
pat lenkmečiui ištinkant, kai Žemaičiai visi kaip vienas ėmė rašytis 
blaivybės draugijon, tuo pačiu laiku pasireiškė ir kitas fenomenalinis 
nuotykis: žvdai ėmė virsti katalikais nepaprastai dideliu skaičium. 
Katalikų  Konsistorijoj tų katechumenų bylos ėjo viena po kitai. 
Dėliai tos priežasties vyskupas Valančius kai-kada susirūpinęs atsi- 
liepdavo: „ar nėra tai paskutinės dienos artėjimo ženklas“? Iš visos 
vyskupijos, iš įvairių parapijų norį krikštytis žydai siųsta Varniuosna 
pas vyskupą. Vyskupas gi, per Konsistoriją ir vietos policiją atlikęs 
reikalaujamus formalumus, paprastai tuos katechumenus, kad pri- 
rengčiau prie krikšto, siųsdavo man, kaipo artimiausiai gyvenusiam 
patogioj ir erčioj vietoj, turinčiam dagi prie savęs kunigų būrelį ir 
to dėl ąpsaugotam nuo antpuolių, nes gyvenančiam čia pat šalia 
vyskupo ir Konsistorijos po akių vietos policijos. O nors naujai atvy- 
kusiųjų pas mane atskyrimas nuo svetimų žmonių ir buvo visiškas, 
betgi pasimatymas su jų artimais giminėmis vyskupo gan dažnai buvo 
leidžiamas, tik ta sąlyga, kad tai įvyktų mano akivaizdoje. Dėliai to 
man tekdavo matyti skaudžių, jaudinančių, sielą veriančių scenų, betgi 
leisti išsivesti bei pagauti be paties katechumeno sutikimo aš nieku 
būdu negalėjau, nenusidėdamas. savo pareigai. Varnių žydai, kurių 
skaičius tuomet buvo ne mažas, nežiūrėdami to, kad aš tik buvau 
aukštesnės dvasiškos valdžios įrankis ir vykintojas, o ne jų vientikių 
atvertėjas, nutarė visą savo pyktį ant manęs išpilti ir man net atvirai 
tai pareiškė. Kitais laikais gal tai ir ne taip greitai būt įvykę, bet 
užėjus karo stoviui ir terorizmui, jie pasinaudojo tuo savo aukai pra- 
žudyti tuojau. Jų laimei, o mano nelaimei, atsirado parsidavėlis žmo- 
gus, kuris, jiems prašant, neteisingai įskundė rusams, kad aš savo 
prakalboj kaž ką neprotinga prieš valdžią išsitaręs. Kaip vėliau pasi- 
rodė, buvo tai puskarininkis (praporščik) Viežbickis, lenkas, rodos, 
nuo Gardino, tarnavęs kurį laiką Varniuose rusų kariuomenė, kuris, 
trokšdamas pasižymėti ir mokėdamas gerai lenkiškai, gera valia rėdy- 

davos klieriko rūbais, valkiodavos po kaimus, kaipo kunigas, provoka- 
toriškai prikalbinėdamas kaimiečius eiti maištan, kad paskui galėtų 
juos išduoti rusams ir išsiųsdinti Sibirijon... Su tuo parsidavėliu aš 
turėjau nelaimės susitikti tiktai vieną kartą ir tai oficialiai, viešai, 
karo operacijų metu, po atviru dangum, kai jis dar tebetarnavo 
kariuomenėj, kaipo nedidelio būrelio vadas, apsiaustu ginkluotais 
kareiviais. Jau viena ši aplinkybė gali įrodyti, kad aš viešoj vietoj, 
karo operacijų metu, ginkluotų įėgų akivaizdoje į žmogų nepažįstamą 
negalėjau nieko priešinga valdžiai kalbėti arba jai negerbimą rodyti... 
Tai pripažino karo teisme mano vėliau pakviestieji liudytojai, tikri 
rusai paalicieriai, jo pavaldiniai, draug su juo tą valandą ten buvu- 
sieji. Vienas jų vadinos Solovjovas. Jie priešais savo vadą paliudijo, 
kad nė vieno įtartino žodžio iš mano lūpų neišėjo. Teismo pirmoj ir 
antroj instancijoj tiesiog stebėtasi, už ką mane nekaltą apkaltino, patys 
teismo nariai man pačiam tai atvirai sakė... To visa nežiūrint, tapau 
išsiųstas administratyviu būdu; mat, tuomet manyta, kad jei kurs 
kunigas teisme išsiteisinęs, tai bus atsiekęs tai savo gudrumu (vidno, 
sumiel koncy v vodu spriatat“). 

Tuo būdu Varnių žydai, pasinaudodami niekšu provoka- 
torium Viežbickiu, atkeršijo kun. K-skiui. Jis buvo išsiųstas 
Sibirijon „na poselienije“ ir galėjo laisvai sau pasirinkęs 
vietą gyventi.“ 

Varomas ištrėmiman, jis tepasiėmė su savim tik brevi- 
jorių ir mikroskopą. Visą savo gražią biblioteką ir savo už- 
rašus turėjo palikti. Kan. Tumas sakosi be ne tris tomus tų 
užrašų matęs Telšių ar Raseinių vienuolyno knygyne. 

Sibirijoj pirmiausia apsigyveno jis Bijske prie pat Alta- 
jaus kalnų. Anot kun. Gromadzkio, ištrėmimas padėjęs kun. 
K-skiui įsigyti daugiau mokslo žinių. Bebūdamas Biįske, jis 
darydavo tolimų ekskursijų Altajaus kalnuosna, laipiodavo 
po aukštus skardžius, landžiodavo baisiosna olosna, na, ir 
rasdavo visur savo Žemaičiuose padarytų išradimų pa- 
“ tvirtinimą.!) 

Iš Bijsko vėliau persikėlė Tomskan. Čia užsiiminėjo 
laikrodėlių taisymu. O kadangi Tomske buvo nemaž vagių, 
tai būdamas atsargus, K-skis tuos laikrodėlius laikydavo 
tam tikram maišely, kurį iš namų išeidamas imdavos su 
savim. Kartą teko jam nueiti pas gerą pažįstamą į svečius. 


5 Sk. Justino Dovydaičio knygą: „Z listow Sybirskiego Misionarza“, 
78 psl. ir doc. J. Tumo: „Siaulėniškis Senelis“, paskaitos, 28 psl. 
9 

Kaip paprastai, jis nuėjo su savo maišeliu, kurį ir pakišo 
po šeimininko Jova. To gi laikyta pora kambarinių šuniukų 
Svečiams susėdus arbatos gerti, pasigirdo nežmoniškas šu- 
niukų lojimas. Mat, šių išgirsta po lova kažką betiksint. 
Svečiai nuėjo žiūrėti, kas ten pasidarė. Kun. K-skis turėjo 
pasisakyti, pakišęs ten savo maišelį su laikrodėliais. 

Sibirijoj bebūdamas ėmė jis rašyt rusų kalba platų vei- 
kalą, kuriame norėjo išdėti visus savo tyrimų ir išradimų 
rezultatus. Pilna to veikalo antraštė buvo ši: 


Novaja i vsieobščaja 
Kosmogoničeskaja teorija 
a imienno 

Novaja teorija vulkanov, novaja teorija prois- 
choždienija ziemnogo šara, novaja teorija častic, 
vchodiaščich v sostav vsiakago tiela, novaja teo- 
rija neviesomych tiel, novaja teorija zvuka, no- 
vaja teorija vietra, novaja teorija dviženija i po- 
koja, novaja teorija ogniennych meteorov i vo- 
obšče vsiech sil, dieįstvujuščičh v prirodie. 

Sostavlena po zapiskam, izyskanijam i ličnym nabliudie- 
nijam ksiendza Ambrosija Kossarževskago, byvšago štatnago 
učitielia i člena učionych obščestv. 

Veikalas išėjo storas, apie 100 lankų in-4. Autorius pa- 
baigė jį rašęs 1871 m. ir pasiuntė Kijevan, II-jam rusų 
gamtininkų susivažiavimui. Rankraštis buvo gautas, -susirin- 
kime jis ėjo iš rankų į rankas. Bet autoriaus prašymas ne- 
buvo išpildytas, nes rusai gamtininkai netik to veikalo nei 
viso, nei dalimis neišspausdino, bet nepasirūpino net auto- 
riui sugrąžinti. Kai po kelių mėnesių K-skis to pareikalavo, 
gavo oficiąlį pranešimą, kad jo rankraščio niekur nesurasta. 

Tuo būdu mūsų gamtininko ilgų metų darbas nuėjo 
niekais. Jo rankraščiuose, patekusiuose Kaunan, teliko iš to 
didžiulio veikalo vos prakalba ir atskiros nuotrupos. Kas iš 
jų buvo galima sugraibyti, paduosime žemiau. 

Nepasisekimas su rusišku mokslo veikalu buvo nemažas 
smūgis seneliui mokslininkui. Kitas nemažesnis smūgis sutiko 
ji iš šalies lenkų laikraštininkų. 

Susitikęs pats su energingai proteslantų Sibirijoj varomąja 
propaganda katalikų tarpe, kun. K-skis parašė straipsnį, įvar- 
dintą: „Propoganda ludzizteį wiary, ukazana dla prze- 
strogi wierzącym katolikom“ ir pasiuntė laikraščiui 
„Przegląd Katolicki“ Varšuvon, prašydamas išspausti ir iš- 
leisti net atskira brošiūra; leidimo išlaidas pasiėmė užmo- 
kėti savo lėšomis. Į tai redakcija nieko neatsakė ir, tik gavus 
griežtesnį autoriaus laišką, pranešė, kad ji neapsiimanti to 
padaryti. Autorius niekaip negalėjo suprasti, dėl ko jo 
straipsnis atmeta. To dėl norėdamas gauti tikresnių 
žinių, parašė aukščiau minėtąjį ilgiausį laišką kun. H. Kos- 
sowskiui. Ar šis jam atsakė ir ką, žinių neradom. Bet ir be 
atsakymo dalykas čia aiškus. Varšuvos kunigams labai rūpėjo 
pasirodyti rusų akyse valdžiai ištikimais. Kadangi susižino- 
jimas su ištremtais Sibirijon kunigais galėjo mesti šešėlį ant 
jų politiško „čystumo“, tat jie su tokiu kietu nuobradu, kaip 
kun. K-skis, da mažiau tebuvo linkę turėti bet-kokių reikalų. 


Toks egoistiškas Varšuvos kunigų pasielgimas skaudžiai 
užgavo K-skį. Jo lenkiškas patriotizmas ima palengvėl aušti. 
Norėdamas ištirti, ar tik vieni kunigai lenkai taip jam nepa- 
lankūs, jis parašęs grynai mokslišką straipsnį „Apie vor:- 
tinklius pasirodančius pavasarį ir rudenį“, nusiuntė vienam 
Varšuvos mokslo žurnalui. Bet ir šio rašinio neįdėta. Minė- 
damas apie tai kun. Kossowskiui, mūsų gamtininkas, lyg pa- 
siteisindamas, ironiškai priduria: jis pasiuntęs Lietuvos 
voratinklius, nes „iš Koronos“ gauti negalėjęs. 

Žmogui, galinčiam ir turinčiam apie ką rašyti, tasai slo- 
pinimas balso lenkų spaudoj buvo labai skaudus, K-skis 
ypatingai tai atjautė. Dėliai to ir nenuostabu, kad jo laiške 
Kossowskiui randame šį nusiskundimą: 

„aštuoniolika metų bežiūriu progos, kad galėčiau atsiliepti katali- 
kiškai katalikų laikrašty. Dariau įvairių ilgų bandymų šiuo atžvilgiu, 
ir nei vienas man nepavyko“. 

Tas nepasisekimas buvo dar skaudesnis tuo, kad 1862 m. 
vasario mėn. K-skis buvo gavęs iš laikraščio „Pamiętnik 
religijno- moralny“ redaktoriaus kun. Szelewskio formalinį 

pakvietimą bendradarbiauti tame lenkų kunigijos organe!). 
Vargšas nesuprato, kad nors jis ir nepakitėjo, užtat pakitėjo 
lenkų kunigijos santykiai su juo. Jie buvo laisvi, o jis trem- 
tinys, valdžios pasmerktas, nuo visuomenės atskirtas ir to dėl 
laisviesiems pavojingas, lyg koks baisia liga apsikrėtėlis. 
Vienas tik Valančius, turėdamas užtektinai drąsos, nebijojo 
susirašinėti su įuo privačiais laiškais. 

Dešimtį metų pabuvus Sibirijoj, buvo leista tremtiniams 
kunigams grįžti Europos Rusijon, išskyrus tik Lietuvą. Dau- 
gelis, tuo pasinaudodami, persikėlė Kuršan. K-skio jų skai- 
čiuje nebuvo. Jis gera valia pasiliko Tomske. Dėl ko? Į šį 
klausimą šiandieną atsakyti sunku. Greičiausia bus tai pa- 
daręs dėl dviejų priežasčių: viena — kad tuo metu kaip tik 
(1875 m.) jo draugas ir geradaris Valančius buvo miręs, o 
antra—dėl pablogėjusios jo sveikatos. Būdamas paliegėlis ir 
pasenęs, ir turėdamas įmanomą gyvenimą Tomske, jis, ma- 
tyti, buvo nebetekęs energijos ir noro dangintis toliman 
Kuršan ir ten, besitrankant be vietos, pritirti gal dar didesnio 
vargo negu Tomske. Taip ten ir liko. 

Prieš pat mirtį dar kartą bandė pagarsinti savo išradi- 
mus rusų progresistų laikrašty „Viestnik Europy“. Tam tiks- 
lui parašė įdomų laišką to laikraščio redaktoriui. Bet ka- 
dangi K-skio rašinys buvo perdaug specialinis, tatai ir čia 
nerado vietos. 

Taip mūsų gamtininkas nei pas lenkus, nei pas rusus 
nesusilaukė pripažinimo. Tai buvo įo gyvenimo tragizmas. 
Visas jo gyvenimo darbas nuėjo niekais. Ta mintis buvo 
skaudžiausis seneliui smūgis. Jis jo nebeiškentė ir 1882 m. 
gruodžio 14 (26) d.?) Tomske persiskyrė su šiuo pasauliu. 

1) Tiesa, šio pakvietimo iniciatyva buvo išėjus iš vysk. Valančiaus, 
o ne iš Szelewskio. Mat, šiam negudriai paprašius Žemaičių Konsisto- 
rijos žinių iš Žemaičių vyskupijos kunigų gyvenimo, Valančius nurodė 
lenkui redaktoriui reikalingumą turėti savo korespondentas-bendra- 
darbis mūsų kunigijos tarpe, pridurdamas, kad tokiu bendradarbiu 
galėtų būti kun. K-skis. Tuomet tik Szelewskis teparašė savo pakvie- 
timą K-skiui. | 

2) Žemaičių Vyskupijos rubricelėj 1883 paskelbta, kun. K-skį mirus 
gruodžio 14 d. 1880 "m. Bet tai yra aiški spaudos klaida, nes jei įis būt 
miręs 1880) m., tai žinia apie jo mirtį būtų buvus įdėta Rubricelėn 1881 m., 


o ne 1883 m. Be to minėtas laiškas į „Viestnik Europy“ yra rašytas 
birželio 1881 metų. 


= 123 = 


II. 

Pažinę kun. K-skio gyvenimą, pažiūrėkim, kokios buvo 
jo pažiūros mokslo srity. Svarbiausias jo veikalas „Novaja 
i vsieobščaja Kosmogoničeskaja Teorija“!), matėm, yra žuvęs 
Kijeve. Rankraščiuose, patekusiuose Kaunan, beliko tik to 
plataus veikalo juodraščiai, bet toli gražu ne visi. Mes ban- 
dysime remtis tuo kad ir nepilnu šaltiniu. Gauta šiuo būdu 
K-skio pažiūrų santrauka, žinoma, bus taip pat nepilna. Bet 
ji vis dėlto duos mums galimybės pažinti bent atskirų K-skio 
teorijų branduolį. Mes išdėsime jas, kiek bus galima, paties 
K-skio žodžiais, neįsileisdami į jų kritiką. Pradėkim tat pir- 
miausia nuo veikalo prakalbos. Ji skamba šiaip: 

„Aš patiekiu sąžiningam skaitytojui peržiūrėti veikalą, pripildytą vpa- 
tingai svarbių pastabų ir įvairių naujų teorijų. Mokslo medžiagos jame 
surinkta didelė daugybė, tiktai suglaustoj ir trumpoį formoj. Pilnų di- 
sertacijų ir ištisų sistemų čia nėra, bet tai išėjo ne iš mano kaltės“. 

Pažymėjęs, kad veikalui pribręsti reikia atatinkamų aplin- 
kybių, būtent, tam tikrų priemonių, pagalbos, dvasios ramumo, 
užuojautos, ir kad pats to visa neturėjęs, autorius toliau 
taip rašo: 

„Pikto likimo numestas pasaulio pakraštin, begyvendamas tarp ne- 
kultūringų žmonių, aš neturėjau kuo sustiprinti savo protą, nei su kuo 
pasidalinti savo mintimis. Daugiau neg 18 metų aš buvau vienišas proto 
atžvilgiu, be knygų, be lėšų, visų apleistas ir užmirštas; aš neturėjau 
net teisės savo gyvenimą laisvai tvarkyti. Jei ir užrašinėjau knygon 
savo moksliškas pastabas, tai dariau tai atitrūkdamas ir laiks nuo laiko. 

Dėl suirusios sveikatos ir dėl šaltinių bei mokslo įrankių trūkumo 
šios pastabos negalėjo būti nei pilnos, nei tinkamai sutvarkytos. Tie 
netobulumai yra padidėję dar labiau per tai, kad mano kelionėje net 
mano užrašų juodraščiai, kaipo įtartini popieriai, buvo atimti, ir aš jų 
daugiau nebemačiau. Iš pirma surinktų užrašų beliko pas mane labai 
nedaug, man teko iš nauja jais užsiimti“. 


Taigi iš tų užrašų bandė dar kartą gyvenimo pabaigoj 
sudaryti naują rinkinį mokslo straipsnių, papildytų naujais 
tyrimais. To darbo tikslas buvo — „išaiškinti kai kurie tam- 
sūs ir slaptingi mokslo klausimai“, o taipgi „nuvargusiam ir 
darbuotis papratusiam protui pateikti peno ir pramogos“. 


!) Pirmoj redakcijoj jis buvo pavadintas „Zapiski i etiudy nabliuda- 
telia prirody“, vėliau „De principiis universi“. 

Autorius sakosi, pakartojąs čia savo išdirbtas pažiūras, ne- 
minėdamas visiems žinomų svetimų. Tas K-skio pažiūras 
žemiau ir paduodame atskirais straipsneliais. 


1. Materijos teorija. 

Savo pirmykščiame stovy materija yra buvusi vienalytė, 
dujota, nematoma. Kitėdama ji pagamino dabartinį, nuola- 
tinį, nevienodų jos dalių stengimąsi prasiskverbti į viena 
antrą, susijungti ir vėl sudaryti visur vienodą masę. 

Materijos atomai reikia suprasti ne kaip tam tikros, to- 
liau dalinti negalimos dalelytės, bet kaip tam tikros dujos 
(slg. vok. Atem, Odem, kvėpimas, dvasia). Visi chemijos ele- 
mentai yra sudėti iš tos pat pirmykščios materijos, skiriasi 
tik jos didesniu ar mažesniu sutirštėjimu bei susikibimu. 
Dėliai to jie galima vadinti izomeriškais bei alotro- 
piškais kūnais. 

Materija gali būti ketveriopame stovy: kietam, skystam, 
dujotam ir spindulingam. Šį pastarąjį K-skis sakos devyniais 
metais anksčiau išradęs negu Crooke'as. 

Materija žemės gabaluose randas inercijos valdžioj ir to 
dėl neįstengia nei savaime judėti nei jungtis. Norint priversti 
ją reaguoti, reikia ji sutrupinti, vad., panaikinti jos susiki- 
bimo stovis: Corpora non agunt, nisi soluta. 
Taigi privalom materiją ar ugny suskystinti, ar vandeny iš- 
tirpyti, kad jos dalelės galėtų laisvai judėti ir keisti savo 
vietą, giminumui veikiant. Bet kas čia pasakyta, teatsako 
vien chemiškam veikimui. Norint kalbėti apie fizišką jos 
veikimą į tolį, materijos gabalams nesusiduriant, turim pa- 
sigauti tam tikslui švelnesnių veiksnių bei įėgų, k. š. lakių 
dujų ir spindulingų skysčių (magnetizmo, elektros, šviesos, 
šilumos), kurie paprastai prie kietų kūnų prikimba. Bet ka- 
dangi tie skysčiai yra lakūs ir vieno kūno ilgai laikytis ne- 
gali, tatai jie kas valanda gauna atšokti ir vėl grįžti, kad 
galėtų išlaikyti tam tikrą pusiausvyrą. Jų veikimo srity įvyk- 
sta nuolatinė fliuktuacija, kartais net staigi ir galinga. Tie 
tai skysčiai, eidami kiaurai per akmeninius gabalus ir ga- 
mindami aplink juos tam tikrą atmosferą, sudaro jų lyg gy- 
vybinį elementą. Kiekviena materijos dalelė, kiekvienas 

žvirgždelis turi savo atskirą atmosferą ir dagi ne vieną. 
Žemė, pav., turi net penkias atmosferas: azoto, deguonies, 
vandens garų, vandenilio ir angliarūkšties. Visos jos įungias 
su kitomis, maišos savitarpy, bet gi kiekviena priklauso kitų 
dėsnių ir atrodo nepareinanti nuo kitų. 

Tas pat ir su mažytėmis materijos dalelių atmosferomis. 
Kiekvieną iš tų dalelių, lyg debesiu, apsupa netik anos pen- 
kios atmosferos, bet ir kitos daug subtilesnės ir daugingės- 
nės, būtent, magnetizmo, elektros, šviesos (daugiausia nema- 
tomos) ir šilumos. Tos atmosferos glūdi viena kitoj, skver- 
bias viena į kitas ir neretai traukia viena kitas. Kiekviena 
iš jų turi savo atskirą įudrumo laipsnį ir bangavimo sistemą: 
mat, kitas yra magnetizmo judesių lengvumas, kitas elektros, 
kitaip laikos tuo atžvilgiu šviesa, kitaip šiluma, o tai dėl 
nevienokio jų tamprumo, nes kiekvienas iš tų spindulingų 
skysčių, kaip tai jau pastebėta dujose, turi savo veikimo 
būdą. Dujų difuzija įvyksta visai atskiru būdu, nepareinančiu 
nuo jų plėtimosi laipsnio. Sutirštinimas vienų dujų, nepadi- 
dina kitų difuzijos. Visai taip pat laikos ir spindulingieji 
skysčiai, bet tik tol, kol judėjimas juose eina be paskubio; 
bet lig tik jiems, pusiausvyrai ūmai dingus, tenka ūmai 
blokštis iš vienos vietos kiton, jie, belėkdami su dideliu grei- 
tumu, traukia paskui save ir materiales daleles, sudarydami 
neretai žmonėms visai nepageidaujamų pasėkų. 

Chemiški kūnų skirtumai eina iš pirmykščios materijos 
sutirštėjimo.  Pav., akmuo yra ne kas kita, tik susibūrusi 
elektra, kuria jis ir dabar gali pilnai virsti, ėmus jį nuolat 
trinti. Vadinas, iš etero kietas kūnas, ir iš kieto kūno eteras. 
Eteras gi tai elektros substratas. 


2. Traukos bei gravitacijos teorija. 


Pasauly viską matom nepaliaujamai judant, nuolat besi- 
sukant, besikeičiant. Tačiau, nežiūrint to, tvarka ir harmonija 
jame mei valandėlei nedingsta. Kūnai milionais mylių nutolę, 
laikosi vieni kitų, lyg būtų virvėmis pririšti. Artimiausi daik- 
tai užleidžia vietą kitiems, keičias, bet tuo nesudaro nei suiru- 
tės, nei sustojimo, nors daiktų yra neapsakomai didelė dau“ 

gybė. Taigi tenka tarti, kad visus juos valdo vienas dėsnis. 
To dėsnio nuo amžių yra ieškoję išminčiai. Kepleris atrado 
planetų bėgimo dėsnius. Newtonas nurodė jų priežastį. Jo 
mokslas šiandien yra visų priimtas. Jis išaiškina Koperniko 
sistemą ir visus dangaus kūnų judesius. Tačiau visuotinoji 
trauka nepaliauja buvus slaptinga ir neišeina iš hipotezės 
stovio, nes jos kilmė pasilieka neaiški. Ši jėga neišaiškina 
visų apsireškimų ir neapima visos būtybių grandinės. Jos vei- 
kimui nepasiduoda kūnai besvoriai (imponderabilia) ir net 
gazai ne visada jos klavso. Jų jungimosi dėsnis prieštarauja 
svorio dėsniui (slg. skysčių difuziją). Netiesą tat yra pasakęs 
Laplace: „Je n'ai pas besoin de cette hypothėse (de Dieu), 
la loi de la gravitation universelle suffit A tout“... Vienos 
traukos neužtenka, nes šalia įos gamtoj išeina aikštėn jai 
priešinga atstumiamoji jėga (vis repulsiva), kurią matom 
vienų kūnų tamprume, atomų neglaudume, dujų besiskėtime, 
šilumos, elektros, magnetizmo atstumiamuose apsireiškimuo- 
se, nekalbant jau apie mechaniškąją nuocentrinę jėgą, ky- 
lančią kūnams greit besisukant. 

ių dienų pažiūromis, nuo visuotinosios traukos pareiną 
ne tik dangaus kūnų sąryšiai, bet ir kritimas kūnų mūsų 
žemės paviršiuje, traukimasis gabalų ir lašų vienų į kitus, 
jungimasis pūslelių putoje, glaudumas glodintų stiklų, lipnu- 
mas skysčių, kapiliarumas, skverbimasis vienų skysčių į ki- 
tus, sugeriamybė (popiery bei audiny) ir t. t. Be to tąja pat 
trauka aiškinama laikymasis sukibusių molekulų kietuose 
kūnuose, mechaniškas atomų sąryšys, chemiškasis giminu- 
mas, elektros ir magnetizmo trauka... Bet visos tos jėgos 
nesiduoda sujungti krūvon, kiekviena iš tų grupių turi savo 
ypatingą pobūdį ir visai kitokią kilmę. 

Prie tos priešingybės dviejų įėgų, traukiamosios ir atstu- 
miamosios, prisideda dar ir kitos sunkenybės. Trauka len- 
gva suprasti tarp dviejų kūnų; kas kita, kai prie dviejų pri- 
sideda dar trečiasis kūnas; tuomet jų savitarpis veikimas labai | 
sunku apskaityti (pav. saulės, žemės ir mėnulio). „Trijų kū- 
nų“ uždavinys tebėra dar po šiai dienai griežtai neišspręs- 
tas. O ką besakyti apie traukos veikimą tarp saulės, saturno, 
jo žiedų ir 10 mėnulių! 

Be to žvaigždžių ir planetų įudėjimams išaiškinti reika- 
linga yra dar trečioji — stumtelėjimo bei metimo jėga (sila 
pchnięcia, motus proiectionis), veikianti liečiamosios krypti- 
mi į kūnų kelią. Jos veikta tiek kartų, kiek yra kūnų beju- 
dančių ratilėtais keliais. Visa tai painioja jau ir be to painų 
dalyką. 

K-skis toliau įrodinėja, kad visuotinoji trauka nėra pir- 
mykščias bei pamatinis materijos dėsnis, įi esant kito daug 
bendresnio dėsnio vien atskiras žygis. Tuo visubendriausiu 
dėsniu būsią materijos pirmykščioji vienaly- 
tybė ir šiandienis jos siekimas iš neviena- 
lytybės grįžti pirmykščios pusiausvyros 
stovin. To dėl visoki pasauly kitimai, įvairūs susikibimo 
stoviai (kietas, skystas, dujotas), formų įvairumas, kūnų bei 
elementų savybių nevienodumas, spinduliavimas bei garavi- 
mas, materialinės emanacijos bei emisijos (pav. šviesa), visoks 
mechaniškas bei chemiškas judėjimas, visokios įvykstančios 
žemės rutuly atmainos šilimos, oro, vėjai, uraganai, žemės 
drebėjimai, vulkanų išsiveržimai, žodžiu sakant, visas orga- 
niškojo ir neorganiškojo pasaulio mechanizmas, visi tie kin- 
tamų būtybių antplūdžiai ir nuoslūgiai, — visa tai pareina 
nuo vienos vyriausios priežasties — nuo materijos ne viena- 
lytybės ir įvairaus įos sutirštėjimo būdo bei laipsnio, nuo 
masių santykio — svorio, tūrio, erdvės, kiekio ir eilės at- 
žvilgiu, kaip įos savytarpy įungias ir kombinuojas. 


3. Šviesos teorija. 

Mokslininkai turi nūn dvi šviesos teoriji: vieną emisi- 
nę, antą —undulacinę. Teorija, aiškinanti šviesos pri- 
gimtį etero virpėjimu, negali išsilaikyti. Nes jos laikantis 
kaip, pav., išaiškinti faktas, kad šviesa gali įeiti kūnuosna, 
juose liktis ir po kiek laiko vėl iš jų išeiti? Toks šio spin- 
dulingo skysčiaus likimas kūnuose vadinas jo paslėptuo- 
ju stoviu, o pals įo švytėjimas — forforescencija. 
Tokių kūnų, galinčių šviesą pagauti ir vėl išleisti, yra ne- 
maža. Jų labiau žinomi yra šie: sieros kalcis, Horo kalcis, 
sieros stroncis, chloro kalcis, sieros baris, deimantas ir k. 

Kai kurie jų gali švytėti ištisus mėnesius. Vadinas, čia spin- 
dulingoji lakioji šviesa įeina kristalan, jame sutirštėja, nu- 
stoja lakumo ir lieka rimties stovy, o išeidama iš jo vėl tam- 
pa spindulinga ir laki. Kur gi čia nuolatinis mechaniškas 
veikimas ir nepaliaująs etero virpėjimas?  Virpanti sty- 
ga, sykį sustabdyta, daugiau nebevirpa, jei jos iš nauja 
kas neužgaus. O sustabdyti judėjimas etero, kurs kiaurai 
eina per visus kūnus, negi galima. Be to remiantis virpėji- 
mo teorija negalima išaiškinti nei chemiškas spindulių vei- 
kimas, nei jų glaudus susijungimas su kūnais, iš kurių jie 
vėl išeina laisvi. Lygiai negalima išaiškinti nei elektros sta- 
tiškojo stovio. 

Tuo būdu, visuotinojo undulacinės teorijos viešpatavimo 
laikais, K-skis turėjo drąsos laikytis Newtono emisinės teo- 
rijos, prie kurios dalimi grįžta ir dabartinis mokslas. 


4. Žemės atsiradimo teorija. 


Mano tyrimai, sako K-skis, verčia mane manyti, kad žemė 
yra meteorologiškas padaras, atsiradęs ne iš ataušusios lavos, 
buvusios pirma skysčio stovy, bet, sulyginti, šaltu ir sausu 
keliu iš smiltėto bei dulkėto debesio, nusėdusio ir susibūru- 
sio vienan gumulan. Šis dulkėtas debesys yra susidaręs iš 
dujotos pirmykščios materijos tokiu pat būdu, kaip ir ledo 
kristalai, plaukioją ore, susidaro iš nematomų vandens garų 
stipraus šalčio metu. Tokiu pat būdu ir dabar oro erdvėse 
atsiranda krintančios pasatų dulkės ir sausasis rūkas, lieka- 
nos kadaisia buvusių kosmiškų ir geogoniškų nuosėdų, atsi- 
radusių tirštėjant bei chemiškai besiskaidant sausoms dujoms 
iš silicijo vandenilio. chloro silicijo, foro silicijo rūgšties ir 
k. Šitas dulkėtas debesys yra susidaręs panašiu būdu, kaip 
dabar kad susidaro ore meteoriškieji debesiai, gaminantieji 
savy atsiradimo metu meteoriškas dulkes ar susikristalizavu- 
sius akmenų bei metalų gumulus (aerolitus), virtusius kie- 
tomis masėmis magnetizmo ir elektros jėgų veikimu. Šioms 
pirmykščioms dulkėms nusėsti bei susispiesti yra padėję 
siautusios anais laikais vietomis su pertraukomis smiltėtos 
audros su žaibais, kurie, bangiškai veikdami į dulkių debesį 


— 139 — 


savo elektra jungė ištisus žemės klodus, vandeniui bei įo ga- 
rams padedant. Tos nuosėdos, lyg per sietą sijojamos, krito 
atvejų atvejais ir nelygiai pirmykščiai susidariusin gumulan, 
kuris tuo būdu yr tapęs visuotinos traukos centras. Jame 
audroms siaučiant ir dulkėms bekrintant, yra susidarę že- 
mės klodai, sluogsniai ir tarpusluogsniai (prosloiki), visai 
panašūs mūsų paprastų sniego pusnynų sluogsniams, susida- 
rantiems pūgos metu, o taipogi ir amžinai aukštų kalnų šlai- 
tus dengiančių ledynų tarpusluogsniams. To dėl įvairios rūk- 
šlės ir įdubimai sluogsniavimuose ir visokios aukštumos 
žemės paviršyje yra pasidarę ne žemės žievei kylant bei 
žlungant, ne skalaujamojo vandens veikimu, bet daugiausia 
pasikartojamuoju su pertraukomis sausų dulkių kritimu ir 
viešpatavusio tuomet vėjo -pūtimu. Ugninis atvejais vėjas ir 
elektros jėga buvo anos pirmykščios materijos tvarkytojai; 
jie tai ir sudarė viduję žemėj sudėtį ir išmaišė visas jos da- 
lis; jie veikė mechaniškai, fiziškai ir chemiškai. Įvairaus 
laipsnio elektros ugnis tirpino gatavų jau kristalų, smiltelių 
ir dulkelių briaunas ir tuo įungė jas uolosna. Ta pati ugnis 
žaibo "pavidale, prasiskverbdama kiaurai per žemės tirščius, 
palikdavo juose įvairių gyslų; ta pati ugnis, belėkdama di- 
deliu greitumu ir tuo patraukdama paskui save dujotų-že- 
mėtų dalelių bangas, kiaurai pereidavo per organizmų lie- 
kanas, kurios nuo to suakmenėdavo. Suakmenėjimai ir visos 
flecinės formacijos, ne diluvialinės neišskiriant, yr atsiradę ne 
pasaulinio tvano metu, bet šešių kosmogoniškųjų dienų tar- 
pe, kai dar žmogaus nebuvo. Be to tvanas, be vietos apar- 
dymų, ir tai tik pradžioje, nieko kita padaryti negalėjo. Di- 
džiausios audros nepadaro jūros paviršiui įdubimų didesnių 
per 100 pėdų. Žemės apardymai, kad ir įvykdavo, bet nuo 
visai kitokių priežasčių, kaip tai matyti iš glodintų suakme- 
nėjimų ir apgraižytų akmenų. Dideli akmenys, išmėtyti že- 
mės paviršių, nėra atėję su ledu iš šiaurės ar iš pietų, bet 
yra nukritę iš oro. Vadinamos „kaulų uolos“ atsiradę iš kal- 
nų atkrantėsna uragano krūvon suneštų įvairių gyvulių ir 
užverstų storais dulkių klodais. Nuo vandens, o gal ir nuo 
elektros, mėsų krūvos, kad ir iš visų pusių pridengtos, ėmė 
pūti ir nykti, liko tik kaulai ir tos tuštumos, kuriose pra- 

džioj yra buvusi mėsa. Anais audringais laikais užsilikę gyvi 
mamontai ir pirmykščiai elniai, užtikti dulkių audros, lik- 
davo užpilti ir pasilikdavo stovimoįj padėly, kaip jie kartais 
ir nūn atrandami. Iš tos priežasties visos žemės formacijos 
yr atsiradusios beveik vienu laiku, ir todėl milionai metų, 
kurių mokslininkai reikalauja jų susidarymui, reikia laikyti 
išmislais ir pasakomis. 

Norintiems pažinti mūsų flecinių kalnų struktūrą, K-skis 
siūlo padaryti šį gan lengvą eksperimentą: reikia prirengti 
dvejopos rūšies miltelių (pav. kalkių ir suodžių) ir sijoti per 
tankų sietą, kol susidarys kūgio pavidalu kauburėlis. Piau- 
nant peiliu tą kauburėlį, galima bus pamatyti įvairūs klodai, 
visai panašūs savo sluogsniavimu mūsų smėlio, molio bei 
žvyro kauburiams. Taigi autorius ir daro išvadą, kad mūsų 
kalnai ir kauburiai yra susidarę ne okeanų bangavimu ir ne 
žemės žievės pakilimu aukštyn, bet kritimu iš žemėtų ban- 
guotų, o kartais ir koncentriškų debesų, plaukiojusių anais 
laikais žemės atmosferoj. Dėliai to K-skis net žemės žievės 
idėją, o taipgi jos ugningo vidurio teoriją laiko gryna nesąmone. 


5. Vulkanų ir žemės drebėjimų teorija. 


Vulkanais daug užsiiminėta, manyta, kad jie nemaž pa- 
dėję ir žemei susiformuoti. Dar ir šiandien laikoma jie tam 
tikrais garvilkais bei kaminais, susisiekiančiais su ugniniu že- 
mės vidum. Ši nuomonė, kad ir atrodo iš pirmos pažiūros 
panaši tiesai, negalima laikyti tikra, nes pats ugninis mūsų 
žemės vidus tėra kol kas vien hipotezė. Jos laikytis — tai 
vis tiek, kaip kad kas sakytų, jog debesys, iš kurio kyla žai- 
bas, esąs tikra ugnies jūra. O antra — tie garvilkai, turin- 
tieji įjungti žemės paviršių su jos vidum, yra grynas prasi- 
manymas; tokių garvilkų gamtoj visai nėra. Jų vietoj yra 
vien tam tikro gilumo žemės įdubimų kalnuose (vulkanų 
krateriai-žiotys), visai užkimštu dugnu, kaip tai galima ma- 
tyti Islandijos geizeriuose. Tas pat galima konstatuoti, atidžiai 
tiriant pačius vulkanus, pav., Amerikoj ir kitur. 

Žemė yra didžiulis elastiškų (dujotų) ir spindulingų sub- 
stancijų rezervuaras, galįs kaip anglis įsiurbti dujų; ji yra 

persisunkusi magnetizmu ir visa pilna elektros. Šie iš visų 
spindulingų kūnų subtiliausi ir judriausi skysčiai sudaro lyg 
žemės kvėpavimą, bei jos kraują, tekantį jos viduriuose. Tie 
skysčiai esti glaudžiai susijungę su kietais kūnais, nors da- 
limi gali nuo jų atitrūkti ir pasklysti tuščioj erdvėj į visas 
šalis, kur jie, bent kiek praskydę, sudaro tam tikrą kietų kūnų 
atmosferą. Jų plėtimasis eina iš to, kad jie yra dideliai įu- 
drūs ir linkę grįžti pirmykščios pusiausvyros stovin. Ir kaip 
tiktai toji pusiausvyra kur nors žemės rutoj!) būna pertraukta, 
tuojau susidaro plačioj erdvėį judėjimas. Iš čia kyla atmos- 
Ieriškos audros, o taipogi ir uraganai žemės viduje. 

Pasigaudamas toliau dviejų elektros rūšių: mažiau sutirš- 
tėjusios ir to dėl subtilesnės negatyvios ir labiau sutirštėjusios 
ir to dėl mažiau judrios, pozityvios elektros, ir išaiškinęs žaibo 
mechanizmą jų susijungimu kibirkštyje, K-skis taip toliau tęsia: 

Ugniakalnių išsiveržimas įvyksta, kai virš debesų artėja 
žemėn kosmiškasis žemėtas debesys, susidaręs iš sauso per- 
matomo rūko, lydimo dažnai vandens garų, panašus pirmykš- 
tiems geogoniškiems debesiams, pritvinkęs negatyvios elek- 
tros: tuomet pozityvioji elektra ir magnetizmas, veikiantieji 
visada kartu ir savytarpy besijungiantieji, kaip azotas su de- 
guoniu atmosteroj, ištrykšta iš žemės ir jungias su spindu- 
lingąja meteoriškąja substancija, artėjančia į mus iš erdvės 
gelmių. Šis susijungimas įvyksta įvairiose aukštumose, kar- 
tais net po žeme, k. š. pav. žemės drebėjimuose, o kartais 
keliais tūkstančiais pėdų virš vulkano žioties. Susidariusioj 
lavoį vienos materijos dalys turi telūrišką kilmę, kaipo im- 
tos iš žemės ir elektros iš ten atneštos, — tai pačios lengviau- 
sios ir nežymios; kitos iš aukšto — iš atmosferos, ir šios su- 
daro tai, kas vadinama vulkano išsiveržimo produktais, bū- 
tent, pelenai, lava, smiltys, akmenys, kuriais neretai apipi- 
liama vulkano apylinkės. Jei šis fenomenas įvyksta jūros 
gelmėje, tai susidaro sala, kurią betgi bangos užlieja. 

Žemės drebėjimai pareina nuo žemiškųjų masių sudėties 
įvairumo ir nuo jų įvairaus elektros laidumo. Kai žemėj 
kur nors nutrunka pusiausvyra, elektra ir magnetizmas tuoj 


1) Ruta -- vieton rutulio pastatyta Terminologijos Komisijos. 

ima judėti, bet dėl ivairių žemės sluogsnių tie skysčiai savo 
kely sutinka kliūčių. Dėliai tų kliūčių žemės masėse vieto- 
mis susispiečia daug elektros, pakyla jose temperatūra, jos 
ima virpėti, išduodamos įvairių garsų. 

Tėmydamas per mikroskopą vandens lašelį, susidūrusį va- 
landėlei su karminu, Brownas pastebėjo, kad varsos dalelės 
lašely nuolat juda. Šis įdomus, gerai dar neištirtas fenome- 
nas, vadinas Browno judėjimu. Bet jei vandens laše, kurs 
yr pilnai vienalytis, randame nuolatinių judėjimų, tai kas da- 
ros žemės rutoj, sudarytoj iš tiekos elementų ir užimančioj 
tiek erdvės? Šią rutą veikia netik artimieji debesys, susidarą 
atmosferai keičiantis, bet ir tolimi dangaus kūnai. Antplū- 
džiai ir nuoslūgiai tai aiškiai įrodo. Panašūs bangavimai ran- 
das ir elektromagnetiniame okeane, tik jo bangos yra taip 
lengvos ir subtilės, kad paprastu laiku nelengva jos pastebėti. 

Iš tos vulkanų teorijos, kurią aš čia pirmą kartą patiekiu, 
sako K-skis, plaukia išvados: 1) kad kūgio pavidalo ugnia- 
kalniai yra ne kas kita, kaip panašumas į anglio kūgelius, 
susidarančius (senovinėse) elektros lampose ir atkreiptus į 
tą aparato dalį, iš kur plaukia pozityvioji elektra; 2) kad ga- 
limi vulkanai be kratero, kaip tai ir yra atrasta Naujam 
Pietų Wallise. 

Norint gerai suprasti vulkanų fenomenus, reikia gerai pa- 
žinti smarkių viesulų bei sūkurių-tifonų apsireiškimai. 


6. Vėjų teorija. 


„Teorija, aiškinanti vėjų atsiradimą šilumos veikimu, kurios ikšiol 
laikosi beveik visi lizikai ir meteorologai, yra neapgalvota ir negudri, 
ypač netinkanti smarkiems vėjams išaiškinti. Beveik kiekvienas jos įro- 
dinėjimas prieštarauja gamtos apsireiškimams. Tos teorijos įkūrėjai 
yra pastebėję, kad, atidarius šilto kambario duris ir laikant uždegtą 
žvakę, galima matyti dvi priešingi oro srovi, vieną šaltą, einančią že- 
myn, o antrą šiltą, kylančią aukštyn. Šį paprastą gamtos apsireiškimą 
jie pritaikė ir visoms oro srovėms atmosieroj. Bet, kiek man žinoma, 
niekam neatėjo galvon susidomėti tuo, kad atmosferoj nėra jokių už- 
darų vietų, panašių į kambarį, ir nėr kiaurynės, panašios į duris, per 
kurią suspaustas oras galėtų veržtis. Be to ir duryse oro judėjimas 
yra ne gulsčias, bet statmenas — iš apačios viršun ir iš viršaus apa- 
čion, ir prieg tam taip silpnas, kad begalėtų nebent epušės lapus pa- 
judinti, o ne patį medį. 

Tai teorijai apibendrinti sugalvota kaž kokios pusiaujo ir ašigalių 
oro srovės, lyg tartum žemė būtų kokia ruta, ir lyg tartum vėjai 
pūstų meridianu vienu užsimojimu ir galėtų perpūsti visą pusrutį. 
Bet iš meteorologiškųjų Žemėlapių, pridedamų prie ministerijos leidžia- 
mojo laikraščio Sievernaja Počta, pasirodo, kad tokių pas mus 
vėjų nėsama, kad vėjai mūsų krašte yra apsireiškimai labiau vietiniai 
negu bendri, nes kiekviena gubernija tą pačią dieną turi savo ypatingą 
vėją, savo jėga ir kryptimi neatsakantį vėjams gana artimų kaimyni- 
nių gubernijų. Net ir toj pačioj vietoj ir tuo pačiu laiku pasitaiko ke- 
letas vėjų“. 


Čia autorius pasakoja, kad Bijske matęs sykį, jog apačioj 
žemai pūtęs vienas vėjas, o aukštai — kitas, kaip rodo plau- 
kiančių iš kamino dūmų kryptis. Toliau K-skis taip rašo: 


„Ypatingai pažymėtina tai, kad kur tos teorijos nurodymu vėjų turėtų 
būti, ten jų nėra. Pav., jų neturėtų būti užšalusioje šiaurėje žiemos 
metu, o ten jie kaip tik siaučia visa jėga (būranai); neturėtų jie būti 
vidūdienį bet kokioj vietoj, kaipo labiausiai nutolusioj nno apšviestų 
tuo laiku rutos krantų, o vėjai daugiausia tuokart ir pakyla. Ir prie- 
šingai — įiems labiausia reiktų pūsti rytą ir vakarą, saulei tekant ir 
leidžiantis, t. y. dienos ir nakties sienose, dviejų nelygiai įkaitintų pus- 
ručių srity, o jie lyg tyčia tuomet ir pasiliauja. Galop jie priešingai 
teorijos nurodymams kyla ne iš tos pusės, iš kurios jų tektų laukti. 
Ten, kur tikrumoj pučia vakaris vėjas, ten pagal teoriją turėtų pūsti 
rytys ir priešingai. Ši teorija reikalauja, kad aukštais oro sluogsniais 
plauktų šiltoji srovė, einanti nuo pusiaujo, o žemais — šaltoji, einanti 
nuo ašigalių, bet taip nėra; peiešingai, oras įkaista nuo saulės tik Že- 
muose sluogsniuose, o aukštai jis yr labai šaltas, kaip tai rodo oro la- 
kūnų stebėjimai. 

Dar šiaip taip būtų galima sutikti su tąja teorija, jei gamtoj tebūtų 
vien silpni vėjeliai, k. š. krantiniai (brize), kintamieji kalnų krantuose, 
ir vėjai, sekantieji saulę giedriomis dienomis. Bet gamtoj, kaip žinom, 
yra galingų vėjų, šturmų, uraganų, sūkurių. Sakoma, kad sūkuriai at- 
sirandą dviem priešingom oro srovėm susitikus, bet šitoks aiškinimas 
yra vaikiškas, lygiai kaip kad kas žaibą stengtųs išaiškinti dviejų de- 
besų, lyg dviejų kalnų, susitrenkimu. Sūkurių būna taip galingų, kad 
jie kartais geležinius dalykus susuka uždaruose kambariuose. Vadinas, 
čia veikia ne šiluma ir ne sukamasis oro judėjimas“... 


K-skio išmanymu vėjai yra magnetizmo ir elektros jėgų 
padaras. Artėjant priešingiem dviejų magnitų poliam, jau- 
čiama tarp jų šalčio: artėjant vienodiem dviejų magnitų po- 
liam, kila šiltas dvelkimas. Medikams ir tizikams yra žino- 
mas elektros vėjelis (aura electrica), einąs iš elektriškų prie- 

taisų smaigalių. Tai yra išskaidytas elektros veikimas. Vė- 
jas (o taip pat vandens viesulai, uraganai, sūkuriai ir žemės 
drebėjimai) eina ne iš mechaniško veikimo bei oro statikos, 
bet iš greito jame smerkimosi spindulingų skysčių (elektro- 
magnetizmo), daug judresnių neg šiluma, kurie savo tėkme 
patraukia ir mažiau judrų orą, kaip kad oras, būdamas su- 
judintas, traukia su savim mažiau judrias jūros bangas, ma- 
lūno sparnus ir kitką. 

Pripažindamas, kad magnetizmas, būdamas visų spindu- 
lingų skysčių subtiliausis ir judriausis, įstengia patraukti 
tirštesnę už save elektrą, o ši —dar inertesnę šilumą, K-skis 
tvirtina, kad vėjų bei sūkurių esama ne vien žemės pavir- 
šiuje, bet ir jos viduje. Ten tie skysčiai įsigalėję veikia su 
nepaprasta jėga, sudaro ugninius kamuolius, tirpina uolas, 
gamina vulkanų išsiveržimus. Paprasti vėjai niekuo nesi- 
skiria nuo vėjų, viešpataujančių žemės gelmėse. Aristotelis 
vadino juos pneuma; magnetizmas ir elektra senovėj lai- 
kyta sausomis žemės ekshaliacijomis. Skirtu- 
mas nuo paprasto vėjo tik tas, kad prie magnetinio stūmėjo 
ir ištisos eilės tirštesnių skysčių vagonų, einančių draug su | 
juo ir paskui jį, nėra gale prikabinto, sulyginti, sunkaus oro 
vagono, kaip tai esti pas mus žemės paviršiuje. 


7. Krintančių žvaigždžių teorija. 


Šių dienų mokslas mano, kad krintančios žvaigždės — 
tai kieti kūnai, besisuką pasaulio erdvėj beveik planetiniu 
greitumu ir tepastebiami, kai įeina žemės orbiton. Moksli- 
ninkų išmanymu jie užsidegą, besitrindami į žemės atmos- 
ferą. 

Kaip klaidinga yra ši pažiūra, pakankamai, anot K-skio, 
įrodą kad ir šie pastebėjimai. 

Žinodamas, kad krintančių žvaigždžių gausiausis laikotar- 
pis yra lapkričio nuo 10 lig 15 d., aš, rašo K-skis, stengiausi 
surasti patogiausį laiką joms stebėti, bet visos dienos buvo 
tuomet ūkanotos ir tik lapkričio 13 d. (1863 m.) pasirodė 
giedri. Išėjau tad vakare 8 val. su tarnu į artimą Varnių 
aukštumą ir ten apie valandą žiūrinėjau į šiaurinę dangaus 

skliauto pusę. Buvau dideliai patenkintas apsireiškimais, 
kurie man teko pamatyti. Per trumpą laiką priskaitėm 27 skrie- 
jančias žvaigždes įvairaus dydžio ir įvairiomis kryptimis. 
Didžiausios ir skaisčiausios man teko pastebėti apie poliaus 
žvaigždę šalia Grižalo Ratų iš rytų pusės. Tų apsireiškimų 
pobūdis pasirodė visai kitoks, negu galėjau įsivaizdinti iš 
kitų mokslininkų aprašymų. 

Pirmiausia nustebino mane krintančių žvaigždžių bėgimo 
iėtumas, ypač didesnių ir skaistesnių. Užuot planetinio grei- 
tumo išvydau vien įų slinkimą, riedėjimą ir šokinėjimą: 
vienos leidos, lyg vorai voratinkliu, pasipurtindamos ir pa- 
šokėdamos; kitos bėgo, kaip akmenys nelygia vieta, daiktais 
po kelis kartus sustodamos savo bėgime; kitos spindėjo 
beskriedamos įvairiaspalvia šviesa, taip kad stebėtojas lengvai 
galėjo patėmyti jų šviesos didėjimą bei mažėjimą. 

Kitas mane sudominęs dalykas — buvo tai kreivi bei 
laužtiniai jų bėgimo pėdsakai. Vieni jų buvo sulenkti įvai- 
riomis kryptimis, sudarydami lyg zigzagą, kiti nubrėždavo 
didesnius bei mažesnius lankus. 

Trečia—tai, kad viena žvaigždė pakilo statmenai iš apa- 
čios viršun, kas yra ir kitų mokslininkų (Rrandes'o) paste- 
bėta. 

Bet puikiausiu to vakaro fejerverku buvo didelis ugninis 
Aitvaras — Draco volans, kurį pirmą kartą savo gyve- 
nime temačiau ir kurio niekad neužmiršiu. Palyginti jis ga- 
lima su gražiausia ilga, smaila, ištiesta kometos uodega. 
Atrodė lyg didžiulis kardas (keliolikos gradų), smailai už- 
baigtas. Jame pirmiausia buvo galva ir ilga pasišiaušusi ietis, 
leidusi iš savęs ugninius spindulius, nukreiptus į užpakalį. 
Kaklas bei rankavietas ir pats to ugninio baisūno galias buvo 
be spindulių. Išėjo jis iš aukščiau nyrodytos vietos (apie po- 
liaus žvaigždę) ir nulėkė į rytus per keliasdešimts gradų ir ten 
pranyko nepalikdamas jokios žymės. Slinko jis gulmenai ir 
palengvėl, lyg koks žaltys, ir tai mus labiausiai stebino. 

Iš tų pastebėjimų savaime aišku, kad tiek krintančios 
žvaigždės, tiek bolidai yra ne kas kita, tik įvairiausi elektros 
apsireiškimai mūsų atmosferoj. Jų greitumas yra nevienodas, 


lygiai kaip ir pačios ore plaukiojančios elėktros. Šis univer- 
10 

salinis skysčius, iki lieka ore pasklydęs, yra rematomas, bet 
kai žaibo greitumu susikaupia tam tikromis sąlygomis vienon 
vieton, ūmai nušvinta, net dieną, sudarydamas matomą, 
nors be griausmo, didesnę ar mažesnę kibirkštį, iš kurios 
kartais išleidžia ir kietą kūną, kaip tai matom perkūno ug- 
niniose rutose. Tų apsireiškimų tolumas būna taip pat 
įvairus, kaip ir jų greitumas. Kai kurie esti taip arti, kad 
beveik galima jie paliesti. Stengtis surasti jų paralaksės 
tuščias darbas“. 


8. Įvairenybės. 


Be aukščiau paduotų teorijų K-skio rankraščiuose radau 
nemaža ir kitokių įdomių pažiūrų, kurios anais laikais buvo 
tikrai pažangios. Pav., K-skis įrodinėja, kad juodoji spalva 
nėra tai spalvų negacija, jų nebuvimas, bet savita, atskira 
tikra spalva. Jis tvirtina, kad ji pastebiama net vaivorykštėje. 

Kitur jis kalba apie savaime judančius akmenis, kuriuos 
graikai vadindavę žugvyo: Aido. Apie vieną tokį akmenį jam 
(1863 m.) pasakojęs Jokūbas Zaremba, valstietis ūki- 
ninkas iš Užlunkio vienasėdžio (tarp Balsių ir Nevaičių 
Kauno gub.), žmogus regimai protingas, 44 m., kuris tvirti- 
nes, kad Šventosios dvarely (Šventy Hiyza), pas vietos 
užvaizdą (rodos Boskį) matęs kadaisia žalmargą akmeninę 
rutą, kuri, audros metu padėta ant stalo, griaustiniui net 
toli griaujant, imdavus savaime po visą stalą bėgioti, išduo- 
dama balsą, panašų vapsvos zvimbimui, kuris net kitam 
kambary buvo girdimas. Pranešimas baigias šia K-skio pas- 
taba: „To del -reikia manyti, kad neklydo Plinijus, tvirtin- 
damas, kad ir akmenys turi savo balsą“. 

Kitur paduoda kaip faktą, kad kepamieji duonos bakanai, 
kartais, atsistoję pečiuj, ima suktis apie savo ašį. 

Negalima čia ne priminti ir K-skio pažiūrų į saulės si- 
stemą. Viešpataujanti Kopernikinė teorija jam neatrodė tikra; 
jo išmanymu tikresnė esanti Tycho de Brahės teorija, kuri 
ir įsigalėsianti ateityje. Reikalaujamas toj teorijoj neapsa- 
komai didelis saulės bėgimo greitumas neatrodė K-skiui ne- 
galimas: anaiptol jis tuo greitumu aiškino saulės negęstantį 
ugningumą. 

Be to savo raštuose K-skis primygtinai įrodinėjo būtiną 
reikalą — tyrinėti mitologiją, visokius žmonių pasakojimus 
apie raganas, burtininkus, kaukus, laumes, aitvarus, vaiduok- 
lius, velnius, dvasias, sapnus ir kitus panašius dalykus, 
mokslininkų laikomus nebūtais, bet okultizmo ir spiritizmo 
šiandien rūpestingai aprašomus ir tiriamus. 


9. Kašarauskis — lituanologas. 


Ragindamas kitus tyrinėti folklorą, K-skis domėjos ir lie- 
tuvystės dalykais, skaitė, kas kitų buvo lietuviškai rašoma, 
darė iš lietuviškų veikalų ištraukų, rinko lietuvių pavardes, 
žodžius. !) Dėliai to tarp jo rankraščių atsirado ir lietuviškų 
ištraukų ir net ištisų raštų. 

Pirmoj vietoj pažymėtinos ištraukos iš Pabrėžos veikalo 
„Tayslės Augumyynis“. Čia paduota įdomus Pabrėžos marš- 
rutas bei botaniškoji kelionė Lietuvos augalams tirti. Turė- 
damas savo herbariuje apie 800 augalų, Pabrėža, tuo nesi- 
tenkindamas, daro naują ekskursiją. Iš Kretingos vyksto jis 
Palangon, kur sakosi radęs daugybę niekur kitur nematytų 
augalų. Iš Palangos per Darbėnus ir Laukžemį pasiekęs 
Šventąją Kuršo gub. Iš čia per Lenkimus aplankęs Ru- 
cavą ir Paurupį Kurše. Toliau vykęs į Skuodą, Mosėdį, Sa- 
tes, Aleksandriją, Salantus, Šateikius, Platelius, Tirkšlius, Ža- 
garę, kur vėl perveizėjęs Kuršo pasienį. Iš Žagarės keliavęs 
į Žarėnus, Šakyną ir Lauksodį. Iš čia grįžęs į Plungę ir per 
Kartiną, Gargždus, Endriejavą, Vieviržėnus, Švėkšną pasiekęs 
Tilžę ir Šilgalį, kur radęs labai įdomių augalų. Savo kelio- 
nėį labiausiai lankęs upių, upelių, ežerų pakraščius ir pa- 
skardžius, labiausiai tų, kurios yra didelės, k. š. Minija, Jūra, 
Akmenė ir k. 

Ištraukoj be minėtojo Pabrėžos veikalo pažymėta dar šie, 
kaip nebaigti. 

1) Wejkals augimiu s6gadniuju, padalits į ke- 
tores atskidas. 


!) Ivinskis viename savo laiškų vadina K-skį „genialiu lyginamosios 
Žemaičių kalbos tyrėju“. (Sk. J. Tumas: Lietuvių literatūros paskaitos: 
Draudžiamasis laikas. Kaunas 1924, 37 p.). Deja, K-skio rankraščiuose 
mes neradom jokių pėdsakų šiai Ivinskio nuomonei patvirtinti. 

2) Rodiikle augimiu swejkatai wodiętiu. 

3) Irąkis waisyma irlaįkima augimiu. 

Po to eina keletas rankraščių, rašytų Pabrėžos ranka ir 
rašyba. Štai tų raštų vardai. 

1) Rodiikle warduu sawyszkuju, kaip ko- 
res augimes wadyn Žemaytee, 6 psl. in-4!; 

2) Sėraszims waarduu Laatwyszkuju, kaap 
nekėres augimes pasypraatina wadinty K6- 
6rszinikaa, yszimts yszweykala Oekonomisch- 
Technische Flora von Wilhelm Chr. Fiebe, 
Riga 1805, 20 psl. in-4. 

3) Sryje warduuaugmyniiczyniu weyslyy- 
niu yr skyrtyyniu, 10 psl. in-4. 

4) Sorinkyms waardu Prusams sawotysz- 
kuju, kaap kėresaugimes wadyn. Iszraszits 
ysz weykala „Hagen Preussens Flora, 1818, 6 
psl. in-4. 

5) Augalų aprašymaslietuviškai be vardo, 
108 psl., in-4. Labai įdomus; paduota čia nurodymų, kur 
kokia žolė, bei augalas auga, kokių tur ypatybių. 

6) Išrašai lenkų kalba iš Wyzyckio žolyno, 1845 m. 20 
psl. in-4. | 

Visi tie Pabrėžos rankraščiai greičiausiai bus mūsų bota- 
niko užrašai bei medžiaga platesniems jo veikalams. Į klau- 
simą, kaip jie pateko pas K-skį, atsakyti nesunku. Kaip 
aukščiau matėm, botanika buvo pirmasai mokslas, kuriam 
K-skis karštai buvo atsidėjęs. Kaip jaunas to mokslo mėgė- 
jas, K-skis, be abejo, laikė savo pareiga susieiti į artimiau- 
sią pažintį su garsiausiu tuomet Lietuvos botaniku Pabrėža 
ir to dėl bė abejo buvo aplankęs jį Kretingoj. Čia draug su 
kitais moksliškais nurodymais yra pasiskolinęs arba ir do- 
vanai gavęs iš Pabrėžos minėtuosius rankraščius, kaipo šiam 
gal jau visai nebereikalingus -bei sunaudotus kituose veika- 
luose. į 

Kadangi be botanikos ir kitų gamtos mokslų K-skis bu- 
vo įsitikinęs folkloro rinkimo ir tyrimo reikalingumu, tatai 
nenuostabu, kad jis domėjosi Lietuvos vietų vardais 
ir mūsų žmonių pavardėmis. Tai įrodo tarp jo rank- 

raščių užsilikęs nemažas vietų vardų ir pavardžių rinkinys. 
Jis rašytas, kaip atrodo, ne K-skio ranka. Tie vardai ir pa- 
vardės surinkta iš Kaltinėnų, Laukuvos, Luokės, Papilės, Pa- 
vandenės, Tverų, Užvenčio ir Varnių parapijų. Tas sąrašas 
pagamintas prieš 1863 m. Vietų vardai užrasyti lenkiškai, 
žmonių pavardės — lietuviškai. Tarp šių pastarųjų yra daug 
labai įdomių, pav. Aizas, Anusas, Jusadis, Dunokas, Maura, 
Gobeta, Musenius, Minuta, Blaušas, Lukas, Ulša, Uksas, Ge- 
tuntis, Benilis, Sausdargas, Pikulis, Perskaudas, Biržulis, Nu- 
tautas, Zamas, Desnis, Girižius, Maulius, Velionis, Vaišis, 
Jokšas, Donis, Greitis, Samalius, Arvasas, Bukšteinis, Vare- 
nius, Garbinčius, Bajus, Lapgaudas, Lybartas, Duršas, Liub- 
štinis, Gudis, Gaušinis, Gimberis, Bubinis, Urnis, Kurzas, Bu- 
žonas, (rrumslis, Vyžingis, Bliudsukis, Baukys, Kilvinis, Luko- 
pis, Velvekis, Adna, Čolius, Buša, Baitis, Vytis, Smitris, Li- 
da, Liudis, Gudis, Ornis, Knita, Rabuižis, Balbadis, Šmaras, 
Suidis, Luinis, Urvakis, Surblis, Ubis, Tirkšlis, Švipis, Vismi- 
nas, Kaudris, Irnius, Šiušis, Burgaila, Saikas, Buris, Čuludis, 
Parieštis, Dilbitis, Uža, Šiušia, Kateivis, Vaikašis, Žiauris, Pal- 
pinas, Gemdis, Skiotis, Lainis, Raustis, Šlaustis, Kergis, Ma- 
monas, Raudis, Narsėjas, Dijokas, Saadis, Melenis, Skyrius, 
Kumža, Labitis, Kuoris, Čiuža, Virpilius, Geltis, Dausinis, 
Treinis, Geryba, Kniža, Milgaudas, Sauga, Ovija, Vaidava, 
Kiudis, Liaudis, Vintilas, Ukrinas, Burnis, Demis, Veiza, Pa- 
reigis, Kaunius, Selionas, Dajovas, Aspis, Veikšas, Žadis, As- 
tilius, Pulkis, Kavida, Liauba, Dimšla, Radis, Tuklis, Tulčis, 
Šustinas, Pėža, Liubertas, Ištaris, Ašmantas, Viknius, Brizgė- 
jas ir t. t. . 

Kadangi rankrašty raidžių ilgumas nepažymėtas ir pavar- 
dės surašyta žemaičių tarme, tat, jas lietuviškai perrašyda- 
mas, nežinau, ar vienur kitur nesu suklydęs. Man labiau rū- 
pėjo pati mūsų pavardžių struktūra. 

Iš patiektų aukščiau pavyzdžių matom, koks yra įvairu- 
mas lietuvių pavardėse, ir kiek jose yra užsilikę grynai lie- 
tuviškų šaknų. Už tų vardų ir pavardžių rinkimą ir išlaiky- 
mą pridera K-skiui irgi nuoširdi padėka. 

Be abejo, mokslo srity K-skis nėra taręs paskutinio žo- 
džio; jo teorijoms galima nevienas dalykas prikišti; kai-kur 

jo pažiūros buvo gan vienašališkos, keistokos ir nepertvirtai 
pagrįstos. Bet jis visą amžių dirbo mokslo srity, tyrė gam- 
tos faktus, lygino juos, darė iš jų naujų išvadų, ieškojo vie- 
no, aukščiausio, visus gamtos apsireiškimus apimančio dės- 
nio, ir manė jį suradęs. Dėl to dėsnio vertės galima ginčy- 
tis, bet negalima nepripažinti K-skiui tikro mokslininko var- 
do. Būsimasis mūsų kultūros istorikas šalia Pabrėžos, mūsų 
pirmojo botaniko, šalia prel. Rodavičiaus, mūsų pirmojo 
minerologo-kolekcionieriaus, turės paminėti ir K-skį, kaipo 
mūsų pirmąjį tikrą gamtos tyrėją. Jo teorijoms tikriau įver- 
tinti labai praverstų turėti įo 1871 m. Kijeve dingęs kapita- 
lis veikalas. Mums matos, jis bus kur užsimetęs vienoje 
Kijevo bibliotekų. Nuoširdžiai linkiu mūsų jauniems mok- 
slininkams ilgainiui įį surasti. 
Kaune, 9. X. 24. 


Oponentų pastabos ir mano įiems atsakymas '). 


Po šio mano pranešimo prasidėjo diskusijos. Rektorius 
Būčys?) pažymėjo,, kad Kašarauskis nebuvo sistematiškai 
mokinęsis, kad nemetodiškai dirbęs, ir to dėl jo mokslo 
darbai liksią bevaisiai; mokslininkai praeis pro jį, nieko iš 
jo tyrimų neimdami. K-skis padauginęs tik diletantų moks- 
lavyrių A la Jaunius bei Basanavičius skaičių. K-skis liksiąs 
mums pavyzdžiu, kaip nereikia mokslo darbas dirbti. 

Prof. d-ras Česnys, palaikydamas tą d-ro Būčio nuomo- 
nę, davė man patarimą, kad aš, kai savo pranešimą spaus- 
dinsiu, labiau pabrėžčiau jo pabaigoje K-skio diletantiškumą“ 
jo teorijų problematiškumą. 

Progos šioms pastaboms pareikšti, matyt, yr davęs mano 
posakis, kad „būsimasis mūsų kultūros istorikas... turės pa- 
minėti ir K-skį, kaipo mūsų pirmąjį tikrą gamtos tyrėją“. 
Šis pavadinimas mano oponentams, matyt, pasirodė pergar- 
bingas, neužpelnytas ir to dėl neatsakąs tiesai. Sugretini- 
mas gi K-skio su Jaunium ir Basanavičium ir neigiama pa- 
žiūra į šių dviejų mokslo darbus, kaip man matos, yr ne 


)) Jis suformuluotas kiek vėliau. 
2) Paduodu čia ne oponentų žodžius, tik jų mintis, kiek jas atmenu. 

pačių oponentų sugalvota, tik aiškiai iš Būgos pasiskolinta. 
Matyt, jų manyta, kad moksle peritis ir arte credendum 
est, ir kad Būgos nuomonė apie Jaunių ir Basanavičių 
esanti paskutinis mokslo žodis, nuo kurio nebėra apeliacijos. 


Deja, aš čia su mano oponentais negaliu sutikti. Moksli- 
ninkų, taigi ir Būgos, sprendimas yra tiek tik tevertas, kiek 
jis rimtais įrodymais pagrįstas. Tvirtinimus neįrodytus kiek- 
vienas tur teisės be įrodymų atmesti. Būgos pažiūra į Jau- 
niaus ir Basanavičiaus mokslo darbus kaip tik ir yra 
tos rūšies. 

Priėmęs Jauniaus teorijas be kritikos, Būga ir išsižadėjo 
jų be kritikos. Užteko jam vieno kito Endzelino žodžio, kad 
tai padarytų. Bet mokslas tuštumos nemėgsta. Vieton iš- 
griautų teorijų reikia statyti kitos; to nepadarius, mokslo 
faktai liks neišaiškinti. Pav., turime tokių žodžių kaip — 
plakti, pliekti, plūkti. Jų giminystė neabejotina, lygiai 
kaip ir vidurinių balsių skirtumai. Kuo tai išaiškinti? Jaunius 
aiškino tai savo „išdubusių šaknų“ teorija!) Jei Būga nuo 
jos atsisakė, tai reikėjo jam sutverti naują, savąją. Bet to jis 
nepadarė. Kitas pavyzdys: Jaunius mokino, kad latvių zaba 
— pušnis yra giminė su liet žabikas — terba, maišelis ir 
lotynų habitus — drabužis?) Jis tvirtino tai, remdamasis ly- 
ginamosios kalbotyros daviniais. Kuo Būga rėmės, atsisaky- 
damas nuo to, mes nežinom. Ėmus panašiais konkrečiais 
faktais kibti į Būgą, jis, esame tikri, savo atsisakymą nuo 
Jauniaus būtų priverstas žymiai susiaurinti. 

Antra vertus, Jaunius buvo gilus lyginamosios kalbotyros 
žinovas. Apie Būgą to pasakyti negalime. Jis tiek tik jos te- 
žinojo, kiek iš Jauniaus buvo pasiėmęs. Universitete jis tąja 
mokslo šaka nesidomėjo ir jos, kaip reikiant, nestudijavo. 
Taigi, kaipo ne specialistas toje mokslo šakoje, jis ir negali- 
ma laikyti kompetentingu Jauniaus teorijų vertintoju. 

Galop tenka dar pažymėti ir tas faktas, kad Jaunius visai 
nepanešėjo į filologus svajotojus A la Akelevičius. Jis blaiviai 
studijavo filologiją iš anų laikų mokslo knygų ir laikraščių. 

|) Būga. Aistiškos. studijos 5 pusl. 

2 Būga. Op. c. 31 pusl. 

Tuo atžvilgiu jis galima pavadinti tikras vokiečių filologų 
mokinys ir sekėjas. Taigi, norint prideramai įvertinti Jau- 
niaus teorijas, reiktų įos moksliškai sulyginti su teorijomis, 
viešpatavusiomis anų laikų filologiškoj literatūroj. Dėliai to, 
mano išmanymu, būtų labai pageidaujama, kad mūsų Uni- 
versiteto humanitarinis skyrius kuriam nors gabesnių stu- 
dentų paskirtų daktariškai disertacijai temą: „Jauniaus teo- 
rijos XIX amžiaus filologijos šviesoje“. Tiktai tokia, sąžinin- 
gai parašytoji monografija tegalės tinkamai įvertinti Jau- 
niaus mokslą. 

Panašiai tenka pasakyti ir apie Basanavičiaus archeolo- 
giškas stūdijas, Būgos taip nemoksliškai suniekintas. Tikru- 
moje Basanavičius toli gražu nėra jau toks diletantas, kaip 
Būgai ir kitiems mūsų mokslininkams nearcheologams atro- 
do. Kas yra skaitęs Basanavičiaus mokslo veikalus, tas ne- 
gal sakyti, kad mūsų patriarcha elgtųs patriarchaliai su tiesa 
ir nesilaikytų moksliško metodo: anaiptol, Basanavičius visur 
operuoja patikrintais faktais, kiekvieną svarbesnį tvirtinimą 
remia Vakarų Europos mokslo tyrimais. Tų tyrimų citatėmis 
išmarginti maž ne visi jo stūdijų puslapiai. To dėl, įei mes 
sulyginsime Būgos pašieptąją Basanavičiaus „trakologiją“ su 
paties Būgos „patamologiškais“ tyrimais, kur jis, .remdama- 
sis vien upių vardais, prieina toli siekiančių istoriškų išvadų, 
tai dar nežinia, kurioj pusėj pasirodys daugiau fantazijos: 
pas Basanavičių, ar pas Būgą? Galop ir abiejų metoduose 
yra nemaž bendra, nes abu operuoja vardų panašumais. Kai 
Būga drąsiai tvirtina, kad siavų Lučesa ir lietuvių Lau- 
kesa esąs tas pat upės vardas, aš tiesiog stiebiuos, nes čia 
drąsi hipotezė, skelbiama tikru faktu, nors tam Būga neturi 
visai rimtų įrodymų. 

Pagalios, jei kam-kam, tai tik jau ne Būgai nuvainikuoti 
Jaunius ir Basanavičius ir paversti diletantais. Jei jau kalbėt 
apie diletantizmą, tai Būga tarp jų bene bus tik pats di- 
džiausis. Nes išskyrus jo žodyną ir nebaigtą „kirčio ir prie- 
gaidės mokslą“, visas likusis įo mokslo bagažas yra labai 
lengvutis. Iš kalbų be lietuviškos Būga temokėjo kai-kurias 
slaviškas, romano-germaniškas ir bent kiek suomių kalbą. 
Persų zendas, indų sanskritas, net ir semitų kalbos buvo 


jam terra ignota. Taigi platesnių sintezių kalbų moksle 
Būga prieiti negalėjo. Tuo tarpu Jaunius su visomis tomis 
kalbomis buvo gerai apsipažinęs. 

Pridurti reikia dar ir tai, kad Būgos kritiškumas buvo 
irgi nekoks. Užtenka peržiūrėti kad ir jo žodyno planas!), 
kad suprastumėm, kaip tam žmogui trūko sumanumo net 
savoį srity. Taigi ir pasitikėti Būgos kritiškais įvertinimais 
Jauniaus ir Basanavičiaus moksliškų nuopelnų mes nepri- 
valom. Be abejo, jųdviejų mokslo darbuose yra netobulu- 
mų, kurie reikia pašalinti. Ilgainiui tai, tikimės, ir bus pa- 
daryta. Bet jų veikaluose yra ir pozityvių dalykų, kurie liks 
moksle ilgam, o gal net ir visados. Mūsų prolesorių pareiga 
yra priminti tai studentams, o ne diskredituoti seni 
mokslavyriai. 

Kas čia pasakyta apie Jaunių ir Basanavičių, galima pri- 
taikinti ir Kašarauskiui. Savo veikalų netobulumus jis pats 
geriausiai žinojo ir viešai, kaip aukščiau matėm, pareiškė. 
Būdamas be reikalingų knygų, be mokslo priemonių ir net 
savų užrašų netekęs, jis, kaip pigu suprasti, negalėjo visuose 
savo teorijose išlaikyti pilną mokslišką griežtumą. Silpna įo 
pusė buvo taipgi menkas matematikos, 0 ypač racionalės 
mechanikos žinojimas. Gadino dar įo mokslo išvadžiojimus 
peruolus pigaus konkordizmo ieškojimas Biblijai su mokslu 
taikinti ir noras apie kalbamąjį dalyką parodyti visą savo 
erudiciją iškratyti visus savo užrašus. Dėliai to įo raštų pla- 
nas neretai išeidavo painus, neaiškus, nors pats dėstymas pas 
jį yra logiškas, griežtas ir lengvai suprantamas. Kai-ką ga- 
lėjo atbaidyti nuo K-skio raštų ir okultistiškų dalykų staty- 
mas gret grynai moksliškų. 

Išradęs tiek naujų teorijų K-skis stengės jas visas bent 
trumpai aprašyti būsimųjų kartų naudai. Jį nuolat vargino 
baimė, kad jo išradimai gali pražūti, jei nebus aprašyti. Jei 
tos baimės nebūtų turėjęs ir būtų pasitenkinęs viena kita 
savo teorija, jis lengvai būtų galėjęs ją išdėti plačiai, siste- 
matiškai, grynai mokslišku metodu. Kad įc irgi turėta tokio 


1) Sk. mano straipsnį „Ryto“ 293 n-ry „Dėl K. Būgos žodyno“. 

noro, tai matyt iš jo laiško laikraščio „Viestnik Jevropy“ 
redaktoriui. Ten jis tarp kitko rašo: 


„Tamstai įtikinti, kad pas mane, kaip ir pas vokietį bei pas kiek- 
vieną mokslininką, būta rimto noro ir net galimybės išsemti visą da- 
lyką ir išdėti sistematiškai, aš čia patiekiu sąrašą mano kadaisia su- 
manytų veikalų: 

1) Apie visatą ir visus įjoį pastebimus daiktus ir 
kūrinius; 

2) Kosmogonija arba visatos pradžia ir atsiradi- 
mas, o taipgi ir pirmieji jos gyvavimo momentaisu 
paaiškinimu Genezės knygos pirmųjų perskyrimų; 

3) Fiziškoji materijos vienalytybė ir nevienaly- 
tybė vienatinės gamtos pusiausvyrosir visų sukur- 
tų daiktų judėjimo priežastys; 

4) Apie jėgas bei pasaulį judinančias priežastis; 

3) Tikroji visuotinosios traukos priežastis; 

6) Apie atomus nauja prasme; 

7) Vulkanų ir meteorų kondensacinė-iluktuacinė 
teorija; 

8) Regėjimo problemabeifiziologiškas reginčios 
akies veiksmas“... 

Šis veikalų sąrašas, matyt, nebaigtas. 

Jei anot patarlės, in magnis voluisse sat est, tai jau 
vieno šio sąrašo užtektų, pripažinti K-skį buvus gamtininką 
nepaprastai plačiu mokslu. 

Bet, kaip matėm, jis ne vien norų turėjo, bet ir savo iš- 
radimus buvo storokame veikale surašęs. Veikalas Kijeve 
dingo, ir mes naudojomės ne tuo užbaigtu veikalu, tik likusio- 
mis įo nuotrupomis. Bet ir iš tų nuotrupų gavom užtektino 
supratimo apie naujas K-skio teorijas. Negamtininkui pirmą 
kart išgirdus, jos atrodo keistokos. Bet kas seka šių dienų 
mokslo literatūrą, tas tikrai nustebs, matydamas, kad K-skis 
prieš 50 metų buvo išreiškęs pažiūrų visai artimų šių dienų 
mokslui. Pav., jei mes anksčiau išdėtą K-skio vėjų teoriją 
sulyginsime su Alberto Nodono straipsniu „Relations 
entre le Magnetisme et Vėtat de V Atmosphėre“!) tai 
mes rasime ne vieną bendrą mintį tiek pas vieną, tiek pas 
antrą autorių. 


1) Laikrašty „Science Moderne“ 1924, spalių n-ry. 

Savo vulkanų teorijoj K-skis tvirtina, kad galimi vuika- 
nai be kratero: šių dienų mokslas pilnai tai patvirtina, nu- 
rodydamas, kad esama vulkanų net pačiam jūrų dugne !). 

Net ir K-skio geogoniškoji teorija randa šių dienų teori- 
jose sau panašią, būtent Hėorbigerio „Welteislehre“ — pa- 
saulinio sniego teoriją?). Įsileisti į platesnę K-skio teorijų 
kritiką ir lyginimą jų su dabartinėmis teorijomis — ne mūsų 
dalykas. Tą darbą paliekame mūsų universiteto profesoriams. 
Mums užteks pažymėjus, kad K-skio moksle eita geru 
keliu, nes beveik visų jo teorijų pamatan dėta elektra, su 
kuo sutinka ir dabartinis mokslas. Taigi K-skio būta tikro 
mokslininko, ne diletanto, tik gyventa ir dirbta blogiausiose 
sąlygose. Jei jis būtų turėjęs užtektinai laisvo laiko ir Croo- 
keso laboratoriją ir biblioteką, jis gal būtų prašokęs net jį 
pati. Bet, deja, piktas likimas nustūmė K-skį Azijon, atskyrė 
nuo kultūringo pasaulio, nuo žmonių, užsiimančių mokslu. 
Kitas tokioj padėty gal būtų moraliai žlugęs, nusigėręs ar 
ištvirkęs; K-skį nuo to sulaikė jo gilus tikėjimas ir karštas 
mokslui atsidavimas. Jis darė, ką galėjo, ir ne įo kaltė, kad 
nepadarė daugiau ir tobūliau. Tesie gėda rusų valdžiai, ne- 
kaltą žmogu Sibirijon nugrūdusiai — ir tesie garbė šiam do- 
ram tremtiniui, net ir ten dirbti mosklo darbą nepaliovusiam! 


1) Ten pat rugsėjo n-ry 1924 m. sk. straipsnį G. Thouleto:,„Vol!1- 
canssousmarinsabyssaux“. 
2) Sk. H. Fischer'o. Die Wunder des Welteises, Berlin, Paetel 1922 


Vyskupas A. Baranauskas, 


kaip matematikas '). 
(1835—1902). 


Vienas mūsų dainius, norėdamas išgirti Lietuvą, pavadino 
ją „didvyrių žeme“. Žinoma, tai ne kas kila, tik menkos ver- 
tės poetiškoji hiperbolė. Joje tiek tik tėra tiesos, jog kilne- 
snieji mūsų tautos vyrai, k. š.: vysk. Valančius, d-ras Pieta- 
ris, d-ras Kudirka ir k., buvo tikrai Žmonės nepaprasti, nes 
turėjo ne po vieną kokį talentą, bet dažniausiai po keletą. 
Tą pati turime pasakyti ir apie A. Baranauską. Nes, kaip iš 


1) Šis straipsnis buvo skirtas „Rinktinei“ Baranausko knygai, kurią 
žadėjo išleisti p. Herbačiauskas. Jai savo laiku neišėjus, seiniškiai bu- 
vo sumanę išspausti jį atskira brošiurėle. Bet ir toji „žadelė“ neišsipil- 
ae To dėl autorius buvo priverstas įdėti jį „Draugijon“ (ž. I t. 352— 

42 p.). 

jo biografijos žinome, jis buvo netik dainius, bet draug ir 
teologas ir pamokslininkas ir muzikas ir filologas ir galų 
gale net matematikas. 

Tiesa, jis pats žiūrėjo į savo užsiėmimą matematikos da- 
lykais, kaip į silpnybę, kuria negalėjo nusikratyti; tačiau ka- 
dangi per keletą metų beveik visą savo atliekamą laiką ir 
visas proto įėgas buvo matematikai pašventęs, tatai pigu at- 
spėti, kad jo veiklumas net ir toje mokslo šakoje nepasiliko 
be pasėkų. To dėl, palikdamas kitiems svarstyti A. Baranau- 
sko nuopelnus poezijoje ir filologijoje, aš čia stengsiuos 
trumpai pakalbėti apie įo matematiškus tyrinėjimus ir vei- 
kalus. Visa, ką žemiau paduodu, yra paimta iš paties Bara- 
nausko į mane rašytųjų laiškų. 

Palinkimas prie matematikos apsireiškė pas A. Baranau- 
ską nuo pat mažens. Štai jo paties žodžiai: 

„Dar vaikiščiu bebūdamas nugirdau apie uždavinį: kiek galima nu- 
pirkti jaučių, karvių ir veršiukų, mokant už jautį po 10 rub., už karvę 
po 5 rub., o už veršiuką po pusrublį, kad už 100 rublių būtų nupirkta 
100 galvų. Porą savaičių kamavausi, kol išgalvojau, jog išeis 1 jautis 
9 karvės ir 90 veršiukų“ |). 

Jau tasai vienas faktas parodo gana aiškiai, netik Bara- 
nausko gabumą ir patraukimą prie matematiškų skaičiavimų, 
bet draug ir įo energišką būdą, nemokantį pradėtąjį sykį 
darbą mesti nebaigtą. 

Pirmutinį moksliškąjį savo susipažinimą su matematika 
B-skas aprašo šiais žodžiais: 

„1845 metais mane išmokino numeracijos lig bilijono, dėstymo, im- 
stymo ir dauginimo. Pradedant nuo dalymo patsai iš knygos išmokau 
aritmetikos. Būdamas klierikų akademijoj, patyriau iš draugų apie al- 
gebrą ir ženklus a, 6, c,..., — ir — ir t. t, o taip pat ir apie tai, jog: 
dauginant pliusą pliusu ir minusą minusu gaunama pliusasir 
tiktai nevienoki ženklai padarą minusą. Si taisyklė labai prikamavo 
mano protą, nes man atrodė tai esant negalimas dalykas. Nemažiau 


1) Iš laiško 20. IV. 1890. Visi A. Baranausko laiškai į mane lenkiškai 
rašyti. To dėl prierašuose paduodu ir autentiškąjį tekstą: „Lat 40 Zz go- 
rą temu, będąc jeszcze pacholęciem, styszalem zadanie, ile možna ku- 
pič wotow, krow i cielat, placąc za wolu 10 rub., za krowę 5 rub. za 
cielęcia pėlrubla, aby bylo 100 sztuk za 100 rubli? Parę tygodni pra- 
A nim wymiarkowalem, že wypada 1 w0l, 9 krėw i 90 cie- 
Aliens 

privargino mane ir begalinė numeracija iki šv. Tomas Akvinietis išaiš- 
kino man šį klausimą savo Teologiškoje Sumoje (p. I g. 7 a. 4). Kai li- 
kau vyskupu, o Weber'is !) gimnazijos direktorium, mudviejų lietuviš- 
kos kalbos tyrinėjimai pasiliovė. Tuomet ir pradėjau knebinėti mate- 
matiką. Paėmęs Burenin'o ir Davidov'o vadovėlius, skaičiau ir spren- 
džiau uždavinius, pradėdamas nuo pirmo lakšto iki nelaipsniuotų lygi- 
nių. Be to, — apie pirmiausias geometrijos tiesas perskaičiau iš kažko- 
kio labai trumpo vadovėlio, paskirto realinėms mokykloms, o gal net 
ir žemesnėms. Kai priėjau laipsniavimus ir supratau, kas yra kvadra- 
tas, kūbas ir t.t., algebra visai nustojo mane traukusi savęsp, nes laip- 
sniavimas pavergė visas mano pajėgas. Čia padariau labai daug išra- 
dimų, naujų man, bet matematikoje jau žinomųjų nuo amžių“ 2). 

Tie išradimai, kuriuos B-skas savo laiške plačiai aprašo, 
bet kuriuos aš čia praleidžiu, privedė jį prie atskiros mate- 
matiškųjų mokslų šakos, vadinamos skaičių teorija. No- 
rėdamas ją plačiau pažinti, mūsų matematikas kreipėsi į sa- 
vo korespondentą H. Weber'į, prašydamas nurodyti šaltinius. 
Sis paklausė apie tai tam tikrą specialistą d-rą Hossield'ą, 
kursai ir patarė Baranauskui nusipirkti naujausiąjį tuomet 
d-ro Wertheim'o veikalą: „Elemente der Zahlentheorie“, 
Leipzig, Teubner 1887. 

Toliau rašo Baranauskas: 


„Tame veikale buvo mane užėmęs perskyrimas apie funkciją 6 (m), 
vartojamąją iš duotojo numeracijos ploto bendriems dalikliams, paša- 


) Hugo Weber'is „Anykščių Šilelio“ leidėjas. Žiūr. „Ostlitauische 
Texte“ Weimar 1882. . 

2) Iš laiško 6.I. 1891. „Zaczynam ab ovo. W roku 1845 nauczono 
mię numeracyi do bilijona, odejmowania i množenia. Zacząwszy zaš 
od dzielenia, sam z ksiąžki wyuczytem sie arytmetyki. Jako alumn Aka- 


demii dowiedzialem się od kolegow o algebrze, znakach a, b, c,..., >, 
—, it. p. i že w množeniu plus przez plus i minus przez minus 
otrzymuje się plus, a tylko odmienne znaki dają minus. To prawid- 
Io mocno moj umyst udręczyto, bo mi się wydawalo w zasadzie nie- 
dorzecznem. Nie mnieį tež mnie dręczyto nieskohczonošė numeracyj, 
poki mi šw. Tomasz nie wyjašnit teį kwestyi w Summie Teologicznėj 
pars 1. gu. 7 art. 4. — Gdym zostal biskupem, a Weber dyrektorem 
gimnazyum, nastąpila kilkoletnia przerwa w naszych studyach nad ję- 
Zykiem litewskim. Wowczas to zacząlem bawič sie w matematykę. 
Wziąwszyv podreczniki Burenina, Dawidowa, czytalem i przerabiatem po 
kolei, zacząwszy od 1-szej karty až do rownan niepotęgowanych wlą- 
cznie. Przytem gtowne zasady geometryi przeczytatem z jakiegos bar- 
dzo krotkiego podręcznika dla szkot realnych, czy jeszcze jakich niž- 
szych. Gdym przyszedt do nauki o potęgowaniu, o pojeciu kwadratu, 
szešcianu i t. p., algebra stracila dla mnie urok, a potęgowanie po- 
chlonęto wszystkie moje sily. Tu porobitem bardzo wiele odkryč, no- 
wych dla siebie, a od wiekow znanych šwiatu matematycznemu“. 

linti, o d-ro Meissel'io pritaikintąją apskaitymui, kiek duotame plote n 
randas pirminių skaičių (Primzahlen).  D-ras Hossfeld'as padėjo man 
funkciją (m) suprasti. To dėl apskaičiau, kiek yra pirminių skaičių 
šimte tūkstančių, paskui milione. Buvau pradėjęs daryti apskaitymą, 
kiek yra dešimtyje milionų, bet apskaitymo procesas pasirodė taip 
painus, jog per pusę metų vos tik dešimtąją darbo dalį teatlikau... 
Įsitikinau, kad juo didesnė K r arba 1y(n, m), juo daugiau darbo ir 
laiko užima apskaitymas. Apskaitymas 1 (10.000) užėmė dvi dieni. Ap- 
skaitymą 1 (100.000), dėliai įgytojo įgudimo ir tam tikrų palengvinimų, 
baigiau per dvi savaiti, dirbdamas kasdien po 13 valandų. Apskaitymą 
1 (1.000.000) atlikau per du mėnesiu“ !). 

Eidamas toliau B-skas suprato, jog apskaitymui 1 (105) 
reikėsią kelerių metų, w (10?) — kelių dešimčių metų, 1 (1019) 
— kelių šimtų metų, w (10) — kelių tūkstančių metų ir t. t. 
Klausė tat d-ro Hossfeld'o, ar nėra kokių kitų formulų, ku- 
rios galėtų darbą palengvinti ir laiką sutrumpinti. Šis atsa- 
kė tokių formulų net ir aukštoji matematika da neišradusi, 
nors nemaž tame dalyke triūsta nuo amžių. 

Tasai faktas duoda B-skui progos išreikšti keletą gražių 
ir kilnių minčių apie žmogaus proto silpnumą ir apie mok- 
slo ribų siaurumą *). 

Neradęs visoj matematikoj savo klausimo išsprendimo, 
ėmė patsai ieškoti naujo kelio. Tam tikslui pastebėjęs, jog 
visi pirminiai skaičiai, išėmus tik tris pirmuosius 1, 2, 3, 
eina ne pagrečiui, bet esti perskirti mažesniais ar didesniais 
tarpais, pradėjo su dideliu karštumu tyrinėti tuos tarpus. 


Ir Iš laiško 6. I: 1891: „W dziele tem zainteresowat mie najbardziej 
paragrai o funkcyi p(m), poslugującej do usuwania 7 danego zakresu 
numeracyi wspolnych dzielnikow a przez D-ra Meissel'a zastosowanejį 
do obliczenia, ile w danym zakresie n znaiduje się liczb niepodziel- 
nych prostych (Primzahlen). D-r Hossield utatwit mi zrozumienie fun- 
keyi (m). Przeto obliezytem liczby proste w 100.000, potem w 1.000.000. 
Zaczątlem obliezač w 10.000.000, ale proces obliczenia tak skomplikowa- 
ny, že przez pol roku zaledwie wykonatem ! | catejį roboty... Przeko- 


nalem się že im wieksze czyli pin, m), tem wiekszej pracy i 


3 
Wn 
diužszego czasu obliczenie wymaga. Obliezenie 4 (10.000) zajeto dwa 
dni. Obliczenie 1 (100.000) z powodu nabytej wprawy i niektėrych 
uproszczen, wykonalem w ciągu dwych tygodni po 15 godzin dziennie. 
Obliczenie 1 (1.000.000) wykonatem w eiągu dwoch miesięcy na kilku 
librach papieru šcistemi szeregami drobnych liczb wypetnionych. 


2) Žiūr. Jaišk. 6. I. 1891. 

Savo išradimus tame dalyke pranešė d-rui Hossield'ui. Sis 
juos pripažino tikrais, pridurdamas, jog viena B-sko išrastųjų 
formulų esanti jau pirma išrasta d-ro Meissel'io ir pagarsin- 
ta 1870 m. laikraštyje „Mathematische Annalen“ Bd. II, III; 
o kita — apie tarpų simetriją — moksle iki šiol dar neži- 
noma, todėl ir paskelbė ją, kaip B-sko išradimą laikraštyje 
„Zeitschrift fūr Mathematik und Physik“ 1890 S. 382—384!). 
Iš tolesnės korespondencijos gana aiškiai matos, įog B-skas 
„tarpų teoriją“-kur kas geriau numanė, nekaip Hossfeld'as; 
mūsų matematikas nurodė net porą kartų tam savo moky- 
tojui vokiečiui įo paklydimus... ?). 

Per kurį laiką B-skas buvo užsiėmęs kongruencijų teorija. 
Pagaliau išrado formulą: ų (m) = “ (m, n) — n — 1, kuri prak- 
tikoje pasirodė daug patogesnė, nekaip Meissel'io seniau įves- 
toji. Apie šį savo išradimą B-skas parašė Krokuvos Mokslų 
Akademijai gan platų pranešimą, kurs, patariant prof. Mer- 
tens'ui, ir atspausta Akademijos veikaluose vardu: O wzo- 
rach služących do obliczania liczby liczb pierw- 
szych, nie przekraczających daneį granicy“ *). 

Toksai karštas „pirminių“ skaičių ieškojimas, man, tiesą 
pasakius, atrodė gana keistas ir nesuprantamas. Išreiškiau 
B-skui tai atvirai viename savo laiške. Į tai gavau iš jo ši- 
tokį atsakymą: 

„Užsiimu, kad netinginiuočiau, bet lavinčiau protą. Matematikos 
dirva yra laisva nuo politiško kurstymo insinuacijos. Taisyklės ir su- 
tvarkymai skaičiuose traukte mane traukia savęsp, matau juose amži- 
nų nesulaužomų tiesų spindulėlius. Skaičių aibės yra laipsniai, pakelią 
protą prie begalės supratimo. Daugybė tikrų, bet nežinomų dalykų, ža- 
dina pagarbą Dangaus gyventojų protui ir nuostabą dėl Dievo išmin- 
ties. Matematiški tyrinėjimai padeda suprasti, jog už matematiškasias 
tiesas daug aukštesnės yra doros tiesos ir tikėjimo paslaptys. Jose lyg 
veidrodyje aš matau ir nujaučiu savo proto menkumą, dorišką iškry- 
pimą, nuolatinės pagalbos ir rimto apie viską mąstymo reikalingumą. 


1) Žiūr, laišk. 26. IV. 1891. 
2) Žiūr. laišk. 16. VI. 1891. 


3) Cfr. Rozpr. Wydz. mat.-przyr. Akademii Umiejęt. w Krakowie 
t. XXVIII, s.192—210. — To veikalo recenziją žiūr.: „Prace matematycz- 
no-iizyczne t. VIII str. 193—194. 

Tose pastabose rasi atsakymą, ko dėl aš buvau užsiėmęs apskaitymu 
p (108)! I), 

Tačiau praslinkus kuriam laikui, B-skas buvo nuo skai- 
čių teorijos šiek tiek pasitraukęs. Atsitiko tai tuomet, kai jis 
buvo atsidėjęs geometrijai. Čia jį labiausiai buvo užėmęs 
garsusis ratilo kvadratūros klausimas. Remdamasis painiais 
ir net visai klaidingais protavimais, išrado B-skas formulą: 
x7=3-—-01.1/ 2, nežinodamas, jog įi jau XIV amž. buvo iš- 
rasta garsaus italų dainiaus Dante's*). Si formula duoda 
tikrai rezultatą gana artimą: 3,141421..., kurį imant vietoj 
tikrojo: 3,141592... pasidaro klaida visai nedidelė, mažesnė 
ne: 0,0002. Bet visgi tai klaida, kurią ir nurodžiau B-skui 
keliuose laiškuose. Jis betgi nenorėjo prisipažinti suklydęs, 
nes jam vis atrodė, kad jo išrustoji formula duodanti pilną 
ir tikrą ratilo kvadratūros išsprendimą, o ne vien tik apy- 
tikrį. Jis tuo dalyku taip buvo įsitikinęs, kad net rengėsi 10- 
tyniškai parašyti tam tikrą disertaciją, kurią atspausdinęs 
kelino nusiųsti popiežiui Leonui XIII, jo vyskupiško jubilie- 
jaus metu, kaip dovaną vatikaniškei observatorijai *) Bet ne- 
trukus pats savo paklydimą pamatė, apie ką ir pranešė man, 
pridurdamas, jog su džiaugsmu atkalbėjęs „Te Deum lau- 
damus“ už tai, kad Dievas jį iš paklydimo išvedęs *). 

Tuo laiku Amerikos lietuviai buvo pradėję rūpintis iš- 
leidimu įvairių vadovėlių. Kreipiausi tat į B-ską prašyda- 
mas, ar neapsiimtų jis išdirbti lietuviškąją geometrijos ter- 
minologiją. Į tai B-skas atsakė man, įog jis korespondenci- 
joje su H. Weber'iu vartojąs šiuos vardus: obwėd kota — 

Ų Iš laiško 20. IV. 1591: „Zajmuję się, aby nie prožnowač i aby gim- 
nastykowač umyst. Dziedzina matematyki wolną jest od insynuacyi 
agitatorstwa politycznego. Eady i porzadki w liczbach mają dla mnie 
urok, widzę w nich promyki prawd wiecznych, nieztomnych. Obszary 
liczb są szczeblami, podnoszącemi umyst do pojęcia nieskonczonošci. 
Obiitošė rzeczy pewnych a nieznanych budzi czešė dla umyslu niebian 
i uwielbienie Ula Božej Mądrošci. Studya matematyczne utatwiają po- 
įęcie wyžszošci nad nie praw moralnych i tajemnic objawienia. W nich 
jak w zwierciedle widzę i poczuwam swą nieudolnošė umystową, 

oszlawošė moralną, koniecznošė ustawiczneį pomocy Božeį, myšlenia 
o wszystkiem na servo. W tych uwagach znajdziesz i odpowiedž dla 
czego obliczalem 1 (108). ,“ 

2) Cfr. Intermėdiaire des mathėmaticiens, 1903 nr. 12 p. 326. 


3) Iš laiško 25. X. 1891. 
*) Iš laiško 27. V. 1892. 

ratlankys, šrednica— rato skersinys, promienh — 
stipinas, przekątnia — skerskampė, wielokąt — dau- 


giakampys, czworobok — keturšonys, trojkąt — 
trikampys, plaszczyzna — plotas, przestrzeA —erdvė, 
kąt ostry — kampas smailas, kąt rozwarty —kam- 


pas kėstas ir t. t., kitus gi vardus paliekąs nelietuviškus, 
k. a. punktas, linija, kvadratas, kubas, trape- 
zas ir t. t.!). 

Iš kitų smulkesnių dalykų B-sko korespondencijoje ran- 
das dar jo ratilan įbrėžtųjų keturšonių teorija, kritiškos pa- 
stabos apie ratilo padalinimą į 360 laipsnių ir t. t. 

Kaip aukščiau matėme, B-skas taip mėgo matematiką 
jog pašvęsdavo jai kasdien net po 13 valandų. Kadangi prie 
to nėmaž neapleisdavo savo dvasiškų pareigų, k. š. kasdie- 
nių meditacijų, mišių, brevioriaus, rožančiaus ir kitų maldų, 
tat pigu įspėti, kokios turėjo būti pasėkos to „nesigailėjimo 
gyvybės dėl mokslo“. Ir ištikrųjų po kurio laiko pradėjo 
jausti proto nuovargį, galvos skaudėjimą ir apskritai sveika- 
tos nusilpimą. Vysk. Paliulionis, H. Weber'is ir kiti B-sko 
draugai ėmė jį prikalbinėti, kad bent kurį laiką mestų savo 
moksliškus darbus. Paklausė tos patarties, nes ir pats supra- 
to nelaikęs čia prideramo saiko. Štai jo paties žodžiai: 

„Tariausi, labiau išlavinęs protą, sunaudosiąs jį Dievo tarnavime 
pagal savo pašaukimą. Tuo tarpu išėjo kitaip: palinkimas prie mate- 
matikos virto pageidimu ir atitraukė mane nuo pareigos dalykų. Da- 
bar ir pats matau, turįs tramdyti savo matematiškus palinkimus, nes 
aplink galvą jau liga ima suktis“ ?). 

Nuo to laiko B-skas pradėjo mažiau skirti valandų savo 
mokslo darbui, ėmė skaityti lengvesnius dalykus, populiarias 
knygas, dienraščius, o vakarais prie arbatos — net ir dailio- 
sios literatūros veikalus, k. š. Mickevičiaus „Pan'ą Tadeusz'ą“. 


1) Iš laiško 6. VI. 1892. 

2) Iš laiško 20. I. 1893: „Eudzilem się nadzieją wiekszego rozwinie- 
cia umyslu, aby go potem zužutkowač w stlužbie Božeį na polu dla sie- 
bie wtašciwszem, zgodnie ze swojem powolaniem. Tymezasem wyszlo 
inaczej. Sktonnošė do matematyki spotęgowala się w namietnošė,oder- 
wala mię od rzeczy obowiązkowych; umys! zaš jak byt tak i pozostal 
tępym, niedolęžnym, ograniczonym. Teraz zasš widzę się zmuszonym 
do hamowania popędow matematycznych, bo glowa zostata zagrožona 
cierpieniem fizycznem“. 

Chodžko's pasakojimus, Senkevičiaus „Ouo Vadis“ ir k. Visa 
tai skaitydavo pats, nes kitam pradėjus skaityti, tuojau už- 
snūsdavo. Tačiau matematikos negalėjo visai užmiršti. Kad 
ir mažiau, bet visgi jąja užsiimdavo. Tų užsiėmimų vaisiu- 
mi buvo naujas veikalas, išleistas Varšuvoį paties autoriaus 
pinigais vardu: „O progresji transcedentalneį oraz o 
skali i sitach umystu ludzkiego. Studium matema- 
tyczno-filosoficzne Warszawa 1897“ in 8? str. IV Ą- 95. 

Transcedentaline progresija autorius vadina milžiniškais 
šuoliais pagal tam tikrą taisyklę neapsakomai greit augan- 
čiųjų skaičių eilę. Pažymėjus tam tikromis raidėmis tos pro- 
gresijos narius, galima kiekvieną algebriškai išreikšti pirmuo- 
ju dydžiu. Bet išreikšti juos paprastais skaičių ženklais ne- 
pigu, o dažniausiai net ir visai negalima. Taip, padėjus trans- 
cedentalinės progresijos pamatan 2, apskaityti tegalima vos 
tik trys pirmieji šios progresijos nariai; prie 3— tik du; 
pradedant nuo 5, vos tik vieną pirmutinį, o prie žymiai di- 
desnių skaičių nebegalima jau apskaityti net ir pirmojo 
progresijos nario. Žmogaus protas mato, jog visi progresijos 
nariai yra skaičiai, kad ir labai dideli, bet visgi apibrėžti — 
ne begaliniai, mato taip pat, jog kelias, vedąs į juos, yra aiš- 
kus — paprastojo elementario dauginimo. Tačiau pasiekti 
vieną kokį šiek-tiek tolesnį progresijos narį žmogus jokiu 
būdu negali, nes tam tikslui turėtų dauginimo procesu už- 
siimti milionus ir net milionų milionus metų. O jei ir galė- 
tų pasiekti galutinį rezultatą, tai visgi negalėtų jo išreikšti 
jokiu būdu, nes viso pasaulio popieriaus neužtektų tam re- 

„Zultatui užrašyti. Tuo būdu atskyrus keletą apskaitomųjų 
atsitikimų, kiti visi progresijos nariai esti visados nuo mūsų 
paslėpti ir yra mums visai neprieinami. 

Remdamasis tąja savo transcedentaline progresija ir fi- 
losofiškuoju tiesos apibrėžimu: adaeguatio rei et intelec- 
tus, B-skas išveda šią pasėką: 

"„Yra tiesų prašokstančių žmogaus protą, yra tatai ir protų auk- 
štesnių negu žmogaus. Yra begalinė tiesų aibė, yra tatai ir protas, tu- 
rįs begalinę supratimo galią. Begalinis supratimo objektas nurodo, jog 
tur būti ir begalinis suprantąs subjektas“ !). 


1) Žiūr. „O progresyi transe.:. p. II. 

Kaip mato skaitytojas, Baranausko norėta, pasigaunant 
transcedentalinės progresijos, atnaujinti ir atgaivinti senąjį 
ontologiškąjį Dievo esimo įrodymą !). 

Šalia transcedentalinės progresijos B-skas darbavosi taipogi 
po senovei savo mylimoje skaičių teorijoje. Turėjo parašęs 
net naują gana netrumpą disertaciją, kurią per du kartu 
perdirbinėjo. Nusivežė ją su savim į Seinus ir, kiek žinau, 
niekur jos nepagarsino. Bet nei turinio, nei paties to veikalo 
vardo aš nebeatsimenu ir to dėl jokių platesnių žinių apie įį 
negaliu čia paduoti. Jeigu B-skas to veikalo nesunaikino, tai 
jis turėjo rastis nabašninko rankraščiuose. 

Ieškojimas pirminių skaičių kaskart didesniuose nume- 
racijos plotuose, o taip pat transcedentalinės progresijos tyri- 
nėjimai privedė Baranauską prie klausimo, kas yra begalė 
(nieskonczonošė), ar ji numeracijoj galima, ar ne ir t.t. Ba- 
ranausko laiškuosė radau gana daug žinotinų, nors nevi- 
sada teisingų apie tą dalyką pastabų. Matematiškosios bega- 
lės tyrinėjimai savo žaru privedė Baranauską prie dviejų 
begalės rūšių: begalės aktualinės ir potencialinės ir pagu- 
liau prie senos scholastiškos teorijos apie aktą ir poteu- 
ciją. B-sko pažiūros tame dalyke buvo šios: 

„Jeigu aktą pažymėsime raide a, nieką simboliu 0, begalę ženklu 
V), tai tie trys ženklai reikš tris sritis, netik atskiras, nieko bendro 
tarpusavy neturinčias, bet net ir visai viena su kita nesusiduriančias. 
Tarp akto ir nieko guli begalinės potencijos p =v) sritis. Taip pat ir 
tarp akto ir begalės yra begalinės potencijos tarpas. Iš čia eina, jog 
aktas nesusiduria nei su begale = V), nei su nuliu, reiškiančiu nieką. 
Kiekvienas aktas, atskyrus Dievą, iš visų pusių ir kiekvienu atžvilgiu 
yra apibrėžtas neapibrėžta potencija...“ "Tuo būdu „tarpusavy susidu- 
riančių sričių eilė bus: 

0, "p a, "p V). 

Sukūrimas iš nieko, tikrai sakant, yra tai sukūrimas iš potencijos 

iš nieko potencija, iš potencijos aktas“ ?). 


!) Tą įrodymą pirmiausiai suformavo šv. Anzelmas. Scholastikai ne- 

pripažino tam įrodymui svarbios logiškos konkliūduojančios vertės. 

ių dienų teologiškasis mokslas tam įrodymui tepripažįsta vien isto- 
rišką svarbą. (Kun. Būčio prierašas). 

2) Iš laiško 29 (16). VI. 1900 „Ježli akt oznaczymy wyrazem a, nicošč 
zerem czyli 0, nieskonhczonošė zaš V), to te trzy pojęcia wyražač będą 
nie tylko trzy odrębne dziedziny nie mające między sobą nic wspėlne- 
go, ale nawet nie graniczące z sobą. Między aktem i nicošcią ležy dzie- 

Galima su tomis pažiūromis nesutikti, galima sakyti, 
potencija kylanti ne iš nieko, tik iš Dievo, bet visgi aukščiau 
privestieji žodžiai parodo, jog B-skas net ir begaliniai sunkų 
sukūrimo klausimą suprato kur kas giliau, ne daugumas 
specialistų teologų. 

Iš visa, kas aukščiau pasakyta, tariuos, kiekvieną skaity- 
toją suprasiant, jog B-skas, kad ir labai daug laiko ir triūso 
matematikai paaukojo, tačiau nei per valandėlę nebuvo vir- 
tęs matematikų specialistu siauromis pažiūromis, nieko be 
savo skaičių ir formulų nematančiu. Matematika jam niekuo- 
met nebuvo tikslas, bet vien tik įrankis. Jos padedamas, no- 
rėjo jis savo protą išlavinti, o draug, lyg kokiomis kopėčio- 
mis, prilipti prie dar aukštesnių doros tiesų ir net pačių ti- 
kėjimo paslapčių. Tatai matematika nei tikėjimo jame nesu- 
mažino, nei Dievo meilės nealšaldė. Karšta Dievo meilė ir 
didis nusižeminimas aiškiais spindulėliais žibėte žiba beveik 
kiekviename jo laiške. O ką dėl proto išlavinimo ir mate- 
matiškos geležinės logikos principialiniuose ginčuose, apie 
tai gali paliudyti patys laisvamaniai, kuriems teko su B-sku 
bent sykį susikirsti. Apie vieną tokį ginčą pats B-skas štai 
ką rašo: 

„Vienas (Comte'o) sekėjas sakė man sykį, kad absoliučių tiesų visai 
nėsama. Esančios tik tiesos reliatyvios, t. y. tokios, kurios nuo 5 iki 
10 kartų iš 100 neišsipildo. Bet buvo priverstas pripažinti, kad mate- 
matematiškos ir geometriškos formulos visada išsipildo 100 kartų iš 
100. Pripažinęs pagaliau absoliučias tiesas toje tik vienoje dirvoje, da- 
vėsi patraukiamas bent prie paviršutiniško peržiūrėjimo metalizikos, ir 
nustebo radęs ten keletą absoliučių aksiomų, k. š. jog visas koks daiktas 
visuomet didesnis už savo dalį; jog pasėka negal būti didesnė už savo 
priežastį, jog contradictio in adiecto visuomet nesutinka su 
sveiku protu ir t.t. Priverstas paabejoti apie Comte'o ir Spence- 
r'io išmintį, ėmė garbinti Schopenhauer'įį. Bet po trumpos analizės jo 
pamatinių tvirtinimų -ir rezultatų pripažino, kad pesimizmas ir ūmus 
pozitivizmo suartėjimas su budizmu ir nirvana yra protiškas ir doriš- 


dzina nieskonczonej potencyi, p =). Tak samo i migdzy aktem i nie- 
skonczonošcią jest przedzial nieskonczonej potencyi = V). Stąd wynika: 
akt nie graniezy ani z nieskonczonošeią — V), ani Zz zerem wyražaja- 
cem nicošč. Wszelki akt(z wyjątkiem Boga)ze wszech stron, we wszel- 
kim kierunku, pod každym względem jest ograniczonym przez poten- 
cyę nieograniczoną... Szereg dziedzin stykających się ze sobą jest: 
0,"p,"a,/"p,""v). Stworzenie z niczego jest wlašciwie stworzeniem z 
potencyi: Zz niczego potencya, z potencyi akt“. 

kas absurdas. Paskui vienam savo draugui skundėsi, kad po ano ginčo 
negalėjęs užmigti visą naktį, ir galų gale nutarė: neverta, girdi, kuni- 
gams prikaišioti tamsumą ir tuo juos raginti į proto darbą, nes kuni- 
gas mokytas esąs pavojingesnis negu tamsuolis* !). 

Daugumas kaltino B-ską ir dabar tebekaltina dėl jo atsi- 
davimo matematikai. Sako, kad ne matematika, rasit, būtų 
ir Šventojo Rašto vertimą užbaigęs, ir daug kitų lietuviams 
naudingų knygų parašęs. Kad čia tikrai yra tiesos dalis ir 
nemaža, pripažins kiekvienas. Baigdamas savo gyvenimą ir 
pats B-skas tai aiškiai suprato ir viešai nesykį prisipažino. 
Bet ar ši kaltė buvo jau taip didelė, kaip kai-kuriems dva- 
siškiams atrodo? Mums matos, jog ne. Nes užsiėmimas ma- 
tematiškais tyrinėjimais, kaip ir šiaip jau moksliškais daly- 
kais, nieko bloga ir priešinga krikščioniškai dorai savyje ne- 
turi. Taigi užsiimdamas matematika B-skas nei Dievui, nei 
Bažnyčiai, nei žmonėms nenusidėjo: jis tik sunaudojo jam 
Dievo duotąjį ypatingą matematiškąjį talentą. O kad šį talen- 
tą jis turėjo, tai aiškiai aukščiau jau įrodžiau. To dėl galima 
kaltinti B-skas ne dėl vartojimo savojo matematiškojo talen- 
to, bet vien tik dėl nesuvaldymo savo matematiškųjų palin- 
kimų, dėl perdaug didelio jiems pasidavimo, nežiūrint į do- 
riškąjį principą: omne nimium vertitur in vitium. Bet 
ir tą kaltę paskesniais savo darbais B-skas visai išdildė ir 
atlygino. To dėl visiems B-sko kaltintojams patarčiau velyk 
ištirti savo sąžinę ir suskaityti, kiek jie laiko savo gyvenime 
yr praleidę nieko neveikdami, arba prie žaliojo staliuko be- 
sėdėdami... 


ų Iš laiško 26. II. 1893: „Jeden z įego (Comte'a) adeptow mowit mi 
niegdys,že pewnikow bezwzględnych niema wcale. Są zaš tylko wzglę- 
dne, t. į. takie ktore 5 do 10 razy na 100 chybiają. Zmuszonym zaš 
zostai do uznania, že formuly matematyki i geometryi trafiają zawsze 
100 razv na 100. Przyznawszy nareszcie bezwzględne pewnikiw tej ty1- 
ko įedneį dziedzinie, dat się naktoniė do przeglądu metafizyki, acz po- 
biežnie i zdumial się sprawdziwszy kilka aksiomatow jak np. že ca- 
lošė wieksza jest od swojeį częšci skladowej, že skutek nie jest wie- 
kszym od swojej przyczyny, že contradictio in adiecto zaw- 
sze jest niedorzecznošcią i t. p. Zwątpiwszy zaš w mądrošė Comte'a i 
Spencer'a, uwielbiat Schopenhauer'a. Lecz po chwilowej analizie jego 
zatožeh i wynikow, uznal nareszcie, že pesymizm i raptowny zwrot 
pozytywizmu ku budaizmowi i nirwanie jest potwornošcią umystową i 
etyczną. Poczem przed įednym ze swych przyjaciot wywnetrzat się, že 
o oweį dyskusyi caltą noc nie mėogt zasnąč, a wreszcie zakonkludowat, 
e nie warto księžom wyrzucač ciemnoty i przez to pobudzač ich do 
pracy umystowej, gdyž kaptan uczony szkodliwszym jest od nieuka“. 


Kun. Kazimieras Jaunius. 
(1849 — 1908). 


Kaip kiekvienas nepaprastas žmogus, Jaunius turėjo sa- 
votišką gan žymų individualumą. Iš šalies žiūrint, šis 
Jauniaus individualumas gan keistai atrodė. Daugumas tą 
keistumą vien Jauniuje ir tematė, to dėl ir charakterizuodavo 
ji vienu žodžiu — originalas. 

Originalo vardas paprastai esti duodamas žmonėms, kurių 
individualumas yra griežtai vienašališkas, dažniausiai pavir- 
šutinis ir to dėl pigiai suprantamas. To apie Jaunių pasakyti 
negalima. Jo individualumas buvo gan sukomplikuotas, iš 
įvairių psichiškų elementų sudėtas, iš kurių vieni buvo 
smulkesni, sunkiai įžiūrimi, kiti gana stambūs ir to dėl kiek- 
vienam puolą į akį. 


OB 


Iš pačių stambiųjų galima nurodyti trys: jie tai savotiškai 
veikdami ir darė, kad Jaunius atrodė esąs vienas, bet tarsi 
trijuose asmenyse: išminčiaus Sokrato, mokslininko 
„Stubengelehrto“ ir apsileidėlio Oblomovo. 

Ir iš tikrųjų, jei arčiau prisižiūrėsime Jauniaus gyvenimui 
ir veikimui, tai be vargo tuoj pastebėsime, kad Jauniaus in- 
dividualume aiškiai būta visų trijų ką tik paminėtųjų ele- 
mentų. 

Kad pas Jaunių būta elemento sokratiško ir nemenko, 
dėliai to, tariamės, niekas nesiginčys. Nes iš tikrųjų tarp 
Jauniaus ir Sokrato galima nurodyti nevienas panašumas. 
Jaunius turėjo nemažesnę už Sokratą dovaną traukti savęsp 
klausytojus ir daryti juos karščiausiais savo sekėjais ir gar- 
bintojais. Žino tai gerai visi, kuriems kada-nors teko klau- 
syti Jauniaus aiškinimų, ar šiaip jau privačiai su juo šnekėtis. 
Be to — kaip Sokratas, taip ir Jaunius nemėgo rašyti. 
Abudu įuodu iš prigimimo buvo kalbėtojai, naujo mokslo 
skelbėjai, tikri mokytojai, bet ne rašytojai. 

Nemenkesnį už Sokrato turėjo Jaunius ir mokėjimą ap- 
seiti su įvairiausio būdo ir socialinės padėties žmonėmis. Su 
kuo tik J. susidurdavo — ar tai buvo bemokslis piemenukas, 
ar mokytas profesorius, ar prasta tarnaitė, ar inteligentė 
grande dame, ar paprastas ūkininkas, ar didžiūnas biuro- 
kratas — visiems Jauniaus šneka pasirodydavo maloni, rimta 
ir interesinga. Turėdamas sveiką natūralinį protą, J. mokėdavo 
net ir painiausioj padėty rasti tam tikro diplomatiško išėjimo. 

Ką kun. Būčys yr papasakojęs „Viltyje“ (29 n-je) apie 
incidentą su surinktais Gardeno padegėliams pinigais — tai 
yra vienas tik iš daugybės kitų panašių faktų, parodančių, 
kaip dailiai ir tikrai sokratiškai mokėdavo Jaunius apseiti 
net su tokiais kietais žmonėmis, kokie esti gan dažnai val- 
dininkai biūrokratai. 

Galop Jaunius kaip ir Sokratas buvo žmogus lėto, ramaus 
būdo. Padarytas sau skriaudas dėl atjautimo giliai atjausdavo, 
bet kad ant savo skriaudikų būtų kada supykęs, to neteko 
mums pastebėti. To dėl turime drąsos tvirtinti, kad jis net ir 
su pikčiausia Ksantippa būt' galėjęs sugyventi, jei būtų bu- 
vęs vedęs... 

Bet šale to žymaus panašumo tarp Jauniaus ir Sokrato 
yra ir didelio skirtumo. Sokratas gerbė praktiškąją išmintį, 
— Jaunius mėgo daugiau teoretiškąji mokslą; Sokratas buvo 
tikras filosofas, Jaunius tikras mokslininkas ir net „Stuben- 
gelehrtas“. Jo moksliškuoju objektu buvo kalba, ar- tikriau 
sakant — kalbos. Tų kalbų jis mokėjo labai daug, bet mo- 
kinosi jų ne dėl to, kad jomis naudotųs praktiškiems sieki- 
mams, tik vien dėl to, kad galėtų jas teoretiškai tyrinėti. 

Tame gi kalbų tyrinėjime elgėsi J. kaip tikras mokslo 
vyras. Paprastas profanas, besimokydamas svetimų kalbų, 
mato jose vien tik skirtumą. Tikras kalbotyrys ieško 
kalbose jų artimybės ir panašumo. Tos artimybės ir gi- 
minystės tarp įvairių kalbų ieškojo nuolat ir J. ir jai įro- 
dyti surado didelę daugybę aiškių, neabejotinų dėsnių. Čia 
tai, mūsų išmanymu, ir bene bus tik visų didžiausis Jau- 
niaus nuopelnas. 

Išdėstyti plačiau, kaip J. kalbas tyrinėjo ir kokių rezul- 
tatų priėjo, ne mano dalykas. Priminsiu tik, kad J. laikėsi 
grynai moksliškų metodų ir rūpinosi pasiekti savo tyrinėji- 
muose kuodidžiausios moksliškos precizijos. 

Žinodamas, jog kiekviena kalba tur savotiškų garsų, Jau- 
nius stengdavosi juos kuogeriausiai ištirti. Čia jis nesitenkin- 
davo vien paduotomis knygose žiniomis, bet rūpindavosi dar 
ir tam tikrais eksperimentais jas papildyti. Tiems mūsų žo- 
džiams patvirtinti štai autentiškas faktas iš Jauniaus gyvenimo. 

Dar tebebūdamas seminarijoj, J. tyrinėjo rytinių kalbų 
(k. š. zendiškos, hebraiškos, arabiškos ir k.) garsus. Perskai- 
tęs specialinėį monogralijoį detališką tų garsų aprašymą, J. 
sumanė eksperimentališkai įsitikinti, ar jis tuos garsus ge- 
rai ištariąs ir ar jų teoretiškas aprašymas yra teisingas. Tam 
tikslui J. nusipirko „Kynų tušo“, išmaišė jį vandenyje ir pa- 
tepęs tuo tepalu savo liežuvio galą, bandė kaip reikiant iš- 
tarti anuos rytiečių garsus. Ištaręs gi, žiūrėjo į veidrodį, ku- 
rioį gomurio vietoj išteptas liežuvio galas paliko juodą žymę. 
Taip Jauniui besidarbuojant, užėjo netikėtai jo draugas, rusų 
istorijos mokytojas Gukovskis, kurs, žinoma, bemaž netrūko 
juokais pamatęs tą sceną. „Užeinu, girdi, pas kun. Kazimierą, 
pasakodavo paskui nesykį, 0 gi žiūriu, O. Kazimir namazal 

sebe jazyk vaksoj — stoit pered zerkalom i vydelyvaet 
grimasy“. 

Nefilologui tokie eksperimentai, žinoma, atrodo įuo- 
kingi. Bet J. darė tai toli ne dėl juokų: jis stengėsi ištarti 
rytiečių garsus su pilniausia precizija. Kad J. tą preciziją 
tikrai buvo pasiekęs, parodo tarp kito kad ir šis paminėtinas 
faktas. 

Sykį per rusiškus kvotimus Kauno seminarijoj J. išsišne- 
kėjo su tuo pačiu Gukovskiu ir apskričio inspektorium apie 
fonetiką. Po pietų išėję daržan pamatė per kiemą einant 
seną čigonę. Gukovskis sušuko: reik kun. Kazimierą „išegza- 
minuot“. Tuojau pašaukė čigonę. Jaunius liepė jai pasakyt 
kaip bus čigoniškai saulė. Čigonė pasakė. „Teikitės at- 
kartot tą žodį“, tarė J. Gukovskiui ir Inspektoriui. Gu- 
kovskis atkartojo ir klausia čigones: „ar taip“? Ta atsakė: 
„Ne, ne taip“. Atkartojo inspektorius — ir tą pat išgirdo iš 
čigonės. — „Na, dabar jūs, kun. Kazimierai, atkartokit“, tarė 
Gukovskis. J. atkartojo ir klausia: ar taip? — „Taip, taip, po- 
nuli! Ištarei kaip tikras čigonėlis“ — buvo čigonės atsakymas. 
Žinoma, ir iš to čigonės „komplemento“ buvo irgi daug 
juokų. Bet faktas pasilieka faktu, parodančiu, su kokia pre- 
cizija J. tyrinėdavo kalbų klausimus. 

Tas stengimos pasiekti pilniausią preciziją tyrinėjimuose, 
tas tobulumo geismas (studium perfectionis), galop — tas 
noras tarti paskutinį žodį pajudintame klausime — buvo 
tarp kitko priežastis mažo Jauniaus produktivumo. Kaip 
su atsakymu Liubimovui spaudos klausime, taip ir kituose 
grynai teoretiškuose klausimuose J-us nuolat kamuodavos, 
negalėdamas atrasti atsakančios ir visai jį patenkinančios 
formos. Kiekviename dalyke jam vis atrodydavo, kad šis-tas 
vis reikia dar pertaisyti pakeisti, papildyti, patobulinti ir tt. 
Na, ir betobulinamas savo raštą, niekuomet jo nebaigdavo, 
imdavosi kito klausimo, su kuriuo pasikartodavo ta pati is- 
torija — ir taip toliau per visą gyvenimą, lyg peteliškė, 
skraidė įis nuo vieno klausimo prie kito, nei vieno beveik 
kaip reikiant nebaigęs, ir jei Būga nebūtų Jauniaus teorijų 
rūpestingai surašęs, visos jos būtų draug su mūsų mok- 
slavyriu ir dingę kapuose. 

Tobulumo geismas ir moksliška precizija, žinoma, daiktai 
begalo svarbūs ir girtini, bet tobulumui pasiekti reikia ener- 
giško stengimos, reikia tvirtos valios. O to pas J-ių, jam 
iš Kazaniaus išsidanginus, galima sakyti, kaip ir nebuvo. 
J-aus gyvenime pradėjo kaskart aiškiau reikštis trečiasis 
elementas —oblomoviškas. Matyt ir pats J-us tai numanė, 
nes sykį vienam draugui raginant jį baigti savo gramatiką, 
dėdamas ją ant lentynos, atsakė stačiai Oblomovo žodžiais: 
„Ty, Ivan, stupaj, a ja ješče podumaju“. Na, ir galvojo sau 
toliau, — pats vienas užsidaręs, kol betyrinėdamas kaž kokį 
latvišką „debitivą“ ir baigė savo gyvenimą. 

To liūdno fakto, žinoma, mes nepakeisime. Tačiau iš ki- 
tos šalies tenka visai sutikti su tuo, ką rašo mums apie J-ių 
vienas iš žymiausiųjų mūsų literatų. Pakviestas, kad ką nors 
atsiųstų Jauniaus numeriui, jis atsakė mums privačiu laišku 
šiai ką: 

„Kalbant tarp mūsų atvirai, apie kun. J-ų neturiu ir 
didelio noro šį tą rašyti. Mes lietuviai nemokame eiti lygiu 
keliu ir mėgstame perdėti, gyvą purvais apdrėbdami, o 
mirusius -į padanges iškeldami. Apie kun. J-ų ne mano 
vieno iš lietuvių nuomonė yra ta, kad, tikrai sakant, jisai, 
turėdamas tokį Dievo talentą ar net genijų, mus nuskriaudė, 
ir kad ne Būga, kas būtu labai jo palikę?.. Žinoma, daug 
liga prisidėjo, bet jau viską jai suversti negalima; buvo ir 
apsileidimo. Kiek aš pavargau, prašydamas, kad bent kalba- 
mokslį peržiūrėjęs sutvarkytų ir perdirbtų; buvo pagalios 
pradėjęs, (du lanku buvo net atspausdinusi mokslų Akade- 
mija), bet metė paskui į šalį, nes dirbo ne tai, ką visuomenei 
naudinga malė, bet kas jam pačiam tą valandą patiko: jam 
rūpėjo pati lilologija, kaip toki, o ne tiek Lietuvos reikalai; 
gerbiu jį kaip mokslo vyrą, net genijų, kursai galėjo daug 
Lietuvai padaryti... Bet apie tai nemalonu man ir rašyti, 
perdaug gal pasirodys keista mano nuomonė“. 

Šis nuomonės keistumas ne koks. Taip manančių pas 
mus yra labai daug ir vargiai kas bepasakys, kad jie čia 
klysta. J-ų visai išteisinti tegalėtų nebent Nitsche's teorija 
apie „Uebermensch'ą“, stovintį anapus doros ir pareigos 
dėsnių. Kiek žinome, J-us apie Nitschę nieko nėr skaitęs, o 

jei ir būtų skaitęs, be abejo, teoretiškai su jo pažiūromis 
nebūtų sutikęs. Bet praktikoje J-aus pasielgimas atrodė daž- 
nai gan nitsche'aniškai. J-us gyveno visai užmiršęs, jog kiek- 
vienas Žmogus yra savo tautos narys, turįs savo visuomenei 
tarnauti, jos reikalais rūpintis, kitaip sakant — turi visuo- 
menės uždėtas pareigas šventai eiti. Toms gi pareigoms 
eiti reikia — dažnai savo paties palinkimus sulaikyti, 
savo kai kurių užgaidų išsižadėti, daryti ne tai, kas mums 
ant seilės užėjo, bet tai, ką mes tą valandą mūsų socialinio 
padėjimo atžvilgiu turime atlikti. Tas elementares doros 
tiesas J-us, matyt, buvo užmiršęs, o artimiausieji jo draugai 
ir vyresnieji neturėjo gana drąsos J-ui tai priminti. 
Čia buvo kaltė netik J-aus, bet ir tų pačių jo draugų ir, 
vyresniųjų. Nes J-us turėjo kūdikio būdą; jei jam kas būtų 
su meilė rimtai pasakęs, kad jis turįs būtinai tai ir tai 
padaryti, tai jis, esame tikri, be abejo būtų paklausęs ir kas 
reikia išpildęs. Tuomet ir lekcijų tiek nebūt apleidęs ir 
bažnyčią dažniau būtų lankęs ir kitas savo pareigas geriau. 
būtų atlikęs. J-ui būtinai buvo reikalingas geras globėjas. 
To globėjo, deja, jis neturėjo. To dėl paliktas pats sau vienas 
jis ir gyveno, lyg kūdikis be auklės, pasidžiaugdamas vien 
filologija, lyg vaiko žaisleliu; amžini sielos klausimai, svar- 
biausi gyvenimo uždaviniai, opiausi visuomenės reikalai — 
buvo J-ui tikrai terra ignota. Vidujinis sielos gyve- 
nimas J-uje jei nebuvo visai pranykęs, tai bent žymiai 
užgautas atrofija. To del nėra ko ir stebėtis, kad J-aus asme- 
nyje galėjo. atsirasti šalia tikro mokslininko dar ir tikras 
„Molio Motiejus“ bei Oblomovas. 

Tiesa, kūnas daro įtakos sielai, ir to dėl kūnui susilp- 
nėjus, nyksta ir sielos jėgos. Bet iš antros šalies siela turi 
nemenkesnės įtakos ir kūnui. Ne veltui pasakyta: mens 
agitat molem. Dėl kosiela neįstengė nubrukti nuo J-aus 
jo nepaprasto, tikrai oblomoviško apsileidimo, to fakto mes 
nemokam kitaip išaiškinti, kaip tik prileisdami, įog vidujinis 
sielos gyvenimas, o ypač pareigos pajauta J-uje dar 
prieš iš Kauno išvažiuojant jau buvo pradėjus nykti. Negaliu 
čia nepriminti vieno fakto. Būdamas Akademijos studentu, 
per vakacijas kaž ko buvau užėjęs vyskupo kanceliarijon. 

J-us tuomet buvo vyskupo sekretorius. Pasisveikinęs su savo 
buvusiu profesorium, pradėjau šnekėtis. Mūsų šneka tuoj 
nukrypo filologijos sritin, ir J-us ėmė pasakoti, kad jis tą 
dieną laužęs sau galvą klausimu, iš kur kilęs mūsų „raistas“. 
Ir ėmė man plačiai išvedžioti to „raisto“ giminystę su zendo 
ir sanskrito kalbomis. Pašnekesys buvo įdomus, tęsėsi kokią 
valandą ar daugiau. Išėjęs ėmiau galvoti, kad malonu turėti 
tokį mokytą sekretorių, bet jei jis kiekvienam svečiui taip 
plačiai aiškina filologiškus klausimus, tai bau turi laiko ofi- 
cialiniams kanceliarijos darbams atlikti. Paskui pasirodė, kad 
mano abejojimai buvo teisingi. J-us su kanceliariškais raši- 
niais nesiskubindavo, nesykį net gana svarbūs popieriai 
likdavo kažkur užmesti ir neišpildyti. Suprantamas dalykas, 
vyskupas tuo pasidžiaugti negalėdavo. To dėl ir atleido jį 
gan greit nuo sekretorystės, palikdamas prie vienos tik 
seminarijos prolesorium. 

J-aus laidotuvėse kun. Kavaliauskas, sakydamas lenkišką 
pamokslą, išsitarė tarp kitko, kad J-us buvęs Kaune perse- 
kiotas — ir kad buvęs priverstas iš Kauno išsidanginti. 
Nevienas, kurs tą pamokslą yr girdėjęs, galėjo šį dalyką taip 
suprasti, tarsi vietos dvasiškoji valdžia J-ių persekiojus. 
Vardan teisybės viešai prieš tą neteisingą įtarimą protes- 
tuoju. Iš lūpų vysk. Cirtauto, kurs, J-ui iš Kauno atsitrau- 
kiant, buvo tuomet Kauno seminarijos rektorius, esu patyręs, 
kad to J-aus persikėlimo Mogiliavo arkivyskupijon priežastis 
buvo ne dvasiškos valdžios persekiojimas, bet paties J-aus 
perminkšta ir perkaršta širdis; tas jo perdidelis jautrumas, 
sujungtas su neišlavinta kaip reikiant valia, ir pastūmė įį 
su nepaprastu paskubiuų, telegramas mu- 
šant, ieškoti sau kitos vietos Mogiliavo arkivyskupijoje. 


* 


Gailistauti, kad J-us nebuvo toks, kokiu įį mes norėtumėm 
matyti, o da labiau pykti ant jo už tai, kad jis ne tiek 
padarė, kiek būt galėjęs padaryti, žinoma, būtų tuščias dar- 
bas. Norim ar nenorim, turim imti J-ų tokį, koks jis buvo 

iš tikrųjų, su visomis jo geromis ir blogomis ypatybėmis. Jo 
geros ypatybės tebūna mums pavyzdžiu, o blogosios — tepa- 
silieka dorišku perspėjimu. 


Geros J-aus pusės buvo šios: 


1) Širdies jautrumas, lipšnumas ir žmoniškumas. Tuo 
visiems, 0 ypač mūsų jaunuomenei reiktų ypatingai susido- 
mėti. Ar šiaip ar taip versime, turime pripažinti, kad mes 
nepervirš tepašokome kultūroje, neišsidirbom da švelnesnių 
kultūrinio gyvenimo formų. Mes turim tik paviršutinį kul- 
tūringumą, — o mūsų taip vadinamųjų inteligentų apačioje 
dažniausiai po kultūriškų formų skraiste slapstosi labai ne- 
kultūringas, kartais stačiai girinis žmogpalaikis. Tam giri- 
niam žmogpalaikiui mumyse pašalinti reikia ilgo ir rūpes- 
tingo širdies ir valios lavinimo. J-us turėjo gerą širdį iš 
prigimimo. Tai buvo Dievo dovana. Bet jei kas ir šiurkš- 
tesnę širdį turėtų — tegu nenusimina, tegu tik „suima save“, 
tegu daboja kiekvieną savo žingsnį ir žodį, tegu kasdien 
tobulina savo būdą ir elgesį religijos ir etikos nurodymais, 
o be abejo, netik susilygins širdies gerumu su J-um, bet ir 
toli da ji prašoks. O rūpintis turėti gerą širdį kiek- 
vienam iš mūsų reikia ir labai reikia. 

2) J-us begalo buvo pamilęs mokslą, darbavos laikydamos 
grynai moksliškų metodų, stengės pasiekti tyrinėjimuose pil- 
niausios precizijos ir tam tikslui remdavo visas savo teorijas 
tikrai ištirtais kalbos faktais. Čia J-nius paliko 
pavyzdį visiems būsimiems mokslo vyrams. Duok Dieve, 
kad tai suprastų visa mokslus einančioji mūsų įjaunuomenė. 
Nes kol to supratimo nebus, kol moksliškuose mūsų tyrinė- 
jimuose 2— 3 faktai bus priimama, o 20— 30 kitų tikrų tos 
pat kategorijos faktų ignoruojama bei atmetama, tol tikrai 
moksliškas darbas pas mus negalės įvykti. Mokslo vietą 
užims vien diletantiškumas, paviršutiniškumas ir siaurapro- 
tystė. Bus daug šauksmo: mokslas, mokslas! — 0 iš tiesų 
mokslo vietoj bus tik jo parodija bei kaukė. Tokie „moksli- 
ninkai“, kurie mano, kad faktai galima svajonėmis pakeisti, 
arba be pilnos 'moksliškos precizijos tyrinėjimuose apsieiti, 
arba galop mokslas įgyti be darbo, — yra ne mokslo vyrai, 

ne tautos pažibos, bet tikri vėjavaikiai ir nenaudėliai, kad 
ir kaž-kaip save reklamuotų, besivadindami idėjų bei naujų 
formų mylėtojais ir skelbėjais. 

Sekti J-ų mokslo darbe ne kiekvienas yra pašauktas, bet 
neiti pėdomis J-aus-Oblomovo visi būtinai 
turime. Deja, to oblomoviško elemento pas mus visur 
pilna; jo net daug daugiau esama, nekaip paprastai manoma. 
Ir iš tikrųjų, jei padarysime su pilnu griežtumu sąžinės 
sąskaitą, tai be abejo turėsime pripažinti, įog kaip J-uje, 
taip ir kiekviename iš mūsų tūno pasislėpęs didesnis ar 
mažesnis Oblomovas, daugiau ar mažiau žymus „Molio Mo- 
tiejus“. Kas kaltas, kad mūsų kaimiečių tvoros iškrypę, sto- 
gai pašiurpę, kiemai nešvarūs, gryčios priterštos ir tt. Saky- 
sile neturtas? Ne! Dažniausiai kaltas pasislėpęs mūsų ūki- 
ninke „Molio Motiejus“, kurs į kiekvieną paraginimą: patai- 
syk tvorą, užlopyk stogą — atsako: Mano amžiui ir taip 
užteks!.. Kas kaltas, kad mūsų ponai baigia savo dvarus 
naikinti, kad beveik nieko gera mūsų liaudžiai nepadaro. 
Sakysite gal: Jų puikybė, poniškumas, lenkystė! Tai tiesa, 
bet tik per pusę; pilna tiesa bus tik tuomet, jei prie 
nurodytųjų ponijos įeibių pridėsime da ir ypatingą mūsų 
ponų „oblomoviškumą“. Kas kaltas, kad Bažnyčios reikalai 
nestovi pas mus taip, kaip reikėtų, kad liaudis menkai tėra 
apšviesta net katekizme, kad rimtesnio turinio knygos ir 
laikraščiai maž teranda skaitytojų, kad tarp dabartinės kuni- 
gijos neatsiranda: naujų Jaunių, Baranauskų, Valančauskių, 
Kašarauskių ir jiems tolygių? Sakysite gal: buvęsis kunigijos 
suvaržymas arba atliekamo laiko trūkumas? Tai dalinai 
tiesa, bet kur kas daugiau čia kaltas speciališkas kunigijos 
oblomoviškumas, sujungtas neretai su ypatingu savo brolių 
kunigų literatų neapkentimu ir net gan žymiu paniekinimu 
apsireiškiančiu patarlėje: „Kas yra kunigas literatas?. Gi į 
altaristus kandidatas!“ 

Galop — kas kaltas, kad mūsų literatūra negali kol kas pa- 
sigirti tobulesniais veikalais, kad mūsų literatai yra gan ne- 
produktingi, kad maž ir nepergerai terašo. Sakysite gal, tai 
dėl to, kad mūsų rašytojai negal gyvent iš literatūros, kad tur 
eiti kitokias pareigas nieko bendra su raštija neturinčias 


— 176 — 


Tai tiesa, bet irgi nevisa. Imkime kurį norime mūsų litera- 
tą ir prispyrę prie sienos pareikalaukime, tegu jis sąžinin- 
gai pasako: ar jis mūsų raštijai pakelti yra visa padaręs, 
ką būt galėjęs padaryti, o be abejo išgirsime iš kiekvieno: 
Tiesa —mea culpa —ir manyje kaip ir J-uje glūdi dikto- 
kas Oblomovas ir daro iš manęs neretai apsileidėlį, „Molio 
Motiejų“. Daug Dievo man duotos kūrimo galios liko nesu- 
naudota. Toli neviską esu padaręs, ką galėjau... Kaltas esmi 
kaip ir J-s!.. 

Ir tai bus tikra tiesa. 

Nes Dievo duotos mums kūrimo galios nesunaudojimas 
— tai paprasčiausias Lietuvoje apsireiškimas, o nieko ne- 
veikimas, bergždžias laiko gaišinimas — tai bene dažniau- 
sia lietuvių nuodėmė. Kad žmogus tur panešėti ne į akmenį, 
nieko nejaučiantį, ne į medį, nieko neveikiantį, ne į gyvulį, 
nieko negalvojantį, bet į Dievą, visų daiktų Kūrėją ir to dėl 
būti žemėį lyg antruoju mažyčiu kūrėjėliu— suprast šilą 
taip įprastą tiesą — lietuviams vis da persunku. Jos ir kun. 
J-us gerai nesuprato. 

Suprask bent tu, skaitytojau! 


Jauniaus veikalų sąrašas. 


1) Dvasiškos iškalbos mokslas. 

2) Katekėza arba kateketiškas mokymas. 

3) Lietuviškos kalbos gramatika Perburgo Mokslų Akade- 
mijos leidinys 1911, 216 p. in—8. 

4) Dialektologičeskija  osebiennosti litovskago jazyka v 
Rossienskom ujezdie, 1893. 

5) Ponieviežskije govory litovskavo jazyka, 1900. 

6) Intonacija glasnych zvukov litovskavo jazyka, 1900. 

7) Praelectio gua ante diem III Idus septembris a. D. 
MDCCCIX scholas de litteris Jatinis in R. C. E. Academia c. 
Petropolitana ausspicatus est Casimirus Jaunis, S. Th. M. 


PAMOKSLAS, 


pasakytas 1908 m. kovo 1 d. Kauno šv. Kryžiaus bažny- 
čioje, išlydint a. a. kun. Kazimiero Jauniaus kūną į kapus. 
Dovanos, tiesa, įvairios, bet ta pati dvasia. Patar- 
navinai yra įvairūs, bet tus pats Viešpats. Veikimai 
įvairūs, bet tas pats Dievas, kurs visa visuose daro. 
Kiekvienam duodama Dvasios apreiškimas, kad būtų 
iš to naudos. Vienam Dvasios suteikiama išminties 
Karba „kitam tos pačios Dvasios žinojimo kalba, kitam 
tos pačios Dvasios tikėjimas, kitam tos vienos Dya- 
sios gydymo dovana, kitam stebuklų darymas; kitam 
pranašystė, kitam įvairios kalbos, kitam kalbų moki- 
nimas. (1 Kor. 12, 4 — 10). 
Kiekvienas turi sau tikrą dovaną iš-Dievo; vienas 
tokią, kitas kitokią. (1 Kor. 7, 7). 


Meilingi klausytojai! 

Šitie šv. Povilo Apaštalo žodžiai savaime ateina mintin, 
kiek kartų gauname į kapus lydėti kurį kilnesnį žmogų ar 
žymesnį visuomenės veikėją. Nes iš tiesų — kas gi yra kiek- 
vienas svarbesnis visuomenės darbas, įei ne tikras Dievui 
tarnavimas, t. y. Dievo valios vykdymas? Šiame regimame 
pasauly toji Dievo valia apsireiškia nekintamuose gamtos 
dėsniuose, kuriais viskas pasaulyje savu keliu eina ir nuo- 
lat jojo laikosi. Tokį savąjį kelią turi ir žmonija: įi irgi 
nuolat juo žengia geresnės ateities ieškodama: tiktai eina ji 
ne pati viena, bet draug su ja ir Dievas. Jis tai, lyg kūdikį 
globėjas, veda ją nuog amžių prie jos galutino, begalinės 
Dievo išminties užbrėžtojo tikslo. Tiesa, tas Dievo vedimas 
mūsų kūniškoms akims nėra matomas, bet protas, tikėjimu 
apšviestas, pigiai ir be vargo supranta, jog Dievas žmonijos 
istorijoj nuolat veikia, tiktai ne tiesiog, bet per tam tikrus 
išrinktuosius žmones. Suteikdamas jiems tam tikrų savo ma- 
lonės dovanų ir dvasios gabumų, Viešpats naudojasi tais 
savo tarnais, kaip protingais įrankiais, aukščiausiems savo 
tikslams pasiekti. Tai yra tiesa, kiekvienam tikinčiam žmo- 
gui, kaip diena, aiški ir jokios išimties neprileidžianti. Ji pa- 
siekia netiktai žmones Dievą mylinčius, iš geros valios jo 

tarnystei atsiduodančius, bet ir atvirus Dievo priešininkus, 
kurie netik kad Jo valios nepildo, bet ir jos pažinti nesirū- 
pina. Dievo tarnais būti nenorėdami, jie betgi lieka gyvais 
Dievo įrankiais. Nes kad ir dirba vis saviškai, vien savo as- 
meniškų tikslų besiekdami, bet Dievas savo begaline išmin- 
timi taip viską sutvarko, kad iš jų egoistiškų ir net stačiai 
Dievui priešingų darbų išeina pasėkų, kokių vien Dievas, o 
ne jie norėjo. Tuo būdu, vargšai, patys to nežinodami, dirba 
Dievo darbą ir priešais savo norą pasilieka Dievo tarnais, 
patvirtinančiais aukščiau išreikštąją šv. Povilo žodžiuose tie- 
są, jog yra įvairūs tarnavimai, bet tas pats 
Viešpats, ir yra įvairūs veikimai, bet tas pats 
Dievas daro visa visuose, gerus žmonių darbus 
laimindamas, o bloguosius vien kęsdamas ir prileisdamas. 

Ir iš tikrųjų visa žmonijos istorija — tai lyg didelis Die- 
vo ūkis. Kaip ūkininkas siųsdamas savo samdininkus į dar- 
bą, vienam sako: tu eik ten; kitam: tu padaryk tai, taip pat 
ir Dievas kiekvienam žmogui duoda tam tikrą pašaukimą, 
skirdamas tam tikrą visuomenėį vietą. Vienam duoda jaut- 
rią širdį ir sako: būk dainius, žadink žmonėse gerus 
jausmus, kurk širdyse šventą meilės ugnį; kitam duoda ypa- 
tiugą varsų ir tonų pajautimą ir sako: tu būk dailininkas, 
tarnauk grožio idejai; trečiam suteikia aiškų logišką protą, 
kad galėtų gilintis į plačią mokslo sritį ir nesuskaitomoj 
daugybėj atskirų apsireiškimų ar faktų surasti tam tikrus 
dėsnius bei nekintamus įstatus; ketvirtam duoda dar augš- 
tesnį pašaukimą — mokyti žmones tikėjimo ir doros ir vesti 
juos dangun, būti tarpininku tarp Dievo ir žmonių, būti jų 
dvasišku tėvu ir ganytoju... Žodžiu sakant — kiekvienas 
tur savo dovanąiš Dievo, vienas tokią, kitas 
kitokią (1 Kor. VIL 7), t. y. kiekvienas turi tam tikrą sa- 
vo pašaukimą. 

Koks buvo a. a. kun. Kaz. Jauniaus pašaukimas, žinote, 
mieli klausytojai, ir be paaiškinimo. Jis buvo kunigas ir, ga- 
liu drąsiai pridurti, geras kunigas. Kol buvo sveikas, ėjo 
dvasiškas pareigas su pilnu atsidavimu ir pasišventimu. Bet 
šalia to jis turėdamas iš Dievo ypatingą kalbų pažinimo do- 
vaną, per visą savo gyvenimą nenuilsdamas dirbo taip pat 

plačioje lyginamosios kalbotyros srityje, nuolat ieškoda- 
mas įstatų, nurodančių, kaip viena kalba rišasi su kitomis, 
kaip žodžių šaknys keitės, pereidamos iš vienos kalbos kiton 
ir t.t. Žodžiu sakant — ieškojo nuolat kalbų giminystės ir 
tai giminystei patvirtinti išrado didelę daugybę aiškių neiš- 
griaunamų dėsnių, kuo ir įgijo aukštą garbę netik Lietuvoje, 
bet ir svetur, kaip vienas didžiausių kalbotyros žinovų. Tą 
garbę matome regimai išreikštą ir tuose puikiuose vaini- 
kuose ir tuose kaspinų parašuose ir šioje nepaprastoje ge- 
dulingų pamaldų iškilmėje. Dar geriau suprasime tos garbės 
teisingumą, jei arčiau prisižiūrėsime pačiam kun. Jauniaus 
gyvenimui. 

Nabašninkas buvo žemaitis, gimė 1849 metais gegužės 6 d. 
Lembo sodžiuje, Kvėdarnos parap., Raseinių apsk. Gim- 
naziją baigė Kaune, čia pat įstojo seminarijon, iš kur, kaip 
vienas gabiausių auklėtinių, buvo pasiųstas Peterburgo dva- 
siškon Akademijon. 

Jau beklierikaudamas pasižymėjo nepaprasta kalbų paži- 
nimo dovana. Jo kai kuriuos moksliškus nurodymus įtraukė 
savo lietuviškon gramatikon vysk. A. Baranauskas, pažymė- 
damas, kad tai esą kun. Jauniaus išradimai. 

Baigęs 1879 m. dvasiškąją Akademiją su laipsniu švento- 
sios teologijos magistro, kun. Jaunius pradėjo savo kunigiš- 
ką veikimą, kaipo Katedros kamendorius ir mergaičių gim- 
nazijos kapelionas. Sekančiais metais jis paskirtas seminarijos 
profesorium, kur dėstė lotynišką kalbą, katekizmą, morališ- 
kąją teologiją, šventosios iškalbos mokslą ir galop lietuvių 
kalbą. 

Kaip puikiai mokantį rusiškai Žemaičių vyskupas buvo 
pakvietęs kun. Kazimierą savo sekretorium. Tą pareigą ėjo 
nabašninkas per keletą metų, bet jausdamas savyje didesnį 
patraukimą prie mokslo dalykų, vyskupui leidžiant, grįžo 
atgal į seminariją, kame išbuvo dar septynerius metus 
(1885—-1892). 

Kaip profesorius buvo visų savo klausytojų aukštai ger- 
biamas ir karštai mylimas, nes ir pats labai mylėjo besi- 
mokantį jaunimą ir niekad jo nei mažiausiu skaudesniu žo- 
džiu neužgavo. 

Nėsant tam tikrų mokslo vadovėlių, kun. Kazimieras rašė 
pats savo lekcijas ir davinėjo klierikams persirašinėti. Tuo 
būdu po kelių metų darbo atsirado šie kun. Jauniaus susta- 
tyti vadovėliai: Katekeza arba kateketiškas mo- 
kymas, Homiletika arba Dvasiškos iškal- 
bos mokslas ir lietuviškos kalbos gramati- 
ka. Pirmuoju du veikalu tebepasilieka klausytojų užrašuose, 
paskutinysis buvo iš pradžių studentų dorpatiečių atmuštas 
hektografu, o dabar autoriaus perveizėtas ir pataisytas — 
pradėtas spausdinti Peterburgo Mokslų Akademijos. Visi trys 
minėtieji nabašninko veikalai pasižymi netik savo rimtu tu- 
riniu, bet ir labai dailia ir tikrai gryna lietuviška kalba. 

Turėdamas seminarijoj klausytojų iš įvairių Lietuvos kam- 
pu, kun. Jaunius rūpinosi susipažinti su įvairiomis lietuviš- 
kos kalbos tarmėmis. Dalį tų savo tyrinėjimų, būtent, apie 
Panevėžio ir Raseinių tarmes, surašęs rusiškai, pagarsino 
Kauno valdiškame kalendoriuje (Pamiatnaja knižka). 

Apskritai nabašninkas mėgo daugiau tyrinėti, negu rašyti. 
Iš paskirtų spaudon dalykų reikalaudavo didelio tobulumo, 
to dėl ir nesiskubindavo savo tyrinėjimų spaudon duoti, ras- 
damas juose vis da tai šį, tai tą pataisytina. 

Bet privačiuose pašnekėsiuose taip su draugais, taip ir su 
mokslo vyrais, ypač su tais, iš kurių tikėdavos išgirsti kri- 
tiškų pastabų, nabašninkas būdavo be galo kalbus ir galė- 
davo po 5—6 valandas šnekėtis, stebindamas savo svečius 
nepaprasta atmintimi, kalbos aiškumu ir kuoplačiausiu apsi- 
pažinimu su įvairiausiomis kalbų mokslo teorijomis. 

To dėl kitataučiai mokslininkai negalėdavo atsidžiaugti 
pasipažinę su kun. Kazimieru. Visi jie, k. š. vokietis akade- 
mikas Schiffneris, prūsas Kuršaitis, čechas Geit- 
leris, prancūzas de Saussure, lenkas Baudouin de 
Courtenay, rusai: Aleksandrovas, Šachmato- 
vas, Fortunatovas, Lamanskis ir kiti aukštoje 
garbėje laikė a.a. kun. Kazimierą, kaipo tikrai nepaprastą 
mokslo vyrą, sugebėjusį kuoaiškiausiai įrodyti, kokie turtai 
slepiasi lietuvių kalboje įvairiems painiausiems kalbų mok- 
slo klausimams išspręsti. 

Tačiau moksliški kun. Kazimiero nupelnai rado pripaži- 
nimą ne tiek pas mus, kiek svetur. Krakoviškė Mokslų aka- 
demija kvietė jį į profesorius Krakovon, Kazaniaus univer- 
sitetas suteikė jam mokslišką laipsnį sulyginamosios kalbo- 
tyros daktaro. Peterburgo Mokslų Akademija spausdina jo 
lietuviškąjį kalbomokslį, Peterburgo Dvasiškoji Akademija 
pakvietė įį savą profesorium. 

Lietuvoje, kaip jau aukščiau sakėme, J. tokio pripažinimo 
savo moksliškų nuopelnų nerado. Anaiptol gyventi jam čia 
pasirodė nepatogu. Jis pasiprašė į Mogyliavos arkivyskupiją 
ir, gavęs dvasiškos valdžios leidimą, apleido Kauną. 

Iš pradžių gavo Kazaniaus klebono vietą ir per trumpą 
maina ir įvairūs nesmagumai surišti su klebono pareigomis 
tokiam dideliame mieste, kaip Kazanius, sugadino nabašnin- 
kui nervus, ir buvo įvarę jam net psichiškąją ligą, kuri ir 
privertė jį atsisakyti nuo klebonavimo. 

Pasigydęs keletą metų iš pradžių Kazaniuj, paskui Lietu- 
voį, nabašninkas pasveiko ir paskutinius metus išbuvo Pe- 
terburge kaip Dvasiškosios Akademijos profesorius (189) — 
1906), kur dėstė graikų, lotynų ir senovės žydų kalbas. 

Tačiau sveikatai pradėjus eiti prastyn, jau nuo galo 1906 
metų turėjo atsisakyti nuo profesorystės ir apsigyventi pri- 
vačiai. Gyveno pats vienas gan angštam kambaryį — todėl 
paskutinį pusmetį nabašninko gyvenimas buvo tikrai vargin- 
gas. Pasklydus apie tai garsui buvo pradėta rinkti aukos 
mokslininkui sušelpti, bet aukos atėjo pervelai. A.a. kun. Ka- 
Zimieras užmerkė akis. 

Nabašninko asmenyje nustojo mūsų visuomenė netik di- 
delio mokslo vyro, bet ir doro kunigo ir geriausio Žmogaus- 
Ramus iš prigimimo nabašninkas buvo begalo kantrus ir 
geros širdies. Niekad neteko mums girdėt jį blogai apie ar- 
timą atsiliepiant. Jei jis kalbėjo, tai dažniausiai apie mokslo 
dalykus, arba pasakojo, kas jam atsitiko tarp žmonių gyve- 
nant. O pasakoti jis mokėjo be galo gražiai ir užimančiai. 
Visur taip plačiai buvo žinomas kun. Kazimieras, kaipo žmo- 
gus gailestingas ir dosnus. Žinodami jo širdies gerumą, ne- 
sykį ii išnaudodavo visokie vargšai. o kartais ir apgavikai. 

Nes kiekvienam pašalpos prašančiam niekados beveik neat- 
sakydavo, jei tik turėdavo kokį skatiką. Tame dalyke buvo 
naivus ir nepraktiškas, kaip kūdikis. Jei būt daugiau mylėjęs 
save, o mažiau mokslą ir artimą, be abejo nebūtų užbaigęs 
savo gyvenimą beturčiu ir vargšu. 

Kaipo kunigas, pasižymėjo taip pat dideliu sąžiningumu ir 
jausmais. Dėl nervų silpnybės pagrįžęs iš Kazaniaus, nebc- 
galėjo sakyti pamokslų, nes, kaip pats aiškinos, kiekvienas 
įausmingesnis tikėjimo dalykas išverždavo jam iš akių ašaras, 
kurių nebegalėdavęs suvaldyti. IĮgavęs kojų lizą, per paskuti- 
nius metus negalėjo ir mišių laikyti. Tačiau iki paskutinės 
valandos neužmiršo esąs kunigas, Dievo tarnas, privalas 
saugotis, neduoti jokio papiktinimo mažutėliams. To papikti- 
nimo nabašninkas taip bijojo, kad net prireikus kokiam 
moksliškam dalykui nurodyti kokį nepadoresnį žodį, niekad 
jo lietuviškai nerašydavo, bet vartodavo tam tikslui raides 
arabiškas ar kitokias, paprastam žmogui neprieinamas. „Da- 
rau tai, sakydavo, tyčia, kad kartais tarnas, radęs tą žodį 
knygoje užrašytą paprastomis raidėmis, nepasipiktintų“. To- 
kią tai jautrią sąžinę turėjo a. a. kun. Kazimieras. 

To dėliai turime gilų įsitikinimą, jog nabašninkas, kurs 
taip rūpinosi niekad nei Dievui nei artimui jokiu blogų 
žodžiu nenusidėti, ras ir po mirčiai pas Dieviškąjį Įsikūni- 
jusijį Žodį malonę ir gerai užpelnytą amžinąjį atilsį. 

Mes bent pasitikėdami begaliniu Dievo gailestingumu nė 
kiek tuo neabejojame. Nes kiek tame dalyke žmogui leista 
spręsti, manome, įog J. savo gyvenimu ir darbais tą amžiną 
atilsį pas Dievą tikrai rado ir tuomi pats savo gyvenimo 
tikslą pilnai yr pasiekęs. 

Bet kalbant apie tai, negalima čia praeiti nenurodžius, 
j0g tas tikslas yra ne vieno Jauniaus tiktai; jis yra bendras 
visiems mums. Visi mes, mieli klausytojai, be įokios išimties 
privalome irgi rūpintis, idant išpildę kiekvienas savo pašau=- 
kimą čia žemėį, rastumėm taipogi amžinąjį atilsį Dievuje, t. y. 
amžinoje Tiesoje, Gražybėje, Gerybėje ir visoko Pilnybėje. 
Apie tai visada reikėtų mums galvoti, o ypatingai lydint į 
kapus brangiausius mūsų brolius ir žymesniuosius visuome- 
nės veikėjus. Nes jie, tie mūsų vadovai, įau amžinatvėn nu- 

ėjo, mes dar ten tebeiname. Tatai užbaigtas mirusiųjų gyveni- 
mas turi būti pamokymas gyviesiams. Kokį gi pamokymą 
duoda mums kun. Jauniaus gyvenimas? Jis, galima sakyti, 
duoda mums vieną tik pamokymą, bet už tai tokį, kursai 
mums labiausiai yra reikalingas — būtent, pamokymą apie 
svarbumą ir reikalingumą gyvenime meilės — kuoplačiausios. 
Ir iš tikrųjų ant viso a. a. kun. Kazimiero gyvenimo meilė 
blizga, lyg aukso siūlas. Iš meilės Dievo jis pasišventė Dievo 
tarnavimui, pasirinkdamas aukštą kunigystės pašaukimą. Var- 
dan meilės artimo — jis karštai mylėjo brolius lietuvius — 
o mylėdamas juos, jis pamylėjo ir jų niekinamąją kalbą, ėmė 
su meile įą tyrinėti ir atradęs joje neapsakomų moksliškų 
brangenybių, rodė jas kitataučiams, patraukdamas ir juos 
pamilti lietuvių kalbą ir pačią lietuvių tautą, tos kalbos 
globėją. Su meile gi savosios kalbos nabašninko širdyje 
jungės dar ir retai kur šiandien tematoma meilė mokslo. 
Ta meilė mokslo praplėtė jo pažiūras, paragino įį šalia sa- 
vosios kalbos tyrinėti ir svetimąsias — ir tai netik gyvąsias, 
bet ir seniai jau mirusias — ir tuo būdu padarė nabašninką 
netik karštu lietuviškos kalbos mylėtoju, bet ir dideliu, Eu- 
ropoj pragarsėjusiu mokslo vyru. Savo grynai mokslškais 
tyrinėjimais jis patarnavo netik Lietuvos švietimui, bet ir 
visos Žmonijos naudai, nes galutinų tų kun. Jauniaus tyrinė- 
jimų rezultatas buvo įrodymas bendros kalbų giminystės ir 
mažesnės ar didesnės jų artimybės. 

Tatai lydint šiandieną į kapus nabašninko kūną, sužadin- 
kim, mieli klausytojai, savo širdyse ypatingai tą aukštą mei- 
lės dorybę, kuri taip skaisčiai žibėjo a. a. Kazimiero sieloje. 
Pamilkim kaip jis visi savo Tvėrėją ir visokios Išminties 
davėjų, Viešpatį Dievą! Supraskim, kad Jis yra begalinė Ge- 
rybė, Teisybė, Išmintis ir Meilė, kad Jis yra vienatinis viso- 
kio gyvenimo, veikimo ir mokslo šaltinis ir tikslas, kad Jis 
yra geriausis, mylįs mus Tėvas. O šalia to mokykimės iš na- 
bašninko mylėti taip pat savo brolius, savo tėvynę ir savo 
kalbą, rūpintis netiktai tuo, kad ta meilė būtų karšta ir di- 
delė, bet draug kad būtų ir išmintinga. O ta meilė bus tikrai 
išmintinga, jei mes ne vien jausmu ją remsime, bet ir giliu 
mokslišku savo kalbos ir jos svarbumo bei gražybės pažini- 

mu. O tu gi, mokslus einanti mūsų įjaunuomene, mokykis iš 
to garsaus nabašninko gyvenimo branginti ir mylėti gryną, 
jokiomis partinėmis tendencijomis nesuterštą mokslą, stengtis 
jame netik su kitataučiais susilyginti, bet ir juos prašokti. 
Tam tikslui pamilk rimtą mokslo darbą ir moksliškuose 
tyrinėjimuose kuodidžiausį uolumą ir sąžiningumą. Tegu 
kiekvienas iš jūsų savo laiku padaro dėl mokslo kad ir ne- 
daug, kad ir šį tą, bet gerai, o tikrai mūsų tėvynė, .bu- 
vusi ikšiol ir tamsi ir juoda, taps mokslo šalis. Togi mums 
labai ir labai reikia. Nes šauksmų apie mokslą daug pas 
mus, bet tikro rimto moksliško darbo, kol kas, dar vi- 
sai nesimato. Nėsant gi tikrojo mokslo, jo vietą užima mokslo 
kaukė arba, tikriau sakant, parodija, kuri gimdo vien žalingą 
siauraprotystę ir verčia vienos tautos brolius tarp savęs ko- 
voti, be reikalo ginčytis ir neapsikęsti. Tikras mokslas nieko 
bendra neturi nei su partiniais vaidais, nei su jų neapy- 
kanta. Tikras mokslas visada veda vienybėn, meilėn ir san- 
taikon ir su Dievu ir su žmonėmis. Tokį meilės gaivinamą 
mokslą turėjo ir tokiam mokslui per visą savo gyvenimą 
tarnavo a. a. kun. Kazimieras Jaunius. Tas mokslas ir ta 
meilė traukte traukė prie a. a. kun. Kazimiero kiekvieną įį 
pažinojusį žmogų. O jei žemėj meilė gimdo meilę, tai galime 
tikėtis, jog ir pas Dievą, kurs yra netik Gerybė, bet ir be- 
galinė Meilė, a. a. kun. Kazimieras ras teisingą atlyginimą ir 
prideramą jam užmokesnį amžinajame atilsyje pas visokios 
šviesos Davėją ir mieliausiąji Tėvą Dangiškąji. Amen. 


D-ras Jonas Spudulys. 
(g. 7. I. 1860 16. VI. 1920). 


Kaip vienais (1860) metais su Jonu Spuduliu gimęs, vie- 
nais (1872) Šiaulių gimnazijon su įuo įstojęs ir vienais (1881) 
su įuo įą baigęs, laikau savo pareiga tarti bent keletą žodžių 
apie tą savo mielą seną moksladraugį. 

A. a. Jonas buvo labai gabus; visose klasėse ėjo pirmuti- 
nių mokinių eilėje. Jam lygiai gerai sekės kalbų ir matema- 
tikos mokslas. Nuo 4 ar 5 klasės ėmė uoliai mokytis lietu- 
vių kalbos gramatikos ir rašybos. Tam tikslui susirašinėjo 
su kai kuriais Kauno Seminarijos klierikais, vysk. Baranausko 
mokiniais, rašybos dalykuose. Mat, tuomet Kauno semina- 
rija buvo vienatinė mokykla, kur lietuvių kalba viešai ir sis- 
tematiškai buvo dėstoma. 

Kiek vėliau studentaudamas Petrapilio Karo medicinos 
akademijoj, Jonas aktyviai dalyvavo Juškos „Žodyno“ leidime, 
padėdamas leidėjams savo patarimais, o atostogų metu tyri- 
nėjo savo gimtąją Žemaičių kurtuvėniškių tarmę. Apie ją 
Petrapilio Geografiškajai Draugijai jis buvo parašęs net al- 
skirą stūdiją, už ką yra gavęs iš jos sidabrinį medalį. 

Antru jo tyrinėjimo objektu buvo lietuviški vietų var- 
daiir lietuviškos pavardės. Tą dalyką jis ypa- 
tingai mėgo, turėjo surinkęs daug medžiagos ir gerai žinojo | 
to klausimo literatūrą. Viename savo man 1884 metais ra- 
šytame laiške jis buvo plačiai išdėjęs savo bandymą išaiškinti 
mūsų pavardžių genezę, reikšmę ir sudėties dėsnius. Tą 
laišką beveik ištisą aš esu paskelbęs „Žinyčios“ 1900 m., 2-am 
n-ry (18 — 29 psl). Kaikurios Spudulio pastabos nėra pra- 
radusios savo moksliškos vertės ir šiandieną. 

Pagrįžęs iš tolimojo Turkestano Lietuvon, jis irgi nepa- 
liovė rūpinęsis mūsų kalbos dalykais. Tai galima matyti kad 
ir iš jo straipsnio, įdėto „Draugijos“ 1908 m. 15-am n-ry 
„Dėl kalbos dalykų“, kur autorius giliais filologiškais įrody- 
mais griauja Būgos nuomonę apie sulikso — vy stė kilmės 
svetimumą, užbaigdamas savo straipsnį pastaba: „neištyrus 
kokį dalyką iš mūsų gramatikos, neišpuola darkyti raštų kalbą, 
dedant antugius: — ybė, —ija, —ovė ir kitus ten, kur gy- 
voji kalba reikalauja antugio — ys tė*)!) 

Savo dvasios kryvtim būdamas pozitivistas, jis daugiau 
brangino patikrintus faktus, negu kad ir gražiausiai išsvajo- | 
tas teorijas. Dėliai to jis nei sau nei kitiems nepripažindavo 
teises elgtis su gyva kalba, kaip kam patinka. Kiekvienas gy- 
vos kalbos žodis, kiekvienas plačiai vartotas rašymo būdas 
jam buvo faktas, su kuriuo jis manė neturįs teisės nesi- 
skaityti. Dėliai to jis nebuvo rašyboį ūmių reformų šalinin- 
kas: drauge su Baranausku gynė w, sz ir cz teisėtumą mūsų 
rašyboj, laikydamas tų rašmenų vartojimą pateisintu istori- 
jos tradicija. 

Dėliai tos pat priežasties kietai laikydamasis rašmenų ie 
ir uo, jis nesiskubino priimti Baranausko įvestų dviejų naujų 
raidžių ė ir u (su o viršųį). 


1) Sk. „Dr.“ IV-t., 297 psl. 

Kaip geras matematikos žinovas, a. a. Jonas yr sustatęs 
ir išleidęs pirmą lietuvių kalboj aritmetikos uždavinių rin- 
kinį pavadintą „Užduotynu“. Jis išėjo Tilžėį pas Mauderodę 
1885 m. šiuo vardu: „Užduotinas tai yra rankius užduočių 
aritmetikos arba rokundos mokslo. Isz wisokiu pasamu su- 
taisė J. Gailutis“.!) Šis slapivardis buvo padėtas, apsisau- 
goti nuo rusų priekabių. 

Rašinėjo, rodos, kai ką ir į rusų laikraščius, įrodinėdamas 
lietuvių spaudos reikalingumą, bet tikresnių žinių apie tai 
neturim. 

Būtų geistina, kad mūsų Mokslų Draugija paimtų savo 
globon nabašninko rankraščius, tarp kurių gali rastis nevie- 
nas įdomus mūsu kalbos mokslui dalykas. Nedovanotina būtų 
klaida, jei tie rankraščiai dingtų. 

Be lietuvių kalbos mėgo nabašninkas ir muziką. Dar gim- 
nazijoį būdamas išmoko dailiai smuikuoti.  Nemetė jis, kiek 
žinau, smuiko ir vėliau. 

Su žmonėmis mokėjo dailiai sugyventi. Gimnazijoj turėjo 
nevieną draugą ir visų buvo mylimas dėl savo lipšnaus ir 
linksmaus būdo. 

Nebuvo jis didelis maldininkas, bet nebuvo ir bažnyčios 
priešas. Man bent neteko iš jo niekad išgirst nei mažiau- 
sio religijos pašiepimo. 

Nepriklausė jis ir jokiai partijai: bevelijo būti „sau žmo- 
gus“, tylus Lietuvos darbininkas. Gerų norų turėjo daug. 
Kai ką ir padarė, ir už tai jam ačiu. Kaltinti, dėl ko nėr dau- 
giau padaręs, mes neturim teisės, nes nežinom visų jo gy- 
venimo aplinkybių. Žinom tik tiek, kad jos buvo nelengvos. 

Prisiimtos pareigos nabašninkui nebuvo tuščias žodis. Jis 
jas stengės sąžiningai eiti. Jas beeidamas, jis užsikrėtė dė- 
mėtąja šiltine ir, kitus nuo mirties begelbėdamas, pats rado 
mirtį. Padėjęs savo gyvybę už artima, tikimės, jis ras pas 
Dievą naują geresnį gyvenimą. Tešviečia jam amžinoji šviesa! 


!) Tai bus sudėjęs kun. J. Katelė ir Povilas Matulionis. Red. 


Kun. D-ras Simanas Šultė. 
(1876 — 1920). 


„Aa 
B UA Li Ija bk I UT LT ki AN 


1920 m. rugsėjo 29 d. Palėvenėlėj mirė kun. Simanas 
Sultė. Nabašninkas buvo aukšto mokslo vyras, filosofijos, 
sociologijos ir teologijos žinovas, turėjo dvigubą filosofijos ir 
teologijos doktoratą, įgytą Louvaino ir Rymo universitetuose. 

Sugrįžęs iš užsienių Lietuvon, šalia vyskupo uždėtų kuni- 
giškų pareigų jis ėmė anksti darbuotis ir publicistikos srity. 
Nuo pirmųjų „Draugijos“ atsiradimo metų jis buvo uolus 
jos bendradarbis ir šelpė ją lig mirsiant įdomiais moksliškais 
straipsniais. Skaičiaus atžvilgiu jų neperdaug, bet užtat visi 
jie savo turiniu yra autoriaus ilgesnių moksliškų stūdijų 
rezultatai. Štai jų sąrašas: 

1) Bažnyčia ir įvairios politiškosios ekonomijos teorijos. Istoriški 
tyrinėjimai. „Draugija“ 1907 m. Nr. Nr. 2, 4, 6, 9, 10,11, 1908 m. Nr. 21. 

2) Dabartinis mokslo stovis evoliucijos Klanėlius, „Draugija“ 1908, 
Nr. Nr. 40, 41. 

3) Filosofiniai modernizmo pagrindai Dr 1911 m. Nr. 58. 

4) Valios auklėjimas. Pedagogiškas piešinėlis. „Dr.“ 1912 Nr. Nr.63, 64. 

5) Teosofų pasaulėžvalga. „Dr.“ 1912, Nr. Nr. 70,1) 71 —72. 

6) Mėsa ir jos kenksmingas veikimas žmogaus kūne. „Dr.“ 1913, 
Nr. 79— 807). | 

Per karą, paliovus „Draugijai“ beeiti, o kun. Š. pabėgus 
į Rusiją, įo santykiai su „Dr.“ redakcija buvo nutrūkę. Bet 
vos tik „Dr.“ rado galimybės iš naujo pasirodyti, tuoj ir 
kun. Š. pradėjo siuntinėti jai naujų savo raštų. Dėl „Dr.“ 
perpus sumažėjimo, ne visi jie tegalėjo būti išspausdinti. 

Bet didumas jų buvo sunaudota ir net atskiromis -brošiū- 
romis išleista. Čion pridera šie ilgesni nabašninko rašiniai: 

7) Gamta ir žmogus „Dr.“ 1919 m. Nr. 97. 

8) Evoliucijos keliai ir revoliucijos dėsniai. „Dr.“ 1919, Nr. 98 — 99 

9) Miškų, dvarų, fabrikų nacionalizacija gyvenimo praktikos žvilgs- 
niu. „Dr.“ 1919, Nr. 100 — 102. 

10) Savasties principas ir evoliucija. „Dr.“ 1920, Nr. Nr. 113 — 114, 
115 — 116 ir autoriaus „Laiškas į redakciją tuo pat klausimu“, „Dr.“ 
1920, Nr. 115 - - 116. 

11) Žmogaus ir piliečio teisių paskelbimas. „Dr.“ 1921, Nr. 11 — 12. 

12) Laisvos mokyklos problema. „Dr.“ 1921, Nr. 7 — 8, 9 -— 10. 

Be to kun. Simanas yr pagaminęs keletą straipsnių ir 
„Ganytojui“, pasirašydamas po jais Simano Barjonos slapy- 
varde. 

Čion pridera jo: 

13) Lietuvos dvarų žemės padalinimas ir krikščioniškoji dora. 
„Gan.“ 1919 m. Nr. 8. 

* 14) Turtuolių perteklius —varguolių tironija. „Gan.“ 1920, Nr. Nr.2, 3. 

15) Okultistinė filosofija bei teosolija. „Gan.“ 1920 Nr. Nr. 7, 8, 9. 


1920 metų pradžioj „Dr.“ redakcijos įprašytas buvo pasi- 
žadėjęs parašyti ištisą straipsnių eilę apie spiritizmą, magiją, 
okultizmą, bet užsiėmęs žemės klausimu, nesuskubo pasiža- 
dėtojo darbo atlikti. 

1 Tame pat n-ry yra įdėta ir jo recenzija Dv. Eckerio knygos „La 


petite Bible de V Ecole“. 
2) Šis straipsnis pasirašytas Simano Griaužos slapyvarde. 

Kaip krikščionių -demokratų partijos narys ir net jos 
teologas-lyderis, nabašninkas karštai gyrė „Laisvėj“ tos par- 
tijos nusistatymą žemės klausimu ištisoj straipsnių eilėj, 
išreikšdamas kartais perdaug radikalių nuomonių apie nuo- 
savybę ir atlyginimą, valstybei ją normuojant. 

Analogiškų pažiūrų pasitaikydavo ir straipsniuose skir- 
tuose „Draugijai“ ir Ganytojui“. Dėliai to tų laikraščių 
redakcijom ir tekdavo nemalonus darbas savo bendradarbio 
straipsnius apsagstyti redakcijos prierašais. Prikalbėti jį 
suminkštinti savo tvirtinimus — .nebuvo galima. Jis laikv- 
davosi principo sin! ut sunt, au! non sint. 

Kaip kietas principų žmogus, jis buvo gana sunkiai sukal- 
bamas. Savo pažiūrų laikės įsikandęs, nors jas ir nevisada 
tesugebėdavo stipriai pamatuoti, ypač žemės ir nuosavybės 
klausimuose. Kiek žinome, pats nabašninkas labiau buvo 
linkęs studijuoti naujausias pseudomoksliškas sroves: teoso- 
fiją, magiją, okultizmą, modernizmą, darvinizmą, ir k., bet 
gyvenimo sūkurio įtrauktas į Rusijoj iškeltą ir bolševikiškai 
suformuluotą dvarų dalinimo klausimą, jis tarės turįs parei- 
gos to klausimo sprendimą Lietuvoje irgi kreipti kuokai- 
riausiai, kiek tik teologija leidžia. 


Kun. Albertas Vijukų-Kojelavičius'). 
(1609 — 1677). 


PAMOKSLAS, 


pasakytas Kauno Bazilikoje švenčiant 6-XII-27 įo 250 m. 
mirties sukaktuves. 
Ieškokite visupirma Dievo karalystės 
tr jo teisybės, o visa tai bus jums pridėta. 
Luk. 12, 31. 

Šie evangelijos žodžiai, m. Kl., šiandieną ne vienam atro- 
do perdėti, statą žmonėms per aukštą ir neįvykdomą idealą. 

Dėliai to kai kurie ir mano, kad Dievo karalystę tera- 
sim vien numirę danguje, o žemėj, girdi, jos nėsą ir negali 
būti. 

Bet tai yra aiški klaida, nes tik ką paminėti evangelijos 
žodžiai ragina mus ieškoti ne vien Dievo Karalystės, bet ir 
Dievo teisybės, kurios po mirties būtų jau per vėlu 
beieškoti. 

Taigi iš mūsų paimto evangelijos teksto yra savaime aiš- 
ku, kad Kristus yr pataręs ieškoti Dievo Karalystės mums 
dar žemėj begyvenant, to dėl ir Dievo Karalystė žemėj yra 
ne kokia utopija, bet tikra realybė. 

Klaidingos pažiūros į Dievo Karalystę žemėje daugiausia 
plaukia iš to, kad ji daug kieno vaizduojamasi, kaip išorinė, 
pašalinė, mums svetima materialinė galybė. Tai yra klaida, 
kurią pats Kristus yr nurodęs tardamas: „Dievo Karalystė 
yra jumyse“ (Luk. 17, 21). 

Bet jei taip, įei Dievo Karalystė pirmiausia apsireškia 
mūsų viduje, tai kyla klausimas: ko gi reikia iš mūsų šalies, 
kad toji Dievo Karalystė mumyse atsirastų“ 


I) Kun. Alberto Kojelavičiaus paveikslo nesuradom. 

Į tai atsakyti. visai nesunku: Reikia čia vieno: pasi- 
rinkti savuoju Karalium, pripažinti aukščiausiu 
Viešpačiu ir visur visada savo gyvenime ištikimai pildyti jo 
valią. Kitaip sakant, Dievo karalystės mumyse buvimo sąly- 
ga yra obalsis: Dievas, o ne aš, Dievo valia, o ne 
mano norai. Kur yra žmogus, pasirinkęs Kristų savo Ka- 
ralium ir rimtai pasiryžęs pildyti Dievo valią, ten jau yra 
vienas Dievo Karalystės pilietis. O kadangi 
tokių žmonių esama visuose kraštuose, tatai ir Dievo Kara- 
lystė žemėj turi daug valdinių ir sudaro didelę moralinę ir 
realinę galybę pasauly. Tais Dievo Karalystės valdiniais, ga- 
lima sakyti, ir laikos pasaulis. 


I. 


Vienas iš tokių Dievo Karalystės piliečių ir buvo garsu- 
sis Lietuvos istorikas kun. Albertas Vijukų Koje- 
lavičius, kurio šiandien ir minime 250 metų mirties su- 
kaktuves. 

Kalbėti apie žmogų, gyvenusį prieš tiek metų, labai sun- 
ku, nes jo gyvenimo smulkmenos, visi gyvieji jo būdo bruo- 
žai yra dingę, užmiršti. To dėl aš čia nė nebandysiu paro- 
dyti jums, m. Kl., kun. Albertą Kojelavičių gyvą, koks jis yra 
buvęs, bet patieksiu vien stambesnius jo gyvenimo ir veiki- 
mo nuotykius. 

Gimęs jis yra 1609 m. Kaune. Pažymėtinas čia nuostabus 
chronologiškas supuolimas: 1609 m. miršta didis Lietuvos 
Apaštalas vysk. Merkelis Giedraitis; tais pat 1609 m. Dievas 
siunčia Lietuvai naują katalikybės gynėją kun. Alberto Koje- 
lavičiaus asmeny, tarsi užpildydamas spragą, kurią vysk. 
Merkelio Giedraičio mirtis buvo padarius Lietuvos bažny- 
čioje. 

Augo jaunas Albertas tai Kaune, tai jo tėvams priklau- 
siusiame Vijukų dvare, nuo kurio ir yra susidarius dvily- 
pė mūsų istoriko pavardė, Vijukas-Kojelavičius. Vijukų dva- 
ras ir to pat vardo kaimas yra išsilaikę iki šiai dienai netoli 
Raudondvario, 9 kilometrai nuo Kauno. 

Alberto tėvai buvo turtingi bajorai, turėję ne tik savo 
dvarą, bet ir namų ir plecių Kaune. Kas jie buvo per žmo- 
nės, kokios įtakos yr turėję vaikams, žinių neužsiliko. Isto- 
rija bendrai tik rodo, kad Lietuvos bajorų gyvenimas anais 
laikais buvo toli ne pavyzdingas: dažniausiai jų dykinėta, 
svečiautasi, puotauta, medžiota, bylinėtasi, keršyta, jokiais 
rimtais darbais neužsiiminėta, nes visus jų ūkio darbus do- 
vanai jiems atlikdavo kaimiečiai baudžiauninkai. Ką vienas 
kitatautis yr pasakęs apie anų laikų Lenkiją, kad čia „po- 
nams rojus, o baudžiauninkams pragaras“, tą pat buvo ga- 
lima tarti ir apie Lietuvą. Seniai Kojelavičiai buvo išimtis 
tik ta prasme, kad įie matyti yr buvę geri ir maldingi kata- 
likai. To dėliai Albertas ir du įaunesniu jo broliu Kazimie- 
ras ir Petras iš namų ir iš mokyklos yr gavę gerą religinį 
išauklėjimą. 

Nėr abejonės, kad aplinkinių dvarų bajoraičiai yr bandę 
traukti jaunus Kojelavičius prie savo tuščio gyvenimo, prie 
vaišių, pramogu ir kitko. Bet greit patyrė, kad tie įjaunikai- 
čiai yra visai kitokio tipo, su kitokiais palinkimais ir sie- 
kimais. 

Šis dalykas dar labiau yra paaiškėjęs, kai 1627 m. Alber- 
tas Kojelavičius, turėdamas vos 18 metų įstojo Jėzuitų or- 
denan. 

Lietuvos jėzuitai iš pradžių priklausė Lenkų įėzuitų pro- 
vincijai. Bet 16083 m., t. y. prieš pat gimstant Albertui K-ui, . 
buvo atskirti nuo Lenkų provincijos ir sudarė savo atskirą 
Lietuvos Jėzuitų provinciją. Jon priklausė įėzuitų kolegijos, 
įsteigtos istoriškos Lietuvos miestuose, tame skaičiuj ir Kau- 
ne. Ton tai Kauno kolegijon ir buvo priimtas įaunas Alber- 
tas K-us. 

Stodamas jon, jis atsižadėjo aukštos karjeros pasauly, ku- 
rią savo gabumais būtų, be abejo, pasiekęs; atsižadėjo len- 
gvo poniško gyvenimo, pasirinkdamas nelengvą Kristaus se- 
kimo ir tarnavimo Jam, kaip vienatiniam savo Karaliui ir 
Viešpačiui, pašaukimą. 

Šis Alberto žingsnis be abejonės turėjo sukelti nemažo 
nustebimo aplinkinėj bajorijoj. Dar labiau ji nustebo, kai 
Alberto pėdomis yr pasekę 'ir du jo broliu: Kazimieras ir 

13 

Petras. Tuo būdu visi trys broliai Kojelavičiai atsirado Jė- 
zaus Draugijoj Kaune. Tai Draugijai aukoja jie ne tik patys 
save, bet ir savo turtus. Priklausantį jiems plecių Kaune ati- 
duoda jie Jėzaus D-jos nuosavybėn. Ant to pleciaus stato 
savo lėšomis naują jėzuitų kolegiją ir bažnyčią prie jos. Pa- 
"daryti tai jiems buvo nesunku, nes pas juos buvo viena sie- 
la, vienas tikslas, vienas idealas — praplėsti Dievo Karalystę 
Lietuvoj. 

Tai padarę ir nė kiek nesididžiuodami savo aukomis, jie 
visi trys eina jėzuitų regulomis nustatytus teologijos ir filo- 
sofijos mokslus, kad ilgainiui galėtų geriau ir sėkmingiau 
tarnauti Dievui ir savo kraštui. 


1. 


Pirmasis baigia mokslus Albertas su teologijos daktaro 
laipsniu. Tapęs kunigu, jis, pilnas jauno uolumo, pirmuoju 
savo uždaviniu laiko ginti katalikų mokslą nuo protes- 
tantų priekaištų. Kaip žinom iš istorijos, didžiausio protes- 
tantizmo įsigalėjimo Lietuvoje būta XVI a. pabaigoj ir XVI a. 
pradžioj. Taigi Alberto K-aus laikais protestantizmas Lietu- 
voje buvo dar galingas. Žymiausi Lietuvos aristokratai ir 
ponai buvo virtę Kalvino sekėjais. Albertui savo jaunystėje 
be abejo yr tekę girdėti iš jų nevieną katalikų tikybai da- 
romąji priekaištą. Taigi pirmutine savo kunigiška pareiga jis 
ir laikė katalikų Bažnyčios apgynimą, pateisinimą jos mokslo, 
įrodymą, kad jis pilnai sutinka su paties Kristaus evangeli- 
joje paskelbtuoju mokslu. 

Tam tikslui Albertas K. 1635 m. ir išleidžia lotynų kalba 
pirmutinį savo veikalą: Teologo su pastorium pašne- 
kėsiai apie skirtumus tikybos dalykuose tarp kata- 
likų ir kalvinistų. Vėliau tą pat veikalą jis išleidžia ir 
lenkų kalba, kad net ir nemokyti galėtų iš įo išmokti pro- 
testantiškus priekaištus atremti. Tasai veikalas yr radęs ne- 
maža skaitytojų. Tai matyti iš to, kad jis po keletą kartų 
buvo atspausdinėjamas. 

Kadangi XVII a. be kalvinų buvo Lietuvoje ir kitų pro- 
testantiškų sektų, tai klausimas: kuri iš krikščioniškų tikybų 

yra tikra, anais laikais buvo labai aktualinis ir daug kas juo 
buvo susidomėję. Albertas K., norėdamas tą klausimą giliau 
nušviesti ir katalikų Bažnyčios tikrumą įrodyti, 1648 m. iš- 
leidzia irgi dviem kalbom lotyniškai ir lenkiškai naują vei- 
kalų: Pašnekėsiai teologo su politiku apie protingą 
vienos tikros krikščioniškos tikybos pasirinkimą. 

Be protestantų kat. Bažnyčia Lietuvoje turėjo dar anais 
laikais priešų ir iš rusų pravoslavų šalies. Lietuvos ir Len- 
kijos ribose gyvenantieji rusai pravoslavai XVI ir XVII am- 
žiuje buvo sukrutę ir pradėję rodyti gyvumo: organizavo 
savo tikybinės draugijas, steigė Vilniuj ir kitur savas spaus- 
tuves, leido religines knygas, kuriose puldavo ne tik nuo jų 
alskilusius rusus unijotus, bet ir pačią kat. Bažnyčią. Ka- 
dangi tie pravoslavų raštai buvo leidžiami ne vien rusų, bet 
ir lenkų kalba, tatai pravoslavų priekaištai veikdavo ir ka- 
talikiškąją lenkiškai kalbančiąją Lietuvos visuomenę, įnešda- 
mi įon abejonių ir sumišimo. Matydamas tai kun. Alber- 
tas K-čius laikė sau pareiga atremti tas pravoslavų pric- 
kabes ir apginti kat. Bažnyčios mokslą. Tam tikslui jis 1667 
m. lotynų ir lenkų kalbomis yr išleidęs naują apologetišką 
veikalą: Teologo pašnekėsiai su pravoslavu. 

Be šių trijų kun. Albertas K-čius yr parašęs dar keletą 
kitų polemiškų bei apologestiškų veikalų. Visuose juose jis 
yr pasižymėjęs kaipo gabus teologas, sumanus polemistas ir 
populiarus rašytojas, sugebąs painiausius dalykus išdėti aiškiai 
it suprantamai. 

Įvertindama jauno vienuolio uolumą ir gabumą, jėzuitų 
ordeno vyresnybė yi pakėlus jį, dar jam jaunam tebesant, į 
profesorius. Profesoriavo jis iš pradžių Kražių gimnazijoj, o 
vėliau Vilniaus Akademijoj. 


III. 

Mokytojaudamas Kražiuose, kun. Albertas K-čius įveda 
naujieną: viešąjį gimnazijos šventėse vaidinimą. Buvo para- 
šytas tam tikras veikalėlis lenkų kalba su įmaišytais lietu- 
viškais žodžiais ir pirmą kart Lietuvoje pavaidintas. Tasai 

pirmas vaidinimas po teisybei ir reikėlų laikyti mūsų teatro 
pradžia. 

Atsidūręs Kražiuose, taip sakant, pačiam etnograliškos 
Lietuvos vidury, kun. Albertas K. ima domėtis to krašto 
praeitim. Pradeda jis nuo bažnytinės Lietuvos istorijos. 
Renka dokumentus apie Lietuvos patronus, apie pasižymė- 
jusius savo šventumu lietuvius, apie stebuklingas Lietuvoje 
vietas, apie katalikybės padėtį Lietuvoje, apie prasiplatinu- 
sias Lietuvoje sektas, apie Lietuvos vienuolynus ir gimnazi- 
jas, apie Lietuvos literatūrą ir k. 

Sudaręs iš tų žinių didoką veikalą, kun. Albertas K. iš- 
leidžia jį 1650 m. lotynų kalba, pavadinęs „Žinių rinkinys 
apie Bažnyčios padėtį Lietuvoje“. 

Šalia Lietuvos Bažnyčios rūpi jam ir Lietuvos istorija 
apskritai. Jis atidžiai skaito senesniuosius autorius, rašiusius 
apie Lietuvą, kritiškai jos įvertina, papildo trūkumus, kur 
gali. Tuo būdu sukuria plačią Lietuvos istoriją lotynų kalba, 
dvejuose tomuose. Pirmutinis išeina Dancige, 1659 m., antras 
Antverpene 1669 m. Pirmame tome patiekta stabmeldiškos 
Lietuvos istorija, antrame įdėta Lietuvos istorija nuo Lietu- 
vos krikšto iki Liublino ūnijos. Garsaus vokiečių istoriko 
Schlėzerio pasakymu, Kojelavičiaus Lietuvos istorija — tiek 
kalbos, tiek istoriškos kritikos atžvilgiu yra vienas geriausių 
XVII a. istoriškų veikalų. 

Tuo savo kūriniu K. tikrai yr užsipelnęs nevystantį gar- 
bės vainiką. Tas nuopelnas yra juo didesnis, nes K. rašė 
savo Lietuvos istoriją po Liublino ūnijos. Dėliai tos ūnijos 
Lietuva buvo jau tuomet netekus savo nepriklausomybės, ta- 
pus Lenkijos dalimi. Sako, K-čių buvus palankų tai ūnijai. 
Bet jei ir taip būtų, visgi jis rašydamas ne Lenkijos, bet 
Lietuvos istoriją, yra išgarsinęs Lietuvos vardą vakarų Eu- 
ropoj tuo savo veikalu. 

Žinodamas, jog Lietuvos istorijoj lemiančios reikšmės daž- 
nai turėdavo Lietuvos didikai, k. š. Radvilai, Katkevičiai, Sa- 
piegos, kun. A. K-čius rašo atskiras monografijas apie jų pra- 
eitį, jų nuveiktus valstybės darbus. Iš tų monogralijų irgi 
išeina aikštėn, kad politiški Lietuvos didikų nusistatymai buvę 
visai kitoki, negu Lenkijos magnatų. 

Pats kilęs iš bajorų, kun. Albertas tyrinėjo ir Lietuvos 
bajorų herbus. Herbais vadinas bajoriškųjų giminių garbės 
ženklai. Tuos ženklus senovėje karaliai turėjo teisės teikti 
vyrams, pasižymėjusiems savo narsumu mūšiuose su priešais 
ar kitokiais garbingais darbais valstybės naudai. Taigi her- 
bais seniau buvo pažymimi užsipelnę valstybei asmenys, ne- 
lyginant, kaip kad dabar pažymimi ordenais. Skirtumas buvo 
tik tas, kad ordenai yr vien asmeniškos pagarbos ženklai, o 
gavęs herbą, turėjo teisės perleisti jį savo ainijai. 

Paveldėję herbą, prisiimdavo morališką pareigą eiti pė- 
domis savo garbingo tėvo ar prosenuolio, kuris savo pasi- 
šventimu yr laimėjęs tą herbą. Vėliau toji herbų reikšmė 
buvo užmiršta ir herbai yr virtę vien tuštybės pažiba, gau- 
nama net už pinigus. K-aus laikais herbai tebeturėjo dar 
savo kilnią prasmę ir buvo aukštai branginami. Dėliai to ir 
kun. K. jų tyrimui yr suvartojęs nemaža laiko ir pašventęs 
jiems du storu veikalu, pažymėdamas įuose skirtumą tarp 
lietuvių ir lenkų bajorijos herbų. 

Iš kitų K. istoriškų veikalų pažymėtinas jo pasakojimas 
apie atsitikimus Lietuvoje per kazokų karą 
ir trijų anais laikais pagarsėjusių jėzuitų biogralijos, būtent 
Pranc. Kajetano, Laurino Bertilio ir Alfonso Rodri- 
guez'o. Kajetanas miręs 1601 m., teišgyvenęs vos 21 metus, 
bet užtat pasižymėjęs dideliu šventumu. Bertilis buvo garsus 
XVII a. religinis poetas, kurs giedodamas savo sudėtas giesmes 
yr atlikęs kelionę į Rymą. Pagaliau Alfonsas Rodriguez'as buvo 
bemokslis, išbuvęs mažne visą amžių vienuolyno vartininku, 
bet pasiekęs tokio aukšto dvasiškos tobulybės laipsnio ir jos 
supratimo, kad yr parašęs puikių veikalų apie dvasiškąja 10- 
bulybę, kurie dar ir šiandien daug kieno yra skaitomi. Visi 
trys jie yra mirę XVII a., dėliai to kun. Albertas ir yra pa- 
rašęs jų biografijas, kaipo savo bendralaikių. 


1V. 
Lieka dar tarti keletą žodžių ir apie kun. Alberto peda- 
gogiškąjį veikimą. Kaip minėjom, jis yr mokytojavęs Kražių 
gimnazijoj. Bemokytojaudamas jis čia yra daugumą savo is- 

toriškų veikalų sumanęs ir spaudon rengęs. Bet galutinai 
juos užbaigęs ir išleidęs, tik Vilniaus akademijon patekęs. 

Vilnius XVII a. buvo vienatinis lietuvių kultūros centras, 
o Vilniaus akademija vienatinė aukštoji Lietuvos mokykla. 
Kun. Alberto K-aus mokslui ir nepaprastiems jo gabumams 
atsidarė čia labai plati dirva. Vilniaus akademijoj jis dėsto 
filosofiją ir saviems klausytojams gamina Aristotelio 
etikos vadovėlį. Atskiroj monogralijoj kritikuoja Aris- 
totelio pažiūras į tuštumą. Vėliau tapęs Vilniaus akademijos 
Rektorium, jis rašo kalbas pasakytas aukštiems sveciams Aka- 
demiją belankant, jauniems teologams aiškina teologijos mokslą, 
baigia rašyti ir spausdina seniau pradėtus savo veikalus. Iš 
Vilniaus skambas jo gyvas žodis pasiekia ne tik Lietuvą, bet 
ir tolimus užsienius. 

Tuo būdu, atsidavęs mokslui, literatiškai kūrybai ir savo 
vienuoliškoms pareigoms, jis praleidžia Vilniuj visą savo li- 
kusią gyvenimo dalį. Ketvirtais prieš mirtį metais (1673) jis 
prirengia spaudai knygą: Pavyzdžiai ir perspėjimai nau- 
dingi maldingam gyvenimui ir laimingai mirčiai. Tai 
buvo paskutinis įo veikalas. Rašydamas ji matyt ir pats au- 
torius rengėsi mirti. Ir ištikrųjų mirtis buvo jau nebetoli. 
Spalių 6 d. 1677 m. kun. Albertas K-čius apleido šį pasaulį. 


V 

Pradžioj šio pamokslo 1nes esam paminėję, kad kun. Al- 
bertas K-čius yr buvęs tikras Dievo karalystės ieškotojas, 
pasirinkęs Kristų savo karalium ir viską jam pašventęs — ir 
savo turtus ir save patį Dabar pažiūrėkim, kaip kun. Al- 
berto gyvenime yr išsipildęs Dievo karalystės ieškotojams 
Kristaus duotas pažadas: „o visa tai bus jums pridėta“. 

Kaip kiekvienam žmogui, taip ir Albertui K-ui už vis bran- 
gus buvo įo laisvas jaunystės gyvenimas. Jis įo išsižada, nu- 
miršta pasauliui. Bet Dievas, priėmęs tą auką, prideda jam 
ilgo amžiaus, nes miršta jis sulaukęs 68 metų. 

Išsižada jis šeimyninio gyvenimo, bet Dievas pašaukdamas 
vienuolynan ir kitu du jo broliu. padaro tai, kad jie visi trys 
vėl gyvena drauge, naujoj kilnesnėj ir platesnėį šeimynoj. 

Paaukoja jis Dievui savo turtus, bet Dievas prideda jam 
daug brangesnių dvasios turtų - proto gabumų, valios ener- 
gijos, kūrybos talentų. 

Atsisako jis garbės, kurią būtų pasiekęs pasaulinėj karje- 
roj, bet Dievas prideda jam daug didesnės garbės, plaukian- 
čios iš nuveiktų jo darbų ir iš paliktų veikalų. 

Prieš 300 metų, kai Albertas K. stojo į jėzuitus, buvo daug 
bajoraičių vieno su juo amžiaus ir vienokių gabumų. Kas nuo 
jų šiandien beužsiliko? Gi absoliučiai nieko. Tuo tarpu Alberto 
K. vardas ne tik šiandieną po 300, bet ir: po 600 ir 900 metų 
bus su pagarba minimas, kol gyvuos Lietuva, kaipo jos žymaus 
istoriko. Ir mes, m. Kl., susirinkom čia ne kam kitam, tik šiam 
garbiam nabašninkui pagerbti. Tai gražu ir girtina. Bet 
da gražiau bus, įei mes ne tik pasimelsim už a. a. kun. Al- 
bertą K., bet iv imsime iš jo sau gyvenimo pavyzdį. 

Pavyzdį gi jis yr mums palikęs ne vieną. Pirmiausia, jis 
yr mums pavyzdys, kaipo žmogaus, savo gilia broliška meile. 
Pas mus, deja, ji šiandieną yra gan retas dalykas. Užuot bro- 
liškos meilės, mes kur kas dažniau matom tarp brolių ne- 
sutikimų, barnių, peštynių, tąsimosi po teismus dėl turtų 
pasidalinimo. Kojelavičių gyvenime mes nematom nieko pa- 
našaus. Buvo jie trys broliai, bet visų trijų buvo viena šir- 
dis, viena siela, vienas tikslas — Dievo karalystė. Mielas jau- 
nime, kurs čion esi atėjęs, pamilk ir tu, Kojelavičių pavyz- 
džiu tą brolišką meilę ir pasiryžk su savo broliais ir sese- 
lėmis gyventi visada pilniausioj santaikoj ir vienybėj. 

Tujen gi, dvasiškasai jaunime, imk pavyzdį iš Alberto K. 
kaip kunigo. Jis ne tik mokė anų laikų "žmones, bet ir buvo 
savo pamoksluose ir teologiškuose raštuose visada kuo ak- 
tualiausis. Atsirado protestantai, jis kovoja žodžiu ir plunk- 
sna su jais; pakėlė galvą pravoslavai, jis ir prieš juos stoja 
apsišarvojęs mokslu. Visuose savo tikybiniuose raštuose jis 
gvildeno anų laikų klausimus. To aktualumo labai reikia ir 
šiandieną. Pakreipti gyvenimas geron pusėn tegalima vien 
ji palietus. Taip yr daręs Kristus, taip yra darę ir šv. 
Tėvai. Pav., Kristaus pamoksluose atsispindi visa Palestina 
— su jos gamta — augalais, medžiais, kalnais, kloniais su jos 
gyventojais — žvejais, muitininkais, šv. Rašto mokovais, su 

jos politinėmis partijomis — fariziejais, sadukiejais, herodijo- 
nais. Dėliai to Kristaus pamokslai buvo visiems įdomūs ir 
taip veikė klausytojus. 

Šv. Tėvai taipgi ėjo tuo pat keliu. Savo pamoksluose ir 
raštuose visada kreipė jie dėmesio į anų laikų gyvenimą, į 
anų laikų klaidas ir atskalas. Taigi reiktų turėti tai omenyje 
ir šiandieną tiek sakant pamokslus, tiek rašant dvasiškas 
knygas. 

Protestantizmo ir pravoslavijos, su kuriais kovoja kun. 
Albertas K. šiandieną pas mus maž beliko. Bet užtat yr at- 
siradę naujos sektos, naujos srovės, niekinančios ne tik Kri- 
stų, bet ir patį Dievą. Nieko apie tai neminėti mūsų pamok- 
sluose ir raštuose būtu nedovanotinas apsileidimas. Aktualu- 
mas pamoksluose šiandieną yra būtinas. Mokykimės jo iš to 
pat kun. Alberto K. Neprošalį būtų jums paskaičius ir jo 
brolio Kazimiero veikalas: „60 pamokslų sakymo būdų“. Yra 
tai vienas originaliausių homiletikos vadovėlių. 

Bet ne tik kaip žmogus ir kunigas, Albertas K. statytinas 
mums pavyzdžiu dar ir kaip lietuvis patriotas. Šiandieną, 
kuomet Lietuvos išdavikai pakėlė galvą ir parsidavę aršiau- 
siems mūsų priešams rengia pražūtį mūsų tėvynei, kun. Al- 
berto K. pavyzdys turėtų pažadinti visus lietuvius karščiau 
pamilti Lietuvos nepriklausomybę ir visomis įėgomis jos 
ginti. Būdamas bajoras, išauklėtas lenkų kultūroj ir gyven- 
damas po Liublino ūnijos, kuomet Lietuva buvo nustojus 
nepriklausomybės Lenkijos naudai, kun. Albertas K. ne tik 
nestoja lenkų pusėn, bet anaiptol pasirodo karštu Lietuvos 
patriotu. Jis rašo ne -triumfuojančios Lenkijos, bet nuskriau- 
stos Lietuvos istoriją. Visai Vakarų Europai jis parodo, Lie- 
tuvą nebuvus ir nesant Lenkija, bet sudarant visai atskirą 
kraštą su atskira aristokratija, atskira bajorija ir atskira 
liaudim. 

Galop kun. Albertas K. gali būti mums pavyzdžiu ir kaip 
rašytojas-kūrėjas. Jis visą savo gyvenimą triūsė rašė, kreip- 
damas savo bendralaikių dėmesį į gyvuosius anų laikų klau- 
simus. Mokykimės iš jo ir mes rašyti ne tai, kas mums ant 
seilės užeina, ar kur mus fantazija ar fanaberija traukia, 
bet tai, kas tuo momentu yra Lietuvai reikalingiausia ar 

naudingiausia. Atsiminkim, kad kūryba yrne vien tei- 
sė, betir pareiga. Toji pareiga yra mums uždėta paties 
Dievo. Dievas yra didis Kūrėjas, sukūręs dangų ir žemę. Bet 
sukurdamas ir mus savo paveikslu ir panašumu, jis suteikė 
mums kūrybos pajėgų ir norėjo, kad ir mes taptumėm maži 
kūrėjėliai, Dievo Kūrybos žemėje papildytojai. Taigi ir nau- 
dokimės Dievo mums suteiktąja kūrybos galia ir kurkim ne 
tik literatūros srity, bet ir moksle, ir technikoj, ir ūky, ir 
valstybės sutvarkyme. Kurkime net ir patys save, tobulin- 
dami savo gyvenimą, darydami save žmonėmis, kaip reikiant, 
naikindami savy visus kampuotumus, šiurkštumus, nelygi- 
nant, kaip menininkas ilgu kalinėjimu iš beformio marmu- 
ro gabalo padaro dailią žmogaus stovylą. Tuo mes ir skiria- 
mės nuo gyvulių, kad jie nieko nauja nesukuria ir savęs nei 
kiek nepatobulina, o mes, turėdami kūrybos pajėgų, galim 
net sukurti ištišą kultūrą. Tokiu kultūros kūrėju ir yra bu- 
vęs kun. Albertas K. ir teesie jam garbė už tai. 

Bet kadangi viena iš kultūros žymių yra dėkingumas mi- 
rusiems kūrėjams, taigi ir atsidėkokim a.a. kun. Albertui 
ne tik jo vardą savo atminty išlaikydami, bet ir krikščio- 
niškai jo pasigailėdami. Tiesa, turim pamato manyti, kad šis 
garbus nabašninkas yr jau už savo kilnius darbus gavęs am- 
žiną užmokestį iš Dievo. Bet kadangi ir jis buvo žmogus ir 
turėjo savo silpnybių, ir Dievo teisybė mums nežinoma, ta- 
tai įungdamies su Bažnyčia sukalbėkim už įį bent šią grau- 
dingą maldelę: Amžiną atilsį duok jam, Viešpatie, ir amži- 
noji šviesa tegu jam šviečia per amžius. Amen!). 


1) „Tiesos Kelias“, 1927 m., II t., 23—30 psl. 


III. MŪSŲ VISUOMENĖS VEIKĖJAI. 


A. a. Motiejus Valančius 
Žemaičių Vyskupas '). 


(1801 — 1875). 


Vasario 16 dieną 1901 m. — švęsta šimtametės vyskupo 
Motiejaus Valančiaus gimimo sukaktuvės. Sis nepaprastas 
vyras, netik kaip ganytojas, valdęs per 25 metus (1850 — 
1875) plačią Žemaičių vyskupiją, bet ir kaip talentingas li- 

1) Šis straipsnis lenkiškai rašytas, buvo išspaustas 1901 m. leidi- 
nyje: „Kalendarz Kat. Tow. Dobroczynnošci przy koše. šw. Katarzyny 
w Petersburgu na rok panski 1901“, 58 — 65 1 

teratas, parašęs ir išleidęs žmonėms lietuvių kalba daugybę 
populiarių veikalėlių, tikrai yra vertas plačiau paminėti. 
Deja, turtingoji lenkų raštija, kurioj netrūksta išsamių tyri- 
nėjimų net apie menkos vertės užsienių rašytojus, neturi 
ikšiol platesnės stūdijos apie minėtąjį lietuvių klasiką. Tatai 
tariamės žemiau dedamasai trumputis straipsnis apie vysk. 
Motiejaus gyvenimą ir raštus būsiąs toli ne prošalį. 
Darbščių žemaičių Mikolo ir Onos (Stankūtės) Valančių, 
(arba pagal viešpatavusią tuomet lietuviškų pavardžių lenki- 
nimo madą, Volončevskiais besivadinusiųjų) sūnus Motiejus 
Valančius yra gimęs Medsėdžių sodoje, Salantų parapijoj va- 
sario 16 d. (sen. st.) 1801 metais. Mokslus ėjo Kalvarijoj Do- 
minikonų mokykloj. Savo mokymosi laikus labai įdo- 
miai yr aprašęs lenkiškai parašytuose, bet niekur ikšiol ne- 
spausdintuose atsiminimuose („Pamiętnik Domowy, 99 -— 
117 1.). Pabaigęs šešiaklasę gimnaziją, 1822 m. spalių 1 d. į- 
stojo į dvasiškąją Varnių seminariją. Iš čia po dvejų metų, 
kaip darbštus ir pavyzdingas klierikas, buvo išsiųstas Vilniaus 
Akademijon (Seminaryum gtowne), kame garbingai pabaigė 
keturių metų teologiškąjį mokslų kursą su teologijos daktaro 
laipsniu. Liepos 19 d. 1828 m. Vilniaus pavyskupio Tado 
Kundzičo Vilniaus Katedroj įšvęstas kunigu. Tais pačiais 
metais buvo paskirtas Moziriun vietos apskričio mokyklos 
kapelionu. Iš čia po šešerių metų tuometinis Žemaičių vysku- 
pijos valdytojas kunigaikštis Simonas Giedraitis perkėlė jį 
kapelionu Kražių gimnazijon. Kražiuose išbuvo taip pat še- 
šerius metus. Po 12 metų kapelionavimo — 1840 metais 
buvo pakviestas profesorium į dvasiškąją Vilniaus Akade- 
miją. Šią pareigą ėjo penkerius metus, pradžioj Vilniuje, o 
paskui, kai Akademija perkelta sostinėn, Petrapily. Čia 
1814 m. draug su kitais Akadeinijos profesoriais turėjo 
garbės prisistatyti Ciesoriui Mikalojui I. Tačiau ant Nevos 
krantų neilgai tepabuvo. Dėl susilpnėjusios sveikatos 1845 
metais sugrįžo Žemaitijon ir spalių 1 d. apėmė Varnių se- 
minarijos rektoriaus pareigą. Galop spalių 16 d. 1849 m. Ne- 
apolio priemiesty Portiči popiežius Pijus IX paskyrė jį Že- 
maičių vyskupu, o vasario 25 d. 1850 m. savo patrono šv 
Motiejaus dienoje jis buvo Petrapily arkivyskupo  Dmo- 

chowskio įšvęstas vyskupu. Iki 1864 vyskupišką buveinę 
turėjo Varniuose, likusią gyvenimo dali praleido Kaune. Čia 
savo naujoj vyskupiškoj rezidencijoj gegužio 17 d. 1875 me- 
tais ir baigė savo darbštų gyvenimą. Tai yra svarbiausieji 
faktai vysk. Motiejaus gyvenime. Dabar prisižiūrėkim jo 
veikimui. 


II. 


Apėmęs ganytojavimą, rado vysk. Motiejus savo vysku- 
piją gana pagailėtiname stovyje. Tiesa, nestigo praretintose 
Žemaičių kunigijos eilėse pavyzdingų, uolių, pilnų karšto 
troškimo kunigų, kad liaudis būtų šventesnė, kad bažnyčios 
būtų papuoštos, bet iš antros šalies reikia pažymėti, kad Že- 
maičių vyskupijoj, našlavusioį ilgus metus be teisėto ga- 
nytojo, buvo atsiradę nemaž nuo tiesaus kelio nukrypimų, 
daug neteisėtumų ir net smerktinų prasikaltimų.!) Bažnyčios 
daugelyje vietų buvo irgi apverktiname stovyje: menkutės, 
šiaudiniais stogais, medinės, vietinių dailydžių nevykusiai 
suręstos, be jokių architektoniškų papuošimų iš viršaus, ne- 
švarios ir apleistos viduje, neturičios žmoniškų bažnytinių 
rūbų, kartais be reikalingiausių rakandų?), o kas dar blogiau 
— daug kur net tiesiog begriūnančios. Liaudis beveik visa 
buvo neaprūpinta sutvirtinimo sakramentu, tamsi, nežinanti 
net pamatinių tikėjimo tiesų, nes parapijinės mokyklos buvo 
retenybė, o ir tose be rutiniško, mechaniško silabizavimo, 
nieko daugiau nemokinta. Taigi šiaipjau maldingi lietuviai 
kaimiečiai buvo paskendę įvairiuose prietaruose, duodavos 
išnaudojami visokiems vengrams, čigonams, meškininkams ir 
tolygiems parėjūnams. Be to — visoj Lietuvoj viešpatavo 


„ )) Pav: apie Mintaujos kleboną kun. Joną Rudolfą pats vysk. Mo- 
tiejus yr pažymėjęs, kad šis kunigas savo peiktinu pasielgimu atstūmė 
nuo savęs katalikus ir net tapo bažnyčiai tiek kenksmingas, kad jam 
beklebonaujant, apie 15000 Kuršo katalikų yra perėję protestantizman. 
(Žiūr. Valančiaus užrašus: „Wiadomošci rožne“ 16 pusl.). 

*) Pav: vienoj (Ragelių) bažnytėlėį monstrancija buvo medinė, 
apklijuota paauksintuoju popieriu, o melchizedekas — iš paprastos ge- 
ležinės skardos; ant vyškų per atlaidus grota mišparai su ; harmonika, 
nes vargonų nebuvo. 

tuomet baisi girtuoklystė, nes ponai laikė labai daug brava- 
rų, ir degtinė buvo pigi. Taigi ir gerta visur, kiek tinkama. 

Visam tam pataisyti, papiktinimams pašalinti, bažnyčioms 
papuošti, liaudžiai apšviesti ir padorinti reikėjo ypatingo 
ganytojo. Toks kaip tik ir buvo vysk. Motiejus. 

Skirdamas jam taip didelį darbą, aprūpino jį Dievas ne- 
paprastomis prigimimo ir malonės dovanomis: tvirta svei- 
kata, stipriu būdu, nepaprastais proto gabumais, o draug ir 
puikiais širdies savumais: gerumu, nepuikumu, gailestin- 
gumu, giliu maldingumu, uolumu Dievo garbei ir sielų iš- 
ganymui. Ar tai kaip kunigas, ar kaip moksleivių vadas, ar 
kaip seminarijos rektorius, ar galop, kaip vyskupas, visur 
vysk. Motiejus pasižymėjo nepaprastu darbštumu ir sąžinin- 
gumu; taigi nenuostabu, kad ir Dievas visur laimino jo 
triūsą gausiais vaisiais. 

Didesnioji tuometinės dvasiškijos dalis buvo susidarius 
jau tai iš jo mokinių, jau tai iš jo paties pašvęstų kunigų: 
vieniems iš jų jis įkvėpė tikėjimo meilę dar mokyklose be- 
kapelionaudamas, kitus moraliai išlavino beprofesoriaudamas 
Akademijoj ar berektoriaudamas seminarijoj, trečius galop 
bevyskūpaudamas, per savo pastatytuosius mokytojus iš- 
mankštinęs moksluose ir dorybėse, kunigais pašventė. Trum- 
pai tarus, savo triūsu ir pasišventimu prirengė įis sau puikų 
uolios kunigijos būrį, kurio padedamas ir pradėjo energiškai 
vykinti savo ganytojiškus sumanymus. Vienur paraginimo 
žodžiu, kitur tėvišku atsiliepimu tai į dvasiškiją, tai į kola- 
torius bei liaudį padarė tai, kad daugybė sunykusių bažnyčių 
atstatyta: nuo 1850 lig 1875 metų Žemaičių vyskupijoj 30 
bažnyčių naujai išmūryta, 20 pastatyta naujų medinių, kitos 
padidinta, 0 visos žymiai papuošta ir pataisyta. 

Nemažiau rūpinos vysk. Motiejus ir savo globai pavestąja 
dvasiškąja bažnyčia. Giliai širdin įsidėjęs Išganytojo žodžius, 
kad „Geras piemuo pažįsta savo avis ir yra jų pažįstamas“, 
per ilgus savo vyskupavimo metus, kol galėdavo, lankydavo 
vasaromis kasmet bažnyčias ir parapijas. Kiekvieną parapiją 
aplankė po kelioliką kartų, besidarbuodamas ištisas savaites 
nuo ryto lig vakaro ant kojų tarp liaudies, teikdamas sutvir- 
tinimo sakramentą ir mokydamas žmones tikėjimo dalykų. 

Dėliai to visa vyskupija jį žinojo, nes nuo 1850 lig 1874 m. 
yra suteikęs sutvirtinimo sakramentą 752,303 žmonėms, t. y. 
beveik visai lietuvių tautos jaunajai kartai. 

Pargrįžęs namon iš vyskupijos, žiemos mėnesius praleis- 
davo jau tai sustatinėdamas savo ganytojiškus laiškus, jau 
tai berašydamas populiarias knygeles, daugiausia religinio 
turinio. Karštai mylėdamas savo tautiečius ir jų kalbą, 
mokėjo jis ir žodžiais ir raštu, kaip retai kas, pataikinti į 
prastuolių protą ir uždegti jų širdis prie tikro maldingumo 
ir patraukti prie švietimosi. Šią pareigą jis nesykį ir dva- 
siškijai primindavo, ragindamas klebonus steigti parapines 
mokyklas. Ir šio paraginimo mielai paklausyta: lietuviai kai- 
miečiai, kurie, Valančiui vyskupauti bepradedant, daugumoje 
visai nemokėjo skaityti, karštu vyskupo žodžiu sužadinti po 
kurio laiko beveik visi lietuviškai skaitė, ypač savo uolaus 
ganytojo veikalus. Bemoksliais pasiliko nebent vienas kiltas 
iš senesniosios kartos. 

Taip per aštuonerius metus pasidarbavęs ir įsitikinęs, kad 
lietuviai įį pamilo ir gerbia, vysk. Motiejus pasiryžo savo 
žodžio ginklu stoti į kovą su didžiausiu lietuvių kaimiečių 
priešu —girtybe, iš kurios plaukė tiek materialinis jų netur- 
tas, tiek doros nuopuolis, ir kuri tuomet visoj Lietuvoj buvo 
baisiai išsiplėtojus. Tatai prieš ją ir pakėlė vysk. Motiejus 
1858 metais savo galingą balsą taip gyvu žodžiu, taip ir 
savo ganytojiškais laiškais, uoliausiai ragindamas lietuvius 
prie blaivybės. Ir šis mylimojo ganytojo šauksmas nepaliko 
be pasėkos. Praslinkus porai metų, visa Žemaičių vysku- 
pija, atskyrus vieną kitą išimtį, virto lyg viena didelė blai- 
vybės draugija. Puikūs tos dorybės vaisiai netruko viešai 
pasirodyti. Nuskurdusi liaudis ėmė veikiai kilti iš vargo, 
išsimokėjo skolas su visomis palūkanomis ir trumpu laiku 
pasiekė žymų gerovės laipsnį, o draug, metus girtybę, ir 
doroį pakilo. Matydamas tuos puikius iš blaivybės plaukian- 
čius vaisius, pats ciesorius Aleksandras II, būdamas 1860 m. 
Vilniuj, teikės už tai vysk. Motiejui išreikšti savo aukščiausią 
padėką ir pagyrimą. 

Stengdamos apšviesti ir padorinti liaudį, neužmiršo vysk. 
Valančius ir kunigijos. Jis gerai žinojo, kad liaudžiai išla- 

vinti reikia, kad ir dvastškija šviestų jai savo mokslu, 
pavyzdžiu ir dora. Dėliai to jau 1851 m., vos tik buvo apė- 
męs vyskupavimo pareigą, padavė sumanymą dekanatinių 
knygynų, iš kurių kiekvienas kunigas galėtų skolintis nau- 
dingų pasiskaitymui veikalų. Ši sumanymą kunigija mielai 
priėmė, kuomi gerbiamasai sumanytojas buvo labai paten- 
kintas. Be to kiekvieną iš žy. -esnių tuomet pasirodžiusiųjų 
veikalų, kaip šit Gaumė's „Zasady i calošė wiary kat.“, 
Šmidto „Katechizm moralny“, Cezaro Cantu „Historya 
Powszechna“ — dar tam tikrais vyskupiškais raštais ragino 
pirkti. 

Negalima čia nepasakyti taip pat keletą žodelių ir apie 
paties vysk. Motiejaus savumus. Jo nenuilstantis darbštu- 
mas, tėviškas gerumas, neregėtas uolumas, nepaprastas 
duosnumas buvo visiems pavyzdžiu. Atliekamomis nuo dva- 
siško patarnavimo valandomis griežtai. laikydavosi savo dar- 
buose dienotvarkės, sustatytos taip, kad kiekviena valandėlė 
būtų užimta naudingu darbu. Tuomet tai atsakinėdavo jis į 
užduodamuosius jam laiškuose klausimus, dėstydavo į popie- 
rėlius šv. relikvijas kryželiams, užrašinėdavo atskiron knygon 
lenkiškai („Wiadomošci rozmaite*) savo ganytojiškus darbus 
ir šiaipjau žinias. Keldavosi anksti ir po mišių visą dieną 
būdavo kiekvienam prieinamas bet kokiu laiku. Kai kada 
matydavo jį keliolika kartų per dieną nusileidžiant trepais 
žemyn koplyčion, kokiam varguoliui sutvirtinimo sakramento 
suteikti, išpažinties išklausyti ar kita kokia dvasiška malone 
aprūpinti. Kad priėjimas prie jo būtų lengvesnis, neturėjo 
savo bute užvedęs jokių formalumų bei pasiskelbimų, bet 
kiekvienu laiku durys į jį kiekvienam visada būdavo atviros. 
Nežiūrint nuotalinio darbo ir belaukiančiųjų Žmonių daugy- 
bės, niekad nepastebėta jį nekantraujant ar nerymaujant: 
visada buvo jis gerutis, tėviškai šypsąs, lygiai mielai šnekąs su 
kaimiečiu, kaip ir su ponu. Valgyje, kaip ir visame gyvenimo 
būde, laikės prastumo, nei mažiausios prabangos nemėgda- 
mas. Valgis pas ji maž teužimdavo laiko, pasivaikščiojimui 
skirdavo kokią valandą, likusią dienos dalį pašvęsdavo dar- 
bui, dvasiškiems patarnavimams ir maldai. Jo uolumas 
nepraleisdavo nei vienos progos, kad to tikėjimo žodžiu 


nesutvirtinus; tas uolumas buvo viso įo nenuilstančio vei- 
kimo akstinas, jis bus greičiausiai ir įo mirtį paskubinęs. 
Nes 1874 metais sugrįžęs iš užsienių, nežiūrėdamas to, kad 
jam per keletą mėnesių buvo gydytojų įsakyta saugotis visa, 
kas gali jo sveikatai pakenkti, nepanorėjo atleisti iš tolo 
daugingai susirinkusių kaimiečių su vaikais, nesuteikęs jiems 
sutvirtinimo sakramento; to dėl neišlaikė daktarų įsakytos 
tvarkos, ištisas dienas darbuodamos tarp žmonių rudens vėjų 
perpučiamas, peršalė, nuo to prasidėjo liga, kuri ir įvarė įį 
į grabą. Taip tai savo ganytojiškas pareigas beeidamas, 
didvyriškai krito vysk. Motiejus, kaip savo pasišventimo 
auka. 

Išgirdus apie vyskupo mirtį, visa vyskupija buvo perimta 
giliu ir tikru gailesiu. Gailėjos jo dvasiškija, kaip geriausio 
ganytojo, kurs visiems buvo lygiai prieinamas, visiems lygiai 
teisingas, negreitas bausti, nes griežtai laikės principo: 
audiatur et altera pars. Kiekvieną savo vyskupijos 
kunigą netik pats pažinojo, bet ir turėjo atmintyje visą jo 
kunigavimą. Dėl to nei vienas doras kunigas nebuvo įo 
užmirštas: vysk. Motiejus akylai dabojo, kad kunigai, mažiau 
užsipelnę, netaptų pastūmėti aukščiau, nekaip paaukštinimo 
vertesnieji, kunigus gi visai menkos vertės, ypač nepataiso- 
mus piktintojus, siųsdavo vienuolynuosna atgailoti, arba 
remdamosi bažnyčios įstatais, net ir visai iš kunigų luomo 
išbraukdavo. Gerai suprasdamas, jog kiekvienas žmogus, 
kad ir kunigas reikalingas yra paraginimo prie gera, raši- 
nėdavo įvairius laiškus dvasiškijai, vieniems dėkodamas už 
jų triūsą ir pasišventimą bažnyčiai, kitus bardamas dėl apsi- 
leidimo savo pareigose. Kiek tie laiškai, dažnai trumpučiai 
ir prastučiai, yra padarę gera, viens Dievas težino. Mes čia 
tiek tegalime pažymėti, kad tie laiškai pas kai kuriuos kuni- 
gus dar iš šiandien laikomi po stiklu, kaip brangiausias 
neužmirštinojo ganytojo paminklas. 

Nemažiau gailėjos vysk. Motiejaus ir liaudis, ypač netur- 
tėliai, kuriuos nabašninkas gausiomis išmaldomis šelpdavo. 
Ypač bado metu didelės minios kasdien apguldavo savo „tė- 
vo ir penėtojo“ namus ir be maisto negrįždavo, o per dide- 
lius šalčius — ir be drabužio. Jo butas kiekvieną valandą 

buvo vargdienių prieglauda, ypač iš tolimų vyskupijos kraš- 
tų pas įį atvykusiųjų. Nevienas ištisomis savaitėmis pas jį 
gyvendavo ir maitindavos. 

Gailėjos galop vysk. Motiejaus ir nedidelė lietuvių inteli- 
gentijos kuopelė, kaip tikrojo liaudies rašytojo. Ir ištikrųjų 
nieks nemokėjo taip natūraliai ir tinkamai prabilti į liaudį, 
kaip vysk. Motiejus. Dėliai to įo raštai lietuvių kalbos tyrė- 
jams ir mylėtojams pasiliks visuomet neišsiamiamu origina- 
lių liaudies tarinių bei išsireiškimų šaltiniu. Nes vysk. Va- 
lančius savo kalbą ir mokėjo ir mylėjo taip, kaip niekas 
kitas anais laikais; jis jąją mielai vartodavo šnekėdamas su 
kaimiečiais, o taip pat ir su savo senute motina, kurią prie 
savęs laikė ir kuri kitos kalbos nemokėjo, kaip tik žemaitiš- 
ką. Mylėdamas savo kalbą, vysk. Motiejus stengės išlaikyti ją 
visoje jos tyrybėje ir neapkęsdavo barbarizmų, kuriais nau- 
dodavosi prasčiau lietuviškai temokantieji. Kai sykį kun. A. 
Baranauskas (vėliau Seinų vyskupas) atkreipė jo dėmesį į 
tai, kad kai kurie liaudies pasakymai nevisai tepritinka re- 
liginio turinio raštuose dėliai savo storžieviškumo, vysk. 
Motiejus su paprastu sau tiesumu atsakė: „Matai, tėveli, jie 
gal pranykti, įei nieks jų neužrašys“. Galop vysk. Motiejus 
nei nesistengė patikti literatams estetiškai išdailintu skoniu. 
Jis rašė liaudžiai ir to tik težiūrėjo, kad jį prastuoliai mie- 
lai skaitytų ir suprastų. Tasai gi tikslas jam visada pavyk- 
davo puikiai pasiekti. Tai gali paliudyti visi iš. po jo plunk- 
snos išėjusieji raštai. Štai jų sąrašas, sustatytas paties neuž- 
mirštamojo autoriaus ranka: 


1) „Žemajtiu Wiskupiste“, veikalas dviem tomais; 
parašiau jį dar seminarijoj rektoriaudamas. Išspausdinta 1500 
egz. 1848 metais. 

2) „Pamokimas apeį Sakramenta Dirmavo- 
nes“, brošiura, kurios 1850 m. išspausdinau 10.000 egz. 

3) „Žine, kajp rejk atlikti spawiednę isz 
wisa amžiaus“. Šią briošiūrą parašiau ir išspausdinau 
1852 m. 10.000 egz. 

4) „Tamosziausisz Kempis“ arba kninga apeį 
sekiojimą Kristaus“ išverčiau Žemaičių kalbon. Iš- 

spausdino ją savo lėšomis kun. Jokymas Moncevičius 1352 
m. 10.000 egz. 

5) „Istorije Szwęnta Senoje Istatyma“ pa- 
rašiau ir išspausdinau 1852 m. 10.000 egz. 

6) „Žiwatas Jezaus Kristaus arba Istorije 
Naujoje Istatyma“, parašiau ir padovanojau spaustu- 
vininkui žydui, kursai 1853 m. išspausdino 45.000 egz. 

7) „Katekizmas kunega Želwowiczes“. Šitą 
kningutę lenkiškai parašytą išvertė lietuvių kalbon kun. Zie- 
neviče.  Ašai gi ją 1854 m. savo lėšomis atspausdinau 
10.000 egz. 

8) „Žiwataj szwentuju“. Parašiau 1858 m. Spaus- 
dino Zavadzkis. Kiek egz., nežinau. 

9) „Apeį brostwą blaįwistes“ parašiau 1858 m. 
p. Zavadzkis išspausdino 40.000 egz. 

10) „Prade ir iszsipletimas kataliku tikie- 
ima“. Parašiau 1862 m. Zavadzkis ją dukart spausdino. 

11) „Dawatku kninga“, yra tai tretininkų breviorė- 
lis žemaičių kalba sustatytas ir Vilniuj 1863 m. Zavadzkio 
spaustuvėj išspaustas. Vėliau išėjo antroji laida. Ją daugiau- 
sia pirkinėjo šv. Pranciškaus tretininkai ir tretininkės. 

12) 1864 metais parašiau veikalėlį „Waiku knigieleė“ 
kuri su paveikslėliais tapo išspausdinta 1864 m. Ji labai vai- 
kams patiko. 

13) 1865 m. parašiau veikalėlį „Paaugusiu žmoniu 
knigiele“, kuri liko išspausdinta vos 1868 m. 

14) 1865 m. parašiau antrąją šventųjų gyvenimų dalį var- 
du „Szwęntuju giwenimaį“, ji išspausdinta 1868 me- 
tais. 

15) Dar 1864 m. išverčiau visą Karaliaus Dovido psalmy- 
ną Žemaitiškai žodis į žodį. Jis išspausdintas 1864 m. var- 
du: „Wisas psalmės sz. Dowida Karalaus“. 

16) 1867 m. surinkau patarles, kurios išspausdintos 1867 m. 
vardu: „Patarlės Že majeziu“. 

17) Padariau ištrauką iš kun. Pabrėžos rankraščio kurs ir 
išspausdintas 1849 m. vardu: „Perkratimas saužines“. 

18) 1868 m. sutaisiau kningelę apie brolijas, kuri išspaus- 
ta 1869 m. vardu: „Apej Brostwas su istatimajs 
sz. Domininka“. Išlaista 1000 egz. 

19) 1869 metais parašiau knygelę vardu: „Palangos 
Juze“. 

20) 1870 m. parašiau „Giwenimą Szwęncziau- 
ses Marios Panos“. Buvo išspausdinta. 

21) 1871 m. visas Dovido psalmes išverčiau eilėmis, kad 
žmonės galėtų giedoti. Išspausdinta. 

22) 1872 m. parašiau kningelę „Pasakoimas Anta- 
na Tretinika“. 

23) 1873 m. sutaisiau žemaičių kalba vardu: „Mokslas 
Rima Kataliku tikieima“. 

24) 1875 m. parašiau „Pamiętnik Domow y“, kurs 
nebus spausdintas. 

25) 1873 m. išverčiau žemaičių kalbon knygelę vardu: 
„Garbinimas Szweciauses Szirdies Diewa 
musu Jezaus Kristaus“ |). 


Iš šio sąrašo, kad ir kiekvienam aišku, jog vysk. Motie- 
jaus raštai buvo nekalčiausio turinio, nes beveik visi pride- 
rėjo religiniai-asketiškos literatūros rūšiai, tačiau nestigo 
žmonių, kuriems šitas uolaus vyskupo darbavimasis plunk- 
sna buvo nemalonus, ypač tuo, kad jis rašė vien liaudžiai 
ir dagi lietuvių kalba, kuri jau ir tuomet turėjo nelaimę kai 
kuriems tuometinės lenkystės šulams nepatikti. Tatai imta 
išpradžių prieš vyskupą tyliai murmėti, paskui apšaukta jis 
„Chlopomanu“ (litvomano vardas, mat, nebuvo dar tuomet 
įgijęs pilietybės teisių), galop apskųsta šv. Tėvui popiežiui 
Pijui IX. Dėliai tų skundų vysk. Motiejus yr gavęs net du 
perspėjimu ir buvo priverstas aiškintis Ryme. Dėl išsiteisi- 


1) Čia nepaminėta veikalėliai priešingi pravoslavijai, k. š.: „Iš tam- 
sybės ved kelias šviesybės“ ir k. Rusai juos gaudė kiek įmanydami ir 
spėjo vysk. Motiejų juos parašius. Bet tam įrodymų nesurado. 

nimo, žinoma, lengvai išsiteisino ir kaip krikščionis atleido 
savo skundikams, bet savo dvasioje giliai atjautė tą netei- 
singą garbės įžeidimą. Duok Dieve, kad panašūs nesusipra- 
timai galop pasiliautų ir niekuomet daugiau ateityje nebe- 
alsikartotų !). 


!) Paduotosios šiame straipsny žinios imta daugiausia: 1) iš paties 
a.a. vysk. Motiejaus užrašų; 2) iš kun. Antano Baranausko (vėliau Sei- 
nų M kei pamokslo, pasakytojo Kauno katedroj 20 gegužės 1875 m. 
įnešus nabašninko kūną bažnyčion; 3) iš dar tebegyvenusių vyresnių 
kunigų pasakojimų. 


Vyskupas 
Mečislovas-Leonardas Paliulionis '). 
(1834 — 1908). 


Mirusis 1908 metais gegužio 2 d. Kaune Žemaičių vysku- 
pas M. L. Paliulionis išvyskupavo 25 metus be 20 dienų. 

Dvidešimts penkeri metai iai šimtmečio ketvirtis, tai iš- 
tisas vyskupijos istorijoje periodas. Jo svarba nei kiek ne 
menkesnė už tokio pat ilgumo vysk. Valančiaus periodą, 
(1850 — 1875). 


- 1) Gimė 1834 m. Smilgių par., Panevėžio apskr., mokinosi Panevėžio 
imnazijoj; Varnių seminarijon įstojo 1852 m., Peterburgo akademiją 
aigė 1860 m. Nuo 1860 iki 1863 m. ėjo pareigas žemaičių seminarijos 
rofesoriaus, Kauno mergaičių gimnazijos kapeliono ir seminarijos pro- 
uratoriaus. 1883 m. gegužio 22 d. pašvęstas Žemaičių vyskupu. 


Šis straipsnis spausdintas „Draugijos“ 1908 m. 18—19 n-ry. 

Be to reikia čia priminti ir tai, jog vysk. Paliulionis, be- 
valdydamas Žemaičių vyskupija per visą tą laiką (1883—1908), 
turėjo savo valdžioj apie 600 kunigų ir apie 1,300,000 šiaip 
jau katalikų, gyvenusių dvejose Kauno ir Kuršo gubernijose. 
Tie skaitmenys gali mums duoti geriausį supratimą apie tai, 
kiek per tuos 25 metus teko vysk. P-niui išspręsti įvairių 
klausimų, kiek per jo rankas yr perėję visokių svarbių rei- 
kalų, kiek kartų teko jam karštai susiremti su kovojančia 
prieš Bažnyčią rusų biurokratija, kiek išleisti naujų įsakymų, 
kiek parašyti ganytojiškų aplinkraščių, kiek aplankyti ir pa- 
švęsti bažnyčių, ir tt. ir tt. 

Smulkiai papasakoti apie tai teįstengs nebent tik būsimasis 
vysk. P-nies biografas, kurs nepasigailės vargo peržiūrėti 
Žemaičių vyskupų kanceliarijos archyvą laikotarpyje nuo 
1883 lig 1908 metų. Mes to milžiniško darbo prisiimti nega- 
lime. Todėl vietoj išsamios biografijos pasistengsime duoti 
čia tik trumpą jo charakteristiką, kaip vyskupo ir kaip 
žmogaus. 


* 


Tikras vyskupo Valančiaus įpėdinis ') vysk. P-nis tiek savo 
darbštumu, tiek ir ilgu 25 metų vyskupavimu ir įsitikinimų 
tvirtumu labai panešėjo į savo pranokėją vysk. Motiejų. 
Skirias juodu, mūsų išmanymu, tik tuo, kad vysk. Motiejus, 
neapleisdamas Bažnyčios reikalų, rūpinos daugiau sustiprinti 
tarp savo dvasiškųjų avelių lietuvystę, o vysk. P-niui dau- 
giausiai rūpėjo Bažnyčios gerovė ir katalikystės reikalai. 
Vysk. Motiejus buvo "netik hierarchas, Bažnyčios veikėjas, 
vyskupijos valdytojas, bet ir tikras patriotas, karštas savo 
tėvynės ir kalbos mylėtojas ir žymus lietuvių rašytojas. Vysk. 
P-nis jokių kitų idealų neturėjo, kaip tik būti geru katalikų 
vyskupu; tą vieną idealą jis tebrangino, prie jo kiek galė- 
damas nuolat artėjo — ir vargiai berasime kur kitą vysku- 
pą, kurs pilniau tą idealą būtų pasiekęs. Jei apie vysk. Mo- 
tiejų galima pasakyti, kad jis pirm visko jautėsi esąs Žmogus 
ir žemaitis, o jau paskui vyskupas, tai apie vysk. P-nį tenka 


1) Nes vysk. Beresnevičia, valdęs Žemaičių vyskupiją nuo 1875 lig 
1883 m., buvo tik laikinas jos administratorius. 

tarti visai priešingai: jis pirm visko jautėsi esąs vyskupas, 
paskui žmogus, o tik galų gale lietuvis. Vysk. Motiejus buvo 
vyskupas — tautietis, vysk. P-nis galima drąsiai pavadinti 
vyskupu — kosmopolitu, gera katalikiška to žodžio prasme. 
Kaip vyskupo tautiečio, Valančiaus širdyje pirmoji vieta buvo 
paskirta lietuviams, o jau paskui kitiems katalikams. Apie 
vysk. P-nį to pasakyti negalima. Jis žiūrėjo į pavestuosius 
savo globai tikinčiuosius, daugiau abstrakčiai; malė juose 
ne tiek savo brolius, kiek „dvasiškas aveles“, neskirstydamas 
jų pagal tautystę į grupes, daugiau ar mažiau jam malonias. 
To dėl vysk. Motiejui už vis brangesnė buvo lietuvių kalba; 
jis gerbė kiekvieną jos retesnį žodį ar keistesnį tarimą, 
to dėl net ir savo rimtuosna raštuosna dažnai įbrukdayo kar- 
tais kai kurius net ir trivialinius žemaičių posakius vien 
dėlto, „kad jie nepražūtų“. Vysk. P-niui — priešingai — už 
vis meilesnė buvo bažnytinė, tarptautinė, lotynų kalba; jis 
geriausiai ją mokėjo ir mėgo; po lotyniškosios — antroj 
vietoj stovėjo pas įį lenkų kalba: jis ją vartojo namie, pri- 
vačiuose pašnekėsiuose su savo giminėmis ir kunigais, o |-e- 
tuvių kalba buvo palikta pačiam gale, kaip kalba „prasčio- 
kėlių“, su kuriais, to prireikus, nabašninkas irgi mėgdavo 
pasikalbėti, o vyskupiją lankydamas pats daugingai susirin- 
kusioms lietuvių maldingoms minioms karštus lietuviškus 
sakydavo pamokslus ir liepdavo vaikus mokyti lietuviškų 
poterių. Lenkų laikraščiai, k. š. „Przegląd Wszechpolski“ buvo 
jį už tai net „litvomanu“ apšaukę. Tai buvo neteisingiausias 
šmeižtas. Iš antros šalies kai kurie lietuvių laikraščiai, k. š. 
„Liet. Ūkin.“ ir „Šviesa“ nesidrovėjo prikišti vysk. P-niui 
„lenkomanijos“. Tai buvo irgi tokia pat, įei dar ne didesnė, 
netiesa. Pas vysk. P-nį nebuvo jokios „manijos“. Jei jis 
dažniau vartodavo lenkų kalbą, tai greičiau buvo tai įpra- 
timo pasėka, negu lenkystėn įsimylėjimas, nes kaip jau 
aukščiau esame pasakę, jis buvo įsimylėjęs vien mirusią 
klasišką lotynų kalbą, 0 į gyvąsias težiūrėjo tiktai, kaip į 
tam tikrus įrankius, ne tai ar kitai tautystei kelti, bet ka- 
talikystei stiprinti. Jei vysk. Motiejui būt tekus ne Žemaičių, 
bet kokia Plocko, ar Liublino vyskupija, jis ten būtų buvęs 
nelaimingas, o rasit ir ne labai naudingas. Jis būtų sirgęs 

nostalgija, kaip jo draugas kun. Želvys'), nuolat svajodamas 
apie savo „Šventą Žemaitiją“ ir skrisdamas mintimis prie 
savo „brolių žemaitėlių“; su vysk. P-niu to nebūt atsitikę. 
Tapęs Žemaičių vyskupu, jis su tikru atsidavimu mokino 
savo ganymui pavestas dvasiškas, lietuviškai kalbančias avis 
ir neretai užtardavo net lietuvystės dalykus, kiek to reika- 
laudavo Bažnyčios ir tikėjimo reikalai. Bet jei šv. Tėvas 
būtų jį paskyręs Afrikon, negrų vyskupu, jis su lygiu atsi- 
davimu būtų mokinęs ir anuos „juoduosius“ katalikus jų 
gimtąja kalba, nes vienatinė nabašninko veikimo ir darbų 
norma buvo Bažnyčios gerovė ir žmonių išganymas, nežiū- 
rint visai jų tautystės, kultūros bei istorijos. 

Tą gi Bažnyčios gerovę nabašninkas matė ne tiek kultū- 
riškame ir dvasiškame lietuvių katalikų susipratime ir atgi- 
įime — kaip tuo buvo įsitikinęs vysk. Motiejus, — kiek gricž- 
čiausiame ir pilniausiame išlaikyme gyvuojančios bažnytinės 
tvarkos, apibrėžtos veikiančiais kanonų įstatymais, Bažnyčios 
rubrikomis ir Apaštališko Sosto įsakymais. Ouod traditum 
est servare — tai buvo jo gyvenimo ir veikimo obalsis. 
Tam tikslui pasiekti jis ir pats karštai darbavos ir savo ku- 
nigiją darbuotis nuolat ragino, gan dažnai gailislaudamas, 
kad Lietuvos dvasiškija, ypač jaunesnioji, ieško kaž kokių 
„naujų idealų“, apleisdama tikrąsias kunigiško veikimo 
sritis, kaip šit: sakyklą, klausyklą, mokyklą, maldingą sakra- 
mentų administravimą ir išmintingą parapijos valdymą. 
Tesie kunigai geri Dievo Žodžio skelbėjai, teklauso kaip rei- 
kiant išpažinties, tenetingi mokyti vaikų mokykloje, te šven- 
tai dalija sakramentus ir rūpestingai teprižiūri parapijos 
reikalų — o, be abejo, mūsų Lietuva ne tik pasiliks „šventa“, 
bet ir užims tarp katalikiškųjų šalių pirmąją vietą“. Taip 
tai, nors rasit ir ne tais žodžiais, nabašninkas nesykį kalbė- 
davo lankantiems jį kunigams. Ir kas gi nepripažins tuose 
jo žodžiuose daug, labai daug liesos. Per sakyklą, klausyklą 
ir mokyklą kunigija, be abejo, būt galėjus ikšiol kur kas. 
daugiau nuveikti, nekaip ištikrųjų yra nuveikus. To dėl na- 
bašninko rūgojimai tuo dalyku dažnai būdavo visai teisingi- 


1 Sk. „Draugijos“ Nr. 1, 10 —17 p. 

Jis gerai numanė, dėl ko kunigijos darbas dažnai esti nevai- 
singas, žinojo ir to nevaisingumo priežastis — ir karštai rū- 
pinos jas pašalinti. 

Pradėjo nuo sakyklos. Norėdamas, kad iš jos būtų skel- 
biamas tikras Dievo Žodis ir tikras Bažnyčios mokslas, o ne 
trenksmingi, be jokio rimtesnio turinio šūkavimai, išleido 
įsakymą apie katekizmo aiškinimą vaikams ir suaugusiems, 
liepė kun. Jauniui sustatyti dvasiškosios iškalbos vadovėlį 
ir geidė, kad seminarijoj būtų labiau žiūrima praktiško klie- 
rikų prasilavinimo pamokslų sakyme. Savo gi bažnyčioje, 
Kauno katedroje pats pamokslų sakymą sutvarkė ir vietos 
pamokslininkams praktiškų patarimų, nurodymų ir net kri- 
tikos nesigailėdavo. 

Nemaža rūpinos ir klausyklos dalykais. Išleido keletą tam 
tikrų paliepimų, o privačiuose pašnekėsiuose mėgdavo daug 
ir plačiai kunigams kalbėti apie klausyklos svarbumą ir už- 
davinį. Didžiojo Jubiliejaus (1901) metais taip sutvarkė tos 
iškilmės šventimą, kad visi, kas tik norėjo išpažintį atlikti, 
be vargo galėjo tai padaryti. O kai to Jubiliejaus metu pa- 
sirodė, kad mūsų žmonės tą svarbų išpažinties aktą gan Ior- 
maliai tik teatlieka, nabašninkas ragino kunigiją labiau žiū- 
rėti pamoksluose, ypač vaikų katekizacijoje — pilnesnio ir 
aiškesnio geros išpažinties sąlygų išdėstymo. 

Gerai žinodamas, kad neužtenka vaikai gerai išmokyti: 
kiek yra Dievų, kas sutvėrė, kas atpirko ir 
tt, vysk. P-nis tam tyčia savo išspausdintame ir visiems Že- 
maičių vyskupijos kunigams išsiuntinėtame ganytojiškame 
laiške ragino kunigiją rūpestingiau mokyti vaikus tikėjimo 
tiesų, kad jie galėtų jas ne tik iš atminties atkartoti, bet ir 
giliau suprastų. 

Apie vaikų mokymą mėgdavo dažnai kalbėtis tiek su kle- 
bonais, tiek ir su naujai įšvęstais kunigais, — visus nuolat 
ragindamas į tą šventą darbą. 

Vyskupiją lankydamas nekartą teiravosi vietoj, ar vaikai 
mokoma ir kaip; prieš suteikiant sutvirtinimo sakramentą 
liepdavo kunigams išklausinėti vaikų, ar gerai moka kate- 
kizmą, ir kurie nemoka, tų neprileisti. 

Norėdamas visoj vyskupijoj vaikų mokymą pastatyti kaip 
reikiant, atkreipė akį į seminariją, įsakydamas įvesti jon ka- 
tekizavimo mokslą, kaip atskirą dalyką. Tam tikslui liepė 
kun. Jauniui sustatyti trumpą katekezos vadovėlį. 

Nemažiau rūpėjo jam ir mokyklų klausimas. Visi gerai 
žino, kiek nabašninkas dėl jo neramumų yra prityręs, kiek 
karčių valandų pergyvenęs. 1884 metais paliepęs mokiniams 
katalikams melstis už carą savose katalikų bažnyčiose, o ne 
cerkvėse, kur mokiniai tuomet varu varinėta cariškomis die- 
nomis, buvo už tai apskųstas aukštesniai vyresnybei ir gavo 
mokėti didelę piniginę bausmę; per kelioliką metų išmokė- 
jo-tos bausmės apie 50.000 rub., betgi neužsivylė, nes paga- 
liau anie neteisingi administratyviniai biurokratijos paliepimai 
buvo atmainyti ir garbinga kova dėl vaikų sąžinės laisvės 
laimėta. 

Šalia žemesniųjų ir vidutiniųjų civilinių mokyklų nema- 
žiau rūpėjo nabašninkui ir vienatinė dvasiškoji mokykla — 
Kauno seminarija. Kol sveikas buvo vysk. P-nis, dažnai ją 
lankydavo, ragindamas klierikus — šalia doros — pamylėti 
dvasiškąjį mokslą ir rūpintis jį įgyti. 

Gerai numanydamas, jog to mokslo trumpu laiku pasiekti 
negalima, ypač klierikams, įstojusiems seminarijon su menkų 
4 klasių prisirengimu, pailgino seminarijos kursą ligi 5 me- 
tų; be to parūpino naujus tobulesnius seminarijos įstatus, 
prieš pat mirtį — parašė taisykles moksliškoms kierikų dis- 
putoms ir klierikų blaivybės draugijos įstatus. Norėdamas, 
kad išėję į parapijas kunigai įgytojo seminarijoj mokslo ne- 
užmirštų, išleido tam tikrą įsakymą apie kunigų egzaminus, 
į kuriuos šaukdavo ne tik jaunuosius kamendorius, bet ir 
senesniuosius klebonus ir net dekanus. 

Mokslui pakelti reikalinga tam tikra raštija ar kitokios 
švietimo įstaigos. Gerai tai suprasdamas, nabašninkas rūpi- 
nos lietuvių spaudos algavimu; tuo dalyku buvo nusiuntęs 
aukštesnei vyriausybei gan platų referatą, o privačiuose pa- 
šnekėsiuose ne sykį šį klausimą aiškino aukštesniems valdi- 
ninkams. Spaudai gi 1904 metais pasirodžius, paragino tuo- 
jau kun. Karosą įsteigti „Nedėldienio Skaitymą“, išleisti 
„Trumpą katekizmą“, parūpinti „Platesnįjį katekizmą“ ir ap- 

lamai ragino kunigiją kibti į darbą ir kurti katalikiškąją lie- 
tuvių raštiją. 

Kada gi tam tikslui sumanyta buvo atskira šv. Kazimic- 
ro Draugija, ne tik ją patvirtino ir sutraukė Kaunan kuni- 
gų literatų būrelį, bet da ir išsirūpino tai draugijai iš Apa- 
štališkojo Sosto gausių atlaidų ir pats draug su savo palai- 
minimu atsiuntė jos naudai gausią 300 rublių auką. 

Tiesa, kitai lietuvių švietimo draugijai „Saulei“  išpra- 
džių buvo priešingas, bet kai jos įstatymai buvo pertai- 
syti nabašninko nurodymu, mielai ją palaimino ir rėmė. 

Gimęs iš tėvų lietuvių, P-nis mokėjo gerai anų laikų lie- 
tuvių kalbą ir lankydamas vyskupiją, mielai prakalbėdavo 
lietuviškai į susirinkusias minias ir nesykį pals barė tuos 
tėvus, kurie patys namie kalbėdami lietuviškai, vaikus mo- 
kino poterių svetima kalba. Jo nusistatymas matyt iš jo vi- 
Zitos Laukesoj 1904 m. Prakalbėjęs čia pirmiausia į lenkiš- 
kai kalbančius, paskui į lietuvius šiaip prabilo: „Pasveikinęs 
lenkus, arba, tikriau sakant, lietuvius lenkiškai kalbančius, 
nes pirm kokio 100 metų čia visi lietuviškai kalbėjo, dabar 
sveikinu jus, mano vaikai, lietuviai, lietuviškai kalbantieji, 
aš jus myliu“... 

Gryvoje, Laukesos filijoj, taip pat per vizitą rodė didį pa- 
lankumą lietuviams. Per ingresą ragino lietuvius mylėti savo 
gimtąją kalbą, 0 apie užmiršusius lietuviškai sakė: „ir jūs 
pamažu, pamažu pagrįšite (prie lietuvių kalbos)“. 

Ištyręs, kad Gryvoj, kaip ir Laukesoj, esama žymaus lic- 
tuvių būrio, įsakė, kad „pradžiai kas trečią šventę visos pa- 
maldos būtų atliekamos lietuviškai. Endekų prikurstyti len- 
kai ir per delegatus ir raštu sakėsi lietuviškos kalbos nenorį 
ir nei į bažnyčią jos neįleisią, nes lietuviai Gryvoje nuo pat 
pradžios niekad savaip nėr giedoję. Tuomet P-nis švento- 
riuje atsisveikindamas viešai lenkams pasakė: „Mano vaikai, 
lenkiškai kalbantieji! Iš kur toji jūsų neapykanta lietuvių? 
Kaip jūs galite sakyti nei į bažnyčią neįleisią lietuviškųjų 
giesmių? Ne jūs čia esate gaspadoriai, bet vyskupas. Bažny- 
čioj visi lygūs, ar tai kas būtų lenkas, ar latvis, ar baltgudis, 
vokietis, ar lietuvis. Pats ištyriau, kad čia lietuvių yra daug, 
tai ir isgkiau, kad pamaldos būtų ir lietuvių kalba kas trečią 

šventę. Jei čia susidarytų vokiečių ir latvių būrys, leisčiau ir 
jiems pamaldas jų kalba... Jokių raštų, skundų, prašymų, 
man nesiųskite. Aš jau visa ištyriau...“ 

O lietuviams pasakė, kad jie iš Dievo gautąją savo kal- 
bą mylėtų, kad skubiai išsimokytų dailiai lietuviškai giedoti 
(mat, Gryvoje lenkų buvo gražiai giedama). 

Nevienam vietos lietuviui dėdamas ranką ant galvos sa- 
kinėjo: „gerai, gerai, lietuviškai kalbėt neužmirškit“. Gryvoj, 
Laukesoj, Smėlynėj šventoriuje su kunigais tyčia lietuviškai 
pats šnekėjo, lyg norėdamas duoti pavyzdį vietos lietuviams. 

Aplamai nabašninkas į viską žiūrėdavo katalikystės žvil- 
gsniu. To dėl įrodinėjimai, kad šis ar tas naujas sumanymas 
ar organizacija esą geri, galį daug naudos žmonėms atnešti 
elc., jokio beveik įspūdžio nabašninkui nedarydavo. Jis tik 
tuomet teduodavo savo aprobatą naujiems sumanymams, kai 
visai įsitikindavo, kad jie yra tikrai katalikiški ir Bažny- 
čiai naudingi. 

Tuopat katalikystės žvilgsniu nabašninkas žiūrėjo ir į 
mokslą. Gerbė mokslą, bet tik tokį, kurį matė tarnaujant 
katalikystės idėjai. Gryno mokslo, besiplėtojančio savaran- 
kiškai, visai nepripažino. Dėltogi į Baranausko atsidavimą 
matematikai, į Jauniaus įsigilinimą filologijon, į Maironio už- 
siėmimą poezija žiūrėdavo su pasigailėjimu, kaipo į silpnybę, 
kurios doras kunigas turėtų saugotis'). „Kokia bus lietuviams 
nauda, sakydavo, iš tų gilių matematiškų ir filologiškų tyri- 
nėjimų, iš tų dailių eilių, aš nežinau; matau tik, kad mes 
neturim dar geros lietuviškos maldaknygės, katekizmo ir 
kitų Žmonėms naudingų knygelių“... Nežinau, kaip Jaunius 
ir Maironis, bet Baranauskas visai sutikdavo su vysk. P-nies 
pažiūra ir to dėl, tapęs Seinų vyskupu, pergalėjo galutinai 
savo „matematiškas pagundas“ ir paskutiniais savo gyvenimo 
metais buvo atsidavęs vien dvasiškai raštijai, ypač Šven- 
traščio vertimui. 

Šiandie, kai spauda virto viena didžiausiųjų galybių, „plunk- 
snos veikėjai“, ypač žymesnieji, dažnai esti dar prie savo gy- 


1) Dėliai tos priežasties ir apie vysk. Nedzialkowskį — dėl jo lite- 
ratūrai atsidavimo — nepergerą turėjo nuomonę. 

vos galvos paverčiami „didvyriais“, tautiškais „dievukais“, 
kuriems nesigailima įvairių „garbės smilkalų“. Nabašninkas 
to neprotingo keliaklupsčiavimo prieš raštijos „dideny- 
bes“ visai nemėgo. Jis žiūrėjo į literatūrą ir literatus vien 
aukštesniu katalikišku žvilgsniu. Literatas nabašninko akyse 
— buvo tai žmogus, turįs iš Dievo tam tikrą „plunksnos“ ta- 
lentą. Gavęs iš prigimimo daugiau už kitus, toks „plunk- 
snos“ darbininkas turi būt aukštesnis už kitus, žiūrėti į savo 
literatiškąjį darbą, kaip į tam tikro, dvasiško pašaukimo vyk- 
dymą, ir nereikalauti sau už tai jokių privi- 
legijų. Todėl vysk. P-nis mecenato rolės visai nemėgo, 
ir jei kuriam kunigui-literatui ir davė aukštesnę vietą (k. š. 
Maironiui), tai vien tik už jo kunigiškus, o ne literatiškus nuo- 
pelnus. Patys vieni literatiški nuopelnai, net ir dvasiškoje 
literatūroje, nabašninko akyse nedaug tesverdavo. Kai sykį 
aš, būdamas vyskupo sekretorius, drįsau užtarti J. Gerulį, 
nurodydamas, kad šis darbštus kunigas yra jau parašęs „50- 
džionių teologiją“, „Rymo katalikų Bažnyčios apeigas“, „Pa- 
mokslus be kunigo“ ir tuo, kaip nemaž patarnavęs dvasiškai 
mūsų raštijai, vertas būtų jei ne kanauninko titulo, lai 
bent geresnės vietos, nabašninkas geresnės vietos jam nesu- 
rado, kaip tik... Dusetų altariją, tardamas: „ten turės dau- 
giau laiko ir galės daugiau rašyti!“ Ir taip sakydamas, tikrai 
neapsiriko; paskesnis J. Geručio literatiškas veiklumas pilnai 
lai patvirtino. 

Įsitikinęs iš asketikos, į0g pas talentingus žmones esama 
žymaus palinkimo gerai apie save manyti, didžiuotis ir kitų 
panašių ydų, nabašninkas nesiškubindavo kelti gabesniuosius 
kunigus aukštesnėsna vietosna; anaiptol, tokiems talentingiems 
vyrams, tinkantiems. ir visuomenėį darbuotis ir rašyti, kur 
kas ilgiau kartais tekdavo laukti avansų, nekaip jų draugams, 
kad ir nepasižymėjusiems gabumais ir mokslu, bet užtat pa- 
rodžiusiems didesnį nuolankumą ir dievuotumą.  Nabašnin- 
kas, matyt, laikė savo šventa pareiga: exaltare humiles. 

Žiūrint į tai asketikos žvilgsniu, žinoma, negalima čia nieko 
prikišti. Tikrai nuolankus ir dievobaimingas kunigas gal būt 
kur kas Bažnyčiai naudingesnis, nekaip kitas ir. labai gabus 
ir apsišvietęs, bet puikybės pilnas. Tačiau visa nelaimė, kad 

kur-kas lengviau nuduoti dorybė ypač kalboje, nekaip ta- 
lentas bei mokslas. Gyvenimo prityrimas aiškiai tai parodo. 
Taigi norint neklystinai atskirti tikrasai nuolankumas nuo 
doros kaukės, reikia turėti nepaprastas žmonių pažinimas ir 
net „šviesa iš aukšto“. Deja, silpnos nabašninko akys daug 
ko čia neužmatydavo. Dėliai to ir atsitikdavo neretai kunigų 
paskyrime gan svarbių klaidų. Vien tik jų dėka ir tegalima 
išaiškinti anas tiesiog apverktinas faktas, jog per kelioliką 
metų galėjo Kauno seminarijoj inspektoriauti žmogus, rasit 
ir labai doras, bet jokio pedagogiško talento ir takto neturįs. 
P-nis galop ir pats tai suprato ir savo klaidą stengėsi patai- 
syti, bet skaudžių tos klaidos pasėkų, žinoma, atitaisyti ne- 
begalėjo. Panašių klaidų, gerai paieškojus, gal ir daugiau 
atsirastų, bet ne čia vieta apie lai kalbėti. Mums užteks pa- 
brėžus tik tai, jog tos vysk. P-nies klaidos ėjo ne iš jo blo- 
gos valios, bet vien iš nepertobulo renkamų žmonių pažinimo 
ir iš bent kiek persiauro tobulybės principų supratimo ir 
priltaikinimo. Errare humanum est. Nuo to nebuvo 
laisvas ir nabašninkas, bet tuo nuo kilų skyrėsi, kad klaidą 
pažinęs, turėjo gana drąsos prie jos prisipažinti ir ją kiek 
galima atitaisyti. Nes mylėdamas už vis Bažnyčią, P-nis jai 
vienai stengėsi tetarnauti, jos gerovės tetroško, o ką apie jį 
pasakys žmonės, tuo visai beveik nesirūpindavo. 

Iš kitų nabašninko nuopelnų reikia čia dar paminėti jo 
rūpinimąsis savo vyskupiškos bažnyčios, Kauno katedros pa- 
puošimu. Jo iniciatyva ši bažnyčia buvo viduje puikiai al- 
naujinta, .naujais Andriolli'o paveikslais ir kanauninkų stalė- 
mis pagražinta, nauja švenč. Sakramento koplyčia padidinta. 
Būtų visą katedrą ir iš oro pusės papuošęs, nes ir tam tikrą 
planą turėjo pasigaminęs, bet negalėjo to įvykinti dėl visai 
nuo įo nepriklausomų priežasčių. Be to ne be nabašninko 
įtakos Žemaičių vyskupija paskutiniais laikais pasipuošė dau- 
gybe naujų, dailių ir didelių parapijinių bažnyčių. Jų sta- 
lymu ir puošimu nabašninkas labai domėjos ir savo paragi- 
nimais žymiai prie to prisidėjo. 

Nemaž taip pat rūpinos ir bažnytinės muzikos bei giedo- 
jimų pakėlimu. Tam tikslui pakvietė katedros vargoninku 
žinomąjį mūsų kompozitorių p. Naujalį, rūpinos ir katedros 

kamendoriais, pritraukti kunigus gerais balsais, nesigailėdavo 
išlaidų bažnytiniam vaikų chorui palaikyti. Labai užjautė 
sumanymą steigti Kaune specialinę vargoninkų mokyklą. 

Žinodami apie tai, Žemaičių vyskupijos kunigai, svarsty- 
dami Kaune gruodžio 31 d. 1907 m. klausimą, kokiu būdu 
pažymėti būsimąjį 25 metų vysk. P-nies vyskupavimo jubi- 
liejų, balsų daugumu buvo nutarę rinkti pinigus minėtai 
vargoninkų mokyklai įkurti. Nujausdamas, matyt, to jubilie- 
jaus nebesulauksiąs, P-nis buvo uždraudęs tas rinkliavas. 

Galop negalima čia praleisti nepaminėjus dar vieno labai 
svarbaus jo paliepimo, išleisto liepos 20 d. 1907 m. apie 
dekanatinius kunigų suvažiavimus !). Tuo savo aplinkraščiu 
yr padaręs pradžią vienai iš seniai pageidaujamų ir dideliai 
svarbių dvasiškijos gyvenime reformų. Nes jei tie kunigijos 
susivažiavimai bus atliekami ir toliau vysk. P-nies paduotais 
nurodymais, be abejo, jie padarys žymių atmainų kunigų 
gyvenime, sužadins juose gyvesnį religinės minties apsi- 
reiškimą, paragins karščiau užsiimti bažnytiniais ir sociali- 
niais klausimais, pastūmės visą dvasiškiją toliau larp savęs 
susispiesti ir solidariau bendrai veikti, — kas šiais naujais 
laikais, gyvenimo sąlygoms skubiai, besikeičiant, yra begalo 
svarbu. Jau 1907 m. dekanatiniai susivažiamai daug gera pas 
mus yr padarę. Ilgainiui kunigams daugiau prie jų pripratus, 
nauda bus dar didesnė. 

Tuo ir baigiame charakteristiką vysk. P-nies kaip vyskupo. 

Apie jo asmens savybes, kaip Žmogaus, galime čia tik 
trumpai tepridurti, jog buvo tai tikėjimo, pareigos 
ir širdies žmogus. 

Religija buvo jam ne bergždžias formalizmas, bet tikras 
jo sielos ryšys su Dievu. Dievą jis jautė esant savo Viešpa- 
čiu, o save Jo tarnu ir įrankiu. To dėl ir nabašninko maldin- 
gumas buvo visada gyvas, meilė Dievo karšta, prisirišimas 
prie Apaštališkojo Sosto begalinis, bažnytinių įstatų bei 
apeigų vykdymas kuouoliausias. Net ir paskutinius sakra- 
mentus beimdamas atidžiai veizėjo, kad viskas būtu atlikta 
kaip Bažnyčios rubrikos įsako. 


1) Žiūr. „Draugijos“ T. IV, pp. 95 - 99. 

Savo pareigas eidamas visuomet buvo kuorūpestingiausias. 
Ir iš ryto ir popiet ir vakare, kas tik turėdavo reikalą, galė- 
davo jį prieiti, nes tam tikrų priėmimo valandų pas įį 
nebuvo. Visą korespondenciją, visokius oficialinius popierius, 
visokius atsiųstus raštu skundus—pats atidžiai perskaitydavo 
ir rezoliucijas savo ranka padėdavo. Turėdamas tikrą admi- 
nistratoriaus talentą, kiekviename klausime greit orientuo- 
davos, nei vieno klausimo nepalikdavo neišsprendęs; jo 
rezoliucijos visada būdavo aiškios, logiškos ir kategoriškos. 
Daug raštų, ypač kunigams, pals savo ranka rašinėdavo. 
Visa tai labai daug laiko ir sveikatos jam atimdavo. Bet jis 
į tai nežiūrėdavo. To dėl net ir paskutinę savo gyvenimo 
dieną išleidinėjo įsakymus ir ant popierių pasirašinėjo. 

Galop buvo tai tikrai širdies žmogus. Kiekvienam priei- 
namas, jautrus, pilnas geriausių norų, gyveno, galima sakyti, 
viena tik širdimi. Kiekvienas Bažnyčios prispaudimas, kiek- 
viena neteisinga prie kunigų priekabė, kiekviena pačios dva- 
siškijos klaida ar netobulybė visuomet skaudžiu dilgtelė- 
įimu atsiliepdavo jo jautrioje širdyje. O kadangi similis 
simili gaudet, tatai nenuostabu, kad ir kuniguose jis 
labiaus brangino gerą karštą širdį, nekaip aukštą, bet šaltą 
protą. 

Ir kas drįs nabašninką už tai kaltinti? Sirdis buvo jo 
visųdidžiausia jėga. Ji tai, karštu tikėjimu ir nepaprasta 
energija gaivinama, ir padarė jį nenuilstantį hierarchą- 
valdytoją, tikrą Bažnyčios gynėją ir pilnai aukštos garbės 
vertą bažnytinį veikėją. Kaip tokį, aukštai gerbė jį visi 
Rusijos katalikų vyskupai; apie jo nepaprastą Bažnyčios 
reikalams atsidavimą žinojo ir tolimasai Rymas!). 


I Sk. „prengjos“ 18 ir 19 n-rį. Jo laidotuvių aprašymą „Vilties“ 
51 n-rį 1908 


Vyskupas Gasparas Felicijonas 
Cirtautas. 


(1841—1913) 


Mūsų gyvenime vyskupas labai daug sveria. Jo klauso 
dideliausios žmonių minios. Nėra nei vieno visuomenės 
sluogsnio, kurs šiaip ar taip su įuo nesiskaitytų. Jo pažiūros, 
jo paliepimai turi didelės įtakos mūsų katalikams lietuviams, 
o ypač jų veikėjams. Vyskupo pavyzdys ir įsitikinimai nere- 
tai pakreipia naujon vagon mūsų tautinės sąmonės besiplė- 
tojimą, nutiesia mūsų tautai tokį ar kitokį kelią ateitin. Tai 
yra bendra tiesa, kuri galima taikinti kiekvienam Lietuvos 
vyskupui, bet ypatingai ji tinka Žemaičių vyskupui, kaip dau- 
giau neg milijono lietuvių ganytojui ir vadovui. Taigi ir ne- 

nuostabu, kad Žemaičių vyskupo mirtį gyvai atjaučia netik- 
tai visa mūsų visuomenė, bet ir kiekvienas atskiras doras 
lietuvis katalikas. O jei da mirusis vyskupas buvo aukštos 
doros, geros širdies ir gerų norų lietuvis, tai jo mir- 
tis apgailima, kaipo viso krašto nelaimė. Tokis žmogus 
kaip tik ir buvo vysk. Gasparas Cirtautas. Prie jo gyvos 
galvos nedaug apie jį tebuvo rašyta. Užtat dabar jam savo 
amžį baigus, teisybė reikalauja, kad jo nuopelnai būtų iškelti 
aikštėn ir rastų mūsų visuomenėje prideramą sau pagarbą. 
"Tam tikslui aš ir pasistengsiu šiame straipsnyje: 1) išdėstyti 
trumpai vysk. Gasparo gyvenimą, 2) aprašyti paskutines jo 
gyvenimo valandas, ir jo laidotuves, 3) teisingai nupiešti jo 
būdą, kaip žmogaus, lietuvio ir vyskupo, ir 4) surankioti 
krūvon įvairius apie įį laikraščių atsiliepimus. Iš to viso, 
tikimės, susidarys savaime gan gražus spaudos vainikas, kurs, 
mūsų išmanymu, bus daug tinkamesnis nabašninkui pagerbti, 
negu gyvų gėlių bei gelžies vainikai, kurių prie jo grabo 
irgi nestigo. 


I, 


Vysk G. Cirtauto gyvenimas. 


Vysk. Gasparas yra gimęs 1841 metais Žemaitijoj, Vievir- 
žėnų parapijoj, Padumblio sodoj, didžiai dievobaimingų ir 
gerai pasiturinčių tėvų šeimynoj. Pradžios mokslą ėjo Ra- 
seinių pavietinėj mokykloj, paskui mokinosi Šiaulių gimna- 
zijoj, kurią baigė su sidabro medaliu. 1862 metais įstojo 
Varnių seminarijon, kur išbuvęs dvejus metus, buvo išsiųs- 
tas Peterburgo dvasiškon Akademijon. Pabaigė ją 1868 me- 
tais, gavęs šv. Teologijos Magistro laipsnį. Sugrįžęs iš Aką- 
demijos, buvo paskirtas Žemaičių dvasiškosios seminarijos 
profesorium, kame aiškino paeiliui lotynų kalbą, Šventąjį 
Raštą ir dogmatiškąją teologiją. Po dešimties metų profeso- 
riavimo buvo pakviestas Peterburgo dvasiškojon Akademijon, 
kame išprofesoriavo antrą dešimtmetį, mokydamas ten pa- 
matinės specialinės dogmatikos. 


1888 metais vysk. Paliulionies liko pakviestas Kaunan Že- 
maičių dvasiškosios seminarijos rektorium ir Šventraščio 
profesorium. Kaip rektorius užsipelnė jis visų mokinių ir 
profesorių meilę, nes visiems buvo darbštumo, rimtumo ir 
meilingumo pavyzdžiu. Brangindamas tas dorybes, vysk. 
Paliulionis meldė šv. Tėvą, kad į vietą perkeltojo Seinuosna 
vysk. A. Baranausko paskirtų rektorių Cirtautą Žemaičių 
pavyskupiu. 

Rymas meiliai priėmė šį prašymą, ir to dėka lapkričio 
30 d. 1897 m. matome kun. Gasparą priimant vyskupišką 
šventimą Peterburge ir su titulu Kastorijos vyskupo grįžtant 
Kaunan Žemaičių pavyskupiu. 

Pavyskupio pareiga — būti diecezinio vyskupo padėjėju, 
pavaduoti jį kur reikiant dvasiškoje tarnyboje, ypač šiam 
susirgus ar kur toliau išvažiavus. Šias pareigas vysk. Cirtau- 
tas ėjo su didžiausiu atsidavimu ir pasišventimu, nesigai- 
lėdamas nei savo laiko, nei savos neperstiprios sveikatos. 
To dėl nenuostabu, jog vyskupui Paliulioniui 1908 m. mirus, 
Žemaičių kapitula tų pačių metų gegužio 8 d. vienu balsu 
išrinko vysk. Cirtautą Žemaičių vyskupijos valdytoju, o 
Šventasis Tėvas Pijus X balandžio 7 d. 1910 m. pakėlė jį 
dieceziniu Žemaičių vyskupu. Tam tikri Apaštališkojo Sosto 
raštai, kuriuos savo laiku spausdinom „Draugijoje“ (žiūr. 
T. XI, 90—96 psl.), buvo jam įteikti Peterburge gegužio 
16 dienoj, o birželio 6(17) d. tų pačių 1910 metų jisai iškil- 
mingai įžengė Žemaičių Katedron. Toje iškilmėje dalyvavo 
didelis kunigijos būrys, tūkstančiai Kauno katalikų, visos 
kauniškių lietuvių draugijos ir katalikiškų laikraščių redak- 
cijos. Viena tik sulenkėjusi mūsų ponija ir Kauno „lenkai“ 
nepasirodė, nes laikė naują vyskupą „ne savo žmogum“. 

Sveikindama naują vyskupą „Draugija“ (XI t.) tarp kitko 
šitaip rašė: 

„Visos tos biografiškos žinelės žmogui, nuošaliai stovin- 
čiam, maž ką tepasako. Bet mums jos yra dideliai svarbios, 
nes jos aiškiai parodo, kad naujas mūsų vyskupas, kaip 
žmogus čia gimęs, čia augęs, čia mokslus išėjęs, čia Bažny- 
čiai tarnavęs, ateina į mus, ne iš svetur, bet iš to paties 
mūsų krašto, yra tos pačias mūsų tautos narys, gerai žinąs 

mūsų tėvynės praeitį ir dabartį, jos vargus ir reikalus, o 
drauge, kaip jai nesvetimas, pigiai galės suprasti ir naujus 
šių laikų uždavinius, kuriuos mūsų, vos nuo kelių metų 
tepradėjusi kultūringai gyvuoti visuomenė, aikštėn iškelia ir 
jų išsprendimo ikišiol kantriai laukia... 

Kaip mūsų krašto dvasiškis, jis yra jau ne nuo šios 
dienos Žemaičių vyskupijoj plačiai žinomas. Visi jį aukštai 
gerbia netik dėl jo rimtumo ir dievobaimingumo, bet ir 
dėliai nepaprasto meilingumo ir teisingumo. To dėl mums 
matos nė kiek neapsiriksime pasakę, įog nėra mūsų vysku- 
pijoj nė vieno doro lietuvio kunigo, kurs tuo paskyrimu 
nesidžiaugtų ir Jo Malonybei geriausių metų nuoširdžiai 
šiandieną nelinkėtų. ' 

Iš kitos gi šalies nėra irgi abejonės, jog draug su kunigais 
tuo paskyrimu džiaugsis ir plačios šiaipjau lietuvių katalikų 
minios, nes jos taip pat turėjo jau progų ne sykį matyti ir 
pažinti vysk. Gasparą, kai jis dar Žemaičių pavyskupiu 
būdamas ir negaluojanti vysk. Paliulionį pavaduodamas, 
lankė vyskupiją, šventė naujas bažnyčias, teikė vaikeliams 
sutvirtinimo sakramentą, meiliai priiminėjo su reikalais 
kiekvieną prašytoją—ar tai poną ar kaimietį, ar kleboną ar 
vikarą, nuoširdžiai ir kantriai visus išklausydamas ir nie- 
kuomet nei per sprindį nuo svarbaus valdymo dalykuose 
principo: audiatur et altera pars nealsitraukdamas. 

Toksai visada tikrai tėviškas jo pasielgimas, sujungtas su 
nemėgimu skubintis ištarmes išduodant, tikrai galima sakyti, 
mūsų visuomenę garantuoja, įog visi naujo Ganytojo įsaky- 
mai ir paskyrimai bus artimiausi krikščioniškos teisybės 
idealui, kaip visada griežtai paremti tam tikrais Bažnyčios 
kanonais ir to dėl pilnai laisvi nuo asmeniškų simpatijų bei 
antipatijų, nuo subjektyvaus skirstymo pavaldinių į per- 
sonas gratas et ingratas, ir visai nepareinąs nuo 
elgimos pagal ūpo bei pašalinių asmenų įtakos. 

„Tiesa,—rašo mums vienas kunigas veikėjas—gerb. mūsų 
vyskupas, kaip ir kiti Bažnyčios valdytojai, ne apsieis be 
padėjėjų, turės rinktis sau tam tikrus patarėjus, norėdamas 
išleisti tą ar kitą įsakymą, įvykdinti tokią ar kitokią reformą. 
Tuo nėr ko stebėtis, nes ir pati Bažnyčia duoda tokiuos 

patarėjus kiekvienam dieceziniam vyskupui vietinės kapi- 
tulos nariuose. Savo tikslu — yra tai puiki, amžių prityrimu 
sukurtoji įstaiga. Jos normalinis, kanonais paremtas veikimas, 
turės be abejo ir prie naujojo vyskupo savo svarbą. Taigi 
jei šiandieną mūsų kunigija džiaugiasi, tai visai ne tuo, kad, 
naujam vyskupui vaidyti pradėjus, įvyks pas mus kokia 
nauja tvarka, bet tuo, kad su nauju vyskupu, kaip visi 
laukia, prasidės didesnis Bažnyčios įstatų gerbimas, įvyks 
seniai pageidaujamoji visų kunigų lygybė prieš kanonus, 
kad kiekvienam pilnai bus atiduota suum cuigue jo 
nuopelnų bei nuopolių atžvilgiu, kad kiekviena gyva vysku- 
pijos spėka bus tinkamai sunaudota didesnei Dievo garbei ir 
Bažnyčios naudai, taip kad mylėtojai darbo — bus pristatyti 
prie darbo, o mėgėjai atilsio, susilaukę atleidimo nuo per- 
sunkių įiems pareigų, galės pagalios tam tinkamoje ramioje 
vietoje ramiai sau pasilsėti“... 

„Korespondento išmanymu, tai esąs bendras Žemaičių 
kunigijos įsitikinimas — communis vox cleri. Duok 
Dieve, kad tai ištikrųjų įvyktų — duodant pradžią naujai 
patarlei: Vox cleri — vox Dei. Mes bent neturime 
jokios priežasties tuo abejoti. 

„Jei kas galima čia dar pridurti — tai nebent vienas daik- 
tas, visiems ir be to gerai žinomas — būtent, neapsakomas 
vyskupijos valdymo sunkumas. Imkime štai kad ir Žemaičių 
vyskupiją; 360 bažnyčių, 600 kunigų, —kokia pusė tūkstančio 
mokyklų, šale neišvengiamo susirašinėjimo su visokiomis 
valdžios įstaigomis, — visa tai taip nuvargina žmogų, kad 
beveik nėra nei laiko apie kiekvieną dalyką ilgiau pagalvoti. 
Visokie reikalai ir popieriai, lyg niekad netilstančios vilnys, 
plaukia ir plaukia kasdieną vyskupo vardu ir laukia jo 
ganytojiško išsprendimo. Taigi matomas ant vyskupo krū- 
tinės aukso kryžius yra ne vien pagarbos ženklas, bet ir 
tikras simbolis neapsakomai sunkaus ant vyskupo pečių 
užkrauto valdymo kryžiaus. Vyskupas Paliulionis nesykį 
sakydavo, kad vyskupas — tai tikras kentėtojas, nors ir be 
kraujo praliejimo. Kas tai supranta, tas niekados nesisku- 
bins rūgoti, dėl ko vyskupas šito ar to tuojau nepadaro, 
dėl ko kiekvieno prašymo tuojau neįvykdo. Anaiptol kiek- 

vienas geros širdies krikščionis turėtų įeiti į vyskupo padėtį 
ir stengtis palengvinti, o ne apsunkinti jo ir be to sunkios 
pareigos. Ypač kunigai daug galėtų vyskupui numažinti val- 
dymo naštą, įei svarbiausius bažnyčios reikalus teisingai ir 
atvirai vyskupui išdėstytų. Deja, tame dalyke toli ne viskas 
eina, kaip reikiant. Už akių daug ko prikalbama, o atvirai 
nedrįstama burnos atverti, nors kartais dalykai stačiai šaukia 
į dangų atmonijimo. Ypač daug kalti tame dalyke dekanai— 
„vyskupo akys“, pasielgiantieji dažnai suvis sulig šventraščio 
žodžiais: habent oculos et non videbunt, habent 
aureės et non audient, habent os et non 10- 
guentur. Dėlko taip yra? Mums matos, dėlto, kad pas 
mus permaž idealumo, permaž tikrai krikščioniškos Bažny- 
čios meilės. Bažnyčia mums dažnai tik tuščia abstrakcija, 
tradicinė formula, o ne tikra gyva, mistiškoji mūsų Motina, 
verta didžiausios meilės, pasišventimo ir garbės. Prigimtas 
žmonėms netobulumas temdo jos skaistybę, biaurūs papik- 
tinimai teršia jos brangų rūbą, o mes dažnai ramiai sau 
tylim, nieko nesakydami, nieko nerašydami ir nič nieko 
neveikdami. Klaidingam misticizmui pasidavę, mes viską 
paliekam Dievui, tegu Jis Pats kaltus baudžia, papiktintojus 
teisia, visokioms nedorybėms Pats stebuklingai kelią užkerta. 
Taip pasielgdami darom nedovanotiną klaidą, nes užmirštam 
vieną iš svarbiausių religijos tiesų, jog Dievas pasaulyje 
veikia vien per žmones, ir kad to dėl visa Žmonijos 
istorija yra ne kas kita, kaip vien gesta Dei per 
homines. Sena tai tiesa, bet visad naujus ir puikius 
išduodanti rezultatus, jei tik būna tinkamai gyvenime vyk- 
dinama“. 

Baigdama šį straipsnį „Draugija“ nuoširdžiai sveikindama 
naują Žemaičių vyskupą Gasparą, pridūrė nieko kito ne- 
trokštanti, kaip vien to, kad mūsų kunigija, supratus tikras 
savo pareigas, padėtų naujam Ganytojui ne vien Viešpaties 
dirvą nuo doriškų dagių ir usnių nuravėti, bet ir įą gryna 
Kristaus mokslo sėkla sėkmingai užsėti. 

Lietuvių redakcijų pasveikinime tarp kitko buvo dar 
išreikšta ir geismas, kad Viešpats Dievas, palaikydamas 
vysk. Cirtautą ant įteikto jam vyskupiškojo Sosto, leistų 

susilaukti garbingo 500 metų Žemaičių vyskupijos įkūrimo 
jubiliejaus (įvyksiančio 1917) ir savo akimis pamatyti išspaus- 
dintą vieną iš visų svarbiausių lietuvių spaudos leidinių — pil- 
ną šv. Rašto lietuviškąjį vertimą. Bet kitokia buvo Dievo valia. 

Sunki liga privertė vysk. Gasparą keliauti Berlynan. Čia 
Kehro klinikoje rugsėjo 2 d. 1913 m., imant akmenis iš 
kepenų, reikėjo padaryti šone didelė žaizda. Operacija tęsės 
apie valandą. Liga nuvargintas kūnas: nebeišturėjo, ir vysk. 
C-tas naktį iš 3 į 4 rugsėjo užbaigė savo garbų gyvenimą. 


II. 


Paskutinės vysk. Cirtauto gyvenimo dienos. 


Gerb. Svėkšnos klebonas, kun. Maciejauskas, man papra- 
šius, atsiuntė aprašymą paskutinių nabašninko vyskupo per- 
gyventų valandų. Kadangi paduotos tame aprašyme žinios 
daugeliui be abejo bus įdomios, taigi ir dedu jas čion nieko 
nuo savęs nepridėdamas. Štai ištisas kun. Maciejausko pasa- 
kojimas: 

„Susitikau su a. a. vyskupu Įsrutyį (Instenburge) 27 rug- 
piūčio 7 val. vakaro. Vyskupas buvo labai malonus, daugel 
pasakojo apie visokius vyskupijos reikalus, labiausia priminė 
apie negerą „Vilties“ kryptį, priminė apie uemalonius atsi- 
tikimus Ežerėnų bažnyčioje, apie vieną kunigą įklimpusį į 
skolas ir t. t. Kai nuvažiavome į Berlyną, vyskupas apsigy- 
veno prolesoriaus Kehr'o klinikoje. Nuo trečiadienio 28 rugp. 
lig šeštadienio 31 rugpiūčio vyskupas praleido tą visą laiką 
ramiai skaitydamas laikraščius, šnekėdamas apie paprastuo- 
sius atsitikimus iš politikos ir gyvenimo klinikoje. 

Šeštadienį 31 rugp. vyskupas pasakė man, kad ateičiau 
išklausyt Jo išpažinties. Kai aš pradėjau išsikalbinėti ir pata- 
riau pakviesti vieną iš Berlyno kunigų, man pasakė, kad 


„Jam vistiek, kad jau Kaune atliko iš viso amžiaus išpažintį 


ir prisiruošė prie mirties. Šeštadienį 4 val. po pietų atėjo 
mano pakviestas kunigas lenkas ir išklausė J. M. vyskupą 
išpažinties. Sekmadienį nuo ryto priėmė vyskupas Švenčiausį 
Sakramentą ir praleido tą dieną užimtas malda; vakare 
pasakė man, kad ir rytoj, t. y. 2 d. rugsėjo atneščiau Šv. 

Sakramentą ir Šv. Aliejus, nes nori pasistiprinti prieš ope- 
raciją. Pirmadienį t. y. tą pačią dieną, kai turėjo būti ope- 
racija, vyskupas priėmė Švenč. Sakramentą, paskutinį pate- 
pimą ir Generalę Absoliuciją. Vyskupas buvo labai užimtas 
Dievu, ir visai ramus, nors artinos operacijos valanda. 
Vyskupo veidas buvo labai malonus. 12 valandą atsisveikinau 
su vyskupu, nes vyskupą nuvežė į operacijų salę. 

Vyskupo brolis d-ras Cirtautas buvo operacijos metu ir 
pasakojo, kad vyskupą labai greitai su vaistais užmigdė, po 
operacijos vyskupas paklausė, kadagi bus operacija; iš to 
supratome, kad sopulių operacijos metu nekentėjo. Antra- 
dienio rytą vyskupas buvo labai menkas, ir supratome, kad 
amžiaus galas prieina. Vakare vyskupas pasirodė kaip ir 
stipresnis, bet tai buvo paskutinės organizmo spėkos. Apie 
8 val. vakaro vyskupas pasakė savo broliui d-rui, kad jau 
mato ir supranta, netrukus reikėsią mirti; tada daktaras 
Cirtautas ir aš paprašėme vyskupo palaiminimo, paskui 
man beklūpant prie lovos vyskupas palaimino visą 
savo vyskupiją. Kai įėjo į kambarį verkdamas vys- 
kupo tarnas Vincentas, ir aš vyskupui pasakiau, jogiai Vin- 
centas atėjo, ištarė vyskupas tuos žodžius: „testamente apie 
juos visus atminiau“. Kai vyskupas pasidarė dar silpnesnis, 
aš suteikiau vyskupui absoliuciją — išrišimą. Man absoliucijos 
žodžius bekalbant vyskupas mušėsi į krūtinę ir persižegnojo, 
ir tai buvo paskutinis kryžius, kuriuo pasistiprino amžinai 
kelionei. Paskui vyskupas pradėjo eiti vis menkyn, uždegėme 
žvakę ir įdavėme į jo rankas, ir, kaip saulutė išpalengvo 
nusileidžia, taip ir vyskupo ramus gyvenimas užsibaigė 
ramiai — kaip migte užmigo. 

Mirė vyskupas trečiadienį rugsėjo 4 dieną 4 val. 40 min. 
nuo ryto. Vyskupo tarnas Vincentas Monkus paskutinį kartą 
dar savo ponui patarnavo, kūną apvalė ir aprėdė vyskupiška 
sutona. Vyskupui taip aprėdytam begulint, per visą trečia- 
dienio dieną kambaryje, kur apsigyveno nuo pat pradžios 
perėjimo į kliniką, ateidavo lankyti nabašninką visi klinikos 
tarnai ir gailęstingosios seserys ir su didžiausia pagarba vei- 
zėjos į vyskupo veidą sakydami, kad tokio malonaus veido 
pas numirusį žmogų nebuvo matę. Ir ištikrųjų tas vyskupijos 

Tėvas ir po mirties toksai pat buvo kaip visados ramus ir 
malonus. 

Nabašninko vyskupo kūnas nutarta parvežti Kaunan. Iš 
Kehro klinikos į Berlyno stotį grabo palydėtų susirinko 
nedidelis būrelis vietinių katalikų, daugiausia lenkų. Virba- 
lyje grabas teko perkelti iš Vokiečių traukinio į Rusijos 
vagoną. Sužinoję, kas guli tame grabe, dievobaimingos lietu- 
vės virbalietės pripynė daugybę gražių vainikų iš gyvų 
žolynų, kuriais ir papuošė dailiai netik patį grabą, bet ir 
visą vagoną. Tame vagone rugsėjo 7 d. 5 val. vakarą ir 
parvežta nabašninko kūnas. Jo sutikimą ir laidotuves gan 
dailiai aprašė „Viltis“ savo 106 n-je. 

Pilnumo dėliai turime pridurti dar viena „Vilties“ pra- 
leistą faktą, būtent, jog Kauno lietuvių laikraščių redakcijos 
pagerbė nabašninką, kaip „katalikiškos spaudos globėją“ tam 
tikru dailiu vainiku, o šv. Kazimiero Draugija vainiko vietoj 
išspausdino ir dovanai išdalino išeinantiems iš bažnyčios žmo- 
nėms keletą tūkstančių lapelių su mirusiojo vyskupo paveikslu 
ir maldele už įį. 


III. 
Vysk. Cirtauto būdas. 


Norint gerai pažinti žmogaus būdą, sako, reikią su juo pa- 
gyventi ilgesnį laiką, pamatyti jį įvairiose aplinkybėse susi- 
duriant su įvairiais žmonėmis, atliekant įvairius darbus, iš- 
reiškiant savo pažiūras ir t. t Ta paprastoji žmonių paži- 
nimo sąlyga, žinoma, turi savyje daug tiesos, kaip išvesta iš 
prityrimo. Bet esama žmonių, kurių būdas lengva įspėti ir 
susyk, be jokio ilgesnio tyrinėjimo. Jie yra visiems aiškūs 
ir permatomi kaip krikštolas, be įokio prisidengimo, apsi- 
metimo, ar noro pasirodyti kaž kuo geresniu, aukštesniu, negu 
iš tikrųjų kad yra. Tokiu žmogum ir buvo vysk. C-tas. Anot 
teisingo kun. Tumė pasakymo, vysk. Gasparo „kitaip ir ne- 
apibūdinsi, kaip tik: malonumas ir gerumas. Visados lygus, 
visados ramus, visados atvirai šypsantis; niekuomet nepaniū- 
ręs, nesusikrimtęs, nepiktas, — jis viena savo išvaizda įau 

traukė žmones į save“!). Jei jis ką laikė po uždanga, tai 
nebent savo talentus, protą ir dorybes. 

Kaip jau anksčiau matėme, vysk. C-tas turėjo nemenkų 
proto gabumų ir aukštą mokslą. Tai parodo kad ir sidabro 
medalis, kurį gavo gimnaziją baigdamas ir ilgas jo proleso- 
riavimas seminarijoje ir Akademijoje. Bet jis tuo niekad ne- 
sididžiavo. Nuolankus iš prigimimo, jis nemėgo blizgėti, ki- 
tus stebinti ir žavėti. Ar lekcijas aiškindamas, ar šiaip su 
žmonėmis besišnekėdamas, vartodavo visada paprastus aiš- 
kius išsireiškimus, neieškodamas jokių kalbos pagražinimų, 
nesistengdamas klausytojams įtikti ar prie jų prisimeilinti; 
jam rūpėjo vien pasakyti tiek, kiek reikia, ir taip, kad daly- 
kas būtų suprastas. To dėl kad ir nebuvo iš prigimimo iš- 
kalbingas, tačiau mokėdavo kas reikia aiškiai ir logiškai iš- 
dėstyti. Klausant jo lekcijų neretai darydavos nuobodu, nes 
kalbėdavo išlėto, kiekvieną sakinį gerai apsvarstydamas ir 
tinkamiausių žodžių jam išreikšti ieškodamas. Bet jei kas 
pabandydavo vysk. C-to lekcijas ar prakalbas užsirašinėt, 
tuoj pamatydavo, jog pas jį kiekviename pasakyme randas 
visada aiški, gerai apgalvota ir tinkamais žodžiais išreikšta 
mintis, kuri ir spaudon padavus nereikalautų taisymo. 

Iš kitos vėl šalies vysk. Gasparas, kaipo giliai tikįs ir mal- 
dingas, dirbo kiekvieną sau pavestą darbą ramiai, kantriai, 
be liguisto paskubio, taip paprasto šioje elektros ir garo ga- 
dynėje, teisingai manydamas, kad Dievas reikalauja iš mūsų 
ne to, kad mūsų darbų būtų daug, bet kad jie būtų tikrai 
geri, tobulai atlikti. Dėl to tai vysk. Gasparas pirm negu ką 
padarydavo, ilgai galvodavo, mąstydavo, o dažnai ir melsda- 
vos, pagalbos iš aukšto ieškodamas. 

Šalia gyvo tikėjimo ir karštos meilės Dievo nabašninkas 
vyskupas pasižymėjo taipgi ir didele meile artimo. Ta meilė 
artimo, galima sakyti, buvo visudidžioji jo dorybė. Jis vykdė 
ją ir žodžiais ir darbais kur tik turėjo progos. Visus, kas 
tik prie jo kreipdavosi su reikalais, visuomet priimdavo lipš- 
niai, maloniai, žmoniškai. Net ir bardamas ką, darydavo tai 
kuošvelniausiu būdu, vengdamas aštresnių, užgaunančių žo- 


1 Sk. „Vilties“ 106 n-rį. 

džių. Būdamas pats geros širdies ir geros valios, jis niekuo- 
met nelaikė ateinantį pas įį žmogų nedoru, veidmainiu ar 
melagiu. Jis manė turįs reikalą su žmogum irgi gerų norų, 
mylinčiu teisybę ir teisybės ieškančiu. Deja, liūdni faktai ne- 
sykį parodydavo vysk. Cirtautui, kad jis čia buvo perdidelis 
optimistas, laikąs žmones geresniais negu jie ištikrųjų yra. 
Bet jis to nelabai težiūrėjo ir savo malonaus pasielgimo su 
žmonėmis iki mirdamas neperkeitė. Jis bevelijo kartais ap- 
sirikti, ir palaikyti nedorą ar neteisingą žmogų doru ir tei- 
singu, negu įtarti dorąjį nedorumu. 

Žymi jo artimo meilė žodžiuose, dar žymiau apsireikš- 
davo darbuose, ypač visokių vargšų ir beturčių šelpime. 
Jo labdaringumas buvo tikrai nepaprastas. Kauno gyvento- 
jai ilgai ilgai jį laikys savo atmintyje. Kiek jis per savo gy- 
venimą Kaune ir Peterburge sušelpė visokių ligonių, varg- 
dienių, našlaičių, moksleivių, tai tik vienas Dievas težino. 
Šiokį tokį apie tai supratimą gali duoti likusieji nabašninko už- 
rašai aukų „įvairiems labdaringiems tikslams“ !). Sąsiuvinyj, 
kurį turėjome savo rankose, prasideda šie užrašai nuo spa- 
lių mėn. 1911 m. Štai ką ten skaitome: 

„Viso labo spalių mėn. išleista 236 r. 50 k. 
2 „lapkričio „ s 196 r. 70 k. 

„ gruodžio „ - 522 r. 80 k. 
Per visus 1911 išleista 1953 r. 35 k 


1912 metais. 


Viso labo sausio mėn. išleista 603 r. 05 k. 
“ „ vasario „ a 251 r. 50 k. 
„ kovo pi Ž 208 r. 15 k. 
„ balandž. „ 5 114 r. 30 k. 
si „ gegužio „ š 361 r. — 
= „ birželio „ 5 83 r. 90 k. 
> „ liepos » 98 r. 05 k. 
a „ rugpiūč. „ 362 r. — 
5 „ rugsėjo „ 5 180 r. 10 k. 
5 „ spalių - a 194 r. 25 k. 
„ lapkrič. „ o 198 r. 60 k. 
S „ gruodžio, 5 291 r. 65 k. 


Per visus 1912 metus išleista 2949 r. 45 k. 


)) Wydatki na rožne cele dobroczynne i jaimužny ubogim. 

1913 metais. 


Viso labo sausio mėn. išleista 456 r. — 


5 „ vasario „ 5 191 r. 70 k. 
š „ kovo 5 A 150 r. 45 k. 
2 „ balandž. „ ė 323 r. 60 k. 
5 „ gegužio „ 35 272 r. 50 k. 
= „ birželio „ p 184 r. 75 k. 


Taigi per pirmuosius šešius 1913 mėnesius labdaringiems 
tikslams išleista 1577 rub. 

Tuos užrašus pats savo ranka vedė vysk. Gasparas iki 
1913 liepos m. 19 d. Toliau juos varyti ligos suimtas — 
nebegalėjo. Bet savo vargšų mėnesinių iki mirčiai 
neužmiršo. O jų buvo irgi gana gražus būrys: 8 gaudavo 
kas mėnuo po 3 rub., 20 po 1 rub., 10—po pusrublį. Tiems 
pašalpa buvo išduota per nabašninko vyskupo tarnus da ir 
už du paskutiniu mėnesiu (liepos ir rugpiūtį). 

Mylėdamas visame kame tvarką, garbus nabašninkas savo 
aukų užrašus vedė diena iš dienos, pažymėdamas griežtai 
kada, kam ir kiek davė. Manome būsiant čia ne 
prošalį davus bent keletą pavyzdžių tų užrašų. Nenorėdami 
daug vietos užimti, pažymėsime čia tik stambesniąsias aukas, 
arba tokias, kurios ypatingai pažymėjimo vertos. Štai tie 
užrašai: 


1911 metai. 


Spalių mėnuo. 


4 diena Bol. L. ūkio mokyklos mokiniui 130 r. 
9 „ Vakarui neturtingų komercijos mokyklos mokinių 
Lui p" 15 r. 
11  „ Juoz. B. Peterburgo konservatorijos mokiniui ------ 30 r. 
16 „ Kaž kokiam ligoniui rusvi Brujevui --------------- 3 r- 
Lapkritys. 
8 diena Našlei T-vienei rusei užsimokėti už dukterų mokslą 
Losičkaitės -gimnazijo) LO =--> s5ėss 15 r. 
17 „ Labdaringos draugijos vakarui „22222 15 r. 
2 „ Lietuvių prieglaudai (už rugpiūtį, rugsėji, spalių, 
lapkritį ir gruodį) sausas 5-5 = AS 25 r- 


30 „ Įnaša draugijai neturtingoms gimnazistėms šelpti... 25 r. 

Gruodis. 
1 diena Mergaitei Br-tei iš „Saulės“ kursų ------------------ 35 r. 
2 „ Ubagų pietums Kalėdų dieną darbo namuose..------ 10 r. 
3 „Darbininkų juozapiečių (lietuvių) vaikų eglelei.----- 6 r. 
4 „Lenkų juozapiečių eglelei „2222 6 r: 
9 „ Vakarui neturtingų vyr. gimnazijos mokinių naudai... 15 r. 
9 „Draugijai neturtingiems gimnazistams šelpti -------- 25 r. 
12 „ Š-tei važiuojančiai Varšuvon į virimo mokyklą ----100 r. 
22 „ Na prijut dieteį — Kalėdų šventėms. 15 r. 
30 „Varšuvos konservatorijos mokiniui Št. 100 r. 
31 „ M-ui Lvovo univ. studentui 15 r. 
ir tt. ir tt. 


Tos vysk. C-to aukos ir pašalpos retai tebūdavo viena- 
kartės; pradėjęs ką šelpti, ypač moksleivius, jis neatsisakydavo 
nuo to ir tolesniu laiku. Pav. iš vyskupo užrašų gauname 
patirti, jog Dotnuvos ūkio mokyklos mokiniui B. L. be 
aukščiau minėtųjų 130 r. buvo dar įvairiais laikais duota 
150 +—110 r.; našlei T-vienei rusei — dar du kart po 20 r.; 
mokinei Š-tei — 75 -— 100, konservat. mokiniui B. 30 —- 95, 
kursistei Br-tei — 100 )- 120 — 31 ——- 110 A—- 28; gimnazistui 
K-ei 43 >- 45 — 20 >-40 —-30 r. ir t.t. 

Tą pat reikia pasakyti ir apie vargšus. Kaip jau aukščiau 
minėjom, vysk. C-tas turėjo tam tikrą jų sąrašą, pagal kurį 
vieniems siųsdavo per tarną aukas į namus, kitiems pas 
save jas dalindavo. 

Bet šelpdavo ir sau visai nepažįstamus, įvairius perėjū- 
nus, o kartais net ir visai pašalpos nevertus. Taip pav. vie- 
noj vietoj randame šitokį užrašą: „N. N. alkoholikui—1 r.“, 
kitoj: „kažkokiai cigoniško būdo (cyganowateį) bobai—1 r.*; 
trečioj: „kažkokiam perdaug kalbiam artistui („verbosus“) 
3 rub.“ ir t. t. 

Trumpai sakant, užsilikęs vysk. C-to aukų užrašų sąsiu- 
vinys yra begalo įdomus ir brangus veikalas, kad ir ne 
skirtas spaudai. Jis netik parodo gailestingą nabašninko 
vyskupo širdį, bet draug ir įo praktišką protą, mokėjusį 
teisingai nuspręsti, kiek kam duoti, kam šimtais, kam rub- 
liais, kam kapeikomis. 

Per tai jo didelis labdaringumas toli nebuvo vien jausmu 
paremtas, bet gerai apsvarstytas ir apgalvotas. Kur nereikia 

vysk. Cirtautas pinigų nemėtė, bet kur reikia ir tūkstančių 
nesigailėdavo. Neatsakydavo jis savo pašalpos kitataučiams 
ir kitatikiams, bet už vis šelpdavo vietos katalikus ir jų 
labdaringas įstaigas, kaip negalinčias iš kitur pašalpos susi- 
laukti. Daug pinigų taip pat išleido sušelpti neturtingoms 
bažnyčioms ir kunigams, ypač Kurše. To užrašuose nera- 
dom, bet iš kitur gerai žinom, jog taip buvo. Tiems žodžiams 
patvirtinti užteks čia kad ir liudijimo kun. A. V., kurs atvykęs 
į vysk. C-to laidotuves, kone su ašaromis man sakėsi gavęs 
per vysk. C-to rankas jau tai iš kolegijos, jau tai iš kitų šal- 
tinių iki 900 rub. gydymuisi. 

Tie ir kiti iš nabašninko gyvenimo laktai kuoaiškiausiai 
parodo, kad jis buvo tikras labdarys katalikas, o ne kaž 
kokios pirmeiviškos „nelaipsniuotos meilės“ šalininkas, bėręs 
neva savo pinigus be atodairos kam pakliūn, kaip tai drįso 
be jokio pamato paskelbti pirmeiviškos „Lietuvos Žinios“ 
savo 109-me 1913 metų n-įe. Kad jis laikėsi katalikiškos 
„laipsniuotos“ meilės — tai parodo taip pat ir jo testamentas, 
kur visų savo turtą paliko katalikiškoms labdarybės 
ir švietimo draugijoms bei įstaigoms. Plačiau apie tai bus 
pranešta savo laiku. 

Pažinę vysk. C-tą, kaip žmogų, prisižiūrėkim taipgi 
jam ir kaip lietuviui. 

Kaip jau aukščiau minėjome, lenkai vysk. Gasparą paskelbė 
„ne savo žmogum“. Čia jie nei kiek neapsiriko. Vysk. C-tas 
nebuvo lenkas: jis buvo lietuvis netik iš prigimimo, bet ir 
iš įsitikinimo. Gimęs žemaičiu, niekuomet jis save lenku 
nelaikė. Tiesa, kaip išauklėtas lenkų dvasioje, jis jaunystėje 
linko prie lenkų; 1863 metais buvo dagi pasiryžęs draug su 
kitais eiti į karą ir tam tikslui turėjo net pasisiūdinęs „ilgus, 
geros tvirtos odos batus“!). Ir vėliau visą savo amžį jis mėgo 
lenkiškai šnekėti, visur buvo šalininkas ramaus sugyvenimo 
su lenkais, bet kai pastaruoju dešimtmečiu lenkinimo tiks- 
lams imta naudotis bažnyčia ir vartoti nekultūringas prie- 
mones, ypač Vilniaus, o dalimi ir Žemaičių vyskupijoj, vysk. 


„ J) Sk. „Vilties“ 108-me n-je kun. J. Tumo pasakojimą „Cirtauto 
ilgieji batai“. 

C-tas, aiškiai pamatęs lenkų neteisybę, gyvai atjautė skriau- 
dimą lietuvių ir visiškai pripažino jiems teisę nuo lenkų 
puolimų gintis taip spausdintu žodžiu, taip ir kitokiais kul- 
tūringais būdais.  Dėliai to kiekvieną kultūringą lietuvių 
darbą visuomet mielai laimindavo, girdavo ir šelpdavo. 
Nebus čia nei kiek perdėta pasakius, jog nuo 1905 metų 
nebuvo beveik nei vieno svarbesnio atsitikimo tautiškame 
Kauniškių lietuvių gyvenime, kur vysk. C-tas nebūtų daly- 
vavęs. Štai įrodymai. 1907 m. vysk. Paliulionies įprašytas 
vysk. Gasparas sutinka būti pirmininku komiteto pirmiems 
lietuviškiems socialiams kursams Kaune rengti. Kaip pirmi- 
ninkas, jis daro pas save posėdžius, į kuriuos meiliai kviečia 
visus komiteto narius'!), meiliai lietuviškai su jais tariasi ir 
dar meiliau visus vaišina. Tiems kursams galutinai įvykus, 
pats juos atidaro ir juose dalyvauja, nors tuomet jau buvo 
išrinktas vyskupijos valdytoju. Bent kiek anksčiau jis taip 
pat pašvenčia iškilmingai pirmutinę lietuvių mokyklą Šan- 
čiuose ir mielu noru atvyksta į pirmutinius „Saulės“ kursų 
ir „seminarijėlės“ metų pabaigtuvių aktus. O ir vėliau, 
tapęs dieceziniu vyskupu, pats pašvenčia naujos lietuvių 
mokyklos Viliampolėj ir „Saulės“ namų pamatus. Dagi ir 
1913 m. keliais mėnesiais prieš mirdamas?) netik neatsisako 
pašvęsti naujus šv. Kazimiero Draugijos namus, bet ir jos 
visuotiname susirinkime kaip ir kitais metais per 2 valandi 
dalyvavo. Karštai užjautė jis ir kitas lietuvių draugijas, kaip 
šit „Saulę“, „Blaivybę“, šv. Juozapo, šv. Zitos. Visų jų vysk. 
Cirtautas buvo arba narys arba šelpėjas ir visas jas net ir 
numiręs sušelpė paskirdamas savo testamente nemažą pinigų 
sumą. 

Nemažiau užuojautos rodė jis ir katalikiškai lietuvių 
spaudai. Gerai suprasdamas jos svarbą, jis džiaugėsi jos 
pasisekimu ir liūdėjo dėliai varžančių jos besiplėtojimą 
sąlygų. Jam bevyskupaujant ir laiminant, kauniškė spauda 
padidėjo dviem jaunimo laikraščiais: „Ateičia“ ir „Pavasariu“ 
ir vienu paskirtu dvasiškijos reikalams („Bažnytinė Apžvalga“). 
Visiems trims jis netik davė leidimą, bet ir savo palaiminimą. 


) Jų buvo 12, 6 kunigai ir 6 civiliai. 
) Liepos 15 d. 


1 
2 


— 240 — 


Jo asmenyje katalikiškoji kauniškė spauda ištikrųjų nustojo 
savo globėjo. Pasakytumėm net tėvo, nes jis kartais kad ir 
bardavos del spaudos prasižengimų, tačiau darydavo tai 
daugiau kaip tėvas, negu kaip vvskupas. Ir tai darydavo 
kuorečiausiai —ir.švelniausiu būdu. Užimtas plačios vyskupi- 
jos valdymu, žinoma, visų lietuviškų laikraščių skaityti jis 
negalėdavo, bet „Vienybę“, „Rygos Garsą“ ir „Viltį“ diena 
iš dienos atidžiai skaitydavo. Ypatingai jam rūpėjo tuodu 
pastaruoju laikraščiu, kaip dažniau einančiu ir to dėl galinčiu 
turėti žmonėms didesnės įtakos. Pirmutinį iš jų — „Rygos 
Garsą“ nesykį prieš kunigus girdavo, kaip sumaningai, ir 
gera kryptimi vedamąjį. „Viltimi“ gi dažnai būdavo nepa- 
tenkintas, ypač pastaruoju laiku. Jos nežinia kokio vėjo 
atpūstas prasimanymas juodinti visą lietuvių katalikų gyve- 
nimą, pravardžiuoti jį „katalikystės karikatūra“, kaltinti 
katalikų moksleiviją ir jų organą „Ateitį“ nebūtomis kaltė- 
mis, o taip pat jos noras perniek laikyti visos katalikiškos 
spaudos nuomonę — labai vysk. C-tui buvo nemalonus. Jis 
teisingai matė tame bergždžią aikvojimą spėkų, silpninimą 
katalikiško veikimo Lietuvoje ir net tiesiog nusidėjimą tėvy- 
nei ir bažnyčiai. Pataisyti „Vilti“, priduoti jai tikrai katali- 
kišką kryptį, tai buvo vienas iš paskutiniųjų vysk. C-to 
geismų" prieš išvažiuojant į Berlyną. 

Kaip labai jam šis dalykas rūpėjo, galima matyti kad ir 
iš to, jog netik visiškai pritarė šv. Kazimiero Draugijos Val- 
dybos paduotoms „Vilčiai“ sąlygoms, bet ryto metą, kad ir 
ligos patale begulėdamas, dar kartą pasišaukęs pas save 
šv. Kazimiero Draugijos pirmininką paliepė prie pirma 
išreikštųjų pridėti dar vieną sąlygą, ir būtinai reikalauti jos 
priėmimo. Iš tų pašnekėsių su vysk. C-tu šv. Kaz. Draugijos 
pirmininkas turėjo progos patirti, jog „Vilties“ klausimą 
nabašninkas laikė labai svarbiu ir gerai su juo buvo apsi- 
pažinęs. Pasirodė, kad jis buvo atidžiai perskaitęs net „Drau- 
gijos“ 77—78 n-rin įdėtąjį A. Jakšto straipsnį „Principų klau- 
simai“, kur buvo įrodyta „Vilties“ klaidos; vysk. C-tas netik 
tą straipsnį pagyrė, bet ir išreiškė redaktoriui užtai savo 
ačiū. Kitose aplinkybėse ta padėka gal nebūt padarius 
didesnio įspūdžio, bet dabar šis paskutinis ačiū bus amžinai 

redakcijos branginamas, netik kaip palankus vyskupo žodis, 
bet ir kaip specialisto teologo minėtam straipsniui pri- 
tarimas. Rūpestis vyskupo C-to, kad „Viltis“ turėtų katali- 
kišką kryptį, parodo, kaip jam brangi buvo katalikystė, o 
rūpestis, kad „Viltis“ nežlugtų, bet toliau eitų, parodo, kad 
ir lietuvystės reikalai buvo nemažiau įo širdžiai artimi. 

Tas pat aišku taip pat ir iš kitų vysk. C-to įsakymų. Gana 
bus čia priminus kad ir lietuviškas kunigų rekolekcijas, įve- 
dimą lietuvių kalbos į seminarijos dvasiškus skaitymus, 
meditacijas, koeferencijas, lietuvių kalbos teisių praplėtimą 
Kauno bažnyčiose ir Lt. Vis tai įvyko vyskupaujant vysk. 
C-tui ir yra jo nuopelnas, kaip ganytojo lietuvio, kurs 
neskriausdamas lenkų, rūpinos teisingus savo tautiečių rei- 
kalavimus bažnyčioje patenkinti. 

Jei kai-kuriems karštuoliams to buvo negana, jei jie 
rūgojo, kad daromos lietuvystės naudai reformos eina per 
lėtai, palengvėl, o kitos ir visai nedaromos, tai tokiems 
ponams reiktų čia priminti vysk. C-to žodžiai, ištarti pačioj 
jo vyskupavimo pradžioje: „Neužmirškit, jog aš esu vyskupas 
ne vien lietuvių, bet ir kitaip kalbančiųjų, ir jog negalima 
visko padaryti išsyk“. 

Tiek apie vysk. C-tą kaip lietuvį. 

Lieka dar keletą žodžių pasakyti apie jį, kaip vyskupą. 
Tiesa, savarankiškai įis neilgai tevyskupavo, vos trejus metus, 
bet ir per tą trumpą laiką savo vyskupijos valdymo būdu 
pasirodė iš kuogeriausios pusės. Jis žiūrėdavo į kiekvieną 
kunigą, o ypač į kleboną, ne vien kaip į savo pavaldinį, bet 
ir kaip į žmogų. To dėl pirm padarydamas kokį paskyrimą 
ar perkėlimą, ilgai galvodavo ir neretai skiriamojo klausda- 
vosi, ar jis mielai naujon vieton važiuotų, ar neturi iš savo 
šalies kokių kliūčių ir t.t. Nenorėdamas niekam daryti nema- 
lonumų, vysk. C-tas ir kunigų skyrime kiek galėdamas vengė 
visa, kas gali skiriamojo asmeniui būti negeistina ar nemiela. 

"Tuo būdu jo pasielgimas su kunigais buvo visuomet tėviškas, 
draugiškas, sujungtas su nemėgimu skubintis ištarmes išduo- 
dant. To dėka, jo visi įsakymai ir paskyrimai buvo arti- 
miausi krikščioniškos teisybės ir meilės idealui, kaip visada 
paremti tam tikrais Bažnyčios įstatais ir to dėl visai laisvi 

nuo asmeniškų simpatijų ar antipatijų, nuo subjektyvaus 
skirstymo pavaldinių į personas gratas et ingra- 
tas!) ir visai nepriklausą nuo elgimos ūpu bei paša- 
linių asmenų įtaka. 

Jei kas panorėtų palyginti vysk. C-tą su įo pranokėju 
vysk. Paliulioniu, galėtų, mums matos, be paklydimo bai- 
mės pasakyti, jog abu kad ir buvo geru vyskupu, tačiau nuo 
vienas antro labai skyrėsi. Mat, vyskupas Paliulionis, kaip 
branginąs Bažnyčioje užvis valdžią, ja labiausiai ir rėmės 
savo valdyme, išleidinėdamas visokius vyskupiškus laiškus, 
cirkuliarus, paliepimus, įsakymus, o taip pat rašydamas įvai- 
rias programas konkursiniams kunigų egzaminams, dekana- 
tiniams susivažiavimams, jubiliejų pamaldoms ir tt. ir tt. 
Tuo atžvilgiu vysk. Paliulionis turėjo daug panašumų į tuos 
viduramžio vyskupus, kurie vyskupišką valdžią ir autoritetą 
statydavo pirmon vieton. Vysk. C-tas tame dalyke buvo 
pilna vysk. Paliulionio priešingybė. Jis visokiais cirkuliarais, 
aplinkraščiais maž tepasitikėdamas, jų beveik nei nerašė. 
Net ir tam tikro vyskupiško laiško apimdamas vysku- 
pystę neišleido, nei įokios savo valdymo programos nepa- 
skelbė. Viso ko iš augšto belaukdamas ir giliai tikėdamas, 
jog vyskupiją valdo ne vien vyskupas ir popiežius, bet ir 
aukščiausias ganytojas Kristus, vysk. C-tas bevelijo vyskupi- 
jos valdyme remtis ne tiek sausais įstatymais, kiek gyvu 
Kristaus meilės ir teisybės pavyzdžiu, kaip darydavo pirmųjų 
amžių vyskupai-ganytojai. To dėl jis vietoį kamuoti kunigus 
egzaminais, bevelijo įrengti dvasiškijai geras rekolekcijas, 
kad jose galėtų savo dvasią atnaujinti, labiau savo pašauki- 
mui atsiduoti, teisingai manydamas, jog kunigas tikrai ieškąs 
sielų išganymo, pats ir neraginamas pasistengs įgyti reika- 
lingą sau dvasišką mokslą. 

Vysk. Paliulionis pastarais savo vyskupavimo metais 
buvo įvedęs taip pat dekanatinius kunigų susivažiavimus. 
Vysk. C-tas jų nepalaikė. Daugelis kunigų užtai rūgojo. 
Bet, mums matos, neteisingai. Dekanatiniai suvažiavimai 
būt galėję turėti svarbą, jei jų nutarimai būt galėję susi- 


) Į asmenius malonius ar nemalonius. 

laukti įvykdinimo gyveniman tam tikrame vyskupijos sinode 
ir tuo būdu įgyti vyskupijos įstatų galią. Rinktis gi, tartis 
ir paskui visus nutarimus sukrauti archyvan — juk tai tiesiog 
tuščias darbas. Nemėgdamas tuščių šnekų ir darbų ir nesi- 
tikėdamas begalėsi4s įvykdinti vyskupijos sinodą, vysk. C-tas 
ir nesiskubino organizuoti dekanatinių suvažiavimų savo 
vyskupijoje. Jis bevelijo tą dalyką palikti savo įpėdiniams, 
kurie, rasit, savo laiku ir atnaujins pertrauktąją tradiciją, 
tinkamai surengdami šeštą Žemaičių vyskupijos sinodą. 
Reikalingą medžiagą pagamins jam būsimieji dekanatiniai 
kunigų susivažiavimai. 

Kalbėdami apie vysk. C-tą, kaip žmogų, pabrėžėme auk- 
ščiau jo nepaprastą širdies gerumą ir meilingumą. Vyskupi- 
jos valdyme tos nabašninko vyskupo ypatybės turėjo savo 
gerą pusę, bet nevisada tai išeidavo valdomųjų žmonių 
naudai. Kęsdamas perilgai įvairius savo pavaldinių nuo do- 
ros nukrypimus ir net viešus papiktinimus, perilgai laukda- 
mas įų pasitaisymo — garbus ganytojas kartais nenorom 
leisdavo savo dvasiškoje dirvoje įsivalėti raugėms, kurias 
stipresnioji ranka būt tuojau su šaknimis išrovus. 

Tą perdidelį nabašninko vyskupo gerumą išnauduodavo 
neretai ir lenkai savo tikslams. To vyskupo gerumo lenkams 
dėka ir jų prieglaudoms daugiausiai tekdavo aukų iš vyskupo; 
ir lenkų kalbai bažnyčiose (pav. Karmelavoj, Žeimėjį, Čekiškėj) 
buvo duota didesnės teisės, negu po teisybei priderėjo. 
Stengdamasis būti idealiai teisingas, nabašninkas ir kanauninkų 
skyrime laikėsi tos nuomonės, kad Žemaičių kapitulori tur 
įeiti tiek pat lenkų, kiek ir lietuvių. Taip bent galima spėti 
iš jo paskyrimų, kur šalia lietuvio kandidato visada buvo 
statomas ir lenkas, nors Žemaičių vyskupijoj lenkų liaudies 
ir kunigijos gal bus tik kokia dešimta dalis visų katalikų. 

Toksai buvo vysk. C-tas, kaip žmogus lietuvis ir vysku- 
pas. Žinoma, negalima pasigirti, kad būtumėm čia visas 
žinias apie jį surinkę. Mes padarėm ką galėjom. Kiti vėliau, 
gal padarys geriau. Bet ir iš to kas aukščiau pasakyta, yra 
gan aišku, jog vysk. C-tas buvo nepaprastas mūsų tautos 
veikėjas; o jei jis padarė kur kas daugiau gera kaip žm o- 
gus, negukaip vyskupas, tai čia kaltas ne jis, tik 

pertrumpas jo vyskupavimas ir nepatogios aplinkybės, tarp 
kurių jam teko gyventi. Valdyti plačią Žemaičių vyskupiją 
jam buvo lemta neramiu kultūrinio persilaužimo metu, 
kone kasdien kildavo naujų klausimų, naujų reformų reika- 
lavimų. Jų visų patenkinti vysk. C-tas neįstengė ar nesu- 
spėjo. Bet jis visgi praskynė kelią naujai geresnei ateičiai. 
Jo įpėdiniams tolesnis darbas bus jau daug lengvesnis ir 
sėkmingesnis. 

Mirus vysk. ČCirtautui. visi lietuvių laikraščiai įdėjo apie 
jį tam tikrų paminėjimų. Žinoma, tie paminėjimai toli ne- 
vienodi: grynai katalikiškuose laikrašėiuose — jie gyvesni ir 
pilnesni, pirmeiviškuose — trumpučiai ir sausi. 

Pažymėti čia verta ypač „Lietuvos Ūkininkas“ (Nr. 37) 
kurs pagyrimu nabašninko pasinaudojo nemaloniai sau ku- 
nigijai įgnybti. Štai tas keistas pagyrimas: 

A. a. Cirtautas buvo tai ramaus būdo ir geros širdies žmogus. Jis 
visuomet stengėsi daryti žmonėms gera, taip, kaip jis tai suprasdavo. 
Pažymėtina, kad neatsisakydavo sušelpti ir svetimtikių ir svetimtaučių, 
kas ir yra sakoma Kristaus moksle, o kas šiandieną toli gražu ne visų 
pildoma. Stengėsi jis taipogi išklausyti savo vyskupijos žmonių reikalų, 
tik visas vargas, kad jam retai tekdavo girdėti neiškraipytų žmonių 
reikalavimų ir norų. Kartais sutikdavo kokios nors parapijos žmones 
jau besibardamas ant jų, jau neteisingai juos kaltindamas, nors galų- 
gale sutikdavo ir išklausyti žmonių žodžių. Be abejo, darydavo tai 
kitų jam artimų kunigų įkalbėtas. Apskritai gi visi pripažįsta, kad 
buvo tai aukštos doros, geros širdies žmogus. Lieka tik išreikšti pa- 
geidavimas, kad jo vietą užimtu lygios doros Žmogus. 

Kad vyskupas C-tas negalėdavo išpildyti visų dažnai 
neišmintingų žmonių reikalavimų, tai tiesa. Bet kap jis būtų 
kada nors sutikęs žmones „besibardamas“, tai turim teisę 
palaikyti paprastu „L. U.“ šmeižimu. Nes nabašninkas bartis 
labai nemėgdavo, o taipgi ir kunigams „įkalbėti“ nesiduodavo. 


* * 
* 


Dar keistesnis lenkų dienraščio „Kurjer Litewski“ šmei- 
žimas!). Sis neva lenkų katalikų organas savo 122 n-je 


?) Apie kitas a. a. vysk. Cirtauto lenkams padarytas malones pla- 
čiai rašė „Siev. Zap. Žizn“ 195 ir 196 n-riuose. 

nesidrovėjo, mirus vysk. Cirtautui, paleisti šitokią apie įį 
paskalą: 

„Valdant Žemaičių vyskupiją vysk. Cirtautvi, kunigai lietuviai su- 
kilę prieš savo parapijiečius lenkus, ir vysk. Cirtautas nebeįstenges 
suvaldyti tautinio pašėlimo, apėmusio lietuvių dvasiškiją, bet-vis labiau 
pasidavęs vadovaujančių politikoje kunigų saujelės įtakai. 

Ištikrųjų gi būta suvis kitaip. Vysk. C-tas niekieno įtakai 
nepasiduodavo ir su lietuvių kunigų nuomone nesiskaity- 
davo. Tai gana aiškiai parodė, kad ir pavesdamas vyskupijos 
valdymą lenkų veikėjui kunigui Borovskiui, nekalbant jau 
apie kitus lenkams palankius įsakymus, kaip šit: Karmėlavoj, 
Žeimėj, Čekiškėj ir kitur?). Jei vyskupui C-tui bevyskupau- 
jant lietuvystė pas mus pakilo, tai ne dėl kaž kokios kunigų 
litvomanų agitacijos, bet paprastu natūraliu mūsų tautinio 
gyvenimo keliu. Tiesiog gėda „Kur. Lit.“ to taip aiškaus 
dalyko nesuprasti. Lietuvystė nėra koks numiręs lavonas, 
kurį nuolat reiktų elektrizuoti, kad jis šiokius tokius gyvy- 
bės ženklus rodytų. Lietuvystė yra savaime gyva, kaip nie- 
kad nemirštanti mūsų tautos dvasia. 

„Kur-ui Lit.“ sugėdinti ne pro šalį bus čia padavus, ką apie 
vysk. Cirtautą rašė kauniškis nekatalikiškas, rusų kalba žydų 
leidžiamasis „Sievero-Zapadnyj Telegraf“. Štai ką to dien- 
raščio 243 n-je skaitome: 

Žmogaus būdas ir reikšmė galima pažinti ne tiek iš jo tarnystės 
sąrašo, kiek iš jo gyvenimo faktų. Tuo atžvilgiu vysk. G. Cirtautas 
buvo toli nepaprastas žmogus. 

Kai jį išrinko vyskupijos valdytoju — įis trumpoj prakalboj į ku- 
nigiją ir žmones pasakė: 

— Atsineškit į mane kaip vaikai į tėvą. Pas mane rasit patarimą, 
paguodą, pagalbą, dovanojimą ir bausmę, jei to būsit verti. 

Ir jis savo gyvenime buvo tikrai bešališkas ir teisingas. Kai iš- 
kildavo klausimas apie lietuvius ir lenkus priklausančius, jo vysku- 
pijai ir kokia kalba turi melstis kai-kuriose parapijose, Cirtautas ra- 
miai ir įtikinamai alsiliepdavo : 

—- Tegu meldžiasi kokia sau nori kalba, kad tik melstųs. 

Kaip žydų laikraščiui, nei katalikystė, nei vyskupas Cir- 
tautas galėjo ir nerūpėti; bet, eidamas iš Kauno, kur kata- 


1) Panašų šmeižimą randame ir naujame ' lenkų laikraštyje „Nasz 
kraj“ Nr. 1. . 

likiškojo vyskupo mirtis yra svarbus atsitikimas, tas dien- 
raštis netik sąžiningai pranešinėjo apie mirusio vyskupo gy- 
venimą, ligą, mirtį ir laidotuves, bet ir pasirūpino nabašninko 
būdą teisingai nupiešti. Tuo tarpu lenkų neva katalikiškas 
„Kur. Lit.“ nevien tik ką mirusio nabašninko garbę įžeidė, 
padarydamas jį kaž-kokiu žaislu kunigų litvomanų rankose, 
bet ir nurodytąjį kaip vysk. C-to įpėdinį kun. Karevičių pa- 
siskubino „litvomanu“ apšaukti. Ir po to viso dar drįsta 
tas pats „Kur. Lit.“ prikaišioti lietuviams, kad mes rinki- 
muose einam išvien su žydais. 

Lietuvių laikraščių atsiliepimai apie vysk. C-tą surinkti 
mano straipsny, „Draugijos“ 1913 m. 81 n-ry. 


Kun. Juozas Lideikis. 
(Aldonas). 


(1860 — 1898). 


Kad ir buvo jau du kartu rašyta „Tėvynės Sarge“ (Nr. 
12, 1898 ir Nr. 2 1899) apie kun. Lideikį, tačiau tariamės 
būsiant ne pro šalį dar sykį jį čia D paminėjus. Doras žmogus 
juk visada vertas minėti, o kun. Lideikis, kaip žemiau pa- 
matysim, buvo netik doras žmogus, bet dar karštas lietuvis 
ir doriausis kunigas. Tiesa, šioje gadynėje tenka kartais iš- 
girsti kai kuriuos mūsų maldingus išminčius skelbiant, kad 


lietuvis- patriotas negalįs būti geras kunigas. Į šiuos keistus 


1) „Žinyčios“ Nr. 1, 1900, 114 — 125 lakšt. 

protavimus geriausį atsaką duoda gyvenimas kun. Lideikio, 
kurs buvo vienkart ir karščiausis Lietuvos mylėtojas ir išti- 
kimiausis Bažnyčios tarnas. Parodysime tai skaitytojams, rem- 
damiesi užsilikusiais nabašninko laiškais, kuriuose įo siela, 
lyg veidrodyje, yra dailiausiai atsimušus. 


L, 


Dorų, pasiturinčių Gruzdžių parapijos ūkininkų sūnus, 
kun. Juozas nuo pat įjaunumės mylėjo savo tėvų kalbą. Iš 
jų jis kūdikiu bebūdamas išmoko nemaž gražių pasakų, o 
pats iš savo šalies nevieną jiems seną lietuvišką knygą per- 
skaitė. Aišku tai iš jo laiškų. Taip antai, vieno savo draugo 
sykį paklaustas apie seniausius lietuviškus „Jėzaus Kristaus 
Gyvenimo“ leidinius, atrašė šiais žodžiais: 

„Klausi apie kaž-kokią knygą, aprašančią Viešpaties kančią. Vargu 
atspėti, kas tai do knyga. Gal būt tai yra „Viešpaties Jezaus Gyveni- 
mas“ parašytas Bonaventūros. Atmenu kun. Račkauskas, aiškindamas 
istoriją, sakė esąs „Viešpaties Jėzaus Gyvenimas“ verstas lietuviškai ir 
jėzuitų išleistas, pridurdamas, kad paskesniose to veikalo laidose 
kalba esanti bloga, -bet pirmojoje buvus gera. Teko man matyti šią 
knygą senutę, nes daugiau per šimtą metų turinčią, — tik nežinau, ar 
tai pirmasis buvo leidimas ar paskesnioji atspauda, bet jos kalba buvo 
netikusi, medinė. Dar mačiau ir kitą biškį jaunesnį „Žyvatą V. Jezaus“> 
jau pačioj šio amžio pradžioj spausdintą (kiek galiu atsiminti — bene 
1818 metais!), Mažas būdamas skaičiau kartkartėmis tą knygą 
netik sau, bet ir kiliems klausant“. 


Iš tėvų namų nukako jaunutis Juozas Šiaulių gimnazijon, 
kur pramoko gražiai rusiškai, bet neužmiršo savo gimtosios 
kalbos. Artimiausiais jo draugais gimnazijoje buvo beveik 
visi tie kurie paskui pasirodė karštais lietuviais, kaip šit 
Juozas Žebrys, Antanas Vileišis ir kiti. 

Būdamas didžiai dievobaimingas ir supratęs, jog savo tau- 
tiečiams geriausiai galėsiąs patarnauti kunigystės luome, iš 
penktos klasės nuvyko Kauno seminarijon, kur atydžiai klausė 
A. Baranauską „(vėliau Seinų vyskupą) aiškinant lietuviškąjį 


!) Čia kun. Juozo apsirikta: „Žyvatas“ buvo išspausdintas 1735 m., an- 
trą sykį 1787 m., trečią — 1891. ketvirtą — 1899 m, 

„Kalbamokslį“, kurio taisyklių, ypač rašybos dalykuose, per 
visą savo gyvenimą ištikimai laikėsi. 

Mokėdamas dailiai lietuviškai, mėgdavo nabašninkas Juo- 
zas lietuviškai susirašinėti, ypač apie lietuvystės dalykus. 
Rašinėjo gan plačius laiškus savo kaimynui daktarui Jonui 
Šliūpui ir kai kuriems kitiems „Aušrininkams“, nors ir ži- 
nojo išaukšto „Aušros“ pakraipą nebūsiant kunigijai pa- 
lankią. Dėliai tos priežasties vien tik artimiausiems savo 
draugams tepasakodavo savo susirašinėjimą su aušrininkais: 


„Nes, matai, —taip rašė vienam savo draugui, — aušrininkai yra ap- 
šaukti, o kas su jais turi pažintį, kai kieno išmanymu, taip pat yra 
kaltas. Man gi matos, — galima turėti ir gerą pažintį ir vesti korės- 
pondenciją su kuo, nepersiimant jo blogomis pažiūromis. Tebūnie 
aušrininkai ir netikėliai, galima su jais apie tikėjimą nešnekėti, bet 
tiktai apie lietuvių labą. Argi Baranauskas liko liuteriu, įei su liute- 
riais turi pažintį? Tu tai suprasi, — bet yra žmonių, kurie nenori to 
suprasti. Neapkęsdami tikrų lietuvių, jie ką tik gali blogon pusėn 
kreipti, ir kreipia. Jau daug man dėl tos priežasties teko nukentėti 
„Neturėk, sako, su tokiais sėbrystės — išjuoks tik tikėjimą! O daugiau 
kas iš jų?“. Na, o jei nebus pažinties su jais, ar tai nuo išjuokimo su- 
laikys juos?..“ 


Pasirodžius „Aušrai“, kun. Juozas buvo vienas iš pirmųjų 
jos skaitytojų. Džiaugėsi -su kitais lietuviais šio laikraščio 
atsiradimu; ką tik gera ten rasdavo — pagirdavo, bet. vien- 
kart ką pasergėdavo bloga, nebijodavo aušrininkams tiesiog į 
akis pasakyti, 0 ir savo draugams mėgdavo apie tai kart- 
kartėmis padejuoti. Pav. vienam savo draugui šiaip tuo da- 
lyku rašė: 


„Neseniai gavau paskutiniuosius „Aušros“ numerius. Skaitau tenai 
apie dvi Pečiulio pačias; o, kiek žinau, jis tiktai šį metą sumanė vesti, 
bet dar lig šiol neturi nei vienos pačios. Ak tai ištikro aušrininkai 
neplautburniai! O juk to Lietuvos lenkišams ir tereikia, kad netiktai 
ant aušrininkų, bet ir ant visų Lietuvos mylėtojų galėtų purvais drėbti! 
Aušrininkai tepa visus lietuvius. O ir iš antros šalies prisižiūrint — 
čia yra didelė aušrininkų klaida: tiktai viešasis gyvenimas tegalima 
kritikuoti, o ko žmonės nemato, tai prieš Dievą tik teatsakys. Taigi ir 
iš tos šalies žiūrint, aušrininkai yra bobaburniai liežuvininkai. Trečia 
— et scandala praebent — gal būt nevisi „Aušros“ skaitytojai be 
sarmatos, gal dar yra ir sarmatingų. Taigi, uždrožk dar aušrinin- 
kams. Verta...“ 

Kitam laiške vėl šiaip dejuoja: 

„Aušra“ žada išeiti su iliustracijomis, bet jei jos iliustracijos bus 
tokios, kaip šių metų Kalendoriuje, tai nepakels, bet gadins lietuvių 
dvasią. Taip Kalendoriuje randas žydės, vokytės ir kitokios miesto 
pliumpos tropniai išrėdytos, o kai-kurios su plikais pilvais. Šitai tau 
porį siunčiu parodai“. 

Klystų bet gi, kas remdamosi tais žodžiais, manytų, na- 
bašninką buvus „Aušros“ priešininką. Anaiptol — jis ją ir 
skaitė ir šelpė, dėliai to ir geidė, kad ji būtų pataisyta, o 
ne pranyktų. „Aušros“ platinimos labai jam rūpėjo. 1885 me- 
tais kai per ilgą laiką nei vieno to laikraščio numerio ne- 
buvo gavęs, teiravosi Palangoj, ar jau „Aušra“ daugiau ne- 
beišeisianti. Draugas atrašė, kad „Aušra“ einanti po 
senovei, tiktai žymiai pasitaisiusi turiniu, nebesikišanti poli- 
tikon, nebeužgauliojanti katalikų tikėjimo, paliovusi platinus 
bedievystę ir kėlus iš numirusių seną pagoniją, kaip tai pir- 
miau kad darydavus. Dideliai nudžiugo kun. Juozas gavęs 
tokią žinią. Bet netrukus gavęs „Aušros“ 1885 m. 12-tąjį nu- 
merį, šiaip toliau skundėsi savo draugui: 

„Tiesa, Šliūpo nebėsant, nebėra ir tos filosofijos, kuriąja jis pripil- 
dydavo „Aušrą“. Bet ta filosolija, kaip man regis, nėra taip kenksminga 
(nes nemokyti jos nesuprato), kaip statūs kabinimaisi į dvasiškius. 
O tų kabinimųsi gana yra ir dabar“. 

Ir išrašęs keletą tokių puolimų, baigia savo laišką žo- 
džiais: 

„Nedidelis tai pasitaisymas“. 

Labiausiai rūgodavo nabašninkas dėl „Aušros“ aplamų 
jokiais laktais neparemtų užgauliojimų kunigijos, arba kai 
dėl vieno antro kunigo kaltės būdavo dergiama visa kuni- 
gija!). Iš antros šalies, kun. Juozas žinojo, jog kiekvienas 
kunigas yra Žmogus, galis paklysti ir užsitraukti sau teisingą 
papeikimą. Tatai, kaip karštas tiesos ir lietuvystės mylėtojas, 
negalėdavo kartais net ir pats išsilaikyti nepapeikęs kai- 
kurių kunigų, ypač aukštai stovinčiųjų, kurie užuot buvę 
savo jaunesniųjų brolių vadovais, tik paikino dvasiškąją 
įaunuomenę, išjuokdami lietuvystę arba įkalbinėdami, kad, 


1) „Tegu jau sau terliotų —sakydavo —tiktai prasikaltusius,—bet kam 
jie mus visus šmeižia“. 

girdi, „mokytis lietuviškai esą vis tiek, ką tepti sviestas ant 
lašinių palties“ (prelato E. Barausko žodžiai). Todėl vienam 
laiške šiais žodžiais skundės savo draugui!): 


„Būdamas Kaune, sužinojau, kad dvasiškoji vyresnybė sakanti, jog 
lietuvių dvasia esanti labai sukilus, dėl to reikią ji mažinti. Tam tikslui 
lietuviškoji kalba atskirta nuo homilėtikos; homilėtika aiškinama jau 
nebelietuviškai, o lietuvių kalbos. visai nebuvę. Dabar prasidėjusi, bet 
dar ligšiol apie lietuvišką nieko nebuvę sakyta, tiktai apie sutvėrimą, 
apie išsišakojimą kalbų ir aplamai apie visas kalbas. Lietuviškos kal- 
bos vietoj —kažkoks mišinys —aplamoji lingvistika... Sąmprotaujama, jog 
viso to, kas aukščiau paminėta, priežastis — tai šie dalykai: 

1) Mūsų civilė diduomenė nekenčianti „litvomanijos“ (taip anie 
vadina lietuvystę). 

2) Dvasiškoji diduomenė, kaip šit Barauskas, Radavičius ir kiti taip 
pat norį nuslopinti lietuvišką dvasią pačioje šaknyje; anot jų, kas 
mano, lietuviui reikią mokytis savo kalbos, kad paskui tąją kalba 
galėtų mokyti žmones — „ten ma skrzywione pojęcia“ (Barausko 
žodžiai). 


Tame pat laiške randame taip pat šias įdomias žinias apie 
lietuvių padėtį Vilniaus vyskupijoj: 


„Pagalios —rašo kun. Juozas— nukeliavau į Vilniaus vyskupiją. Baisu, 
ką ten sužinojau. Tenai tai galima sakyti, jog jei taip patvers, išsipildys 
Tolstojaus?) žodžiai: „Za sto liet vsie litovcy budut govorit po russki“. 
Daugelis kunigų dešimtį kartų labiau rūpinasi lenkų kalbą įvesti, 
nekaip priesakų ir poterių žmones.išmokyti. Vienas klebonas iš ambo- 
nos sakydamas įkiša tyčia lietuvišką žodį pajuokai, kitas vėleg atėjusį 
žmogų kalbina lenkiškai, bet jei kas negal lenkiškai kalbėti, tai jau 
klebonužis susiraukęs kalba lietuviškai, kiek interesas reikalauja. Bet 
jei kas moka susikalbėti lenkiškai, tai tą ir pasodina ir arbatos duoda. 
(O kad taip dūšių išganymu rūpintųs, kaip lietuvių kalbos išnaikinimu, 
tai ištikrųjų dangų gautų). Visudaugiausia tai yra tokių, kurie ar tai 
patys nemokėdami lietuviškai, ar tai nenorėdami nei žinoti, kad lietu- 
vių kalba dar tebėra pasaulyje, iveda visur į bažnyčias lenkišką ir 
lietuviškų poterių neleidžia kalbėti, sakydami, tai esant pagoniška 
kalba. To dėl jau jaunimas dar gryčioje su dėdučiu ar seneliu tebekalba 
lietuviškai, o jau gatvėje niekaip nebekalba lietuviškai Rusų vyrėes- 
nybė, matydama lietuvninkus virstant ne lenkais, bet baltgudžiais, taip 
pat padeda platinti lenkiškąją kalbą. Atimlioja iš žmonių lietuviškas 
knygas, net tas, kurios pas Zavadzkį Vilniuj parduodamos“. 


1) Laiško laikas nepažymėta, bet tikriausias jis bus rašyta 1884 ar 
1885 metais. 
2) Buvusio švietimo ministerio. 

Tyrinėdamas, kokios priežastys labiausia padeda naikinti 
lietuvių kalbą Lietuvoje, kun. Juozas pastebėjo, kad lietu- 
viškoji kalba ten pirmiausia ima nykti, kur bažnyčiose įvesti 
lenkiški giedojimai. Apie šį savo pastebėjimą šiaip rašė savo 
draugui: 

„Paniekinimas savo kalbos, o įvedimas lenkiškosios bažnyčios gie- 
dojime netik kad neatneša naudos, bet yra didelė žala: žmonės, ypač 
matydami niekinamą kalbą bažnyčioj, pameta visiškai savo senučių 
gražias giesmes ir lietuviškas dainas. Taip šit apie Siesikus, Bukonis, 
Koplyčias, Žeimę šiandien vargu beišgirsi lietuviškai dainuojaut. Pasa- 
kojo man vienas berniukas, kurs buvo vestuvėse netoli nuo Koplyčių. 
Sakės, negirdėjęs nei vienos lietuviškos dainos, bet vis giedą burlio- 
kiškas: vienas iš burliokų-sentikių tenai gyvenančių paskolintas, kitas 
iš kariuomenės parsineštas — o mintis daugiausia „pachabščina“. Mat, 
tokiais jausmais gaivinama jaunimo krūtinė tokius vaisius ir turi 
išduoti“... 

Girdžiant tai, dideliai sopėjo širdį kun. Juozui. To dėl 
kur tik jis tarp lietuvių gyveno, visur stengės vaikinus ir 
mergaites išmokyti netik bažnyčioj gražiai lietuviškai giedoti, 
bet ir namie, jaunimui susirinkus, dailiai ir padoriai padai- 
nuoti. Tatai kur tik gražią dainą išgirsdavo, tuoj ją sau pats 
persirašydavo ar kitaip kaip iš draugų išgaudavo. Taip vie- 
nam laiške tarp kitko rašo: 

„Pernai Grūzdžiuose kun. C. S. prižadėjo kun. R. ir kun. K. atsiųsti 
„Šaulio dainą“; paklausk jį, ar pasiuntė kuriam nors iš jų tą dainą; 
o gal jisai turi ir pas save, tai gavęs valandėlytę atliekamo laiko gal 
perrašysi ir man atsiųsi“. 

Kad ir dideliai mėgo dainas kun. Juozas, pats betgi jokių 
dainų neparašė. Užuot dainų apsirinko jisai kitą poezijos 
plotą, reikalaujantį netiek jausmo, kiek proto. Pasipažinęs 
Jaltoj su armėnų kunigu (kataliku) Kušnerevu, armėniškųjų 
sakmių rašytoju!) ir rasit jo patarimo paklausęs, pradėjo raši- 
nėti gražias lietuviškas sakmes. Jų keletas įdėta „Tėvynės 
Sargan“, kitos tebeguli rankraščiuose. 

Bet nevien tik dainos ir sakmės rūpėjo nabašninkui Juo- 
zui. Mąstė jis ir apie toli svarbesnius dalykus. Numanydamas, 
jog neturint dailios lietuviškos kalbos pavyzdžių negalima 
išmokti gražiai lietuviškai rašyti, kun. Juozas buvo sumanęs 
lietuvių jaunosios kartos naudai išleisti užsieniuose ' visus 


1) Su juo drauge kun. Juozas atvaizduotas ir aukščiau įdėtoj-fotografijoj. 

vysk. Valančiaus raštus, kaip vieno iš geriausiųjų lietuviš- 
kųjų klasikų. Jei to sumanymo neįvykdė, tai tik dėl to. kad 
pats buvo neturtingas, o kitų geradarių, kurie būtų panorėję 
paaukoti reikalingų tam darbui lėšų, nesurado. 

Nemaž taip pat rūpinos kun. Juozas ir Daukšos Postillos 
nauju išleidimu. 1884 m. jisai šiaip rašė apie tai savo 
draugui: 

„Labai būtų gera, kad Mokslų Akademija atspausdintų Postillą savo 
lėšomis. Lenkiškoji Postilla išleista 1871 m. turi 79 spaudos lankų, tai 
tokią knygą spausdinant Tilžėje apsieitų 1500 rublių. O mums plikšams 
vargu būtų iš kur ištraukti toks pinigų pluokštas“. . 

Metams praslinkus vėl rašė apie tą dalyką: 

„Ačiū, kad paskatinai apie Postillą. nes visai buvau nustojęs ir 
bemąstyti; dabar vėl pradėsiu rūpintis—gal kas iš to ir bus; 0 jei ir 
nebus, tenebūnie mano kaltė, nes pasakyta: daryk ne kas norima, bet 
kas galima“. 

Ir pildydamas tą savo žodį, pradėjo karštai rūpintis, raši- 
nėjo dėl to dalyko Jonui Šliūpui, buvo net nuvykęs į Užne- 
munę pas P. Kriaučiūną. 

Bet Dievas nedavė kun. Juozui pamatyti naujai išspausdintą 
Postillą, nes Petrapiliškė Mokslų Akademija vos tik 1889 m. 
tenutarė išspausdinti iš naujo tą svarbiausią mūsų senovės 
raštijos paminklą. 

Iš viso, kas aukščiau pasakyta, matome, jog lietuvystės 
dalykuose kun. Juozas ėjo per visą savo gyvenimą ne užpa- 
kalyje, bet kitų priešakyje, geriau už kitus numanydamas 
lietuvių padėtį ir jų tautiškus reikalus. 


II. 

Tapęs kunigu, kun. Juozas buvo paskirtas pirmučiausia 
Šėtos kamendorium. Šėtos parapija mažne visa lietuviška, 
bet tarp vietos bajorų ir ponelių lenkystė jau ir tuokart 
buvo dideliai pašokus. Kun. Juozo pranokėjas kun. Just. 
Dovidavičius del lenkų priekabių buvo net priverstas iš 
Šėtos kitur persikelti. Tatai nelengvas buvo kun. Juozo 
būvis Šėtoj. Tačiau jisai savo rimtu apsiėjimu mokėjo ir 

bajorus apmalšinti ir šėtiškiams lietuviams naudingai bažny- 
čioje patarnauti. Savo nuomonę šiuo dalyku jisai šiaip 
išreiškė savo draugui: 

„Kiek aš tą dalyką numanau, Lietuvoje turi būti lietuviška kalba 
bažnyčioje—ir nors mano pranokėją (Dovidavičių) ir Dotnavos kamen- 
dorių (Sereiką) Kaune per vyskupo ingresą kai-kurie dekanai iškone- 
veikė, tačiau, kaip dabar matau, jų darbai buvo girtini, ypač Dotna- 
viškio“. 

Netrukus po vyskupo ingresui ir pats kun. Juozas buvo 
savo reikalais apsilankęs Kaunan. Čia gavo išgirsti sau labai 
svarbią žinią, būtent. jog vyskupas Paliulionis klausiamas: 
kaip su tokiais apsieiti, kurie nemokėdami lenkiškai, nori 
vaikus lenkiškų poterių mokyti, atsakęs: „drausti, barti iš 
ambonos, nepriimti išpažinties“. Radęs sau šiuose vyskupo 
žodžiuose geriausį keliarodį ir vienkart tvirčiausią apgintuvę 
nuo lenkomanų užsipuolinėjimų, nabašninkas pagrįžęs Šėton, 
pradėjo su dar didesniu atsidavimu eiti savo pareigas, 
kaip mokytojo ir dvasiškojo žmonelių vadovo. Neerzindamas 
bajorų ir ponų, bet vien tik Dievo garbės ir žmonių naudos 
teieškodamas, mokino vaikus katekizmo lietuviškai, suaugu- 
siems iš sakyklos skelbė Dievo žodį gryniausia lietuvių 
kalba, bažnyčioje įvedė gražius lietuviškus giedojimus. Tie 
giedojimai ir per mišias aplamai Bažnyčios rauzika, kaip 
matyt iš nabašninko laiškų, dideliai jam rūpėjo. Nes kovo 
26 d. 1886 m. šiaip rašė jisai savo draugui: 

„Po užgavėnių būdamas Kaune mačiausi su p. Kalvaičiu; išsišne- 
kėjome apie Bažnyčios muziką. Patariau jam, kad sukilus visoms tau- 
toms rūpintis Bažnyčios muzika, reikėtų ir mums lietuvninkams, ir 


kad jisai, kaip geras tos muzikos žinovas, galėtų šiame dalyke būti 
mums vadovas“... 


Kun. Juozui prašant, A. Jakštas išvertė' lietuvių kalbon 
lenkiškas mišių giesmes „Na stopniach Twego upadamy 
Tronu“, o antrąsias pagal liturgijos tekstą originališkai suei- 
liavo. Gavęs jas, kun. Juozas šiaip Jakštui rašė: 


„Kartkartėmis skaičiau tavo mišių giesmes: aplamai žvelgiant, kiek 
ligšioliai esu skaitęs mišių giesmių, tos tavo bus visų įvairiausios. 
Dabar pas mus labai paplito paprotis giedoti per mišias prie vargonų; 
jau ir Truskavoj ir Ramygaloj gieda, o ir Pagiry klebonas žada naują 

parsikviesti vargoninką ir įsteigti gražų giedotojų chorą... Iš visų 
mišių yra gražiausis ten „Tikiu į Dievą“. Giedojome Sėtoj jau nekartą 
ir pride: prie gražiausių giesmių, kurias giedame“. 


Giesmės tos, tiesa, buvo kur-kas geresnės, nekaip „kan- 
tičkinės“: jose buvo išlaikyta ir ritmas ir rimas ir lietuviška 
kalba nepeiktina. Kaip lietuvis, kun. Juozas jas pagyrė, bet 
kaip kunigas, kuriam daugiau rūpėjo švento mokslo tikru- 
mas, nekaip dailus lietuviškų žodžių skambėjimas, negalėjo 
dovanoti vertėjui kai-kurių, kun. Juozo išmanymu, nevisai 
bažnytinių sakinių. To dėl baigdamas savo laišką rašė Jak- 
štui: 


„Noriu nurodyti kaikurias silpnesnes vietas, kurios reiktų per- 
taisyti: 

„Iš Kyrie: Duok paragauti mums maldos saldybės. Pagal 
asketikos mokslą — malda nustojanti savo nuopelnų amžinumoje, jei 
ieškome žemiškos paguodos. 

„Prieš Evangeliją: jūsų ausysgaus paklausyti. „Jūsų ausys“ 
čia man regis labai prastas minties išreiškimo būdas ir tokiai aukštai 
ir Šventai poezijai nepritinkamas“. „Prie „Sanetus“: „Ir jūs kalne- 
liaiir tu žmogau menkas“, čia atrodo „kalneliai“ esą didesni, ne- 
kaip žmogus. Benebūtų geriau pastačius: „Ir jūs angelai etc“ Aš 
mėginau visas tas tris eilutes pertaisyti is pertaisiau šiaip: 

Pakelkit balsą dvasios pagarbintos 
Kožnas gimimas ir tu žmogau menkas... 


„Bet tas pertaisymas labiau atsitolina nuo originalo, nors per tai 
ir nenustoja savo vertybės, nes yra artesnis su Bažnyčios žodžiais mi- 
šyne padėtais. Toks brangus man daiktas kaip tos mišios reikalautų 
platesnio pasikalbėjimo“. 


Apie antrąsias mišių giesmes šiaip rašė Jakštui (Šilinio 
11 d. 1886 m.): 


„Ačiū, labai ačiū už mišių giesmes. Atidžiai perskaitęs bent kelis 
kartus, nepasergėjau jose nieko, kas reiktų pertaisyti. Tik kur-ne-kur 
vieną antrą žodį, regis, būtų galima pakeisti kitokiu, geriau pritinkan- 
ačiu. Taip, aure, Graduale: Idant už visus melstumėms kas- 
dieną. Žodis „melstis“ lingna vernacula reiškia kalbėjimą lūpomis ir 
liežuviu, malda plačiau išmanant, apie kurią šv. Povilas sako: „ar val- 
gote, ar geriate, ar ką kitą darote, visa darykite Dievo garbei“ — pato- 
giau reiškia kitas žodis — tarnauti. Taigi ta eilė galima būtų taip 
išreikšti: Idant tarnautumėm Dievui kasdieną. Ši permaina, 
regis, ir tuo bus gera, kad paskutinės trys minėtosios giesmės eilutės 
plačiau užgriebs evangelijos mintį. Ketvirta to paties straipsnio eilė: 

„Idant vienybė žydėtų ant svieto“ irgi reiktų pertaisyti. „Vienybė 
žydėtų“ — bene bus tai gudžiavimas? Begu vartoja lietuvninkai žodį 
„Žydėti“ gražiausiam kokio daikto būviui išreikšti? 

Credo giesmėj sakant: Ažu Pontsko Piloto (liepiant Pont- 
skam Pilotui) būtų arčiau teksto. Gimdytas, nesutvertas nors 
tuodu žodžiu griežtai pagal lotiniško teksto yra išpildytu, tačiau pri- 
tiktų, regis, juodu prakėsti, jei galima būtų, aeguivalenter mintimi iš 
to paties Credo, kadangi tuodu žodžiu reiškia mintį antrykščią, neikiek 
pamatinės minties neprakėsdami, nes yra patvirtinimas ir pareiškimas 
ano „Užgimusį iš Tėvo“. Antra didesnė priežastis — kai kas negalėda- 
mas suprasti dvasiško gimimo, galėtų tai suprasti materiališkai. Bet jei 
ir taip pasiliks, negadins giesmės. Išganytojas nenustojo sakyt, žmonės 
valgysią jo kūną, nors vienas antras žydas tuo ir pasipiktino“. 

Perrašėme čia tyčia tuos laiškus, nes jie aiškiausiai pa- 
rodo tikrai kunigišką kun. Juozo dvasią. 

Su minėtomis mišių giesmėmis nuvyko kun. Juozas Kau- 
nan, prikalbėjo p. Kalvaitį, Katedros vargonininką, parašyti 
lietuviškam tekstui atsakomas gaidas. Užduotą sau darbą p. 
Kalvaitis garbingai atliko ir tuo būdu atsirado pirmosios lie- 
tuviškos mišios su gaidomis lietuvio kompozitoriaus parašy- 
tomis. 

Malonėdamas, kad šios mišios veikiau prasiplatintų Lie- 
tuvos bažnyčiose, kun. Juozas nusiuntęs jas Tilžėn savo lėšo- 
mis išspausdino. Buvo tai 1886 metais, kuomet lenkai už- 
sieniuose šventė 500 metų nuo Lietuvos krikšto sukaktuves. 
Dėliai tos priežasties ir kun. Juozas padėjo ant savo leidinio 
šį antrašą: )) 

„Mišios ant paminklo sukaktuvių penkių šimtų metų nuo apkrik- 
štyjimo Lietuvos, paskirtos kun. Strazdeliui?) sudėtojui „Pulkim ant 
kelių“. Tilžėje išdavėjo kaštu pas Weyerį et Arnoldtą“ (in 4—20 lakštų) 


Šių „Mišių“ tekstas yra verstas iš lenkų kalbos. Antrosios 
„Mišios“ su originaliu Jakšto tekstu liko nespausdintos. Kai- 
kur pas vargonininkus galima da jos rasti ir šiandieną. 

Be to buvo dar užmanęs kun. Juozas išleisti bent mažutį 
lietuvišką giesmynėlį, t. y. dažniausiai bažnyčiose gie- 
damųjų lietuviškų šventų giesmių rinkinėlį, nes vienam sa- 

!) Paliekame netaisę leidėjo rašybą ir sintaksę. 


2) Kun. Juozas giesmės „Pulkim ant kelių“ autorių Strazdeliu vadina 
nors tikroji jo pavardė buvo Strazdas. 

vo laiške rašo: „Kaskart didesnis jaučiama reikalas giesmy- 
nėlio su gaidomis“, bet nemokėdamas muzikos, pats to pa- 
daryti negalėjo, o padėjėjų tam darbui nerado. 

Būdamas dideliu gražaus bažnytinio giedojimo mylėtoju, 
o numanydamas, kad senos mūsų kantičkinės giesmės yra 
niekam netikusios, ragino gabesniuosius draugus rašyti naujas 
giesmes. Pav. 18. XI. 85 m. tarp kitko šiaip rašė A. Jakštui: 

„Vieną iš tų giesmių, kurią tu man palikai per vaišes, t. y. „Svei- 
ka Žvaigžde Šviesi“, vargonininkas mėgino giedoti tąja gaida, kaip „Ave 
Maris Stella“ ir pasergėjau, kad neblogai siaudžia. Išmokysime ir gie- 
dotojus ją giedoti. Jei ir daugiau tokių giesmelių pabrėžtumei, nepa- 
gailėk mums suteikti“. 


Metams praslinkus, kai tas pats autorius buvo atsiuntęs 
kelias naujas giesmes, vėl jam rašė kun. Juozas: 
„Ačiū, labai ačiū už giesmes. Jos mums labai pravers“. 


Tame pačiame laiške kun. Juozas paduoda gan įdomių 
žinią apie giesmę „Sveika Marija“: 

„Giesmės: Sveika Marija Dievo Motina — rašo jis — turėsiu 
dabar šešis variantus. Dar pereitą metą gegužės mėn. pasiguodė man 
giedotojai, kad jie paskutinių tos giesmės straipsnių nemoką, tiktai pir- 
muosius. gavę išmokti iš savo pranokėjų-giesmininkų. Pasakė taip-pat, 
jog ši giesmė (kaip ir daugel kitų) buvusi kun. Pažameckio rašyta, bet 
kaimams, kur gyveno giedotojai, degant, ir rankraščiai supleškėję. Pra- 
dėjau aš apie tą giesmę teirautis. Vieną rankraštį gavau iš Barono 
Kaune, antrą Grūzdžiuose, trečią radau savo parapijoj parašylą ant se- 
nos knygos aptaiso (kampaturo), galop pavyko surasti ir paties Paža- 
meckio ranka rašytą tą giesmę. Kiekvienas rankraštis yra visai savo- 
tiškas, regimai, kiekvienas yra kito rašytojo. Pažameckio rašytoji yra 
įvairiausioji. Ritmas dvejose vietose ne visai dailiai skamba, bet min- 
tis visur yra prakilni ir puiki“. 


Beieškodamas Pažameckio giesmės, kun. Juozas buvo ją 
ir pats ištisą išvertęs. 

Vertimas gana menkas; priminėm čia ji vien kaip žen- 
klą nabašninko geros valios ir karšto noro patobūlinti baž- 
nytinį giedojimą Lietuvoje. 

Pilnas švento uolumo kun. Juozas netiktai bažnyčioje, bet 
ir namie pašnekėsiuose su žmonėmis, o taip pat ir savo laiš- 
kuose liubėjo laikytis padoraus rimtumo, apsieidamas kiek- 
viename padėjime, kaipo tikras Dievo tarnas ir karščiausis 

religijos užtarėjas. To dėl kur tik pastebėdavo religijai kad 
ir mažiausį pavojaus šešėlį ar jos įžeidimą, stengdavos ra- 
miai, rimtai patėmytą paklydimą ar netaktą prašalinti. Pav. 
kai Jakštas atsiuntė jam savo dainą „Šv. Petras“, kun. Juo- 
zas šiaip autoriui atsakė: 


„Daina „Šv. Petras“ gražiai ir dailiai išparodo kai kurių mūsų ūki- 
ninkų vargo priežastį. Vieną tik pasergėjimą dedu, kurs man, pirmą 
kartą skaitant dingtelėjo domėn. Religija yra pirmiausia tvarka pagei- 
dimams taip pat ir girtybei. O religija be apeigų, ypač pas prastus žmo- 
nes, yra daiktas nesuprantamas ir negalimas. Kadangi anot tos giesmės 
žodžių visa, ką žmonelės tikėjimo pažadinti, veikė vargui atitolinti — 
nebuvo valyva, tai atrodo, lyg minėtosios apeigos būtų nenaudingos. 
To dėl priderėtų, kad šv. Petras, pritardamas, pagirdamas jų prisiriši- 
mą prie religijos, lieptų imtis tam tikro būdo (pametimo girtybės) var- 
gui išvengti. Galima šie ar tolygūs žodžiai šventojo lūposna įdėti: 

Regiu jūsų širdį, 
Dievas maldas girdi etc“. 


Taip tai dideliai jautrus buvo kun. Juozas dalykuose tu- 
rinčiuose kad ir tolimą susisiekimą su tikėjimu. 

Aukščiau rašėme, jog kun. Juozas, kaip lietuvis, dideliai 
džiaugės pirmojo lietuviško tautos dalykams paskirto laik- 
raščio atsiradimu, bet kur kas labiau rūpėjo jam dvasiškoji 
literatūra. Tatai kai vienas draugas pranešė jam apie tai, kad 
atsirado pirmas lietuvių kalba dvasiškas laikraštėlis (rank- 
raštinis), neapsakomai nudžiugęs, taip anam atrašė: 


„Labai patiko man jūsų mintis. Juk iš tikrųjų, prie ko žmogus ne- 
pratinasi iš įaunumės, neveikia to ir suaugęs. Atsižvelgus į literatūros 
istoriją, regime, jog mažne visi rašytojai jau iš mažumės gudinosi prie 
plunksnos, ir jog iš ten daugiausia išėjo rašytojų, kur buvo panūdi- 
mas tarp mokytinių į rašymą. O mes iš tikrųjų tokių vyrų šiuo metu 
dideliai privalome, jau nesakant apie tai, kad gal reiks stoti į kovą 
dėl tikėjimo su priešais, pripūstais šios gadynės dvasia. Iš antros ša- 
lies jaučiame taip pat didį trūkumą visokių raštų, o labjausia knygų, 
kurias galėtumėm paduoti į žmonių rankas. Valsčiaus mokykloj norint 
vaikus išmokyti kokios katekizmo tiesos, reikia atkartoti ją mažiausiai 
šimtą kartų; aiškini — klausi vieno antro, nesuprato ar neatmena; vėl 
persakai — bet dar maž kas teužkliuvo vaikų atmintyje. Klausi dešim- 
tą, dvidešimtą, penkesdešimtą kartą — ir vėl dešimtimis kartų tenka 
pertaisyti ir persakyti. Ryto metą klausiant dar daugumas neatmena. 
O juk kad būtų tam tikri katekizmai, daug palengvintų mokymą. Iš- 
dėsčiau taip, kad visi vaikai gerai suprastų, lengviau galėtų įsidėti sau 

atmintin, pasiskaitydami sau iš knygelių atliekamu laiku, pavakarėje — 
o jų nėsant?.. Žmones spiri, kad mokytųsi katekizmo -- „iš kur gi aš, 
dvasiškasai tėve, išmoksiu?“ — atsako dažnai -- „pas mus niekas nemo- 
ka, knygos tokios mes neturime...“ Arba dažnai prašo, ar negalima 
gauti tokios knygelės, kur galima būtų tai rasti etc. Yra, tiesa, gražūs 
žemaitiškai rašyti katekizmai „Aplankymas parapijos“, „Mokšlas Rymo 
Katalikų“, bet to dabar negalima gauti pirkti, ir tuodu katekizmu te- 
tinka jau gerai pramokusiems ir suprantantiems tikėjimo dalykus. Tai- 
gi dideliai reikia mums katekizmų, .elementorių, maldaknygių etc. O 
rašytojų?!..“ 

Tų dvasiškųjų rašytojų skaičių neabejotinai būtų padau- 
ginęs pats kun. Juozas, bet Dievas kitaip lėmė. Liga ištren- 
kė jam plunksną iš rankų. Gydytojų patariamas turėjo jisai 
keliauti į Ufos guberniją „kumysu“ gydytųs, paskui vėl be- 
veik ištisus metus turėjo pragyventi Kryme. Kai po dvejų 
metų, šiek tiek pasveikęs, Lietuvon sugrįžo, buvo paskirtas 
kamendorium į Žagarę. Atsitiko tai nelaimingais koleros me- 
tais. Kiek ten tuomet kun. Juozas turėjo vargo ir kaip pa- 
vyzdingai ėjo savo kunigiškas pareigas, nešdamas paskutinį 
palaiminimą apkrėsliesiems anąja baisia liga, mes čia apie 
tai nekalbėsime. Kas nor tai žinoti, tekreipias į Žagaricčius, 
kurie, tariamės, gerai dar tai atmena ir mini kun. Juozą. 

Išbuvęs Žagarėje apie porą metų, kaip doras ir darbštus 
kunigas, buvo vyskupo Paliulionies pakeltas Suginčių lilia- 
listu. Suginčiai — tai viena iš menkiausių Žemaičių vyskupi- 
jos filijų. Bažnyčia medinė, mažutė ir gana apleista. Žmonės 
neturtingi, derlius menkas, nes žemė prasta, smiltėta. Kun: 
Juozas bet gi čion atvykęs nėmaž nedejuvo, anaiptol, ėmė su 
džiaugsmu rūpintis žmonelių švietimu, bažnyčios didinimu. 
Buvo jau ir planą pagaminęs ir reikiamųjų medžiagų 
prirengęs. Prie to nenuilstančio krutėjimo nepaleido taip pat 
ir plunksnos iš rankos. Atliekamomis nuo darbo valandomis 
surašė gražiai ir išsamiai a. a. kun. Višniausko, Utenos kle- 
bono, gyvenimą, išspausdintą savo laiku „Tėvynės Sarge“ 
Būtų be abejo parūpinęs ir daugiau dvasiškų knygelių, bet 
Dievas kitaip skyrė. Rugsėjo 26 d. 1898 m. vos 38 metus te- 
sukakusį pašaukė prie savęs kun. Juozą, kaip jau užtektinai 
bažnyčiai patarnavusį ir, tikimės, suteikė įam danguje ne- 
vystantį garbės vainiką. 


Prelatas Jonas Rodavičius'). 
(1837 — 1897). 


Kauno Muziejaus direktorius prof. E. Volteris šių mokslo 
metų pradžioj naujai atvykusiam mūsų universiteto geolo- 
gijos profesoriui D-rui Sibingai yr parodęs gražią a. a. prel. 
Jono Rodavičiaus Kauno Muziejui padovanotą mineralų ko- 
lekciją. Jaunas mokslininkas nudžiugo, radęs mūsų mieste šį 
savo specialybei taip brangų radinį. Jis susidomėjo ir pačiu 
tos kolekcijos aukotoju. 

Bet, deja, nei prof. Volteris, nei dabartiniai Žemaičių ka- 
pitulos nariai jokių platesnių žinių apie tą mūsų mėgėją-mi- 


1) Spausdinta „Ganytojuj“ 1923 m. 

nerologą neturėjo. Taip dalykams stovint, teko kreiptis į 
provinciją — į žmones, turėjusius artimesnės pažinties su 
nabašninku bei jo giminėmis. Tuo tikslu aš ir paklabinau 
laišku mano mokslo draugą Linkuvos kleboną kun. Liudą 
Šiaučiūną ir dabartinį Joniškio kleboną kun. Aleksandrą 
Būblį. Abudu mielai atsiliepė -ir, susižinoję su nabašninko gi- 
minėmis, paliekė man geroką pluokštą žinių, už kurias aš 
laikau čia savo pareiga viešai tarti jiem nuoširdų ačiū, nes 
tos jų žinios ir davė medžiagos šiam straipsniui. 

A. a. Jonas Rodavičius yr gimęs 1837 m. Kaltinėnų para- 
pijoj, Milių') vienasėdy, netoli nuo Varsėdžių. Yra tai viena 
iš gražiausių Akmenės upės apylinkių. Kur tik pažvelgi, pui- 
kiausi reginiai. Mat, žemė nelygi, vinguriuota, tai kyla aukštyn 
padangėn, tai pašlaitėmis želmenuoja, tai kur ten daubose 
pranyksta. Štai, šimtametis ąžuolynas, daug daug ko matęs 
ir, matyt, norįs savo šlamesiu papasakoti, tik, deja, nėr kas 
jo bylą suprastų. Štai didžiausio kalno pakriūtė, kurio vir- 
šūnėį kyšo medžių šaknys. Medžiai seni, palinkę, žiūri į gel- 
mę ir lyg klausia, ko dėl kalno dalis atskilo, kur ji dingo. 
Atsistoji ant daubos kranto — net galva svaigsta — tokia 
gelmė, kad žmogus žemai atrodo lyg musė; nuslenki ant 
dugno, pakeli akis aukštyn, o dangaus vos sklypelis tematos. 
Pašlaitėse pilna viesulo prilaužytų, su šaknimis išrautų kelių 
glėbių storumo medžių; ant dugno pribarstyta akmenų. 
Anot žmonių pasakų, tai — ne viesulai nulaužę, ne vanduo 
akmenis sunešioję, — tai Senovės milžinai lietuviai, besi- 
grumdami su priešais, išrautais ąžuolais, beržais bei pušimis 
skaldę priešų galvas, svaidę akmenimis į bėgančiuosius. 

Štai ant Akmenės kranto Makdonaldo kalnas, kur 
pakasti prancūzų. deimantai, auksas ir sidabras, kuriuos 
saugąs žaltys karalaitis su aukso vainiku ant galvos. O ten 
Medvėgalio kalnas su savo požeminiais aukso rūmais, kurie 
jungias su Medininkų ežero kulgrindžiu ir Makdonaldo kalnu, 
kad lengviau būtų kovoti su užpuolikais kryžiuočiais. Tokiuo 
tai gamtos grožiu ir žmonių pasakomis apsupta buvo a. a. 
J. Rodavičiaus tėviškė. 


) Nom. Miliai, žemaičių ištarimu Milia. 

Jo tėvai buvo gerai pasiturį bajorai ir karšti katalikai. 
Naminė kalba buvo lenkų, bet neniekinta ir žemaičių šnek- 
tos. Turėdami lėšų, leido ir vaikus į mokslus. Jonas moki- 
nosi iš pradžių Kėdainiuose, baigė gimnaziją Šiauliuose. Pa- 
jutęs pašaukimą kunigystėn, įstojo Varnių seminarijon. Iš 
čia, kaipo gabus mokinys, buvo pasiųstas Petrapilio dva- 
siškon Akademijon. Ją baigęs su teologijos magistro laipsniu, 
tapo 1864 m. pašvęstas kunigu. Pirmoji jo kunigavimo vieta 
buvo Panevėžys. Čia jis išbuvo penkerius metus (1864—1869), 
kaip Panevėžio gimnazijos kapelionas. Buvo tai sunkūs laikai 
Rusai po lenkmečiui į kiekvieną kunigą žiūrėdavo su nepa- 
sitikėjimu ir neapykanta. Kun. Jonui pavyko betgi ir moki- 
niams turėti įtakos ir valdžiai nenusidėti. 

Iš Panevėžio 1869 m. buvo perkeltas į Smilgius klebonu. 
Šią parapiją valdė ištisus 16 metų (1869 — 1885) ir paliko 
kuogeriausį atminimą. Jo rūpesniu dailiai išpuošta sena baž- 
nyčia, sutaisyta klebonija ir kiti trobesiai. O jau Smilgių 
kapai ilgiems amžiams bus paminklas kun. Rodavičiui už jo 
rūpesnį ir išlaidas, padėtas vietos kapus estetiškai bepla- 
nuojant ir juos puikiais medžiais, akacijomis, spirėjomis, 
kratėgais ir įvairiausiais žolynais bepuošiant. — „Aš nėsu 
matęs tokių kapų net Germanijoj, kaip Smilgiuose“, rašo 
kun. L. Šiaučiūnas. Tai gali patvirtinti ir tūkstančiai kitų, 
aplankiusių Smilgių kapus. 

Kun. Jono nuopelnai buvo pastebėti ir prideramai įver- 
tinti jo dvasiškos vyresnybės. 1880 metais įis siunčiamas Pe- 
trapilio dvasiškon Kolegijon asesorium, 1883 — keliamas Ka- 
pitulos kanauninku, 18835 — prelatu ir drauge Joniškio 
klebonu. 

Kadangi tiedvi pareigi sunkiai sutaikomi, tatai prel. Rod., 
pavedęs Joniškio parapijos administravimą savo broliui kun. 
Leopoldui, daugiausia laiko praleisdavo Kaune, o Joniškin 
tik retkarčiais teatvykdavo. Tačiau ir čia rūpinos tiek baž- 
nyčia, tiek klebonijos trobesiais. Kiemą apsodino nepa- 
prastais medžiais ir krūmais, viduj jų priveisė vaisinių me- 
džių, „kad ir kamendoriai galėtų pasmaližauti be klebono 
leidimo“. Jonišky pastatė kamendoriams naują butą, -išda- 
bintą žemaitiškais drožiniais, ant kurių pašelmeny prilipdė 

išdrožtą mešką, o paliepėse — briedžius. Iš to matyt, kad 
kun. R. laikė save žemaičiu — ne lenku. 

Senatvėje buvo įgavęs gerklės ligą. Daktarų patariamas, 
1889 m. važinėjo Kaukazan ir gydės Essentukuose, Kislo- 
vodske ir Alupkoje. Tuo pačiu tikslu viešėjo Kaukaze ir 
1891 m. 

Mirė Kaune ant rankų kun. L. Šiaučiūno 1897 m. gruo- 
džio 26 d.; palaidotas Kaltinėnų kapuose šalia savo tėvų, 
brolių ir giminių. 

Kam yr tekę arčiau pažinti nabašninkas, visi jį mylėdavo 
ir gerbdavo dėl jo linksmo ūpo, sąmojingumo, draugiškumo, 
vaišingumo, duosnumo ir nepsprasto gabumo. Jo gilus, aiškus 
ir lankstus protas leisdavo jam momentaliai orientuotis kiek- 
vienoj padėty. Tai pastebėjęs, vysk. Baranauskas sykį pa- 
klausęs kun. R., iš kur jis semiąs tą brangų sugebėjimą? Šis 
atsakęs: „Užsiimu matematika, gvaldau uždavinius, na, 0 gy- 
venimas juk ir yra ne kas kita, kaip tiktai uždavinių gval- 
dymas“. Nuo to laiko ir Baranauskas ėmęs studijuoti mate- 
matiką. Kunigui L. Šiaučiūnui nabašninkas daug kartų pa- 
sakodavo, kad labiausiai mėgdavęs skaityti ir svajoti apie 
dangaus kūnus. Pakui buvo užėmus jį Lietuvos ir Kaukazo 
gamta. Be galo taipgi mėgdavo ir mediciną. Nebuvo los žo- 
lės, kurios jis nebūtų žinojęs gydančių ypatybių. Tačiau ho- 
meopatija labiau pasitikėdavo, neg alopatija. 

Kad tarp kitų gamtos mokslų nabašninkas dideliai my- 
lėjo ir mineralogiją, tai jau buvo aukščiau paminėta. Belieka 
išaiškinti nūn to mineralogijos pamėgimo priežastis. Kun. A. 
Būblys jos ieško pačioje nabašninko tėviškėje. Jis rašo: 
„Mat, ten upių, upelių krantuose dar ir dabar yra daug 
įvairių įvairiausių titnagų, Perkūno vylyčių, Laumės spene- 
lių ir kitokių akmenėlių: tai juodų, tai margų, tai gelsvų, 
raudonų, baltų, tai pailgų, tai apvalu, o taippat ir visokios 
rūšies žemės gabalų... Štai iškasa iš durpynės didžiausius 
briedžio ragus, tai milžinišką kaulą... Viskas jam rūpi. 
Atradęs, pasigiria vienam kitam. Ne vienas susidomi, 0 ir 
jam pačiam užeina noras tokių retenybių ir gražybių prisi- 
rinkti kuodaugiau. O kaip šviesus žmogus, jis suranda ir 
atatinkamų vadovėlių ir tam tikrų patarėjų ir... štai siste- 

matiškas minerologas“... Visa tai labai panėši į tiesą. Pa- 
galios ir pačios gyvenimo aplinkybės padeda tam palinkimui 
į minerologiją įsigalėti. Ilgas, mėnesiais besitęsiąs Kaukazo 
kalnuose buvimas savaime stumte stūmė nabašninką domėtis 
įvairiais Lietuvoj nematytais minerolais ir rinkti jų kolekciją. 
Atskirų sunumeruotų minerolų joje buvo 631. Jos vertę na- 
bašninkas gerai žinojo ir dideliai brangino. To dėl ir mir- 
damas rūpinos, kad ji nežūtų. Savo paskutinėį ligoj kun. L. 
Šiaučiūno paklaustas: kam norėtų skirti savo akmenų ko- 
lekciją ir pilnas džiovintų žolių knygas, atsakė: „Norėčiau, 
kad visa tai tektų Muziejui, o ne privatiniam asmeniui“. To 
dėl prel. R. mirus, kun. L. Šiaučiūnas apie tą nabakninkė 
norą tuojau pranešė vysk. Paliulioniui, kuris, kun. Šiaučiūno 
padedamas, ir prikalbėjo nabašninko gimines pavesti jo ko- 
lekcijas miesto muziejui. 

Nūn belieka tarti dar keletas žodžių apie nabašninką, 
kaip žmogų ir kunigą. Kaip žmogus, jis buvo ūmaus ūpo, 
bet mokėdavo laiku susivaldyti. Tik maskolių draugijoj, iš- 
girdęs iš šių kokį Katalikų Bažnyčios ar lietuvių tautos 
šmeižtą, atsikirsdavo gan smarkiai, kartais net ir nemanda- 
gioį formoj. Pav. sykį draugystėje, vienam rusui ėmus kal- 
tinti lietuvius, kaip fanatikus, kam jie nenorį priimti pra- 
voslavijos ir virsti rusais, iš ko, girdi, būtų dideliausia nauda 
ir patiems lietuviams, nes jie taptų galingos rusų tautos na- 
riais, ir Rusijai, kurioj būtų visi rusai ir nėvieno kitataučio, 
prel. Rod., neiškentęs, atsiliepė galop: „Visokių yra nuomo- 
nių... mat, kai kas mato ūkio gerovę tame, kad pas jį yra 
pilna visokių galvijų, o kai kas mano, būsią geriau, jei visi 
kiti gyvuliai bus panaikinti, o liks tik viena kokia jų rūšis, 
pav. kiaulės“... Aliuzija buvo aiški, rusas buvo bedarąs 
skandalą, bet prel. Rod. prieteliai stikleliu numalšino įsižei- 
dusį Maskvos patriotą... Kitą kartą, vienam maskoliui išsi- 
tarus su panieka apie lietuvių kalbą: „Ja etaho sobačieho 
jazyka nieponimaju“, prelatas atšovė: „Kaip gyvas esu, ne- 
buvau girdėjęs, kad toks „jazykas“ yra“. O jei yra, tai mums 
belieka kreiptis į specialistus kalbininkus, kad jie belygin- 
dami ištirtų, kuri kalba labiau paneši į šunų lojimą. Už lie- 
tuvių kalbą aš laiduoju, kad ji nieko bendra neturi -su šuns 

lojimu. Aš bent jo nesuprantu: O jei Tamsta įi supranu, 
tai, matyt, dėlto, kad rusų kalba yr artima šuns lojimui“. 

1894 metais, mirus carui Aleksandrui III, vienoj mišrioj 
draugystėj daug gerta ir naują carą Mikalojų II į padanges 
kelta. Buvo ten ir lietuvių, kurie iš naujo caro tikėjos daug 
gera. Prel. Rod., kreipdamasis į rusus, tarė: „Nieko mes iš 
jūsų caro pirma gera neturėjom, nieko ir dabar negausim. 
Aš tik vieną tematau skirtumą tarp seno ir naujo caro, kad 
nabašninkas turėjo bent stiprią kumštį (kriepkiį kulak), o 
dabartinis nei to neturi“. Kilo triukšmas, bet kaž kas pakėlė 
taurę už visų gerovę, tuo ir nutildė „tikruosius rusus“. 

Kitą kartą pokyly po vakarienės prel. Rod., priėjęs daly- 
vavusį joje rusų popą, pasiūlė šiam cigarą, tardamas įjuo- 
kais: „Paki, paki, vot tebie tobaki“. Šis, norėdamas atsikirsti, 
burbtelėjo piktai: „Sursum corda — pocielui psu v mordu“. 
Bematant Rod. griebia popui už barzdos ir, bebučiuodamas 
jį, net garsiai pakšteri. Visi gardžiai nusikvatojo. Popas už 
lazdos ir pro duris. Buvo bekylanti iš to byla, bet Rod. prie- 
teliams pavyko įi numalšinti. 

Su jaunais kunigais ir klierikais būdavo labai populiariš- 
kas. Pamatęs kur juos, juokais sušukdavo: „Uši vvierch, 
derievnia! Gorod idiot“! Jiems prajuokint padarydavo kartais 
net šposų. Taip, sykį Palangoj beviešėdamas, radęs Kurhauze 
jaunų kunigų būrelį, prisėdo prie jų. Oras buvo gražus. 
Publikos daugybė. Orkestras pučia visais plaučiais. Bešneku- 
čiuodamas ir bejuokuodamas, prel. Rod. ir sako: „Vyrai, ar 
norite? Aš, nei žodžio netardamas, sustabdysiu orkestrą“. 


Visi, nustebę, klausia: „Na, na! Kaipgi tatai Tamsta pada- 


rysi“? — „Na, eime“!.. Ir, tai taręs, paima iš buieto apelsiną, 
perpjauna pusiau, apibarsto cukrum — ir atsistojęs ties or- 
kestro viduriu, pradeda, žiūrėdamas į muzikantus, smalsiai 
čiulpti, balsiai čiaukšėdamas lūpomis. Reginys! Muzikantams, 
ir be to nemaž seilių beturintiems, bežiūrint į tą nežinia iš 
kur atsiradusį prie jų smaližių, dar daugiau ima rastis bur- 
noj seilių, taip kad visi bematant vienu metu, nepabaigę 
savo gaidų, trukt nuo lūpų savo triūbas, klernetus. Heitas, 
flažeoletus — ir muzika nutilo, lyg kirviu nukirsta. Publika 
stebisi, o kunigai maž ko netrūksta juokais. 

Bet šis linksmas būdas nekliudė prel. Rod. rimtai eiti savo 
kunigiškų pareigų bei pamaldumo praktikų. Garsus buvo jis 
taipgi ir kaip pamokslininkas. Sykį kaž kas jį už tai net 
akyse pagyrė. Į tai prelatas, šypsodamasis atsakė: „Tiesa, 
sykį ir aš gerai pasakiau, kai Smilgiuose, perskaitęs Evange- 
liją, nieko nepasakiau, tik pridūriau šį priminimą: Parapi- 
jonys, mano pamokslų jūs neklausot, girtuokliauti nemetat, 
bylinėjęsi nesiliaujat, taigi šiandieną aš jums nieko ir nekal- 
bėsiu... Pasėkos buvo kuogeriausios, dauguma apsiverkė, o 
po mišparų, susirinkę klebonijon, didžiu būriu davė pažadus 
taisytis ir karštai prašė, kad tik toliau nebepalikčiau jų be 
pamokslo“... 

Šis faktas parodo, kad prel. Rod. gerai numanė minios 
psichologiją ir net ganytojavime buvo pilnas savotiško ori- 
ginalumo. 

Išsinešęs iš savo gražių Milių gyvą grožio pamėgimą, jis 
kur tik yra buvęs — ar savo tėviškėj, ar Ždonuose pas 
svainį, ar Smilgiuose, ar Jonišky — visur mėgęs tvarką, dai- 
lumą, to dėl, nesitenkindamas vietos gamta, stengės kultūros 
darbu ją papuošti. Tai jam visada gerai vyko, nes nuo 
jaunų dienų turėjo įgimtą estetišką skonį. Jam patenkinti 
nesigailėdavo nei darbo, nei skatiko. 

Laikotarpis 1861 — 1597, kuriame prel. Rod. teko gyventi 
ir veikti, buvo vienas iš sunkiausių mūsų istorijoj. Rusų 
biurokratijos nežmoniškas slėgimas, draudimas liet. spaudos, 
persekiojimas net lietuviškų maldaknygių negalėjo neigiamai 
neveikti ir į prel. Rodavičių. Nejausdamas aplink save skais- 
čios dvasios atmosferos, neturėdamas net gyvo spaudoj žo- 
džio, jis buvo aplinkybių priverstas kreipti savo protą ir 
energiją į negyvus akmenis ir džiovintas žoles. Iš akmenų 
jis sudarė minėtąją kolekciją, iš žolių savo herbarijus. 
Teesie jam garbė ir už tai. 


Anūpras Vaitkevičius. 
1862 — 1912 


Rugsėjo 26 d. 1912 m. aprūpintas Šv. Sakramentais, mirė 
Kaune nuo širdies ligos dvi dieni tesirgęs ir vos 50 metų tesu- 
kakęs Anūpras Vaitkevičius, Kauniškės Šv. Kazimerio Draugijos 
nuo pat jos įsikūrimo bendradarbis, o draug ir josios garbės 
narys.  Nabašninkas buvo kilęs iš Telšių aps. bajorų, gimna- 
Zijos mokslus išėjo Kaune, paskui čia pat buvo istojęs Že- 
maičių Seminarijon. Po trijų metų pasiųstas Peterburgo 
Dvasiškon Akademijon užsipelnė ten mokslišką teologijos 
kandidato laipsnį. Bet permaž tevertindamas savo dvasios 
jėgas ir paabejojęs, ar galėsiąs kaip reikiant atlikti visas 

kunigystės pareigas, gera valia pasitraukė nuo šventinimų. 
Tačiau ir apleidęs dvasiškąjį luomą, nepaliovė buvęs tikru 
Bažnyčios sūnum, doru civiliu kataliku; jokie naujausieji — 
izmai neįstengė jo tikėjimo išgriauti bei iškreipti; pažinęs 
gerai katalikų tikėjimo tiesas, jis aiškiai matė visų tų naujų 
obalsių vienpusiškumą ir tuštumą. To dėl ir nenuostabu, kad 
Bažnyčios mokslas ir priesaika V-čiui niekuomet neatrodė 
varžymais Žmogaus proto bei laisvės. 

Iš tolesnio V-čiaus gyvenimo maž žinių teturime. Darba- 
vosi jis įvairiose privatinėse įstaigose, kurį laiką tarnavo 
kunigaikščio Vitgenšteino dvarų administracijoje, palikdamas 
visur paskui save gerą atsiminimą ir pagarbą; paskui gyve- 
no privačiai Papilėje, buvo įsteigęs ten lietuviškąją knygyną- 
skaityklą, o nuo 1906 m. persikėlė galutinai Kaunan. Čia 
būdamas šv. Kaz. Draugijos buhalteriu, atliekamu laiku 
daug yra pasidarbavęs Kauno lietuviškų draugijų („Blaivybės“, 
„Saulės“ ir k.) naudai. Pastaruoju laiku draug su savo žmona 
daugiausia rūpinosi Kauniške lietuviška vaikų prieglauda. 
Jam mirus, lietuviškos Kauno draugijos neteko darbštaus rė- 
mėjo ir padėjėjo, ir tikrai idėjinio darbininko. 

Be to V-čius buvo didelis lietuvių spaudos mylėtojas. 
Nuo 1905 m. jis prenumeravo visus Rusijoje ėjusius ir einan- 
čius lietuviškus laikraščius, rūpestingai rankiojo jų numerius, 
stengdamas turėti pilnus jų komplektus. Tuo būdu sudarė 
gražų tų komplektų rinkinį, kurį ir paliko lietuvių naudai. 
Rinko taipogi lietuviškųjų atviručių kolekciją. 

Kol sveikesnis buvo, bendradarbiavo „Nedėldienio Skai- 
tyme“, „Vienybėje“, išvertė iš lenkų kalbos veikalėlį apie 
vaikų auklėjimą!), o kitą „Krikščioniškojo darbininko gyve- 
nimo vaizdelis“ palika rankraštyje. Be to sustatė Šv. Kaz. 
Draugijos leidinių katalogą (dvi paskutini laidi). 

Rinko taipogi knygas ir rankraščius apie Lietuvos praeitį. 
Dalį tų rankraščių (kun. Smigelskio užrašai) yra pavedęs 
„Draugijos“ redakcijai. Tą meilę Lietuvos istorijos ir lietu- 
vių kalbos nabašninkas, matyti, yra paveldėjęs iš savo dėdės 

!) Vaikų auklėjimas (Lig šešių metų amžiaus). Lenkiškai parašė 


Enrikis Wernic, lietuviškai išvertė A. V. Kaunas 1906, in — 16, 
42 psl. Šv. Kazimiero Dr. leidinys Nr. 10. 

kun. Jeronimo Račkauskio, garsaus istorijos mylėtojo ir įvai- 
rių lietuvių kalba išleistų knygelių autoriaus!). 

Buvo vedęs. Paliko žmoną visų gerbiamąją lietuvių mo- 
terų veikėją. Savo vaikų neturėdamas, auklėjo vieno var- 
guolio lietuvio našlaitį 

Taip perėjęs per gyvenimą gera darydamas, susilaukė ir 
tikrai krikščioniškos mirties: Susirgęs sunkiai 23 š. m. tuojau 
pareikalavo kunigo, atliko išpažintį ir dievobaimingai pri- 
ėmęs Šv. Sakramentus, dievobaigai apleido šį pasaulį. Jo lai- 
dotuvės sutraukė daugybę žmonių ir beveik visą lietuviškąją 
Kauno inteligentiją. Iš namų į Šv. Trejybės bažnyčią nabaš- 
ninko kūną nulydėjo kun. Alekna „Vienybės“ redaktorius, 
į kapus — kun. Dobužinskas asistencijoje kan. Prapuolenio, 
kun. Dogelio, Aleknos, Januševičiaus ir Dambrausko „Šv. Kaz. 
Dr.“ pirmininko. Šis pastarasis pasakytame kapuose pamok- 
slę nurodė gausiam palydovų būriui nabašninko nuopelnis 
kaip likinčio kataliko inteligento, kaip lietuvio patrioto iv 
kaip visuomenės veikėjo. 

Painokslui pasibaigus ir paskutinį „Angelas Dievo“ už- 
giedojus, tarsi sujaudintas tąja griaudinga apeiga, pravirko 
ir beplaukiantis virš kapų pilkas Lietuvos debesėlis gausiais 
lietaus lašais... 

Vainikus ant kapo sudėjo Šv. Kazimero Draugija, „Saulė“, 
vaikų prieglauda ir giminės. 

Amžiną atilsį duok, Viešpatie, tam stropiam, tyliam, dar- 
bininkui!?) 


* 


!) Kilusio irgi iš Telšių aps. bajorų. 
2) Žiūr. „Draugijos“ 69 n-ry, 80 p. 


Kun. Jonas Katelė. 
(1830 — 1908). 


Gegužės 8 d. 1908 m. mirė garbės kanauninkas, Panemunėlio 
klebonas, kun. Jonas Katelė. Gimė jis 1830 m. Suvainių kaime, 
Kupiškio parap. Pabaigęs penkiaklasę Panevėžio mokyklą ir 
Varnių seminariją, buvo 1855 m. pašvęstas kunigu. Iš semi- 
narijos išėjo lenkų patriotu, o skaitydamas vėliau uždrau- 
stus lenkų patriotiškus veikalus, užsigrūdino tame sentimen- 
taliame patriotizme ir per visą gyvenimą pasiliko karštu 
„polako-litvinu“, už ką užsipelnė iš lenkų pagarbos ir ma- 
lonės. 

Bet šalia to nabašninkas turėjo animam naturali- 
ter lithuanam, todėl 1872 m. tapęs grynai lietuviškos 
Panemunėlio parapijos klebonu, su tikru atsidavimu ėmė 

šviesti savo parapijiečius lietuvių kalba: mokino juos netik 
lietuviškai skaityti, bet ir rašyti ir aritmetikos, ir geograli- 
jos ir net Lietuvos istorijos. Tas nabašniko ilgas veikimas 
buvo gan vaisingas. Jojo dėka dabar vargiai berasi tarp pa- 
nemunėliečių nemokantį skaityti ir rašyti. Žinoma, tas kultū- 
riškas kun. Katelės veikimas buvo dabojamas ir policijos. 
To dėl prieš atgaunant spaudą, nesykį buvo jis dėl to švie- 
timo darbo varginamas kratomis, taip klebonijoj, taip ir ap- 
linkiniuose kaimuose. Ieškota, mat, kun. Katelės mokyklėlių. 
Bet Dievui padedant, nabašninkui pasisekdavo nuo sunkesnių 
bausmių išsisukti. 

Literatiškų kun. Katelė darbų nepaliko. Padėjo tik išleisti 
aritmetikos „užduotyną“, sutvarkytą Gailučio ir išėjusį Prū- 
suose. Pats gi jei rašydavo, tai vien lenkiškai į „Przegląd 
Katol.“, „Stowo“ ir „Tygodnik Powszechny“. Šiame pastara- 
me savaitraštyje (N 30, 1877 m.) buvo įdėtas gana dailus kun. 
K-lės paminėjimas apie giesmės „Pulkim ant kelių“ autorių 
kun. Drazdauską (Strazdą). 

Be to, nabašninkas mėgo rankioti archeologiškas Lietuvos 
krašto liekanas, skaityti rimtesnes knygas, turėjo nemenką 
biblioteką. Savo pažiūrose kartais buvo gan liberališkas, ne- 
gindavo savo parapijiečiams skaityti netik „Liet. Ūk.“, bet ir 
„Žarijos“. Užjautė moterų švietimąsi. Tatai nežiūrint į paties 
nabašninko gan abejotinos vertės pažiūras, visas jo pozily- 
vus veikimas buvo mūsų tautiškam atgijimui tikrai naudin- 
gas. Tatai teesie lengva Lietuvos žemelė tam darbščiam kad 
ir aplenkėjušiam mūsų veikėjui !). 


!) Žiūr. „Draugijos“ 17 n-ry, 110 p. 


Kun. Peliksas Sereika. 
(1844 — 1913). 

Birželio 14 d. 1913 m. pasimirė Radviliškyje kun. Pelik- 
sas Sereika. Nei vienas mūsų laikraštis plačiau apie jį nepa- 
minėjo; tuo tarpu tylusis nabašninko gyvenimas buvo labai 
turtingas nuopelnais ne vien Bažnvėios, bet ir tėvynės dir- 
voje. Taigi bent dabar vertėtų mūsų visuomenei jį arčiau 
pažinti. 

Kur. Peliksas gimė Dičiūnų kaime, Pušaloto parapijoj. 
Pelikso tėvas Anicetas buvo labai neturtingas ir tik už 
savo didelį darbštumą gavo sklypą žemės. Čia sumaningai 
ūkį vesdamas. susikrovė kiek skatiko ir išleido savo sūnų į 
Panevėžio gimnaziją. Užėjęs Ienkmetis (1863 m.) sukliudė 
mokslą. Peliksas baigęs 5 klases turėjo grįžti namo. Vysk. 
Valančiui viešai pakvietus nebaigusius mokslo gimnazistus į 

Seminariją, pastojo jon ir Peliksas. Čia jį labai spaudė rusų 
kalbos mokytojas. Dėl savo neturto Peliksas iš Kauno semi- 
narijos atostogoms grįždavo namo pėsčias. 

Įšvęstas kunigu kamendoriavo iš pradžių Kaltinėnuo- 
se, paskui  Dotnuvoj. Radęs čia lietuvius, per bažnyčią 
lenkinamus, ėmė mokyt juos lietuviškai poterių ir katekiz- 
mų, ragint mylėti savo kalbą. Tuo sukėlė didelį trukšmą 
vietos lenkų tarpe. Pasipylė skundai, ir po kelių mėnesių 
kun. Peliksas buvo perkeltas į Dusetas. Čia irgi darbavos ne 
vien bažnyčioj, bet ir už jos sienų: mokino jaunimą skaityt, 
rašyt, skaičiuot, dalino lietuviškas knygeles. O kadangi tuo- 
met tai buvo draudžiama, tai gavo už tą savo uolumą už- 
mokėti 300 rub. bausmės ir buvo iškeltas Šiaulėnuosna. Pa- 
buvęs čia kurį laiką policijos priežiūrojį, tapo pasiųstas 
vyskupo į Medingėnų filiją. Čia išbuvo 4!/> metų ir ištaisęs 
visas triobas, gavo keltis į Laukžemę, o paskui po 1!/+ metų 
gavo Tytuvėnų kleboniją. Bet neilgai jąją tevaldė, nes po 1 
metų už uolų senų kapinių gynimą nuo vietos popo grobiko, 
šio neteisingai įskųstas, gavo 2 metu ir 2 mėnesiu sėdėti 
Kretingos vienuolyne, o paskui turėjo be vietos 9 mėnesius 
vargti Pašiaušiukyje ir 7 Šiauliuose. Pagalios gavo Stakių fi- 
liją. Čia irgi triusė dirbo kiek galėdamas: žmonėms pra- 
šant padarė parapiją (cirkulą), pastatė naują kleboniją, švietė 
jatnuomenę. Bet jausdamas savo sveikatą beeinant silpnyu, 
po 5!/, metų paliko Stakius ir nuo to laiko tarnavo Bažny- 
čiai jau vien tik kaip altarista — išpradžių Lenkimuose (4 
mėn.), o paskui Radviliškyje. Čia pragyvenęs 7 metus mirė, 
susilaukęs 69 metų amžiaus. Nabašninko giminaitė Salomėja 
Šimulienė, jam padedant apsišvietusi, pastatė ant jo grabo 
kryžių, kaipo dėkingumo ženklą. 

Žinoma, tas sausas išskaitymas vietų, kame nabašninkas 
kunigavo, nedaug ką tepasako. Daug svarbesnis klausimas, 
kaip kun. Peliksas darbavos ir kaip su žmonėmis apsiei- 
davo. Tame dalyke, kaip turėjęs laimės įį pažinti, aš galiu 
pažymėti jame dvi ypatybi: nepaprastą atsidavimą kunigiš- 
kam pašaukimui ir meilę savo tėvų kalbos. 

Kaip karštas mylėtojas Bažnyčios, jisai stengės visus savo 
gabumus Dievo garbei ir žmonių dvasiškai naudai pašvęsti; 

18 

to dėl bažnytines pareigas eidavo visuomet dideliai uoliai, 
meiliai mokydavo žmones, kantriai klausydavo jų išpažinčių, 
mielai lankydavo ligonius, pavaduodamas nesykį savo ben- 
dradarbius kunigus, daug už save jaunesnius ir daugiau svei- 
katos ir atliekamo laiko turinčius. Užtat žmonėms labai tiko 
ir visur buvo jų mylimas, nes savo lipšniu būdu mokėdavo 
įgyti jų pasitikėjimą ir meilę. Gerbė jį ne vien lietuviai ka- 
talikai, bet ir dori kitataučiai, kurie tik turėjo progos įi 
pažinti. 

Kaip karštas mylėtojas lietuvių kalbos, kun. Peliksas ne- 
apsakomai ją brangino, pats stengėsi jos gerai išmokti ir ki- 
tus mielai mokino. Kadangi pačioje pradžioje pas mus ne- 
buvo jokių lietuvių kalbos gramatikų, tai nabašninkas, nors 
ir neturėjo pretensijų būti kalbos žinovu, betgi reikalo spi- 
riamas, pats sutrumpino vysk. Baranausko ranka rašytąjį 
vadovėlį ir savo lėšomis Prūsuose išleido (Kalbamokslis 
Lietuviškos kalbos išduotas per L. L. Tilžėje 1896). Čia 
ištikimai paduota visas Baranausko gramatikos turinys, išlai- 
kyta ir jo rašyba, atskyrus tik lenkiškąją w, kurį kun. Pelik- 
sas pakeitė lotinišku v, kaip dabar kad rašoma. Tuo savo leidi- 
niu naudodavosi kaip vadovėliu lietuvių kalbos kaimo įau- 
nimą bemokydamas. Vaikams gi 1898 metais išleido atskirą 
„Lietuvišką Pradžiamokslį“, susidedantį iš abėcėlės, trumpo 
katekizmo ir ministrantūros. 

Be tų dviejų savo leidinių daug taipgi išplatino Mairo- 
nio „Lietuvos istorijų“, Gailučio „Užduotynų“, kunigo J. S. 
„Gimdytojams vadovėlių“ o užvis Valančiaus „Mokslo Rymo- 
Katalikų“. Tas knygas savo pinigais pirkdavo ir 
dovanai dalindavo, kad jo jauni klausytojai, kaimo 
vaikinai ir merginos, turėtų iš ko mokytis. Mokydavo gi juos 
daugiausia šventadieniais po pamaldų. Tuo būdu stengdavosi 
ne tik jaunimą prašviesti, bet ir nuo pavojingų vakaruškų 
atitraukti. Tų pastarųjų nabašninkas dideliai nemėgo. Gal 
dėl to jis buvo taip pat priešingas ir naujiems „Blaivybės“ ir 
kitokiems vakarams, besitęsiantiems iki 3 nakties arba net 
ir 5 ryto... Iš čia kartais tarp nabašninko ir jaunesnių 
kunigų, tų vakarų šalininkų, iškildavo kivirčų, kuriuose kal- 
tė toli nevisada būdavo nabašninko pusėje. 

Iš prigimimo buvo ramus, kantrus, lipšnus, bet drauge 
kaipo mylįs tiesą, kartais nesidrovėdavo net ir savo bro- 
liams kunigams pasakyti į akis kokį aštresnį žodį, jei to bū- 
davo verti. Pinigų nemėtė be reikalo, bet ir nebuvo šykštus. 
Jis pats vienoj vietoį savo ranka rašo: „Lietuvystės 
reikalams išleidžiau 3tūkstančius rub.“ Bet 
tai tik surašė, kur šimtais davė, o kur dešimtimis — 
tai ir rašyti nerašė. Asmuo gerai nabašninką pažinojęs tvir- 
tina, kad tų smulkių aukų būsią antri trys tūkstančiai. Dėl 
to gi prieš mirdamas teisingai pasakė: „Atidaviau visas au- 
kas visiems savo šilta ranka: bažnyčiai, lietuvystei, giminėms, 
o dabar pasilikau tik reikalams, kurie man numirus reikės 
atlikti“. Galop pridūrė dar: „Tegu visa dvasiškija myli Baž- 
nyčią ir lietuvystę visa savo širdžia, o ne liežuviu, tai auk- 
štai pakils tuodu dalyku...“ 

Šventi žodžiai, parodantieji, kas užvis rūpėjo kun. Pelik- 
sui. Visą amžį jis buvo geras lietuvis ir geras kunigas. Taigi 
ir mirtis jo buvo tikrai kunigiška. Dažnai jis meldėsi, kad 
Dievas suteiktų jam trumpą paskutinę ligą. Viešpats ir 
išklausė jo maldą. — Dieną prieš mirdamas kun. Peliksas 
atliko išpažintį ir nors dideliu vargu, betgi atlaikė maldingai, 
su ašaromis paskutines mišias. Neilgai trukus prasimušė pro 
burną kraujas, ir nuo to kraujo plūdimo kun. Peliksas an- 
trą dieną persiskyrė su šiuo pasauliu. 

Nabašninko gyvenimas ir mirtis teesie pavyzdžiu visai 
Lietuvos kunigijai. Jis nebuvo didvyris, laikė save menku 
ant mažo pastatytuoju Dievo tarnu, bet visą savo amželį 
išbuvo ištikimiausias Dievo valios vykintojas, to dėl ir neabe- 
jojame, jog užsipelnė Dievo ištikimiesiems tarnams paža- 
dėtąją laimę dangaus karalystėje. 


Kun. Mykolas Skarupskis. 


(1830 — 1914) 


Artimos, lengvai prieinamos mokyklos yr padėjusios ne 
vienam kaimiečių vaikui išeiti į žmones. Ši bendra pastaba 
galima pritaikinti ir kun. M. Skarupskiui, kurio gyvenimą 
trumpai surašęs laikau savo pareiga visuomenei paskelbti. 

M. Skarupskis yr gimęs 1830 m. Mielagių kaime Kėdai- 
nių parapijoj. Kadangi pirmoj XIX a. pusėj Kėdainiuose 
buvo įsteigta vyrų gimnazija, tatai tėvai leido Mykolą ten 
mokytis. Mokestis už mokslą buvo pigus, vos 5 rub. metams, 
valgį tėvai statydavo iš namų, taigi leidimas Mykolo į 
mokslus nesudarė didelės naštos tėvams. Drauge su Mykolu 
mokinosi ir mano dėdė, miręs Kriukų klebonu, kun. Stasys 

Dambrauskas, išleidęs mane į mokslus. Mykolas taipgi buvo 
man dėdė, tik tolesnėįj kartoj. 

Mokslas Kėdainių gimnazijoj buvo neblogai pastatytas, 
Mokyta jau rusų kalba, tik tikybą kapelionas kun. Putra- 
mentas tedėstė lenkiškai. Jis prižiūrėdavo ir mokinių pa- 
sielgimą. Tvarka ir disciplina tiek gimnazijoj, tiek už jos 
sienų buvo griežta. Išdykautojai buvo baudžiami net kūno 
bausmėmis. 

„ Mykolui mokslas gerai sekėsi, nes jis turėjo tam įgimtų 
gabumų. Bet tėvams aukštesniems mokslams eiti lėšų netu- 
rint, baigęs keturias klases, Mykolas kartu su kitais draugais 
1852 m. įstojo Varnių seminarijon. Ją išėjęs, buvo 1855 m. 
vasario 11 (23) d. pašvęstas kunigu. 

Pirmąją vietą vyskupas paskyrė jam Skapišky. Parapijos 
bažnylėlė buvo sena ir ankšta, o daili buvusiojo vienuoly- 
no mūro bažnyčia stovėjo tuščia rusų valdžios uždaryta. 
las taip puikiai pavedė derybas su rusų valdininkais, kad 
graži vienuolyno bažnyčia buvo atidaryta ir atiduota vietos 
klebonui. Dėl šio laimėjimo parapijiečių džiaugsmas buvo 
neapsakomas. 

Tinkamai įvertindamas kun. Mykolo sumanumą, vysk. 
Valančius perkėlė įį iš Skapiškio Zarasuosna klebonu. Mat, 
čia buvo pradėta statyti nauja mūro bažnyčia, bet nepa- 
baigta. Kun. Mykolas su visa jaunystės energija ėmėsi to 
naujo darbo ir trumpu laiku pabaigė bažnyčios mūrijimą. 
Bet čia jauną kleboną ištiko netikėtas smūgis: naujos bažny- 
čios skliautuose išilgai pasirodė didelis plyšys, lyg bažnyčios 
sienos būtų pasirengę griūti. Pigu suprasti, kiek tai kun. My- 
kolui teko perkentėti dėl šio dalyko. Bet jis ir čia nenusi- 
minė: suieškojo greit gerą meistrą; šis netrukus surado skliautų 
skilimo priežastį: mat, pasirodė, kad mūrijusieji bažnyčios 
pamatus pasielgė nesąžiningai, po viena bažnyčios siena vie- 
ton mūrinių — dėdami medinius. Medžiams apipuvus, ši 
siena ir ėmė šlietis į šalį. Suradęs tą mūrininkų šelmystę, 
gabus meistras netik pamatus sustiprino, bet pašlijusią sieną 
pirmykščion padėtin atvarė, taip kad plyšys savaime pra- 

nyko. Pataisyta tuo būdu Zarasų bažnyčia tebestovi tvirtai 
ir po šiai dienai. 

Beesant kun. Mykolui Zarasuose, ištiko nelemtasis lenk- 
metis. Kaip veiklų ir energingą žmogų, lenkai stengės pa- 
traukti savo pusėn ir kun. Mykolą, kas jiems dalimi ir pa- 
vyko. Mat, jis kaip daugelis kitų anų laikų inteligentų poli- 
tikos srity neskyrė Lietuvos reikalų nuo Lenkijos. Tą ideo- 
logiją stiprino jame slapti iš užsienių gabenami Mickevi- 
čiaus, Krasinskio, Slovackio ir kitų lenkų patriotų veikalai. 
Juose buvo nurodoma vienintelis priešas — Rusija; apie santy- 
kius tarp Lenkijos ir Lietuvos nebuvo tuomet nė kalbos. 
Liublino ūnija buvo laikoma šventenybe. Taigi lenkams ke- 
liant maištą prieš Rusiją, kiekvienas anų laikų inteligentas 
Lietuvoje laikė savo pareiga padėti lenkams, nes kitoniškai 
būtų užsitraukęs „išdaviko“ bei „maskolio“ vardą. 

Taip nusistatęs ir drauge būdamas labai karšto būdo, 
kun. Mykolas negalėjo išsilaikyti pasyviai. Tiesa, neėjo jis 
su ginklu mušti maskolių, kaip kun. Mackevičius, bet padėti 
sukilėliams amunicijos ir provianto statymu neatsisakė. 
Darė tai labai atsargiai, per ištikimus žmones, bet gi tokiam 
mažam miestely, kaip Zarasai, sunku buvo paslaptis išlaikyti. 
Užuodė tai žydeliai, o vienas iš jų už pinigus įdavė rusams. 

Bematant kun. Mykolas suareštuotas ir nugabentas Dina- 
barko tvirtovėn. Per keletą mėnesių buvo laikytas atskiroj 
kameroįj ir nuolat rusų tardonias. Rusai nujautė kun. My- 
kolą lenkus palaikius, bet neturėjo tikrų įo kaltės įrodymų. 
To dėl ilgai ji kvotinėjo, statydami vylingų klausimų, bene 
pasirodys savo atsakymuose pats sau prieštaraująs. Sakė, 
kad kiti prisipažinę ir jį išdavę, to dėl jei neprisipažinsiąs 
kaltas, būsiąs sušaudytas; tik atviras prisipažinimas tegalįs 
ji išgelbėti nuo mirties. 

Bet rusai tardytojai nieko nepešė. Turėdamas daug laiko, 
tvirtovės kazematuose net ir be brevijoriaus paliktas, jis tu- 
rėjo galimybės apgalvoti visus galimus kvotėjų klausimus 
ir prirengti tinkamus atsakymus. Paskelbtoji vylingai mir- 
ties bausmė davė jam progos pagilinti savo dvasiškąjį gyve- 
nimą besirengiant prie mirties. Gilaus tikybos jausmo sti- 
prinamas ištvėrė jis iki galui savo ilgą Golgotą Dinabarke 

tamsioį kameroj belaikomas, dieną ir naktį kareivio saugoja- 
mas ir šio pro durų langelį nuolat dabojamas. 

Galop teismas paskelbė savo salomoniškąjį nusprendimą: 
kadangi kiti kunigai yr dalyvavę sukilime, tai ir kun. M. 
Skarupskis negalėjęs nedalyvauti. Už šią kaltę ir siunčiamas 
visam amžiui Sibiran, Tomsko gubernijon. 

Ten nuvykęs ir neturėdamas iš ko pragyventi, gavo sam- 
dytis žemės, plėšti dirvonus ir iš savo ūkio gamybos mai- 
tintis, dirbdamas išvien su kitais panašiais ištremtais Sibi- 
ran kunigais. Pragyvenimas Tomske buvo gan lengvas, bet 
dirbti lauke vasaros metu buvo tikra kankynė dėl neapsa- 
komos daugybės uodų, kurie ten dideliausiais debesiais la- 
kiodavo. Vienatinis nuo jų apsigynimas buvo dūmai. Nema- 
žiau kamuodavęs jį taip pat ir savo krašto pasiilgimas. 

Išbuvęs Sibire 11 metų, gavo galop leidimą grįžti arti- 
miausion Lietuvai — Kuršo gubernijon. Apsigyveno iš pra- 
džių Laukesoj be vietos. Po kiek laiko vysk. Beresnevičius 
išgavo iš rusų valdžios teisę skirti grįžusius iš Sibiro kuni- 
gus vikarais. Tokiu vikaru buvo paskirtas ir kun. Mykolas 
Alernėn. Tai buvo grynai baltgudiška parapija. Padėtis 
buvo nekokia. Vyskupas, skirdamas kun. Mykolą oficialiai 
vikaru, neolicialiai leido eiti jam klebono pareigas. Skirda- 
mas vėl olicialiai jauną kunigą klebonu, neoficialiai paaiš- 
kindavo, kad jis siunčiamas ten būti vikaru. Kai pasitaiky- 
davo jaunas kunigėlis ramus, doras, viskas būdavo gerai. 
Bet nestigdavo ir tokių, kurie pasinaudodami savo olicialiu 
klebono titulu pridarydavo kun. Mykolui nemalonumų. Bet 
to nežiūrėdamas, jis uoliai darbavos, švietė tamsius baltgu- 
džius, apgynė Alernės bažnyčią nuo Kuršo baronų, suma- 
niusių paversti ją protestantų kirke. Byla dėl tos bažnyčios 
tęsės gan ilgai, kun. Mykolui teko padėti daug energijos ir 
skatiko. Bet jo žygis pasibaigė pilniausiu ir galutinu kata- 
likų laimėjimu. Kitą bažnyčią ant savo nupirkto žemės skly- 
po pastatė Boruvkoj, nutolusioj nuo Alernės apie 20 su 
viršum kilometrų. Tai padarė dėl patogumo vietos gyven- 
tojams, kurie dėl tolumo labai retai teateidavo bažnyčion. 

Taip besidarbuodamas išbuvo Alernėj ištisus 25 metus. 
Tačiau visiškai su ja apsiprasti negalėjo. Širdis jį traukė 

prie lietuvių. Bet kadangi Lietuvon rusų valdžia jo neleis- 
davo, tatai paprašė, kad vyskupas bent perkeltų jį Lauke- 
Prašymas buvo išpildytas ir kun. Mykolas pagalios atvyko 
Laukeson. Čia jis pradėjo lietuviams sakyti lietuviškus pa- 
mokslus, o po kiek laiko įvedė ir lietuviškus giedojimus kas 
antrą sekmadienį. Kaip paprastai, lenkai pakėlė triukšmą 
ir pridarė kun. Mykolui nemaža nemalonumų. Tačiau įvesta 
reforma liko iki pat karui. Be to kun. Mykolas nupirko 
prie bažnyčios dešimtinę žemės, apsodino dailiai eglelėmis 
ir atidavė parapijos kapams padidinti. Iš vietos dvarininko 
išgavo klebonijos žemės, buvusios ikšiol pono nuosavybe, 
pripažinimą bažnyčiai. Buvo besirengiąs ir seną Laukesos 
medinę bažnytėlę sugriauti ir naują dailią mūro bažnyčią 
pastatyti. Tam tikslui buvo suveždinęs 25 kub. sieksnių 
akmenų. Bet išgyvenęs Laukesoį 12 metų ir apsilpęs, persi- 
kėlė į Radviliškio altariją. Išbuvęs čia lygiai metus, persi- 
skyrė su šio pasauliu 1914 m., birželio 13 (26) d. sukakęs 
80 metų amžiaus, nepamatęs nei didžiojo karo, nei nepri- 
klausomos Lietuvos. Palaidotas Radviliškio kapuose. 


* * 
* 


Iš šio trumpo gyvenimo aprašymo matom, kad kun. M. 
Skarupskis yra užsipelnęs paminėjimą labiausiai tuo, kad 
įis buvo vienas iš pirmųjų kovotojų dėl Lietuvos nepriklau- 
somybės. Jis troško matyti savo kraštą atvaduotą iš po 
Rusijos jungo. Tuo tikslu jis gera valia rėmė sukilėlius ir 
tuo savo dalyvavimu kovoje prieš rusus griežtai nusistatė, 
kaip nepriklausomos Lietuvos šalininkas. Visi jo tolesnio 
gvvenimo vargai plaukė savaime lyg neišvengtinos pasėkos 
iš to jo giliai patriotiško nusistatymo. 

Kaip aktingas lenkmečio dalyvis, kun. Mykolas tvirtai ti- 
kėjo sukilimo reikalingumu ir naudingumu ir iškalbingai 
įrodinėdavo, kiek gera lenkmetis yr Lietuvai padaręs. Ar 
tie įrodymai turėjo pamato, tuo buvo galima labai abejoti. 
Neabejotina tik viena, kad sukilimas yr padaręs gera pačiam 
kun. Mykolui, duodamas jam progos geriau pažinti moralinę 

mūsų ponų vertę. Savo jaunystėje jis buvo visur mielas 
svečias mūsų ponų dvaruose. Jauną, gyvą, skaistaveidį ir 
šviesų kunigėlį ponai ir ponios mielai pas save kviesdavo 
ir vaišindavo. Iš čia kun. Mykolas kad ir negalėdavo ne- 
matyti ponų daromų skriaudų baudžiauninkams, bet gi at- 
virai nedrįsdavo jų kaltinti ir net dalimi idealizuodavo po- 
niją, sužavėtas jos aukštesne kultūra. Sukilimas padarė 
galą toms gražioms iliuzijoms. Besėdėdamas Dinabarko kaz-- 
matuose, kun. Mykolas gavo patirti, kad ne vienas iš mūsu 
ponelių, gelbėdamas save nuo mirties, yr išdavęs rusams 
savo draugus. Gyvendamas Tomske, kur taip pat buvo nema- 
ža ištremtų ponelių, turėjo progos geriau pažinti toli ne 
idealinį jų gyvenimą. Taigi grįžęs iš Sibiro, buvo visai nusi- 
kratęs savo jaunystės pažiūrų į poniją: matė dabar aiškiai, 
kad tas, seniau garbus luomas, ima kaskart labiau moraliai 
ir materialiai žemyn slinkti, savo kraštui beveik nieko gera 
nedarydamas. 

Daug sunkiau buvo kun. Mykolui nusikratyti senais len- 
kiškais idealais, paremtais Liublino ūnija. Dėl jų jis dalyvavo 
lenkmety, dėl jų jis kentėjo, buvo ištremtas. Taigi man pra- 
dėjus jam aiškinti, kad tie lenkų idealai mums svetimi, kad 
lietuviai turi savo naujų idealų, nesiduodavo susyk įkalbamas. 
Bet kai lietuviams pavyko atgauti spaudą ir prasidėjo žymes- 
nis tautinis judėjimas Lietuvoje, kun. Mykolas jį palaikė, įsi- 
rašė Šv. Kazimero Draugijon, prenumeravo lietuviškus laik- 
raščius, platino lietuviškas knygeles lietuvių laukėsiečių tarpe, 
rūpinos palaikyti lietuvystę Laukesos ir Gryvos bažnyčiose 
ir elgės kaip tikras lietuvių patriotas. 

Kaip žmogus kun. Mykolas buvo karšto būdo, greit už- 
sidegdavo pykčiu, bet greit ir atlyždavo. Turėjo gerą iškalbą, 
jo kateketiški pamokslai savo laiku buvo garsūs ir mielai 
žmonių klausomi, nes sakydavo jautriai, vartodamas origina- 
lius prilyginimus ir taikindamas savo išvedžiojimus daugiau 
į klausytojų širdį negu į protą. Ir pats savo gyvenime va- 
duodavos ne tiek šalta logika, kiek savotiška intuicija. Jos 
dėka greit orientuodavos kiekviename, dalyke ir prieidavo 
neretai tokių originalių kombinacijų, kad paprastam žmogui 
tik tekdavo stebėtis, iš kur jam tai galvon ateidavo. Todėl 

visokiais reikalais pas jį plaukte plaukdavo žmonės ir jis nei 
vieno neatleisdavo neišklausęs ir nepataręs kas daryti. 

Drauge turėjo tvirtą energingą pobūdį, pasiimtą darbą 
stengdavos išvesti iki galo ir tai jam dažniausiai pavykdavo. 

Kaip praktikos žmogus, turėjo daug žinių apie ūkio ir 
sveikatos reikalus, bet mėgo ir literatūrą. Lenkų klasikus 
buvo kiaurai perskaitęs, o taipogi domėjosi ir rimtesnais fi- 
losofijos -religijos veikalais. Turėjo nemažą ir neblogą biblio- 
teką, kurią mirdamas paliko Žemaičių Seminarijai, tik karui 
užėjus ji, deja, nesuskubta Kaunan pasiųsti. 

Pastarąjį savo gyvenimo dešimtmetį, sveikatai menkėjant, 
buvo pasidavęs savotiškam pesimizmui, lengvai tikėdavo pas- 
kaloms, kad tas ir tas prieš jį intriguojąs, norįs įį iš Laukesos 
išstumti. To pesimizmo pagautas įtarinėjo net savo gimi- 
naitį ir auklėtinį kun. Juozą Skarupskį, vikaravusį pas jį, 
nusiskųsdamas man, kad ir šis varęs prieš jį agitaciją para- 
pijoj. Visa tai buvo grynas įsivaizdavimas, blogų žmonių kur- 
stomas, kad galėtų lengviau išnaudoti senelį kunigą ir iš jo. 
pasipelnyti, kol galima. Aš bandžiau išsklaidyti tuos nepa- 
matuotusįtarinėjimus, bet kun. Mykolas kalbėjosavo.;Šis liūdnas 
faktas įrodo dar kartą, kad kūnui senstant neretai silpnėja 
ir žmogaus dvasiškos jėgos; mintis ima nebeklausyti logikos 
dėsnių ir mėgsta sau eiti palaida, vedama vien liguistos vaiz- 
duotės ir neaiškių emocijų, kaip pas vaikus. Tokio suvai- 
kėjimo, deja, neišvengė ir kun. M. Skarupskis. Baisus Dina- 
barko kalėjimas ir ilgas iki paskutiniam laipsniui nervų įtem- 
pimas negalėjo nepalikti pasėkų ir neatsiliepti senatvėje. 
Ne buvo tai tikra psichiška liga, bet tiktai bendras dvasios 
jėgų apsilpimas, nes sąmonę jis išlaikė pilną, iki galui. 

Daug iškentėjęs gyvenime, teilsis bent nūn ramybėje ir 
tegauna gausų užmokesnį už tą gera, ką žmonėms gyvenda- 
mas yr padaręs. Tojo gi gero kun. Mykolo buvo padaryta 
nemaža. !) 


opŲ, Ši, bent kiek sutrumpinta, biografija buvo paskelbta „Vienybėje“ 
m. 


TEBEGYVIEJI. 


Kan. Kazimieras Prapuolenis. 


Kovo mėn. 1 d. 1928 m. sukako lygiai 70 metų nuo žy- 
maus mūsų veikėjo kanauninko K. Prapuolenio gimimo. Dė- 
liai to tariuos bus ne pro šalį priminus mūsų visuome- 
nei bent žymesniuosius mūsų garbaus Jubiliato gyvenimo 
bruožus. 

Jis yra gimęs kovo 1 d. 1858 m. Lauckaimy, Suvalkijoj. 
Jo tėvas, urėdaudamas vietos ponų dvaruose, buvo sulenkė- 
jęs pusinteligentis, motina — prūsaitė, kalbėjusi savo gimtąja 

plattdeutsch'o tarme. Dar vaikas būdamas, kan. Kazimieras 
savo tėvų namuose yra pramokęs kalbėti lenkiškai, vokiškai 
ir lietuviškai. Pastarosios kalbos, kaip mužikiškos, Kazimiero 
tėvas nemėgo ir savo jai nepalankumo nuo vaikų neslėpė. 

Tačiau Kazimieras nuo pat jaunystės instinktyviai linko į 
niekinamąją lietuvių kalbą, brangino ją gimnazijos mokslus 
eidamas, neužmiršo jos ir Petrapilio seminarijon įstojęs. 

Čia, kaip pasižymėjęs savo gabumais, 1881 m. buvo pa- 
siųstas Dvasiškojon Akademijon teologijos aukštesnėms stu- 
dijoms. Vienerius metus su gerb. Jubiliatu teko ir man Aka- 
demijoj drauge išbūti ir nekartą vakarais, besivaikščiojant 
Akademijos koridoriais, apie lietuvybės reikalus su juo šne- 
kėtis. Mane sužavėjo jis savo dailia lietuvių kalba, švelniu 
sąmojingumu ir savo mokėjimu greitai kiekviename dalyke 
orientuotis. 

Kun. Kazimierui Akademiją baigus, mudviejų keliai per- 
siskyrė. Aš patekau ištrėmiman, o vėliau Kaunan, o jis pasi- 
liko Petrapily. Dailiai mokėdamas rusų kalbą, jis buvo pa- 
skirtas sekretoriauti Metropolijos Kūrijoj. Savo sekretoriavi- 
mą jis yra pradėjęs prie metropolito Gintauto, tęsė tą darbą 
ir prie jų įpėdinių Kazlausko, Klopotausko, o taipgi ir prie 
laikinai valdžiusių metropoliją prelatų Daugėlos, Denisevi- 
čiaus ir vysk. Niedzialkovskio. 

Būdamas tokioj įtakingoje vietoje, kun. Kazimieras mo- 
kėjo savo šefams įtikti ir juos pilnai patenkinti, o drauge ir 
su Tikybų Departamentu gerus diplomatiškus santykius pa- 
laikyti. 

Kadangi lietuvių kolonija Petrapily anais laikais buvo di- 
delė, o vietos bažnyčiose lietuvių kalba neturėjo jokių teisių: 
tai kun. Kazimieras, vietos lietuvių inteligentų palaikomas, 
toliai klabino Petrapilio Metropolijos Kūriją, kol, pagaliau, 
išgavo Petrapilio lietuviams katalikams lietuviškus pamoks- 
lus ir giedojimus kai kuriose Petrapilio bažnyčiose. 

Šis lietuvių laimėjimas sukėlė prieš kun. Kazimierą di- 
džiausį lėnkų endekų inirtimą. Jie vienu balsu šaukė: tai 
Prapuolenio darbas. 

To dėl, kai Petrapilio Metropolitu buvo paskirtas lenkas 
grafas Šembekas, lenkai endekai ėmė skųsti jam" kun. Kazi- 

mierą, kaltindami jį kaip didžiausį rusams parsidavusį lie- 
tuvį šovinistą, ir reikalauti, kad neatidėliojant atsatytų jį nuo 
sekretoriavimo metropolijos kūrijoj, nes jei to nepadarysiąs 
tuojau, tai Prapuolenis, apdūmęs galvą jo pranokėjams, ap- 
dumsiąs ir jam galvą ir jį patį pavergsiąs. Šembekas skun- 
dikų paklausė ir, dar neatvykęs Petrapilin, kun. Kazimierą 
pašalino nuo sekretoriavimo. 

Tokiu lenko metropolito pasielgimu pasipiktino net pati 
rusų valdžia ir, norėdama metropolitą įgelti, paskyrė kun. 
Kazimierui (jo visai neprašoma) pensiją iki gyvos galvos. 

Išvytas iš Petrapilio kun. Kazimieras apsigyveno Seinuose. 
Turėdamas daug atliekamo laiko, pradėjo tyrinėti Lietuvos 
ir Lenkijos istoriją ir rankioti medžiagą Lietuvos bažnyčios 
istorijai. Drauge bendradarbiavo vietos katalikų organe „Šal= 
tinyje“. Bet kadangi anais laikais Seinų dvasiškijos šulai — 
Antanavičius, Blaževičius, Jatbrzykowski (dabartinis Vilniaus 
arkivyskupas) vedė lenkišką politiką, tatai to nepakęsdamas, 
kan. Kazimieras persikėlė Kaunan. 

Čia niekieno nekliudomas atsidavė istožijos tyrinėjimui, 
perskaitė daugybę tos rūšies veikalų, ir naudodamasis vie- 
nais tik lenkų šaltiniais, 1911 m. išleido brošiūrėlę „Polscy 
Apostolowie Litwy“, nurodydamas joje, kaip lenkai nau- 
dojos kat. bažnyčia savo politikos tikslams Lietuvoje. Šis kun. 
Kazimiero rašinys sukėlė didelį triukšmą lenkų tarpe. Pats 
Obstas parašė jos kritiką, kur buvo daugiau plūdimų, negu 
faktiškos argumentacijos. Atsakydamas į tai kun. Kazimieras 
1913 m. išleido storoką tomą vardu: „Polskie Apos- 
tolstwo w Litwie“ (szkic historyczny 1387 —1912), kur 
išsamiai nurodė, kiek žalos lietuviams yra padarę lenkai, 
pavergdami Lietuvos bažnyčią savo polonizatoriškos politikos 
įrankiu. Tą pat klausimą jis yra išdėstęs plačioje lietuviškai 
parašytoje stūdijoje „Katalikiškoji lietuvių pamoks- 
lija“ (sk. „Vadovo“ nr. 4 — 12). Be to, jo yra išleista lietu- 
viška brošiūra „Moteriškė“ ir paskelbta nemaža straipsnių 
įvairiuose lietuviškuose laikraščiuose. 

Kai pirmoji lietuvių maldininkų kelionė Romon 1908 m. 
yra pirštu prikišamai parodžius lenkų intrigas Vatikane, lie- 
tuvių kunigų tarpe kilo sumanymas pasiųsti Romon savo 

neoficialinį atstovą, kad gintų Lietuvos bažnyčios reikalus 
prie Apašt. Sosto. Vienatinis kandidatas ton vieton buvo nu- 
odytas kun. Kazimieras. Kiek pagalvojęs, jis prisiėmė tą mi- 
siją, juoba, kad rusų valdžia sutiko pavesti jam savo žinioje 
buvusiąją šv. Stanislovo bažnyčią Romoje. Čia jį beklebo- 
naujantį ir beprižiūrintį esamą prie tos bažnyčios priglaudą ') 
ir užtiko Didysis karas, iškėlęs aikštėn Lietuvos vardą ir jos 
nepriklausomybės klausimą. Supratęs to klausimo svarbą, 
kun. Kazimieras, kiek galėdamas, stengės populerizuoti Lie- 
tuvą italų spaudoje, davinėjo italų žurnalistams įvairių in- 
formacijų apie mūsų kraštą ir įo padėjimą karo metu. Jis 
padėjo taip pat pral. Olšauskiui iš Benedikto XV išgauti pa- 
skelbimą atskiros „Lietuvos dienos“ aukoms rinkti nukentė- 
"jusiai nuo karo mūsų tėvynei. Taip besidarbuodamas, išbu- 
vo Romoj iki mūsų valdžios buvo paskirtas oficialinis atsto- 
vas prie Vatikano prel. Narjausko asmenyje. Tuomet laiky- 
damas savo misiją baigtą, kun. Kazimieras pargrįžo Lie- 
tuvon. 

Čia jam, kaip geram bažnytinių dalykų žinovui, mūsų 
valdžia buvo pavedus suorganizuoti ir sutvarkyti atskirą ti- 
kybų departamentą. Jubiliatas uoliai darbavos čia keletą 
metų. Bet sunki liga, kuri jam prieš kelerius metus teko 
persirgti, pakirto jo jėgas. Jausdamasis nebegalįis ilgiau tin- 
kamai besidarbuoti valdžios įstaigoje, gera valia atsistatydino 
ir persikėlė Palangos altarijon, pasirinkęs ją savo poilsio 
vieta. Bet ir čia neužmiršta retkarčiais parašyti vieną kitą 
įdomų straipsnį į mūsų laikraščius. 

Iš šios trumpai suglaustos gerb. Jubiliato biografijos kiek- 
vienam, manau, yra aišku, kad kan. Kazimiero gyvenimas 
yra praslinkęs nuolatiniuose darbuose mūsų tėvynės, tauty- 
bės ir Bažnyčios naudai ir kovose už lietuvybės teises. Kiek 
yra jo nuveikta darbų, tiek jo įsigyta nuopelnų. Dėliai to ir 
nenuostabu, kad mūsų visuomenė ir Jubiliato draugai reiš- 
kia karšto noro šį jo jubiliejų tinkamai pagerbti. Aš neabe- 
joju, kad tai ir bus padaryta. 


I) Sk. jo straipsnį: „Viešnamis prie šv. Stanislovo Bažnyčios Ry- 
me“. „Draugija“, 1923, 7—8 n-ris. 

Be „Šaltinio“ ir „Vadovo“ gerb. Jubiliatas buvo nuolatinis 
„Draugijos“ bendradarbis. Stai žymesnieji jo straipsniai, ku- 
rie jo buvo paskelbti „Draugijoj“: 

1. „Pana“ ar „Mergelė“? „Dr.“ 46 n-ry. 

2. Lenkiškoji katalikystė Lietuvoje. „Dr.“ 59 n-ry. 

3. A. Kumulejaus pranešimas apie aprūpinimą 20 klierikų 
lietuvių Vilniaus Seminarijoj 1595 m. „Dr.“ 59 n-ry. 

4. Neįvykusios Lietuvos konstitucijos 100 m. sukaktuvės. 
„Dr.“ 60 n-ry. 

"5. Penktojo šimtmečio Gardelio ūnijos sukaktuvės „Dr.“ 
70 n-ry. 

6. Memorialas apie Lietuvos vyskupijas. „Dr.“ 1923 m., 
3—4 n-ry. 

7. Pašalpinis Rusijos kat. dvasiškijos kapitalas. „Dr.“ 1923, 
5—6 nr. 

Keturi pirmieji straipsniai pasirašyti jo slapyvardžiu Ku- 
nigas Apysenis, 0 likusieji jo tikruoju vardu. ') 


5 Sk. „Ryto“ 1 kovo, 1928 m. n-rį. 


Kan. Juozas Tumas-Vaižgantas. 


(Jam šeštąją dešimtį metų baigus).*) 


Leistas į Dievo Kūrėjo paveikslą ir panašumą kiekvienas 
žmogus turėtų pasižymėti savo kūrybos gaminiais, būti mažas 
kūrėjėlis, papildytojas Dievo kūrybos žemėje. Bet, deja, tikru- 
moje taip nėra. Žymus žmonių daugumas beveik jokios kūry- 
bos neparodo, o nemaža yra ir tokių, kurie ne tik nieko nau- 
ja nesukuria, bet dar kas kitų sukurta, griauna, ardo, naiki- 
na, parodydami tuo vien savo neigiamąjį bei velniš- 
kąjį sugebėjimą destrukcijos darbą varyti. Kai kas vadina 
tai neigiamąja kūryba, nes ji yra teigiamosios 
bei tikrosios kūrybos priešingybė, panašiai, kaip velnias 
amžinas griovėjas yra Dievo Kūrėjo priešingybė. O 


*) Sk. „Tiesos Kelias“ 1929 m. 9-11 nr. 

kadangi griauti yra daug lengviau, 'negu statyti, o da lengviau 
nieko neveikti, tai ir nenuostabu, kad nieko neveikėjų turim 
be galo daug, griovėjų — daugiau, kaip reikia, o tikrų kūrė- 
jų vos mažytę saujelę. 

Būdami reti, kaip auksas, jie ir brangesni, neg auksas. Dė- 
liai to kultūringos tautos juos brangina ir gerbia, jais di- 
džiuojas ir gėris. Nestinga jų ir Lietuva. Jų vardai mūsų 
visuomenei gerai žinomi, taigi ir nėra reikalo apie visus 
juos čia kalbėti. Savo laiku jie bus tinkamai įvertinti ir pa- 
gerbti. Tačiau pro vieną jų, būtent, pro kan. Juozą Tumą, 
aš negaliu praeiti visai tylomis. Jo šįmet rugsėjo 20 d. 
įvykstąs 60 metų amžiaus ir drauge 40 metų rašto darbo 
jubiliejus verčia mane pabrėžti bent trumpą garbaus Jubi- 
liato paminėjimą. Mielai imuos to darbo, nes „Pragiedrulių“ 
autorius yra man labai brangus žmogus. 

Bet iš kitos šalies mane ima baimė, ar aš ištesėsiu tai 
padaryti, kaip reikiant, nes Tumo-Vaižganto asmeny tiek 
yra įvairiausių aspektų, kad labai lengva jų vienas kitas ne- 
pastebėtas praleisti. Nes kalbant apie Tumą, reiktų jame 
apibūdinti: žmogus, kunigas, kalbėtojas, visuomenės veikė- 
jas, politikas, rašytojas, publicistas, beletristas-kūrėjas, lite- 
ratūros istorikas, folkloro rinkėjas, archeologas, kalbininkas, 
lietuvis, tautininkas, patriotas, profesorius, mokslininkas, 
kritikas, teologas, ir t.t. ir t.t. Kiek čia išskaityta įvairių al- 
žvilgių, tiek ir įvairių temų disertacijoms bei monogralijoms 
apie Tumą. Tikiuos, ilgainiui mūsų darbštūs studentai jų ir 
prirašys. Tuo gi tarpu, kol to nėra, kol nesurinkta reika- 
linga medžiaga, apie pilną Tumo apibūdinimą nėr ko nė sva- 
joti. Tam mes visai neturim reikalingų šaltinių. Nes paties 
Tumo autobijogratijos („Lietuvos Albume“ ir jo Raštų XIV-me 
tome) yra trumputės, pilnos spragų ir trūkumų: greičiau tai 
tik chronologiškas įo gyvenimo įvykių .sąrašas. Liūdo Giros 
parašytoji Tumo-Vaižganto biografija, kad ir yra pilnesnė, 
bet teužima vos 17 psl. ir baigias 1921 metais.) O tuo tar- 
pu pilnas Tumo gyvenimo aprašymas mums labai reikalin- 
gas. Nes kad ir nėra beveik Lietuvoje inteligento lietuvio, 


1) Sk. Vaižganto Raštų I t, 5—22 pusl. 

kurs būtų Tumo nematęs, tačiau tame gausingame jo draugų 
ar gerbėjų būryje vargiai bau susiras vienas kitas, kurs 
tikrai žinotų, kas yra mums Tumas ir galėtų teisingai įver- 
tinti įo nuopelnus Lietuvai. Ypač maža kas težino apie Tu- 
mą, kaipo bažnytinį rašytoją ir veikėją. Šį pastaroji aplin- 
kybė ir paragino mane imtis plunksnos ir pagaminti „Tie- 
sos Keliui“ šį rašinį. 


Kan. J. Tumo gyvenimas. 


Savo kilme kan. Tumas yra aukštaitis, nes gimęs Ro- 
kiškio apskr., Aluotų valsčiaus, Svėdasų par., Malaišių so- 
džiuje 1869 m., rugsėjo mėn. 8 (20) d. Tą sodžių puošia gra- 
žus Malaišos upiūkščio slėnys Puikios ir Malaišių apylinkės. 
Juodonių, Yvodų, Graužių, Kovynės, Pakalninės miškeliai, 
Popšutės, Pagrubio, Gaidžio, Valiulio kalneliai, Juodonių pi- 
liakalnis, Alaušo, Beragio, Juodžio, Vasinto ežerai, klampios 
tarpinės balos, smėliakalniai, paversmiai, parudimės ir dau- 
gybė kitiems menkų, bet Jubiliatui brangių vietelių, yra jį 
įaunystėj džiuginę, žavėję slaptu savo grožiu ir padarę iš jo 
tos šalies Kolumbą ir Homerą. 

Jo tėvas Anūpras Tumas, žemo ūgio, bet pečiuitas Žmo- 
gelis, buvo lėtas, darbštus, vidutiniškai pasiturįs kaimo ūki- 
ninkas; turėjo jis 24 dešimtines žemės, dėl to ir buvo kai- 
mynų vadinamas „valakininku“. Motina Barbora Baltuškaitė 
iš Kunigiškių, geros širdies, greito būdo ir didelio maldingu- 
mo moteriškė, savo sūnaus Juozo gimimą šv. Panelės dieną, 
„per pat sumą“ palaikė ypatingu Dievo malonės ženklu ir 
tą pat valandą paaukojo Dievui — tesie kunigas, jei tik iš- 
augsiąs sveikas. Jam paūgėjus, ta kryptimi ir buvo kreipia- 
mas jo gyvenimas. Šeimoje jis buvo 10-tas vaikas. 

Pradžios mokslą gavo jis Kunigiškių pradedamoj mo- 
kykloj. Išėjo jį per dvi žiemas. Mokytojas, senatikis Vasilio- 
nok, nustebintas tokiuo „fenomenu“, davė Tumui entuzi- 
astingą pagyrimo lapą, kuris daug nusvėrė, stojant jam į 
Dinabarko realinę mokyklą. Mokslą ėmė Juozelis daugiau 
pastabumu ir atmintimi. Aritmetikos veiksmus dirbo kuo- 

geriausiai, visai nesuprasdamas jų reikšmės. Atmintinai ga- 
lėjo per vieną valandą išmokti bet kurią Krylovo pasakėčią, 
taip pat nesuprasdamas jos prasmės. Taigi visas jo pradžios 
mokslas buvo lygus nemokėjimui. Tas nieko nemokėjimas 
tepasirodė, kai reikėjo išlaikyti konkursinis kvotimas į pir- 
mą klasę. Bet padėjo Juozeliui pasamdytas repetitorius, su- 
rusėjęs latgalietis Krepiš, kuris per 3-4 savaites daugiau įį 
išmokė, negu Kunigiškių mokytojai per dvi žiemas. Čia jis 
suprato mechaniškų savo darbų prasmę ir. 1881 m. daugiau 
savo temperamentu, negu žinojimu laimėjo konkursą ir pa- 
teko pirmon klasėn. Realinėį mokykloj mokės gerai, nuo 
pat antros klasės laimėjo stipendiją ir pagyrimą. Vis dėlto 
išleidžiamoje šeštoje klasėje dėl silpnos sveikatos gavo išbūti 
dvejus metus ir atestatą telaimėjo 1888 m. jau vidutiniškai. 

Nuo penktos klasės per trejus metus gyveno ir mokės 
savarankiškai. Ypač jam sekdavosi rašto darbai. Rašinėjo jis 
rusiškai eilėraščius ir pasakojimus. Jie buvę gan vykę, tik 
žuvę. Mokytojai jį protegavo, bet perdideliais darbais po 
12 val. kas dieną pats sunaikino savo sveikatą. Pasidarė ma- 
žakraujis ir linkęs prie plaučių ligos. 

Dinabarko realinėį auklėjimas buvo grynai pozitivistiškas. 
Daug matematikos ir gamtos mokslų, o beveik nieko humanita- 
riškų mokslų. Konstatuodamas šį faktą, Tumas savo autobio- 
gralijoj nusiskundžia, kad istorija, literatūra nieko jam ten 
nedavusios ir kad to dėl tekę „lopytis“ draudžiamuose „la- 
vinimos rateliuose“ ir misti Buckle'u, Draper'iu Moleschott'u, 
Lassaliu. Iš jų gavęs nemaža palaidų žinių, bet ištiso pasau- 
lėvaizdžio nesusidaręs, nes jo nuolaikoje materializmas ne- 
radęs tinkamos dirvos. 

Baigęs realinę, Juozas 1888 m. padavė prašymą ir be kvo- 
timų buvo priimitas Kauno dvasiškon seminarijon. Padarė 
tai jis ne dėlto, kad tėvai ir seserys to labai norėjo, bet 
daugiau dėlto, kad rengės mirti, o mirti klieriku, už kurį 
meldžias tiek draugų, jam rodės, būsią išganingiau. Be to, 
nuo savo draugų Povilo Matulionio ir Antano Markelio buvo 
užsikrėtęs lietuviškumu, o lietuviškai dirbti, su lietuviais gy- 
venti tegalėjo gan greit vieni kunigai. 

Į seminariją stojo visai sunykęs kūnu; gal dėl to buvo 

itin nervingas ir linksmas. Tuo laimėjo draugų ir vyresniųjų 
simpatiją. Kaipo realistas, lotyniškai nemokėjo nė paskaityti, 
bet vėliau tos kalbos tiek pramoko, kad tretį kursą galėjo 
baigti net su pagyrimu. 

Ant pozitivistiško vidurinėįj mokykloj patiesto pamato ku- 
nigų seminarija Kaune išauklėjo Tumą romantiku. Lenkiškai 
išmokęs, jis čia pažino didžiausius Vilniaus romantikus, kė- 
lusius savo raštuose senosios Lietuvos garbę. 

Stodamas seminarijon jau susipratusiu „aušrininkų tipo 
tautininku“ lietuviu, Tumas rado joje tokių pat lietuvių pa- 
triotų ir klierikų tarpe. Beveik visi jie laikės tų pat pažiūrų 
į tautybę, skyrės tik savo taktika: vieni buvo griežtesni, siekė 
tautybės tikslų į nieką neatsižvelgdami, kiti atsargesni norėjo 
darbuotis taip, kad neįkliūtų rusų policijai. Tumas priklausė 
pastariesiems, atsargesniems. 

Kaip kitiems, taip ir jam lietuvystės pamatu buvo lietu- 
vių kalba. Dėstė ją tuomet seminarijoj žinomas kalbinin- 
kas kun. Jaunius. Šiam Tumas yr parašęs „savo pirmutinį 
gražiai pavykusį lietuvių kalbos mokėjimo pavyzdį. Semi- 
narijoj įis jau stovėjo priešakyje tautinių organizacijų, nuo 
1889 m. buvo „Varpo“ ėmėju ir jam žinių siuntėju. Bet drauge 
įis organizuoja tarp klierikų draugijėlę lietuviškoms dvasiš- 
koms knygoms leisti, o 1890 m. įstoja į redakcinį „Apžvalgos“ 
komitetą ir siunčia jai nemaž straipsnių, pasirašytų „Juoza- 
po iš Popšutės“ slapivarde. Ją jis sudarė, sekdamas „Liud- 
viku iš Pakievės“ — Jucevičium. 

Bet seminarijoj bebūdamas, Tumas dar labiau ėmė nykti, 
taip kad, nebaigęs antrojo kurso, gavo išvažiuoti neapribotų 
atostogų. Pusantrų metų gydės namie pas tėvus kreozotu. 
Ar kiek padėjo ligoniui tas vaistas, sunku pasakyti. Bet tyras 
sodžiaus oras ir sveikas mocionas pamatinai jį išgydė. 

Pagijęs, jis grįžta Kaunan teologiškų stūdijų baigti, bet 
nemaž nustebina savo draugus nauju nusistatymu — ligi ne- 
bus mokslas baigtas, nesidarbuoti visuomenei, neberašinėti 
į laikraščius... Mat, norint kitus mokyti, reikia pirma pačiam 
mokslo įsigyti. Nuomonė visai teisinga, parodanti, įog-Tumo 
mokėta rimtai žiūrėti į mokslą. To dėl 1890 m. prasidėjęs 
j0 publicistiškas veikimas kuriam laikui visai nutrūksta. 

Pagalios 1893 m. lapkričio 28 d. Tumas pašvenčiamas ku- 
nigu ir siunčiamas Kuršan, Mintaujon. Čia jis tuojau prisi- 
deda prie tenykščios lietuvių veikėjų kuopelės: Jablonskio, 
A. Kriščiukaičio (Aišbės), M. Dovoina - Silvestravičiaus ir M. 
Lozoraičio, kurie visi jau darbavos lietuvių raštijai ir turėjo 
įpročio savybės vakarėliuose skaityti savo raštus. Ton kuo- 
pelėn patekęs, pradeda dirbti publicistikos dirvoje ir Tumas, 
rašydamas „Apžvalgai“ įvairių straipsnių. 

„Bet susikirtęs dėl tautybės su Mintaujos kunigais ir de- 
kanu baronu von der Roppu (vėliau Vilniaus vyskupu), va- 
sarą 1895 m. ištremiamas į Žemaičių gilumą — į Mosėdį. 
Tačiau ir čia nepaliauja besidarbavęs lietuvių spaudoje. Kad 
ir buvo atsargus, vis dėlto 1896 m. už knygas pakliuvo rusų 
policijai su broliu Jonu, kuris gauna už tai trejus metus sėdėti 
Petrapilio „Krestų“ kalėjime ir dvejus metus ištrėmime Be- 
sarabijon, o kun. Juozas namų areštą ir ištrėmimą 5 metams 
Rusijon. Bet šio žiauraus Vilniaus jeneral-gubernatoriaus 
nusprendimo nepatvirtina ministeris, ir byla pasibaigia kun. 
Juozo perkėlimu į Kulius (1898). Tačiau ir čia pradėto Mo- 
sėdy darbo jis nemeta. 

Kuliuose įis savo demokratiškumu ir lietuviškumu užsi- 
traukė Rietavo didiko kunigaikščio Bagdono Oginskio nema- 
lonę. Mat, anų laikų „Ūkininke“ buvę pasirodę Oginskiui 
nepalankių korespondencijų. Šis ir įtarė Tumą esant tų ko- 
respondencijų autorium (nors šis nė mažiausio rašinėlio „Ūki- 
ninke“ nebuvo įdėjęs) ir apskundė vyskupui. To dėka Tu- 
mui iš Kulių teko kraustytis į menkutę Kuršėnų filijėlę -— 
Micaičius. Parapinio darbo čia buvo visai maža, nes Micai- 
čių bažnytėlė neturėjo savo cirkulo. Tačiau Tumas ir čia ne- 
nusiminė. Statydino bažnytinius trobesius, iš vietos bajorų 
suorganizavo plačią Labdarių Draugiją, patraukė prie savęs 
net kai kuriuos vietos dvarininkus. Bet visas šis Tumo vei- 
kimas nepatiko jo principalui Kuršėnų klebonui A. Eidimtui 
senų tradicijų žmogui ir kalvinui dvarininkui Jonui Grūžaus- 
kui. Šis įskundė Tumą — kurstymu jo darbininkų nedirbti 
akordinio darbo, o Eidimtas — rengimu „kruvinos revoliuci- 
jos“ ir neturėjimu tikro tikėjimo. Iš čia: iškilo byla konsis- 
torijoį, kur Tumas apsigynė, bet kaip neramumų kėlėją vysk. 


Paliulionis vis dėl to 1902 m. perkėlė į kitą panašią „skylę“ 
prie Vadaktėlių bažnytėlės. Nė valandėlės nesvyruodamas ir 
neprieštaraudamas, Tumas iškeliavo į naują vietą. 

Sutiktas kelyje vienas pagyvenęs kunigas, Tumo draugas, 
žinodamas gerai, kad Vadaktėliuos taip pat nėr kas veikti, 
padaro įam draugišką pastabą: „Tau, brolau, ten yra rimto 
pavojaus buteliukan įlįsti!“ Bet to neatsitiko. Tumą nuo 
pavojaus išgelbėjo literatiškas darbas, rankiojimas vietos var- 
dų, susirūpinimas žmonių būvio gerinimu ir švietimu. Šis 
darbas sukėlė jam pavojaus iš kitos šalies. Policija areštuoja 
jo paštą, krečia ir kaltina dėl nelegalės literatūros skleidimo, 
iškelia bylą dėl „Karpio dvaro dalijimo“. Tačiau pabaustas 
už tai nebuvo, tik neteko teisės kada nors avansuoti į kle- 
bonus. Dėliai to pristatytas į Salamiesčio filiją nebuvo pa- 
tvirtintas. 

Iš kitos šalies susilaukia ir tam tikro savo darbų pripa- 
žinimo. 1905 m. panevėžiečių įgaliotas dalyvauja Didžiojo 
Vilniaus Seimo organizavimo darbe, apvažiuoja visas Lietu- 
vos vyskupijas ir nukanka tuo reikalu net Petrapilin. Seime 
išrinktas prezidiuman, užleidžia savo vietą prof. Būčiui, pa- 
sireiškia, kaip vienas geriausių kalbėtojų, parodo nepaprastą 
gyvenimo reikalų supratimą, nušviečia įvairių socialių re- 
formų būtinumą, nesibijo net „revoliucijos“ vardo, tik pakar- 
totinai pareiškia, esąs vien Suomijoj matytos „nekruvinos 
revoliucijos“ šalininkas. Po Seimo tuojau imasi karštai ir 
energingai vykinti savo apylinkėį garsiąsias įo rezoliucijas, 
ypač Valstiečių Sąjungos nutarimus: jam vadovaujant, nugin- 
kluojama rusų policija, uždaromos monopolinės, normuojami 
dvarų ir kumečių santykiai, užuot rusiškų valsčiaus teismų, 
organizuojami nauji „Penkių teismai“, valsčiuį, sušaukus di- 
delį mitingą, jo rezoliucijos pirmą syk į valsčiaus knygas 
lietuviškai įrašomos. 

į visą tą Tumo socialinį veikimą, žinoma, konservatyvūs 
elementai žiūrėjo labai kreivai; vyskupo kanceliarijon plaukė 
skundai dėl Tumo žygių. Vyskupui pasirodė Tumo buvimas 
Vadaktėliuose nebegalimas, ir jį perkelia naujon vieton į 
Miškius-Sidabravą (Ščodrobavą). Čia prasidėjus po trijų mė- 
nesių reakcijai, kaip daugelį kitų „Laisvės metų“ veikėjų, 

suima, bet kun. A. Antanėliui uždėjus kauciją, paleidžia ligi 
teismo, tik ištremia iš Panevėžio apskrities. 1906 m. kovo 
mėn. pačiame polaidyje gauria arkliais keltis už 105 varstų 
į Pamituvio Stakius ties Raudone, bet po 9 mėnesių, 1907 m. 
pradžioje, kunigų deleguojamas vyksta Vilniun Petro Vileišio 
įsteigtajam „Vilniaus Žinių“ dienrašty darbuotis. Tačiau anti- 
lenkiška savo publicistikos kryptimi nepatinka tuometiniam 
Vilniaus vyskupijos valdytojui Michalkevičiui, kuris ir pri- 
verčia jį 1910 m. pasitraukti iš Vilniaus. 

Gavęs iš vysk. Cirtauto Laižuvos kleboniją ir šiaip taip 
sutvarkęs ūkį, 1911 m. keturiems mėnesiams vyksta su 
kun. Olšauskiu „Saulės“ reikalais Amerikon. Sugrįžęs iš 
kelionės, jis 1912 m. apvažiuoja Lietuvą, skaitydamas apie 
emigraciją, stabdydamas, kad nevažiuotų. 

1914 m. vysk. Karevičiaus iš Laižuvos atleistas vyksta 
sekretoriauti „Rygos Garso“ redakcijoj. Čia su kun. J. Bikinu 
darbuojas taip sėkmingai, kad to laikraščio ėmėjų skaičius 
pakyla iki 13000! Karui prasidėjus, dirba drauge vietos ko- 
mitete tremtiniams ir pabėgėliams šelpti. Susidarius pana- 
šiam Komitetui Petrapily, to Komiteto pirmininkas M. Yčas 
kviečia Tumą, kaip įgijusį tame darbe geros praktikos, Pet- 
rapilin, pavesdamas jam to Komiteto, centrinio visiems Ru- 
sijos lietuviams, reikalų vedėjo pareigas. Kurį laiką Tumas 
jas eina, bet 1916 m. atiduoda labiau prityrusiam biuralistui 
notarui J. Linartui, o pats tremtinių reikalais atlieka keletą 
vargingų kelionių po Rusiją. Čia Voronežo kursuose dėsto 
net lietuvių literatūrą. 1917 m. važinėja net du kartu į Ki- 

jeve posėdžiavusį Tautų Kongresą, kaipo lietuvių delegatas. 
Pastaram Kongresui pasibaigus, 1917 m. rugsėjo 24 d. vyksta 
į antrą Stokholmo Konferenciją su viso pasaulio lietuvių 
atstovais. 

Kelionės — mėgiamiausias Tumui dalykas. Jau ir pirmiau 
jis jų yr padaręs ne vieną, prisiimdamas įvairius delegavi- 
mus ir važinėdamas tai į Krokuvą, tai į Rytų Galiciją, tai į 
Latvius, tai į Estus. Tatai nėr ko stebėtis, kad jis iš Kijevo 
apsiėmė vykti Stokholman tautos reikalais. 

Stokholme ir Kopenhagoje netikėtai gauna išbūti septy- 
nius mėnesius. Rusijoį ir Lietuvoj tuo tarpu įvyksta daug 

politinių atamainų, ir Tumas iš Skandinavijos pasiryžta vykti 
nebe Rusijon, bet Lietuvon. Kai kam įskundus jį „socialistu“, 
vokiečiai ilgai nenori jo įsileisti ir nevizuoja paso. Atliekamą 
laiką Stokholme Tumas sunaudoja literatūrai. 

Pagaliau 1918 m. sugrįžta Lietuvon ir imas Vilniuj draug 
su P. Klimu redaguoti „Lietuvos Aidą“. Pergyvena čia 105 d. 
bolševikų okupacijos, verčia Janžulienės „Darbo Mokyklą“, ban- 
do su L. Gira organizuoti profesinę lietuvių literatų ir laikrašti- 
ninkų Sąjungą, kad per tai galėtų lietuviams rašytojams Vil- 
niuj išgauti iš bolševikų šiokių tokių politiškų garantijų. 
Deja, tai nepavyksta, o Tumas suserga šiltinėmis ir gauna 
išgulėti patale per porą mėnesių. Pagijęs ir susilaukęs 1919 m. 
lenkų okupacijos, įsteigia griežtai opozicinį laikraštį „Ne- 
priklausomoji Lietuva“. 1920 m. A. Smetona parsikviečia jį 
Kaunan „Tautos“ laikraščio redaguoti. 

Nuo to laiko prasideda kauniškis Tumo gyvenimo ir vei- 
kimo periodas, gausus tiek literatiškais, tiek visuomenės 
darbais. Jis dalyvauja beveik visose lietuvių draugijose bei 
organizacijose, k. š.: „Komitete Vilniaus krašto lietuviams 
šelpti“, „Spaudos ir Rašto Bendrovėje“, „Tulpių Rūmų 
Fonde“, „Liet. Meno Kūrėjų Draugijoj“, „Draugijoj Lietuvai 
pagražinti“, „Liet. Kat. Mokslo Akademijoj“, „Bažnytiniam 
Komitete D. Vytautui pagerbti“, „Blaivybės Draugijoj“ ir ki- 
tose. Vienur jis yra pirmininkas, kitur — vicepirmininkas, 
trečiur—sekretorius, iždininkas, bei šiaip jau valdybos narys. 
Visur įis pasirodo pirmaeilis darbininkas: sako prakalbas, 
rašo atsišaukimus, dalyvauja tų organizacijų posėdžiuose, 
iškilmėse, šventėse. 

Įvertindama didelius Tumo darbus ir nuopelnus Lietuvai, 
mūsų valdžia 1928 m. yra papuošus jį D. L. K. Gedimino 
ordeno 2 lsipsniu. 


Tumas — publicistas. 

Aukščiau patiektoj Tumo biografijoj aš išskaičiau vien 
atskirus jo gyvenimo etapus, sausą, taip sakant, jo formu- 
liarą, neliesdamas jo dvasios bei giliausio gyvybės branduo- 
lio. Tą branduolį, kaip žinom, sudaro jo literatiškas vei- 
kimas. 

Kaip aukščiau esam matę, Tumo palinkimas į plunksnos 
darbą, apsireiškęs dar Dinabarko realinėį mokykloj, tęsias, 
lyg koks raudonas siūlas, per visą įo gyvenimą. 

Dar seminarijoį būdamas, jis jau stoja „Apžvalgos“ redak- 
cinin komitetan ir rašo jai nemaž straipsnių. Tapęs kunigu, 
jis ir toliau šelpia ją savo raštais. Bet po kiek laiko „Ap- 
žvalga“ jau jo nebepatenkina, jam, iš prigimties estetui, per 
žemas, kartais net šiurkščiai-demagogiškas „Apžvalgos“ tonas 
nebepatinka. Jo dvasioj palengvėl kyla kito kilnesnio, kultū- 
ringesnio laikraščio idėja. Ar Tumas suprato, kad „Apžval- 
gos“ storžieviškas tonas kaip tik geriausiai pasiekia liaudį ir 
sėkmingiausiai kelia joje lietuvišką ir katalikišką susipratimą, 
aš gerai nežinau. Man aišku čia viena, įog Tumui artimesnis 
buvo švelniakalbis „Varpas“, negu šiurkštoka „Apžvalga“. 
Dėliai to jis ir ima galvoti apie laikraštį, kuris galėtų užimti 
vidurį tarp „Apžvalgos“ ir „Varpo“. Tam tikslui jis įkuria 
1896 m. savo „Tėvynės Sargą“. Jį redagavo jis su draugais, 
bevikaraudamas Mosėdy ir vėliau Kuliuose. Kuliuose turėjau 
laimės ir aš pats pamatyti „Tėv. Sargo“ redakcinį „aparta- 
mentą“. Norint jin patekti, reikėjo eiti per tamsų, kaip nak- 
tis, rūkomąjį kaminą. 
valdžios Kretingos vienuolyne patupdytieji kunigai: Lelys, 
Kazlauskas, Pronckūnas, Dogelis, Stakelė, o ypač Domininkas 
Tumėnas, ką tik iš Olonecko grįžęs tremtinys, geras lietuvių 
kalbos mokovas, kamendoriavęs Šatėse. 

„Tėv. Sargas“ buvo leidžiamas dviem dalim: nekaltąja- 
nepavojingąja ir priešvalstybine-pavojingąja. Tačiau ir šioje 
pastaroje buvo rašoma daug diplomatiškiau ir švelnesnė 
forma, negu tai buvo daroma „Apžvalgoj“. 

Nuo pat pradžios aš buvau priešingas „Tėvynės Sargui“. 
Jo delegato Ložinskio, atsiųsto Kaunan, argumentai, turėju- 
sieji įtikinti mane ir kitus kauniškius lietuvius „Tėv. Sargo“ 
reikalingumu, man atrodė visai menki ir solistiški. Aš buvau 
už tai, kad lietuvių katalikų laikraštis kol kas pasiliktų vie- 
nas, bet būtų gerai pastatytas. O kadangi „Apžvalga“ tuomet 
buvo plačiai Lietuvoj pasklidusi ir įgijusi žmonių pasitikė- 
jimo, tatai ir nemačiau reikalo šalia jos steigti kitą. 

Tačiau Tumas, turėdamas jaunų kunigų tarpe didelės 
įtakos, pravedė savo projektą ir 1896 m. „Tėv. Sargas“ pra- 
dėjo eiti skyrium nuo „Apžvalgos“. Metus abu tuodu Jaik- 
raščiu ėjo reguliariai ir turėjo ėmėjų, tai ir aš nebekėliau 
protesto, nors ir mačiau aiškiai, kad „Tėv. Sargas“ lietuvių 
inteligentų negali pilnai patenkinti. 

Po dviejų metų to pat įsitikinimo yr priėjęs ir pats 
Tumas. Jis suprato, kad lietuviams inteligentams yra būtinai 
reikalingas visai atskiras laikraštis A la „Varpas“. Tam tik- 
slui 1898 m. jis ir įkūrė savo „Žinyčią“!). Ji ėjo keturis syk 
per metus, žurnalo pavidale, buvo gerai redaguojama ir 
turėjo nemaža pasisekimo inteligentų lietuvių katalikų tarpe. 
Pora metų leido ją pats Tumas, vėliau, lėšų pritrūkęs, jos 
leidimą yra pavedęs amerikiečiui kun. A. Milukui, kuris 
leido ją toliau, pakeitęs tik jos vardą į „Dirva-Žinynas“. 
Bet visa to „Žinyno“ medžiaga buvo Milukui sustatyta ir 
pristatyta jos pirmojo redaktoriaus ir įsteigėjo Tumo. 

Įkurti anais laikais tokiu du laikraščiu, kaip „Tėv. Sar- 
gas“ ir „Žinyčia“, buvo nemažas Tumo nuopelnas. Bet dar 
daugiau. jis užsipelnė juodu redaguodamas. Mat, kaip redak- 
toriųi, per devynerius metus jam teko visus rankraščius 
nešiotis kišenėse arba užantyje, kas anais laikais buvo ne- 
mažiau pavojinga, kaip nešiotis bombą. Iš kitos šalies, jam, 
kaip redaktoriui, tekdavo daugiausia ir prirašyti į tuos laik- 
raščius. Savo raštuose jis judindavo įvairiausius klausimus, 
daugiausia publicistiškų straipsnių formoj. 

Be raštų tekdavo jam rūpintis dar ir finansiniais laik- 
raščių reikalais. Jų spausdinimą reikėdavo apmokėti gyvais 
pinigais. Šių pačiam neturint, tekdavo rinktis iš kunigų 
patriotų, važinėjant nuo vieno prie kito, kas anais laikais 
irgi buvo nelengva. 

Spaudą atgavus, Tumas 1906 m. kunigų deleguojamas 
dirbti prie P. Vileišio įsteigtojo „Vilniaus Žinių“ dienraščio. 
Šiam po trumpo laiko užsidarius, jis iš kunigų ir civilių 
inteligentų draug su A. Smetona steigia 1907 m. naują ben- 
drovę „Vilties“ dienraščiui leisti. Norint Tumo publicistišką 


1) Vėliau 1907 m.. jos vieton yra stojus mano įsteigtoji: „Draugija“. 

veikimą Vilniuj tinkamai nušviesti, tenka jis padalinti į dvi 
dali: į prieškarinį ir pokarinį. Prieškarinis Tumo veikimas 
Vilniuje beveik išimtinai koncentruojas „Viltyje“. Jis yra 
faktiškas jos redaktorius ir veikliausis bendradarbis. Nėra 
beveik „Vilties“ numerio, kur nebūtų jo straipsnių. Šalia to 
jis darbuojas Lietuvių Mokslo Draugijoj, padeda kelti lietu- 
vių vilniečių tautiškąjį susipratimą, gina lietuvių kalbos tei- 
ses Vilniaus vyskupijos bažnyčiose; aktingai dalyvauja vie- 
šame lietuvių vilniečių gyvenime, laikydamas jiems paskai- 
tas, organizuodamas kultūrines įstaigas. Deja, vaisingas šis 
Tumo veikimas pasibaigia 1910 metais. Vilniaus vyskupijos 
valdytojui Michalkevičiui reikalaujant, Tumas gauna pasi- 
traukti iš Vilniaus. 

Atsipalaidavęs nuo sunkaus -kasdienio redakcinio darbo, 


„jis 1911 m. vyksta Amerikon. Čia jis atlieka plačių kelionę 


po Amerikos lietuvių kolonijas. Toje kelionėje pamato naują 
pasaulį, naujus žmones, kad ir lietuvius, ir prisirenka daug 
naujų įspūdžių. Pati kelionė jūra, gausingi mitingai ir susi- 
rinkimai, tiek karštų prakalbų laisvoj, nevaržomoj šaly, visa 
tai dar labiau sukelia Tumo literato energiją ir nuotaiką. 
Savo amerikietiškiems įspūdžiams jis neleido dingti, bet 
užfiksavo įuos atskiruose laiškuose-felįetonuose. Iš jų yr su- 
sidariusi geroka knygelė, kurią 1912 m. ir išleido Šv. Kazi- 
miero Draugija Kaune, vardu „Ten gera, kur mūsų nėra“. 

Pokarinė Tumo publicistika dar labiau įvairėja ir stiprėja, 
užgriebiama kas kart naujesnių ir platesnių sričių. Centra- 
linę vietą joje užima Lietuva ir jos nauji reikalai. Belt laiks 
nuo laiko atsižvelgia Tumas ir į mūsų kaimynus latvius, 
estus, suomius, skandinavus. Jis čia pasirodo esąs šalininkas 
jų susijungimo su Lietuva. Jo išmanymu, iš skandinavų mes 
galėtumėm gauti kultūros, jie iš mūsų —maisto. Toji federa- 
cija galėtų vadintis „Švedų-Lietuvių Sąjunga“, nors galėtų 
jon dėtis ir latviai, estai, suomiai. Tai idėjai supopuliarizuoti 
jis stengias supažindinti lietuvius su minėtais mūsų kaimy- 
nais, parodyti kaip jie gyvena, ką turi, ką veikia, kokie jie 
patys yra. Rašytuose tuo tikslu straipsniuose jis bandė įro- 
dyti, kad tai politiškai konjunktūrai įvykus, Lietuvai būtų 
nereikalingi jokie pašaliniai protektoratai, federacijos. bei 

ūnijos. Vieniems tik lenkams toj savo konjunktūroj Tumas 
neranda vietos. 

Kaip pripuolamai rašytieji, šie straipsniai, paties auto- 
riaus pasakymu, išėjo „palaidi ir nelygūs“. Daugiausia vietos 
juose skirta latviams ir estams, mažiausia — skandinavams 
ir suomiams. Surinkti krūvon tie straipsniai yra išėję atskira 
brošiūra vardu: „Aplink Baltiją. Kas jau yra pajūryje ir kas 
dar norėtų ten būti?“ Vilnius, 1919. 

Dar įdomesni publicistiški Tumo raštai, pasirodę vilniš- 
kėį „Nepriklausomoj Lietuvoj“ ir „Lietuvos Aide“. „Vaižgan- 
to Raštuose“ jie užima du pirmuoju tomu (I. Vokiečių oku- 
puotan Vilniun sugrįžus 1918 metais; II. Lenkų okupuotame 
Vilniuj 1919 m.). 

Grįždamas iš Švedijos Lietuvon, autorius džiaugias įvy- 
kusiomis po karui pas mus svarbiomis atmainomis — Lietu- 
vos Taryba, Lietuvių Konferencijomis, nepriklausomybės 
paskelbimu, Seimais, Lietuvos Universiteto sumanymu..., 
ironizuoja dėl Lietuvos lenkų nusistatymo — nepripažinti lie- 
tuviams daugumos teisių „nei Panemunėly, nei Gegrėnuose, 
nei Švėkšnoj, nei Linkuvoj, nei . Anykščiuose, nei Šilave...“, 
— gėris vysk. Michalkevičiaus „nuo 400 metų lietuvyste“ ir 
šaukia susijaudinęs: „Miela, miela!...“ („Oi, kiek jau atsimai- 
nyta“!). Bet pirmam jausmui atvėsus, prisimena, kad Lietu- 
va be Vilniaus beveik negalima, ir rašo karštą straipsnį „Vil- 
niaus reikšmė Lietuvai“. Iškilmingų pamaldų rengėjams už 
atidavimą Vilniaus Lenkijai atsako skaudžia filipika „Poli- 
tikos nesubrendėliai!..“ Brūcknerio pamfletą „Die Slawen 
und Weltkrieg“ puikiai sumuša, įrodydamas, kad lenkų kal- 
ba yra pusiau skolinta iš vokiečių (Kultūra iš antrinių ran- 
kų) ir to dėl teisingai pataria mums semtis kultūrą ne iš 
lenkų, bet iš ten, iš kur ir lenkai yra sėmęsi. Grįžtantiems 
iš Rusijos Lietuvon lietuviams inteligentams, vietų ieško- 
tojams, pasako nevieną karčios tiesos žodį straipsny „Duo- 
kite“. Pateisina ir apgina siaūndien tiek visur ujamąjį „bur- 
žujų“ (Buržujai). O kiek gražių minčių įterpta jo straipsniuo- 
sna: „Daug ko glūdi lietuvių būde“, „Blogai darė — lietu- 
viais arė; tik nebears“, „Nerimo laiko Ramioji naktis!“ Arba 
kokia puiki alegorija — satira „Gimdyvės troboje“ ir: vaizde- 

ly „Būras ir bernas“. O štai vėl kokie gražūs pamokslai 
mūsų bolševikiškos diktatūros sekėjams (Bolševizmo kopija- 
vimas. Partijos siaurizmas ir gyvenimo šakotumas. "Bene per- 
daug raudonumo). Nelengva jie visi čia suminėti. Perdaug 
užimtų vietos... 


Nemažiau tiesos yra pasakęs Tumas vokiečiams ir len- 
kams 1919 m. būdamas Vilniuj. Pirmiesiems skirti du spe- 
cialiai straipsniai: „Vokiečius išlydėjus“ ir „Vokiečių „taščit, 
niepuščat'!“. Antruosius tebešturmavo dėl Vilniaus savo po- 
lemikomis: „Miestų ir Vilniaus diktatūra“, „Vilnius — Lietu- 
vos Širdis“, „Straž „Kresovos“ veiksmas“. „Klaidingos tauti- 
nės sąžinės“, „Nepriklausoma Lietuva — be Vilniaus“ ir t. t. 


Be šių daugybę kitų savo straipsnių bei feljetonų Tumas 
yr įdėjęs į kitus rinkinius, k. š. „Lietuvių tautos valia suda- 
ryti nepriklausomą Tėvynę“, „Tiesiant kelią nepriklausomai 
Lietuvai“, „Politikos ar visuomenės kunigų darbas“, „Jaunam 
veikėjui“ „Steigiamajame Seime 1920-—1921 m.“ 


Kiek į visa tai įdėta darbo, minties ir širdies, joks statis- 
tikas neįstengs apskaityti. Šiek tiek suprasti tai galėtų nebent 
tas, kas.sų Tumu drauge yra dirbęs ir arčiau jį yr pažinęs. 
Tokiu įo bendradarbiu kurį laiką Vilniuj yra buvęs žinomas 
mūsų poetas L. Gira. Savo „Tumo Vaižganto biogralijoj“ jis, 
minėdamas vilniškį Tumo publicistikos laikotarpį, taip atsi- 
liepia: „Čia pirmą kartą visoj pilnumoj pasireiškė Tumo- 
Vaižganto, kaipo publicisto, talentas. Iš tikrųjų jis čia pasi- 
rodė esąs, gali sakyti, tuo atveju neišsemiamas — beveik 
kasdien duodamas po vieną, du, o tai ir kelis įvairiausius 
straipsnius: vedamuosius, feljetonus, recenzijas. Ir visi tie 
straipsniai, nežiūrint į jų gausybę, į nepaprastą darbo sku- 
botumą, kiekvienas nuo kits kito skyrėsi, nieko bendra daž- 
niausiai neturėdami su profesionalų laikraštininkų straip- 
sniais. Publicistiniai Tumo-Vaižganto raštai visi ir visada 
originalūs, savotiški, jog iš karto gali pažinti autorių — ir 
svarbiausia — gyvi, taip gyvi, jog dažnai labiau panašūs į 
novelininko, negu į laikraštininko kūrinius, kas savo metu 
buvo jam net prikišama, tačiau tas iš tikrųjų yra didžiausias 
jų pliusas, nes daugumas tų straipsnių ne tik šiandien, bet 

ir visuomet yra ir bus įdomūs ir brangintini, kaip literato 
rašytojo, ne vien laikraštininko, žodis“. 

Be Vilniaus yra dirbęs Tumas žurnalistikoj dar ir Rygoj, 
tik trumpesnį laiką. Pakviestas 1914 m. sekretoriauti „Rygos 
Garso“ redakcijoj, jis su redaktorium kun. Bikinu šiaip pa- 
sidalina darbu: pats imasi prirašyti pirmąjį ir ketvirtąjį pus- 
lapį, o Bikinui palieka — antrą ir trečią. Vadinas, Bikinui 
tekdavo kronika, Tumui — publicistika ir recenzijos. Čia vėl 
jam prasidėjo įtemptas laikraštininko darbas: kas antrądien 
prirašydavo bent po porą straipsnių. Tik jo publicistika šį 
kartą buvo dar daugiau beletristiška, negu pirmesnė — „Vilty“. 
Jo „Rygos Garso“ straipsniai, galima sakyti, yr buvę per pus 
feljetonai. 

Iš Rygos persikėlęs Petrapilin, bendradarbiauja jis „,Vade“, 
ir „Ateities Spinduliuos“ iki iš čia per Stokholmą 1918 m. 
pargrįžta vėl Vilniun. 1920 m. iš Vilniaus atvyksta jis Kau- 
nan ir darbuojas čia „Tautoj“ ir „Lietuvos Balse“, duoda- 
mas įvairiausių straipsnių, aktualių, gyvų feljetonų ir recen- 
zijų, dažniausiai entuziastiškų, iškeliančių į padanges tą ar 
ar kitą „diemančiuką“, kuris, kritiškiau pažvelgus, kai kada 
pasirodydavo beesąs visai menkavertis žvirgždpalaikis, 1921 
m. Švietimo Ministerijai pradėjus leisti Lietuvos praeičiai 
tirti skirtą „Mūsų Senovės“ žurnalą, Tumas mielai imasi jį 
redaguoti ir duoda jam nemaža medžiagos iš savo archyvo, 
kurį jis rinko nuo „Tėv. Sargo“ laikų. 

Daug jis yra rašęs ir kituose lietuviškuose nesocialistiš- 
kuose laikraščiuose. Štai paties Tumo patiektas jų sąrašas: Ap- 
žalga, Tėvynės Sargas, Varpas, Kryžius, Vilniaus Žinios, Lietu- 
vių Laikraštis, Viltis, Vairas, Vaivoryktė, Draugija, Bažn. Ap- 
žvalga, Nedėldienio Skaitymas, Lietuvių Balsas, Rygos Garsas, 
Ateities Spinduliai, Vadas, Ganytojas, Trimitas, Laisvė, Skaity- 
mai, Nepriklausomoji Lietuva, Tauta, Liet. Tauta, Katalikas, 
Lietuva, Laisvė (pastarieji trys ėję Amerikoj), o be to len- 
kiškuose: Glos Litwy, Kraj, Przegl. Katolicki, Kalendarz Nad- 
baltycki, ir rusų — Viestnik Trezvosti, Naša Žizn, Russkaja 
Žizn, Priloženije k Kovenskim gubernskim Viedomostiam. 
Sąrašas toli gražu nepilnas. 

Jei Tumas būtų pasitenkinęs tąja neapsakomai plačia pu- 
blicistika, jo nuopelnas Lietuvai reikėtų laikyti labai dideliu. 
Bet įo šalia publicistos nemažiau darbuotasi ir aukštesnėje 
dailiosios literatūros srity. Jo būta ne vien žurnalisto ir re- 
daktoriaus, bet ir vieno iš talentingiausių mūsų beletristų 
kūrėjų. 


Tumas — beletristas. 


Pirmi beletrištiki jo bandymai, kaip matėm, yr prasidėję 
jam dar mokiniui bebūnant. Jo perskaityti Turgenievo „Za- 
piski Ochotnika“, Tolstojaus „Dietstvo i otročestvo“, Aksa- 
kovo „Siemeinaja chronika“ yr padarę jam nemažos įtakos. 
Ypač nustebino jį Aksakovo mokėjimas sudominti skaitytoją 
savo pasakojimu apie paprasčiausius gyvenimo nuotykius. 
Vėliau jam dingtelėjo į galvą: o kad taip pabandžius lietu- 
viškai nupasakoti kai ką iš gerai jam žinomo svėdasiškių 
gyvenimo... Čia tai ir bus anas neišsemiamas šaltinis, iš ku- 
rio ir yra išplaukus visa Tumo beletristiška kūryba. 


Prasideda ji gan anksi. Dar Mintaujoj bebūdamas, jis iš- 
verčia lietuvių kalbon vieną H. Senkevičiaus apysakaitę. Daili 
vertimo kalba labai patiko J. Jablonskiui ir jis pagavęs ją 
įdėdino „Varpan“. Tuo paskatintas Tumas ima rašyti ir pir- 
muosius beletristikos dalykėlius iš savo „Aukštaičių vaizdelių“ 
apie savo tėvelių buitį ir savo kūdikystės dienas. Vėliau 
1902 m. Vadaktėliuose jis galutinai juos apdirba ir dalimis 
paskelbia „Vaivorykštėje“, o viską ,„Pragiedrulių“ 3-me tome. 

Dar beredaguojant „Tėv. Sargą“ kartais pasitaikydavo, 
kad savo publicistiškas temas apvilkdavo jis dailiąja forma. 
Tuo būdu yra atsiradę pirmieji Tumo scenos kūrinėliai: 
„Nepadėjus, nėr ko kasti“, „Tiktai niekam nesakyk“ ir kt. 
Ėię pirmą kartą per „Tėv. Sargą“, vėliau pasirodė jie atski- 
ra knygele, vardu „Scenos vaizdeliai“. Turėjo jie gan gero 
pasisekimo, nes užsieny net du kartu buvo spausdinti. Spau- 
dą atgavus, prof. E. Volteris išleido juos trečiuoju kartu 
„Teatro knygynėly“. Galop pats autorius' 1915 m. Rygoj pa- 
rūpino jų ketvirtąjį papildytąjį leidimą. Geriausias jų — tai 

„Žemės ar moters?“ Visi čia asmenys tikrai gyvi, matyt, iš 
gyvenimo pagauti. Neblogi ir „Namai pragarai“. Nesykį jie 
vaidinta įvairiose Lietuvos vietose. 

Rygoj ir tais pat 1915 metais išeina ir kitas Tumo bele- 
tristiškas veikalas — „Karo vaizdai“. Jų viso labo šeši: pir- 
mutiniai penki — tikri dailės dalykai, šeštasis „Pabėgėliai“ — 
keli laikraščių felįetonėliai. 

Rašydamas šiuos savo vaizdus, autorius, matyt, norėjo 
būti objektyvus — parodyti karo ne vien blogąsias, bet ir ge- 
rąsias savybes. Karo baisenybėms pavesta specialiai „Karo 
slibinas“. Formos atžvilgiu tai mažytė poėmėlė, nes jis be- 
veik visas parašytas moderniomis eilėmis be rimo, ritmo ir 
strofų. Puikus tai dalykas, galingai veikia skaitytojo fantaziją. 

Kituose trijuose parodyta, kad karas, sujudindamas žmo- 
gų, gali jį net pakelti, padorinti, įkvėpti jam krikščioniškos 
artimo meilės. Sanitarinis traukinys su tūkstančiais sužeis- 
tųjų padaro iš egoisto pirmeivio „antimilitarininko“ Eičino, 
pasišventusį savanorį sanitarą; karo pakeistos gyvenimo są- 
lygos atgaivina nutautėlį šykštuolį Juodžiūną („,Poną Direk- 
torių“) ir paverčia jį ne tik „gailestingu nukentėjusiems nuo 
karo šelpti draugijos nariu, bet ir įkvepia jam noro Lietu- 
tuvos labui veikti ir net lietuviškai eilėraščius rašyti“; galop 
pašaukimas karan jaunų Rimo ir Nerimo sutaikina dvi dori, 
bet dėl niekniekių susikivirčijusi šeimyni, o tų dviejų vaikinų 
mirtis net ir senius Rimą ir Nerimą sujungia. Beletristiškas 
Tumo talentas pasirodo čia visoje pilnumoje ir subrendime. 
Žymi tų vaizdų dalis parašyta autoriui dar Laižuvoj tebe- 
klebonaujant. 

Besidarbuodamas Petrapily centriniame komitete, Tumas 
atliekamą laiką skiria taip pat beletristikai. Čia 1916 m. iš- 
eina jo „Alegorijų vaizdai“. Yra juose nevisai vykusiai pa- 
rinktų vertimų, bet yra ir originalių Tumo kūrinių. Geriausi: 
„Kaip Jonas su Petru kiaules ganė“, „Bevardžiai menkadūšiai“, 
„Dėdė lapę nušovė“, Vebronių buitis“, „Vapsva vabzdžių ka- 
ralienė“, ,„Visavaldžiai“, „„Ruduo pabaido“, ,,Pavasaris vi- 
lioja“. Juose surinkta daug įspūdžių iš Lietuvos gamtos, 
pagautų autoriui dar vaikui esant. Visi šie vaizdai begalo 
reljefiški ir gyvi, o kai kurie net slepia savy gilesnę alegoriją. 


| 

Petrapily Tumo talentas dar labiau subręsta ir sustiprėja. 
Jis sumano savo raštuose duoti ir pozityvių tipų, kad būtų 
kuo, jo žodžiais betariant, pasidžiaugti. Tam tikslui iš sau 
gerai žinomo aukštaičių gyvenimo, kurį jis buvo pamilęs ir 
giliai įsidėmėjęs nuo pat pirmųjų savo kudikystės dienų, pri- 
rašė vaizdelių miniatiūrų ištisą tomą ir, pavadinęs juos .„Auk- 
štaičių vaizdeliais“, įdavė J. Rinkevičiui Vilniuj spausdinti. 
Penki to veikalo lankai jau buvo išspausti prieš pat karą, 
bet Rinkevičiui evakuacijos metu išvykus Rusijon, išspaus- 
tieji lankai ir rankraščiai sudegė Vilniuj. Bebandant įuos 
rekonstruuoti, pirmykščio sumanymo planas prasiplėtė ir iš- 
dygo nauja idėja: atskirus to gyvenimo vaizdus pritaikinti 
mūsų kovų dėl kultūros laikams ir tuo sudaryti kaip ir kokią 
epopėją, grandiozišką Lietuvos sunkiausio vargo, priespaudos 
ir jos atbudimo paveikslą. Tuos vaizdus ir ima jis rašyti 
Petrapily. Iš pradžių dalimis jie pasirodo kun. Vailokaičio 
„Vade“, vėliau 1918 išeina Vilniuj vardu „Pragiedruliai“. 
Pirmoji knyga (dviejose dalyse), o 1920 — ir antroji knyga. 
Šįmet išėjo ir trečiosios knygos »pirmoji dalis vardu „Šeimos 
vėžiai“. Pirmoje tikrai mistriškai nupiešta Lietuvą per 4ū 
metų slėgusi tamsa ir pirmieji tautiško susipratimo pragie- 
drulėliai atskiruose mūsų tautos asmenyse. Antrojoį stengli- 
si atvaizduoti tautiškas susipratimas atskirose visuomenės 
grupėse (kunigų, studentų, susiorganizavusių veikėjų). Trečioj 
parodyta pragiedrėjimas lietuvių šeimoj. Turi autorius su- 
manęs ir ketvirtąją dalį „Audra“, kurioj žada atvaizduoti 
revoliucijų subruzdimą Lietuvoj 1905 m. ir nupiešti politinį 
mūsų tautos pragiedrėjmą. 

Sprendžiant iš išėjusių ligšiol tomų, Tumo „Pragiedruliai“ 
bus iš tikrųjų mūsų tautiška epopėja, bus tai, kas rusams 
yra Tolstojaus „Karas ir taika“, lenkams Senkevičiaus „Tri- 
logija“ bei Reymonto „Chlopai“. O jau tipų gausumu „Pra- 
giedruliai“ kažin bene bus prašokę Senkevičiaus didvyrius 
ir Reymonto „chlopus“; bent mūsų literatūroje jie tiesiog 
neturi nieko sau lygu. Tų tipų čia randam ištisą galeriją; 
jau vienas tik jų sąrašas užima du pilnu puslapiu! Mat, jin 
įeina 36 vardais pažymėti veikiantieji asmenys, neskaitant 
bevardžių. O koks vėl nepaprastas jų įvairumas! Rasi čia ir 

jaunų ir senų, vyrų ir moterų, vaikinų ir merginų, lietuvių 
ir prūsų, žydų ir rusų, karštų patriotų ir niekšų išdavikų, 
kunigų ir pirmeivių, ponų ir darbininkų, kontrabandininkų 
ir žandarų, trumpai tarus — mažne visą mūsų margąją anų 
laikų Lietuvą. Ir visi jie yra taip tipiški, taip gyvai nupiešti, 
įog sykį su jais susipažinęs, nė vieno negalėsi užmiršti. Ma- 
tyt, jie imti iš gyvenimo, paties autoriaus vegėti, atidžiai stu- 
dijuoti... O kas svarbiau, jie parodyti ne skyrium, lyg kokios. 
nejudančios statulos, bet dramiškai, įpinti į bėgantį gyve- 
nimą, turi savų nusistatymų, troškimų ir tikslų. Centralinė 
kovos dėl laisvės ir geresnės ateities idėja riša juos vienybėn 
ir, lyg saulė planetas, sukdina aplink save, sudarydama iš 
tos vaizdų galerijos įdomią apysaką, arba tikriau sakant pir- 
mutinę Mūsų grynai tautišką poemą, kad ir prozoj. 

Kas „Pragiedruliuose“ mums ypatingai brangu, tai jų 
tautiškumas. Viskas čia saviška, lietuviška: ir žmonės, ir jų 
kalba, ir papročiai, ir įsitikinimai, ir viltys, taip kad ne 
vienam skaitytojui gal net atrodys, jog autoriui nė nereikėję 
čia per daug sukti galvos, nes viskas čia taip paprasta, 
žinoma, sava... 

O ir ištikrųjų tai toli gražu netaip: autoriaus, matyt, 
rūpestingai ir nemaža dirbta. Kiekvieno tipo charakteristikai 
tikslingai rinktos tinkamiausios ypatybės, kiekvienas veikiąs 
asmuo pieštas gyvomis, bet visai atskiromis varsomis. Kas 
norėtų geriau tuo įsitikinti, tepalygina pav., kad ir „„prūselį“, 
Vidmantą su aukštaičiu Benediktu Šešiavilkiu: padėtimi 
abudu juodu artimi, bet kaip skirtingi visu kuo kitu. Tą pat 
randame ir žydų Schumacherio ir Seligmano, ir „proletarų 
kulgraužų“ Tupiko ir Statiko ir k. charakteristikose. Visur 
žymu nepaprastas Tumo sugebėjimas pastebėti tipingiausius 
žmonių būdo bruožus ir mokėjimas juos tikslingai ir artis- 
tiškai sunaudoti. 

Retas iš mūsų rašytojų taip gerai tepažįsta mūsų žmonių 
gyvenimą, kaip Tumas. Nėra, gali sakyti, nė vienos gyve- 
nimo kertelės, kuri būtų įam nežinoma. Ar jis ima kalbėti 
apie audimo meną, tuoj matyt tikras specialistas, žinąs visą 
audimo terminologiją geriau už nevieną pasenusią audėją. 
Prireikė jam aprašyti arklio kinkymą, įis ir čia nupieš visa, 


kuogriežčiausiai išskaitydamas visas kinkymų dalis, kaip tik- 
ras žinovas. Užėjo kalba apie linų <kultūrą—jų sėją, rovimą, 
mynimą, brukimą etc., jis ir čia atpasakos visa su tokiomis 
smulkmenomis ir draug taip poetiškai, jog skaitydamas 
negalėsi atsigėrėti ir jausies benorįs tik burbtelti: „ir iš kur 
jis visa tai ima“?.. O paslaptis čia visai lengva atspėti: ima 
jis visa tai iš gyvenimo, kurį pats savo akimis yr matęs, 
gerai pažinęs ir savo kolosalinėį atminty, lyg kokioj klišidėj, 
išlaikęs. Prireikus, jis viską iš ten ir ima. 

Turėdamas tiek daug žinių, Tumas jų ir nesigaili, duoda 
daug, kartais net perdaug, lyg Daukantas savo „„Būde“. Bet 
ten jos savo vietoj, čia gi ,„Pragiedruliuose“ kartais kenkia 
apysakos bėgiui, pagamindamos didžiulės smulkmenų krū- 
vas, kurias nekantresni skaitytojai paprastai aplenkia. Jei 
kada užsimanytų kas „Pragiedrulius“ versti svetimosna kal- 
bosna, tai tos smulkmenų krūvos taipgi reiktų apleisti. Kaip 
filologui mėgėjui, man visi tie žolių, pakinktų, įuostų, au- 
dimų rūšių vardai buvo įdomūs, bet, kaip paprastas skaity- 
tojas, vienur kitur jaučiaus tuo lyg prislėgtas, ir užuot poezi- 
jos, nukrypęs filologijos sritin. Mat, ir geri daiktai, jei be 
saiko kišami, gali tapti įkyrūs... 

Šalia nepaprasto mokėjimo piešti išorinį žmonių gyve- 
nimą, randame pas Tumą greta einantį ir nemažiau nuostabų 
sugebėjimą atjausti veikiančių asmenų išvidinius dvasios per- 
gyvenimus. Dailininkas-koloristas Vaižgante pilnai prilygsta 
dailininkui-psichologui. Tai ypač žymu bajoro nusibaigėlio 
Sviestavičiaus, Napoleono Šešiavilkio, „doros nedorėlės“ 
Knistautaitės ir kitų vaizduose. Jei čia kas beprikiština, tai 
nebent pasitaikąs vietomis perdidelis natūralizmas, ypač pic- 
šiant lytiškosios meilės apsireiškimus. Negalima pasakyti, 
kad tai būtų netiesa, bet drauge negalima pasakyti, ir kad 
dailė to būtų reikalavus. 

Apie „Pragiedrulių“ kalbą — nėr kas besakyti: ji neapsa- 
komai turtinga, graži, vietomis tiesiog poetiška ir žavinti. 
Kas norėtų tuo įsitikinti, tepaskaito pav., ilgos žiemos apra- 
šymą 1-os dalies pradžioj. Skaitydamas nenorom jauti spir- 
ginantį šaltį, pripustyto sniego sunkumą, -atjauti prislėgtą 
žmonių ūpą... Ši įžanga tiesiog mažytis chef d'oeuvre'as: 

grynas realizmas sujungtas čia su tikriausiu simbolizmu, 
vienas antram nė kiek nekenkdamu. Yra „Pragiedruliuose“ 
ir daugiau panašių perlų, pav., Napoleono Šešiavilkioko 
gerėjimasis pievos gražumu vasarą, (I, 210—211 p.), kun. 
Vizgirdos linų kančios pasaka ir daug kitų. 

Antra „Pragiedrulių“ knyga būtų galėjus ir atskirą vardą 
turėti, nes iš kelių dešimčių asmenų, veikusių I-oį knygoj, 
antrojoį beliko tik du: kun. Vizgirda ir Mendelis. Kiti net to- 
kie centraliai, k. š. Gintautas ir Vidmantaitė, vos porą kartų 
čia teminimi. Jie praslenka be pėdsako, kaip neaiškūs pra- 
eities šešėliai. Savo antroj knygoj autorius įveda skaityto- 
ją į visai kitą Lietuvos kraštą (Vaduvą), rodo visai kitus 
žmones, kitus kovos būdus. Ta pati belieka tik neapsakoma 
autoriaus meilė, padariusi kiekvieną mūsų žemės kampelį 
jam brangų, kiekvieną gyvenimo smulkmeną neužmirštiną, 
kiekvieną širdies virptelėjimą — neišdildomą. Jautrioj auto- 
riaus sieloj visa tai spindi, žėri, lyg brangūs spalvoti akme- 
nėliai, iš kurių jis ir kuria įdomiausią neblunkamos mozaikos 
tipų galeriją. Tokios Iešmantų, Taučių, Niaurų šeimynos, toks 
Sauliukas, Aleksys, Burzdulis, Agiejevas — pasiliks skaityto- 
jo atminty amžinai. Bet glaudesnio ryšio tarp „Pragiedrulių“. 
I-sios ir II-sios knygos nėra. Antroji knyga yra visai atskira 
Tumo sumanytos trilogijos dalis. Bendra čia tik „kovos dėl 
kultūros“, bendras tik lietuvių švieson ir laisvėn veržimasis, 
bendra ir grožio kūryba. 

Tikro grožio ieškotojams atsidaro čia plačiausia dirva, rin- 
kis, kiek tik nori ir ką mėgsti. Patinka tau idiliški dalykai 
— skaityk vaikų „makanikų“ žygius, Aleksiuko santykius su 
jo motina, gražesnių nerasi ir Tolstojaus veikale „Dietstvo i 
otročestvo“. Nori kvapą užimančių baisenybių — imk dėdės 
Alijaušo pasakojimus apie baudžiavos gadynę, apie „ašarų 
šulinį“, — baisesnių reginių net ir Dantės pragare neužtiksi. 
Nori gyvo nedirbtinio dramatizmo, apsistok prie Burzdulio 
istorijos, Agiejevo nužudymo, Taučiaus ir Niauros suėmimo 
scenų. Trokšti poezijos — perskaityk „Alaušo varpą“. 

Be to, rasi čia ir gražių gamtos aprašymų ir sociologijos 
klausimų, ir gilių psichologijos įžvilgių ir folkloro davinių. 
Ar viskas čia savo vietoj, ar nebūtų buvę gėriau atskiri 

vaizdai kitaip sustačius, kai ką visai išmetus bei sutrumpi- 
nus — tai klausimai, kurių mes čia negvildensime. Jie lengva 
sukelti, bet sunku objektyviai išspręsti, nes jei kiekviena siv- 
la paslaptis, juo labiau tai pritinka dailininko sielai kūrybos 
metu. Be to, ne be įtakos liko čia ir „Pragiedrulių“ tikslas: — 
jierašyti lietuviams—lietuvių dvasiai kelti. Jei 
autorius būtų turėjęs omeny, kad jo veikalą vers ir kitatuu- 
čiai, jis, be abejo, daug ką ten būtų kitaip išdėjęs ir sulvar- 
kęs. Ir dideliai gaila, kad to nepadaryta. Nes dabar atskiri 
vaizdai, kad ir labai gražūs, bet organiško jų sąryšio kai kur 
visai nesimato. 

Trečioj knygoj dailiai atvaizduota prieškarinių lietuvių 
inteligentų gyvenimas Kaune. Ypač čia atkreipta dėmesio į 
jų šeimyninius santykius. Šie yra buvę dažniausiai apgailė- 
tini, nes lietuviai inteligentai, nerasdami lietuvaičių inteligen- 
čių, vesdavo kitatautes — ruses, lenkaites, latvaites bei vokic- 
taites. Aišku, jog iš tokių vedybų negalėdavo susidaryti lic- 
tuviškos šeimos. Jų nesant, negali normaliai plėstis nė lie- 
tuvių kultūrinis gyvenimas. Jį pakelti tegali tiktai naujos, 
tikrai lietuviškos šeimynos, kur ir vyras ir moteris bus abu 
lietuviai. Tam šeimos pragiedrėjimui ir paskirta ši trečioji 
„Pragiedrulių“ knyga. Ji dalimi yra ėjus per „Lietuvos Aidų“ 
ir „Židinį“, bet perskaityti ji visa iki galo man nepavyko, 
dėliai to apie ją čia plačiau ir nekalbėsiu. 

Netrukus Vaižganto X tome žada pasirodyti naujas Tumo 
beletristikos kūrinys vardu „Dėdės ir dėdienės“. Jis specia- 
liai skirtas autoriaus 60 metų amžiaus ir 40 metų literatūros 
darbo jubiliejui pagerbti. Įžangą tam leidiniui yra parašęs 
prof. Mykolaitis-Putinas. Joje gerb. mūsų estetas kalba apie 
„Šviesiąją Vaižganto kūrybą“. Tikimės tuo veikalu galėsią 
visais atžvilgiais pasigėrėti ir daug dar kitų nemažiau gražių 
iš gerbiamojo Jubiliato susilaukti. Dieve, jam padėk!... 


Tumas — docentas ir mokslininkas. 


Tumas yra vienas tų mūsų žymių vyrų, kurie turi ne 
vieną talentą. Ir ištikrųjų, ko tik jis imas, viskas jam puikiai 

sekasi. Publicistika—jam vienas žaismas, beletristika — viena 
pramoga. 

— Na, o kad taip pamėgintumei paskaityt mūsų univer- 
sitete apie mūsų literatūros istoriją, — pasiūlo jam prof. Krėvė 
1922 metais. 

Pačiam Tumui ši mintis būtų nė galvon neatėjus. Jokiam 
universitete jis nėr mokinęsis, jokio specialinio literatūros isto- 
rijos mokslo nėr išėjęs, taigi paprastų iš profesoriaus rei- 
kalaujamų kvalifikacijų neturįs. Bet vyras pasiūlęs Tumui 
humanitarinį fakultetą, matyt, buvo geras psichologas ir gerai 
pažinęs Tumą. Nes kad ir neturėjo Tumas jokio mokslo 
laipsnio, duodančio teisę užimti bet kurią katedrą, užtat 
buvo kupinas kitokių brangių savybių, kurių daugelis pa- 
tentuotų profesorių dažnai visiškai stinga. Apie Tumą galima 
pasakyti, kad kaip jis yra publicistas ir beletristas, taip yra 
jis ir gimęs profesorius. Tai pareigai eiti jis turi gerą iš- 
kalbą, galingą atmintį, netingi prisispaudęs dirbti, gali išli- 
somis valandomis, nepaleisdamas plunksnos iš rankos, rašyti, 
aiškiai ir sklandžiai savo mintis dėstyti. Tatai ir nėr ko 
stebėtis, kad jis pasiūlymą pabandyti paprofesoriauti priėmė, 
atsakydamas: 

— Gerai, pamėginsiu. 

Ir pamėginęs išdocentavo ištisus septynerius metus. 

Ar jam pritrūko medžiagos lekcijoms? — Ne. Ar jo lek- 
cijos buvo menkos, nuobodžios? Ne. Vieną, kitą jo viešą 
paskaitą didžioje universiteto salėje esu girdėjęs ir aš pats. 
Ten įsitikinau, kad Tumas ne tik moka savo lekcijas para- 
šyti, bet ir palengvėl, neskubėdamas, rimtai. prolesoriškai 
paskaityti! 

Prieš keletą metų mūsų universitete laikinai yr dirbęs 
vokietis litvanologas prof. d-ras Spechtas. Susidomėjęs Tumo 
paskaitomis, jis visą semestrą lankė jas atsidėjęs. Ir ką gi? 
Gal rado jas esant menkavertes? Anaiptol, ne tik buvo jo- 
mis patenkintas, bet dar ir kitiems kolegoms jas gyrė. 

Studentai, Tumo klausytojai, kiek žinau, taip pat dėl jo 
lekcijų niekados nerūgodavo. Anaiptol, kai kurie buvo net 
Tumą tiesiog įsimylėję, kaip ir Tumas juos. 

Rimtai žiūrėdamas į savo profesoriškas pareigas, Tumas 
prie savo paskaitų ir rengdavos kuorimčiausiai, iš anksto 
jas sau ištisai pasirašydamas. Taigi tuo atžvilgiu niekas 
negalėjo padaryti jam nė mažiausio priekaišto. Dėstytojas, 
jis buvo pavyzdys kitiems. 

Kita profesoriaus pareiga, tai tarti ką nors nauja, savo 
paskelbtais raštais dėstomo mokslo sritis praplėsti. Tumas 
čia nepasiliko kitų užpakaly. Jis kasmet vieną paskui kitą 
leido savo lietuvių literatūros istorijos tyrinėjimus, paskelbda- 
mas juose daugybę naujų, beveik niekam nežinomų, vardų, 
raštų ir faktų. 

Už vis rinko jis žinias apie „nepriklausomybės veikėjus“ 
ir rašytojus bei mūsų literatūros pionierius. Pririnko jis jų 
tokią daugybę, kad jie vienon krūvon nesutilpo ir to dėl 
gerb. profesoriui teko jie suskirstyti net septyniais būriais. 
Skaitytojams, manau, bus įdomu sužinoti, kuriam būriui 
kurie veikėjai Tumo priskirti. Taigi ir laikau savo pareiga 
kiekvieną būrį nors keliais žodžiais atskirai paminėti. 

Pirmas būrys veikėjų įdėtas Vaižganto Raštų IV-an to- 
man. Ten jis užima antrąją didesniąją to tomo dalį (97-239 
psl.). Iš veikėjų čia paminėti šie: D-ras Basanavičius, Žemaitė, 
Maironis, Šatrijos Ragana, Margalis, Žalia Rūta, Stefanija 
Jablonskienė, aš, M. Dovoina- Silvastravičius, d-ras Antanas 
Vileišis, kun. Dominikas Tumėnas, kun. Jonas Vizbaras, 
A. Voldemaras, d-ras Jeronimas Ralys, Žemaičių pavyskupis 
Juozapas Skvireckas ir Vincentas Mickevičius (Kapsukas). 

Basanavičių autorius pataria pagerbti jo paties rašlais ir 
nurodo įo darbų objektą. Žemaitės aprašo laidotuves ir api- 
būdina jos asmenį ir savaimingumą. Maironies duoda asmens 
charakteristiką ir patiekia rimtą stūdiją apie jo poeziją. 
Apie mane įdėta čia du labai prietelingu straipsniu: vienas 
minint mano rašto darbo 25 m. sukaktį, antras mano am- 
žiaus 60 m. sukaktį. Kitų veikėjų terandam vien trumpas 
charakteristikas bei nekrologus. 

Antran būrin priskaityti šie veikėjai: vysk. Baranauskas, 
Juzumai, Skrodzkis (Skruodis), Juškos, Ivinskis, Vištelis, Silve- 
stravičius, Žičkis, Myliauskis, P. Vileišis, Mežiniai, Dagilis, 
Gimžauskas ir Vincas Kudirka. Jų biogralijos išleistos šesiu- 

mis atskiromis knygomis, sudarančiomis bendrai 650 psl. 
dvi iš jų—apie Baranauską ir Juškas sudaro vidutinio didumo 
apie 120 psl.) monograliji. 

Į trečiąjį būrį įeina: Vienažindys, Sakalauskas Ksav., Jan- 
kus, Pakalniškis, Urbonavičius, Tumas ir kiti „apžvalginin- 
kai“, o taip pat Maironis, Juoz. Dovydaitis (Šiaulėniškis Sene- 
lis) ir Liudvika Didžiulienė. Jie aprašyti penkiuose atski- 
ruose leidiniuose, sudariančiuose bendrai 848 psl. Maironiui 
skirta atskira daili monogralija (272 psl.) patiekianti ne tik 
puikiai parašytą jo biograliją, bet ir kritišką įo kūrybos 
įvertinimą. Mano išmanymu, jau už šį vieną veikalą Tumas 
yra vertas daktaro laipsnio. Geresnės stūdijos apie Maironį 
kol kas nieks da nėra parašęs. 

Ketvirtą veikėjų būrį sudaro „Tremtiniai, romantikai“. 
jie užima visą XI-jį Vaižganto raštų tomą (234 pl.). Viso 
labo jų yra 14. Štai jie: Jurgis Ambraziejus Pabrėža, Vale- 
rijonas Žagurskis-Ažukalnis, Ansgaras Rožėnas, Antanas Sa- 
vickis, Pranas Savickas, Aloyzas Kareiva, Anūpras Jesevičius, 
Juoz. Silv. Dovydaitis, Julijus Anusavičius, Pranciškus Butke- 
vičius, Ladisl. Dembskis, Juoz. Želvys, Kalikstas Kasakauskis, 
ir Jeron. Kipr. Račkauskis. Iš Ažukalnio, Jasevičiaus, Anusa- 
vičiaus ir J. Dovydaičio įdėta eilėraščių bei giesmių, paro- 
dančių, kiek kuris turėjęs talento ir ko verti jų kūriniai. 

Į penktą būrį surinkti „Aušrininkai, Šviesininkai“. Jie 
užima visą Vaižganto Raštų XII-ji tomą (290 psl). Čion 
įeina Basanavičius, Juoz. Andziulaitis (Kalnėnas), Jonas 
Mačys (Kėkštas), Jonas Šliūpas, Stan. Dagilis, Aleks. Fromas, 
Stan. Paškevičienė, Petras Vileišis, Česl. Pancerzynskis, Pr. 
Mašiotas, Ant. Vytartas, Merai. Kušeliauskis ir Martynas Se- 
derevičius. Su mažomis išimtimis čia vis stambios figūros, 
stebiną savo nepaprastu gyvenimu, plačiu veikimu, dideliais 
nuopelnais. Kai kurių biografijas skaitai, kaip interesin- 
giausią apysaką. 

Į šeštą būrį autorius suvarė „Beletristus“. Beletristika 
jis laiko čia visa tai, ką vokiečiai vadina „Unterhaltungs- 
zwecken dienende Litteratur“; kitaip sakant, ima ją plačiau- 
sia prasme. Taigi beletristams priskaityli čia ne tik Gab- 
rielė Petkevičaitė, Marė Pečkauskaitė, Sofija Przybylauskienė 

ir Liudvika Didžiulienė, bet ir poetai bei eilėraštininkai — 
Justinas Zubrickas, Motiejus Gustaitis, Vine. Šliogeris, Ant. 
Bartkevičius, Mykolas Šeižys ir publicistai poetai — Kudirka 
ir Vil. Vydūnas, ir dramaturgai-dramininkai Petras Pundze- 
vičius ir Marcel. Šikšnys ir sakmininkas Juoz. Lideikis — 
Aldonas. O kadangi anot Mickevičiaus — 

Žodžiuose mūsų vien tik noras, veiksme — galia matyti. 

Sunkiau gerai pergyventi diena, kaip knyga parašyti, tatai 
laikydamas dorą kilnų gyvenimą tam tikra kūryba, Tumas 
beletristų tarpan įstatė ir garsią savo doru gyvenimu Žaga- 
rės Barborą Umiastauskaitę. 

Tų savo beletristų jis duoda nevien gyvenimo aprašymą, 
bet daugelio (k. š. Šikšniaus, Vydūno, Pečkauskaitės, Žitke- 
vičiaus, Šeižio...), patiekia ir platoką kūrybos įvertinimą. 
Tuo būdu čia randam ištisą seriją dailių kritiškų studijų 
apie žymius mūsų literatus. 

Dar margesnis yra veikėjų septintas būrys. Jin įtraukta. 
Myk. Biržiška, Ed. Volteris, Vyt. Juškevičius, Dom. Bukan- 
tas, Liud. Noreika, Juoz. Kairiūkštis, Jonas Bartkevičius, 
Vyt. Endziulaitis, Juoz. Grandanas, Naftalis Fridmanas, Henr. 
Sienkevičius, Eliza Ožeškienė, Silv. Gimžauskas, Aleksandr 
Burba, Antanas Kaupas, Kaz. Jaunius, Jurgis Matulaitis, Ado- 
mas Žeimys, Juoz. Ambraziejus, Jonas Katelė, Juoz. Paške- 
vičius, Antanas Pauperis, Felic. Paškevičius, Ant. Lenkevi- 
čius, Ant. Antanėlis, Juoz. Genys, Adomas Pranckūnas, Ro- 
mualdas Styra, Kast. Stašys, Tomas Širvydas, Meč. Paliulio- 
nis, Kaz. Paltarokas, Kaz. Jasėnas, Juoz. Tumas, Ant. Smetona, 
Jurgis Šaulys, Just. Staugaitis,  Lad. Stašinskas, Mart. 
Yčas, Jon. Yčas, Petras Leonas, Juoz. Tūbelis, Kaz. Vizboras, 
St. Šilingas, Kaz. Bizauskas, Aleks. Stulginskis, Jurg. Kubi- 
lius, Lad. Nagevičius, St. Nastopka, Ant. Juozapavičius. Visi 
jie pavadinti „publicistai“. Čia publicisto žodis paimtas taip 
pat plačiausia prasme. Publicistas Tumui yra ne vien tas, 
kurs plunksna rašė, bet ir tas, ku:s rašančiam padėjo, jį 
gelbėjo ar bent užuojautos parodė. Turėdami tai omeny, 
mes ir nedarysime autoriui priekaištų, kam jis publicistų 
skaičiun įbruko tokius kunigus, kaip Pauperį, Antanėlį, Styrą, 
ir k., nė vieno straipsnio savo amžiuje neparašiusius, arba 

vysk. Paliulionį, generolą Nagevičių, Nastopką, toli nuo 
publicistikos stovėjusius. Tumui rūpėjo čia ne lietuvių pu- 
blicistikos istoriją patiekti, bet surinkti daugiau medžiagos, 
nušviečiančios mūsų kultūrinį gyvenimą XIX amžiaus pabai- 
goje ir XX-jo pradžioje. Tą tikslą jis tikrai yra pasiekęs. Jo 
paminėjimai ir anksčiau nurodytų vyrų charakteristikos tie- 
kia labai daug Žinių, kurios būsimam mūsų kultūros isto- 
rikui bus labai svarbios. 

Žinant tai, nebegalima daryti autoriui nė priekaištų, kad 
įis veikėjų suskirstyme į būrius buvęs negriežtas, įdėdamas 
pav. Basanavičių pirman ir trečian, Gimžauską antran ir 
septintan, Juoz. Dovydaiti trečian ir ketvirtan skyriun. 
Moksliškam veikale tokie pasikartojimai nebūtų pliusai. Bet 
medžiagos rinkiny jie visai pateisinami. Skaitydami tuos 
Tumo paminėjimus, žavinčius savo gyvumu ir nuoširdumu 
ir stebinančius savo gausumu, mes turim ne prikaišioti jam 
tai, ko nėra padaręs, bet tarti nuoširdų ačiū už tai, ką jis 
yra mums patiekęs. Be Tumo nenuilstamos plunksnos daug 
kas iš mūsų veikėjų taip ir nebūtų sulaukę jokio paminėji- 
mo. Vienas tik Tumas tų vidutinės vertės veikėjų gyvenime 
mokėjo pastebėti net ir menką gėrio trupinėlį ir nepatin- 
gėjo tai spaudoj pažymėti. Jo raštuosna patekę, jie ir pasi- 
liks žmonių atminty. 

Be abejo, savo paskaitose universitete Tumas ne apie 
visus tuos veikėjus yra kalbėjęs. Bet vis dėl to, jei nebūtų 
tapęs prolesorius, apie daugelį jų gal būtų visai užmiršęs. 
Profesūra pažaaino jį rinkti kuo daugiau medžiagos mūsų 
literatūros ir kultūros istorijai. Jis tai padarė, fiksuodamas 
plunksna visa tai, ką įo plati atmintis savy yra išlaikius. 
Ištisa eilė įo storatomių raštų atsirado daugiausia jam be- 
prolesoriaujant. Tais savo raštais jis, gali sakyti, yr sukūręs 
naują mūsų literatūros istorijos šaką, o drauge savo kole- 
goms humanitarams davęs darbštumo ir moksliško produk- 
tingumo pavyzdį. Tuo atžvilgiu ypač pažymėtini yra šie 
1929 metai. Jų bėgyje Tumas yr nusistatęs laimėti negirdėtą 
rekordą, būtent, iki metų galo išleisti savo raštų dešimt 
tomų! Į vidurį rugpiūčio mėnesio jis aštuonius tomus. jau 
yra paleidęs į knygų rinką. Jau leidžia devintą. Nėra abejo- 

nės, kad ir dešimtą suskubs paleisti, jei tik ras leidėją. Šia 
veikalų krūva nori jis, matyt, kaip ir apvainikuoti savo pro- 
fesorišką veikimą, nes ketina kuriam laikui iš universiteto 
visai pasitraukti. Daro jis tai tam, kad turėdamas daugiau 
atliekamo laiko, galėtų pabaigti seniau sugalvotus savo kū- 
rinius. 

Įvertindamas Tumo nuopelnus ir įo mokslo darbus, Lie- 
tuvos Universitetas 1923 m. yra jį pripažinęs docentu, o šiais 
1929 yr nusprendęs suteikti jam ir garbės daktaro laipsnį. 
Reikia tikėtis, šis pastarasis titulas mūsų Jubiliatą dar tam- 
priau suriš su Lietuvos Universitetu, o savo žaru ir Jubi- 
liatas, tariuos, ilgainiui paskelbs dar nevieną paskaitų seriją 
Universiteto auditorijose ir pasižymės visuomenėje nevienu 
kilniu žygdarbiu. Tiesa, Tumo pergyventas 60 m. amžius, jo 
žili plaukai lyg ir rodytų, jį jau priėjus senatvės. Bet kas ar- 
čiau jį pažįsta, tas žino, jog tai tik matomybė, nes jo dva- 
sia pasilieka tebeišlaikiusi savo karštą jaunystę, sveiką kū- 
rybos energiją ir niekuomet nesilpnėjantį darbštumą. Tokie 
profesoriai su jaunuolio širdim, o senio prityrimu, mūsų 
Universitetui ypatingai yra reikalingi. Taigi ir linkiu mūsų 
Jubiliatui tapti dar garbės profesorium ir su Lietuvos Uni- 
versitetu niekuomet nesiskirti.! 


Tumas — bažnytinis rašytojas. 


Daug kas težino tik Tumą publicistą, beletristą ir docen- 
tą. Kad jis mūsų ir religinis bei bažnytinis rašytojas, to dau- 
gelis visai nėra girdėję. O tuo tarpu Tumo nemaž pasidar- 
buota ir toje, specialinėį srityje. 

Pradėjęs savo kunigavimą vikaru, jis visų pirma susidū- 
rė su vaikų katechizacijos klausimu. Vaikai reikia išmoky- 
ti poterių ir katekizmo. Bet kaip tai padaryti? Tumo ko- 
legos,, jauni kunigėliai, tuo klausimu laikydavos nevienodos 
taktikos: vieni vaikų mokymą poterių užkraudavo davatkė- 
lėms, kiti bandydavo vaikus mokyti patys bekatekizuodami 
juos žodžiu. 

Kad davatkėlės buvę nekokios katekėtės, Tumui buvo 
aišku kaip diena. Jis jų nė nekviesdavo talkon vaikų kate- 

kizuoti. Iš kitos šalies jam buvo aišku, kad ir iš pačių ku- 
nigų katekizavimo žodžiu naudos neperdaugiausia. Toks ka- 
tekizavimas tai tikra kankynė. Kankynė kunigui, nes norė- 
damas vaikus gerai išmokyti, turi tas pat tikėjimo tiesas po 
šimtą kartų vaikams kartoti. Kankynė ir vaikams, nes kol 
jie girdi kunigo žodžius, jie tariasi išmokę katekizmo, o kai 
tik grįžta iš bažnyčios namon, visai užmiršta, ką iš kunigo 
yra girdėję. Griežtai imant, toks mokymas — yra ir bus 
bergždžias darbas. Kad jis nebūtų bergždžias, turi vaikams 
ir kunigui ateiti į pagalbą spausdintas katekizmo tekstas 
arba knygelė. 

Spaudai esint anais laikais uždraustai, tokių knygelių ne- 
buvo. Vienatinis Valančiaus „Rymo katalikų mokslas“ buvo 
beveik nebegaunamas, o be to vaikams jis buvo per platus. 
Šiems reikėjo turėti trumpesnis ir prieinamesnis katekizmo 
vadovėlis. Nesant, kas jį parašo originaliai, Tumas ima pla- 
čiai vartojamąjį Filochovskio katekizmą ir išvertęs lietuvių 
kalbon, išleidžia Tilžėje. Kaip tas leidinys buvo reikalingas, 
parodo faktas: per penkerius metus (1899 — 1904) išėjo jo 
net trys leidimai. Be paties katekizmo teksto buvo čia pri- 
dėta dar Tumo parašytoji įžanga apie katekizmą ir ele- 
mentorius. 

Leidžiant šį katekizmo vadovėlį, Tumui rūpėjo ir lietuvių 
kalbos grynumas. Taigi, kiek anais laikais buvo galima, jis 
stengės iš poterių ir katekizmo pašalinti senus polonizmus 
ir nevykusius teologiškus terminus pakeisti tinkamesniais. 
Tuo būdu šis Tumo išleistas katekizmas yra nemaž patar- 
navęs ne vien Bažnyčiai, bet ir mūsų tautybės reikalams. 
Lietuvių vaikai galėjo iš jo kiekvieną valandą pakartoti savo 
lietuviškus poterius, net jei ir pasitaikydavo jie užmiršti. 

Po vaikų antroji Tumo meilė — tai mokslus einančioji 
jaunuomenė bei studentija. Ši taip pat religijos srity reika- 
linga dvasios sustiprinimo. Tumui tai buvo aišku. Tik kaip 
tai padaryti? Dėl žinojimo, jis gerai žinojo, kad į religiją 
galima dvejopai žiūrėti: iš vienos šalies, kaip į tam tikrą 
religinių tiesų sistemą, iš kitos — kaip į tikrąjį gyvenimo 
kelią. Pirmuoju žvilgsniu religijai stiprinti reikia gilesnio tų 
religinių tiesų pažinimo ir mokėjimo jas apologetiškai ap- 

ginti. Antruoju žvilgsniu — reikia gilesnio persiėmimo Kris- 
taus dvasia, kaip ji apsireiškia pačiame Kristaus asmeny ir 
jo darbuose. Į religinę filosofiją, į apologetiką Tumas netu- 
rėjo palinkimo. Užtat antrasis kelias — gilinimasis Kristaus 
gyveniman — Tumui atrodė tinkamesnis, kaip tiesiog vedąs 
į tikrojo gyvenimo idealą, kiek jis mums yra nušviestas 
evangelijos pasakojimuose. Skyrium nuo evangelijos paimtą 
vieną kitą religinę dogmą jaunuolis inteligentas gali laikyti 
neturinčia glaudaus sąryšio su krikščionyste ir būti linkęs 
paabejoti dėl jos, bet pačiam Kristaus asmeniui, jo gyveni- 
mui ir pasišventimui nieko negalės prikišti. Turėdamas tai 
omeny, Tumas ir pasiryžta mūsų studentiją arčiau supa- 
žindinti su evangelijos turiniu. Tam tikslui jis verčia lietuvių 
kalbon barono Nikolai „Vadovėlį šv. Morkaus Evangelijai 
tyrinėti, skiriamą moksleivijai“. Veikalas jau seniai spaudai 
prirengtas, bet, deja, lig šiol vis dar nesuradęs leidėjo. Kas 
yra pats baronas Nikolai: katalikas, ar protestantas, kunigas, 
ar civilis, aš gerai nežinau. To dėl ir manau, kad prieš įleik- 
damas šį savo vertimą spaudai, Tumas turėtų duoti jį d-rui 
prof. Grigaičiui ar kitam kuriam mūsų biblistui peržiūrėti, 
ar nėr ten kartais tulų nukrypimų nuo katalikų Bažnyčios 
mokslo. To reikalauja ne tik kanonai, bet ir pačių studentų 
dvasiškoji nauda. 

Besirūpinant supažindinti studentiją su evangelija, Tumui 
labai rūpėjo ir pats evangelijos tekstas, o už vis įo lietuviškas 
vertimas. Todėl kai 1921 m. buvo sumanyta išleisti jubilie- 
jinis lietuviškas Naujo Įstatymo arkivyskupo Skvirecko ver- 
timas, Tumas mielai sutiko netiktai to leidinio būti korekto- 
rium, bet ir parašė jam įžangą. Gaila tik, kad joj tepaliesta 
to jubiliejinio leidinio vien finansinė pusė. 

Mylėdamas moksleiviją apskritai, Tumas ypatingai mylėjo 
ir tebemyli klierikus ir jaunuosius kunigėlius. Jiems jis ir 
yra paskyręs, galima sakyti, patį gražiausį ir nuoširdžiausį 
savo veikalėlį „Jaunam veikėjui“, išėjusį Kaune 1925 m., bet 
parašytą daug anksčiau. Jis dedikuotas dviem per anksti mi- 
rusiem Tumo draugam, pavyzdingiem kunigam: Pranui 
Turauskui (1876 — 1919) ir Jonui Visbarui (1869 — 1919). 
Savo turiniu jis priklauso pastoralei teologijai, savo gi for- 

ma yra tai, ką vokiečiai vadina „theologische Plauderei“. 
Mat, autorius, įsivaizdavęs priešais bestovintį jauną kunigėlį, 
laisvai ir draugiškai kalbasi su juo, teikia jam įvairių pata- 
rimų ir perspėjimų, pasisako atvirai ir savo klaidas, kad 
jaunasis kunigėlis jų savo gyvenime vengtų, išanksto ieško- 
tųsi geresnių ganytojavimo priemonių. Visa tai išdeda auto- 
rius laiškų — feljetonų lormoj, necituodamas nė vieno aske- 
zos veikalo, nei Šv. Rašto tekstų, o vis dėlto jo veikalas pa- 
tiekia tiek kilnių minčių, sužadina tiek gerų įausmų, kaip 
retas kurs, net ir geriausis asketikos vadovėlis. Ir ko čia tik 
nėra! Štai nuoširdžiausis pažadinimas į pasiryžimą, ištver- 
mę: „Ryžkis nesidairyk!“ Štai rimtas raginimas į darbštumą 
„Nugalėk tinginį!“ O štai vėl kokia puiki oda šviesai, 
mokslui: 

„Mokslas tai duona... Gardūs kiti valgiai. Gardūs cukrai- 
niai. Vis dėlto jais nemisi... Miela muzika, tik jei tau tuo 
pradėjimu 10 valandų kas į ausį grotų, tu iš proto išeitum... 
Gera turėti prietelių. Tik jei jie pradėtų tave kasdien lan- 
kyti, tu nusipirktumei cerberį savo durims saugoti... Knyga 
net ne pati geroji... nuramins tave, patenkins tave, nu- 
malšins jauną nerimą, veržimąsi šokti bėgti toliau; o kur, 
o ko, nė pats nežinai“... 

Joks mokslinčius geresnio knygai panegiriko neparašys. 
„Kas nusimano poezijoj, perskaitęs straipsnį, „Ei, jaunuo- 
mene, kilk lig debesų“, tuojau supras, kad tai tikras eilėraš- 
tis, puiki poemėlė! 

O kiek čia gyvų tipų! Štai „greitasis kunigėlis“, „skrai- 
džiojąs po bažnyčią, kaip paukštytė“. Štai jo antipodas „kuni- 
gas lemtūta“. „Kalba kalba, tą savo breviorių... ir galo nėra. 
O žmonės laukia. Ruošias ruošias tas savo mišeles laikyti 
ir vėl galo nėra. O žmonės vis kantriai laukia. Geria geria 
tą savo arbatą... prieš lydėdamas velionį į kapus ir vėl galo 
nėra. O žmonės jau pradeda nekantrauti“... 

Švelniai perspėja jaunus kunigus, kad nepapiktintų šiaip 
jau žmonelių kunigiško stiliaus neišlaikymu. Pats nusiskun- 
džia nusidėjęs, buvęs bejausmis savo motinai, prašomos ska- 
relės nenupirkęs. Mokindamas malonumo, duoda jaunam 
kunigėliui patarimą; „Nedrįsk žmonių barti. Tegu klebonas... 

Būk malonus ir iškrypėliams. Ne lazda ir koneveikimais 
Mokytojas atvertė ištvirkėlius ir sukčius“... 

„Aukščiausiojoj pareigoj“ iškelia labai svarbų klausimą 
apie didelį reikalingumą talentingai sustatyto vadovėlio, „kaip 
reikia mirštantieji marinti“. 

Straipsnių „nebūk automatas“, „Tolyn nuo pinigų“, ,„Da- 
vatkos“ turinys ir be paaiškinimų suprantamas, bet klystų, 
kas manytų, rasiąs čia tam tikrų teorijų; jų vietą užima rea- 
liausio gyvenimo faktai. 

Paskutiniai du dalykėliai — tikri diemančiukai. ,„Dilexi 
decorem domus Tuae“ geriau neparašytų nė didžiausis aske- 
tas ir mistikas, o „Fratres, sobrii estote“ — nė sausiausias 
abstinentas. 

Šiek tiek nekonsekvencijos galima tik rasti ten, kur au- 
torius kalba apie kunigų politiškąjį veikimą. Nes pradžioj 
21-am pusl. jis rašo: 

„Bažnyčios nebegana. Duok mokyklų, knygynų, skaityklų; 
duok laikraščių ir knygų; kalbi bažnyčioje, kalbi mokykloje 
tai, kalbėk dar ir rinkoje! Daryk partijas, frakcijas, krypsnius. 
Vesk rinkimus, skelbk programas, rašyk įstatus ir įstatymus; 
organizuok, kontroliuok, atstovauk; būk apologetas ir netik- 
rųjų stabų griovikas; kontroliuok ir kritikuok!...“ o visa 
tai tam, kad būtų „daugiau, daugiau šviesos“. Bet į galą 
103 psl. jis šaukia: 

„Kaip aš begaliu eiti į dvasiškąjį tėvą savo sielos reika- 
lais, matęs ar girdėjęs, kaip jis yra pagrimzdęs gryniausiame 
politikos materializme“?! 

Ir kiek tolėliau 110 pusl. priduria: 

„Mielas Dieve, kokių faktinių negerumų esti iš kunigų 
dalyvavimo seimuose, kad ir būtų jiems juridinių gerumų!“ 

Turėdamas tokių viena kitai visai priešingų 
direktyvų, jaunasis kunigėlis tiesiog nežinos, kaip jam 
elgtis: ar čia eiti „daryti partijas, Irakcijas, krypsnius“, ar 
bėgti nuo politikos, kaip nuo baisiausių velnio žabangų? Vie- 
no nurodymo, kad pasitaiko daug faktinių negerumų iš ku- 
nigų dalyvavimo seimuose, čia neužtenka, nes nemažiau lak- 
tinių negerumų galima pririnkti ir iš kunigų nedaly- 
vavimo seimuose. Vadinas, kunigų ir politikos san- 

tykių klausimas yra daug painesnis, negu Tumui atrodo. 
Čia reikia atsižvelgti ne vien į pačius negerumus, plaukian- 
čius iš kunigų dalyvavimo ar nedalyvavimo politikoje, bet 
ir į įvairias laiko ir vietos aplinkybes, kultūrinį krašto stovį 
ir į daug ką kita. Iš to, kad „mūsų vikarams“ nepatartina 
užsiimti politika, visai neišeina, kad Seipeliams ir Braunams 
nebūtų galima ministeriauti. Taigi Tumo veikalėly „Jaunam 
Veikėjui“* šis svarbus klausimas tėra tik paliestas, bet neiš- 
spręstas. 

Jis neišspręstas taip pat ir kituose tąja tema išleistuose 
Tumo raštuose, k. š. „Vikarų politika“, „Politikos 
ar visuomenės kunigų darbas“. Apie juos galima 
trumpai atsiliepti klasišku aforizmu: „Ut desint vires, tamen 
est laudanda voluntas“. Prityrusiu vadu toje srityje Tumas 
niekuomet nebuvo ir rodos, nebus, bet jo geri norai patar- 
nauti kunigijai šiam atvejy neabejotini. 

Iš savo prityrimo jis žinojo, įog jaunam kunigėliui gany- 
tojavimą nemaž pasunkina neturėjimas įmanomos pamoks- 
linės literatūros lietuvių kalba. Kaip kitur, taip ir čia Tumas 
stengias mūsų kunigijai patarnauti. Tam tikslui jis suieško 
kun. Ant. Bartkevičiaus „Pamokslai apie Sakramen- 
tus“, prirengia spaudai, ir parašo įžangą, kurioje patiekia 
biograliškų žinių apie tų pamokslų autorių. Išeina jie Ame- 
rikoj, Shenandoah, Pa 138 psl. knygelės pavidale. 

Išleisdamas 1915 m. Rygoj Valančiaus „Blaivybės Groma- 
tas“ ir parašydamas tam leidiniui įžangą vardu „Senoji Blai- 
vybė“, Tumas nemaža patarnauja ir mūsų blaivybiniam 
judėjimui. 

Neapsakomai brangindamas Valančių, jis surenka ir išlei- 
džia vysk. Motiejaus polemiškus raštus prieš pravoslaviją, 
davęs jiems vardą „Maskoliams katalikus persekiojant, 
Kaunas 1929“, o taip pat išverčia lietuvių kalbon jo lenkiškus 
raštus memuarus ir išleidža šiais 1929 m. atskira knyga: 
„Motiejus Valančius Žemaičių vyskupas. Pastabos pačiam 
sau“, pridėliojęs prie jų nemaž ir savo brangių pastabų. Abu 
pastaruoju leidiniu sudaro svarbią įnašą į Lietuvos bažnyčios 
istoriją. 

Be Valančiaus Tumui brangūs ir Lietuvos vyskupai. Per 
ingresą Žemaičių vyskupo Pr. Karevičiaus jis entuziastiškai 
prakalba ir pasveikina naują ganytoją. Su nemažesniu džiaug- 
smu jis prabyla ir į naują Vilniaus vyskupą D-rą Jurgį Ma- 
tulevičių jo konsekracijos dieną, ir į Telšių vysk. Staugaitį 
Just. ir k. 

Neužmiršta jis paminėti spaudoje ir kiekvieną šiek tiek 
žymesnį gyvą bei nabašninką kunigą. Tų kunigų paminėji- 
mų bei nekrologų jis yr prirašęs daugiau kaip 150. Ir ne 
tik prirašė, bet ir jų neužmiršo, kaip tai parodo kad ir šis 
j0 paties sustatytas ir „Tiesos Kelio“ redakcijai atsiųstas jų 
sąrašas. Štai tie kunigai: Alekna Ant, Aleknavičius K., Am- 
brazevičius Juoz., Antanėlis Ant., Andriuškevičius Myk., An- 
tanavičiai, Andriukaitis K., Bajorinas Ant., Baktys Petras, 
Barauskas Ed., Barauskas Petras, vysk. Baranauskas Ant., vysk. 
Beresnevičius Aleks., Bikinas Juoz., Bartkevičius Ant,, Budri- 
kas Dom., Būčiai, Bučnys Pr., Burba Aleks., Butkevičius Pr., 
vysk. Cirtautas Gasp., Dabševičius Tom. Juoz., Dambrauskas 
Aleks., Daukša Mikalojus, De la Mennais, Dembskis Lad., 
Dembskis: Vitalis, Dovydaitis Juoz-Silv., Dovydaitis Justinas, 
Eidimtas Ant., Eitvydas, Ercius St., Gabševičius, Garalevičius, 
Gargas, Genys Juoz., vysk. Giedraitis Merkelis, vysk. Gied- 
raitis Juoz. Arn., vysk. Giedraitis Simanas, Gintila Jon. Kriz., 
Gimžauskas Silv., Grosas Sim., Gustaitis Mot., vysk Holo- 
vinskis Ign., Januševičius Pov., Jasėnas Kaz., Jaunius Kaz., 
Jesevičius Anūp., Jurgaitis Marc., Juškevičius Ant., Jurevičius 
Felic., Juzumas Tadas, Juzumas Ant., Juzumas Vincas, vysk. 
Kahnas, Karbauskas Jon., vysk. Karosas Ant., Kasakauskis 
Kalikst., Kašarauskas Ambr., Katelė Jon., Kaupas Ant., Kaz- 
lauskas Kaz., Kybelis Kaz., Kojelavičiai, Karklinskis Kaz., 
Lialis Felic., Legeckis Petr., Lenkevičius Ant, Liandsbergis 
Pr., Lideikis Juoz,, Lymantas, Liutostanskis, Mackevičius Ant., 
Maironis Jonas, Majevskis Kost., vysk. Matulevičius Jurg., Me- 
žinys Myk.,, Mežinys Mat., vysk. Michalkevičius Kaz., Myko- 
laitis Vinc., Milukas Ant, Morkys Pov., Naudžiūnas Ant., 
Noreika, Novickiai, Nezabitauskas, Olševskis Myk., vysk. O'Rour- 
kas Ed., Pabrėža Jurg. Ambr., Pakalniškis Kaz., vysk. Paliu- 
lionis Meč., vysk. Paltarokas Kaz., Paškevičius Samuelis, Paš- 


21 


— 39 — 


kevičius Juoz., Pauperis Ant., Petkevičius, Petreikis Kaz., Po- 
cius Dom., Pranaitis Just, Pronckietis Kaz., Pronckus Ad., 
Račkauskis Jer., Račkauskis Adol., Rajuniec Ant., Razutavi- 
čius Jurg., Rimavičius Petras, Rimavičius Brunonas, Rupeika 
Juoz., Rupeika Kajet., Savickis Ant. Savickas Pr., Sideravi- 
čius Martyn., Širvydas Tom., Skrodzkis Kaz., Stakauskas Juoz., 
Stanskis, Stašys Kast., vysk. Staugaitis Just., Styra Romual., 
Strazdas Ant., Šeižys Myk., Šilinskis Pov., Šimaitis, Širvydas, 
Kost., Šleivys Kaz., Šliogeris Vinc., Šliupavičius. Šukevičius 
Aleks., Tamulevičius J., Totoraitis Jon., Tatarė Ant., Puraus- 
kas Pranc., Urbonavičius Pr., Vaitkus Myk., Valentinas Petr., 
vysk. Valančius Mot., Viengalis Pov., Vienažindys Ant., Viz- 
baras Jon., Vytartas Ant., Zabermanas Jonas, Zagurskis Valer., 
Zaleskis Juoz., Žebrys Juoz., Žebrys Kaz., Žeimavičius Adom., 
Želvys Juoz., Žiogas Juoz., Žitkus Kaz. ir daug kitų trumpai 
minėta. 

Dėliai to ir nenuostabu, kad Tumo klausytojai studentai ir: 
yra praminę jį „klebonų istorininku“. Tai, žinoma, pasakyta 
su pašaipa, bet toje pašaipoje glūdi ir.geroka tiesos dalis, 
parodanti, kad Tumas ir čia yra laimėjęs rekordą, nes iš vi- 
sų mūsų kunigų rašytojų jis neabejotinai tapęs pats „kuni- 
giškiausias“, bent ta prasme, kad apie kunigus daugiausia 
yra rašęs. 

Ir tai nesunku sau išaiškinti. Savo netrumpam gyvenime 
Tumas ir kaip įvairiuose Lietuvos kraštuose kunigavęs, ir 
kaip įvairių laikraščių redaktorius ir raštams aukų rinkėjas, 
turėjo progos pažinti beveik visus Lietuvos kunigus, o paži- 
nęs, galėjo ir kiekvieną jų tinkamai apibūdinti ir jų nuopel- 
nus spaudoj parodyti. Simpatingas, judrus, kaip gyvsida- 
bris, visuomet pilnas naujausių žinių, Tumas kiekvienoj kle- 
bonijoį būdavo mielas svečias. Daug ko jis vietos kunigams 
pripasakodavo, daug ir iš jų išgirsdavo. O kadangi įo atmin- 
tis sykį girdėto dalyko beveik neužmiršdavo, tai ir nenuo- 
stabu, kad ilgainiui Tumas pasidarė gyva mūsų kunigijos- 
kronika. 


— 323 — 


* * 

Pati kunigija žiūrėjo į Tumą dvejopai: senesnieji kunigai 
(išskyrus vieną kitą) laikė jį nerimtu karštuoliu, nuolatiniu 
tvarkos ardytoju; kai kurie, k. š. Eidimtas, Zaleskis tiesiog jo 
nekentė, abejodami net jo katalikiškumu. Užtat jaunesnieji 
— galvą už jį guldė, klausė jo žodžių, gerėjos jo raštais, lai- 
kė savo dvasišku vadu, korifiejum, pranašu. Tai, gali sakyti, 
tęsės iki Tumui Vilniun išvykstant. 

Šioj naujoj vietoj jis randa ir naujų gyvenimo sąlygų. Kad 
ir nepaliauja buvęs kunigas, ištikimai einąs savo kunigiškas 
pareigas, jis vis dėlto daugiau sukas tarp civilių Vilniaus 
inteligentų, negu tarp kunigų. Susiartina su Petru Vileišiu, 
susidraugauja su A. Smetona. Palaiko jis gerus santykius ir 
su vadinamais pirmeiviais bei kairiaisiais. Mat, Vilniuj lie- 
tuvių maž tesant, jis kiekvieną inteligentą lietuvį laikė bran- 
gintina jėga, kinkytina į bendrą tautybės darbą. Dėliai to 
tautybės principas jam ir atrodė vienatinai dėtinas Vilniaus 
lietuvių veikimo pagrindan. Tuo principu jis tikėjosi būsią 
galima daugiau pritraukti veikėjų. Jam rūpėjo daugiau jų 
kiekybė, negu kokybė. Jam svarbu buvo, kad lietuvių 
veikimas Vilniuj nuolat augtų, stiprėtų ir kad jis būtų aiš- 
kiai lietuviškas tautiškas. Toje grynai tautiškoje dvasioje 
buvo vedamas ir redaguojamas „Vilties“ dienraštis. 

„Vilties“ leidėjai, daugiausia kunigai, tuo nevisai buvo 
patenkinti. Kai kurie ėmė rūgoti, kad „Vilty“ permaž teal- 
sižvelgiama į Bažnyčios ir tikybos reikalus, kad šis dien- 
raštis ganėtinai yra tautiškas, bet neužtektinai kata- 
likiškas. Kas čia kaltas? —Žinoma, „Vilties“ redaktorius— 
Tumas!.. 

Ne visi tai į akis sakė, bet taip manančių buvo nemaža. 
O už akių buvo formuluojama ir konkretesnių priekaištų: 
Tumas per daug sucivilėjęs, suliberalėjęs, suvilnėjęs, vien 
Vilniaus krašto reikalams teatsidėjęs... 

Griežčiau dalyką ištyrus, gal ir būtų paaiškėję, kiek yra 
tiesos tuose priekaištuose. Bet tam tyrimui nebuvo laiko, 
Michalkevičiui iš vysk. Cirtauto ultimatyviai pareikalavus, 
teatsiimie sau Tumą iš Vilniaus, šiam užuot teisinusis, teko 

skubiai grįžti prie parapijinio darbo į Laižuvą, o per karą 
ir po karui kuo kitu užsiimti. Taip anie priekaištai savaime 
atkrito. Patsai gi Tumo pašalinimas nuo „Vilties“ išėjo tie- 
siog jos nenaudai, nes likusi be Tumo ji netik nėra tapus 
katalikiškesnė, bet anaiptol J. Kubiliaus straipsniuose apie 
katalikiškąjį veikimą ir moksleivius ateitininkus buvo pasi- 
rodžius, gali sakyti, beveik antikatalikiška. Kilusiame iš čia 
ginče Tumas visai nedalyvavo. Grynai katalikiško veikimo 
jis niekuomet nesmerkė, anaiptol, pats katalikiškoms orga- 
nizacijoms yr nesykį padėjęs, k. š. „Blaivybei“ — savo 
paskaitomis, „Saulei“ — savo kelione Amerikon ir t. t. 

Bet šalia katalikybės jam nemažiau brangi buvo ir tau- 
tybė. Jis jau seminarijoj yr buvęs „Basanavičiaus tipo tau- 
tininkas“, Vilnius jo tautišką nusistatymą dar labiau susti- 
prino. Pradžioje, seimų laikais, matom jį netik Tautininkų 
Sąjungos nariu, bet ir Tautininkų partijos veikliu agitato- 
rium. Vėliau, ne su viskuo toje partijoj besutikdamas, jis iš 
jos išstoja, nors ir nepaliauja jai simpatizavęs. Ypač myli jis 
tautininkus moksleivius — „Jaunąją Lietuvą“, nesigailėdamas 
jai ir savo širdies ir savo aukų. Laikydamas įą katalikiška 
organizacija, jis net kaltina kunigus, kad jie „Jaunosios Lie- 
tuvos“ skyrių nenorį imti savo globon. Jei tie skyriai tos 
globos nesibijo ir jos nori, tai Tumo pabarimas gali būti ir 
teisingas, nes visuomet geriau, kai organizacija turi savo 
dvasišką vadovą — kunigą, negu kad pasilieka be jo. Tąja 
mintimi persiėmęs, Tumas visoms tautininkų organizacijoms 
nesigaili dvasiškų patarnavimų. Jis yra jų sacerdos 
magnus, jų įstaigų pašventėjas, įų darbų laimintojas, jų 
iškilmėse pamokslininkas, jų katalikystės liudytojas. Visa tai 
atlieka jis su mielu noru ir pasišventimu, nesigailėdamas 
net savo sveikatos ir laiko. Šimet pav. Šiaulių šventėje besa- 
kydamas pamokslą ir bežiūrėdamas jų vaidinamos misteri- 
jos, peršalęs, gavo ausų uždegimą ir turėjo porą mėnesių 
persirgti. Tačiau klystų, kas manytų, Tumą esant tautininką 
ekskluzivistą. Tikrumoj to nėra. Dirbdamas tautininkų orga- 
nizacijose ir laikraščiuose, jis neatsisako bendradarbiauti ir 
grynai katalikiškoje spaudoje ir akcijoje, kaip gali paliudyt 
kad ir mūsų blaivininkai ir ateitininkai, o taipgi „Bažnytinės 

Apžvalgos“, „Vado“, „Tiesos Kelio“, „Ganytojo“, „Šaltinio“, 
„Mūsų Laikraščio“ redaktoriai. 

Tiesa, rašant daug, labai daug, Tumui pasitaikydavo pa- 
daryt klaidingų žingsnių (pav. jo bandymas bendradarbiauti 
šiauliškėje ,„Kultūroj“) ar išreikšti spaudoje nuomonių, su 
kuriomis katalikai publicistai negalėdavo sutikti ir gaudavo 
su Tumu smarkiau susikirsti. Bet visa tai teparodo tik 
viena, kad Tumas, kaip ir kiti žmonės, nėra neklaidingas, 
kad jo vienur-kitur šiek tiek gal nuo tiesos nutolta. Iš čia 
gi tegalima tik viena išvada, kad į Tumo raštus ir žygius 
turime žiūrėti kritiškai, bet nevalia mums jų A priori nie- 
kinti ir patį jų autorių smerkti. Visa, ką jis yr daręs ar 
rašęs, darė ir rašė bona fide, turėdamas geriausių norų 
patarnauti tiesai ir pažangai ir neturėdamas nė mažiausio 
noro nuo Bažnyčios nutolti. Dėliai to ir vieno kunigo ban- 
dymas mesti šešėlį ant Tumo ortodoksijos, remiantis jo 
Vytauto bažnyčioj sakomais pamokslais, nuėjo niekais, nes 
arčiau dalyką ištyrus, skundas pasirodė silpnai tepamatuotas 
ir neįrodytas. 


Kaipo romantininko, kun. Tumo tikėjimas yra giliai mis- 
tiškas, jokiu racionalizavimu nesusiaurintas, taigi pilnutinis, 
integralinis. Jis kasdien mielai laiko mišias, eina išpažinties, 
dalyvauja kasmet kunigų rekolekcijose, kalba brevijorių, 
neretai net savo bažnytėlėį užsidaręs. Tas pat pasakytina ir 
apie kitus jo grynai kunigiškus darbus. 

Dėliai to nė kiek nėra suklydęs vysk. Pr. Karevičius, 
Tumą, kaip pavyzdingą kunigą, 1921 m. pakeldamas garbės 
kanauninku. Nuo savęs galiu čia dar pridėti, kad ta, tikrai 
užpelnyta garbė netik nesugadino jame kunigo, bet dar išėjo 
jam į dvasios sveikatą. Mat, kanauninkystė nebuvo jam tuš- 
čias titulas, bet tikras reališkas paaukštinimas, savotiška 
kunigo bajorystė — noblesse. O kadangi nob- 
lesse oblige, tatai ir kun. Tumas, užsidėdamas ant krū- 
sinės kanauninkišką kryžių, užsidėjo drauge ir naują dva- 
sišką kryžių, pereidamas iš blaivininko, kuriuo buvo, 
į kone pilnus abstinentus. Per kurį laiką abstinenci- 
jos idėja Lietuvoje kan. Tumo asmenyje turėjo vieną iš ener- 

gingiausių ir gabiausių savo apaštalų. Paskutiniu laiku jis 
tą idėją kiek modilikavo. 

Turėdamas tikrą kunigišką pašaukimą, Tumas karštai 
myli ir savo bažnyčią, prie kurios jam tenka gyventi. Ją jis 
rūpestingai prižiūri, daboja, kad ji būtų švari, daili, turėtų 
gėlių altoriuose. To įo rūpestingumo pavyzdį galime matyti, 
kad ir įo nūn valdomoje Vytauto bažnyčioje. Paėmęs ją, iš 
vokiečių sunaikintą, dvokiančią nuo įoj laikytų supuvusių 
bulvių, Tumas įą gražiai atnaujino, altorius pastatė ir pa- 
puošė dailiais Kalpoko ir Janulio paveikslais, įtaisė suolus, 
paįvairino laikomas joje pamaldas žymių artistų giedojimais 
bei muzika ir tuo padarė tai, kad dabar Vytauto bažnytėlė 
mielai lankoma lietuvių kauniečių inteligentų. Jos garbę yra 
iškėlus ir susidariusi viešoji opinija apie Tumo gerą širdį, 
sukalbamumą, minimalinį formalumų reikalavimą. Čia yra 
daug tiesos, bet dėl formalumų, tai Tumas jų reikalauja 
nemažiau, kiek Bažnyčia yr nustačius. Juk kiekvieną įo, 
neturinčio savo cirkulo, žingsnį kontroliuoja kūrija. 

Kas kitas, pagarsėjęs kaip publicistas, beletristas, moksli- 
ninkas ir bažnytinis rašytojas, gal būtų suklydęs, pakilęs 
puikybėn. Su Tumu to neatsitiko: jis kaip buvo, taip ir po 
šiai dienai tebėra visiems prieinamas, meilus, greitas kitam 
patarnauti ir padėti, visuomet malonus, linksmas, atlaidus. 
Taigi ir nenuostabu, kad jis, lyg koks magnesas, traukia sa- 
vęsp kiekvieną tiek civilį, tiek kunigą. Visiems malonu su 
juo susitikti, draugiškai pasišnekėti. Neapsiriksiu, rodos, pa- 
sakęs, kad nėra kito Lietuvoje žmogaus, kurs tiek turėtų 
senų pažįstamų ir draugų, kaip Tumas. Myli jį daug kas, 
kaip žmogų, dar daugiau myli jį, kaip kunigą. Mes lietuviai 
kunigai turėtume įį dar labiau mylėti ir branginti, kaip savo 
luomo pažibą. Jis yra mūsų pažiba savo milžinišku talentu, 
o dar didesne — savo visur užsipelnyta meile. Su Tumu 
galima nesutikti, susiginčyti, bet būti jo priešu, susipykti — 
tiesiog nėra kaip. Jei kas jam prikiština, tai nebent per di- 
delis jo gerumas net ir tokiems meilės nevertiems, kaip 
Kapsukas ir kiti panašūs, o taip-pat ir per didelis gy- 
rimas jo kritiškuose veikalų vertinimuose. Bet tai yra vien 
širdies kaltės, net ir atleidimo nereikalingos. Jos plaukia iš 

didelės Tumo meilės žmonėms. Visame savo gyvenime jis 
visuomet buvo ir po šiai dienai tebėra tai, ką rusai vadina 
„Istinyj čeloviekoliubiec“. 

Panorėjus, būtų galima dar daug ko pasakyti apie Tumą 
ir kaip žmogų. Bet šiam mano rašiniui jau „ir be to 
per ilgam išėjus, palieku tai kitiems jo biografams. Jei čia 
užbaigai kas bepridurtina, tai nebent šie L. Girios žodžiai, 
kuriais jis savo Tumo biografiją yr pradėjęs. 

„Vienas populiaringiausių Lietuvoj žmonių yra, be abejo, 
kun. J. Tumas... Populiarus jis ir mėgiamas ne nuo vakar 
dienos, gali sakyti, visų mūsų visuomenės tarpe. Net ir tų, 
su kuriais jam teko idėjiniai kovoti, jau tai kaip publicistui, 
jau tai kaip visuomenės veikėjui..., jei ir nėra mėgiamas, 
tai vis dėlto gerbiamas. Savąjį populiaringumą įsigijo jis 
jau tikru gyvu savo talentu, žavinčiu jo rašiniuose, jau tai 
nepaprastu įudrumu ir energija visuomenės darbuose, ku- 
riuose jis lig šiol tebėra nenuilstamas. Mėgiamas gi jis dėl 
savo gyvo ir nuoširdaus būdo didžiai malonių savybių. 
Visas jo gyvenimas, nuo pat pirmųjų sąmoningumo žing- 
snių — tai vienas nesiliaująs visuomeninių emocijų įudrumas, 
nuolat ir kiekvienose aplinkybėse ieškąs sau naujų siekimų 
vykinti, naujų spragų tverti: jo gyvenimas — nuolatinis 
darbas, — darbas ir darbas — ne sau, ne savajai karjerai, 
bet visuomenei, tautai, kraštui“... 

Taigi ir baigiu šaukdamas: 

Tesie šventi nun mūs' jaunimui 
Darbai šio didžio darbininko!.. 


ANTROJI DALIS 
X. 


MINETINIEJI KITATAUČIAI 


I. RAŠYTOJAI 
II.  MOKSLININKAI 
III. VISUOMENĖS VEIKĖJAI 


RAŠYTOJAI. 


Dante Alighieris. 


(1265 — 1321). 


Sukakus šešiems šimtams metų nuo Dantės mirties, 
Italija suskato iškilmingai švęsti savo poezijos tėvo įu- 
biliejų. Pats Romos papa Benediktas XV savo raštu, išleistu 
1921 m. balandžio 30 d. į „visų katalikiškųjų aukštųjų moky- 
klų profesorius ir studentus“, išdėstė Dantės nuopelnus Baž- 
nyčiai ir tikybai, pažymėdamas ypatingai jo ,„Dieviškosios 
Komedijos“ giliai katalikiškąjį charakterį. 

Be Italijos šis Dantės jubiliejus rado atbalsio ir kitose 
šalyse. Paryžiųj buvo neperseniai iškilmingai švęstas Dantės 
paminėjimas tam tikromis pamaldomis ir paskaitomis. Maž 

ne visi Žymesnieji Europos laikraščiai yr įdėję straipsnių 
apie Dantę. Tai verčia ir mus patiekti „Draugijos“ skaity- 
tojams pluoštą žinių apie tą garsųjį italų didvyrį. 

Gimęs Florencijoje 1265 m. ritieriškai-aristokratiškoį 
Alighierių šeimynoj, Dantė beeidamas 9 metus pamilo plato- 
niška meile kaimyno Falko Portinario 8 metų dukrelę Bea- 
tričę. Po 9 metų būdamas jau jaunikaitis, sutikęs ją gatvėje, 
dar labiau tapo sužavėtas jos grožiu ir nuo šio laiko liko jos 
ištikimas gerbėjas per visą savo amžių, nors ji po kiek laiko 
ištekėjus už kito, greit pasimirė. Tos meilės apimtas pradėjo 
Dantė aprašinėti savo jausmus dailiais sonetais, kurie ir at- 
kreipė į jį anos gadynės poetų akį. To dėka, jo jaunystė 
praslinko kultūringoje poetų, literatų, dailininkų ir giedotojų 
draugystėje. Pirmutinis spausdintas įo veikalas buvo „Vita 
nuova“, sudėtas iš eilėraščių ir prozos straipsnių. Čia jis 
aprašo savo „naująjį“ gyvenimą, kurį jame sukėlė minėtoji 
meilė. 

Be to dalyvavo jis ir politikoj, stodamas energingai opo- 
zicijon prieš tuometinio papos Bonifaco VIII šalininkus. Bet 
šiems gavus viršų, buvo netrukus visam amžiui ištremtas iš 
gimtosios Florencijos. Ištikus tam skaudžiam smūgiui, Dantė 
kurį laiką gyvena Paryžiuj, iš kur grįžęs Italijon ir neturė- 
damas kur prisiglausti, baladojos nuo vieno draugo pas kitą 
ir mirė Ravennoj. Čia jis šv. Pranciškaus bažnyčioj ir pa- 
laidotas. Jo paminklui atnaujinti papa Benediktas XV yra 
šiemet paaukojęs 100.000 lirų. 

Ištrėmime bebūdamas, be kitų smulkesnių raštų, yr pa- 
baigęs savo garsiąją „„Dieviškąją komediją“ ir parašęs platų, 
gilių minčių pilną traktatą ,„De monarchia“'. 

Pirmasai veikalas labiausiai išgarsino Dantės vardą kaip 
katalikiškojo poeto. Ir ištikrųjų, būdamas karštas Dievo Tre- 
įybės garbintojas ir iš ten semdamas įkvėpimo, Dantė sten- 
gės tos Trejybės atspindį ir savo poemoj kuoaiškiausiai išreikšti. 
Tam tikslui visa įo poema padalinta trimis dalimis; jų var- 
dai žinomi: „Pragaras“, „Skaistykla“, „Dangus“. Kiekviena iš 
tų trijų dalių yra sudėta iš 33 giesmių; kiekviena giesmė iš 
33 strofų, kiekviena strofa iš 3 eilių (tercinų). Tuo būdu 
šios poemos struktūra tikrai primena viduramžių gotiką. Tu- 

rinio atžvilgiu „Pragaras“ pasižymi dramatišku judėjimu, 
„Skaistykla“ — švelnia ramybe, ,„Danguje“ dramatizmo visai 
nebėra, jo vietą užima mokslo protavimai. Pastarieji, kaip 
tolimi nuo poezijos, atrodo negalimi poetiškai išreikšti. Bet 
Dantė yr apgalėjęs tas sunkenybes. Jis sugebėjo teologijos, 
filosofijos ir astronomijos teorijas apvilkti puikiu poezijos 
rūbu, nesumažindamas susidomėjimo pačiu pasakojimu. 
Poemos tema dvejopa: pirmoji atvira — parodyti sielos padėtį 
žmogui mirus; antra paslėpta, alegoriškoji — priminti, kad 
žmogus už savo darbus gaus arba užmokesnį, arba pasmer- 
kimą. Bendras poemos tikslas parodyti, kad žmogus gali iš- 
sisaugoti nuodėmių ir stoti į kelią, vedanti išganyman. Tuo 
būdu Dantės poema alegoriškais pomirtinio gyvenimo regė- 
jimais išreiškia doriškai- religinio pobūdžio mintį. Bet poe- 
moj drauge randas gyvai atvaizduotas ir tuometinis politiškas 
Italijos stovis, įpinti įon ir asmeniški dainiaus pergyvenimai, 
paliesta dar ir bendra viso tuometinio pasaulio anarchiškoji 
suirutė. 

Galop Dantės poemoį atsispindi ir visas anos gadynės 
mokslas, semtas jau tai iš senoyės mitologijos, jau tai iš scho- 
lastiškai teologiškų spekuliacijų. 

Dėliai tokios daugybės poemon įeinančių heterogeniškų 
elementų įi suprasti nelengva. Jai išaiškinti yra nuo seno- 
vės susidariusios atskiros draugijos, užsiimančios moksliškū 
jos tyrimu ir komentavimu. Tų komentorių prirašyta išti- 
sos bibliotekos. Tas darbas dar ir šiandieną nėra visai 
baigtas. 

Pati poema seniai jau yra išversta beveik į visas žymes- 
nes Europos kalbas. Rusai ir lenkai turi: net po keletą jos 
vertimų. Vien Lietuvoj Dantės poema tebėra nežinoma. Meno 
Kūrėjų D-ja buvo pernai sumanius leisti klasiškųjų veikalų 
vertimus. Būtų geistina, kad tarp tų vertimui parinktų da- 
lykų rastųsi ir Dantės „Dieviškoji Komedija“. Mums, kaip 
katalikiškajai tautai, ši tikra katalikiškos poezijos pažiba, la- 
bai pritiktų turėti dailiai sulietuvinta. 

Savo „Dieviškąja Komedija“ Dantė padėjo pamatą italų 
rašomajai kalbai. Nuo jo prasideda italų poezijos atgimi- 
mas. Tuo atžvilgiu Dantės nuopelnas buvo labai didelis. 

Mažesnio talento rašytojas tuo gal ir būtų pasitenkinęs : 
radęs pasisekimo poezijoj, jis jai vienai visą amžių ir būtų 
betarnavęs. Dantei, kaip universališkam genijui, to neužteko. 
Praskynęs naujus kelius poezijoj, jis laikė savo pareiga tarti 
naują žodį ir kitose žmonijos minties srityse. Taigi be poe- 
zijos jam rūpėjo ir filosofija ir matematika ir metapolitika. 

Matematikoj susidomėjęs garsiu ratilo kvadratūros klau- 
simu, Dantė išranda apytikrę formulą 1-3 --5V2, kurią 
praeitam amžiui baigiantis buvo išnaujo išradęs mūsų ma- 
tematikas vysk. Baranauskas. 

Politikoj — visu svarbiausiu laikė Dantė visuotinės tai- 
kos klausimą. Jam išspręsti jis ir yra parašęs savo platųjį 
veikalą „De monarchia“. Jo pamatinė mintis yra ši: Dabar- 
tinis žmonijos stovis nėra tobulas; jis tiesiog reikia laikyti 
anarchišku. Nes žmonija pasauly yra pasidalinus įvairiomis 
tautomis arba karalių valdomomis karalijomis. Bet karaliai, 
būdami nuo viens kito nepriklausomi, dažnai susipyksta. 
Iš čia kyla karai, didžiausia tautų nelaimė. Karai neleidžia 
žmonijai atsiekti savo tikslo, visuotinosios tai- 
kos. Atskiros, tautos ir atskiri žmonės turi tą tikslą lai- 
kyti irgi savo tikslu. Bet kaip jis pasiekti? Dantė teranda 
čia vieną išėjimą — visuotinosios Žemėj monar- 
chijos įkūrimą. Josios valdytojas, aukščiausis mo- 
narcha, pripažintas visų tautų ir jų valdovų, vaduodamasis 
aukštesniais teisybės principais, galėtų būti tarpininkas įvai- 
rių tautų ir jų valdovų susirėmimuose. „Ginčams pašalinti, 
sako Dantė, yra reikalingas vyriausis teisėjas. Taigi ten, kur 
gali kilti nesutikimų, turi būti ir teismas... Sakysime, tarp 
dviejų karalių, iš kurių nei katras nepriklauso nuo kito, gali 
kilti ginčas tai iš jų pačių, tai iš jų pavaldinių kal- 
tės. Aišku, jog jiems reikia pastatyti teisėjas, turis platesnę 
jurisdikciją, apimąs savo teise besiginčijančiųjų teises. "Toks 
teisėjas ir bus (aukščiausis) monarcha.. Jis savo netiesiogine 
ar tiesiogine ištarme išspręs bylą“... 

Ši Dantės pažiūra, kaip matom, yra labai artima šiandieną 
iškeltai, tik, deja, vis da neivykdintai „tarptautinio tarpinin- 
kaujančio tribunolo“ idėjai. 


Siūlydamas savo visuotinąjį monarchą, Dante toli gražu 
nebuvo šalininkas žmonijos pavertimo vienu skruzdėlynu, 
kuriame dingtų visi tautiniai, rasiniai, politiniai ir kitoki 
skirtumai. Jis gerai suprato ir pats pabrėžė, jog valdyti — 
visas tautas nuo pusiaujo lig ašigalių vienu įstatymų šablonu 
yra negalimas dalykas. Bet iš kitos šalies jis aiškiai matė ir 
pažymėjo, kad visos tautos turi bendrą tikslą — ramų sugy- 
venimą bei visuotinąją taiką. 

Į klausimą, dėlko jos kol kas nėra ir kas kliudo ją įvyk- 
dinti, Dantė sekdamas Aristoteliu atsako vienu žodžiu „gob- 
šumas“: jis tai ardąs teisybę, turinčią jungti visas Žmonijos 
dalis harmoningon vienybėn. Šiandienėį terminologijoj šis 
pragaištingas gobšumas vadinamas ekonomišku tautų lenkty- 
niavimu ir valdžios troškimu. Dantės išmanymu tą visuoti- 
nos taikos ardytoją gobšumą galėtų suvaidyti irgi ne kas 
kitas, tik vienas visuotinasis monarcha. Nes jo valdžiai 
apimant visą pasaulį, jis nebeturėtų ko daugiau betrokšti ; 
dėliai to jis ir galėtų geriau patarnauti teisybei tautų bei 
valstybių ginčuose. 

Bet kas turėtų būti tuo visuotinuoju monarcha? Pačiam 
Dantei į šį klausimą nedavus aiškaus atsakymo, kaikurie 
liberalai, žinodami Dantės katalikiškumą, yra manę Dantę 
turėjus čia omenėje Romos papą — ir dėliai to pravardžiavo 
ji net „klerikalu“. Šis Voltaire'o ir kitų įtarimas neturi jo- 
kio pamato. Nes Dantė ne tik nebuvo šalininkas sujungimo 
papos asmenyje dviejų valdžių — dvasiškos ir civilinės, netik 
jis niekad nėr svajojęs apie atgaivinimą viduramžinės teokra- 
tijos, bet kaip tik tos teokratijos nelaimingą teoretiką papą 
Bonifacą VIII, paskelbusį mokslą apie du kalaviju — dva- 
sinį ir civilinį sujungtu papos rankose, visa širdžia neapkentė 
ir jį net savo pragaran patalpino. Be to ir savo raštuose 
Dantė aiškiai pabrėžia tų dviejų valdžių skirtumą. „Vyriau- 
sias vyskupas, rašo jis, yra tam, kad vestų žmoniją amžinan 
gyveniman Apreiškimo nurodymais“, imperatorius gi yra 
tam, „kad vestų žmoniją į laikinąją laimę, filosofijos nuro- 
dymais“. Taigi greičiau galima pavadinti jis civilinės cezaro- 
kratijos, o ne teokratijos apaštalu. 

Rašydamas apie visuotinąją monarchiją, Dantė teoretiškai 
kalbėjo apie visas pasaulio tautas. Bet faktiškai jis turėjo 
omenėįj pirmiausia savo anos gadynės Italiją, suskaldytą 
atskiromis kunigaikštijomis, nuolat viena su kita besipjau- 
nančiomis. Taigi ir nenuostabu, kad šiandiena italai laiko 
Dantę Italijos susijungimo pranašu. 

Kaip visuotinos taikos teoretikas, Dantę galima drąsiai 
pavadinti dar ir pirmutiniu vakarų Europoj pacifistu. 
Tiesa, jo idealas liko neįvykdintas. Bet tai nė kiek nema- 
žina įo nuopelnų. 

Darydamas visuotinąją taiką pareinančia nuo visuotinos 
monarchijos įkūrimo, jis nurodė, jog ši taika yra negalima 
be teisėto sutvarkymo tarptautinių santykių. Tuo 
jis buvo tarptautinės teisės, Jungtinių Euro- 
pos Valstybių ir šių laikų internalionalizmo 
pranašas. 

Nemažesniu Dantės nuopelnu reikia laikyti ir jo pirmą 
"kart istorijoj iškeltoji žmonijos tikslo problema. Tai 
toli gražu ne bergždi metalizika, bet gyvas amžinai aktualinis 
klausimas, tik Dantės atsakymu, į jį, žinoma, negalima ten- 
kintis. Visuotinoji taika nėra žmonijos tikslas, bet tik svarbi 
sąlyga tam tikslui pasiekti. Tai yra įrodęs XIX am. pradžioj 
lenkų filosofas Hoene Wronskis. Jis priėjo išvadą, žmonijos 
tikslą esant dvejopą: teoretišką ir praktišką. Teorijoį žmo- 
nijos tikslas yra — pilna, nieko neišaiškinto nepaliekanti, 
absoliuti tiesa, praktikoj — pilnas kiekvieną Žmogų 
visai patenkinąs absoliutus labas, apvainikuotas 
mirties nuveikimu ir nemirybės susikūrimu. 

Dantė žmonijos tikslui atsiekti reikalavo visuotinosios 
taikos, palaikomos Romos papos ir visuotinojo monarcho; 
Wronskis įrodinėjo, kad tų dviejų autoritetų čia neužtenka. 
Jis šalia bažnyčios, kaip etiškos asociacijos doros supra- 
timui žmonėse gilinti ir valstybės, kaip įuridinės aso- 
ciacijos liziškai žmonių gerovei gaminti, reikalavo dar ir 
trečios — mesianiškos asociacijos, pavadintos absoliu- 
čia ūnija, žmonijai prie jos galutino tikslo vesti. 

Panašią mintį yra išreiškęs ir rusų filosofas VI. Solovjo- 
vas. Jo išmanymu žmonijai tinkamai sutvarkyti ir tikrajam 

žmonijos gyvenimui kaip reikiant suorganizuoti, reikia trijų 
autoritetų: aukščiausiojo Karaliaus, aukščiausiojo Kunigo ir — 
aukščiausiojo Pranašo. Aukščiausiojo Kunigo uždavinys palai- 
kyti visa, kas buvo šventa praeityje, kas paveldėta tradici- 
jos keliu; aukščiausio Karaliaus — kurti krikščioniškoji dabar- 
tis, saugoti laikino gyvenimo normalinis plėtojimos, pranašų — 
rodyti žmonijai ateities idealus ir raginti ją juos vyk- 
dinti. 

Sakyti, kad Solovjovas ir Wronskis savo aukščiau išdėtas 
mintis yra ėmę iš Dantės, negalima; bet kad Dantė šiame 
dalyke buvo tų dviejų slavų filosofų pranokėjas, tai yra nea- 
bejotina' tiesa. Jų trijų idealai buvo visai artimi, jei ne 
identiški. 

Iš čia dar sykį matome, kad kilni gilesnė mintis, sykį 
išreikšta ir įrodymais patvirtinta, nežūsta; ji eina iš vieno 
amžiaus į kitą, rūtulodamasi, bręsdama, įgaudama kas kart 
tobulesnių formų ir naujų šalininkų. Šiame savo žengime 
per pasaulį nauja mintis gali sutikti kliūčių, peikimo, net 
pasmerkimo, bet tai niekis; anksčiau ar vėliau glūdinti joje 
tiesa išeis aikštėn ir privers pasaulį jai nusilenkti. Tai atsi- 
tiko su daug kuo; tai atsitiko ir su Dante. Gyvas būdamas, 
dėl savo perdrąsių nuomonių jis turėjo daug priešų ir buvo 
ištremtas iš tėvynės. Šiandien jo priešai dingo, liko vieni 
jo gerbėjai, pradedant nuo papos Romoje lig pastaram 
moksleiviui Italijoje. Belieka tik palinkėti, kad jis rastų pa- 
garbos ir mūsų Lietuvoje, juoba šiandieną, kuomet ltalija 
yra parodžius mums tiek užuojautos ir palankumo. 


Henrikas Senkevičius. 
(1846 — 1916). 


Lapkričio 15 d. 1916 m. mirė Šveicarijoj. Vevey'e garsus 
lenkų rašytojas Henrikas Senkevičius. Jo mirtis sujaudino 
visą lenkų tautą. Netik Lenkijoj, bet ir toli už jos ribų — 
vakarų Europoj, Rusijoj, ir Lietuvoj — buvo laikomos gedu- 
lingos pamaldos, sakomi graudūs pamokslai Senkevičiaus 
nuopelnams pagerbti. Tokios pat pamaldos gruodžio 23 d. 
pernykščių metų buvo atlaikytos ir Kauno katedroj, rūpi- 
nantis vietos lenkų būreliui. Iš tos priežasties tariamės 
būsiant ne prošalį, parodžius čia skaitytojams, ką Senkevi- 
čius yr parašęs, kuo jis įgijo Lenkuose tokią garbę ir kaip 
jis Žiūrėjo į Lietuvos praeitį bei mūsų tautos atgijimą. 

Kilęs iš istoriškosios Lietuvos bajorų, gimė jis gegužio 
4 d. 1846 metais Siedlco gub. Vidutini:s ir aukštesnius 
mokslus išėjo Varšuvoj. Rašyti pradėjo 1869 m. Pirmutiniai 
jo veikalai buvo graudūs, jausmingai parašyti vaizdeliai: 
„Senas tarnas“, „Onutė“, „Selimas ir Mirza“, „Piešiniai 
angliu“ ir k. Išleido juos Senkevičius, prisidengęs Lietu- 
vio (Litwos'o) slapyvarde. 

Atlikęs 1872—1873 metais ilgesnę kelionę Amerikon, pa- 
skelbė dailius savo „Kelionės laiškus“, o taip pat keletą trum- 
pesnių vaizdelių, k. š. „Jonukas muzikantas“, „Poznaniečio 
mokytojo atsiminimai“, „Bartek'as pergalėtojas“ ir k. 

Po to ėmėsi didesnių dalykų. Įsisteigęs Varšuvoj 1884 m. 
dienraštį „Stowo“, pradėjo jo feljetonuose spausdinti garsią 
savo trilogiją, t. y. didžiulę: epopėją iš XVII amž. Lenkijos 
nusidavimų, susidedančią iš trijų plačių istoriškų apysakų: 
„Ugnimi ir kardu“, „Tvanas“ ir „Ponas Volodyjovskis“. Šiais 
veikalais, gyvai piešiančiais garbingas lenkų kovas su kazo- 
kais ir švedais, Senkevičius žavėte-sužavėjo lenkų publiką ir 
tapo mylimiausias jos rašytojas. 

Užbaigęs trilogiją, keliauja pasilsėtų užsieniuosna; aplunko 
Italiją, Konstantinopolį, Atenus, o kiek vėliau ir Ispaniją. 
Toje kelionėje parašo keletą mažesnių apysakaičių, k. š.: 
„Būk palaiminta“, „Ta trečioji“, „Lux in tenebris lucet“ 
ir k., o draug prirengia spaudon navją didesnį, savo laiku 
daug triukšmo pridariusį, romaną „Bc dogmato“. 

1891 metais vėl apleidžia savo, kraštą vykdamas šį kartą 
lenkų aristokratų draugystėje Afrikon. Čia aplanko Egiptą, 
Zanzibarą, Bergamojo ir net Afrikos vidurį tarp upių Uami 
ir Kingami. Iš to laiko eina jo „Laiškai iš Afrikos“. 

1893 metais išleidžia garsią savo apysaką „Polanieckių 
šeimyna“, o 1895-ais — dar plačiau pagarsėjusį užsieniuose 
romaną „Ouo vadis“. Čia Senkevičiaus kūryba pasiekia 
aukščiausio laipsnio ir pagamina jam ne vien garsiausio 
lenkų, bet ir žymaus Europos rašytojo vardą. 

Jo raštai verčiami įvairiomis kalbomis, Rymo akademija 
„dei Arcadi“ daro jį savo nariu, švedai teikia jam Nobelio 

premiją, lenkai dovanoja Oblęgorko dvarą, jis pats prisipa- 
žįsta, turįs susikrovęs iš honorarų šimtą tūkstančių rublių... 

Tačiau, kad ir visa ko pertekęs, nemeta plunksnos darbo. 
1898 metais išleidžia keturtomę apysaką „Kryžiuočiai“. Po 
jos eina istoriškas pasakojimas iš Sobieskio gadynės, „Gar- 
bės lauke“ ir apysaka iš pastarosios rusų revoliucijos atsiti- 
kimų Lenkijoj vardu „Sūkuriai“ (1910 m.). Visos jos, kad ir 
dailiai parašytos, jau nebesukelia skaitytojuose tokio entu- 
ziazmo, kaip trilogija bei „Ouo vadis“.. Senkevičius sensta, 
jo talentas silpsta. 

Bando jis rašyti ir jaunimui. Čion pridera jo pasakojimas 
„Tyruose ir giriose“, kame nupiešta tūlo jaunučio lenko 
klaidžiojimai Afrikos miškuose. Pastaroji jo apysaka, kurią 
mirdamas paliko neužbaigtą, yra „Legionai“ iš generolo 
Dombrovskio laikų. 

Dalyvavo nabašninkas ir publicistikoj. Progai pasitaikius 
stengdavos užsienio spaudoj užtarti lenkų reikalus ir atremti 
daromus jiems priekaištus. Tam tikslui rašinėjo nesykį pole- 
miškus straipsnius bei atvirus laiškus žymiems Europos vei- 
kėjams, k. š. Bertai Suttner, Kaizeriui Viliui II, Prūsų kara- 
liui, vienam rusų ministeriui ir k. Tų straipsnių ir laiškų 
dalis draug su keliais vaizdeliais tapo paskelbta atskirame 
leidinyje vardu „Dvi pievi“. 

Toks tai yra Senkevičiaus literatiško darbavimosi inven- 
torius. 


1. 


Matematiškai imant, tai toli nedaug: viso labo 10 didesnių 
apysakų ir apie trisdešimis trumpesnių vaizdelių. Senkevi- 
čiaus pranokėjas J. L. Kraševskis yra parašęs mažiausia 
dešimts kartų tiek. Tačiau tokios lenkų simpatijos nebuvo 
įgijęs. Kuogi Senkevičius taip sužavėjo lenkus? 

Be abejo, ne trumpais savo vaizdeliais. Jie, kad ir dailūs, 
vis dėlto didesnio įspūdžio negalėjo padaryti. Tam buvo dvi 
priežastys: jų trumpumas ir daugumas. Dėliai trumpumo jie 
negalėjo stipriai veikti skaitytojų vaizduotę, savo gi daugumu 
jie neleido įspūdžiams susikoncentruoti. 

Didesnėmis pastarojo periodo apysakomis, pradedant 
„Kryžiuočiais“ ir baigiant „Sūkuriais“, lenkų visuomenė maž 
teinteresavos. Jos, galima sakyti, buvo vien atskiri nauji 
lapai į seniau jau nupintą Senkevičiaus garbės vainiką... 

Nepaprasto Senkevičiaus populiarumo paslapties, kaip jau 
aukščiau nurodėme, reikia ieškoti pirmiausia jo trilogijoj, 
paskui „Ouo vadis“ ir galop dalimi „Polanieckių šeimoje“, 
t y. jo pirmutinėse didesnėse apysakose. Dėl ko taip yra, 
geriausia į tai atsako jų turinys bei dvasia. 

Kaip jau minėjom, Senkevičius rašyt pradėjo 1869 mė- 
tais, t. y. netrukus po pastarajam lenkmečiui. Buvo tai 
didžiausios rusų valdžios reakcijos, viešpatavusios Lenkijoj 
laikai. Ši reakcija, lyg sunkus akmuo, slėgte slėgė lenkų 
visuomenę, tramdė kiekvieną gyvesnį jų tautiškos sąmonės 
apsireiškimą. Laikui bėgant, ta priespauda nė kiek nėjo 
mažyn, anaiptol garsaus Apuchtino bei Hurkos laikais buvo 
pasiekusi aukščiausio laipsnio. 

Senkevičius atjautė tai giliau neg kiti. Jis matė, kaip ta 
reakcija tramdo lenkų dvasią, užgniaužia kiekvieną dorą 
iniciatyvą, užmuša visuomenėje pasitikėjimą savo įėgomis, 
gimdo apatiją, pesimizmą, rauna iš sielų visus aukštesnius 
įsitikinimus bei idealus, paversdama kultūringus kitais alžvil- 
giais žmones doriškais nihilistais, bei kažkokiais bergždžiais 
antžmogiais „be dogmato“. 

Matydamas tai Senkevičius pasigailėjo savo tautos, sumanė 
ją žadinti, kelti jos dvasią, įdiegti jai bent vieną „dogmatą“. 
Bet kokį? Iš daugelio jis pasirinko vieną, būtent tą, kurs 
kiekvienam lenkui visada buvo brangus ir kuriam išreikšti 
užtenka vieno žodžio „ojczyzna“ (tėvynė). 

Taikinti tas „dogmatas“ ateičiai, rodyti lenkams būsimąją 
jų „ojczyzną“ Senkevičius negalėjo. To būt neleidus rusų 
cenzūra. Taigi jis nuvedė savo skaitytojus praeitin, parodė 
jiems savo trilogijoj visą plačią XVII amžiaus Lenkiją, su 
jos valstybine organizacija, seimais ir elekcijomis, su jos 
nesuvaldoma bajorija ir didikų intrigomis, su įos kariuo- 
mene, karvedžiais ir jų žygiais, lyg tartė tardamas: štai, žiū- 
rėkite, kokiose sunkiose aplinkybėse gyveno jūsų protėviai, 

tačiau kaip jie kovojo su kazokais ir švedais, kaip nesigai- 
lėjo kraujo tėvynei nuo priešų ginti!.. 

Tie gyvi praeities vaizdai, ta juose glūdinti patriotiška 
tendencija, lyg dangaus rasa, krito į užtroškintą lenkų dva- 
sią. Jie tiesiog buvo sužavėti, pamatę savo praeity tiek pasi- 
šventimo, heroizmo ir garbės. Visi šventai įtikėjo, kad taip 
viso ko ir būta, kaip Senkevičiaus aprašyta. Jo trilogija 
priimta su neapsakomu entuziazmu, lyg nauja oda į „0j- 
czyzną“, lyg nauja patriotizmo evangelija. XVII amž. Len- 
kija Senkevičiaus talentu paversta tapo gyvu paveikslu, iš 
kurio XIX amž. lenkai turį mokytis tėvynės meilės ir kitokių 
pilietiškų dorybių. į 

Negalima pasakyti Senkevičių buvus XVII a. Lenkijos 
Kolumbu. Dėl piešimo ją piešė ir prieš trilogijos autorių 
ne vienas lenkų rašytojas. Pats Senkeviciaus pranokėjas 
Kraševskis yr parašęs ne vieną istorišką apysaką iš XVII am. 
Lenkų istorijos (pav. „Polanovskio atminimai“, „Piastas“ ir k.). 
Bet jo pasakojimai praėjo nepadarę didesnio įspūdžio. Mat 
šis gabus rašytojas vartojo kitokią metodą: jis norėjo būti 
objektyvus, griežčiau laikės faktų; to dėl pas jį yr daugiau 
tiesos, mažiau idealizacijos, o nustatytos išaukšto tendencijos 
visai nė nežymu. Pav. jo Sobieskis, Mik. Visnioveckis ir 
kiti anos gadynės Lenkų valstybės šulai, šalia savo prakilnių 
ypatybių, turi tiek žmogiškų silpnybių, kad skaitytojuose su- 
kelia daugiau pasigailėjimo, negu pagarbos. 

Senkevičius žinojo Kraševskio nepasisekimo paslaptį. Jis 
suprato, kad tiesos keliu toli nenueisiąs, kad minias žavi ne 
nuogas objektyvumas, bet gyva tautiškomis varsomis žerinti 
legenda. Jis ją ir pasistengė sutverti „dla pokrzepienia serc“ 
— širdims paguosti, kaip pats savo „Tvane“ prisipažįsta. 

Bet tą legendą jis sukūrė nauju būdu, naujomis naujiems 
laikams pritaikintomis priemonėmis. Seną savo amžių atgy- 
venusį legendų elementą — stebuklingumą — jis griežtai 
atmetė; užtat visą savo didelį talentą sukoncentravo ir pa- 
šventė vienam tikslui: rinkimui šviesių praeities faktų bei 
skaistesnių lenkų dvasios bruožų. Jis juos uoliai rankiojo, 
dailino, krūvon dėste. Iš to viso ir susidarė trilogijos me- 
džiaga. Šviesesni praeities faktai pagamino trilogijos foną, 

skaistesnės lenkų būdo ypatybės, tiksliai krūvon sujungtos, 
virto moliu idealiams lenkų kareivių tipams lipdyti. 

Tokių tipų trilogijoj yra trys: Skrzetuskis iš „Ugnimi ir 
Kardu“, Kmicicas „Tvane“ ir Volodyjovskis iš „Pono Volo- 
dyjovskio“ !). Visi jie narsybės pavyzdžiai, visi trys karščiausi 
ir pasiaukojimo pilni tėvynės gynėjai, visi trys — vieno ka- 
tegoriško imperatyvo „tobie, ojczyzno“ sekėjai. Kitaip sakanl, 
jie yra gyvi paveikslai vienam principui skaitytojuose įdiegti: 
„pirma tėvynė, paskui asmens reikalai; o kritiškose valan- 
dose — viskas, net ir gyvybė, tėvynei, nieko sau“. Šį prin- 
cipą trilogijoj jie skelbia ne tiek žodžiais, kiek darbais; tuo 
jie ir žavi skaitytojus. 

Ne-be to, kad Senkevičius nerodytų trilogijoj ir tamsių 
XVII amž. Lenkijos gyvenimo bruožų, k. š. didikų egoizmo, 
bajorijos kivirčų, negerbimo svetimų teisių ir net gyvybės, 
neištikimybės karaliui ir k. Dėl rodymo jis jas rodo, bet 
daro tai labai atsargiai, pridengdamas lyg kokiu šydu, vien 
laikynai teleisdamas tamsai imti viršų ant šviesos. Iš tos 
priežasties skaitytojas, kad ir jaučia, jog XVII amž. Lenkijoj 
toli neviskas buvo gera, tačiau lieka įsitikinęs, kad ji visai 
buvo tuomet tvirta ir garbinga ir įei vėliau žlugo, tai tik 
dėl to, kad neturėjo tokių kareivių, kaip Skrzetuskis, Kmici- 
cas ir Volodyjovskis, ir tokių karvedžių, kaip Jeremis Vis- 
niovieckis ir Sobieskis. 

Kitaip: sakant, trilogija nežymiai kište kiša mintį, jog 
Lenkijos išganymas — geroį armijoj, bei naujuose legio- 
nuose. Matyt ir pats Senkevičius buvo tos pat nuomonės, 
nes paskutinės jo apysakos tema — buvo įenerolo Dom- 
brovskio legionai ?). 

Tuo būdu, matom, jog Senkevičius buvo nevien ano tau- 


1) Dėl buvimo yra ir ketvirtas — Longinas Podbipięta — „lietuvis“ 
vergiškai atsidavęs lenkystei ir pasižymįs milžiniška jėga, bet kitais 
atžvilgiais (pavarde, herbu, savo idėe, fixe — vienu kardo kirčiu nu- 
kirsti susyk trims priešams galvas) paverstas greičiau lietuvio „meškos* 
karikatūra, negu kareivio idealu. 

2, Interesinga analogija: Mickevičius mirė beorganizuodamas lenkų 
legionus, Senkevičius — apie juos berašydamas, nors ir vienas ir an- 
tras buvo ne lenkai, bet istoriškosios Lietuvos sūnūs, taip pal, kaip 
nėra lenkai ir dabartinių lenkiškų legionų organizatoriai Pilsudskis su 
Janušaičiu. 

tinio obalsio „tobie, ojezyzno“ išradėjas, bet ir ištikimas vi- 
same savo veikime sekėjas. Savo plunksna stengės jis iškelti 
Lenkiją į idealo aukštybės, užtat nūn ir Lenkija stato jį taip 
aukštai, kaip jokio kito rašytojo nestatė. Maža to, tas pats 
obalsis leidžia mums ir tolesnės Senkevičiaus kūrybos pa- 
slaptį giliau suprasti: 

Po trilogijos, kaip žinom, eina romanas „Be dogmato“. 
Vyriausis veikiantis asmuo čia yra Plošovskis. Kas jis per 
žmogus? Yra tai tipas dykaduonio lėbautojo, turinčio kapi- 
talą ir mokslą, bet gyvenančio be jokio tikslo bei idealo, 
nieko neveikiančio, atskyrus analizavimą savo egoistiškai 
sibaritiškų jausmų bei pergyvenimų. Dėlko po Skrzetuskių, 
Kmicicų ir Volodyjovskių Senkevičius duoda Plošovskį — 
žmogų „be dogmato“? Dėl to, kad jis yra anų trijų pilniausia 
antitezė. Anie trys yra tokie, kokiais. visi lenkai turėtų būti, 
šis toks, kurio nė vienas lenkas neprivalėtų sekti. Anie trys 
lenko patrioto idealai, šis — lenko karikatūra. Anų obalsis: 
viskas „ojczyznai“, šio viskas man, „ojczyznai“ nieko... 

Tuo būdu ryšys tarp trilogijos ir „Be dogmato“ yra gan 
aiškus. Rašydamas šį pastarąjį romaną, Senkevičius, galima 
sakyti, papildė vien trilogiją ir to dėl nuo savo principo 
„tobie, ojczyzno“ nė kiek neatsitraukė. 

Tą pat reikia pasakyti ir apie „Polanieckių šeimyną“. 
Šeimyna tai tautos pamatas. "Tik sveikos doros šeimynos 
sukuria sveiką tautą. Senkevičius gerai tai žino ir to dėl sten- 
gias čia įkvėpti skaitytojams mintį, jog šeimyna—tai „služba 
Boža“ (Dievui tarnavimas), jog neištikimybė vyro moteriai, 
bei moters vyrui yra nusidėjimas ne vien Dievui, bet ir 
visuomenei bei visai tautai. Lenkų kritikas gr. St. Tarnovs- 
kis, sužavėtas tąja prakilnia autoriaus tendencija, pataria net 
kiekvienam inteligentui, ketinančiam stoti moterystėn, per- 
skaityti tą apysaką, arba bent įos trečiojo tomo aštuntą ir 
devintą perskyrimą. Mūsų išmanymu, iš visų Senkevičiaus 
apysakų „Polanieckių šeimyna“ yra irgi verčiausia paskai- 
tyti dėliai daugybės išmėtytų joje prakilnių minčių ir pastabų. 
Rašydamas ją, Senkevičius išpildė nevien patriotišką, bet ir 
krikščionišką pareigą. 

Bent kiek sunkiau suprasti, dėl ko po „Polanieckių šeimy- 
uos“ parašyta „Ouo vadis“. Iš šalies žiūrint atrodo čia per- 
didelis šuolis: iš dabartinės Lenkijos — pagoniškon Nerono 
Romon. Šios paslapties nieks dar, rodos, tinkamai nėr išaiš- 
kinęs. Tarti gi, kad Senkevičius užsimanė piešti senovės 
Romą taip sau, be jokios priežasties, mums matos, negalima. 
Jei jis tai padarė, tai be abejo turėjo tam tikrą tikslą. Bet 
kokį? Į tai, rodos, vienas tėra galimas atsakymas: senovės 
Roma patraukė Senkevičių, kaip pirmiau Krasinskį), vien 
kaipo simbolis valstybės, paremtos despotizmu ir vergyste ir 
to dėl pasmerktos sugriūti ir dingti. Toje pirmoje Romoje 
jis matė gyvą vaizdą slėgiančios nūn Lenkiją trečiosios 
Romos- Rusijos. Pirmoji Roma žlugo sutriuškinta šiaurės 
barbarų; to pat likimo, kaipo lenkų patriotas, laukė „Ouo 
vadis“ autorius ir trečiajai Romai. 

Tuo būdu ši apysaka, kad ir atrodo neturinti nieko 
bendra su pirmykščia Senkevičiaus kūryba, faktiškai ii 
remias tuo pat patriotišku pagrindu, kaip ir trilogija. Nes 
kad ir yra „Ouo vadis“ savo turiniu istoriškas romanas. 
tačiau iš daug ko žymu, jog autoriaus norėta padaryti iš jos 
tam tikrą poetišką pranašystę bei drąsų, cenzūrai nepasie- 
kiamą memento mori Rusijos adresu. Netrukus įvyku- 
siame rusų -japonų kare lenkai ne-be pamato matė tą pra- 
našystę pradėjus pildytis. Dabartiniame gi kare, privertu- 
siame rusus jau ir iš pat Lenkijos trauktis, išvydo galutiną 
tos pranašystės išsipildymą. Iš čia pigiai suprantamas ir tos 
apysakos populiarumas. Kitataučiai gėrisi įoje vien gyvais 
senovės Romos ir pirmųjų krikščionių vaizdais, lenkai šalia 
to, mato dar ir kit-ką, būtent viltį savo „ojczyznos“ atgimimo 
ant pavergėjos Rusijos griuvėsių... Trečioji Roma tur 
žlugti.., tai yra istoriška sąlyga naujos antrosios 
Lenkijos iškilimo. Toki, mums matos, buvo pama- 
tinė mintis, paraginusi Senkevičių rašyt „Ouo vadis“ *).. 


) Cfr. jo Irydyon'ą. 

?) Kritišką peržvalgą „Kryžiuočių“, „Garbės lauke“, „Sūkurių“, vietos 
maž teturėdami, čia apleidžiame, nes visos jos, tiesą sakant, yra niekas 
kita, tik tolesnės trilogijos tąsos — su ta pat Lenkų praeities apoteoze, 
su ta pat patriotiška tendencija, su tuo pat galop senu obalsiu: „tobie, 
oįczyzno“! 

Lig šiol kalbėjome apie Senkevičiaus apysakų turinį. 
Nun belieka dar tarti keli žodžiai ir apie įų formą. Pasakyti, 
kad ji daili — būtų permaža: ji beveik visur yra artistiška. 
Ypač moka Senkevičius piešti plačių minių judėjimus bei 
didžius mūšius. Pastarieji tiesiog primena Homero Iliadą. 
Tas pats epitetų vartojimas, panašus sakinių sustatymas, tik 
viskas žėri nauju spindesiu. Net ir mažesnių vaizdelių (k. š. 
„Senas tarnas“, „Onutė“ ir k.) formai nieko negalima pri- 
kišti: viskas ten mirga blizga gyvais poezijos žiedais, kad sunku 
atsigerėti. Mokėjimu parinkti turiniui atsakančią formą, Sen- 
kevičius daug kam gali būti mokytojas. Negėda būtų ir 
mums lietuviams rašymo meno iš jo pasimokius. 

Tatai ir nenuostabu, kad lenkai taip pat nūn pasigenda 
Senkevičiaus. Mat jie įo asmenyje neteko ne vien didelio 
stilisto ir rašytojo, bet ir didžiausio savo patrioto. Tuo savo 
patriotizmu jis ypatingai buvo brangus lenkams. Jie teisingai 
matė tame jo nepaprastą dvasios didybę. Bet čia taipgi glūdi 
ir jo silpnybė, kaipo rašytojo ir publicisto. Ją aikštėn iškelti 
laikome savo pareiga. Patarlė de mortuis aut bene 
aut nihil (mirusius pagerbk, arba nieko apie juos nesa- 
kyk) čia negalima taikinti. Nes Senkevičius, kad ir nūn 
miręs, ilgai da gyvuos savo raštuose. O juose, deja, daug 
pasakyta netiesos taip apie mūsų praeitį, taip ir apie dabar- 
ties ieškinius. Taigi ir negalime tų Senkevičiaus klaidų palikti 
čia nenurodę. 


Ii. 


Kad Senkevičius savo gyvenimo tikslu laikė kėlimą lenkų 
dvasios, žadinimą juose „ojczyznos“ meilės, tuo jis gerbtinas. 
Tolstojaus daromi patriotizmo jausmui priekaštai vargiai bau 
gali normalinį žmogų įtikinti. Patriotizmas visur ir visada buvo 
laikomas geru daiktu. Reikia tik, kad jis būtų savo vietoj 
— teisybės ribose. Deja, pas Senkevičių tos pastarosios sąly- 
gos kaip tik ir nerandame. Dėl mokėjimo mokėjo jis kar- 
štai persiimti patriotizmu, bet vien tik lenkišku. Suprasti 
patriotizmas vokiškas bei rusiškas įam buvo daug sunkiau. 

O jau ukrainiečių bei lietuvių patriotizmo jis visai negalėjo 
pripažinti. Iš čia ir ėjo jo neteisingas atsinešimas taip į 
ukrainiečių separatizmą, kuriam XVII amž. atstovavo Bagdo- 
nas Chmielnickis, kaip ir į tokį pat lietuvių idealą, kurio 
išreiškėju buvo kunigaikštis Janušas Radvila. 

Senkevičiaus išmanymu, Chmielnickis esąs amžinai smerk- 
tinas, kad stengės atplėšti Ukrainą nuo tuometinės Lenkijos. 
Jis esąs vyriausias kaltininkas, kad rytiniai Lenkijos pakraš- 
čiai tapę ugnimi ir kardu nuterioti. Už tai pirmoj trilogijos 
dalyje šis ukrainiečių didvyris ir nupieštas kuojuodžiausiomis 
spalvomis. 

Tiesa, dėl leidimo jam leista apysakoj „Ugnimi ir kardu“ 
pasiteisinti, leista net išskaityti kaltės, kuriomis lenkai buvo 
ukrainiečiams nusidėję. Bet, deja, toje lenkiškų kalčių lita- 
nijoje nėra vienos — visusvarbiausios. Toji kaltė — tai netei- 
sėtas nuo Lietuvos atplėšimas ir pasisavinimas Uk- 
nos. Ta šalis buvo Lietuvos užkariauta ir prie jos prijungta. 
Lenkija niekados nebuvo jos teisėta savininkė. Liudija tai nuo- 
latiniai lietuvių protestai prieš tą Lietuvai lenkų padarytąją 
skriaudą.  Chmielnickis gerai tai žinojo ir to dėl išdėstyda- 
mas lenkų kaltes galėjo drąsiai pasakyti: kadangi jūs, Len- 
kai, nesat teisėti Ukrainos savininkai, kadangi neįstengiat ar 
nenorit jos gintį nuo rusų, totorių bei turkų, nors ir mokat 
gerai ją mygti tr naudoti, to dėl man ir tenka šventa pareiga 
rūpintis geresniu to mano gimtojo krašto likimu! Ir šiuo pa- 
sakymu Chmielnickis būtų visai išsiteisinęs. Senkevičius kaip 
tik to ir neparodo. Jam to neleido jo vienašališkas lenkiškas 
patriotizmas. 

Iš to pat šaltinio plaukia taipogi ir iškoneveikimas Bogus- 
lavo ir Janušo Radvilų „Tvane“. Pirmasai padarytas ten kul- 
tūringu niekšu, antrasai politišku prasikaltėliu „zdraica“. Dė- 
liai to nedovanotino „ojczyznai“ nusidėjimo Senkevičius ir 
verčia J. Radvilą ilgai kankintis sąžinės griaužimais mirties 
valandoje. Kas gi tai buvo per nusidėjimas? Gi tas, kad 1654 
— 1660 metais rusams ir švedams Lietuvą užplūdus ir L e n- 
kams įos gelbėti neateinant, J. Radvila buvo pra- 
dėjęs derėtis su švedais, kad padėtų Lietuvai tapti atskira 
nuo Lenkijos valstybe. Kad Lietuva per šeptynerius metus 


= 


buvo teriojama ugnimi ir kardu, tai Senkevičiui niekis; kad 
lietuviai stipo badu ir maru, tai niekis. Kad Lenkai Lietu- 
vos negynė — tai irgi dovanotina. Bet kad Lietuvos galiū- 
nas, lenkų nesiklausęs, buvo sumanęs gelbėti savo kraštą, 
tardamasis su švedais, tai čia toki nuodemė, už kurią kalti- 
ninkui vargiai ir pragare bau rasis tinkama vietelė... Toks 
bent lieka iš „Tvano“ įspūdis. 

Tuotarpu tikroj istorijos šviesoj viskas kitaip atrodo. Lie- 
tuva net ir XVII amž. toli gražu nebuvo užmiršusi savo isto- 
riškų teisių, kaip atskiros nuo Lenkų valstybės. Dėliai to 
ir Radvilai jautėsi turį teisės patys rūpintis savo krašto liki- 
mu, ypač tuo laiku, kai pats Lenkų „rzeczpospolitos“ egzis- 
tavimas daug kam buvo neaiškus ir abejotinas. Taigi jei J. 
Radvila mirdamas dėl ko nors ir griaužės, tai tik ne dėl tos 
tariamos „zdrados“. Darydamas derybas su švedais jis ne 
Lenkiją ardė, bet savo tėvynę Lietuvą bandė gelbėti. Jei Sen- 
kevičius, pats patriotas būdamas, to lietuviško Radvilų pat- 
riotizmo nesupranta bei nepripažįsta, tai tik vien dėlto, kad 
jis į viską žiūri savo amžių atgyvenusių lenkų unionistų 
akimis. 

Tas pat ultralenkiškas patriotizmas iškreipia nesykį net 
ir patį artištišką trilogijos autoriaus pajautimą. Jau seniai 
daug kas pastebėjo, kad Senkevičius, liguistai neapkęsdamas 
„Zdraicų“, žudo juos tokiomis kankynėmis, prie kurių blun- 
ka net ir tariamosios inkvizicijų baisybės. Pav. Kuklinovs- 
kio ir Azyos Melechovičiaus žudymo scenomis pasibiaurėjo 
net pats palankiausis Senkevičiui lenkų kritikas gr. St. Tar- 
novskis. Jis tiesiog pabugo, kad kitataučiai nepavadintų tų 
baisenybių XVII amž. lenkų barbarybėmis. Baimė tikrai ne 
bepamato!). . 

Kur kitur tas savotiškas Senkevičiaus patriotizmas dar 
keisčiau apsireiškia. Pav. išvestoms savo apysakose lenkėms 
merginoms teikia jis tokią galią vyrams žavėti, kad jos tuo 
atžvilgiu toli pralenkia visas mitiškas deives bei gracijas. Jei 
tikėti Senkevičiui, tai jaunai lenkaitei nereikia daug dar- 


„ St. Tarnowski. Studya do iatpryi literatury polskiej. Tom. V. 
Wiek XIX H. Sienkiewicz. Krakow 1897. 121 ir 175 — 177 psl. 

buotis; išėjo, pažvelgė ir sužavėjo. Sužavėtasis gi sykį, ypač 
ne lenkas, lieka amžinu lenkės vergu, gatavas jai už meilę 
atiduoti savo garbę, sąžinę, tėvynę — viską. Tokio sužavėji- 
mo trilogijoj parodyta net du pavyzdžiu: vienas Bohuno — 
kazokų alamano asmenyje, antras — Azyos Melechovičiaus 
totorių-lipkų šimtininko. 

Kaip tipiškas-unijonistas, Senkevičius nemoka žiūrėti į 
XVII amž. Lietuvą kitaip, kaip tik grynai endekiškai: jis ją 
laiko pilna Lenkų nuosavybe bei „rzeczpospolitos“ provincija. 
Trokšdamas ją matyti galutinai sulenkintą, jis ją kolonizuoja 
bent ant popieriaus savo išsvajotais kareiviais-idealais: Kmi- 
cicą sodina Vadaktuose, Ketlingui skiria Skuodą, Volodyjovskį 
daro Liaudies tunto pulkininku... Gyvų tikrų, lietuviškai kal- 
bančių lietuvių visoj tuometinėį Lietuvoj jis nei nemato; 
viso labo teparodo tik vieną — kažkokį suveltplaukį -niūroną, 
sukantį girnas Vadaktuose ir besikeikiantį:  „padlos“... 
Taip atrodo XVII amž. Lietuva neva istoriškame „Tvanc“, 
Labiau išniekinti šią nelaimingąją šalį su jos lėtos vyrais ir 
liaudimi, kaip tai padarė Senkevičius, negalima. 

Bet jam ir to buvo negana. Išjuodinęs mūsų praeitį „Uva- 
ne“, jis tarėsi savo patriotiškam darbui užbaigti turįs pa- 
smerkti taip pat ir visą naujausį lietuvių judėjimą. Tai jis pa- 
darė savo vaizdelyje „Varpininkas“. To judėjimo kėlėjai ro- 
domi čia tikrais padūkėliais, nežinia dėl ko paskelbusiais „bro- 
liams lenkams“ kovą. Taigi kito vardo jiems ir nerandama, 
kaip tik “*zly i durny“!) — nedori ir kvailiai. Kvailiai jie dėl 
to, kad užmiršę, „kas: juos apkrikštijęs*), kas apšvietęs“ ir t. t. 
nedori dėl to, kad už taip dideles lenkų geradarybes piktu 
atsilyginę. Dėl to toliau prikergiama jiems dar ir trečias 
epitetas „pohane duchy?) — pagoniškos dvasios. 

Tiesa, tai sako ne pats Senkevičius, tik jo išvestas senas 
varpininkas, pabėgusis iš Lietuvos po pastarajam lenkmečiui 


 H. Sienkievicz. Dwie ląki. Warszawa 1908, str. 63. 

2) Faktiškai lenkų nuopelnas Lietuvos krašte buvo nekoks, nes ne 
jie buvo to krikšto iniciatoriai ir ne jie mokino lietuvius naujo tikė- 
jimo tiesų. Tą visą apaštališką darbą atliko patys Lietuvos kunigaikš- 
čiai Vytautas su Jogėla, pavaduodami tuo būdu nei žodelio lietuviškai 
nemokančią lenkų kunigiją. Taigi girtis čia' lenkams visai nėra kuo. 
3) H. Sienkiewicz op. c. 04 p. 

bajoras. Bet, deja, ir ten, kame „Varpininko“ autorius pats 
savo vardu apie tautinį lietuvių darbą kalba, nedaugiau tie- 
sos terandame. Matyt tai kad ir iš Senkevičiaus polemikos 
su Bjėrnsonu dėl daromų Galicijos rusinams skriaudų. Sen- 
kevičius jas visai ginčija. Bjornsono informatorius rusinus 
vadina melagiais, stebis to rašytojo naivumu ir norėdamas 
jam parodyti tikrą lenkų dvasios kilnumą, neranda nieko ge- 
resnio, kaip žodžius apie meilę, kuriais prasideda Horodlio 
ūnijos dokumentas. Užeitavęs juos, tariasi priešą galutinai 
nuveikęs, nes pasididžiuodamas šaukia!): 

„Bet gal tai koki ištrauka iš Pauliaus Apaštalo laiškų? 
Ne! Tai yra pasakyta Lenkijos su Lietuva padarytosios 1413 
metais Horodlio unijos dokumente!“ 

Kad taip rašytų koks Sękta ar Obstas, tai įems būtų do- 
vanotinha.  Senkevičiui puoštis tokiais pigiais publicistiškais 
laurais visai nepriderėjo. Kaip istoriškų apysakų rašytojas, 
jis negalėjo nežinoti, jog Horodlio ūnijos dokumentas buvo 
egoistiškos Lenkų politikos, o ne meilės aktas 
Jei lenkai Horodly kalbėjo bent kiek švelniau, kaip Krevoj 
1385 metais, tai vien dėlto, kad Lietuva 1413 m. buvo su- 
stiprėjus ir to-dėl buvo baugu lietuvių bajorija erzinti pri- 
minimu „inkorporacijos“ ir kitų panašių lenkų geradarybių?). 

O da labiau nepriderėjo Senkevičiui rašyti gryną netiesą 
tvirtinant, kad „beveik visa lenkų spauda be spalvų skirtu- 
mo niekad nebus ir nesanti priešinga... tautinėms (ukrainie- 
čių ir lietuvių) aspiracijoms“?). Kokį. lenkų spauda parodė 
palankumą naujai atgimstančiai Lietuvai, galima matyti iš 
knygutės: Kwestyva lilewska w prasie polskieį, Warszawa 
1905, o dar aiškiau iš ėjusių Vilniuj 1905—1914 metais lenkų 
laikraščių, nepalikusių nė vieno žymesnio mūsų veikėjo 
neapšmeižus. Visi gerai atsimenam, kaip lenkų spauda „be 
spalvų skirtumo“ prieš pat karą vienu balsu biaurausiai 


L H. Sienkiemicz Dwie Iąki. 1908. str. 63. 

2) Plačiau apie Horodlio ūniją sk. „Draugijos“ 70-me n-je kun. Kaz. 
Prapuolenio straipsnį „Penktojo šimtmečio Gardelio ūnijos sukaktuvės 
:1413—1913)“ ir patį tos ūnijos dokumentą ten pat 132—138 psl. 

3) Cir. Sienkiewicz op. c. 23 p. 


šmeižė naują Žemaičių vyskupą Pr. Karevičių, niekad nieko 
bloga lenkams nepadariusį. 

Šie faktai pirštu prikišamai parodo, kad aklas patriotiz- 
mas, pakenkusis Senkevičiui kaip rašytojui, dar labiau pa- 
kenkė įam kaip publicistu.  Bepasakodamas apie Lenkijos 
praeitį, jis dar dalimi rodė lenkų kaltes, kaip tai liudija iš- 
keltas apysakoj „Ugnimi ir kardu“ klausimas, kieno kaltė 
buvo didesnė: Lenkų ar Kazokų? Lenkams gi, savo bendra- 
laikiams, jis jau panašaus klausimo nestatė: jam atrodė, kad 
juos visi skriaudžia, patys gi jie yra nieko nekalti. Dėliai to 
ir savo pažiūrose į lietuvių klausimą Senkevičius nemokėjo 
pakilti aukščiau nuvalkiotų endekiškų pliauškalų. Tai vra 
faktas patvirtintas autentiškais Senkevičiaus raštais. 

Tiesa, dėl rašymo, jis yr parašęs, kad „jo dvasioje Ien- 
kija visada buvus surišta su teisybės lr laisvės ideja, su 
teise gyvuoti visiems“, kad jo obalsis buvęs „per tėvvnę 
prie Žmonijos, o ne prieš žmoniją“!), o savo atvirame laiške 
Kaizeriui Viliui II buvo net išsitaręs, kad „nėra teisės prieš 
teise, teisę gi gyvuoti yr davęs tautoms Dievas“*), bet, deja, 
iš šių gražių principų „Tvano“ autorius nepadarė prideramų 
išvadų nelenkiškų tautų aspiracijoms pateisinti. Jaunoji 
Ukraina ir Lietuva jam atrodė esą ne Lenkams lygūs, nuo 
jų visai nepriklausomi tautiniai vienetai, bet tautos maišti- 
ninkės, ardančios šventą senos ūnijos ryšį. Tiems „separa- 
tizmam:s“ slopinti jis ir rašė savo „Varpininkus“ bei Tri- 
logijas. 

Ne mūsų galioje buvo uždrausti Senkevičiui žeminti savo 
raštuose Lietuvą, jos praeitį ir dabartį. Bet mūsų pareiga 
yra — Senkevičiaus paskelbląją netiesą kultūriškai atremti. 
Pusiau XIX amž. garbus mūsų dainius Antanas Baranauskas, 
išgirdęs sykį vieną lenką niekinant lietuvių kalbą, dailiai jam 
atkeršijo, parašydamas savo neužmirštiną „Anykščių šilelį“, 
Duok Dieve, kad parašytasis lietuvių bajorų dvasiai slopinti 
„Tvanas“*pažadintų vieną kitą jauną lietuvį rašytoją atker- 


1 Cfr. H. Sienkiewicz op. c. 200 p. 
2, Ibid. 223 p. 

šyti Senkevičiui ne kuo kitu, bet tokia pat dailia istoriška 
apysaka iš XVII amž. Lietuvos gyvenimo, kuria netik būtų 
galima aistetiškai pasigerėti, bet ir iš jos savo praeitį tikroje 
šviesoje pamatyti. Medžiagos tam rasis užtektinai Radvilų 
archyve Nesvižiuj ir kitur. Pagalvokit apie tai, skaitytojai !). 


1) Sk. „Ateities“ 1917 m. 2 n-rį, 38 — 49 psl. 


A. a. St. Wyspianski') 


(+ Krakove lapkr. 28. 1927 m.). 


Gruodžio 4 (17) d. Kaune buvo gedulingos pamaldos už 
to pragarsėjusio lenkų poeto vėlę su pamokslu apie įo nuo- 
pelnus. Anot sakytojo prof. Liauso — nabašninko atmintis 
gyvuos amžinai lenkų širdyse, kaip išreiškėjo jų tautiškos 
„Minties, jausmo ir gyvenimo“. Pasižymėjo W-is labiausia 
savo „dramomis: „Wesele“, „Wyzwolenie“, „Klątwa“, „Le- 
gion“, „Protesylas i Laodamia“ ir k. Visos ios skiriasi nuo 
klasiškų dramos veikalų netik savo forma, bet ir mintimis 
ir eiliavimu ir kalba. W-is stengės sutverti naują tautišką 
dramą, duodamas joje liaudies elementui ir liaudies tarmei 


1 „Draugijos“ 1907 m. 12 n-ry. 
23 

žymios vietos. Šiaip jau į Lenkijos dabartį žiūrėjo W-is bai- 
siai pesimistiškai: ji jam atrodė tamsi, juoda, iškraipyta, 
biauri, apmirus. Ir juo ji tamsesnė jam matės, juo karščiau 
jis troško ateities skaistesnės, pilno savo tautos „išsivada- 
vimo“ ir garbingo Lenkijos atgimimo, su įos nauja galybe 
ir skaisčiu laisvės vainiku. Į tą skaisčią laisvos Lenkijos 
ateitį nuolat buvo nukreiptos W-io mintys. Ją jis nuolat 
simboliškai rodė ir savo dramose („Wesele“, „Legion“ ir k.) 
ir savo poemose („Kazimierz Wielki“) ir paveiksluose. Tas 
karštas jo veikalų patriotiškas simbolizmas patraukė lenkų 
širdis, suhipnotizavo jų protus, nutildė teisingus kritikos 
balsus ir padarė iš W-io tautišką „dievuką“. 


Mums, lietuviams, iš šalies žiūrint, W-io raštai, o ypač 
paveikslai, atrodo visai neverti tos garbės, kurią jiems lenkai 
teikia. Lietuviams W-is gali būti geras pavyzdys nebent tik 
to, kuriuo keliu dailė eiti neprivalo. Ant visų W-io dramų, 
poemų, piešinių ir paveikslų guli aiški liguistumo žymė. 
W-is turėjo talentą, bet kaip sergąs džiova, neturėjo tikros 
artisto pusiausvyros. Nujausdamas greit mirsiąs, dirbo su 
paskuba, rūpinos išnaudoti silpstančias sielos jėgas, išmesti 
iš savęs kuodaugiausia minčių ir paveikslų, bet toms min- 
tims ir paveikslams pagaminti dailią formą — jis nei laiko, 
nei spėkų neturėjo, galop ir nenorėjo. Per tai visi jo veika- 
lai panėši į painius galvosukius, kuriuos skaitytojai ir žiū- 
rovai patys turi išspręsti. To dėl be komentorių W-is sunku 
suprasti; tokį jo „Legioną“ iš pradžių supratę tik 4 lenkai, 
tarp kurių vienas buvo pats W-is, o antras Sienkiewicz'e. 
Lenkų kritikai, drovėdamies vadinti W-į dekadentu, vadina 
į „modernistų“. Bet tame W-io „modernizme“ randame 
kone visas dekadentizmo ypatybes. Tikros, sveikos, natu- 
ralinės dailės, harmoningų, neiškraipytų linijų, W-is instinkty- 
viai neapkentė. Kas nori tuo įsitikinti, teperžiūri W-io,„iliu- 
stracijas“ Rydelio eilėraščių leidime, arba įo vitražus Kva- 
kovo pranciškonų bažnyčioje. Tiktai tokiam, džiovos suėstam, 
kaip W-is, artistui tegalėjo ateiti į galvą mintis paduoti pro- 
jektą vitražo katedrai ant Wawelio—sutrūnijusio D. Kazimiero: 
skeleto pavidale. Matyt artistas elgės sulig principu: pe- 

reat vera pulchritudo, dummodo resurgat 
libera Polonia. 

Kaip savo piešiniuose, taip ir savo raštuose W-is nuolat 
krypsta į dekadentų pusę. Išsiliejo jam susyk eilės ir strofos 
taisyklingos—gerai; jis jas paliks; išėjo nelygios, netaisyklin- 
gos, jis jų netaisys! Taisyti, lyginti, dailinti, tai poetų pigmėjų 
darbas. W-is laikė save didvyriu, naujosios gadynės poetu, 
nesuvaržytu senos poetikos įstatais, paskirtu svarbesniems 
darbams... 

Jei W-io naujoji dailė lenkams patinka, tesidžiaugie ja 
sveiki. Mums nevertėtų imti iš jos pavyzdžių. Parašytieji 
Gerbačausko po W-o0 įtaka veikalai („Potepienie“, „Griuvėsių 
gimnas“) aiškiai parodė, kad W-io „maniera“ mūsų tautiškai 
dvasiai neatsako. 

Galop kalbant apie W-į, reikia atiduoti įam garbę už tai, 
kad jis, nors išvedė mūsų Mindaugą savo „Legione“, tačiau 
jokio banališko absurdo apie „lietuvišką klausimą“ nepasakė. 


Marės Rodzevičiūtės jubiliejus '). 
(1886 — 1911). 


1911 metų gegužio pabaigoj buvo surengta Varšuvoj iš- 
kilmė žinomos lenkų literatės Marės Rodzevičiūtės 25 metų 
rašytojavimo jubiliejui pagerbti. 

Turėdami daug garsių vyrų, lenkai kone kas met daro 
pas save panašias iškilmes. Lenkiški laikraščiai plačiai jas 
aprašinėja, kaip svarbius kultūrinio lenkų gyvenimo apsi- 
reiškimus. Mūsiškei visuomenei tos iškilmės, žinoma, maž 
terūpi, to dėl jos ir paduodama „Viltyj“ bei „Lietuvos Ži- 
niose“ smulkių žinelių skyriuje. Svetimų rašytojų jubiliejai 


1 Draugijos, 1911, 57-am n-ry. 

mus nei šildo nei šaldo. Ne mums jie darbavos, ne mums 
jie ir garbinti. 

Bet būna ir išimčių. Pasitaiko kartais rašytojų bei mokslo 
vyrų, kurie pagal tautystę kad ir nelietuviai, tačiau ne sykį 
daugiau negu tikri Lietuvos sūnūs patarnauja mūsų tautai, 
tai jos kalbos tyrinėjimui pasišvęsdami (k. š. prof. E. Volteris, 
kun. A. Srba, Schleicheris ir k.), tai mūsų tautos dvasią 
aikštėn iškeldami, k. š. Narbutas, Kraševskis, Mickevičius ir k. 

Prie pastarųjų reikia priskirti ir p-lė Marė Rodzevičiūtė. 
Tiesa, kultūros atžvilgiu, ji gryna lenkė, lietuviškai, matyti, 
nemokanti. Gimus sulenkintoje senovės Lietuvos dalyje, ji 
visą savo amžių linko prie Varšuvos, iš ten sėmė šviesą ir 
ateities idealus, ten ji mielu noru ir gyvena, kai tik pasitaiko 
proga, ten ji daugiausia savo veikalus spausdina, ten galop 
ir savo jubiliejų šventė... O betgi, kiek galima spręsti iš 
gerb. jubiliatės veikalų, ji savo dvasia yra greičiau lietuvė 
negu lenkė. Gal tai ir nekiekvienam aišku, bet tai yra faktas. 
Jam patvirtinti štai keletas įrodymų. 

Pirmiausis ir visusvarbiausis, kaip jau minėjome, — tai 
patys autorės veikalai'). Kalba jų lenkiška, bet dvasia lietu- 
viška. Lietuviški taip pat svarbiausieji jos apysakų tipai. Užteks 
čia priminus kad ir vieną Čertvaną iš „Dievaičio“. 

Yra tai Lietuvos bajoras kad ir lenkų kultūros, žmogus 
tvirtas kūnu ir dvasia. Jis nuolat gyvas, veiklus, pilnas 
energijos, drąsiai stojąs į kovą su visokiomis kliūtimis. Jokio 
pas jį svyravimo, įokio nusiminimo nerasi. Nieks iš jo šir- 
dies neišplėš meilės savo žemės, savo tėvynės, savo Žmonių. 
Jis neapleis sargybos, kur jį gimimas ar pareiga pastatė. 
Joks priešas, joki kliūtis jo nenuveiks. Jis gali lūžti, bet ne 


m Štai sąrašas svarbiausiųjų M. Rodzevičiūtės apysakų: „Jazon Bo- 
rowski“ (1884) „Farsa panny Heni“ (1885), „Straszny Dziadunio“ (1886), 
„Dievajtis“ (1887), „Między ustami a brzegiem puharu“ (1888), „Kwiat 
Lotosu“ (1889), „Szary proch“, „Nowele“, „Ona“ (1890), „Btękitni“. (1891), 
„Obrazki“, Hrywda“ (1892), „Anima Vilis“, „Na fali“ (1893). „Lew w 
sieci“ (1894), „Jaskulczym szlakiem“, „Z gluszy“, „Na k ng (1895), 
„Jerychonka“, „Kleinot“ (1897), „Nie oswojone Ptaki“ (1901), „Magnat“ 
„Wrzos“ (1902), „Macierz“ (1903) ir k. 

Lietuviškai išleista „Dievaitis“ (cfr. „Dr.“ t.IV, 403 —404 p.) „Rusvos 
ania, „Anima Vilis“ (cfr. „Dr.“ t. IV, 211 p.) ir keletas mažesniųjų 
novelių. 

pasiduoti. Tai geležinis žmogus, tikras didvyris pilna to žo- 
džio prasme, bet draug su širdimi pilna meilės ir begalinio 
jautrumo. 

Lenkų kritika pripažino „Dievaitį“ puikiausia Rodzevi- 
čiūtės apysaka, o Čertvaną — geriausiai jai pasisekusiu tipu. 
Matyti piešė jį autorė su tikra meile, ne tiek iš gyvenimo, 
kiek iš savo širdyje sukurto ir giliai atjausto idealo. Šiaip 
ar taip — Čertvanas yra autorės už vis numylėtas. Visi kiti 
vėlesni jos apysakų tipai —tai tojo centralinio vien variantai 
bei modifikacijos. Ar imsime pav. eks-kapitoną Kareivį iš 
„Rusvų dulkių“, ar sibirietį Mrozovickį iš „Anima vilis“, ar 
kurį kitą iš jos apysakų žymesnį asmenį — visur rasime tą 
pat energiją, veiklumą, širdies gerumą, nesilenkimą prieš 
pavojus ir kliūtis, mylėjimą savo gimtojo krašto, žodžiu sa- 
kant, rasime tą patį Morkų Čertvaną, tik kitaip pavadintą, 
iš kito luomo kilusį, kitose aplinkybėse veikiantį... Visi jie 
yra lyg pirmykščio savo prototipo lietuvio Čertvano vaikai 
bei ainiai, nes visi jie daugiau ar mažiau į jį panėši. Tuo 
ilga iliustracija pirmųjų tautiškojo mūsų himno žodžių! 

Lietuva, tėvyne mūsų, tu didvyrių žeme! 


Tuos „didvyrius“ autorė nuolat lenkams rodo, nuolat 
jiems, kaip pavyzdį, prieš akis stato, gal dėlto, kad lenkų 
visuomenėje jų niekur pamatyti nei surasti negali... 

Šiaip ar taip — gerb. jubiliatė tarp lenkų rašytojų yra 
įgijus teisingai užpelnytą garbę. Neidama paskui naujausias 
madas, netarnavo ji nei kraštutiniam realizmui, nei pasipū- 
tusiam dekadentizmui, nei bergždžiam romantizmui. Kokia 
buvo pradžioje, tokia pasilieka ir po šiai dienai — vienam 
asmenyje pilietė ir dailininkė. 

Mums lietuviams ji pasiliks amžinai minėtina savo šir- 
dinga užuojauta aršioje mūsų kovoje už spaudos atgavimą. 
Ji viena iš lenkų rašytojų suprato tos kovos svarbą — ji 
viena nemetė į mus paniekinančio litvomanų vardo. 
Ar ji grįš kada nors į Lietuvą ir ar bandys ieškoti čia temų 
naujoms savo apysakoms iš dabartinio lietuvių gyvenimo, 
mes nežinom. Bet esame tikri, kad ji viena tegalėtų teisin- 

gai suprasti mūsų idealus ir išvengti klaidų, kurias padarė 
M. Tiškevičaitė savo netikusiame „Spojnik'e“ ir Weyssenhofas 
savo biauriai melagingoje „Unijoje“. 

Taigi, duok Dieve, kad gerb. jubiliatė ilgai dar gyvuotų 
ir pagamintų mums nevieną apysaką, panašią į „Szary proch“ 
bei „Dievaitis“, tik be kai kurių pasitaikančių šioį pastarojį 
socialinių sentimentalizmų, kurie šiandieną būtų ne vietoj '). 


I) Sulyg. tos apysakos kritiką „„Draugijoj“, t, VI, 403 — 404 psl. 


L. N. Tolstojus. 


1828— 1908. 


1908 m. rugpiūčio 28 d. garsiam rusų rašytojui L. N. Tol- 
stojui sukako 80 metų. Dėl tos priežasties ne tiktai iš Rusi- 
jos, bet ir iš tolimiausių užsienių pasipylė nesuskaitoma 
daugybė telegramų, adresų ir kitokių pasveikinimų. Viso 
pasaulio laikraščiai buvo pilni straipsnių apie Tolstojų. 
Pagyrimų tikrai nesigailėta: kelta jubiliatas į padanges ne 
tiktai kaip genialis rašytojas, bet ir kaip visuomenės vei- 
kėjas ir net kaip gyvenimo mokytojas. Tarp, tų pagyrimų 
ir charakteristikų, žinoma, toli ne viskas teisinga. Tolstojus 
tikrai yra pagirtinas, kaipo autorius romanų „Karas ir taika“, 
„Ona Kareninienė“, „Atsikėlimas“ ir kitų dailių apysakų ir 

vaizdelių, kuriose jis begalo gyvai ir plastiškai yr nupiešęs 
rusų gyvenimą kuoplačiausiose ribose. Pagirtinas yra taip pat 
ir apskritai kaip publicistas, kursai turėjo gana drąsos pasa- 
kyti viešai savo kritikos ir papeikimo žodį apie įvairius 
visuomenės ir religinio Rusijos gyvenimo netobūlumus ir 
nukrypimus nuo krikščioniškojo idealo. Tolstojaus kritiš- 
kose pastabose visada randama daug tiesos. Bet ten, kur įis 
bando išreikšti savo pozityvius idealus, paprastai parodo 
užuot genijaus vien tik savo nuostabią siauraprotystę. 
Būdamas iš prigimties artistas- rašytojas, Tolstojus nemoka 
galvoti idėjomis; jis galvoja vaizdais ir jausmais, užmiršda- 
mas paprastai, jog kas kita ideja, kas kita konkretus vaizdas 
ir jog per tai comparaison n' est pas raison. 
To dėl neturįs sau lygaus kaip artistas, Tolstojus jokios 
kritikos neišlaiko kaip lilosolas, nekalbant jau nieko apie 
jo teologiškas teorijas. kurias garsusis rusų filosofas VI. So- 
lovjovas visai teisingai yr pastatęs šalia akliausių „dyromolų“ 
tikėjimo. Ir ištikrųjų visa Tolstojaus krikščionystė, be 
dogmų, be hierarchijos, be apeigų, sutraukta į vieną berg?- 
džią individualinį morališkumą ir teizmą, yra lyg didelė 
skylė arba tuštuma, nieku neparemta. Nors tai kam 
ir bus nuostabu, tačiau mūsų išmanymu, Tolstojus ne tiktai 
nerado tikros objektyvios tiesos, bet ir rasti 
jos negalėjo, nes jis, tiesą sakant, visai jos ne m v- 
lėjo. Jis visur ir visuomet mylėjo vien tik save, būda- 
mas visame savo gyvenime kraštutiniausis indivi- 
dualistas: jam tiesa buvo tai, ką jis subjekty- 
viai jautė, ką jis manė, apie ką jis svajojo. 
Priimti ką nors iš visuomenės, iš žmonijos ir pritaikinti tai 
savo gyvenimui, jis laikė pažeminimu savęs: to dėl visa ką 
jis stengėsi prieiti visuomet pats „savo protu“. Praeitis, 
tradicija — jo akyse neturėjo jokios pozityvios vertės. Nepri- 
pažindamas jokių ryšių nei su valstybe, nei su bažnyčia, jis 
jautėsi esąs ne Žmonijos narys, bet jos vadovas, 
turįs teisės vesti įą ten, kur jam patinka. Būti paprastam 
žmogui ir krikščioniui, jam rodės permaža, jis 
troško būti viršžmogis ir virškrikščionis, bet 
ištikrųjų buvo tiktai pilnas viršegoistas. Per tai jis ir 

gyvenime prie nieko negalėjo tvirtai prisirišti: nuolat, lyg 
ligonis lovoje, mėčiojosi iš vieno padėjimo kitan, nuo vieno 
užsiėmimo prie kito: buvo jis ir paleistuviu, ir asketu, ir 
karininku, ir valdininku, ir mokytoju, ir artoju, ir kurpium, 
ir beletristu, ir filosofu, ir teologu, ir sociologu ir Dievas 
žino kuo, bet visur ir visada, prisilietęs poniškai prie 
kokio darbo, tuoj jį mesdavo ir ieškodavo kito, su kuriuo 
pasikartodavo ta pati istorija. Jaunystėje jis jokio aukštesnio 
mokslo nebaigęs, suaugęs irgi jokio mokslo nuodugniai 
neištyrė. Tatai ir visi jo neva moksliški veikalai pasižymi 
tikru dilentantizmu ir nuostabiu paviršutiniškumu, kurį rusai 
teisingai vadina „vierchogliadstvo“. To paviršutiniškumo neva 
„moksliškuose“ Tolstojaus veikaluose nematyti tegali tik pa- 
našūs jam nepilnamoksliai diletantai, nemokantieji atskirti 
tiesos nuo dailiai skambančiųjų sofizmų. Šiandieną pripa- 
žįsta tai dalimi net ir patys rimtesni Tolstojaus garbintojai, 
nes kad ir vadina jį savo telegramose ir straipsniuose „gar- 
biu mokytoju“, tačiau nieks iš jų Tolstojaus mokslo nebando 
priimti visoje jo pilnybėje ir tapti jo sekėju. To dėl v a- 
dovutieson Tolstojus nebuvo ir nebus, bet už tai buvo ir 
bus nesulyginamas žadintojas gert jausmų žmonių 
širdyse. O tuo žadintoju jis yra ne ten, kur jis ex pro- 
fesso „moralizuoja“, bet ten kur jis artistiškai pieš- 
damas realinį gyvenimą su visomis jo neteisybėmis ir neto- 
bulumais, savaime, nejaustinai lyg verste verčia skaitytoją 
pasibiaurėti tomis neteisybėmis ir tuo būdu kelia žmonių 
širdyse norą geresnio, tobūlesnio gyvenimo, paremto meile 
ir teisybe. Tuo atžvilgiu Tolstojaus apysakos ir net smul- 
kesni jo beletristiški veikalėliai visados galės būti visų skai- 
tomi su tikra nauda. To dėl duok Dieve, kad garbus Jasnos 
Polianos jubiliatas ilgai dar gyvuotų ir metęs visai bergž- 
džią moralizavimą ir menką savo filosofiją, daug dar paga- 
mintų puikių, tikrai artistiškų veikalų, kuriems rašyti ir yra 
jam Dievo duotas tikrai nepaprastas talentas !). 


)) „Draugijos“ 1908 m., 12 n-ry. 

II. 

Sukakus šimtui metų nuo L. Tolstojaus gimimo, pasaulis 
vėl yra prisiminęs Jasnos Polianos atsiskyrėlį. Jam pagerbti 
šiauliškė „Kultūra“ yra išsivertus ir paskelbus jo „Žodį dva- 
sininkams“. Tame žody paniekinta visas šv. Raštas, atmesta 
netik Senojo, bet ir Naujojo Įstatymo stebuklai, paneigtos 
visos krikščionystės dogmos, tepalikta vien evangeliškieji 
dorovės principai. Šitokia „krikščionyste“, iš kurios paša- 
linta visas antprigimtinis turinys, Tolstojus norėjo apšviesti 
rusų tautą, padaryti ją persiėmusią artimo meile, blaivią, 
nerūkančią, branginančią ne tik žmonių, bet ir gyvulių gy- 
vybę, atsisakiusią net karo metu šaudyti į besiveržiančius 
priešus. Tolstojaus norai atrodo gražiausi ir Rusijai naudin- 
giausi. Bet kadangi iš jo „krikščionystės“ buvo visai paša- 
lintas Kristus ir Dievo apreiškimas, tatai jis savo mokslu 
įvedė rusų tauton ne šviesą, bet biauriausią laisvamanybę 
ir nutiesė kelią bolševizmui. Griaudamas valstybės ir tiky- 
bos pagrindus, Tolstojus virto bolševikų bendradarbiu, jų 
tikslų vykintoju. Taigi ir nenuostabu, kad bolševikai 1928 m. 
Maskvoj šventė šimtametį Tolstojaus gimimo jubiliejų. 

Jau tas vienas faktas parodo, kad Tolstojus mums lietu- 
viams nėra ir negali būti dvasios vadas. Dėl turėjimo 
jis yra turėjęs nemažą rašytojišką talentą, įo apysakos plačiai 
yra pagarsėjusios pasauly, bet ir jas gadina Tolstojaus krei- 
vos pažiūros į pasaulį, o kai kur (kaip šit jo „Atsikėlime“) 
įpintos net biaurios blevyzgos prieš Švenč. Sakramentą. Visi 
gi jo teologiški ir filosofiški raštai neturi jokios vertės. Nors 
jis ir kalba dažnai apie mokslą, nors jis vardan mokslo yra 
atmetęs Dievo apreiškimą ir Šv. Raštą, tačiau pats jis jokio 
mokslo nebuvo rimtai ištyręs. Būdamas ponas, jis visą amžių 
liko lengvabūdžiu ponu, nes ėjo ten, kur lengviau. Lengviau 
netikėti, negu tikėti, jis ir netikėjo į pamatines krikščionystės 
tiesas; lengviau paviršutiniškai prašliaužti, negu gilintis į 
mokslą, jis ir nesigilino; lengviau skelbti išdidžiai, ko gerai 
nežinai, negu prisipažinti neištyręs to dalyko, jis ir skelbė, 
skleisdamas įvairiausias religines nesąmones. Kaip seniau 
ponai primesdavo savo religinius įsitikinimus (pav. mūsų 
senovės Radvilai, paversdami daugybę“ katalikų kalvinais), 

taip ir Tolstojus visą amžių stengės primesti rusams savo 
klaidingus įsitikinimus. 

„Kiek jis tuo savo nelemtu apaštalavimu pridirbo žmoni- 
jai žalos, sunku ir apsakyti. Pridengdamas visas savo nesą- 
mones artimo meilės skraiste, jis sėkmingai klaidino mažo 
mokslo inteligentus ir kaimiečius. Turėdamas silpną galvą; 
nesugebančią logiškai galvoti, jis savo tariamiems įrodymams 
vartojo dažniausiai palyginimus bei pasakas. Tuo jis dau- 
giausiai suviliodavo jaunimo. Net ir mūsų katalikiškam jau- 
nime yra Tolstojaus suviliotųjų. Sykį „Literatūros“ knygyne 
teko man matyti šitokią sceną: studentas lietuvis prašo pa- 
rodyt visus Tolstojaus veikalus. Pardavėjas parodo. Bet 
kaina studentui neprieinama. Jis tiek pinigų neturi. Reikėjo 
matyt studento kovą su savim. Taip jis atrodė betrokštąs 
visus Tolstojaus veikalus turėti, nes manė, rasiąs juose visą 
gyvenimo gudrybę... Bet Tolstojus brangus. Iš kur gauti tiek 
pinigų jam nusipirkti?! Taip ir palikau besikamuojantį stu- 
dentėlį — tolstoistą. 

Gaila man buvo to vaikino. Jis greičiausiai ir liks visą 
gyvenimą suklaidintas, netekęs tikėjimo nei tikro gyvenimo 
tikslo. Taigi dabar tiesiog nežinau, kas daugiau pasauliui yra 
pridaręs žalos: ar sunkiai suvirškinamas Marksas, bolševizmo 
įkūrėjas, ar švelniakalbis Tolstojus, mokėjęs patiekti skaity- 
tojams baisiausių dvasios nuodų savo talentu pasaldintoje 
formoje. 

Jei juodu matuoti griovimo laipsniu, tai Tolstojus grei- 
čiausiai laimėtų pirmenybę. Nes nėra beveik nė vieno žmo- 
nijai brangaus daikto, kurio jis būtų nemėginęs griauti. 
Griovė jis netik religiją ir valstybę, bet ir daugybę kitų daiktų, 
k.š. mokslą, meną, kultūrą, tėvynę, patriotizmą, kariuomenę, 
ir t.t. ir t.t. Būdamas griovėjas iš prigimimo, jis yra tapęs 
didžiausias revoliucionierius. Revoliucionieriai jį ir tegar- 
bina. Mums katalikams jis yra didžiausias priešas, taigi nė 
vienas katalikas neturi jo už ką nei branginti, nei gerbti. 
Jei kas iš mūsų jį gerbtų, tai būtų žymė, kad nesižinąs, nei 
kas esąs, nei ką darąs !). 


) „Vienybė“ 1928 m. 


VI. S. Soloviovas. 
(1853 —1900). 


Būdamas 1880 — 1881 m. Peterburgo Universiteto Fizikos- 
matematikos Fakulteto studentas, aš turėjau laimės klausyti 
visų fakultetų studentams skaitytų VI. S. Solovjovo filosofijos 
lekcijų. Vėliau studijuodamas geniališkus įo raštus, aš stipri- 
nau jais savo katalikiškus įsitikinimus. Jo veikalai yr man 
nušvietę pagrindinius religijos ir krikščioniškojo gyvenimo 
klausimus. Taigi galiu tarti, kad joks katalikų apologetas, 
joks kitas krikščioniškas filosofas nėr mamo dvasiai suteikę 
tiek šviesos, kiek VI. Soloviovas. 

Labiausiai brangi man buvo jo dvejopa — pravoslavijos 
ir socializmo kritika. Pirmojoj jis grynai teologiškai yr įro- 
dęs, kad rusų pravoslavija, kurios įsikibę laikės anų laikų 
reakcionieriai ir carizmo šalininkai, yra ir bus bejėgė, kol 
nepripažins Romos Šv. Tėvo primato. Antrojoj, remdama- 
sis ekonomiškojo intereso ideja, jis yra pirštu prikišamai iš- 
aiškinęs, kad socializmas, už kurį guldė galvas visi anos ga- 
dynės revoliucionieriai bei carizmo priešinikai, yra „didžiau- 
sia neteisybė“, kurios pamatais žmoniška valstybinė tvarka 
sukurti taip pat negalima. 

Pigu suprasti, kad šios pažiūros tegalėjo pagaminti VI. So- 
lovjovui vien priešų. Ir ištikrųjų rusų pravoslaviškoji dva- 
siškija, apšaukus VI. Solovjovą pravoslavijos atskalūnu, buvo 
jam absoliučiai uždraudus berašyti ką nors bažnyčios klau- 
simais.  Dabargi socializmo vykdintojai bolševikai, laikydami 
ne be pamato Solovjovo filosofiją nesutaikoma su komu- 
nizmu, visus įo raštus yra paskelbę draustinais. Tuo būdu 
šiam krikščioniui filosofui, gyvam esant, yr čiaupę burną 
rusai reakcionieriai, dabar jam mirus, tą pat daro laisvo 
žodžio lygiai neapkenčią rusai komunistai. 

Žinodamas tai ir prisiminęs, kad nieku ikšiol nesu dar 
atsilyginęs šiam garbiam savo mokytojui, aš palaikiau savo 
pareiga — bent šiose 25 metų jo mirties metinėse!) pagerbti 
ji, patiekdamas mūsų visuomenei bent platesnį jo gyvenimo 
aprašymą. O kadangi tas jo gyvenimas yr buvęs pilnas 
aukštų siekimų ir krikščioniško pasišventimo, tai ir skiriu 
šią biografiją ypatingai idealų ieškančiai mūsų jaunai kartai. 
Pažinus arčiau tą tikrai ideališką, sakyčiau net šventą žmogų*), 
į, tariuos, panorės eiti VI. Solovjovo pėdomis ir sužadins 
savyje noro tapti naujos gadynės pranašais, Dievo Karalystės 
žemėį skelbėjais. 


1) Ši biografija pradėta rašyti 1925 ir, autoriui tuomet jos neužbai- 
gus, liko atidėta vėlesniam lakui ir užbaigta vos 1929 m. | 

-4 Soloviev anima candida, piaac vere sanceta est 
— taip atestuoja jį garsusis vysk. Strossmayeris savo laiške nuncijui 
Vonutelli Vienoj (spalio 12 d. 1886 m.). 

VI. Salovjoyas yra gimęs Maskvoji sausio 16 (28) d. 1853 m. 
Rusų cerkvė mini tą dieną šv. Petro Apaštolo pančius. Gi- 
musiam duota šv. Vladimiro, rusų apaštalo vardas. 


Savo laiške S. Lukjanovui VI. Solovjovas sakosi gimęs 
pirm laiko, vos 7 mėnesius teturėdamas, to dėl pirmąją dieną 
„negalėjęs net rėkti, tik tyliai žiobčiojęs, kaip žvirblytis“. 

Tačiau augo sveikas. Mat, gyvenimo sąlygas turėjo kuo- 
geriausias tiek dvasios, tiek turto atžvilgiu. Jo tėvas Sergie- 
jus Solovjovas buvo Maskvos universiteto profesorius, dau- 
giatomės Rusijos istorijos autorius. Nebuvo tai sausas spe- 
cialistas, bet plačiai apsišvietęs žmogus, mėgęs domėtis tiky- 
bos, mokslo ir politikos klausimais. 

Nepaprastos dvasios gabumus galėjo jaunutis Vladimiras 
paveldėti ne tik iš tėvo, bet ir iš motinos, iš namų Roma- 
novaitės, kilusios iš senos talentingos mažrusių šeimos, turė- 
jusios savo narių tarpe garsųjį ukrainiečių filosofą Grigą 
Skovorodą). Pats VI. Solovjovas mėgdavo nurodinėti, 
kad jis yr kilęs iš dvasiškių luomo, nes jo senelis Mikalojus 
Solovjovas yra buvęs šventikas. 

Talentinga buvo ir visa Solovjovų šeima. Vladimiro bro- 
lis Vsevolodas yr pagarsėjęs istoriškais romanais, 0 sesuo 
Poliksena — dailiais eilėraščiais. 

Pačiame Vladimire jau nuo pirmų metų reiškės jo būsi- 
mas, nepaprastas pašaukimas. Kas tik pažvelgdavo į šį ryš- 
kiu veideliu, tankiais tamsiai gelsvais plaukais, slaptingai 
giliomis akutėmis berniuką, pigiai atspėdavo, kad čia auga 
didžiulė dvasios jėga ir savotiškai tvirtas būdas. Iš vienos 
šalies buvo žymu jame daugiau susivaldymo ir savin gilini- 
mosi, iš antros jo stipriau ir giliau jausta. Būdamas kelerių 
metų jis atmintinai mokėjo daugybę rusų liaudies dainų ir 
žymesnių rusų poezijos eilėraščių. Yra užsilikę pasakojimų, 
kad jis ištisas valandas išsėdėdavęs priešais kėdę, reiškusią 
jam arklį, dainuodamas Kolcovo dainelę: „Na, širmukai, stum- 
kis“, Buvo tikrai įsimylėjęs tėvo vežėją, tvirtą ilgabarzdį ber- 


1) Mėgdavusį juokais girtis, kad, „pasaulis jį gaudęs, bet nepa- 
gavęs“. 

ną. Vos tik ištrūkdavo į kiemą, bematai atsidurdavo daržinėj, 
puldavo jam ant krūtinės, glamonėdavo ir bučiuodavo jį... 
Elgetas mylėdavo tiesiog mistiškąja meile. Nuo to laiko, kai 
pradėjo turėti savo pinigų, jie visada buvo skiriami išmal- 
dos prašytojams. 

Į to pat amžiaus draugus nelinko ir jų neieškojo, nes jau 
anksti buvo juos dvasia pralenkęs. Užtat visa, ką aplink save 
matydavo, jis taip giliai atjausdavo, kad įasmenindavo net 
negyvus daiktus. Pav. savo mėgiamąją veršenaitę su knygo- 
mis vadindavo Grigeliu, o paišelį, kurį ilgu šniūreliu per petį 
persirišęs lyg kardą nešiodavos, buvo praminęs Andreliu. Šis 
įo vaikiško būdo polinkis yr vėliau pasireiškęs pačioje jo 
filosofiškoje sistemoje, nes įasmeninęs gamtą, jis įrodinėjo, 
kad pasaulis tur atskirą sielą. Tai „pasaulio sielai“ jis yra 
net nevieną dailų eilėraštį parašęs. 

Nelengva nustatyti laikas, kuomet jis ėmė gamintis žinių 
iš humanitariškų mokslų. Iš kaikurių davinių tenka spėti, 
kad tai turėjo įvykti labai anksti. Nes 6-7 metų būdamas, 
jis mėgo to pat amžiaus sesytei Nadei pasakoti viduramžio 
Kastilijos istorijas ir pats raitydavo savo rūbų skvernus, kad 
labiau panėšėtų į ispanų hidalgą. 

Tėvas atydžiai sekė savo nepaprasto sūnelio dvasios rūtu- 
lojimąsi. Jis išanksto atspėjo, koks dvasios maistas vaikui 
labiausiai tinka. Taigi po tėvo priežiūra Vladimiras, vos 
septintus metus beeidamas, yra išmokęs šventosios istorijos 
ir perskaitęs šventųjų gyvenimus. Ir netik jis juos skaitė, 
bet ir sekti jais stengės. Tam tikslui ėmė grūdinti savo va- 
lią, numesdamas nuo savęs žiemos metu apklotą ir tyčia 
šaldamas. Kai motina ateidavo jį apkloti, manydama, kad 
jam bemiegant apklotas nuslinkęs žemėn, jis prašydavo ne- 
kliudyti jam elgtis, kaip jis randa reikalinga. Šis asketizman 
palinkimas yra ypatingas Solovjovo būdo bruožas. Lyg rau- 
donas siūlas, jis tesės per visą jo gyvenimą. Daug kas iš 
to, ką jis vėliau yr sakęs ar parašęs, yra neabejotinai užsi- 
mezgę tuose jo jaunystės metuose. 

Į mokslą turėjo jis begalinį palinkimą. Būdamas aštuo- 
nerių metų, gerai mokėjo istoriją ir geograliją, tuodu savo 
mėgiamiausiu dalyku. 

Eidamas devintus metus, buvo karštai pamilęs to pat 
amžiaus savo draugę Julytę. Su ja viena jis težaisdavo ir 
tebėgiodavo. Bet ši jį apleido, pasirinkdama sau kitą ber- 
niuką. Būsimasis filosofas giliai tai atjautė ir savo vaikiška- 
me dienyne tą dieną užrašė: „Visą naktį nemiegojau, vėlai 
kėliau ir vos beįstengiau užsimauti blauzdines“. Sią savo 
pirmąją meilę vėliau jis pusiau juokais, pusiau rimtai yr 
aprašęs eilėrašty: „Trys pasimatymai“. 

Vienuoliktais savo gyvenimo metais jis įstojo į V-j4 
Maskvos gimnaziją tiesiog III-on klasėn. Čia netik gerai mo- 
kės, bet ir daug skaitė, stengdamasis kiekvieną klausimą 
suprasti lig dugno. Turėjo labai gerą atmintį, buvo didelių ga- 
bumų, tai jo dvasios plėtojimasis ėjo labai sparčiai. Svkį, 
dar vienoj žemesnių klasių tebūdamas, jis pasiprašė, kad tė- 
vas pasiimtų jį su savim į labai rimtą viešą paskaitą, ir su- 
grįžęs namon, atpasakojo beveik visą. 

Gimnazijoj jis greitai brendo, tapo linksmas, sąmojingas, 
draugiškas, o pradžioj net buvo linkęs siausti. Kurį laiką jis 
buvo net užsikrėtęs vaikišku militarizmu: išgirdęs kareivius 
gatve einant, puldavo prie lango, vaikščiodavo žiūrėti ka- 
riškų iškilmių, manevrų ir mėgdavo karštai įrodinėti, kad 
narsumas tai pamatinė vyrų dorybė. 
 Vyresnėse klasėse jis yr pergyvenęs skaudžių abejojimų 
ir fanatiško neigimo laikotarpį. Mat, buvo karštai atsidavęs 
nihilizmui ir materializmui, atidžiai ir uoliai studijavo įvai- 
rias teorijas, griaunančias krikščionystės pagrindus. Koki 
laiką didžiausiu filosofu laikė Spinozą, o didžiausiu rusų ra- 
šytoju socializmui palankų Pisarevą. 

Nežiūrėdamas giminių ir gimnazijos vyresnybės draudi- 
mo, jis užsiaugino ilgus plaukus, kaip pirmeivystės ženklą, 
ir naiviai bandė vykdint savo naujus įsitikinimus. Prisigin- 
čijęs vieną vakarą su draugais, jis, nukabinęs nuo sienos 
šventųjų paveikslus, buvusius jo karštų vaikiškų maldų liu- 
dytoju, išmetė lauk į sodną. 

Paveiktas vieno savo menkaverčio draugo nihilisto, 15-0s 
metų Solovjovas su kažkokiuo liguistu pasigerėjimu tyčiojos 
iš šventų daiktų ir tikybos tiesų, kurių jo karštas ir bet kuo 
nesitenkinąs protas nenorėjo priimti. 

Tėvas atidžiai sekė sūnaus dvasios klaidžiojimą, bet ne- 
vartojo jokių spaudimo priemonių, laikydamas tai paprasta 
proto augimo liga!). Tik kada-ne-kada pašiepiamai stahb- 
dydavo ir gėdindavo išdidusį jaunikaitį. Pav. sykį sūnui apie 
vieną prancūzų knygą išsitarus: „Na, ten gerai suduota 
krikščionystei“, senis istorikas truputį senoviškų būdu jam 
atsakė: „O tau už tai vertėtų gerai ausis patampyti“!... 

Pas daugelį jaunimo bedievystės ir plikojo materializmo 
laikotarpis paprastai sutampa su pirmais girtavimo ir pa- 
leistuvavimo bandymais. Apie Solovjovą to pasakyti negali- 
ma. Nuo moterų jis šalinos ir žiūrėjo į jas pašiepiamai ir net 
piktai. Iš čia savaime aišku, kad jo abejojimai ir dvasiško 
gyvenimo pagrindų neigimas yra gimę ne iš kylančių aistrų, 
bet buvę tam tikras jo dvasios augimo etapas. Jame glūdėjo 
gyvas tiesos troškimas ir kalės pirmieji to idealo diegai, ku- 
riam jis vėliau taip didvyriškai tarnavo. Jis liūdėjo dėl pra- 
rasto, jam gaivalingai reikalingo tikėjimo, bet drauge nega- 
lėjo ir nenorėjo atmesti ir savo nesukalbamojo proto rei- 
kalavimų. 

Dėliai to išpradžių jis sunkiai kentėjo; vėliau, ieškodamas 
išeities iš tos kankynės, jis pasiryžo sutaikinti tikybą su protu 
savyje, o paskui stengės prote rasti paramos tikybai ir nu- 
rodyti jon platų kelią kitiems. Šis aukštas uždavinys reika- 
lavo iš jo nesibaigiamo, karšto ir didelio jėgų įtempimo ir 
tokio savin įsigilinimo, kuris vien tik Dievo išrinktiesiems 
yra teprieinamas. 

Uoliai tiesos bėieškodamas jis gan greit išvydo materia- 
lizmo klaidingumą ir palengvėl, nejustinai sugrįžo krikščio- 
nystėn. Paprastuose žmonėse tas grįžimas būna savotiškas 
kompromisas: protas nusileidžia, tikyba drungnėja, sulieps- 
nodama tik netikėtoms nelaimėms užgriųvus. Solovjove, 
tuomet dar 16 metų jaunikaity, priešingai, tų dviejų elemen- 
tų sutapimas dešimteriopai padidino jų jėgą ir įtempimą. 
Darbas pas jį virte virė, kliūtys ir pagundos, kuriose kiti 

) Psichologas A la Gobys pasakytų — „ne proto, bet tikriau lyties 

rendimo įtaka“. Be to S-vą pastūmėti netikėjiman galėjo ir negavimas 


iš mažens sistemotiško tikėjimo pagrindų nušvietimo, pati jo į kraštu- 
tinumus linkusi prigimtis, o už vis, jo netikinčio draugo įtaka. 

grimsta, buvo šalin nustumtos ir jo siela diena iš dienos 
augo aukštų idealų besiekdama. 

Namiškiai nei nepatėmijo, kuomet ir kaip yra dingus jo 
bedievystė. Jie matė tiktai, kad dar gimnaziją belankydamas, 
jis pripažinęs religijos būtinumą, uoliai studijavo religijų 
istoriją, buvo sužavėtas budizmu, paskui Schopenhaueriu ir 
Hartmanu ir susiartinęs su slavofilais. Įstojęs 17-0s metų 
universitetan, jis jau buvo sąmoningai tikįs krikščionis, nors 
ir užsikrėtęs iš slavofilų skolintu nepalankumu kalalikystei. 

Sėkmingai nugalėjęs dvasios krizį, Solovjovas susilaukė ir 
kitų pasisekimų; jo vardas buvo įrašytas vadinamojon „aukso 
lenton“. Kadangi tuo laiku jis sapne pakartotinai buvo girdė- 
jęs slaptingą vidųjį balsą: „mokykis chemijos“, tatai jis ir 
buvo įstojęs fizikos- matematikos fakultetan, kur uoliai stu- 
dijavo gamtos mokslus. Bet baigęs du kursu, jis neišlaikė 
kvotimo iš lizikos, neatsakęs į kai kuriuas visai elementa- 
rius klausimus. Vėliau jis juokingai pasakodavo apie tą išti- 
kusį jį kvotimų metu „proto sutemimą“, pridurdamas, kad, 
gamtos mokslai yra jam nemaža padėję išnarpliot tikybos 
klausimus ir ją sustiprinti. Savo draugui poetui Veličkai jis 
nekartą sakydavęs, kad į Dievažmogį reikia žiūrėti ne tik 
kaip į Dievo malonės apsireiškimą, bet ir kaip į istoriškąjį 
faktą, prirengtą ištisos žinomų ir patikrinamų įvykių eilės. 

Kaip matyt iš jo laiškų, vėliau įis yra supratęs, kad anie 
slaptingi balsai: „mokykis chemijos“, reiškę ne materialinę, 
tik dvasiškąją chemiją, t. y. vidųji šiaip jau nesujun- 
giamų pravoslaviškų Rytų su katalikiškais Vakarais sujungi- 
mą. Dėliai to iš II-jo Hizikos-matematikos fakulteto kurso 
jis perėjo į III-jį istorijos-filosofijos fakulteto, nustebinda- 
mas tuo savo tėvus Darydamas šį pakeitimą, jis neprityrė 
jokių sunkenybių, nes iš gimnazijos laikų buvo gerai prisi- 
rengęs, išmokęs visas svarbesniąsias Europos kalbas. Baig- 
damas universitetą, uoliai klausė taipgi lekcijų Maskvos 
dvasiškoje Akademijoj, kur mokinos Bažnyčios istorijos ir 
studijavo originale šv. Tėvų raštus. Šios pastarosios studijos 
buvo jam beveik pačios reikalingiausios, nes jis, istiesų, 
visą savo amžių darbavos kaip teologas bei Dievo tiesos 
skelbėjas. Savo laiške įenerolui A. A. Kiriejevui jis pats sa- 

kosi, „neskiriąs etikos nuo religijos, religijos neskiriąs nuo 
pozityvaus apreiškimo, pozityvųjį apreiškimą neskiriąs nuo 
Bažnyčios“. Iš čia pigu suprasti, kokia milžiniška darbo dau- 
gybe buvo užpildyti jo jaunystės metai. 


IĮ. 


Puikiai baigęs universiteto stūdijas, Solovjovas, beeidamas 
20-tus metus, buvo paliktas prie universiteto kandidatu į pro- 
fesorius. Bet profesoriui reikia turėti mokslo laipsnis. Taigi 
Solovjovas ir imas rašyti disertaciją magistro laipsniui. 

To amžiaus jauni žmonės paprastai svajoja apie pasiseki- 
mą, meilę, karierą. Solovjovo siekimuose kariera nevaidino 
jokios rolės; meilę jis brangino, bet statė ją antron vieton 
po savo idealų. Pirmiausias jo idealas buvo tarnauti „amži- 
nai Kristaus tiesai“. „Aš ne tik tikiuos, bet ir esu tikras, kaip 
kad aš esu, įog mano pažintoji tiesa anksčiau ar vėliau bus 
pripažinta visų ir tuomet savo vidujine jėga priduos kitą iš- 
vaizdą visam tam melo pasauliui ir panaikins visą gyvenimo 
neteisybę, liaudies tamsumą, inteligentijos moralinį iškrikimą, 
kumsčio teisę tarp valstybių ir tą tamsos, purvo ir kraujo 
bedugnę, kurioj žmonija ikšiol kankinasi. Visa tai pranyks, 
kaip nakties šmėkla prieš kylančią sąmonėį amžiną Kristaus 
tiesą, ikšiol nesuprastą ir žmonijos atmestą“... 

"Taip yr rašęs Solovjovas savo draugei giminaitei Kotry- 
nai Romanovaitei liepos 25 d. 1873 m. dar universitete be- 
būdamas. O kiek vėliau (rugpį. 2 d. 1873) šios paklaustas 
apie savo užsiėmimą, šiaip jai atsakė: 

„Nuo to laiko, kai aš esu pradėjęs galvoti, aš supratau, 
kad esamoji visuomenės tvarka ir žmonių savytarpiai santy- 
kiai, nustatą visą Žmonių gyvenimą, yra toli ne tokie, kokie 
turėtų būti, kad ši tvarka yra pagrįsta ne protu ir teise, bet 
daugiausia kvailu likimu ir akla jėga, egoizmu ir grynu pa- 
vergimu. Praktikos žmonės, kad ir mato tos tvarkos netiku- 
mą, bet taikos prie jos, nes randa sau šiltą vietelę ir gyvena 
kaip tinkami. Kiti negalėdami susitaikinti su pasaulio blogiu, 
bet laikydami jį būtinu ir amžinu, tenkinasi bejėge esamo- 
sios tikrenybės neapykanta ir keikia ją a la Byron. Tai la- 

bai taurūs žmonės, bet nuo jų taurumo niekam nei šilta nei 
šalta. Aš nepriklausau nei vienai, nei antrai jų rūšiai. Sąmo- 
ningai įsitikinęs, kad dabartinis žmonijos būvis ne toks, kaip 
turėtų būti, aš manau, kad jis turi būti pakeistas, surefor- 
muotas. Aš nepripažįstu esamojo blogio amžinu... Pripažin- 
damas perkeitimo reikalą, aš tuomi pat pasižadu paaukoti 
visą savo gyvenimą ir visas savo jėgas tam, kad šis perkei- 
timas tikrai įvyktų... Aš žinau, kad kiekviena reforma turi 
prasidėti viduje, iš žmogaus proto ir širdies. Žmonės vaduo- 
jasi savo įsitikinimais, vadinas, reikia veikti įsitikinimus, įti- 
kinti žmonės, kad priimtų tiesą. Pati tiesa, t. y. krikščionys- 
tė mano sąmonėj yra savaime aiški, bet kyla klausimas, kaip 
ji įvesti visų sąmonėn, kuriems ji šiandieną yra kožkokia 
baidyklė, dalykas visai svetimas ir nesuprantamas... Kai 
krikščionystė apsireikš kaip šviesa ir išmintis, kai ji taps 
tikru įsitikinimu, t. y. tokiu, kuriuo žmonės gyvens ir įvyk- 
dins, tuomet viskas pakitės... Bet lig šio praktiško krikščio- 
nystės įvykdinimo dar labai toli. Dabar tenka dar gerai pa- 
dirbėti, kad įos teoretiškoji pusė, t. y. teologiškasis mokslas 
būtų nušviestas. Tai yra dabartinis mano uždavinys“ 

Vadinas, Solovjovo, dar prieš viešumon išeinant, įau turėta 
rimto nusistatymo kovoti visomis jėgomis su blogio pasauly 
viešpatavimu ir steigti Dievo karalystę žemėje. Dėliai to ir 
nenuostibu, kad jis turėjo drąsos savo draugei pareikšti: 
„Aš myliu tave, kiek tik žmogus gali mylėti, bet aš priklau- 
sau ne sau, tik tam uždaviniui, kuriam aš tai- 
nausiu ir kuris neturi nieko bendra su as- 
meniškais jausmais, su asmens gyvenimo 
reikalais ir tikslais“. — „Daugeliui, rašo jis jai ki- 
tam laiške, viskas baigiasi meile ir šeimos laime. Tai jų 
svarbiausis tikslas. Ašai gi turiu visai kitokį uŽ- 
davinį, kuris man diena iš dienos vis labiau 
aiškėja ir rimtėja“. 

Suprantamas dalykas, kad S-vui taip nusistačius, jo mo- 
terystė su „mieląja Katriute“ neįvyko. Ji ištekėjo už Sele- 
nino, jisai nuėjo toliau savo pasirinktu krikščioniškojo „pra- 
našo“ keliu ir pasiliko visą amžių nevedęs. Jojo dva- 
siškąja sužadėtine nuo to laiko buvo vien „Dieviškoji Išmin- 

tis — Sofija“ bei aukščiau minėtoji „pasaulio siela“. Taigi ir 
nenuostabu, kad jo protas sparčiai augo ir brendo. Jo pažiū- 
rai į pasaulį susikristalizuoti nemaž padėjo ir gyvenimo ap- 
linkybės. Jo tėvas buvo žmogus nepartinis, mokąs gerbti kitų 
įsitikinimus. Taigi jaunam S-vui savo tėvo namuose tekdavo 
susidurti su anų laikų minties galiūnais, klausytis jų įdomių 
šnekų ir pačiam neretai dalyvauti ginčuose su nevienu iš jų. 
Ypač artimesnieji santykiai su Maskvos universiteto prolfe- 
sorium P. D. Jurkevičium ir Maskvos dvasiškosios Akademi- 
jos profesorium Kudriavcevu yra padarę jaunam filosofui 
teigiamos įtakos. Tai žymu tiek jo raštuose, tiek pačioj jo 
dvasios sudėty. 

Troškimas pagauti abstrakčią tiesą jungės jame nuo jau- 
nystės su troškimu ją tuojau realizuoti. Tuo, be kitko, ga- 
lima išaiškinti jo atsidavimas spiritizmui, kurin jis bestuden- 
taudamas buvo įsitraukęs. Susiartinęs su Lapšinų šeima, jis 
buvo tapęs „rašomuoju medijum“; mat, įį žavėjo reališkas, 
kaip jam rodės, susidūrimas su „užkarstiniu pasauliu“. Bet 
vėliau, apsikrovęs kitais darbais, nebeturėjo laiko spiritizmu 
beužsiimti. Bent taip jis pats juokais yra sakęs savo draugui 
Veličkai. 

Įtemptas proto darbas ir erziną spiritistiškų seansų įspū- 
džiai yra pakenkę S-vo sveikatai, padarydami jį nekantrų 
kiršingą. Jis lengvai supykdavo, bet greit ir atsileisdavo. Po 
kiekvieno tokio išsišokimo jis tuojau gailėdavos ir atsipra- 
šydavo. 

Nežiūrint tų silpnybių, S-vas turėjo didelio pasisekimo 
žmonėse. Jo rimtas, malonus veidas, gilios akys, tamsūs ilgi 
plaukai traukte traukė prie įo visų jį arčiau pažinusių šir- 
dis. O tarp jaunesnių moterų ir mergaičių nemaža buvo to- 
kių, kurios jį tiesiog dievindavo. 

Nemažiau sekės jam ir mokslo darbai. Daug ir giliai jis 
tuo laiku yra mąstęs apie erdvės ir materijos esmę ir pri- 
ėjęs Žymių pozityvių išvadų. Savo disertaciją magistro laip- 
sniui jis yr pabaigęs per kelis mėnesius, pasigaudamas ste- 
nografo. Disertacijos tema buvo: „Vakarų tilosolijos krizis“. 
Klausimas drąsus ir nelengvas, tačiau jaunas lilosolas iš- 
sprendė jį nuostabiai puikiai. Savo giliai siekiančia argu- 

mentacija jis visai sugniuždė anų laikų stabuką — pseudo- 
mokslišką ir pusiau materialistiškąjį pozityvizmą. Šio gynė- 
jai Lesevičius ir Volizonas, negalėdami viešajame dispute 
atremti jauno magistranto įrodymų, tik griežė dantimis. Rim- 
tesni oponentai — profesoriai  Karinskis, Sreznievskis, Vladi- 
slavlevas prisipažino nuveikti ir sužavėti S-vo įrodymais. 
Nemažiau buvo nustebintas ir žymus akademikas istorikas 
Bestiuževas-Riuminas. Jis tiesiog yr parašęs vienai savo pa- 
žįstamai: „Galim pasveikinti Rusiją susilaukus geniališko 
žmogaus. S-vo disputas yr virtęs tikru triumfu. Ir pats jo 
veikalas, — įrodęs pozityvizmo klaidingumą ir jo vieton pa- 
statęs mistiškai filosofiškąją srovę, — ir drąsus gynimas ne- 
mažiau drąsių tezių, — visa tai yr padarę gilaus įspūdžio 
mokslo ir visuomenės atstovams. Daugelis jautė, kad nuo šio 
jaunučio filosofo prasidėsiąs naujas rusų filosofijoj laiko- 
tarpis...“ 


LI. 


Apgynęs savo disertaciją, S-vas buvo paliktas prie Mas- 
kvos universiteto tobulintis filosofijos dalykuose ir rengtis 
prie profesūros. Gruodžio 19 d. 1874 m. jis buvo išrinktas ir 
patvirtintas filosofijos docentu. Sausio 27 d. 1875 m. jis pa- 
skaitė pirmutinę savo lekciją, pavestą metafizikai apginti ir 
„pateisinti. Bet neilgai jis tedocentavo, nes vos pusmečiui te- 
praslinkus, buvo valdžios pasiųstas į užsienius „apsipažinti 
su Indijos gnostikų ir viduramžių filosofija“. 

Pirmiausia savo stūdijų vietą pasirinko jis Londoną. Čia 
garsiame Britų Muziejuje per penkis mėnesius uoliai darba- 
vos, skaitydamas tam tikrus, retai kur kitur berandamus 
veikalus. 

Londonas jam labai patiko. Jis laikė jį sveikiausiu mies- 
tu pasauly. Nusiskundžia tiktai, kad esąs privėrstas dėvėti 
aukštą cilinderį, nes „pasirodyti gatvėj be cilinderio esą ly- 
gu pasirodymui be kelnių“. 

Londone jis susipažino su Rusijos tyrėju Rolstonu ir gam- 
tininku Wallace'u. Motinai juokais praneša, kad angliškai be- 
simokąs iš gatvės vaikų ir batų valytojų. Šie pastarieji ypa- 
tingai įį stebino, nes Rusijoj jų nebuvo. 

Gyvenimas Londone jungės su nemažomis išlaidomis. 
Joms padengti reikėjo pinigų, kurių įaunas filosofas nekartą 
stigdavo, nes vienam laiške motinai „su didžiausiu širdies 
skausmu“ praneša, kad įo „kapitalai pirm laiko yra galą 
gavę“. Kitame trumpai tepažvmi: „Arbatą geriu, kai noriu, 
o kaip, tai nesvarbu“. Matyt, pasitaikydavo jam gerti ir be 
užkandos. Be arbatos gerdavęs dar porterį ir alų, bet la- 
biausiai nudžiugęs, kai suradęs Londone sidrą gėralą pana- 
šų į rusų „kvasą“. 

Kaip matyt iš laiškų kunigaikščiui D. N. Certelevui, S-vas 
Londone yr bandęs arčiau susipažinti ir su spiritizmu. Bet 
anų laikų anglų spiritizmas yra jam padaręs tokio pat nei- 
giamo įspūdžio, kaip ir prancūziškasis, su kuriuo jis jau pir- 
miau buvo apsipažinęs. „Iš vienos šalies, sako S-vas, stovi 
šarlatanai, iš antros — aklai tikį, o vidury mažytis tikrosios 
magijos grūdelis, kuris toj srity visai negalima pažinti“. „Aš 
dalyvavau, rašo jis toliau, garsaus Williams'o seanse ir ra- 
dau, kad tai yr labiau nachališkas, negu gabus klėčius. Egip- 
to tamsybių pridaryti jis pridarė, bet jokių stebuklų nepa- 
rodė. Kai tamsoj skrajojęs varpelis nusileido man ant gal- 
vos, aš pagavau ne tik jį, bet drauge ir raumeningą ranką, 
kurios savininkas betgi atsisakė pasiskelbti dvasia. Po to vi- 
sos smulkmenos visai nebeįdomios. Apsireiškęs seanse Džo- 
nas Kingas tiek buvo panašus į dvasią, kiek aš į dramblį“. 

Iš šio ir kitų laiškų Certelevui matyt, kad S-vas buvo su- 
sipažinęs beveik su visais garsiais anų laikų medijais (Hu- 
me'u, Kate Fox'aite, Williams'u). Bendra jo išvada yra ši: 
„Vietos spiritizmas (o drauge ir bendrasis, nes Londonas jo 
centras) yra visai niekingas daiktas (niečto vies'ma žalkoje). 
„Aš esu matęs, sako toliau S-vas, pačius garsiuosius medi- 
jus ir garsiuosius spiritistus, bet nežinau, kuris jų yra nie- 
kingesnis“. 

Garsiems spiritistams — fizikui Crookes'ui, gamtininkui 
Wallace'ui S-vas teisingai prikiša naivumą ir nekritiškumą 
jų spiritiškuose eksperimentuose. Apie kitus, mažiau pagar- 
sėjusius spiritistus jis ironiškai atsiliepia, kad jie esą verti 
„nebent nutylėjimu pagerbti“. 

Šis artimesnis susipažinimas su spiritizmo praktika grei- 
čiausia ir bus išgydęs S-vą nuo užsikrėtimo tąja tikrai pa- 
vojinga dvasios liga. Vėliau savo laiškuose N. N. Stracho- 
vui jis atvirai prisipažįsta, kad „religinių tiesų spiri- 
tizmo keliu nėra galima įrodyti“. 

Iš kitos šalies dvasių buvimo įrodymas S-vui ir ne- 
buvo reikalingas, nes jis jų buvimu niekuomet nėra abejojęs 
Viename savo laiškų tam pačiam Strachovui jis pusiau rim- 
tai, pusiau juokais rašė: „kad ir esama, kaip sako, religijos 
be Dievo (budizmas), bet religijos be angelų ir velnių ne- 
buvo ir negali būti. Dar galima valstybė be caro (pav. pran- 
cūzų respublika), bet valstybės be valdininkų ir piktadarių 
negalima nė įsivaizduoti“. O kitam laiške jis kategoriškai pa- 
reiškia: „Aš netik tikiu į visa, kas antgamtiška, bet, tiesą pa- 
sakius, aš vien tik į tai ir tetikiu“. 

Be spiritizmo S-vas Londone su ypatingu susidomėjimu 
yra studijavęs G. Gichtelio, G. Arnoldo, Johno Pordage'o 
monogralijas apie Dieviškąją Išmintį (Sofiją) ir liko tuo mok- 
slu persiėmęs visam amžiui. 

Šias studijas Britų Muziejuje S-vas laikė viena iš svar- 
biausių savo gyvenimo įvykių. Bet turėdamas laiko nedaug, 
po penkerių mėnesių gavo keliauti toliau. 

Taigi per Prancūziją ir šiaurinę Italiją nuvyko Egiptan. 
Apsigyvenęs Kaire, darė ekskursijas į jo apylinkes, maudės 
Nile, lipo į šimtą sieksnių aukštą Cheopso piramidą, leidos 
į šimtą sieksnių gilų Juozapo šulinį, stebėjos garsiu stinksu, 
lankė vietos muziejus, studijavo muzulmanų sektas, ieškojo 
senų Egipto krikščionystės pėdsakų. Sykį buvo pats vienas 
nuvykęs net į tyrus, kur beduinai vos jo nenudėjo, palaikę 
velniu... 

Grįždamas iš Egipto 1876 m. pavasarį, jis apsistoja ke- 
lioms savaitėms Paryžiuj ir rašo čia savo pirmutinį pran- 
cūzų kalba veikalą: „Principes de la religion universelle“. 
Prancūzai, matyt, jam buvo pridarę daug nemalonumų, nes 
jis savo laiške motinai vadina įuos „prakeiktais, piktesniais 
negu anglai ir Egipto įuodukai“. Tų nesmagumų greičiausia 
bus prityręs S-vas beieškodamas leidėjų minėtam savo vei- 
kalui. Išeiti jis neišėjo, bet svarbiausios jo mintys nežuvo, 

nes buvo sunaudotos vėlesniame S-vo veikale „La Russie 
et VĖglise universelle“. 

Grįžęs Rusijon ir lygindamas įą su tik ką matytąja Va- 
karų Europa, S-vas pastebi didelį skirtumą Rusijos nenau- 
dai. Taigi savo laiške tėvui gegužės 4 d. 1877 m. rašo: „Pe- 
terburgas visai nesidomi didžiais dalykais; atrodo, lyg isto- 
rija rūtulotųs kaž kur Atlantidoje. Aš visai įsitikinau, kad 
Peterburgas tėra vien tolima kolonija, laikinai tapusi val- 
stybės centru“. 

Baigęs savo stūdijas užsieniuose, S-vas pradeda skaityti 
lekcijas Maskvos universitete. Bet jau vasario 14 d. 1877 m. 
jis atsistatydina. Mat, tuo laiku Maskvos universiteto profe- 
sorių tarpe buvo kilę ginčų dėl universiteto įstatų pakei- 
stinumo. 

Praslinkus aštuoniolikai dienų, S-vas buvo paskirtas prie 
Švietimo Ministerijos esamosios Mokslo Komisijos nariu. Jos 
uždavinys buvo mokslo vadovėliai vertinti. 

Šį naująjį savo užsiėmimą S-vas savo draugui Certelevui 
šiaip charakterizavo: ,,Nuobodumas neapsakomas, kvailumas 
neišsemiamas; gera tik kad nedažnai...“ Iš to laikotarpio už- 
siliko kelios 3 vo parašytos logikos bei filosofijos seselių 
recenzijos. 


IV. 

Nuo šio laiko yra prasidėjęs peterburgiškis S-vo gyveni- 
me laikotarpis, gausus mokslo darbais ir pedagogišku jo vei- 
kimu. Tačiau jis vos neliko laikinai sustabdytas. Mat, prasi- 
dėjus tuomet rusų-turkų karui, S-vas, kaip karštas slavofilų 
šalininkas, buvo sumanęs laikraščio ,„Moskovskija Viedo- 
mosti“ korespondentu vykti veikiančiojon armijon Balkanų 
pussalin. Buvo jau gavęs ir leidimą, bet dėl susidėjusių ap- 
linkybių į karo lauką nepateko. Likimas sulaikė jį Peter- 
burge. 

Čia jis išbuvo beveik ketverius metus, bedocentaudamas 
Peterburgo universitete. Jo lekcijų teko ir man klausyti. 
Dėstė jis mums metafiziką. Kalbėdavo labai išlėto, užbaigęs 
sakinį stabteldavo, lyg galvodamas, kol pasakys kitą. Mėgstan- 

tiems užsirašinėti tai buvo labai patogu, nes jie S-vo pa- 
skaitas galėdavo užsirašyti žodis į žodį. Klausantiems tie 
nuolatiniai kalbos pertraukinėjimai dalinai kliudė pagauti 
profesoriaus mintį. Savo paskaitas S-vas baigdavo kelioms 
minutėms prieš varpelio atsiliepimą. Tuomet nulipęs nuo ka- 
tedros ir studentų apsuptas, klausinėjo jų, gal kas ko nesu- 
pratęs ar beneturįs kokių priekaištų. Į tai studentai viens 
už kito statydavo jam visokių klausimų, į kuriuos jis čia pat 
mielai atsakinėdavo. Šitokie laisvi profesoriaus su studentais 
pašnekesiai Peterburgo universitete buvo naujiena. Jie stu- 
dentams be galo patiko ir padarė S-vą visų mylimiausiu 
profesorium. 

Be universiteto S-vas dėstė filosofiją ir aukštesniuose 
moterų kursuose, kur lygiai turėjo geriausio pasisekimo. Apie 
savo klausytojas viename savo laiške jis yra padaręs juokais 
šią pastabą, kad jos stebiną jį „daugiau savo skaičium, negu 
grožiu“. Darydavo jis nemaž ir privačių viešų paskaitų mie 
lai lankomų plačios publikos. Tuo pačiu laiku jis yr parašęs 
ir išspausdinęs tris žymius filosofiškus veikalus: „Skaitymai 
apie teandrizmą“, „Filosofiški pilnutinio žinojimo pagrindai“ 
ir „Atitrauktinių principų kritika“. 

Pirmame S-vas nurodo, kad žmonija savo istoriškame 
procese — nuo gamtos bei nuo to, kas nėra Dievas — ėjo 
prie absoliutaus principo, prie to, kas tikrai yra Dievas. 
Ir tas Dievo ieškojimas neliko bevaisis. Pasirodžiusiame že- 
mėj Kristuje žmonija rado savo tikrąjį Dievą ir susijungime 
su Juo — savo galutinąjį tikslą. 

Antrasis veikalas skirtas nurodymui, kas yra pilnutinis Ži- 
nojimas. Materialistai mano, kad pilnutinę tiesą tegalįs mums 
atskleisti vien gamtamokslis. Racionalistai tiki tą pilnutinę 
tiesą suseksią besigilindami racionalinėn filosofijon. Teologai 
yra tikri absoliučią tiesą yrą radę apreiškime bei pozityvioj 
teologijoj. S-vas neniekina nei vieno iš tų mokslų, bet nuro- 
do, kad žinojimas, gautas iš kurio nors vieno iš šių trijų 
mokslų yra dalinis, netobulas, nepilnas; norint prieti pilnu- 
tinis žinojimas, reikia teologiškoji tiesa nušviesti racionalinės 
filosofijos ir pozityvaus mokslo šviesa. S-vo išmanymu pil- 
nutinį žinojimą sudaro pozityvaus mokslo, racionalinės filo- 

solijos ir krikščioniškojo apreiškimo organiškoji sintezė. 
Tokį pilnutinį mokslą jis vadino laisvąja teosofija. 

Trečiame veikale pagalios S-vas patiekia originalę savo 
filosofijos sistemą, išvesdamas ją iš absoliutaus principo bei 
Dievo. Pastarasai veikalas buvo įteiktas universiteto valdy- 
bai, kaipo daktariškoji disertacija. Balandžio 6 d. 1880 met. 
S-vas ją puikiai yra apgynęs. Tačiau profesoriaus vietos ne- 
gavo. 

Netrukus po to pasibaigė ir visas jo pedagogiškas veikimas. 
Mat, kovo 28 d. 1881 m. po caro Aleksandro II nužudy- 
mo savo viešoj paskaitoį S-vas yra paskelbęs nuomonę, kad 
einant aukštesniais krikščionystės principais, reikėtų caro 
užmušėjams dovanoti iv jų mirtimi nebausti. Šitie žodžiai 
vienuose klausytojuose sukėlė nemalonaus nustebimo, kituo- 
se sužadino dideliausio entuziazmo. Rusų valdžia dėl šito 
incidento, kad ir nedarė S-vui jokio spaudimo, tačiau S-vas 
pats yra priėjęs įsitikinimą, kad geriau būsią iš universiteto 
pasitraukus. Tatai lapkričio 6 d. 1881 m. jis įteikė ministe- 
riui savo alsistatydinimo prašymą ir lapkričio 11 d. buvo 
atleistas. Nuo to laiko, išskyrus porą paskaitų 1882 m. pra- 
džioje, 5-vas jokių paskaitų nebeskaitė. Savo tolesnio veiki- 
mo objektu jis pasirenka publicistiką. Čia jis su savo plunks- 
na stoja į kovą su viešuoju melu ir blogiu, griauja viešpata- 
vusius anuomet visuomenėį rusiško nacionalizmo stabus ir 
skelbia kilnius geresnės ateities idealus. Tam didžiam darbui 
įis aukoja paskutiniuosius aštuonioliką savo gyvenimo metų. 


V. 

Šis pastarasis laikotarpis (1882 — 1900) galima padalinti į 
tris trumpesnius periodus. Pirmame (nuo 1882 iki 1888) S-vas 
labiausiai domėjos religiniais ir bažnytiniais klausimais. Ypač 
daug pajėgų ir laiko jis yra paskyręs kilniam Rytų ir Vaka- 
rų bažnyčių susijungimo klausimui. Imdamasis to milžiniško 
darbo, S-vas neturėjo jokių iliūzijų. Jis gerai žinojo, jog pa- 
kreipti Rytų į Vakarus, Maksvos į Romą jis neįstengs. „Gy- 
vojo savo būsimųjų darbų vaisiaus, rašė jis savo Mylimai K. 


— 381 — 


Romanovaitei, aš be abejo nepamatysiu. Sau aš nieko gera 
nelaukiu. Jei mane palaikys pamišėliu, tai da bus geriausia. 
Bet aš apie tai maž tegalvoju. Anksčiau ar vėliau — pasise- 
kimas ateis, man to ir užtenka“. Vadinas, S-vas matavo 
pajėgas sumanymais, 0 ne sumanymus pajėgomis; įis 
dirbo ne tai, kas pasiekiama, bet tai, ką sąžinė jam yra nu- 
rodžius. Nusikratęs katalikystei nepalankios slavolilų įtakos, 
S-vas yr priėjęs išvadą, kad jie, o ypatingai jų teologas Cho- 
miakovas, klysta, laikydami Rytų ir Vakarų bažnyčių susijun- 
gimą negalimu. Savo laiškuose įenerolui A. A. Kiriejevui jis 
skeibia priešingą nuomonę po kelissyk pakartodamas: „Ca e- 
terum censeo: primum et ante omnia Eccle- 
siae unitasinstauranda, ignis fovendus in 
gremiosponsae Christi“. Ši išvada suartino S-vą su 
katalikais ir atstūmė nuo įo pravoslavus, ypač tuos, kurie 
dogmatiškame Bažnyčios besirūtulojime matė ereziją. 

Tuo laiku jis yra parašęs savo „Religinius gyvenimo pa- 
grindus“,— puikų, originalinį krikščioniškos asketikos vadovėlį 
— ir „Teokratijos istoriją ir ateitį“. Šis pastarasis veikalas 
buvo sumanytas labai plačiai; jo turėjo išeiti net trys tomai. 
bet išėjo tiktai pirmasis, kuriame patiekta neapsakomai įdo- 
mi ir gili „Šventosios istorijos filosofija“. Aplenkta čia tik 
vienas Naujojo Įstatymo svarbus — šv. Petro ir jo įpėdinių 
primato — klausimas, gal dėl to, kad šiam klausimui S-vas 
yra paskyręs atskirą, prancūziškai parašytą veikalą „La Rus- 
sie et VĖglise universelle“ (1884). 

Jo laiškuose iš to periodo randam nusiskundimų dėl ru- 
sų cenzūros varžymų. Iš ten matyt taip pat, kad rusų dva- 
siškija iš pradžių yra bandžius S-vą geruoju patraukti savo 
pusėn, nes jis laiške V. N. Strachovui yra prasitaręs šiais 
žodžiais: „Man tenka turėti reikalo ir su gyvais „monachais“, 
kurie man labai meilinasi (uchaživajut), tikėdamiesi, matyt, 
mane pigiai nupirkti, bet aš ir už brangią kainą jiems 
neatsiduosiu“. 

Nuo 1888 iki 1895 m. S-vas užsiima daugiausia politikos 
klausimais, ypač tautybės idėjos nušvietimu. Mat, tuomet 
kaukiąs ir kriuksįs (zavyvajuščiį i chriukajuščiį) rusų patrio- 
tizmas buvo bepradedąs kelti galvą, reikalauti, kad valdžia 

kitatikiams ir kitataučiams Rusijoj neduotų įokios laisvės ir 
jokių teisių. Laikydamas tą nusistatymą nekrikščionišku, S-vas 
su visu širdies karščiu užsistojo už nepravoslavus ir nerusus 
savo plačiame veikale „Tautiškasis klausimas Rusijoj“. Čia jis 
įrodė, kad branginimas vien tik to, kas rusiška, kas savo, 
nėra tikras patriotizmas, kad tarp nacionalistiško šovinizmo 
ir tikrojo patriotizmo esama tokio pat skirtumo, kaip tarp 
šlykštaus egoizmo ir kriksčioniškos savęs ir artimo meilės. 
Mat, S-vui rūpėjo, kad visuomenės gyvenimas Rusijoj neitų 
sau, o krikščionystė sau, teišeidama aikštėn vien šventadie- 
niais, bažnyčios sienose. Jis reikalavo, kad krikščionystės 
dėsniai būtų vykinami gyvenime, netik atskirų asmenų, bet 
ir visų kolektyvų — šeimoj, visuomenėj, valstybėj, darbo ir 
pramonės srityje ir t.t. Dvasiškai cenzūrai uždraudus jam 
rašyti bažnyčios klausimais, S-vui, tiesą sakant, nieko kita 
neliko, kaip užsiimti publicistika ir bėgamosios politikos 
klausimų kritika. Tą jis ir darė. 

Pagalios pastarame trečiame periode (nuo 1895 — 1900 m.) 
S-vas grįžta vėl prie mokslo ir filosofijos klausimų. Jis ver- 
čia Platono veikalus, patiekia gilų blogio klausimo išspren- 
dimą savo „Trijuose pašnekesiuose“', imasi rašyti gnozeolo- 
gijos traktatą, bet nesuskumba įo užbaigti; pagalios išleidžia 
platoką etikos sistemą vardu „Labo pateisinimas“. Čia jis 
nušviečia daugybę doros klausimų, sumuša nevieną anuomet 
plačiai Rusijoj paplitusį sofizmą. Ypač nemaža vietos jis čia 
skiria pragaištingam L. Tolstojaus „moraliam amortizmui“: 
iš pamatų griauna jo žalingą „nesipriešinimą blogiui“, aiški- 
na krikščioniškąją karo prasmę ir pareigą tarnauti kariuo- 
menėčį, ko Tolstojus visai nepripažindavo; priešais Tolstojaus 
tvirtinimą „valstybė — tai organizuotas plėšimas“, stato sa- 
vąjį „valstybė — tai organizuotas gailestingumas“... Ši pole- 
mika su Tolstojaus mokslu yra anonimiška: Tolstojaus var- 
das niekur neminimas, bet pragaištingi jo teigimai S-vo ob- 
jektyviai nušviesti, išnagrinėti ir parodyti visoj savo atstu- 
miamoj nuogumoj. Iš S-vo šalies tai buvo didelis pilietiškas 
patarnavimas anų laikų rusų visuomenei, visokių Tolstojaus 
sekėjų energingai kvailinamai. 

„Labo pateisinimas“ yra vienas iš svarbiausių S-vo vei- 
kalų. Šį perskaitęs patsai S-vas sakydavęs, bejaučiąs savy 
noro pagerėti, patobulėti. Šiuo savo veikalu jis yr davęs gi- 
liausią ir gražiausią doros filosofiją. Jon įdėjo jis tiek sveikų 
ir gražių minčių, kiek įokiam kitam veikale nerasi. Jei čia 
kas galima beprikišti, tai nebent S-vo neigiamas atsiliepimas 
apie tarptautinės kalbos reikšmę. Jos S-vas, deja, visai ne- 
suprato. 

Pilnumo dėliai tenka dar pažymėti, kad be proza rašytų 
raštų S-vas yr palikęs ir gana storoką kilnių ir dailių eilė- 
raščių rinkinį. Mat, jo turėta ir nemenko poetiško talento. 
Jo poezija dažniausiai buvo alegoriškai - mistiška, skirta slap- 
tingai pasaulio sielai bei S-vo ypatingai numylėtai Dievo Iš- 
minčiai - Solijai. Štai jų keletas: 


1. 
Drauge miel's, aš netikiu pilniausiai 
Nei žodeliams, nei akims tavoms 
Ir nei sau, tiktai tikiu tvirčiausiai 
Ten danguj žvaigždelėms žerinčioms. 


Jos nuo paukščių kelio aukštumoje 
Siunčia sielon svajones tikras 

Ir daigin' beribės tyrumoje 

Man gėles, kurių čion nieks neras. 


Ir tarp tų gėlelių, amžinybėj, 

Lyg sidabro aplieta šviesa, 

Kaip graži tu —ir dangaus šviesybėj, 
Lygiai meilė skaisti ir liuosa... 

Viena, viena baltajai žemei žiba 
Žvaigždė dausos. 

Ir gundo žengt į tolimąją ribą, 
Pakilt prie jos. 

Kam to? Viską Dievas aky subūrė, 
Kas yr, ar bus: 

Čia ir slapta visos gyvybės jūrė, 
Čia ir dangus. 

Ir žvilgsnis tas taip artimas, malonus, 
Žiūrėk į jį! 

Tu pats tapsi pasaulio šio valdonas 
Jo atspindy. 

Traukinyje iš ryto. 
Oras ir langelis sunkiai atkovotas, 
Beržas geltonuojąs tarp pušų tamsiųjų, 
O už jų dangužio mėlynasis plotas 
Ir lovelėj minkštos želmenų jaunųjų. 


Negyvais perkūnais trenkdams bėga, skrieja 
Sunkiai atsidusdams garvežys įkyrus. 

O gamta mums sielon tyliai meilę lieja 
Nejudrioj šviesoje, tartumei, apmirus. 


Tam nesutarimui ar nebus jau galo? 
Ar gal yr, kas turi jį nuveikt galybę? 
Ir susieis iš vieno meilėj idealo 
Judinys negyvas —nejudi gyvybė ?.. 


Drauge miel's, ar nematai tu, 
Jog vis“, ką mūs' akys mato, 
Yr vien atspindys, šešėliai 
Nuo nematomybės rato ?.. 


Drauge miel's, ar negirdi, jog 
Triukšmas žemės nuodėmingos 
Yr vien atbalsis iškrypęs 
Viršharmonijos slaptingos. 


Drauge miel's, ar nejauti tu, 
Jog viena tėr* brangenybė, 
Ką širdis apreiškia širdžiai 
Per tylėjimo ramybę. 


5: 
Taip graudžiai iš vakarų 
Vėjas mums niūniuoja; 
Verkią dangus ir giria, 
Pušys jos siūbuoja. 
Tai iš mirusių šalies 
Brangios vėlės šaukia. 
Girdžia virpanti širdis, 
Ašaros Lik plaukia. 


Vėjas pūtęs liovėsi, 
Dangus palinksmėjo, 
Bet iš mirusių šalies 
Širdis neparėjo... 

6. 
Kai pūvančioje Bizantijoj 
Ugnis užgeso pašvęsta 
Ir nusigrįžo nuo Mesijo 
Karalius, kunigas, tauta, — 


Jis iš Rytų gaujas sukėlė, 

Ir skyrė bausmės rykštė būt... 
Skaudi lėmimo valandėlė — 

Ir antras Rymas gavo žūt... 


Mus žlugusiosios Bizantijos 

Vis nepamoko dar likimas. 

Šaukt daug kas Rusijai nebijos: 
Tu trečias Rymas, trečias Rymas. 


Na, ką gi?! Dievas nepritrūko 
Baudimo priemonių... Antai, 
Naujus smūgius jau rengia, suka 
Tautų atbudusių tuntai. 


Vadai jų nuo Rytų salynų 
Ir nuo Altajaus ir toliau, — 
Pasieniuos nuveiktųjų Kynų 
Pulkus surinko savo jau... 


Jie kaip skėriai nesuskaityti 
Jie ir besočiai, kaip skėriai, 
Jėgos nežemiškos atvyti, 

Ein' šiaurėn, plėšdami žiauriai. 
O, rusai, jūs' garbė yr dingus. 
Dvigalvis aras gul purve. 

Jūs' vėliavų skutus garbingus 
Vaikai bevalkioja gatve!.. 
Drebėti gaun', kam nerūpėjo 
Malonės įsakas garbus: 

Va, trečias Rymas subirėjo, 
O jau ketvirto nebebus!.. 


Taip savo poezijoj, taip ir prozos raštuose S-vas neieškojo 
nei garbės, nei savo proto užgaidų patenkinimo: į visą savo 
literatiškąjį darbą jis žiūrėjo, kaip į Dievo jam uždėtos pa- 
reigos ėjimą bei Dievo valios vykdymą (poslušanije). 

Taip pat jis niekuomet nebuvo šalininkas kūrybos dėl 
kūrybos. Kai N.Strachovas vienam laiške S-vui buvo išsitaręs, 

jog užvis svarbu, „kad mintis būtų įvesta gyveniman, įkū- 
nyta tikrenybėje“, tai šis atsakė: „O man rodos, kad reikia 
dar žinoti, ar mintis verta įkūnyti“? Vadinas, jis brangino 
tik tokią kūrybą, kurioj matė moralinę vertybę. 

Lygiai neigiamai žiūrėjo jis ir į mokslą dėl mokslo. 
Kad ir buvo jaunystėj studijavęs gamtą, tačiau anksti yr pri- 
ėjęs įsitikinimą, kad „tyrinėti pašalinių apsireiškimų vaidi- 
niai (priznaki) yra dar kvailesnis darbas negu tais vaidiniais 
gyventi“, juoba, kad mokslas nepasiekiąs savo tikslo: „Žmo- 
„nės Žiūrinėja per mikroskopus, piausto nelaimingus gyvulius, 
virina chemiškose retortose visokį brudą ir mano betyrinėją 
gamtą“. Iš tiesų, jie „užuot gyvos gamtos tebučioja vien 
jos negyvą skeletą“. Ir S-vas juos už tai teisingai vadina 
„asilais“, nes „ko žmogus savo dvasia neatspėja, to jis į0- 
kiomis mašinomis iš gamtos neiškvos“. 

Nebrangindamas mokslo ir kūrybos dėl kūrybos, S-vas 
savo kūryboj visuomet yra turėjęs aukštesnį tikslą. Koks ci 
jis buvęs? Į tai S-vas pats atsako, jog savo veikalais jis 
„nesistengęs nei bet kam patikti, nei bet ką įtikinti: jam te- 
rūpėję vien „liudyti apie tiesą, į kurią jis tikėjęs ir apie 
sielą, kurią matęs“. Tikslas tikrai krikščioniškas, rekomen- 
duotinas kiekvienam kūrėjui katalikui. 

Skirdamas krikščioniškoj valstybėį trejopą tarnavimą: ka- 
rališką, kunigišką ir pranašišką, S-vas ne be pamato laikė ir 
save naujų laikų pranašu. Atiduodamas, kas pridera kara- 
liško ir kunigiško tarnavimo atstovams, jis savo sąžinėį ali- 
džiai klausė Dievo balso ir to balso skatinamas drąsiai nu- 
rodinėjo savo tautiečiams jų nukrypimus nuo krikščionystės 
idealo tiek kasdieniame gyvenime, tiek literatūroj, tiek so- 
cialiame veikime, tiek pagalios pačioje politikoje. 

Drąsus jo balsas, žinoma, nepatikdavo galiūnams ir didi- 
kams. Ypač turintieji savo rankose valdžią žiūrėjo į jį, kaip 
į nesukalbamąjį keistuolį. Kiti tiesiog jo neapkentė, kaip ne- 
pataisomo viešos ramybės ardytojo. Didžiausių priešų jis 
turėjo tarp rusų teologų ir archijeriejų, laikiusių įį pavo- 
jingiausiu pravoslavijos priešu, pikčiausiu tikybos griovėju ir 
didžiausiu eretiku. Pigu suprasti, kiek jautrioji S-vo širdis 
dėliai šių neteisingų priekaištų „turėjo iškentėti. 

Iš kitos šalies nestigo S-vas ir draugų. Šių buvo net dau- 
giau, kaip priešų. Vienas S-vo draugas juokais lygindavo 
S-vo širdį su Nojaus arka. Nes kaip į šią veržės visoki gy- 
viai, taip ir aplink S-vą spietės įvairiausi žmonės. Stodamas 
prieš priverstiną rusilikaciją Rusijos vakaruose ir skelbda- 
mas Rytų ir Vakarų bažnyčių susijungimo reikalą, jis pa- 
traukė savęsp daugybę lenkų, lietuvių ir kitų tautų katalikų. 
Gindamas žydus nuo įjuodašimčių ir antisemitų puolimų 
savo veikale „Žydai ir krikščionių klausimas“ (1884) ir už- 
stodamas net jų talmudą straipsny „Talmudas ir nau- 
jausioji polemiškoji literatūra apie jį Austrijoj ir Vokietijoj“ 
(1886), S-vas susilaukė žydų tarpe karščiausių sau prietelių 
ir gerbėjų. Savaja puikia ir objektyvia Mahometo biogralija 
„Mahometas, jo gyvenimas ir religinis mokslas“ (1896) jis 
įgijo nemaž draugų net ir tarp kultūringų mahometonų. Dė- 
liai to, kai kurie jo draugai ne be pamato vadindavo jį vi- 
suotiniu žmogum (vsečeloviek), 0 kiti visuotiniu krik- 
ščioniu (vsechristijanin). Ir tame posaky buvo nemaža 
tiesos. Kiekvienoje tikyboje jis brangindavo tą tiesos dalį, 
kurią ten rasdavo. Kokios gi religijos laikės pats S-vas? 

Savo laiške V. Rozanovui jis vadina ją „dvasios religija“. 
Jis laiko ją „laisva tiek nuo lotyniško, tiek nuo bizantiško 
vienpusiškumo (ograničennosti), platesne ir turiningesne už 
visas atskiras religijas“. Tačiau ji nesanti „nei jų suma, nei 
ekstraktas, kaip gyvas žmogus nėra suma nei ekstraktas al- 
skirų savo organų“. Tos S-vo religijos pagrindu buvo Kris- 
tus, Dieva-žmogis ir jo iš numirusių atsikėlimas. Per Kristų, 
pirmąjį mirties nugalėtoją, žmonija turinti siekti nemirybės. 
Nemirybė — tai žmonijos tikslas. Kaip gyvulių pasaulis svyra 
į protą, taip žmonija svyranti į nemirybę. Pasaulio proceso 
prasmę sudaro žmonijoį kova su chaosu ir mirtimi. Kristaus 
atsikėlimas yra toks pat stebuklas, kaip pirmos gyvos akelės 
pasauly atsiradimas. Bet mirčiai nugalėti reikia vidaus dva- 
sios tobulybės. Ją aukščiausiame, nes begaliniame laipsny, 
yr turėjęs Kristus. Dėliai to Jis ir savy nugalėjo mirtį ir su- 
teikė galimumo ją nugalėti kiekvienam, kas tik tikru tikėji- 
mu ir gyva meile bus susijungęs su Juoju. Savo laiške Kris- 
taus atsikėlimo neigėjui L. Tolstojui S-vas sakosi nei kiek 

neabejojęs Kristaus atsikėlimu; visi priekaištai tai tiesai savo 
silpnumu tik stiprina jo tikėjimą į ją. Geriau pažinęs krikščio- 
nystės tiesas, S-vas sakosi radęs „jose ne vien visų širdies 
reikalavimų patenkinimą, bet ir visų proto problemų ir 
mokslo uždavinių išsprendimą“. Ir šis posakis tenka laikyti 
ne tuščiu žodžiu, bet giliausiu S-vo įsitikinimo išreiškimu. 

Taip žiūrėdamas į krikščionystę, S-vas ir rūpinos jos 
įsakymams niekuomet nenusidėti. Kad ir gerai buvo pažinęs 
savo kritišku protu žmonių vertę, nes „užuot Dievo ir žmo- 
gaus paveikslo dažnai juose pastebėdavo įvairių gyvulių 
(k. š. vilko, lapės, kiaulės, hienos, asilo ir k.) paveikslus“, 
tačiau krikščioniškąjį artimo meilės įsakymą jis stengdavosi 
visuomet vykinti. Nė vienas pavargėlis nelikdavo jo nesu- 
šelptas. Dėliai to, kur tik S-vas beeidavo, visur paskui jį 
sekdavo visoki elgetos ir net nesąžiningi išnaudotojai. Pra- 
šančiam pašalpos jis neturėdavo drąsos neduoti. Per tai, ką 
tik turėdavo, neretai visa išdalindavo ir gaudavo maitintis, 
kaip Dievas davė, pusbadžiai. 

Tiesą sakant, maistui jam nedaug ir tereikėdavo, nes mėsos 
šiaip jau nevalgydavo, nors ir nebuvo vegetarijonas. Visas 
jo valgis būdavo arbata, duona ir daržovės. 

Svaiginamųjų gėralų negerdavo, bet mieloj draugijoj nuo 
vyno stiklelio neatsisakydavo. Šiame dalyke jis laikydavos 
pažiūros: kas vra Žmogus negėręs, tas išgėręs daros dar 
žmoniškesnis; o kas šiaip jau yra galvijas (skot), tas išgėręs 
daros dar didesnis gyvulys (skotina). 

S-vo biogralai vienu balsu pažymi nepaprastą S-vo šir- 
dies gerumą, norą padėti artimui, o ypač prispaustiems ir 
persekiojamiems, k. š. žydams, katalikams, vargšams. Aukštai 
taip pat brangino jis ir mandagumą ir pats stengėsi tai do- 
rybei niekuomet nenusidėti. Supykti, tiesa, supykdavo, bet 
jo noras susilaikinti visuomet būdavo stipresnis, negu 
laikini nekantrumo išsiveržimai. 

Šalia to jis buvo labai sąmojingas, linksmas. Užsiliko ne- 
maža jo parašytų juokingų eilėraščių). Todėl draugijoį bū- 


!) Štai keletas pavyzdžių: 

0 ž 1. Otverz usta oslicie bezslovesnoi 
Izrailia vedia stezeį čudesnoi I govoritU proroku zaprietil. 
Ilospod' zaraz dva čuda sotvoril:  Dalekoje griaduščieje tailos' 

davo visų karštai pageidaujamas. Jis būdavo mielas svečias 
ir Austrijos bei Anglijos pasiuntinių salionuose ir savo 
mokslo draugų bei literatų kabinetuose. Jo paties kambarys 
viešbuty, kur jis dažniausiai gyvendavo, būdavo kimšte pri- 
kimštas žmonių, kurie tarpusavy neturėdavo nieko bendra, 
išskyrus susidomėjimą S-vo asmeniu. 

Tokiose sąlygose S-vo darbo diena paprastai būdavo 
uenormalinė. Dieną svečių sukliudytas, darbui gaudavo skirti 
didesnę nakties dalį, sutrumpindamas savo miego valandas 
iki minimumo. Tai, žinoma, negalėjo eiti jam į sveikatą. 
Atsigaudavo šiek tiek, apsigyvendamas kur pas draugus, bet 
tai tęsdavos neilgai. Be to, jis dažnai ir nepavalgydavo, kaip 
reikiant. Draugams jį už tai barant, juokais atsakydavo, kad 
„valgyt kasdieną pietus esąs blogas papratimas“. Jis jų regu- 
liariai ir nevalgydavo, kad tuo galėtų duoti galimumo valgyt 
pietus kasdien kitiems. 

Reikia dar pridurti ir tai, kad jo gyvenime pasitaikydavo 
ir labai sunkių valandų. Apie vieną tokį momentą jis savo 
draugui Certelevui taip rašė: „Apie save galiu tepasakvti, 
kad esu labai patogioįj padėty, būtent, man dabar visais 


V sich čudesach pervonačalnich I k glavam mirotočivym 
Įdniei, Griešnvį čierep pričisliat... 

I nyne kaži Moaba soveršilas' š 

Uvy! nad biednoi rodinoi mojei. 2 j 

Gonima, Rus', ty bozpoščadnym ro- da skoro, gin nė milyt, 
kom, udu VyYpusCen v tiraZ 

Uhotia za griech inoi čiem Bileain: I vožmu s soboi V mogilu 

Zagraždeny usta tvoim prorokam, Ne blistatelnyi bagaž. 

A slovo volnoje dano tvoim oslam. Mnogo driani za duūšoju 


ž Ja imiel na siei zemlie — 
2, I z bezpiečnostju bolšoju 
Byl netviord v dobrie i zlie. 
Ja v siebe podobje Božje 
Ne prieryvno oskorblial, 
Liš' s obščestviennoju ložju 
V blud korystnyi nevstupal. 
A zatiem, chotia priemnogo 
I bezputno ja liubil. 

Nikovo zato, jei Dogu, 

Ne rodil i ne ubil. 

Vot i vsie moi zaslugi, 

Vsie zaslugi do odnoi. 

A tepier' proščaite, drugi, 
So sviatymi upokoi? 


Uviet lica hemoroidnyi, 
Volos padajet siedoi, 

I grozit mnie rok obidnyi 
Preždevriemennoi biedoi, 
Ja na vsio, sud'ba, soglasen, 
Tolko plieš'ju nedari: 

Golyi čierep, ach! užasen, 
Čto' ty tam ni govori! 

Znaju bezvolosych mnogo 
Miež sviatych otcov u nas; 
No vied' mnie ne ta doroga, 
V diele sviutosti — ja pas. 
Prieimuščestvom falšivym 
Ne choču ja ščegoliat' 


— 390 — 


atžvilgiais taip bloga, kad blogiau nė būti negali. To dėl turės 
būti geriau“... 

Taip tai nuo nemigos, nuo neužtektino maitinimos, nuo 
netvarkingo įtempto darbo, „kurio visad turėdavęs daugiau 
neg laiko“, netvirta S-vo sveikata (jis beveik visuomet sar- 
guliuodavo) ėmė palengvėl eiti silpnyn. Jis į tai nekreipė 
dėmesio ir nesišaukė gydytojų. Maža to, būdamas nesveikas, 
išsirengė tolimon kelionė į Ukrainą. Mat, norėjo nuliūdusį 
dėl sūnaus mirties savo draugą Certelevą aplankyti ir pa- 
guosti. 

Bet Maskvon jam atvykus, sveikata visai pablogėjo. Ta- 
čiau to nežiūrėdamas, jis užsuko pas kitą savo draugą ku- 
nigaikštį Trubeckojį, gyvenusį netoli nuo Maskvos kaime 
Uzskoje. Čia tuojau paaiškėjo S-vą nebepagysiant. Todėl 
buvo prie ligonio pakviestas vietos šventikas, kuris ir suteikė 
mirštančiam filosofui paskutinius sakramentus. Prieš mirda- 
mas S-vas kalbėjo ebraiškai Dovido psalmes, iš ko kuni- 
gaikštis Trubeckoj padarė išvadą S-vą meldusis už žydų 
tautą. Bet šis spėjimas vargiai bau yr teisingas. Nes Dovydo 
psalmes kalba nevien žydai, bet ir katalikai ir pravoslavai. 
Taigi Dovydo psalmes galima laikyti bendru dvasišku ryšiu, 
jungiančiu ir Senojo ir Naujojo Įstatymo išpažinėjus. Dėliai 
to kur kas panašiau į tiesą, jog S-vas, kaip dvasiško visos 
žmonijos vienijimos apaštalas, kalbėdamas ebraiškai Dovydo 
psalmės, meldės už visą Žmoniją, o ne vien tik už žydus. 

Remdamiesi tuo, kad S-vas paskutinius sakramentus yr 
priėmęs iš pravoslavų šventiko rankų, daugelis rusų moks- 
lininkų mano S-vą buvus visą amžių ištikimą pravoslavų 
bažnyčios narį. Tai toli gražu ne pilna tiesa. 

Visų pirma čia reikia pažymėti, kad S-vo pažiūros į 
Bažnyčią nevisada buvo vienodos ir pastovios. Savo jau- 
nystėį, kaip matėm, jis slavolilų įtakoje buvo kraštutinis 
pravoslavas, persiėmęs šių prietarais, prikaišiojęs katalikystei 
romanizmą, įezuitizmą, dvasiško autoriteto išnaudojimą. Vė- 
liau, geriau pažinęs katalikų Bažnyčią, virto jos karščiausiu 
apologetu, o į pravoslaviškąją ėmė kritiškiau žiūrėti. Šioje 
pastaroje įis skyrė nepriklausomą rusų bažnyčią nuo Rytų 
bažnyčios, pripažįstančios Konstantinopolio patriarkos val- 

džią. Kadangi didžiausi Bažnyčios skilimo kaltininkai yra 
buvę Konstantinopolio patriarkos, tatai S-vas nebe pagrindo 
laikė jų bažnyčią popiežių ekskomunikuotą ir nuo visuoti- 
nosios Bažnyčios atskirtą. 

Apie rusų bažnyčią, S-vo išmanymu, to pasakyti nega- 
iima, nes ji Bažnyčios skaldyme nėra dalyvavus; savo tikin- 
čiose liaudies masėse ji neatmeta nė vienos katalikų pripa- 
žintos dogmos: jos sakramentus popiežiai laiko tikrais, jos 
liturgiškas apeigas — brangintinomis. Todėl rusų tauta 
savo daugumoįj priklausanti tikrai visuo- 
tinai Kristaus Bažnyčiai; tos Bažnyčios nariais 
nėra vien tik tie rusų dvasiškiai ir teologai, kurie viešai 
atmeta „naująsias“ katalikų dogmas, k. š. popiežiaus primatą 
ir tikybos dalykuose neklaidingumą, Švenč. Marijos Mergelės 
Nekaltąjį Prasidėjimą, Šv. Dvasios ėjimą ir iš Sūnaus. Ka- 
dangi S-vas į tas dogmas tikėjo ir jas viešai gynė, tatai jis 
tos.visuotinosios Kristaus Bažnyčios nariu laikė ir save ir 
todėl savo religinėse praktikose laikėsi rusų pravoslavų 
cerkvės apeigų ir nematė rimto reikalo padaryt susijungimo 
aktą su Roma. Be to tam žingsniui nedaryti jis turėjo ir 
rimtų motyvų. Mat, kol jis išviršinai priklausė pravoslavų 
bažnyčiai, jis buvo rusų laikomas savo žmogum, todėl ir įo 
žodžiai katalikystės naudai darydavo jo broliams rusams 
didesnio įspūdžio ir turėdavo didesnės reikšmės. Viešai gi 
susijungęs su Roma, jis būtų buvęs apšauktas pravoslavijos 
atskalūnu, eretiku, rusų tautos išdaviku; įo raštai būtų ne- 
tekę savo svarbos ir nieks iš rusų pravoslavų nebebūtų jų 
skaitęs. 

Atsižvelgiant į tai, yra manančių, kad S-vas yra pasilikęs 
išviršinai pravoslavu, Romai tai leidus ir tam pri- 
tarus'!. Bet iš kitos šalies yra žinių, kad S-vas, būdamas 
Zagrebe, kasdien lankydavęs vietinę gotiškąją katalikų ba- 
ziliką, o vėliau, net ir pats prisijungęs prie katalikų Bažny- 
čios. Apie tai liudija virtęs kataliku ir vėliau priėmęs kuni- 
gystę rusas Mikalojus Tolstojus savo paskelbtame 
rusų laikraščiuose laiške. Štai jo žodžiai: 


NN Tokių faktų prieš karą yra buvę nevienas. 

„Kad S-vas buvo dvasioj katalikas, liudija jo raštai... 
kad jis yra prisijungęs ir prie katalikų Bažnyčios 
kūno ir yra priėmęs šv. Komuniją iš katalikų kunigo 
rankų, tam yra gyvų liudytojų, būtent kunigaikštytė Dolgo- 
rukovaitė, Vilniaus gubernatoriaus duktė, Dimitrijus Nievskis, 
Uspienskio soboro protopresbiterio anūkas. Tai įvyko vasario 
18 d. 1896 m. 9 val. ryto, Prečistenkoj, Vsevoložskoj gatve- 
lėį Sobolevo namuose, antrame aukšte, naminėį Lourdiškės 
Dievo Motinos koplytėlėj, jo tikėjimo išpažinimą priėmusio 
kunigo (Tolstojaus) bute. Be minėtų asmenų ir namų tarnų 
šiame akte dalyvavo tiktai vien intymiausi S-vo draugai. 

Taigi šis S-vo prisijungimas yr įvykęs ketveri metai prieš 
įo mirtį. S-vas nematė reikalo skelbti apie tai žmonėms, 
kurie galėjo to žingsnio tinkamai neįvertinti. Bet rusų kata- 
likų tarpe visi apie tai žinojo, k. š. kunigaikštienė Volkons- 
kienė, autorė veikalo „apie Bažnyčią“, kurį S-vas yra reda- 
gavęs, hoimeisteris Žerebcovas, autorius knygos „Šv. Dvasios 
kilimas“, N. S. Ušakovas, Solomirskis ir k. Užsieniuose žinojo 
apie tai vysk. Strossmayeris, kai kurie kardinolai ir Bažny- 
čių susijungimo klausimu labiau susidomėję vyskupai“. 

Faktas, kurio taip griežtai yra pažymėtas laikas ir vieta, 
tenka laikyti tikru ir neabejotinu, juoba kad jis visai atsako 
S-vo psichologijai ir įsitikinimams. Priėmimas paskutinių 
sakramentų iš pravoslavų šventiko rankų nė kiek tam ne- 
prieštarauja, nes mirties valandoje S-vas turėjo pilną teisę 
pasinaudoti ir pravoslavų šventiko patarnavimu. 

Kita versija apie S-vo asmeniškąjį ūnijos aktą su Roma 
eina iš aukštų katalikiškų Peterburgo sferų. Pagal ją, S-vas 
po viešo išpažinimo savo veikale „La Russie et V Eglise uni- 
verselle“, jog priima visas katalikų Bažnyčios dogmas, ne- 
jautęs reikalo daryti formalinį ūnijos aktą su Roma, kaip to 
reikalauja dogmatiškoji ir moralinė teologija. Taigi reikėję, 
kad koks žymus žmogus jam tą pareigą primintų. Tas žmo- 
gus ir buvęs Leonas XIII. Kai 1888 m. S-vas buvęs Romoj ir 
gavęs Vatikane privačią audienciją, Leonas XIII, laikydamas 
rankoį S-vo veikalą „La Russie et VEglise universelle“, 
mandagiai šypsodamas, taręs: „Taip kilniai atjausdamas ir 
kitiems įrodydamas rusų cerkvės su Romos Bažnyčia. ūnijos 

reikalingumą, „Tamsta turėtumei savo tautiečiams ir pals 
duoti tos ūnijos pavyzdį“. Vykindamas tą patarimą, S-vas ir 
atlikęs ūnijos aktą Tolstojaus koplyčioje, turėdamas Romos 
leidimą viešai pasilikti vienybėje su pravoslaviškąja cerkve. 
Tą teisę turėjęs ne vien S-vas, bet ir kunigaikštis Bielo- 
sielskis-Bielozerskis ir kiti, tiek civiliai, tiek ir dvasiškiai 
rusai. Tatai ir paskutinius sakramentus galėjęs S-vas teisėtai 
priimti iš pravoslavų šventiko. 

Ir viena ir antra versija tvirtina, S-vą oficialiai prisijun- 
gus prie kat. Bažnyčios, bet tikrų to prisijungimo įrodymų, 
deja, kol kas nėra. Jei tas prisijungimas tikrai būtų įvykęs, 
tai turėtų būti ir to prisijungimo S-vo pasirašytas 
dokumentas. Bet apie jį nieks nemini ir nieks nėra jo 
matęs. 

Taigi bene bus panašiausias į tiesą L. Kobilinskio— Ellis'o 
pranešimas, kad visas S-vo prisijungimas teapsireiškęs vien 
tuo, kad S-vas Tolstojaus koplyčioj iškilmingai yra 
perskaitęs kat. Bažnyčios „Credo“, laikyda- 
mas rankoj degančią žvakę, ir tuo parodęs viešai, 
kad būdamas Rytų Bažnyčios narys, nori draug būti ir kat. 
Bažnyčios sūnus. Laikyti tą aktą perėjimu iš pravoslavijos 
katalikystėn tegalima nebent visai nesuprantant S-vo pažiūrų 
į Bažnyčią. Toks perėjimas, vaizdingu Kobilinskio pasakymu, 
jam būtų buvęs taip pat negalimas, kaip ir „perėjimas iš 

„Maskvos Rusijon“. Sk. Monarchia S. Petri. Aus den 
Hauptwerken von VI. Solowjews systematisch gesam- 
melt, ūbersetzt und erklart durch L. Kobilinski-Ellis. 
Grūnewald Mainz, 1929, S. 1—2. 

Mirė S-vas liepos 31 d. 1900 m. 

Jo kūnas iš kaimo Uzskoje buvo pergabentas Maskvon ir 
palaidotas šalia jo tėvo kūno Novodievičio vienuolyno ka- 
puose. Iki karui, jo kapas dažnai buvo lankomas jo gerbėjų 
ir gausiai puošiamas gyvomis gėlėmis. Kaip jis atrodo dabar, 
deja, žinių neturime. Viena tik aišku, kad to žmogaus var- 
das ir atmintis pergyvens ilgus amžius, nes jis netik kentėjo, 
bet ir mąstė už milijonus savo tautiečių. 

Ši trumpa ir nepilna S-vo biogralija tesie man leista 
užbaigti savo eilėraščiu, parašytu, gavus pirmąją žinią apie 
jo mirtį: 


— = 


VI. Soloviovas. 


Tikruose rusuos'—tai buvo žmogus, 
Tarp pravoslavų—tikras krikščionis; 
Vedė į gera tautiečius blogus, 

Rodė jiems kelią tiesos, malonės. 
Šaukė: pameskit seną aklybę! 
Atskalos siena tegu sugriūna! 
Viešpats mylėt juk liepė vienybę, 
Vienas Bažnyčioį piemuo tebūna! 
Žemės valdovams vėl taip kalbėjo: 
Skriausti nedrįskit cautų silpnųjų, 
Nes Dievą patį tur Apgynėją 
Minios vargdienių ir nuskriaustųjų! 
Šio amžiaus mokslą ištyręs visą, 
Jis Dievo žodį giliai suprato, — 
Tarti nykštukams bedieviams drįso: 
Aklas, kurs Dievo protu nemato!.. 
Taip visą amžių pranašo būdu 
Vykdė ir skelbė Viešpaties valią: 
Byro jo žodis tyriausiu grūdu, 


Tik... į kiečiausio granito kelią... 
19. 3. 29, 

MOKSLININKAI. 


J. M. Hoene-Wronskis — matematikas. 
(1778 — 1853). 


Paskaita laikyta 1949 m. gegužio 30 d. Did. Universiteto salėj autoriui 
priėmus matematikos garbės daktaro diplomą. 

Jūsų Magnilicencija, aukštai gerbiamasis dekane, garbūs 
profesoriai ir malonusis jaunime! 

Suteiktas man Lietuvos Universiteto Matematikos-Gamtos 
Fakulteto matematikos garbės daktaro laipnis uždeda man 
malonios pareigos garbiems to fakulteto mokslo vyrams tarti 
čia nuoširdžiausios padėkos žodį, juoba kad, tiesą sakant, ši 
garbė tenka man daugiau, kaip vienam iš pirmųjų Lietuvoje 
matematikos mėgėjų, teparašusių lietuviškai vos keliolika 
trumpučių matematiškų tyrinėjimų, negu kaip matematikui 

tikra to žodžio prasme. Tarp matematikos mėgėjo 
ir tikro matematiko esama labai didelio skirtumo. 
Tam skirtumui nušviesti aš ir pasirinkau vieną iš tikrųjų ma- 
tematikų, tik, deja, šiandiena dar tinkamai neįvertintą ir kaip 
reikiant vis dar nesuprastą. Tas didelis ir garbus matema- 
tikas — tai J. M. Wronskis. 

Dėl ko iš daugybės garsiausių matematikų aš pasirinkau 
šį, o ne kurį kitą, tam yra keletas priežasčių. Pirmiausia tai 
ta, kad Wronskis mane jaunystėį yra sužavėjęs netik savo 
matematiškų išradimų gausumu, bet ir jų pagrindimo bei 
išvedimo filosofiškumu. Jis patraukė mane tuo, kad jis buvo ne 
vien matematikas, bet ir matematikas-filosofas. Atskyrus 
Dekartą ir Leibnicą, kiti garsūs matematikai tos svarbios 
ypatybės, deja, nėra turėję. 

Antra priežastis — chronologiška, nes pernai rugpiūčio 24 d. 
yra sukakę lygiai 150 metų nuo Wronskio gimimo. Jo tau- 
„ tiečiai lenkai Varšuvoje tą jubiliejų yra pažymėję savo laik- 
raščiuose; vėliau buvo ketinę surengti didesnę iškilmę, pa- 
kviesti jon svečių iš užsienių. Ar ji įvyko ir kaip yra pasise- 
kus, aš, deja, žinių nesu gavęs, nors jon buvau irgi kviestas. 

Trečia — tai nesenai atsiradus galimybė arčiau susipažinti 
su matematiškais Wronskio veikalais. Tie jo veikalai, ypač 
seniausieji, buvo tapę bibliografiška retenybe, negaunama už 
jokius pinigus. Zinodama tai, garsi Hermanno firma Paryžiuj 
1925 m. manuldruku yra išleidus visus seniausius Wronskio 
matematiškus veikalus keturiuose storokuose tomuose. Dėl pi- 
gumo tas leidinys nepigus, nes mokama 600 frankų, bet kiek- 
vienas, vidutiniškai pasiturįs matematikas vis dėlto galės jį įsigyti 
ir su Wronskio matematiškais tyrinėjimais iš jo apsipažinti. 

Pagalios ketvirta — tai Wronskio universališkumas. Ne- 
perdedant, Wronskis galima pavadinti XIX amžiaus Leibnicu. 
Nes jis kiaurai žinojo netik tyrąją ir pritaikomąją matema- 
tiką, bet ir kitus mokslus, k. š. istoriją, teologiją, socialę eko- 
nomiją, politiką, o už vis filosofiją. Ir tas Wronskio enci- 
klopedizmas nebuvo paviršutiniškas, nes jis kiekvieną mokslą 
mokėjo iš pamatų. Tuo atžvilgiu Wronskis XIX a. moksli- 
ninkų tarpe neturi sau lygių, nes jis buvo netik didis mate- 
matikas, bet ir lygiai didis astronomas ir fizikas ir mechani- 

kas ir išradėjas, nekalbant jau apie jį, kaip viską apimančios 
absoliučios filosolijos sistemos autorių. 

Iš šios pastarosios aplinkybės sveiki, tikiuos, suprasit, 
j0g pilnos Wronskio charakteristikos aš čia Tamstoms nega- 
lėsiu patiekti, nes tam tektų parašyti ištisa knyga. Dėliai to 
aš tekalbėsiu šiandieną apie Wronskį vien tik, kaip matema- 
tiką, pridėjęs vos keletą trumpų žinių apie jo gyvenimą. 


f. 

Hoene Wronskis yra gimęs Poznanės apylinkėse rugpiūčio 
24 d. 1778 m. Jo tėvas čechas, iš profesijos architektas, buvo 
grapo Račynskio pakviestas Lenkijon, kur ir apsigyveno, ve- 
dęs lenkę Gertrudą Gruberiūtę. Tos moterystės pirmagimis 
ir buvo mūsų matematikas, gavęs prie krikšto dvejopą Juo- 
zapo-Marijos vardą. 

Paties tėvo gerokai pramokytas, dešimties metų buvo ati- 
duotas į Varšuvos kadetų korpusą, kuris anais laikais buvo 
laikomas pavyzdinga mokykla. Baigęs čia 1794 m. mokslą, 
šešiolikos metų jaunikaitis Wronskis stojo puskarininkiu į 
lenkų artilerijos eiles. Galima spėti, kad Wronskis jau ir 
tuomet buvo gerokai apsipažinęs su balistika, nes jo seniau- 
siuose užrašuose yra užsilikę nemaža pastabų, liečiančių tą 
svarbią pritaikomosios matematikos sritį Tą pat patvirtina 
ir faktas, kad pirmutinis Wronskio paskelbtas, tik, deja, ne- 
užsilikęs, veikalas yra buvęs „Le bombardier polonais“. 

Tą artilerijos mokslą jis nevien teoretiškai mokėjo, bet ir 
praktikoj sugebėdavo pritaikinti. Tai parodo kad ir šis atsi- 
tikimas. Kai 1794 m. prūsų kariuomenė buvo apgulus Var- 
šuvą, Wronskis gerai nutaikintu šūviu uždegė Wolios prie- 
miesty daržinę, nuo kurios smarkiai išsiplėtęs gaisras privertė 
prūsus trauktis iš ten šalin. Už tai iš vyriausio karo vado 
Wronskis yra gavęs aukso laikrodėlį dovanų. 

Atmintiname mūšy ties Maciejovicomis Wronskis buvo 
prie Kosciuškos, su kurio drauge ir pateko rusų nelaisvėn. 
Sekančiais 1795 m. 17-0s metų W-kį randame jau rusų ar- 
mijos eilėse majoro laipsny, priskirtą prie Suvorovo štabo. 
Garsusis feldmaršalas labai mėgo jauną karininką ir dažnai 
kalbėdavos su juo apie karo dalykus. Biografų liudijimu 
W-is būdavęs beveik kasdienis Suvorovo svečias. 

Patarnavęs rusų armijoje porą metų, W-is vyksta Petra- 
pilin ir bando įstoti laivynan. Tolimos kelionės, lankymas 
ikšiol nematytų kraštų masino, matyt, jauną žmogų. Bet pa- 
sirodė, kad dar nesutvirtėjęs W-io organizmas negali pakelti 
vargų, sujungtų su ilgu plaukiojimu jūroje. Taigi su mintimi 
tarnauti laivyne teko W-iui persiskirti. 

Be to netrukus įvykusi carienės mirtis ir Suvorovo atsista- 
tymas yra pakreipę W-io likimą kiton pusėn. Jis gavo įsa- 
kymą grįžti pulkan, kurin buvo priskirtas. Dėliai to teko jam 
atsisveikinti su Petrapiliu ir vykti Gardinan, o vėliau Vilniun. 

Bet čia W-is neilgai gyveno. Sklindančios iš užsienių po- 
litiškos žinios paragino jį išeiti iš rusų armijos. Jo atsista- 
tydinimas priimtas, o caras Povilas I, reikšdamas W-iui 
ypatingos malonės, suteikė jam teisę dėvėti rusų kariškąją 
uniformą, kuo W-is vėliau nemaža didžiavos. 

1797 m. W-is vyksta į užsienius. Čia jis iš pradžių sva- 
joja apie diplomatiškąją karierą, bet Vokietijoje, arčiau susi- 
pažinęs su anų laikų vokiečių filosolija, pasiryžta visai atsi- 
duoti mokslui, įsitikinęs, kad tuo keliu galėsiąs daug daugiau 
naudos padaryti netik savo tėvynei, bet ir visai žmonijai. 

Nuodugniai išstudijavęs Kanto, Fichtes, Hegelio, Schellingo 
ir kitas vokiečių filosofiškas sistemas, 1301 m. W-is vyksta 
Prancūzijon. Cia jis bando supažindinti prancūzus su nau- 
jąja vokiečių lilosofija, patsai gi studijuoja astronomiją ir 
įstoja į organizuotus tuomet Prancūzijoj lenkų legijonus. 

Bet 1803 m. ūmai iš jų išeina, nustebindamas tuo savo 
draugus. Prie to žingsnio vyr pastūmėjęs W-į netikėtai kilęs 
jame dvasios krizis. Įvyko šis krizis rugpiūčio 15 d. tų pu- 
čių 1803 m. surengtame prancūzų tautos šventėje linksmam 
vakarėly. W-is čia susyk pasijuto priėjęs didžiausį išradimą. 
Palikęs tat besilinksminančius draugus, jis, lyg apsvaigęs, bėgo 
su paskubiu namo, stumdydamas gatvėj praeivius, nes jo 
galvoj suspindo nepaprastai drąsi mintis —iš vieno ra- 
cionalinio principo bei absoliuto išvesti 
visas mokslas, pasiekti absoliuti tiesa vi- 
sose žinijos srityse. Kelią į tą absoliuciją tiesą turi 
nurodyti absoliučioji filosofija, o josios tiesų tikrumą — ga- 

rantuoti matematika, kaip žemesnis ir labiau apčiuopiamas 
mokslas. 

Bet anų laikų matematika W-io nepatenkina. Jis imasi 
ją reformuoti, stengdamasis jos pagrindines tiesas ir ben- 
druosius metodus išvesti iš savo atrasto absoliūto ir tuo iš- 
pręsti visas įos dar neišspręstas problemas. Darbas buvo 
nelengvas. Iš vienos šalies reikėjo sukritikuoti netobulos anų 
laikų matematikos klaidingi metodai, o iš kitos — nurodyti 
kelią, vedantį matematiką į galutiną įos pagrindimą ir išto- 
bulinimą. 

W-is nepabugo to sunkans darbo. Apsigyvenęs nuo 1801 m. 
Prancūzijoj ir nuo 1810 m. persikėlęs Paryžiun, jis per 50 
metų su nuostabia ištverme darbuojas, galima sakyti, visose 
mokslo srityse, neduodamas ramybės garsiausiems anų laikų 
prancūzų matematikams savo giliomis kritikomis, kuo užsi- 
traukia ir sau nemaža nemalonumų ir vargo, netekdamas 
kartais net duonos kąsnio. Bet ir tose sunkiose aplinkybėse 
jis nepaliauja dirbęs mokslo darbo. 

Jo nuo 1801 iki 1853 padarvti moksliški išradimai, jo gin- 
čai su anų laikų mokslininkais ir mokslo akademijomis, jo 
visoki politinių, socialių, religinių ir moksliškų, reformų pro- 
įektai — užpildo žymiausią jo biogralijos dalį'). Deja, visur 
ji lydi nepasisekimas. Jo matematiški veikalai lieka nesu- 
prasti ir tinkamai neįvertinti, įo išrastos ir apipatentuotos 
mašinos neranda pripažinimo. Vienatinio šviesesnio momento 
jis tesusilaukė vedęs p-lę Montferrieriūtę. Per ją jis susiartino 
su jos broliu matematikų A. E. de Montierrier'u, kuris, pa- 
žinęs W-io matematiškų išradimų svarbą, ėrmės uoliai juos 
platinti ir populiarinti — iš pradžių savo dvitomiame mate- 

"matikos žodyne (Dictionnaire des sciences pures et appligučes. 
Paris 1835), o vėliau savo keturtomėį Matematikos Enciklo- 
pedijoj (Encyelopėdie mathėmatigue ou exposition complėte 
de toutes les branches des Mathėmatigues d'aprės le prin- 


!) Vienatinė W-io biografija, parašyta varšuviečio matematsko S. 
Dicksteino „Hoene Wronski, jego žycie i prace, Krakow 1880, kad ir išleista 
Krokuvos Mokslų Akademijos, lenkų publikai nepadarė jokio įspūdžio, 
tik Varšuvos antisemitams davė progos be jokio rimto pagrindo pulti 
tos biografijos autorių. 

cipes de la philosophie des Mathėmatigues de Hoene Wron- 
ski, Paris, Amyot). W-io pažiūros į matematiką išdėtos čia 
aiškiai ir gana populiariai. Taigi ši enciklopedija yra geriau- 
sias įvadas į matematiškus W-io veikalus. 

Be jų W-is yra parašęs daugybę filosofiško turinio raštų. 
Štai žymesni iš jų: 

Philosophie critigue dėcouverte par Kant, fondėe sur le 
dernier principe du savoir humain. 1803. 

Prodrome du Mesianisme 1831. 

Prolėgomėnes du Messianisme 1842, 

Metapolitigue Messianigue, 1839. 

Philosophie absolue de Y'histoire, 1852. 

Apodictigue Messianigue ou Traitė du savoir suprėme, 
1870. 

Nomothėtigue Messianigue ou lois suprėmes. du monde, 
1881. 

Camėralistigue. Economie politigue et finanses, 1887. 

Adresse aux nations slaves, sur les destinėes du monde, 
1847. 

Adresse aux nations civilisėes sur le sinistre dėsordre 
revolutionnaire, 1848. 

Les cent pages dėcisives pour S. M. Empereur le Russie, 
1850. 

Epitre A S. M. Empereur de Russie. 

Epitre du Souverain Pontife Leon XII sur Vurgence ac- 
tuelle de Vaccomplissement de la religion, 1827 ir k. 

W-io biografo Dicksteino apskaitymu, spausdintų W-io 
veikalų skaičius siekia 107. Jo užsilikusių atskirų rankraščių, 
paminėtų Dicksteino knygoj, aš esu suskaitęs 337, jų tarpe 
pasitaiko ir didžiatomių moksliškų tyrinėjimų. 

Jausdamas beartėjant savo mirties valandą, W-skis, pa- 
gautas gailesio, išsitarė: „Visagalis Viešpatie! Man taip daug 
kas dar liko pasakyti!..“ Žodžiai visai suprantami lūpose to 
žmogaus, kurs savo galingu protu buvo apglėbęs beveik visą 
žmonijos mokslą. 

Mirė W-is rugpiūčio 9 d. 1853 m. Jo paminkle garsusis 
kompozitorius Gounod'as, didelis W-io gerbėjas, yra iškaldi- 
nęs šiuos Izajo pranašo žodžius: 

Et eritsepulchrum eius gloriosum. lIsaiae 
XI. 10. Ch. Gounod. 


II. 


Apsipažinę su W-io gyvenimu, eikim nūn prie jo mate- 
matiškų veikalų. Kaip esu minėjęs, matematika nebuvo jami 
tikslas, tik priemonė aukštesniems tikslams pasiekti. Šiuos 
pastaruosius jam buvo nurodžius filosofija. Dėliai to jis ir 
matematikon yra ėjęs filosolijos keliu. 

Filosofiškai žiūvėdamas į fiziškąjį pasaulį, jis visų pirma 
skyrė jame formą bei jo buvimo būdą (la maniėre d'ėtre 
de la nature) ir jo turinį bei esmę (son contenue on son 
essence mėme). Pasaulio turiniu užsiima Lizika, jojo for- 
ma— matematika. 

Pasaulio formą sudaro laikas, apimąs bendrai visas Ii- 
ziškas realybes, ir erdvė, apimanti vien išorinius daiktus. 
Tuo būdu bendriausia prasme matematika galima pavadinti 
laiko ir erdvės dėsnių mokslu (sience des lois 
du temps et de IVespace). 

Bet kadangi lygindami bei matuodami laiką ir erdvę pri- 
einame dydžio bei kiekio (guantitė) sąvokas, tatai griež- 
tesne prasme matematiką galime pavadinti kiekių mok- 
slu (science des guantitės). 

Pritaikintas laikui kiekis abstrakcijos keliu veda į skai- 
čiaus sąvoką; pritaikintas erdvei — gamina tysos (ėten- 
due) sąvoką. Tuo remdamasis W-is prieina lundamentalinį 
matematikos paskirstymą — į erdvės mokslą bei ge0- 
metrijąirį skaičių mokslą, kurį jis pavadino a |- 
goritmija. Šiai pastarajai jis yra paaukojęs daugiausia 
savo įėgų ir laiko. 

Algoritmijos turinin jis priskaitė įvairius matematikos veik- 
smus (k. š. dėstymą, imstymą, dauginimą, dalymą ir k.) ir 
tam tikrus matematiškus padarinius, (k. š. logaritmus, nesi- 
baigiamus padaugus, netrūkstamas trupmenas, eilutes ir k. p.) 
Šiuos pastaruosius jis trumpai vadina a I goritmais. 

Kiekvienam algoritme jis skirdavo jo prigimtį (nature) ir 
jo skaitmeninį dydį bei išmatavimą (mesure). Šis pastarasis 

26 

teprieinamas vien tam tikru to algoritmo išrutūlojimu. Pav. 
iš formulos 

(1) Ig(z.y.z..)=Igz -Igy+-Ig: >... 
gaunam pažinti vien to algoritmo prigimtį. Alskiro Ig x dy- 
dis iš (1) yra mums neprieinamas. Kas kita jei paimsim 
formulą: 
(2) Igr => 1—1— Ke — T (e — 1) —- (rr... 


Davę 1-ui tam tikrą reikšmę, iš antros dalies (2) form. galim 
susekti ir 1-0 logaritmui atsakomą dydį. 

Giliau galvodamas apie šį dalyką, W-is pastebėjo, kad kiti 
yra algoritmų prigimties dėsniai ir kiti algoritmų išrūtulo- 
įimo bei apskaitymo dėsniai. Dėliai to jis visą algoritmijos 
mokslą ir suskirstė į dvi dali: į algoritmų prigimties mok- 
slą, kurį jis pavadino algoritmiškąja teorija, ir į 
algoritmų išrūtulojimo bei apskaitymo mokslą, kurį jis pa- 
vadino algoritmiškąja technija. 

Pirmuoju savo matematikos tyrimo tikslu W-is laikė už- 
davini pagaminti visos algoritmijos, o ypač 
technijos, filosofiją. Tai jis ir įvykdė išleisdamas sa- 
vo „Introduction A la philosophie des Mathėmatigues et Tech- 
nie de VAlgorithmie“ 1811 ir „Philosophie de la Technie algo- 
ritmigue“. Pastarasis veikalas turėjo dvi dali: pirmoji išėjo 
1815; o antroji 1816—1817. 

Teisingu Montferriero pasakymu, tuose veikaluose išdėta 
pirmutinė tikra ir giliai siekianti matematikos filosofija. Jei 
mes ją sulyginsime su šiandienėmis matematikos filosofijo- 
mis, pav. Bertrando Russel'io „Eintūhrung in die 
mathematische Philosophie“, 1923 ar H. WeyV'io „Philoso- 
phie der-Mathematik“, 1926, tai nustebę išvysime, kad šie nauji 
matematikos filosofai tiesiog neturi aiškaus supratimo apie 
tai, kas po teisybei sudaro tikrą matematikos filosofijos ob- 
jektą. Nes pav. Russelis tą objektą identifikuoja su matema- 
tiškos logikos pagrindais (die Anfangsgrūnde der matemati- 
schen Logik“), o Weyl'is — su kai kuriais svarbiais iš mate- 
matikos darbo savaime aikštėn išėjusiais filosofiškais rezul- 
tatais bei Žžvilgsniais (einige wichtige philosophische Resuliate 

und Gesichtspunkte, welche sich hauptsachlich aus der Ar- 
beit der Mathematik... selbst ergeben haben). 

W-is eina visai kitokiu keliu. Jis visų pirma duoda filo- 
solišką pagrindinių matematiškų sąvokų pamatavimą bei de- 
dukciją, toliau nustato organišką matematikos architektoniką, 
suvesdamas visą matematikos turinį į tam tikrą sistemą, ku- 
rioje kiekvienas matematiškas veiksmas ir kiekvienas aly0- 
ritmas randa sau atatinkamą natūralinę vietą, ir pagalios užbai- 
gia giliausiu ir plačiausiu algoritmiškos technijos pagrindimu, 
nurodydamas aukščiausius jos dėsnius ir bendriausias meto- 
das. Šiuose savo tyrinėjimuose W-is tarp kilko yra priėjęs 
ir savo aukščiausį algoritmiškos technijos dėsnį (loi su- 
prėme): 

(3) Fr = A,0--4,0,1+-4,0.4-4,0,4—-.. 


kur Fr veikia bet kokią 370 funkciją, 04, O,, 04... yra pa- 
galbinės +'0 funkcijos, tam tikru dėsniu tarpusavy surištos 
arba ir nesurištos, 0 As, A,, 45... yra reiškiniai nuo + ne- 
pareinantieji. | 

Šis W-io aukščiausis dėsnis duoda galimumo kiekvieną 
išveslines turinčią Tunkciją.išrūtuloti eilute ir tuo kiekvienai 
a'o vertei surasti tos funkcijos dydį. 

W-is gerai suprato šio savo aukščiausio dėsnio didelę 
svarbą ir teisingai jį brangino. Taigi ir nenuostabu, jog prieš 
paskelbdamas savo veikalus, liečiančius matematikos Liloso- 
fiją panorėjo savo aukščiausiam dėsniui gauti Paryžiaus 
Mokslų Akademijos pripažinimą. Tam tikslui trumpai jį iš- 
dėjęs ir nurodęs, kad iš jo galima gauti netik visos anais 
laikais žinomos funkcijoms rūtuloti eilutės (k. š. Tayloro, 
Maclaurino, Burmano, Paolio, Krampo, Arbogasto...), bet ir 
daugvbę kitų ikšiol nežinomų, W-is 1810 m. pasiuntė tą savo 
memuarą Paryžiaus mokslų Akademijai. 

Ši W-io memuarą įteikė dviem geriausiem anų laikų 
matematikam Lagrange'ui ir Lacroix įvertinti ir apie įį jai 
referuoti. Referentai buvo labai nustebinti neapsakomu W-io 
dėsnio bendrumu, bet nespręsdami jo iš esmės, pasitenkino 
vien patarimu, kad W-is savo naujas idėjas labiau išplėstu 
ir, pritaikinęs jas kuriam konkrečiam fizikos klausimui, įro- 

dytų jo mokslišką vaisingumą. Galop pareiškė, kad W-io 
memuaro įvertinimas esąs nelengvas uždavinys. 

Tokiu savo darbo atestavimu W-is liko nepatenkintas. 
Jis pasiuntė Akademijos sekretoriui savo pastabų. Bet kai į 
jas gavo olicialinį lygiai sau nepalankų atsakymą, jis tiesiog 
užsigavo ir nuo to laiko ėmė negerbti netik savo referenlų, 
bet ir apskritai visų oficialinių mokslo atstovų, vadindamas 
juos su pašaipa „ces.messieurs de YAcadėmie“, ir laikyda- 
mas — matematikos filosolijoj, o per tai ir pačioj matemali- 
koj visiškais nemokšais. 

Šį savo patentuotų mokslininkų nebranginimą W-is ėmė 
reikšti ne vien žodžiais, bet ir savo giliomis jų matematiškų 
veikalų kritikomis. Iš čia 1812 m. atsiranda įo „Lagrange'o 
analitiškų funkcijų teorijos sumušimas“ (Refutation de la thė- 
orie des foncetions analytigues de Lagrange); 1814 m. išeina 
jo „kontr-pastabos“ prieš nevykusias Cournot'o pastabas apie 
diferencialinio skaičiavimo metafiziką (Philosophie de V'Infini 
contenant des contrerėllexicns et des rėflexions sur la me- 
taphysigue du calcul infinitėsimal); 1818 — „Laplace'o žene- 
rutrisių funkcijų teorijos kritika“ (Critigue de la thėorie des 
fonetions gėnėratrices de Laplace). Šiuose savo veikaluose 
W-is nurodo netik minėtųjų mokslininkų matematiškus ne- 
tobulumus bei negriežtumus, bet ir nevieną svarbesnę ju 
padarytą klaidą, neužmiršdamas prie šios progos prikišti 
jiems jų nemoksliškumą. Panašių pasišaipymų netrūksta ir 
vėlesniuose W-io raštuose. Skaitant tai, tiesiog daros ne- 
malonu. 

Susidarius šitokiems santykiams su Paryžiaus matemati- 
kais, W-is nuo 1810 m. visai į juos neatsižvelgia ir eina sa- 
vais keliais. Norėdamas pirštu prikišamai parodyti savo nau- 
jų metodų galingumą, jis savo tyrimui renkas pačias sun- 
kiausias matematikos problemas ir jas išsprendęs, triumfuo- 
damas nurodo olicialinio mokslo bejėgiškumą. 

Savo darbą pradeda jis nuo m-jo laipsnio lyginių (lygčių) 
tipo: 

(4) 0= A, Ą- 4,1 -- A,2*Ą- Aja? >...) AmaM 
išsprendimo. Savo pirmutinį tuo klausimu veikalą (Resolu- 
tion gėnėrale des eguations de tous les degrės) jis išleidžia 

1812 m. ir dedikuoja Lenkijai. Tačiau paties lyginių iš spren- 
dimo čia nėra, o yra tik trumpai nurodyta W-io fundamen- 
talinė metoda, vedanti į tą išsprendimą, ir patiekta bendri 
m šaknų reiškiniai, kurie galima sutraukti į vieną form ulą !) 


m m m m 
KE » rs (= mM-lL./L 
(4) Im= Om E + o*mV E > ožmV 23 + i — Om V Zm--14 
kame E, E, £5...Em-1 yra konstitutyvios lyginio (4) šaknų 
dalys, 0 om m-ji vieneto šaknis, nustatytoji formula: 


o =cos(£-.1) -sin (E. 1)/i. 
M m m 


Duodant reiškiniuose tm ir om skaičiui m reikšmės 1, ? 
3... m, lengvai gaunama iš (4) m šaknims m įvairių reik- 
šmių. 

Portugalų matematikas Torriani 1818 m. yra paskelbęs 
memuarų, kuriame tarėsi įrodęs W-io (4) formulos klaidinyu- 
mą. Vėliau 1826 garsusis Abelis yr paskelbęs sdvo įrodymą, kad 
aukštesnės, kaip 4-jo laipsnio lygtys, algebriškai yra neišspren- 
džiamos *), iš ko taipgi tektų manyti, kad ir W-io (4/formula 
negali būti tikra. Tačiau vėlesniame savo veikale „Reforme 
du savoir humain“ *) W-is netiktai yra davęs savo (4) form. 
matematiškąją dedukciją, bet ir jos pasigaudamas išsprendųęs 
5-jo laipsnio anglų matematikų jam pakištą lyginį: 

(5) a? — 23 >—-17—32 =0, 

apskaitydamas visas penkias jo šaknis. Be lo jis yr įrodęs 
(4Y form. pritaikomybę 2-jo0, 3-jo, 4-jo ir aukštesnių laipsnių 
lyginių išsprendimui, pažymėdamas tiktai, kad konstitutyvios 
šaknų dalys 5, £,, 54... užbaigtoj formoj teesti 
vien lyginiuose neaukštesnio laipsnio už 
!-jį; pradedant gi nuo 4-j0o laipsnio lyginių, tos konstituty- 
vios šaknų dalys tegaunamos vien iš tam tikrų nesibaigia- 
mų eilučių, kurias W-io nurodytu dėsniu sudaro lyginio ko- 
elicientai. | 

1) Tiesą sakant, ši formula yra ne W-io naujai išrasta, bet paimta 
iš Bezouto ir Eulerio raštų, kaip apie tai pats W-is liudija. I'lg. 
taipgi L. Euler. Drei Abhandlungen ūber die Auflosung der Gleich- 
ungen. Oswald's Klasiker. 1948. W-io tik duota matematiškoji tos for- 
mulos dedukcija. 

2, N. H. Abel. Oeuvres t. I, 28 et seg. 


3 Wronski Reforme du savoir humain t. II, LXVI — LXVIII, 
CXLIX, CLV — CLVIII p. 

Iš čia matom, įog Torrianio ir Abelio įrodymai, kad 5-jo 
ir aukštesnių laipsnių lyginiai algebriškai yra neišsprendžia- 
mi, yra teisingi ne absoliučiai, bet tik ta prasme, kad šaknų 
konstitutyvios dalys 4-jo ir aukštesnių laipsnių lyginiuose 
užbaigtoj formoj nėra galimos. Pasakius abso- 
liučiai, kad aukštesnių kaip 4-jo laipsnio lyginių išsprendi- 
mas esąs negalimas, būtų netiesa, nes W-is, išdėdamas savo 
fundamentalinę metodą, vra nurodęs lyginių koeficientų nesi- 
baigiamas eilutes, iš kurių visuomet galime apytikriai ap- 
skaityti konstitutyvias šaknų dalis. ir traukiaut iš jų m-ją 
šaknį, gauti kiekvienai lyginio šakniai atsakantį apytikrį dydį. 
Tiesa, tose eilutėse šalia konvergencijos gali pasilaikyt ir di- 
vergencijos ir tuomet galutini apskaitymo rezultatai gali iš- 
eit netikri. W-is tai pramatė ir nurodė kelius, kaip tos ne- 
geistinos divergencijos išvengti!) Tad (4) W-io formula ten- 
ka laikyti tikra. Be to W-is yra išradęs ir kitą — tel eo 0- 
giškąją metodą, vedančią į m laipsnio lyginio suskai- 
dymą m daugikliais, to dėl ir į išprendimą m-jo laipsnio Iy- 
ginio. Kad šiantroji metoda aukštesnių laipsnių lyginių sprendi- 
me duoda tikrų rezultatų, įrodė tai įvairūs matematikai, k. 
š. W-io mokinys Bukaty?*), Montierrieras?), Krauze*), Dick- 
stein") ir k. 

Ši antroji W-io metoda yra pagrįsta naujomis "W-io iš- 
rastomis simetriškomis funkcijomis alef, taip pavadintomis 
dėl to, kad W-is yra jas žymėjes hebraiška raide aleph. Joms 
apskaityti užtenka keturių pirmųjų aritmetikos veiksmų. Dt- 
liai to W-is ir laikė šią savo metodą tikslingiausia ir visų 
lengviausia. 

Suradęs kelią aukštesnių laipsnių lyginiams spręsti, W-is 
imasi kitos nemažiau sunkios problemos — m-jo laipsnio 
kongruencijų išsprendimo. Pasigaudamas tų pat funkcijų 
aleph, jis netiktai teoretiškai ją išsprendžia, bet ir konkre- 


) Wronski Op. c. t. II, CL et seg. 
2 Wronski Op. c. t. II, 150—15* p. 
3, Montierrier Encyclopėdie math. t. III, 441—473 p. 
*+)) Krauze Metoda teleologiczna H. Wronskiego. Wiad. matem. t 
III, 110- 125 str. į 
" 5) Dickstein Uwagi o metodzie teleologicznej. Wiad. mat. 124— 
29 str. į 

čiais skaitmeniškais kongruencijų pavyzdžiais savo išspren- 
dimo tikrumą patvirtina'!), tuo papildydamas ir praplėsdamas 
garsaus toj srilv Gausso tyrimus. 

Kadangi iki XIX a. neapibrėžti lyginiai temokėta spręsti 
vien lik 1-jo ir 2-jo laipsnio, tatai W-is patiekia metodą bet 
kurio laipsnio ir su bet kokiu nežinomųjų skaičium neapi- 
brėžtiems lyginiams išspręsti?) Tarp kitko jis išsprendžia 
lyginį: . 
(6) = — Ny" = Mu" 
iš čia išveda negalimumą Fermato lyginio: 

(Dar Ly = 
prie x, y, Z sveikų skaičių ir n > 3. 

W-io laikais, kaip ir šiandieną, diferencialiniams lyginiams 
integruoti vartota įvairiausios metodos. Būdamas tuo 
nepatenkintas, W-is išrauda bendras metodas bet ku- 
riems diferencialiniams lyginiams integruoti. Daugelis mate- 
matikų dar ir šiandien laikosi tos nuomonės, kad tokios 
bendros integravimo metodos nėra galimos, o jei ir būtų te- 
oretiškai galimos, tai turėtų būti taip painios, kad praktiko 
būtų visai nepritaikomos. 

Norėdamas tuo įsitikinti, prancūzų matematikas E. West'as 
pritaikė W-io bendrąsias integravimo metodas konkrečiams 
klausimams ir be didelio vargo gavo visai gerų rezultatų, ką 
ir pažymėjo savo 1886 m. išleistame veikale „Exposė des 
methodes gėnėrales en Mathėmatigues d'aprės H. Wronski“. 
Apie šias bendras W-io metodas E. Westas rašo: „Le lecteur 
gui aura intėrėt a aprolondir ces procėdės nouveaux se con- 
vaincra gu'ils n'olfrent rien d'illusoire et gu'ils peuvent en- 
trer immėdiatement et facilement dans la pratigue“. Op. < 
VII p.). 

Savo veikale „Introducton A la philosophie des Mathema- 
tigues“ W-is, dėstydamas savo neapsakomai įdomią logarit- 
mų teoriją, tarp kitko yra piiėjęs formulą *): 


6 +=ŽŽla+VTi>* —(— VII] 


L Cir. reforme du s. h. t. I, 76 p. et seg. 
2) Cir. Op. c. t. L. 214—216 et alibi passim. 
3) Op. c. p. 26 

kurią jis laikė galutinu ratilo kvadratūros išsprendimu. Ir iš 
tikrųjų, jei jau kūbiškos šaknies geometriškas nubrėžimas 
skriestuvu ir tiesikle yra negalimas, tai apie nubrėžimą (8) 
formulon įeinančių begalenybiškų radikalų nėr kas nei kal- 
bėti. Savo senoviškoj įšvaizdoj form. (8) atrodo keistoka, 
bet josios teisingumas lengva patikrinti, išrūtulojus ka- 
bėse stovinčius reiškinius Newtono binomo dėsniu. Tai pa- 
darius, ženklai < ir / —1 išnyksta ir dešinioji (8) form. 
pusė virsta žinomąja Leibnico eilute: 
1-1-i+1-4+-.- 

Savo (8) form. W-is labai brangino dėl to, kad ji išreiškia 1 
užbaigtoį formoj ir vienais elementariais algoritmais. 

Šalia logaritmų teorijos W-is yra bandęs ir logaritmų 
praktiką bei vartojimą sureformuoti. Tam tikslui paskirstęs 
logaritmuoliną skaičių trimis dalimis, jis parodė, kaip kiek- 
vienos jų logaritmas apskaitomas skyrium ir kaip iš dalių 
logaritmų galima gauti viso skaičiaus logaritmas. Šituo keliu 
eidamas, W-is gavo galimumo visą skaičių logaritmų knygą 
sutraukti į vieną nedidelį puslapėlį. Tiesa, skaičiaus logarit- 
mui iš tos W-io lentelės gauti reikia truputį daugiau laiko, 
bet ji tuo gera, kad ji visur su savim lengva pasiimti ir pada- 
ro storų logaritmų knygų vartymą nebereikalingą. 

B+ to apskaitymams palengvinti W-is buvo išradęs įvai- 
rių prietaisų, k. š. aritmetiškąjį žiedą, pastovų ir įudamąjį 
aritmoskopą, visuotinąjį kalkuliatorių ir k. 

Negalima nutylėti ir to, kad jis mažybinį skaičiavimą yra 
praplėtęs, įvesdamas naują to skaičiavimo rūšį. Šiam nau- 
jam skaičiavime kintamasai dydis irefunkcija didėja, ne tam 
tikrus priedus Ax ir A y įgaudami, bet savo laipsnį tam 
tikru priedu padidindami. Pav. iš 

(9) Y = ą/1) 
tuo nauju keliu gaunama 
(10) y'+F = Gla'+F) 
iš kur (10) reiškinį dalant (9)-ju randama 
r g) 
yl“ g (a) 


= 40) 


Jei laipsnio priedai |x, [7 yra begaliniai maži, tuomet žy- 
mint juos raide g, gaunama 


(11) gą(x) = >—— 


Gautus dydžius [7, [7 W-is vadina laipsniais (grades), 
o begaliniai mažus laipsnių priedus gy, gx laipsneliais 
(gradules)!). Deja, mokslininkai maž tekreipė dėmesio į tą 
laipsnelių skaičiavimą, nors jis duodas visokioms funkcijoms 
lygiai gerai pritaikomas, kaip ir paprastas diferencialinis skai- 
čiavimas. 

Praplėięs yr W-is taipgi matematiką ir naujų funkcijų 
įon įvedimu. Jo išrastos funkcijos aleph jau esam aukščiau 
minėję, kalbėdami apie aukštesnių lyginių išsprendimą. Ki- 
tas W-io įvestas funkcijas šin mokslas yr pagerbęs duodi- 
mas joms wronskianų vardą. Yra lai tam tikrų lunkcijų 
determinantas?). 

Nemažiau įdomios ir svarbios yra naujos funkcijos W-io 
pavadintos aukštesnių laipsnių sinais bei ko- 
sinais (sinus et cosinus des ordres supėrieurs). Jos yra 
taip pat periodiškos kaip ir paprasti sinai bei kosinai, tuo 
tik skirtumu, kad paprasti sinai bei kosinai, perėję savo ki- 


L Sk. Introduction A la philosophie des Mathėmati(uės 18—61 p. 

2) Lietuvos univ. profesorius d-ras O. Volk'as wronskianų esmę it 
svarbą apibrėžia šiais žodžiais: 

„Die Wronski'sche Determinante ist dieįenige Determinante, die aus 
den Funktionen Yr(x), Ysix)... Yo(x) und ibren n—1 Ableitungen ge- 
bildet ist: 


| Ta Ta ss Yao | 
it Tkkes fk | 
Ula AT 
| Ya, Ysia-1),,„„YtM-D | 


Ihre Bedeutung liegt darin, das ihr Verschwinden die notwendige und 
hinreichende Bedingung dafūr darstellt, dass die m Funktionen VY. Yo, 
... Ya von einander linear abhūngen, also cine Beziehung von der Form 
besteht: 

a,Y, -asY, > Ši šia +— tn Yn =, 
WO (, a... Gn Konstante bedeuten. Von besonderem Werte ist ilire 
Anwendung in der Theorie der linearen Differentialgleichungen; das 
Nichtverschwinden von W ist die notwendige und hinreichende Bedin- 
gung datūr, dass n partikulūre Lėsungen ein Fundamentalsystem bilden 
und somit die allgemeine Lėsung bestimmen“., 

timo periodą, grįžta prie tų pat dydžių, o aukštesnių laip- 
snių sinai ir kosinai su kiekvienu kitimo periodu įgauna vis 
didėjančių dydžių. W-is laikė tas funkcijas ypatingai tinka- 
momis dangaus kūnų judėjimams matematiškai išreikšti. Sa- 
vo veikaluose jis po keletą kartų prie tų funkcijų grįžta, pa- 
pildydamas jų teoriją naujais daviniais !). 

Bet atskiros funkcijos buvo W-iui vien atskiri matemati- 
kos faktai. Jais jis domėjos, bet žiūrėdamas i matematiką 
filosofiškai, jis užvis ieskojo aukščiausių ir bendriausių jos 
dėsnių. Jų jis yr suradęs tris. Pirmas tai jau aukščiau minė- 
tasis aukščiausis dėsnis: 

Fx = A40, —- AO, > 450, >- 4505 >--.., 


apimąs visus dydžių darymosi (gėnėration) būdus. W-is iš 
jo yr išvedęs įvairiausias funkcijoms išrūtuloti eilutes, bei 
visą, anot jo žodžių, matematiką. 
Antras — tai universalinė problema. Jai W-is yr 
davęs šią išraišką: 
(12)'0 = f — x (x —- x. fxx — xyfsx —- 


kur /x, fix, (x... reiškia bet kokias x'0 funkcijas, 0 x yra 
dydžių x;, x, x; ... Tunkcija. Kadangi matematikos uždavi- 
niai duodas suvedami į tuos ar kitus lyginius, tatai W-is ir 
tvirtino, kad jo universalinė problema apima visus atskirus 
matematiškus uždavinius, išskyrus tik klausimus liečiančius 
skaičių teoriją. Šios užbaigimu jis laikė trečią dėsnį, išreik- 
štą m laipsnio kongruencijos formoj: 
(13) x" =— a (mod. M) 

Iš aukščiau patiektų faktų sveiki, tariuos, būsit jau įgiję 
bent apytikrį supratimą apie milžiniškus W-io darbus, nu- 
veiktus tyrosios matematikos srity. Bet jais jo moksliškas 
veikimas toli gražu nėr išsibaigęs. Didis tyroje matematikoje, 
W-is nemažiau buvo didis ir pritaikomoje. 


1) Jų teorija geriausiai yra išdėta veikale „Reforme du s. h.“ t. I 
CIII-—CXII p. 

LI. 

Pritaikomosios matematikos uždaviniu W-is laikė išaiški- 
nimą šių trijų klausimų: 

1) kaip pasaulis yra susidaręs iš dangaus kūnų; 

2) kaip dangaus kūnai yra susidarę iš materijos, ir 

3) kaip materija yra susidarius iš elementarių, primity- 
vių jėgų? 

Pradėkim tat ir mes nuo pirmojo klausimo, ty. nuo as- 
tronomiškų W-io veikalų. 

Laplace'o bendralaikis W-is buvo vienatinis matematikas, 
kuris gerai suprato Laplace'o dangaus mechanikos netobulu- 
mus ir net klaidas. Tuo remdamasis W-is ir imasi jau nebe 
reformuoti senąją, bet tiesiog kurti nuują tobulą dangaus 
mechaniką. Jos pamatan jis deda savo a priori išvestą dėsnį: 


(14) Gdx = -— wdų. 


Šį dėsnį jis išveda iš tarpusavio dangaus kūnų jungimosi 
(jonction) jėgos G ir jų skyrimosi (sėparation) įėgos H vei- 
kimo. Tos jėgos lygios ir sau priešingos, taip kad G — — H. 
Pirmos veiksmą laiku dx W-is išreiškia padaugu Gdx, o an- 
trosios padaugu wdy, kur w reiškia teleologinį ryšį bei greiti, 
o dy — kūnus jungiančio vektoriaus r kampinį pasisukimą 
iiku (lx !). 

Iš to savo pamatinio dangaus mechanikos dėsnio W-is 
išveda visus Keplerio ir Newtono dėsnius ir tuo remdama- 
sis didžiuojas, dangaus mechaniką iš empiriško mok- 
slo padaręs tikru racionaliniu, o pakeisdamas jame 
Laplace'o trikdančias įėgas(Iorces perturbatrices) savo trimis 
organiškomis įėgomis, astronomiją iš netvarkos mok- 
slo (science de dėsordre) pavertęs tvarkos mokslu. 

Jis duoda nurodymų ir garsiai astronomijoj trijų kūnų 
problemai išspręsti?) ir formulą Urano įudėjimams apskai- 
tyti, prikaišiodamas Leverrierui, kad šis savo apskaitymams 
pasinaudojęs jo formulomis, nieko apie tai neprisimindamas *). 


1) Epitre A S. M. !Empereur de Russie, p. 30 et segą. 
2) Reforme du s. h; t. I, DLII et seg., form. (181). 
3) Op. <. t. I, CLXXXIII — CXCVII p. 

Tikrai tenka stebėtis W-io darbštumu šioje srity. Jo ran- 
kraščiuose tra užsilikę penki stori tomai, skirti dangaus me- 
chanikai. Ištraukos iš tų veikalų buvo dalimi paskelbtos 
spaudintuose W-io raštuose, k. š. Prolėgomėnes du Messia- 
nisme, Reforme du savoir humain t. I, Epitre a S. M. VEm- 
pereur de Russie ir k. Bet tos ištraukos toli gražu neduoda 
pilno supratimo apie W-io nuopelnus ir išradimus dangaus 
mechanikos moksle. 

Šalia dangaus mechanikos W-iui rūpėjo ir paprastoji že- 
mės mechanika, ypač hidrodinamika bei skysčių teorija. 

Bendroj skysčių teorijoj iki W-io tebuvo žinomi tik du 
dėsniu: 

(15) 0 = Pdx —- Ody —- Rdz 


(16) 0 = P (G) +R(R 0 2 
dP dP > (d0 
—R(T)- 05, |- č EH 
kame x, y, z—skysčiaus punkto koordinatos, o P, 0, R tam 
tikri veikimai į tą punktą koordinalų krypiimi. Tuodu dės- 
niu tinka skysčiais tiek judėjimo, tiek rimties stovy. 
Šalia šių dviejų W-is išrado skysčių pusiausvyrą 
nustatančius tris naujus dėsnius, būtent: 
(17) 0 => PZ — RX 
(18) 0 => ŲZ — RY 
(19) 0 = PY — OX 


kame p in | dP | dP 
sadiaikė * +0 (a R (G) 
S EĖ 
EU 


ir du skysčių pastovumą tvarkančiu dėsniu: 


a 0 (i ol | 


(21) 0= P (55) o (G5)+ R (Ap) 

kame A ir B yra konstantos, gautos integruojant punkto tra- 
jektorijos lyginius 
0 = Odx — Pdy 
= Rdx — Pdz 
o U, V ir W yra nustatytos lyginiais: 


i I (i 
Plx Oy R)- 
kur S=(P:-—-02—- RA 
ir A reiškia pastovų bei kintamą skysčio tirštumą. 

Remdamasis šiais savo naujais dėsniais W-is nurodė, kad 
visos trys iktol buvusios Newtono, Huygenso ir Clairaut'o 
žemės elipsoido teorijos yra klaidingos, nes prieštaraujan- 
čios skysčių pusiausvyros dėsniams. Jų vieton jis stato savo 
žemės elipsoido teoriją, duodančią jam galimumo nustalyli 
bet kuriame žemės vidurio punkte jos masės tirštumą !). 

Su geoliziškais W-io tyrinėjimais glaudžiai rišas jo ln- 
bai smulkmeningai išdirbia ir, rodos, galutinai užbaigta įo 
antplūdžių ir atoslūgių teorija, išdėta veikaluosė: „Vėritable 
science nautigue des marėes. Paris, Amyot, 1853“, „Applica- 
tion nautigue de la nouvelle thėorie des marėes. Paris, Gau- 
thiers Villars, 1886“ ir kitur. W-is čia yr nurodęs nevieną 
Laplace'o klaidą šiuo klausimu. 

Kadangi garas yra tam tikras skysčių padaras, tatai šalia 
tyrinėjimo skysčių dėsnių W-is nemaž yra pasidarbavęs ir 
garo teorijai. Mat, jis gyveno pačioj garo mašinų plėtimosi ir 
gelžkelių Prancūzijoj tiesimo pradžioj. Suprantamas dalykas, 
jog tiek pirmosios garo mašinos, tiek gelžkelių ir lokomoty- 
vų konstrukcija, būdamos labai netobulos, negalėjo W-io pa- 
tenkinti. Jis visa tai tiesiog vadino barbarybe ir savo 
papročiu ryžosi tą dalyką saviškai sureformuoti. Tam tik- 
slui 1834—1835 m. išleidžia platoką veikalą „Nouveaux sy- 
stėmes de Machines A vapeur fondės sur la dėcouverte des 
vrais lois des forces mėcanigues“, kur jis duoda naujus garo 
ir apskritai dujų dėsnius, nurodo jų pritaikomybę lokomo- 
tyvų ir šiaip jau garinių vežimų judėjimui, nustato maksi- 


1) Sk. Prolėgomėnes du Mess. form. LXXI ir LXXII 

malinį jų greitį (462,4 metrų į sekundą gelžkeliuose ir 101,7 
metrų į sekundą paprastuose vieškeliuose), kalba pagalios ir 
apie galimumą pritaikinti tuos garo dėsnius ir beplaukiojan- 
tiems jūroj laivams. 

Nesitenkindamas teorija, W-is imas ir pats konstruuoti 
įvairių naujų garo mašinų modelius, išradinėja įvairiausias 
ratų sistemas (roue vive, roue accomplie, roue dynamogėne, 
roue a rails mobiles...) Iš jų ypač įdomūs ratai judo- 
mais relsais. Matydamas, kiek pinigų tenka sukišti į bet 
kurį ilgesnį gelžkelį, W is buvo sumanęs tą keblumą paša- 
linti tokia garvežimių konstrukcija, kad jie dėl važiavimo 
važiuotų geležiniais relsais, tik ne pastoviai kely padėtais 
bet sujungtais su besisukančiais ratais, taip kad garvežimis 
vieną savo relsą pravažiavęs automatiškai pasidėtų kitą, tą 
pravažiavęs pasitiestų pirmąjį ir t. tt Šiaja savo ratų judo- 
mais keliais sistema W-is norėjo visus Prancūzijos vieške- 
lius paversti gelžkeliais !). 

Antras jo išradimas — tai originalis garo generatorius bei 
pneumatogenas. Milžiniški ir gramozdiški lokomotyvų 
pečiai garui gaminti W-iui negalėjo patikti. Svarbiausių jų 
netobulumu W-is laikė tai, kad jie garui gaminti vartoja 
vien pašalinę šilimą. W-is įrodė, kad sunaudojant vidujinę 
garo šilimą galima generatoriaus talpumas sumažinti iki mi- 
nimumui ir tuo padaryti jis lengvai pritaikomas paprastiems 
vežimams. Tuo savo išradimu W-is yr padėjęs pamatą lais- 
vam važinėjimui paprastais vieškeliais ir to dėl jis galima 
pavadinti šiandieninio automobilizmo pranokėju. Tik, deja, 
j0 išradimai liko tinkamai neįvertinti. Prancūzijos valdžia, 
kuriai W-is siūlė savo gelžkelių reformos projektus, laukė ką 
pasakys apie tai Paryžiaus akademikai, o kadangi šie W-iui 
buvo nepalankūs dėl jo aštrių kritikų jų matematiškų vei- 
kalų, tatai jie savo nuomonės apie W-io išradimus lokomo- 
cijos srity neskubėjo reikšti, o įei kur ir reiškė, tai neigiama 
prasme. Tuo būdu W-io siūlomos valdžiai gelžkelių refor- 
raos liko nepriimtos. 

!) Kadangi šiandienių tankų konstrukcija remias ratų judomais rel- 
sais principo pritaikymu, tatai W-skis galima laikyti ir tankų iniciato- 


rium. Sk. apie tai p P. Chomiczo brošiūrėlę: „Hoene Wron- 
ski jako wojskowy. Warszawa, 1928, 12 psl. 

Aukščiau mes pavadinom W-į šiandienio automobilizmo 
pranokėju. Nėkiek neperdėsime ir pavadinę jį šiandienės avia- 
cijos iniciatorium. Nes tame pat savo veikale „Nouveax sy- 
stėmes de machines A vapeur“ jis sakosi turįs savo išrastą 
ir apipatentuotą valdomo aerostato modelį. Kalbė- 
damas apie tai, W-is pažymi, kad jo laikais valdomojo aero- 
stato klausimas laikyta neišsprendžiamu. W-is matematiš- 
kai sugriauja tą nuomonę, įrodydamas, kad valdomas skrai- 
dymas ore yra taip pat galimas, kaip ir valdomas plaukio- 
įimas vandeny. Jis patiekia net valdomojo aerostato ribiniam 


greičiui formulą: , 


M v=29 Va Z— P 
(22) 0 40 | 3(2 kas 


kur p yra aerostato skersinis, 0 g žemės traukimo konstanta. 

Iš tos formulos (22) jis randa, įog apskritai aerostato grei- 
tis yra proporcionalinis kubinei šakniai iš aerostato skersinio 
ir kad maksimalinis tokio aerostato greitis bus 203 metrai į 
sekundę '), bei 730,8 kil. į valandą. 

Toliau tam pačiam veikale susiduriam su dar nuostabes- 
niais dalykais: W-is kalba apie aerostatus metaliniais 
paviršiais, varomus garo įėga. Iš metalų jis renkas ge- 
ležį bei varį. Jo apskaitymu metalinės skardos vieno mili- 
metro storio tam tikslui visai užtektų. "Toks metalinis 40 
metrų skersiniu aerostatas, pripildytas vandenilio galėtų pa- 
kelti 4000 kilogramų. 

Iš šių apskaitymų sveiki matot, kad visas cepelinų klau- 
simas jau 1835 m. W-io buvo beveik visai išspręstas. Šian- 
dienė technika tepridėjo prie jų vien tik naujoviškus, patobu- 
lintus motorus. 

Laisvą susisiekimą žeme, vandeniu ir oru W-is teisingai 
laikė neapsakomos svarbos dalyku. Jis vadino jį vienu žo- 
džiu lokomocija. Tos lokomocijos dėsniams nustatyti, jos 
netobulumams pašalinti, jos reformai įvykinti W-is yra para- 
šęs net 37 didesnius bei trumpesnius mokslo veikalus. 


1) Op. c. 241--25 p. 

Kadangi šoviniai sudaro irgi tam tikrą judančių kūnų 
rūšį, tatai W-is nemaž yra pasidarbavęs ir balistikos srity, 
kaip tai liudija jo užsilikę rankraščiuose veikalai,k š. „Nou- 
velle Ballistigue ou tėorie gėnėrale des projectiles“, „Cal- 
culs pour Vaction de la poudre A canon“ ir k. 

Kaip žinom, iš savotiškų judėjimų susideda ir muzikos 
fenomenai. Savo esme jie priklauso akustikai. Besidarbuo- 
damas joje, jis netik filosofiškai yr nušvietęs balsų ir tonų 
esmę, bet ir muzikalę gamą buvo padaręs savo matematiš- 
kų tyrinėjimū objektu. Pažymėtinas čia jo surastas este- 
tiško tonališkumo dėsnis 


A (m 


1 “n m 
23) (5) =. 
kur m ir n reiškia dviejų tonų virpėjimo skaičius, 0 / 10- 
garitmą, kurio pamatu yra skaičius 2 !). 

Nesvetimas buvo jam ir kitos lizikos šakos, kaip tai ma- 
tyt iš jo rankraščių apie jo išrastus naujus areometrus, pan- 
termometrus, teleometrus, mikrometrus, pirometrus ir kito- 
kius fizikos prietaisus. Rengės jis išleisti dar ir atskirą fizi- 
kos lilosofiją, bet, deja, nesuskubo jos užbaigti. 

Netrūksta pas W-į matematikos pritaikymų net ir tokiom, 
iš pažiūros, nuo matematikos nutolusioms sritims, kaip s0- 
cialinė ekonomija. Išreiškęs malematiškais simboliais gaminan- 
čias ir veproduktyvias ekonomines įėgas, ekonomiškąjį pro- 
duktyvumą, ekonomiškąji priauglį ir kitas ekonomiškas są- 
vokas, W-is vra gavęs ištisą eilę matematiškų formulų pa- 
matiniams socialinės ekonomijos dėsniams nustatyti, iš kurių 
jis yra ištraukęs labai įdomių išvadų apie šalies turtų augi- 
mų bei mažėjimą. apie jų dalinimosi sistemas, apie iš to da- 
linimosi plaukiančias socialines pasėkas ir t. t. ?). 

Pagalios W-is yr pritaikęs matematiką net ir politiškų 
partijų kovoms apibrėžti. lis iš savo gautų matematiškų for- 
mulų yr parodęs, kaip tos kovos prie vienų sąlygų gali nu- 
vesti šalį į anarchiją, prie kitų —į despotizmą *). W-io iš- 


i YlHlenry Ch. Wronski et VEsthėtigue musicale. Paris. Ilermann, 
857. p. 

2) Sk. Adresse aut nations civilisėes. Paris, 1847, p. 19—78. 

3) Sk. Epitre secrėte a S. A. Ie prince Louis Napoleon“ Metz. 1851, 
p.5 VU. 

manymu, nėra tokio mokslo, kuris nesiduotų sumatemati- 
zuojamas. Ir juo kuriam moksle matematikos daugiau, juo 
jis, W-io išmanymu, yr pasiekęs aukštesnio laipsnio ir to- 
bulumo!). 

Taip žiūrėdamas į matematiką ir aukštai brangindamas 
jos pritaikymų universalumą, W-is ir pats buvo matemati- 
kas universalistas. Nebuvo tos matematikos šakos, kurioj jis 
nebūtų dirbęs ir net žymių išradiinų joje nepadaręs. Bet ka- 
dangi tiriamojo dalyko kiaurai nepažinus, išradimai daryti 
negalima, tatai, tuo remiantis, yra pagrindo manyti, W-į ži- 
nojus visą anų laikų matematiką. 

Turėdamas gi ją visą savo galvoje, jis buvo sumanęs pa 
rašyti ir filosofiškąją matematikos istorija, 
bet, deja, to sumanymo nesuskubo ivykinti. Paliko tik ne- 
maža medžiagos tam darbui savo istoriškame manifeste -) 
ir angliškai parašytame „įvade į matematikos dėstymą“. Šiame 
pastarame jis visą matematikos istoriją skirsto penkiais lai- 
kotarpiais. 

Pirmame (kur daugiausia pasireiškia Rytai ir Egiptas) ma- 
tematikos tiesos tirta konkrečiai, nes pačių tų tiesų ab- 
strakčiai suprasti neįstengta. Jos įjungta su tam tikrais 
gamtos bei žmogaus padarais. Pav. žinota, kad, išmatavus 
trikampio kampus ir matavimo rezultatus sudėjus krūvos, 
visuomet gaunama du stačiuoju kampu. Bet dėl ko taip yra 
ir net turi būti, to nežinota. 

Antrame (Graikijoj) susekta daug gilių abstrakčių matema- 
tiškų tiesų, bet jos dar tebuvo atskiri mokslo laktai ir netu- 
rėjo bendrų dėsnių reikšmės. Pav. į kūgio piūvių (ra- 
tilo, elipsės, parabolės, hiperbolės) ypatybes žiūrėta, kaip į 
atskiras nuo kita kitos nepriklausomas tiesas, bet tos ypa- 
tybės neapimta vienu bendra dėsniu. 

Trečiame (Vakarų Europoj) matematika Cardano, Dekarto, 
Fermato, Keplerio veikaluose yra jau pasiekus aukštų bendrų 
dėsnių, ištobulindama algebros mokslą. Bet gautieji šiame 


1 Sk. Wstęp do wykladu matematyki przez H. Wronskiego.  Wy- 
dawca L. Niedzwiecki. Paryž, 1586, p. 1 et seg. 

2, Sk. Reforme du s. h. II t. „Manifeste historigue concernant cette 
retorme du savoir humain, p. L-CCXXIII. 


27 


— 418 — 


laikotarpy matematiški rezultatai, kad ir labai bendri, visgi 
tam tikru atžvilgiu turėjo savų individualumo žymių. 
Pav. buvo rasta 3-jo ir 4-jo laipsnio lyginių šaknims bendri 
reiškiniai, bet neturėta jokio supratimo apie universalinį tų 
šaknų darymosi dėsnį ir net apie tai, ką mes šiandien 
vadinam išrūtulojimu eilutėmis. 

Ketvirtame (naujosios matematikos) laikotarpy tas uni- 
versalinis dydžių darymosi dėsnis apsireiškė pagalios Newtono- 
ir Leibnico sukurtame diferencialiniame skaičiavime. Čia tai 
matematikai, tapę mažybinių kiekio elementų viešpačiai, ga- 
lėjo jau žengti į naudingą savo mokslo pritaikymą įvairiau- 
siems gamtos apsireiškimams tirti. Nesuskaitomi to pritai- 
kymo rezultatai, ypač dangaus mechanikoj, nustebino pa- 
saulį. Bet nežiūrint tų pritaikymų vaisingumo, vienatinis 
galingas tos naujos matematikos įrankis — eilučių vartoji- 
mas, nustatytas Tayloro teorema, ilgą laiką lieka vienintelis. 
Ir tik vėliau Wallis, įvesdamas savo nesibaigiamus padaugus, 
Euleras savo netrūkstamas trupmenas, Lagrange'as savo ne 
visai vykusias analitiškas funkcijas, pastumia matematiką 
pirmyn, labiau įos ribas praplėsdami. 

Tačiau, kad ir priėjus tuo keliu aukšto tobulumo ir bendrų 
kiekio darymosi dėsnių, matematika vis dar tebelieka są- 
lyginumo (reliatyvumo) stadijoj. Tai parodo kad ir pati 
aukščiau paminėtoji kiekio darymosi priemonių daugybė. 
Dar didesnė yra matematiškų, iš vienos kitų išvesti nesiduo- 
dančių teoremų daugybė. Visa tai, W-io išmanymu, parodo, 
kad matematikai dar trūksta absoliučių principų. Juos jai 
pagaminti W-is ir laikė savo uždaviniu. 

Nuo tų absoliučių matematikos principų paskelbimo ir 
yra prasidėjęs penktasis ir paskutinysis matematikos istorijos 
laikotarpis. 

Tuo būdu pereidama iš pirmojo laikotarpio antrajin, 
matematika yra pasistūmus nuo konkretumo į abs- 
traktumą; pereidama iš antrojo trečiajin, ji yra pašokus 
nuo atskirumo į bendrumą; pereidama iš trečiojo 
ketvirtajin, ji yra pakilus nuo individualumo į uni- 
versalumą ir pagalios kad ji galėtų pereiti iš ketvirtojo 
penktajin,.ji turi pakilti nuo sąlyginumo bei relia- 
tyvumo į absoliutumą. 

IV. 


Absoliutas, absoliutumas, kaip žinom, buvo W-io idealas. 
Šiaip jau tiesa jo nepatenkindavo: jis visur ieškojo galuti- 
nos, absoliučios tiesos, išvestos iš absoliučių principų. Tas 
absoliutumo siekimas buvo W-io ir stiprioji ir drauge silp- 
noji pusė. Laikydamasis savo absoliutu pagrįsto kūrimo 
dėsnio (loi de crėation), jis matematikoj lengvai yr priėjęs 
daugybę naujų svarbių tiesų, kurių šiaipjau matematikas 
arba visai nebūtų suradęs, arba tepriėjęs jas vos po ilgų 
stūdijų ir įtempto galvojimo. W-is, remdamasis tuo kūrimo 
dėsniu, netik be vargo yr sutvarkęs visą algoritmiją ir abi 
jos dali teoriją ir techniją, bet ir geometriją ir mechaniką 
ir astronomiją ir fiziką- ir filosofiją ir teologiją ir apskritai 
visas žymiausias pasaulio realybes !). 

Bet iš kitos šalies tas absoliutumo siekimas yra nuvedęs 
kartais W-į į perdrąsius apibendrinimus, kurie, tikrumo s4- 
lygų griežtai nenustačius, vėlesnių matematikų tarpe yra su- 
kėlę rimtų abejojimų. Pavyzdžiu čia gali būti, kad ir W-io 
universalinė problema, aukščiau nurodytas pamatinis astro- 
nomijos dėsnis (14) ir kai kurie kiti dalykai. Suradus naujesniais 
laikais funkcijų, neturinčių išvestinių, kilo rimto abejojimo, 
ar bepriltaikomas toms funkcijoms net aukščiausis W-io dės- 
nis. Žinoma, atmesti tuos dėsnius A priori nebūtų moksliška. 
Jų klaidingumui nustatyti reiktų įrodyti, kad tam tikrais 
konkrečiais atvejais jie veda į klaidingus rezultatus. Bet jau 
pats faktas, kad tokių abejojimų naujesnių matematikų tarpe 
yra kilę, yra labai reikšmingas. Net ir didžiausiam W-io ger- 
bėjui šiandieną jau nevalia įo matematiškų teigimų imti be 
kritikos. Pats kritikavęs žymiausių matematikų raštus, W-is 
savo pavyzdžiu ragina ir savo raštų skaitytojus imtis griež- 
tos moksliškos jų kritikos. Jei ta kritika ir konstatuotų pas 
W-į tų ar kitų klaidų buvimą, ji betgi negali paneigti mil- 
žiniškų W-io nuopelnų matematikos mokslui. Klaidų yra 
darę ir Euleris ir Laplace'as ir kiti. Nebuvo neklaidingas ir 


!) Sk. jo: Apodietigue messianigue fondant peremptoirement la 
veritė sur la terre ou developpement gėnėtigue de toutes realitės par 
la loi de erėation. Paris, 1876, 384 p. in-4. 

W-is. Kai kurias savo klaidas jis pats yra nurodęs. Bet iš 
kitos šalies teisybė verčia mus pasakyti, kad vargiai bau 
rasis pasauly kitas matematikas, kurs tiek originalinių ir 
svarbių idėjų matematikon būt įnešęs, kiek yr įnešęs W-is. 

Jei lenkai apie Mickevičių sako, kad jis yr kentėjęs už 
milijonus, tai apie W-į drąsiai galima pasakyti, kad įis 
galvojo už tūkstančius ir už tai yra vertas didžiau- 
sios pagarbos. Deja, tie jo galvojimų rezultatai, ypač lie- 
čiantieji matematiką ir liziką, daugumoje tebėra nepaskelbti. 
Jie guli sukrauti Krokuvos Mokslų Akademijos knygyne. Tos 
Akademijos pareiga — kuogreičiausiai išleisti visus dar neiš- 
spaustus W-io matematiškus veikalus, o jei tai susyk pada- 
ryti nebūtų galima, tai pradėti leisti dalimis bent pačius 
žymesniuosius. Įvykęs pernai W-io 150 metų gimimo jubi- 
liejus duoda kaip tik geros progos tam darbui pradėti. Ar 
Krokuvos Mokslų Akademija tą savo pareigą supras, negaliu 
pasakyti. Aš žinau tik tiek, kad visų matematiškų W-io vei- 
kalų išleidimas turi šiandien mokslui pirmaeilės svarbos. 
Suprato tai garsi Hermanno firma Paryžiuj, išleisdama visus 
seniausius matematiskus W-io veikalus. Bus tikra gėda, jei 
Krokuvos Mokslų Akademija, kaip Puškino „Šykstusis Raitelis“, 
pasitenkins vien W-io veikalų saugojimu. 

Iš to, kas aukščiau buvo pasakyta, tariuos Tamstos, jei 
nepilnai, tai bent dalimi būsit pažinę W-į, kaip pirmaeilį 
matematiką. Nūn tenka dar bent trumpai nušviesti klausi- 
mas, dėl ko W-is pas bendralaikius nėra radęs pripažinimo. 
Tam buvo keletas priežasčių. 

Pirmiausia — tai W-io moksle užimtoji nauja pozicija. 
Savo svarbiausius matematiškus išradimus jis rėmė netiek 
matematiškais, kiek aukštesniais filosofiškais pagrindais, im- 
tais daugiausia iš kritiškos Kanto filosofijos. Prancūzai gi, ypač 
anų laikų Paryžiaus matematikai, tos filosofijos nežinojo ir 
nesuprato. Iš čia jie ir prikaišiojo W-iui, kad jis savo mate- 
matiškas tiesas darąs galvosūkiais, nes patiekiąs be mate- 
matiškų įrodymų. Priekaištas neteisingas, nes kas yr kiek 
dirbęs matematikoj, tas žino, įog įrodinėti kiekvieną mate- 
matiškąjį išvadžiojimą nėra galima. Čia užtenka nurodyti tik 

kelias, kuriuo riauji rezultatai prieita ir kuriuo eidamas 
kiekvienas matematikas tų rezultatų gali prieiti. Pas W-į jo 
tilosofiški keliai visuomet esti nurodomi. 

Antra W-io nepasisekimo priežastis — tai į0 kietas, per 
griežtas būdas. Užsigavęs sykį tuo, kad prancūzai matema- 
tikai tinkamai neįvertino įo aukščiausiojo matematikos dės- 
nio, jis per visą savo gyvenimą juos niekino, laikydamas 
nemokšais, smarkiai kritikuodamas jų moksliškus veikalus. 
Tiesa, tose savo kritikose nuo objektyvios tiesos jis nenu- 
krypdavo, tačiau nurodinėdamas jų klaidas, juos nuo savęs 
galutinai atstūmė. 

Trečia—tai dažnai pas W-į pasitaikąs painiojimas mokslo 
klausimų su filosofijos ir net politikos dalykais. Pav. savo 
svarbiausius išradimus astronomijoj jis yra išdėjęs ne moks- 
liškame traktate, bet atvirame laiške rusų carui Mikalojui I 
ir kunigaikščiui Čartoryskiui. Savaime aišku, jog tikri moks- 
lininkai nė vieno tų laiškų nėra skaitę. Vadinas, kelias 
naujoms tiesoms skelbti W-io buvo pasirinktas nevykęs. 

Kitur, kaip šit savo derybose su Londono matematikais, 
W-is tyčia pakišo jiems klaidingą formulą, norėdamas ištirti, 
ar jie tą klaidą suras. Šiems klaidą suradus, W-is netik 
neatsiprašė, bet dar labiau išniekino juos, išvadindamas 
„žąsiukais“ (oisons). Einant šitokiu keliu W-iui, žinoma, 
sunku buvo rasti simpatijų ir pasitikėjimo mokslo pasauly. 

Tačiau tos ir panašios W-ic žmogiškos silpnybės negali 
nustelbti tikrų W-io nuopelnų matematikos srityje. 

Jis visuomet pasiliks didis, nes pirmutinis buvo tikras 
matematikas filosofas. į 

Jis pasiliks didis, nes visas tyros ir pritaikomos malte- 
matikos šakas buvo kiaurai iš pamatų ištyręs. 

Jis pasiliks didis, nes daugybę svarbiausių matematikos 
klausimų savo naujais metodais yra išsprendęs ir daugybė 
matematiškų išradimų matematikos mokslą praturtinęs. 

Jis pasiliks didis, nes šalia giliausio mokslo, jis turėjo ir 
giliausį tikėjimą, kaip tai matyt iš to, kad jo rankraščiai 
dažnai yra užbaigti krikščioniška keturių raidžių A M. D. G. 
emblema, kas reiškia ad majorem Dei gloviam. 

Jis didis tuo, kad visą savo gyvenimą mokslui buvo pa- 
aukojęs, dirbdamas nesykį labai sunkiose materialinėse sąlv- 
gose. 

Jis didis dar ir tuo; kad mokslą yra aukščiau pastatęs už 
tautybę, nes kad ir buvo karštas lenkas patriotas, tačiau savo 
veikalus rašė svetima prancūzų kalba, lenkiškai nė vienos 
mokslo stūdijos nepaskelbdamas. 

Tuo aš ir baigiu savo pranešimą apie W-į, kaip matema- 
tiką. Jis, žinoma, toli gražu nepilnas ir netobulas. Trumpoj 
paskaitoj vispusiškiau sucharakterizuoti W-io matematiški 
nuopelnai buvo beveik negalima. 

Aš būčiau tikrai laimingas, įei jūsų tarpe, jauni klausy- 
tojai, atsirastų bent vienas, kurs W-io pavyzdžiu pasiryžtų 
visą savo gyvenimą paaukoti mokslui ir tuo patarnauti ne 
tik Lietuvos garbei, bet ir visos žmonijos naudai. 

W-is, kaip jau žinom, buvo karininkų profesijos. Bet 
jis suprato, kad anais laikais kardu Lenkijos nepakels ir jai 
laisvės prarastos neatgaus. Tatai remdamasis evangelijos 
žodžiais: „pažinkite tiesą, ir ji jus atvaduos“, W-is ir pasi- 
ryžo visą savo gyvenimą paaukoti — pilnai, absoliučiai 
tiesai pažinti. Šis W-io pavyzdys įsidėmėtinas ir mums 
lietuviams. Kardu, ginklais mes Lietuvą garsią nepadarysim, 
bet giliu galvojimu, aukštu mokslu, kilnia kūryba mes ga- 
lim tarti pasauliui savo žodį. Tik čia visiems, o ypač jums, 
mieli jaunuoliai, reikia giliai atmintin įsidėti, kad tas žodis, 
dėl to, kad naujas, negali būti skolintas iš senų Markso 
ar Lenino raštų. Jis tur eiti iš jūsų jaunos dvasios, iš karšto 
noro daryti gera savo broliams, žadinti juose gerų jausmų, 
pamilti absoliučią tiesą ir, W-skio pavyzdžiu, visiškai jai 
pasiaukoti. 


Du didžiausiu slavių filosofu — 
VI. Soloviovas ir J. M.Hoene-Wronskis'). 


J. M. Hoene-Wronskis yra miręs rugpiūčio 9 d. 1853 m. 
Tais pat 1853 m. sausio 28 d. yra gimęs didžiausias rusų min- 
tytojas VI. S. Solovjovas. Jei pripažinsime, kad garsiausi 
žmonės, kaip ypatingi Dievo išrinktiniai, yra siunčiami šin 
pasaulin ypatinga Jo valia, tai norom-nenorom teks pripa- 
žinti, kad ir šis chronologiškas sutapimas toli gražu nėra 
aklo atsitikimo padaras. 


" Straipsny „Šalin siauraprotystę“ esam nurodę, kiek pikta padaro 
žmonijai mintytojai savo siauromis pažiūromis į pasaulį. Taigi kas ieško 
pilnos, plačios, gyvos tiesos, turi eiti visašališkų, plačiapročių galvotojų 
pėdomis, o nuo siaurapročių būti kuotoliausiai. Nes skirtumas tarp 
vienų ir kitų yra tas, kad pirmieji ieško gyvos išminties, antrieji 
tenkinas vien šaltu mokslu; pirmieji stengias savo tyrimuose pri- 
eiti pirmą viso ko priežastį, antrieji dažniausiai tą priežastį 
arba visai atmeta, tenkindamies anirykščių priežasčių tyrimu, arba pa- 
žinę pirmą priežastį, ignoruoja antrykščias. Pirmieji rūpinas viską są4- 
žiningai sutraukti plačion sintezėn ir to dėl atsižvelgia į visus jiems Ži- 
nomus faktus; antrieji tenkinas kurį vieną klausimą išsprendę kurią 
vieną laktų kategoriją išaiškinę ir iš to siauro matymo kampo stengias 
viską aprėpti. Tarp siaurapročių ir plačiapročių mintytojų yra beveik 
tas pat skirtumas, kaip tarp eretikų ir tikrų katalikų. Katalikas jau lai 
fide explicita, jau tai fide implicita pripažįsta visas Dievo 
apreikštas tiesas. Eretikas — tų tikėjimo tiesų sritį savavališkai su- 
siaurina: vienas priima, kitas atmeta. To dėl, kaip daug yra eretikų, 
taip dar daugiau siaurapročių mintytojų; tuo tarpu tikrų plačiapročių 
mintytojų tėra vos nedidelis būrelis. Jin priklauso: Aristotelis, Plato- 
nas, šv. Augustinas — iš senovės mintytojų, šv. Tomas Akvinietis, De- 
kartas, Leibnizas — iš vėlesniųjų ir Hoene- Wronskis ir Solovjovas 
— iš naujesniųjų. Ypač tuodu pastaruoju yra verta kiekvienam 
mūsų inteligentui pažinti, nes, remdamies visais savo pranokėjais, pa- 
tiekia taip plačią ir aukštą krikščionišką pažiūrą į pasaulį, kad joje ga- 
lima rasti beveik visų svarbiausiųjų klausimų išsprendimą. To dėl ir 
drįstu paduoti čia skaitytojams bent trumpą žinutę apie tuodu slavių 
filosofu, turinčią ne kritišką, bet vien informacinį pobūdį. Sis 
straipsnis pirmiausia buvo parašytas rusų kalba ir įdėtas laikraštin „Putj“ 
(1903, N 12) vardu: „Polskiį predšestviennik VI. S. Solovjova J. M. Hoene- 
Wronskij“. Čion dedamas sutrumpintoj formoj. 

Ar žinojo VI. Solovjovas apie Hoene-Wronskį ir jo 
viską apimančią filosofiškąją sistemą, mes tikrai negalim pa- 
sakyti. Tačiau kad abu kalbamuoju filosofu teoretiškosios ir 
praktiškosios filosofijos klausimais yra priėję nesyk, kad 
ir įvairiais keliais, tų pačių arba bent visai artimų išvadų 
ir įsitikinimų, šiandieną dėliai to negali būti jokios abejonės. 
Artimesnis su VI. Solovjovo ir H. Wronskio veikalais apsi- 
pažinimas tai visiškai patvirtina. Žemiau mes dedame aškių 
to dalyko įrodymų. Štai jie. 

i. Kaip žinoma, VI. Solovjovas į savo filosotiškosios siste- 
mos pagrindą yr paėmęs absoliutaus principo, kaip esa- 
mojo, sąvoką (poniatije absoliuinavo načala, kak suščavo), 
Tas pat reikia pasakyti ir apie filosoliškąją Wronskio siste- 
mą. Lenkų filosofas netik visas savo smulkesnes išvadas, bet 
ir visus savo: išradimus tyrųjų mokslų (matematikos, astro- 
nomijos, fizikos ir k.) srityje laikė tiesiog logiškomis pasė- 
komis, savaime plaukiančiomis iš jo atrastos absoliuto idė- 
jos. Galutiną išaiškinimą klausimo apie tai, kas yra abso- 
liutas, Wronskis laikė visų didžiausiu savo išradimu. Dėliai 
to ir savo lilosofiškajai sistemai jis yra davęs vardą: „Messi- 
anisme ou philosophie absolue“. Wronskio išmanymu, jo- 
absoliučioji filosofija esanti galutinas žmogiškosios min- 
ties užbaigimas. Toliau jau nėra kur beeiti. Absoliučioji gryna 
tiesa, kiek ji žmogui yr prieinama, jau atrasta; taigi būsi- 
moms mintytojų kartoms belieka vien tik plėtoti, aiškinti ir 
imti visokeriopo teoretiškojo ir praktiškojo žmogaus triuso 
pagrindu. Įdomu, kad ir VI. Solovjovas savo gyvenimo pabai- 
goį panašiai protavo, tvirtindamas, kad dabar „sunku ką- 
nors tikrai nauja pasakyti“!). 

2. Apie filosofiškąją VI. Solovjovo sistemą Bulgakovas?*) 
taip sako: „Filosofijos istorijoj visai negalima rasti filoso- 
fiškos sistemos, kuri būtų taip visašališka, kaip solovjoviškė : 
nekalbant jau apie tai, kad visa naujausioji filosofija, pra- 
dedant Dekartu, pasirodo vien reikalinga jai prieranga, nėra 
nei vieno didesnio filosofiško bei religiško mokslo, kuris ne- 


1) Sk. jo „Tri razgovora“. 
3, Bulgakovas: Ką duoda dabartinei sąmonei VI. Solovjovo filoso- 
Tija? Voprosy filosofii i psichologii, 1903 m. 


— 445 — 


būtų sunaudotas, kaip medžiaga šiai visašališkajai sistemai: 
graikų filosofija, apvainikuota Platonu ir neoplatonikais, bu- 
dizmas ir krikščionystė, kabalistiškoji filosofija, visam kam 
čia nustatyta atatinkamoji vieta“. 

Tas pat reikia pasakyti ir apie Wronskį. Jo sistema, kad 
ir skiriasi savo forma, bet nei kiek neapsileidžia solovjoviškei 
savo platumu. Visam kam įoje paskirta savo vieta: ir Die- 
vui ir žmogui, dvasiškam ir žemiškam gyvenimui, filosofiš- 
koms ir religinėms sistemoms, tikybos dogmoms ir mokslų 
tiesoms, proto kombinacijoms ir aiškiems faktams, dailei ir 
politikai, net ir dorinio sugedimo ir žmogaus paklydimų sri- 
tis ir ta aiškinama aplamais dėsniais. Gana peržiūrėti 
Wronskio filosotiškus veikalus, k.š. jo Nomothėtigue, Pro- 
lėgomėneės du Messianisme, Retorme du savoir 
humain ir k. kad įsitikintumėm, jog visa, kas aukščiau 
pasakyta, yra tiesa. VI. Solovjovas teisingai yra pavadinęs 
savo sistemą „pilnutinio žinojimo lilosofija“ (filosofija ciel- 
navo znanija). Wronskis savo veikalais stengės įrodyti, kad 
jo filosotiškoji sistema netik duoda įam galimumo aprėpti 
visą mokslų sritį, bet ir eiti dar toliau ir kiekvienoje mok- 
slo šakoje daryti naujų moksliškų išradimų. 

3. Lygiai, kaip ir VI. Solovjovas, Wronskis buvo netiktai 
įsitikinęs spiritualistas ir giliai tikis krikščionis, bet ir labai 
dievobaimingas žmogus. Tai įrodo tiek jo daugingi veikalai, 
kuriuose jis apie Dievą ir tikėjimą kalba su didžiausiu nuo- 
lankumu, tiek ir daugelis jo rankraščių, pažymėtų kiekvie- 
nam apšviestam katalikui gerai žinoma anagrama: A.M.D.G. 
kas reiškia: Ad majorem Dei gloriam. Taigi aišku ir supranta- 
ma, kad tikėjimas ne tik nepašalinamas iš filosofiškosios Wron- 
skio sistemos, bet anaiptol, įeina jon, kaip ir pas Soloviovą, 
kaip reikalingas ir net svarbiausis elementas. Anot Solovio- 
vo tikroji filosofija turi būti „viską apimanti“, t. y. būti 
pilnutinė tyrojo mokslo, teoretiškos filosolti- 
jos ir tikros teologijos sintezė. Lygiu bū- 
du ir Wronskis savo mesianizmą apibrėžia kaip „Union 
finale de la philosophie et de la religion, 
constituant la philosophie absolute“ '). Užtat 


1) Cir. Prolėgomėnes du Messianisme, 64 p. et alibi passim. 

nenuostabu, kad abu tuodu slaviškuoju filosofu labai domėjos 
religijos klausimais aplamai, o ypač Vakarų ir Rytų bažny- 
čių susijungimo klausimu. Kaip ir Solovjovas, Wronskis aiš- 
kiai matė to klausimo išsprendimo sunkumą; tačiau nelaikė 
jo neišsprendžiamu: anaiptol, tikėdamas galutinu teisybės 
žemėį laimėjimu, jis tikėjo ir galutinu bažnyčių susijungi- 
mu ir todėl dažnai savo veikaluose tą klausimą įudino!), 
nors ir negvildeno jo taip išsamiai ir su tokiu dalykų paži- 
nimu, kaip tai yr daręs Solovjovas savo „Didžiajame ginče“, 
„La Russie et V'Ėglise universelle“ ir kitur. Be to tarp So- 
lovijovo ir Wronskio buvo čia ir principinio skirtumo: mat 
pravoslavijoį gimęs, augęs VI. Solovjovas linko visa siela 
katalikų Bažnyčion, o katalikystėje gimęs, augęs ir gyvenęs 
Wronskis ateities Bažnyčia laikė pravoslaviškąją, nes ji at- 
rodė jam labiau branginanti krikščioniškąją žmogaus laisvę 
ir nėsanti tiek nugrimzdusi misticizman, kaip katalikiškoji. 
Šis Wronskio kaltinimas yra neįrodytas, jo pažiūra siaurai sub- 
jektyvė ir vienašališka. Platesnę tos pažiūros kritiką žiūr. 
lenkiškame Wronskio „Prolegomenų“ vertime II t.62—63 psl. 

4. VI. Solovjovas tam tikram žmonijos doriškojo sutvar- 
kymo išsiplėtimui yra pripažinęs tris aukščiausius tarnavi- 
mus: aukščiausiojo kunigo, karaliaus ir pranašo. Anot Solov- 
jovo „tikrasis pranašas yra visuomenės veikėjas, visai nepri- 
klausomas ir nieko iš šalies nesibijąs“ *); jo pašaukimas—būti 
„visuotinosios laisvės skelbėju“, tačiau taja sąlyga, kad toji 
laisvė būtų pasiekta „vidaus heroizmu“. Tąja prasme Solov- 
jovas ir pats save laikė pranašu. | visą savo literatiškąjį 
besidarbavimą jis žiūrėjo vien, kaip į tarnavimą Dievui, vyk- 
dymą Dievo valios krikščioniškuoju heroizmu. „Dievo valią 
vykdydamas“, garbus rusų filosofas per visą savo gyveni- 
mą nepaliovė žodžiu „deginęs žmonių širdis“, visai ne- 
žiūrėdamas to, kaip tą jo žodį priims įvairūs „staugiančiojo 
ir kriuksinčiojo“ pseudo-patriotizmo atstovai. 

Wronskis šiąja kryptim irgi labai panašus Solovjovui. 
Pripažindamas, kad žmonijos doriškąjam sutvarkymui ne- 
užtenka dviejų esamųjų draugijų: įjuridiškosios, t. y. 


!) Cfr. Prolėgomėnes du Messianisme, 496—500 p. 
2) Cfr. VI. Solovjov, Opravdanije dobra, 477 p. 


— 427 — 


valstybės ir etiškosios, t. y. bažnyčios, Wronskis toly- 
džio nurodinėjo reikalingumą trečios draugijos — mesia- 
niškosios, kurią jis vadino „absoliučiąja ūnija“ (Union 
absolue). Wronskio išmanymu, toji draugija, susidedanti iš 
įvairių civilizuotų tautų žymiausių vyrų, būtų lyg. kaip ir 
„organizuotoji pranašybė“. Toji draugija turėtų vesti tautas 
pažangos keliu geresnėn ateitin, nurodydama aukščiausius ir 
galutinus žmonijos žemėį gyvavimo tikslus. Wronskis manė, 
tąją draugiją įkurti Apveizda yra skyrusi slavių tautas, o Ru- 
sija turinti būti tos „absoliučios unijos“ globėja. 

Būdamas tvirčiausiai įsitikinęs visišku savos filosotiškosios 
sistemos tikrumu ir pripažindamas ją galint išspręsti netik 
metaliziškus ir moksliškus, bet ir politiškus klausimus, Wron- 
skis, nesant „absoliučios unijos“, laikė savo pareiga kreiptis 
savo vardu į įvairius pasaulio valdovus ir Europos visuo- 
menės atstovus su patarimais, kas reikia daryt beveik visur 
tuomet Vakarų Europoj įsigalėjusiam revoliuciniam judėji- 
mui pašalinti. Tatai rašė atvirus laiškus Popiežiui Leonui 
XII, carui Mykalojui I, kunigaikščiui Čartoryskiui ir kitiems. 
O kai su širdies skausmu įsitikino, kad jo kaip nepripažinto 
pranašo balsas pasilieka Europos visuomenėje šaukiančiojo 
tyruose balsu, jis dažnai kartodavo, taikindamas sau šias Ši- 
lerio eiles: 

Dein Orakel zu verkūnden 
Warum warlest du mich hin 
In die Stadt der ewig blinden?.. 

5. Pagalios Wronskis, lygiai kaip ir Solovjovas, buvo įsi- 
tikinęs slavofilas. Tautiškas Rusijos klausimas, klausimas 
apie istoriškąjį rusų tautos ir valstybės pašaukimą, labai 
Solovjovui rūpėjęs ir paraginęs ji parašyti nevieną apie tai 
straipsnį, interesavo taip pat ir Wronskį. Su tuo klausimu 
susitinkame jau Wronskio veikale „Prolėgomėnes du Messia- 
nisme“, kurio pilna antraštė yra išreikšta žodžiais: „Le destin 
de la France, de V'Allemagne et de la Russie“ ir kaikuriuose 
vėlesniuose jo veikaluose. Greta su šiuo Wronskis kaip len- 
kas, žinoma, domėjos ir istoriškuoju Lenkijos pašaukimu. 
Savo pažiūrą į tą dalyką jis yr išdėjęs atvirame laiške ku- 
nigaikščiui Čartoryskiui. Wronskio išmanymu, lenkai tegali 

pasiekti savo istoriškąjį pašaukimą, eidami vien ramios civi- 
lizacijos keliu, nekeldami jokių maištų prieš valdžias, tarp 
kurių Lenkija buvo padalinta. Nes viltis atgauti Lenkijos 
nepriklausomybę ginklu esanti apgaulinga 
(espėrance illusoire) !). 

Wronskis gerai žinojo, kad lenkų emigrantų pažiūros yra 
visai priešingos, to dėl neneigdamas, kad revoliucinis judėji- 
mas yr užliejęs netik visą Europą, bet net ir kai kurias 
Azijos valstybes, k. š. Persiją ir Turkiją, jis klausia: „Ar, 
tamsta, tiki Rusiją žlugsiant“? Ir tuojau kategoriškai atsako: 
Ne! Nes, anot Wronskio, Rusija esanti pačios Apveizdos pa- 
likta, kad Dievo vardas ir idėja nepranyktų pasauly. 

Suprantamas dalykas, kad toks kategoriškas lenkų emi- 
gracinės partijos revoliucinių svajonių pasmerkimas iš vie- 
nos šalies, o iš kitos — toksai gilus tikėjimas į Rusijos ne- 
įveiktinumą ir aukštą jos istoriškąjį pašaukimą — buvo pa- 
kaktina priežastis, kad Wronskio vardas lenkų tarpe taptų 
nepopuliariausis. 


1) Ouelles sont donce, me demanderez-vous eniin, Prince, ces mys- 
terieuses destinčes de la Pologne? Je vais avoir I'honneur de les dė- 
voiler A Votre Altesse. 

Avant tout, permettez moi, Prince, de EE gue, pour arriver A 
Vaccomplissement de ces destinėes de la Pologne encore inconnues au- 
jourd' hui et les seules propres au salut de notre patrie, toute violence, 
surtout toute rėvolte des nations slaves contre leurs souverains res- 
pectils, doivent dėsormais ėtre ecartėes religieusement. La legale sou- 
mission politigue est la seule voie praticable pour arriver aux desti- 
nėes dont il s'agit. Bien plus, les procėdės gui conduiront A ces des- 
tinčes doivent sexercer au grand jour; toutes dėmarches occultes ne 
pourraient (ue nuire au libre developpement du progrės public gu'il 
faudra suivre. 

En outre, il faut renoncer sincėrement A Vėspėrance illusoire gue, 
dans la prėsente tourmente revolutionnaire, surtout dans la conflagra- 
tion universelle gui pourra en rėsulter, et gu'il faudrait consėguement 
chercher A provocuer, Vindėpendance de la Pologne surgira au milieu 
de ces ruines politigues. 

2) Kaip matyt iš kitų vietų — W. kalba ne apie biurokratiškąją Ru- 
siją, bet apie Rusiją atgimusią per tikrą mokslą ir tikrą tikėjimą. 

3) „Non, comme A la suite de linvasion de Napolėon gui trainait 
aussi avec lui UEurope entiėre, la Russie sortirait victorieuse de cette 
lutte en aparence inėgale. Et voulez-vous savoir pourguoi? Parce gue 
la Providence a formė et constituė la Russie telle, guelle est, pour ne 

as laisser effacer sur la terre le nom et Vidėe de Dieu... Remarguez, 

rince, g4u'il suffit de croire en Dieu pour comprendre gu'il ne saurait 
paž en So autrement“ (Epitre A S. A. le prince Czartoryski 
p. — 21). 

Aukščiau paduotosios ištraukos, rodos, gana aiškiai pa- 
rodo, kad žingeidus skaitytojas Wronskio veikaluose gali 
rasti nemaža įdomių ir žinotinų minčių. Aukščiau mes esame 
nurodę, kad filosofiškoji Wronskio sistema ir savo pama- 
tiniu punktu ir savo pilnumu ir panašumu besprendžiant 
bažnytinius ir. apskritai slaviškuosius klausimus, turi didelio 
panašumo į filosofiškąją VI. Solovjovo sistemą. Mes esam 
giliai įsitikinę, kad geriau ištyrus ir sulyginus tiedvi sistemi 
tamsios jų pusės galėtų paaiškėti iš viena antrosios ir at- 
virkščiai. 

Sulyginamasis tų sistemų tyrimas priklauso ateičiai. Ta- 
čiau, kad tas tyrimas būtų galimas, reikia, kad būtų kritiškai 
atspausdintas pilnas Wronskio veikalų rinki- 
nys. Krokuvos Mokslo Akademija, kaip matėm, tuo darbu 
ikšiol neužsiima. Ar negalėtų pradžią šiam svarbiam darbui 
padaryti naujai įkurtoji Vilniaus „Towarzystwo Przyjacio! 
Nauk“? Jei pati viena ta draugija ir neįstengtų išleisti visų 
Wronskio veikalų, tai jau vienu to klausimo pajudinimu 
užsipelnytų nemaža garbės, nes jos žodis, rasit, sujudintų ir 
kitas Krokuvos ir Varšuvos apsileidusias mokslo draugijas. 
Kadangi Wronskio veikalai visi rašyti nelenkiškai ir turi 
svarbos visoms mokslo įstaigoms, tai mums matos, beni 
tame dalyke, prie vilniškės lenkiškos „Mokslo prietelių drau- 
gijos“ galėtų prisidėti ir mūsiškė „Lietuvių Kat. Mokslo 
Akademija“. Ypač šiuo tautiško šovinizmo laiku įsigilinimas 
veikaluosna tokio plačiapročio filosofo, kaip Wronskis, pa- 
stačiusio mokslo meilę aukščiau už siaurus tautiškus polo- 
nizmo idealus, būtų, mūsų išmanymu, labai naudingas, jei. 
ne sukietėjusiems savo litvofobijoj mūsų endekams, tai bent 
visiems geros valios Lietuvos lenkams |). 


1) Sk. „Draugijos“ 1907 m. 9 nr-į. 


Kun. D-ras Luigi Cerebotani. 
(1847 —1928). 


Laikrašty „Muenchencr Neueste Nachrichten“ 288-me 1928 
m. radom šią liūdną žinią: 

„Iš Veronos atėjo pranešimas, kad š. m. spalių 19 d. 
vakare yra miręs monsignoras prof. d-ras Luigi Cerebotani. 
Garsus šis mokslininkas ilgai gyveno Muenchene ir čia įvai- 
riuose visuomenės sluoksniuose plačiai buvo žinomas. 

Mažo ūgio, akin puolančia galva, gyvais, pietų gyventoją 
išduodančiais veido bruožais, banguojančiais žilais plaukais 
jis kreipdavo į save kiekvieno praeivio dėmesį. 

Gimęs Lonatoj 1847 m. sausio 11 d., jis savo jaunystę 
praleido Veronoj, kur rugsėjo 7 d. 1369 m. buvo pašvęstas 
kunigu. Kiek vėliau, gaves teologijos ir lilosofijos daktaro 
laipsnį, jis iki 1873 m. ėjo įvairias pareigas Vatikane. 1877 m. 
tapo kardinolo kunigaikščio Hohenlohės sekretorium ir vie- 
nos tarptautinės auklėjamos įstaigos vedėju. 1883 m. grįžo 
Veronon ir čia per penkerius metus profesoriavo vietos 

seminarijoj. 1889 m. drauge su Apaštališkojo delegato titulu 
gavo pareigą būti Muenchene gausingai gyvenusių italų 
sanytoju. 

Šalia tų grynai kunigiškų darbų monsignoras Cerebotani 
užsiiminėjo ir tyru mokslu, ypač fizika. Šioj srity daug jis 
yra įvykdęs įdomių eksperimentų ir padaręs nemaža svarbių 
išradimų. Savo išrastam prietaisui, kuriuo buvo galima tele- 
grališkai persiuntinėti ne vien raštą, bet ir vaizdus, jis jau 
prieš 20 metų buvo paėmęs valstybinį patentą, tik nepatogios 
aplinkybės neleido jam tą savo išradimą įvesti -praktikon. 
Be šio jis buvo išradęs teletopometrą bei universališkąjį 
geodėtiškąjį aparatą, autotelemetorografą, spiralografą, tele- 
autogralą, įvairius multipleksinius aparatus, elektriškąjį laik- 
rodį be vielų, automatiškąjį telefonų įtaisymą ir k. 

Nemaža išleido jis ir veikalų, kuriuose daugiausia apra- 
šinėjo savo išradimus. Rašė jis ir religinėmis temomis. Mie- 
lai laikydavo paskaitas Muencheno Politechnikos, Žurnalistų 
ir Rašytojų draugijose, kurių jis yra buvęs narys. Nesišalino 
ir nuo bendresnės reikšmės literatūros klausimų. 

Turėjo jis pasisekimo ir Paryžiuj, kur skaitė apie savo 
naujus išradimus, k. š. apie telegrališkąjį vaizdų persiuntimą, 
apie aparatą bevielių telegramų paslapčiai užtikrinti, apie 
minų sprogdinimą, apie sustojimo signalų statymą gelžkeė- 
liuose. Paryžiaus specialistai tais jo išradimais labai domė- 
jos. Kad ir nepavyko jam įvesti juos praktikon, tačiau įie 
pažadino ne vieną ieškoti praktiškojo jų pritaikymo. 

Monsignoras Cerebotani buvo Popiežiaus Mokslų Akade- 
mijos tikrasis narys ir Vokiečių Muziejaus komisijos nuola- 
tinis narys. Tame muziejuj sudėti kun. Cerebotanio išrasti 
aparatai. Dėliai savo malonaus būdo mirusysis mokslininkas 
buvo aukštai gerbiamas visų, su kuo tik susidurdavo“. 


II. 


Iš to, kas aukščiau pasakyta, matom, jog a. a. kun. Cerc- 
botani yra buvęs gilus fizikos tyrėjas. Bet drauge jis buvo 
geras ir scholastiškosios filosofijos žinovas. Visą pastarąjį 
15-0s metų laikotarpį jis užsiiminėjo šiandienės lizikos ir 


= šis 


senos scholastiškosios filosofijos susintezinimu. Jo norėta mūsų 
dienų fizikos principai nušviesti tomistiškosios metafizikos 
šviesa. Savo mintis tuc dalyku jis išdėjo savo pastaruose 
pašnekėsiuose (Soliloguien): I Mein individuelles Da- 
sein 1915, II ir III Das Problem der Materie, 
1916—1917, IV Wissenschaft und Mystik, 1922. 
Visi šie veikalai yra išėję Muenchene. Juose išdėta pagrindai 
naujai moksliškajai ontologijai ir kosmologijai. Autorius skina 
čia kelius ne vien fizikai, bet ir pačiai tomistiškajai metafi- 
zikai. Pagailestavęs, kad šiandieniai mokslininkai teužsiima 
vien materijos apsireiškimų tyrimu, jis teisingai pastebi, kad 
jie visai nežino, nei kas yra materija. Nes materijos 
apsireiškimai, jo įsitikinimu, tėra vien jos matomybė 
(Sein-Schein), o ne jos tikrenybė (Sein). Iš kitos šalies tam- 
sokai scholastikų materiae primae sąvokai jis teikia 
konkretesnio turinio, laikydamas ją tuo, ką šių dienų fizika 
vadina enėrgija. Iš tos energijos jis išveda ne tik įudė- 
jimą ir nejudėjimą bei rimtį, betir pačią erdvę!). 
Tuo būdu šita kun. Cerebotanio pažiūra į erdvę beveik su- 
tampa su garsaus Einšteino teorija, tvirtinančia, kad erdvės 
tik ten teesama, kur yra materijos. 


Laikydamas materialinės gamtos apsireiškimus vien .mate- 
rijos matomybe, kun. Cerebotani stato drąsų tvirtinimą, kad 
materijos judėjimo matomybei tikrumoje bei mūsų juti- 
mams neprieinamoje energijos esmėje gali atitikti ne judė- 
jimas, bet rimtis. Tuo remdamasis jis nemato negali- 
mumo ir tame, kad matomam žemės judėjimui aplink saulę 
tikrumoj bei viršjutiminiame energijos pasauly gali atitikti 
ne judėjimas, bet rimtis, kitaip sakant, žemė gali ir nejudėti, 
nors mūsų akims ir atrodo judanti. 

Pastarasis autoriaus pašnekėsis „Wissenschalt und Mystik“ 
susideda iš trijų dalių: pirmojoj kalbama apie „gamtą ir 
gamtamokslį“,antrojoj—apie „ontologiškuosius elementus elek- 
tros apsireiškimuose“ ir trečiojoj—apie „materiją ir dogmą“. 


„) In meinem Denken thronte immerwahrend die Idee, dass die 
Welt Energie sei und Iolglich, dass auch die Bedeutung von Ruhe 
und Raum in dem Begriif Energie zu suchen sei. Soliloguien II, 6.S. 

Visose jose yra išreikšta daug įdomių minčių, apie kurias 
vietos trūkumas neleidžia mums čia plačiau kalbėti. 

Turim tik pažymėti, kad kun. Cerebotanio „Pašnekesiai“ 
yra gana sunkiai paskaitomi. Nevienas sakinys, norint gerai 
suprasti, tenka po du, triskart skaityti. Mat, norėdamas išdėti 
savo mintis kuo trumpiausiai, gerb. mokslininkas vienan sa- 
kinin sudeda daug minčių. Iš kitos šalies laikydamas savo 
skaitytojus aukštais inteligentais, jis daug dalykų, reikalingų 
paaiškinimo, palieka neišaiškintų. Tačiau, kas apgalės jo raš- 
tus, ras juose ne vieną brangią minties perlą. Dėliai to 
kun, Cerebotanio „Pašnekesius“ rekomenduojam kiekvienam 
inteligentui katalikui, ypač gerb. ontologijos ir kosmolo- 
gijos profesoriams ir studiozams. 

“ Tesie garbė šiam kunigui — mokslininkui! Tešviečia jis 
savo pavyzdžiu ir mūsų jaunai dvasiškijai!..!) 


1) Sk. „Ryto“ 1928 m. 246 n-rį. 


Liudvikas Pasteuras. 
(1822 — 1895). 


1922 metų gruodžio 27 d. sukako lygiai šimtas metų nuo 
garsaus prancūzo mokslavyrio L. Pasteuro gimimo. Netur- 
tingų tėvų sūnus, Pasteuras savo energija ir pasišventimu 
laimingai išėjo mokslus ir 1848, teturėdamas vos 26 metus, jau 
buvo paskirtas fizikos mokytoju Dijono liciejuje. Po dvejų 
metų matom įį chemijos prolesorium Strassburge, o 1854 — 
Lille. Per dešimtį metų (1857—1867) veda jis aukštąją mo- 
kyklą (Ecole Normale), kaip jos direktorius. Be to chemijos 
mokslą 1863 m. dėsto dailės mokykloje, o 1867 — Sorbonoje. 
1881 metais lieka išrinktas Paryžiaus mokslo akademijos na- 
riu. Ši garbė tenka jam už moksliškus nuopelnus fizikoj ir 

organiškoį chemijoj. Savo vynrūgščio sudėties tyrimais deda 
jis pamatus stereochemijai. 1857 m. paskelbia savo gyvybi- 
nę fermentacijos teoriją, o 1867 m. griežtais eksperimentais 
įrodo savaimio gimimo teorijos klaidingumą. Jis konstatuoja, 
jog alkoholiui fermentuojant, gaunama gintarinė rūgštis ir 
glicerinas. Žinomiausi yra jo alaus ir vyno konservavimo 
metodai (pasteurizacija). Savo tyrimais šilkvabalio ligų ir 
vištų choleros, o dar labiau pasiutimo ligos, jis tapo tikras 
žmonijos geradaris. Pasiutusių šunų aprietiems gydyti 1886 m. 
įsteigtas Paryžiuj specialinis Pasteuro institutas, kuriame 1886 
—1905 m. suteikta pagalbos 29.000 aprietų asmenų. Jis yr pa- 
rašęs daug moksliškų veikalų. Svarbiausieji yra šie: Etudes 
sur le vin (1866), Etudes- sur le vinaigre (1868). La maladie 
des vers a soie, du tomu (1870). Etudes sur la biėre (1876), 
Microbes organisės (1878), Ouelgues reflėxions sur la science 
ir k. Visas pasaulis pripažino jo nuopelnus. Prancūzų valdžia 
paskyrė jam 12.000 frankų metinės subvencijos. Jam pastatyta 
du paminklu Lille (1899) ir Besansone (1902). Jo pagarbai 
nuliedinia atskiras medalis. Įteikdamas šį medalį Pasteurui 
Paryžiaus Mokslų Akademijos sekretorius, garsusis chemikas 
J. Dumas apie Pasteuro mokslo darbus yra tarp kitko šiaip 
atsiliepęs: 

„Jau Tamstos pirmieji tardymai yra amžinai išsklaidę iš 
chemijos visas slaptas jėgas, išaiškindami vynrūgšties ano- 
malijas. 

„Įrodęs alkoholio fermentacijos gyvybinį pobūdį, Tamsta 
išplėtei ir pritaikei tą mokslą įvairiausioms fermentacijos rū- 
šims ir tuo būdu uksaus fabrikacijai davei griežtų taisyk- 
lių, kurias pramonė šiandieną su dėkingumu kuoplačiausiai 
vartoja. 

„Tuose mažiausiuose fermentacijos gamintojuose Tamsta 
atradai trečią karalystę, kuriai tie gyvūnėliai priklauso. Jie 
turi visas gyvybės žymes, tik savo gyvybei nereikalauja oro, 
o reikiamą sau šilimą randa chemiškoje dissociacijoje, kurią 
jie patys aplink save gamina. 

„Gilus fermentų studijavimas yr davęs Tamstai pilną iš- 
aiškinimą įvykstančių organiškose substancijose (k. š. vyne, 
aluje, vaisiuose ir kitose organiškosios materijos rūšyse) per- 

mainų. Tamsta supratai jiems pritaikintos šilimos apsaugo- 
jamąją rolę ir išmokei reguliuoti jos pasėkas fermentams 
užmušti. 

„Skiepijimas, tiesa, buvo ir seniau naudinga praktikoje 
priemonė. Bet Tamsta davei tikrą jo teoriją ir praplėtei jo 
pritaikinimus. Tamsta susekei, kaip iš organiškųjų apkre- 
čiamų nuodų sudaryti skiepijimo medžiaga. Savo skalsų 
tyrimais Tamsta patarnavai visos Europos ūkiui. Medicinoj 
nuo Tamstos yr prasidėjus nauja era, nes Tamsta įrodei, 
kad kiekviena apkrečiamoji liga turi savo skiepijimo me- 
džiagą... 

„Tamstos nurodytųjų metodų dėka šilkininkai liko ap- 
drausti nuo dideliausių nuostolių...“ 

Tuose iškalbinguose J. Dumas'o žodžiuose išreikšta ne 
vien oficialinis mandagumas, akademiškas panegirikas, bet ir 
tikras moksliškų Pasteuro nuopelnų įvertinimas. Tuos nuo- 
pelnus suprato ne vien specialistai, bet ir šiaip jau publika. 
Pasteuro išradimai nevien žingeidumą tenkino, bet ir tiekė 
apčiuopiamų rezultatų, tai apgindami žmogaus turtą, tai 
jo paties sveikatą. Iš čia lengva suprasti visuotinas Pasteuro 
tyrimais susidomėjimas. 

Bet dar labiau išgarsino Pasteuro vardą įo tyrimai savai- 
mio gimimo. Šį gimimą tam tikrose aplinkybėse esant gali- 
mą, tvirtino trys gan žymūs prancūzai mokslininkai - mate- 
rialistai Pouchet'as, Joly ir Musset'as. Pasteuras laikėsi prie- 
šingos nuomonės, tvirtindamas, kad visi anų trijų moksli- 
ninkų bandymai su skysčiais nėra griežti: visuose juose skys- 
čiai susiduria su oru, o iš oro patenka į skysčius visokių 
gyvių mažytės sėklelės, iš kurių paskui ir rūtulojas skysčiuo- 
se įvairūs gyvūnėliai, Pasteuro išmanymu, užkirtus kelią gy- 
vūnėliams patekti į skysčius tam tikrais būdais, skysčiuose 
jokia gyvybė neatsiras. Tas pat bus, pastačius skysčius gi- 
liuose rūsiuose arba aukštuose kalnuote, kur gyvūnėlių sėk- 
los negal palekti. Savo šiuos spėjimus Pasteuras patikrino 
griežtais eksperimentais, pirštu prikišamai įrodžiusiais, kad 
ištikrųjų taip yra, kaip Pasteuro buvo sakyta. Tuo būdu ta- 
po įrodytas pamatinis biologijos principas: om ne vivum 
ex ovo aut ex vivo — t.y. kad kiekvienas gyvis gimsta 

iš gyvio bei iš gyvio kiaušinėlio. Savaimis gimimas yra 
tvirtinimas niekuo neparemtas ir nerandąs moksle įokio pa- 
tvirtinimo. Buvo tai didelis materializmui smūgis. Šalinin- 
kams pažiūros, kad gyvybė gali rastis iš negyvos, neorganiš- 
kos materijos, nebeliko nieko kita, kaip griebtis pasakos, kad 
nors dabar žemė, kaip sena višta, ir neįstengia iš negyvos 
materijos pagimdyti gyvybės, bet anksčiau, kol ji buvus jau- 
nesnė ir šiltesnė, ji tą stebūklą galėjus padarvti. Bet tokie 
įrodymai tegal patenkinti nebent trečiaklasį mokinuką... 

Garbus, kaip pirmaeilis mokslininkas, Pasteuras yra dar 
didesnės garbės vertas ir kaip įsitikinęs karštas katalikas. 
Niekur ir niekuomet jis nesislėpė su savo religiniais įsitiki- 
nimais. Viešai jis bažnyčią lankė, viešai mišių klausė, viešai 
išpažinties ėjo, viešai namie meldės, viešai paskutinėje ligoje 
šventus sakramentus priėmė ir viešai kaip tikras katalikas 
mirė. Jo religingumas buvo tikrai gilus, gyvas ir pavyz- 
dingas. 

Nemažiau pavyzdingas buvo ir jo darbštumas. Beproteso- 
riaudamas Besansono kolegijoje Pasteuras buvo įprašęs vic- 
tos panaktinį, kad ateitų kasdien jo prikelti 4 val. ryto tar- 
damas šiuos žodžius; „Pasteurai, kelkis! Vyk lauk tinginystės 
velnią!“ Kartais panaktiniui tekdavo gerokai papurtinti, kad 
įmigęs jaunas profesorius atbustų. Bet sykį atbudęs ir pasi- 
meldęs eidavo tuojau prie darbo. 

Tepažadina šis pavyzdys ir mūsų jaunimą daugiau mels- 
tis ir dirbti, o mažiau miegoti. Tuomet ir mes ilgainiui, ra- 
sit, susilauksime savų Pasteurų... Duok, Dieve, kad tai tikrai 
įvyktų *). 


) Sk. „Draugijos“ 1922 m., 11-12 n-rį. 


Nėra beveik pusinteligenčio, kurs nebūtų girdėjęs Darvirio 
ne naujiena išgirst mect tro 


vardo. Apie darvinizmą kaibant, 
čios klasės gimnazistėlius. O. G. Mendelis tebėra  miūm diar 
daugeliui net ir tikrų mūsų inteligentų nežinomas. Tuo taarp>ii 
darvinizmo garbė tikroį mokslo šviesoį kaskart labiau: Dliuizakka, 
o mendelizmas šiandien randa mokslininkų tarpe LKaaskaurt 
didesnio pripažinimo. Mendelio paveldėjimo teorijai JLJlėstv ti 
steigiama atskiros katedros Europos universitetuuos<s, tai teO—>— 
rijai plėtoti ir aiškinti leidžiama specialiai laikraščiai, Azme— 
rikoį įkurta nevienas Mendelio teorijai tirti institutas, Saz 
dideliausiais „sodais paveldėjimo LDandymams daryti "Kuo Sai 
sirūpinę vokiečiai ragina nūn savo tautiečius nesisailėeti 

tokiems pat institutams Vokietijoj rengti, nes kitoniškai, 
girdi, esą pavojaus, .kad mendelizmas galįs tapti specialiai 
amerikietišku mokslu. 

Taip dalykams stovint, tariamės būsiant ne pro šalį davus 
čia žiupsnelį žinių apie patį G. Mendelį ir jo šiandieną 
po visą pasaulį plačiai pasklidusią teoriją. 

Jonas „Mendelis (Grigo vardą jis yr priėmęs Augustiniečių 
vienuolynan įstodamas) yr gimęs liepos 22 d. 1822 Hei- 
zendorte, netoli Odrau, Austrijos Silezijoj. Jo tėvai buvo pasi- 
turį ūkininkai. Jo tolesniam pašaukimui galėjo turėti įsra- 
vos ta aplinkybė, kad jo tėvas vertės sodininkyste ir nuo 
pat jaunystės išmokino savo sūnų medžių skiepijimo. Vai- 
kas rodė nepaprasto gabumo, taigi jo giminės padėjo jam 
įstoti iš pradžių Tropau'o, o paskul Olmūtz'o gimnazijon. 
Vienas iš jo mokytojų buvo vienuolis Augustinietis; ta ap- 
linkybė, rasit, ir paragino Mendelį, baigus gimnaziją, įstoti 
Augustiniečių ordenan. Jis buvo priimtas Brūnn'o vienuoly- 
nan, turėjusio Karališkojo vienuolyno vardą. 1847 metais 
jis tapo pašvęstas kunigu ir vienuolyno lėšomis nuo 1851 — 
1853 m. mokėsi Vienos universitete matematikos, fizikos 
ir gamtamokslio. Mokslus baigęs buvo paskirtas vienuolyno 
realinėį mokykloj vyresniuoju fizikos mokytoju ir mokytojavo 
čia iki 1868 m., kuomet buvo išrinktas savo vienuolyno vy- 
riausiuoju. 

Čia, deja, jo moksliškas darbavimos turėjo pasibaigti, 
nes dėl kilusių vienuolyno su valdžia kivirčų (1872), Men- 
delis turėjo daug nemalonumų ir bergždžių susirašinėjimų, 
kurie ir užimdavo visą jo laiką. Jo mokslo darbai nerado 
pripažinimo, nieks iš gamtininkų neatkreipė dėmesio į juos, 
Tai irgi pakirto jo energiją. Iš prigimimo linksmas ir drau- 
giškas Mendelis senatvėj apkarto, įgovo chronišką inkstų 
ligą ir pergyvenęs 62 m. mirė sausio 6 d. 1884 m. 

Pažinę trumpai Mendelio biografiją, prisižiūrėkim nūn 
arčiau pačiam mendelizmui. Mendelizmu vadinas Mendelio 
išrastoji ir bandymais patikrintoji paveldėjimo teorija. Savo 
bandymus jis daugiausia darė kryžiuodamas įvairias žirnių 
rūšis, kurių vienuolyno sode labai lengva buvo priveisti. 
Tie Mendelio bandymai tęsės aštuonerius metus. Panašių 

bandymų jis yr daręs ir su žole Hieracium, bet tie ne- 
turėjo tokios reikšmės, kaip bandymai su. žirniais. 

Šiuos pastaruosius bandymus surašęs, Mendelis 3 kovo 
1865 m. padarė pranešimą Brūnno Gamtos Mylėtojų Drau- 
gijoj, kurios kurį laiką buvo net pirmininku. Pranešimas 
buvo išspausdintas Draugijos organe. Bet nėkieno neatkreipė 
dėmesio. 

Toks pat likimas buvo ir kito įo pranešimo apie Hiera- 
cium'ą. Tik 1900 m., kai botanikai Correns, de Vries ir 
Tschermak'as nepriklausomai viens nuo kito yr priėję pa- 
veldėjimo teorijoj tų pat rezultatų, ką ir Mendelis, jo abu 
pranešimu tapo atskira knygutė išleista rinkinyje „Oswald's 
Klassiker der exakten Wissenschaften“ N. 121, Leipzig, 1901. 
Nuo to laiko prasideda tikras Mendelio ir jo teorijos trium- 
fas. Ta teorija imta kaskart labiau studijuoti, plėtoti, tobu- 
linti. Jos nustatyti dėsniai ir metodai pasirodė netik tikri, 
bet ir begalo vaisingi 

Savo bandymus, kaip jau minėjom, darė Mendelis su 
žirniais, bet vėliau pasirodė, kad paveldėjimo procesai flo- 
roje ir faunoje niekuo beveik nesiskiria: dėsniai tvarkantieji 
ypatybių paveldėjimą augmenyse tinka ir gyvuliams, ir net 
pačiam žmogui. 

Priemonė Mendelio pavartota paveldėjimui tirti buvo rū- 
šių kryžiavimas. Gautoji kryžiavimu nauja augalų bei gyvių 
karta vadinama hibridais. Tai turint omenėį, nesunku suprasti 
hibridizacijos proceso eiga. Jei kryžiuojamoji augalų ar 
gyvių pora bus vienos rūšies, tai ir nauja karta bus tos pat 
rūšies — ir čia paveldėjimo proceso ypatybių nepastebėsime. 
Kas kita jei kryžiuojamoji pora skirias bent viena kuria 
charakteringa ypatybe. Čia naujoji karta Fi jau skirsis nuo 
gimdytojų poros F. Kryžuodami du F: individu, gausime 
naują kartą F, ir t.t. 

Savo bandymus Mendelis yr pradėjęs nuo žirnių, iš kurių 
vieni turėjo apskritus grūdus, o kiti netaisyklingai kampuo- 
tus, visos gi kitos jų ypatybės buvo tos pat. Sukryžiavęs 
juos, jis gavo hibridų kartą Fi, kuri pasirodė beturinti grū- 
dus visus apskritus. 

Šis rezultatas privertė Mendelį įvesti mokslan dvi nauji 
sąvoki: dominuojančių (viešpataujančių) ir recesy- 
vių (nykstančių) žymių. Dominuojanti bus ta žymė, kuri 
kartoį Fi pasilieka, o recesyvi, kuri hibriduose dingsta, 
nors gimdančioje poroje ji (pav. grūdo kampuotumas) yra 
buvusi. 

Kryžiuojant du hibridu Fi gaunama nauja jų karta F:; 
bet čia pasirodo nuostabių apsireiškimų: iš vienokių indi- 
vidų naujoj hibridų kartoj F+ dalis gimdo žirnius kampuo- 
tais grūdais, kita gi dalis didesnioji — apskritais grūdais. 
Vadinas, kartoj F> recesyvios žymės grįžta. Pirmoji dalis 
veisiasi grynai; t. y. gimdo ir toliau kampuotus žirnius. 
Antroji gi tolesnėį Fs kartoį duoda dalimi apskritus, dalimi 
kampuotus žirnius. Kitaip sakant viena dalis apskritais grū- 
dais veisiasi grynai, antroji gimdo nevienokius žirnius. 

Patyrinėjęs arčiau tą keistą apsireiškimą, Mendelis surado, 
jog visos tos grupės laikosi vienos taisyklės: vienas ketvirtis 
hibridų F; atgauna recesyvią žymę ir veisiasi toliau grynai, 
dviejose ketvirtyse — dominuojanti žymė pasilieka, bet vei- 
siama toliau užsilaiko kaip Fr, t. y. gimdo nevienokią ainiją; 
ir viena ketvirtis išlaikanti dominuojančią žymę ir besivei- 
sianti grynai. Šitie rezultatai galima išreikšti bendra Ior- 
mula. Jei gimdančioji pora tesiskiria tik viena ypatybe, tai 
kartoį F> viena ketvirtis turės recesyvią žymę, o tris ket- 
virtis dominuojančią. Vadinas, abi grupi santykiuos kaip 
1:3. Iš pastarųjų trijų ketvirčių du ketvirčiu bus hibridai, 
viena keivirtis veisis grynai. Tuo būdu visa F> karta susi- 
skaidys galutinai į tris grupes, kurios santykiuos kaip !;: 
2/,: g. 

Šis skaitmeninis dėsnis apsireiškia ir floroj ir faunoj ir 
net žmonėse; jį randam net ir tuose atvejuose, kai gimdan- 
tieji skiriasi ne viena ypatybių pora. Mendelis tai yra nusla- 
tęs savo bandymais. Jei mes simboliu m pažymėsime žymių 
porų skaičių, iš kurių viena pridera vienam iš gimdančiųjų, 
o antra antram, tuomet (1-—-3)"- bus bendra formula atskirų 
grupių F> kartoį skaičiui, o (Z — + —- S L bus bendra 
formula grupėms, kurios F; kartoj įgauna įvairių ypatybių. 

Susekimas tų skaitmeninių santykių turi labai didelės 

reikšmės, nes jis duoda galimybės numatyti bandymų rezul- 
tatus. Čia jau ne vien subjektyvūs speliojimai, kaip pas 
Darviną, bet gryna realybė, tikri gamtos dėsniai, leidžian- 
tieji tyrėjui giliau pažvelgti į paveldėjimo, o per tai ir į rū- 
šių keitimos procesą. Dėliai to šiandien mendelizmas moksle 
diena iš dienos vis aukštyn kyla, o darvinizmas kaskart 
labiau parodo savo silpnas pusės ir nustoja savo taip kita- 
dos išpūsto autoriteto !j. 


L Sk. „Draugijos“, 1922 m., 7-8 n-rį. Vokiečių kalba neseniai yra 
išėjęs apie Mendelį ir mendelizmą platus veikalas: Gregor Johann 
Mendel Leben, Werk und Wirkung von Dr. Hugo Iltis. 
Berlin, Julius Springer, 1924, 126 psl. in-8. 


D-ras Liudas-Lozorius Zamenhoias. 
(1859—1917). 


Šio vyro vardas yra nūn plačiai žinomas pasauly, kaip 
tarptautinės Esperanto kalbos išradėjo. Toji kalba buvo 
jo vienatinis dvasios kūdikis: jai jis netik gyvybės yr sutei- 
kęs, bet ir ją ūgdęs, auklėjęs, iki galop ant kojų pastatęs ir 
į platųji pasaulį išvedęs. Tuo būdu Esperanto kalba liks 
amžinai surišta su D-ro L. Zamenhofo vardu. Bet pati 
tarptautinės kalbos idėja Zamenholui nepriklauso. 
Ji yra daug senesnė už jį ir turi jau gan ilgoką ir įdomią 
savo istoriją. 

Pirmieji, kurie ją yr surašę, buvo du prancūzų matema- 
tiku —L. Couturat'as ir L. Leau. Jų veikalas apie tai 

yra išėjęs Paryžiuj 1903 metais!). Iš ten sužinojom, jog apie 
tarptautinę kalbą jau rimtai yr galvoję XVII amžiaus filoso- 
fai Dekartas ir Leibnicas. Ten pat yra aprašyti ir 25 tarp- 
tautinės kalbos projektai, pasirodę pasauly dar prieš Espe- 
ranto atsiradimą. Vadinas, nestigo Žmonių, jau ir seniau galvo- 
jusių apie tarptautinės kalbos klausimą ir bandžiusių net 
savotiškai jį išspręsti, tik, deja, tie jų tarptautinės kalbos 
projektai nėr prigiję, nes buvo dar nepribrendę ir pasirodę 
nelaiku. 

D-ras Zamenhofas tuo atžvilgiu buvo laimingesnis. Jis 
gyveno antrojoj XIX amžiaus pusėj, kuomet susisiekimas 
žeme, vandeniu ir elektra buvo jau pasauly plačiai pasklidęs 
ir gerokai ištobulintas. Paleista telegralu žmogaus mintis 
galėjo per valandą pasiekti tolimiausius žemės kraštus. 
Geležinkeliais ir garlaiviais buvo galima per vieną die- 
ną pervažiuoti keletas Europos valstybių. Šiandie aeroplanai 
ir cepelinai rengiasi per vieną savaitę aplėkti aplink 
visą žemę. 

Naudodamiesi šiais susisiekimo patogumais, žmonės nūn 
jau nebepasėdi vietoj: jie, lyg tie mašalai pavasarį, tik zuja 
ir zuja, trankydamiesi iš vieno žemės krašto į kitą. Tose 
savo kelionėse jie susiduria su įvairiausių tautų atstovais, 
kalbančiais įvairiausiomis kalbomis. Visi jie malonėtų su 
savo bendrakeleiviais arčiau susipažinti, pasišnekėti, pasitei- 
rauti apie gyvenimo sąlygas jų kraštuose. Bet nemokėdami 
svetimų kalbų, lieka vieni kitiems nesuprantami, nežinomi, 
svetimi... ' 


I. Tarptautinės kalbos reikalingumas. 


Čia tai išeina aikštėn gyvas vienos, visiems ben- 
dros tarptautinės kalbos reikalas. Mat, turėdamas 
proto, Žmogus, atsidūręs šalia kito, negal užčiaupęs burną 
snopsoti, kaip koks nebylys; jis jaučia reikalo pasidalinti 
mintimi su artimu. Bet šį tikslą atsiekti jam kliudo svetimų 
kalbų nemokėjimas. Kaip gi ši kliūtis pašalinti? Tai galima 


') Histoire de: la Langue universelle par L. Couturat et L' Leau. 
Paris, Hachette, 1903, 596 p. in-8. 

padaryti dvejopu būdu: arba visiems išmokstant visų pa- 
saulio kalbų, arba kiekvienam išmokstant vienos— 
tarptautinės. Bet pirmutinis būdas yra neįvykdomas, 
nes pasauly kalbų esama apie 560! Tatai belieka griebtis 
antrojo būdo — ir mokytis vienos tarptautinės. Ją įvedus į 
visas mokyklas, kiekvienas žmogus galės drąsiai keliauti 
per visą pasaulį, nes visur be vargo galės susikalbėti su 
vietos gyventojais. 

Be susisiekimo ir turizmo tarptautinės kalbos 
reikalas jaučiamas kaskart gyviau ir kitose kultūros srityse. 
Imkim pav. kad ir prekybą. Ji savo esme yra tarptau- 
tinis dalykas, nes kiekvienas pirklys nori ir stengias turėti 
reikalų bei santykių su viso pasaulio prekybos firmomis. 
Bet tie santykiai palaikyti nelengva. Tam tikslui tenka sam- 
dyti didelis korespondentų būrys laiškams svetimomis kal- 
bomis rašyti. Visam tam tenka daug pinigų išleisti. Bet 
teįsigali visur tarptautinė kalba, tie daugingi korespondentai 
nebebus reikalingi, nes visa korespondencija galės eiti viena 
tarptautine kalba. Tai bus ir daug pigiau ir kur kas patogiau. 
Šiai reformai įvykus, prekyba visur galės žymiai pakilti ir 
sustiprėti. 

Tarptautinės kalbos reikalauja ir švietimo sritis. 
Nėsant kol kas vienos visoms tautoms bendros kalbos, visos 
šiandienės vidurinės mokyklos bei gimnazijos yra priverstos 
savo programosna be savos gimtosios įvesti dviejų, trijų ar 
net ir daugiau svetimų kalbų mokymą. Prie rusų pav. mes 
lietuviai turėdavom kamuotis besimokydami pustuzinio sve- 
timų kalbų, būtent—rusų, slavių, vokiečių, prancūzų, lotynų 
ir graikų. Joms pažinti tekdavo padėti be galo daug laiko ir 
darbo. Tuo tarpu svetimų kalbų mokslas yra pats bergž- 
džiausis, nes. apsunkindamas jaunimo atmintį, nič nieko 
neduoda jo protui. Mokėjimas šešiomis kalbomis pavadinti 
mokslą, toli gražu juk nepadaro mus šešiskart mokytes- 
nius už kitus. Taip pat ir žinojimas, kaip vadinas duona 
šešiose kalbose nesuteikia juk žmogui galimumo šešiskart 
daugiau užsidirbti duonos. Anaiptol — priverstas svetimoms 
kalboms skirti tiek brangaus laiko ir proto jėgų mūsų jau- 
nimas išeina iš gimnazijų šešiskart mažiau išlavintas, negu 

išeitų iš mokyklų, kur vieton šešerių svetimų kalbų bebūtų 
dėstoma vien tik tarptautinė. Dėl daugybės svetimų kalbų 
mūsų moksleivija nei vienos jų negali gerai išmokti, neiš- 
skiriant nei savos gimtosios. Iš čia savaime plaukia išvada, 
kad svetimų kalbų mokslas reiktų sumažinti kiek tik galima, 
būtent, paliekant mokyklose tik dvi kalbi: gimtąją ir 
tarptautinę. Įvedus tą reformą, gimnazijose atliktų 
daug laisvo laiko, kuris kur kas produktingiau būtų galima 
paskirti dalykams, žmogų tikrai lavinantiems, būtent, mate- 
matikai, fizikai, filosolijai, gamtamoksliui, kraštotyrai, vietos 
teisei, gilesniam religijos pažinimui ir't.t. Dabar gi dėl kalbų 
daugumo tie dalykai arba visai nedėstomi, arba trumpinami 
iki minimumo, nes vargšai moksleiviai turi vilkti nepake- 
liamą svetimų kalbų jungą. Atpalaiduoti nuo jo, duoti gali- 
mumo mūsų moksleivijai plačiau ir giliau apsišviesti tegali 
vien tik tarptautinė kalba, nes ji viena gali atstoti visas 
svetimas kalbas. 

Nemažiau reikalinga įi ir apskritai mokslui. Mokslo 
darbas eina šiandien visuose kultūringuose kraštuose ir vi- 
somis kalbomis. Bet iš esmės mokslas yra par excel- 
lence tarptautinis dalykas. Teisingu vieno lenkų poeto 
pasakymu „Tiesos saulė nežino nei Rytų nei Vakarų“. Ypač 
tai žymu mokslininkų kongresuose. Į juos paprastai suva- 
žiuoja iš 20—30 kraštų daugybė mokslo vyrų, atsivežančių 
su savim apie tiek pat ir kalbų. Kad tuose kongresuose ne- 
pasikartotų Babelio bokšto istorija, mokslo referatai telei- 
džiama skaityti tiktai keturiomis kalbomis — angliškai, pran- 
cūziškai, vokiškai ir itališkai, nes tos kalbos būdamos di- 
džiųjų Europos valstybių kalbos labiausia yr žinomos 
mokslo pasauly. 

Tačiau ir be paaiškinimų aišku, kad šitoki tvarka nėra 
nei teisinga nei kultūringa, nes, jos dėka, visos kitos tautos, 
net ir tokios didžiulės, kaip rusų bei japonų, lieka nuskriau- 
stos. O be to ir tų pačių keturių kalbų daugelis atvykusių 
mokslininkų nemoka ir todėl skaitomais tomis kalbomis 
referatais negali pasinaudoti. 

Visai kas kita būtų, jei visi referatai būtų skaitomi viena 
tarptautine kalba. Tuomet visi kongreso dalyviai galėtų ir 

visus referatus suprasti ir diskusijose dėliai jų dalyvauti, 
kaip tai ir yr buvę viduramžiais, kai universitetų ir mokslo 
kalba yra buvus viena lotyniška. 

Dėl stigimo nestinga ir šiandien žmonių, kurie tą seną 
lotynų kalbą norėtų mokslui vėl įpiršti. Bet tas pašiūlymas 
yra nepriimtinas, nes viena — niekas pasauly negrįžta atgal; 
antra — lotynų kalba, kaipo seniai mirusi, neturi naujoms 
idėjoms ir išradimams atatinkamų žodžių; o trečia — ji tur 
labai painią gramatiką, daugybę išimčių ir todėl yra neap- 
sakomai sunki išmokti. Šių dienų gyvenimui reikia kitokios 
kalbos — dailios, skambios, o ypatingai lengvai išmokstamos. 
Tokia kalba tegali būti tiktai nauja, filosofiškai sukurta, 
tarptautinė. 

Tarptautinės kalbos reikalas kaskart labiau jaučiamas ir 
aukštesnėj religijos srity. Pradėkim kad ir nuo Kata- 
likų Bažnyčios. Iš esmės ji yra tarptautinė įstaiga, nes savo 
sekėjų turi visuose kraštuose, visose tautose. Prancūzai, vo-- 
kiečiai, italai, lenkai, ispanai, lietuviai ir kiti, būdami kata- 
likai, jaučias esą broliai Kristuje, turi vieną bendrą 
Šv. Tėvą Romoje. Taip mus mokina katalikų tikėjimas, ir 
mes tą tiesą mielai pripažįstam. Bet iš kitos šalies, gyve- 
nimo pamokyti, mes matom, kad toji mūsų katalikiškoji 
brolybė nėra tobula, nes kad ir esam Kristuje broliai, 
bet kalbam įvairiomis kalbomis ir to dėl negalim vieni su 
kitais susišnekėti, o ir paties bendrojo mūsų Tėvo žodžių 
be vertėjo nesuprantam. To dėl nestinga įvairių tautų kata- 
likų, kurie prieš šią pilką dabarties realybę stato skaistų 
ateities idealą, kai, tarptautinei kalbai visur paplitus, visų 
tautų katalikai, kaip vienos šeimos broliai, galės lengvai 
su kits kitu susikalbėti ir tartus jiems bendrojo Tėvo žo- 
džius bei patarimus be vargo suprasti. To dėka, reikia tikė- 
tis, gautų žymiai sustiprėti ir pati Katalikų Bažnyčios vie- 
nybė. 

Nemažiau reikalinga tarptantinė kalba ir krikščionims. 
nekatalikams. Sparčiai ikšiol ėjęs pas juos diferencia- 
cijos procesas, nūn atrodo besibaigiąs. Jo vietoj ima kas 
kart stipriau reikštis priešingas integracijos procesas.. 
Įvairių konfesijų krikščionys nekatalikai jaučia reikalo tar- 

pusavy susiartinti, susipažinti, ieškoti bendrų uždavinių, 
siekti bendrų religinių tikslų. To dėl anglikonai ima vis la- 
biau bičiuliuotis su Rytų pravoslavais, vokiečių ir pran- 
cūzų protestantai įeško kontakto su Aimnerikos ir Anglijos 
unionistiškų protestantiškų judėjimu. Tam tikslui vis daž- 
niau daroma tarptautiniai krikščionių nekatalikų susirinki- 
mai, suvažiavimai, kongresai (Stockholme, Lausannoj, Jeruzo- 
limoj ir k.). Juose vis labiau ir labiau aiškėja didelė tarp- 
tautinės kalbos svarba krikščionijos susiartinimo ir susipa- 
žinimo darbe. 

To dėl ir nenuostabu, kad pastarais laikais tarptautine 
kalba ima naudotis įvairiausios tikybos: ir katalikai !) ir pro- 
testantai?) ir teozofai?) ir Japonijoj naujai kilusio religinio 
judėjimo Omoto šalininkai*) ir panašaus Persijoj atsiradu- 
sio Baha-io mokslo sekėjai?) ir komunistai?) ir kitokių 
naujų srovių skelbėjai. Visa tai pirštu prikišamai parodo 
neapsakomai didelę tarptautinės kalbos svarbą šiandieninia- 
me religijos gyvenime. 

Pagaliau negalim čia aplenkti ir dar vieno šios gadynės 
žymaus kultūros veiksnio — radio. Jo iš bet kur paleistas 
kalbos ar dainos balsas plaukia tiesiog per visą pasaulį, pa- 
siekdamas tolimiausius žemės užkampius. Jis visur girdimas, 
kur tik yra žmogaus ausis ir nesugedęs radio aparatas. Iš- 
radimas — tikrai stebėtinas. Tik nelaimė, jo veikimą žymiai 
kliudo kalbų įvairumas. Dėliai to žymus per radio leidžia- 
mųjų pranešimų daugumas nueina niekais, nes klausytojai 
kad ir girdi žodžių garsą, bet jų nesupranta dėl svetimų 
kalbų nemokėjimo. Būtų visai kas kita, jei leidžiamos per 
radio žinios būtų perduodamos tarptautine kalba. Tuomet 


I) Sk. jų tarptautine Esperanto kalba leidžiamus laikraščius: 
Espero Katolika, Paris, 22 Cours Albert 1-er, kaina metams 25 fran- 
kai; La juna Batalanto, Kėln, Dagobertstr. 28, Germanujo, kaina 
metams — 5 litai. 

2 Kristana Revuo, 142 High Holborn, W. C. J. London, Anglu- 
pi Espero Kristana, išeina Suomijoje La ora Epoko, Baden, 

visujo. 

3) Espero Teozofia, Praha, Krakovska 17, Čekoslovakijoj. 

4) Omoto, gazeto Esperanta, Kameoka, Japonijoj. 

5) La nova Tago, Hamburg, Germanujo. 

5) Sennaciulo, 14 Avenue de Corbera, Paris. 

visas pasaulis galėtų ne tik girdėti kiekvienos stoties praneši- 
mus, bet ir juos pilnai suprasti. Dabar, to nesant, radio ma- 
žiausiai perpus nustoja savo svarbos. Taigi nei kiek neper- 
dėsime pasakę, jog kiekvienas radio vakaras prašyte prašo 
valstybių, kad greičiau į savo radio programas įvestų tarp- 
tautinę kalbą. Be jos radio atrodo, Ivg būtų nepilnas, neuž- 
baigtas išradimas. Jį tinkamai užbaigti ir apvainikuoti tegali 
vien tarptautinė kalba. 

Tuo būdu šiandieną nėra nė vienos žymesnės kultūringo 
gyvenimo srities, kur tarptautinės kalbos reikalingumas ne- 
būtų jaučiamas. Ji kasdiena daros reikalingesnė visiems 
— ir mokslininkams ir darbininkams, ir pirkliams ir ke- 
liauninkams ir komunistams ir katalikams... Dėliai to ir ne- 
nuostabu, įog žmonija jos laukte laukė. Ir šis laukimas 
niekais nenuėjo: 1387 m. ji galop į pat laiką yra pasirodžius, 
nes viskas buvo jau prirengta jos tolesnei kilniai misijai 
žemėje. 

Kaip jau aukščiau minėjau, sukūrė ją D-as L. Zamenho- 
fas. Jis yra gimęs inteligentiškoj žydų šeimoį — Baltstogėj, 
taigi istoriškosios Lietuvos ribose, vėliau kurį laiką gyveno net 
etnograliškojoį Lietuvoj (Veisėjuos); buvo vedęs kaunietę Kla- 
rą Zilbernikaitę. Londone, trečiame Esperantininkų kongrese 
1907 m. Lietuvą viešai vyra paskelbęs savo tėvyne!) ir to 
dėl mums lietuviams ypatingai brangus. Mes tikrai galim 
džiaugtis, įog Esperanto išradėjas, kad ir nelietuvis, yra 
vis dėlto artimas Lietuvai žmogus. 

Žiūrint į žmonijos gyvenimą krikščioniškai, tenka tarp- 
tautinės kalbos išradimas laikyti nepripuolamu, bet Dievo iš 
aukšto numatytu ir nustatytu faktu, nes visos kilnios idėjos 
paprastai žmonėms ateina iš aukštesnio dieviško pasaulio. 
Dėliai to nėra pripuolama ir tarptautinės kalbos išradėjo 
d-o Zamenhofo gimimo vieta — istoriškoji Lietuva, nepri- 
puolama ir įo tautystė. 

Pasauliui esant skirstomam į Rytus ir Vakarus, istoriškoji 
Lietuva randas kaip tik jų vidury, lyg kokia tas dvi pa- 


1!) Sk. D-ro A. Mėobusz'o Dokumentoj de Esperanto. Berlin, Eller- 
siek, 1921, 79 psl. 
91 

saulio dalis jungianti grandis. Kalbėdamos įvairiausiomis 
kalbomis ir todėl negalėdamos vienos kitų suprasti, Rytų ir 
Vakarų tautos nuo amžių instinktyviai jautė tarptautinės 
kalbos reikalą ir svarbą. Iš kur gi tai kalbai už vis pritiko 
išeiti? Aišku, jog iš istoriškosios Lietuvos, iš to krašto, kur yra 
įvykę smarkiausių kovų tarp Rytų ir Vakarų ir kurio isto- 
riškas pašaukimas — būti tarpininku tarp Rytų ir Vakarų 
ir įvykinti abiejų intelektualinių pagrindinių gyvenimo prin- 
cipų sintezę !) 

Iš kitos šalies, kuriai tautai tarptautinė kalba buvo užvis. 
reikalingiausia. Aišku, jog pirmoj eilėį žydams, kaipo tautai, 
nuolat su viso pasaulio tautomis susiduriančiai ir tarp visų 
tautų išmėtytai. Taigi ir išrasti ji užvis pritiko žydui. 

Tuo būdu providencialinis istoriškosios Lietuvos žydo 
pasirinkimas tarptautinei kalbai sukurti randa pilniausio 
pateisinimo. Tą parinkimą darydamas Dievas yra pasielgęs 
netik gerai, bet ir išmintingiausiai. Tuo Jis yr pasiekęs. 
susyk dvejopą tikslą: vieną — didelio palengvinimo bepla- 
tinant tarptautinę Zamenhofo kalbą dabarty ir antrą — jos 
galutiną pasauly įsigalėjimą ateity. Nes jei krikščionys ir 
būtų tai kalbai nepalankūs (ko iš tikrųjų nėra), tai viso pa- 
saulio žydai, kaipo savo tautiečio išradimą, neabejotinai pa- 
laikys ir tuo užtikrins jai galutiną laimėjimą. Tai ir sudaro 
žymią Zamenhofo Esperanto pirmenybę, sulyginus ją su ki- 
tais tarptautinės kalbos projektais. Be šios yra ir kita vidu- 
įinė Esperanto pirmenybė, bet apie ją aš pakalbėsiu žemiau. 

Čia gi aš tik pažymėsiu, kad D-as L. Zamenhofas net ir 
man pačiam buvo brangus žmogus. Mat, man teko garbė 
būti vienam iš pirmųjų jo šalininkų ir jo kalbos Lietuvoje 
pionierium. "Tai man davė progos ilgesnį laiką su juo susi- 
rašinėti Esperanto kalbos reikalais. Dėliai to aš ir laikau 
savo pareiga patiekti čia Lietuvos visuomenei bent trumpą 
D-ro L. Zamenhoto biografiją, nes tas vyras yra tikrai vertas 
mums lietuviams pažinti. 


1) Sk. mūsų filosofo St. Šalkauskio veikale: Sur les Confins de 
deux Mondes. Gėnėve, Atar: 1919, p. 53 et seg. 

II. D-ro L. Zamenhofo gyvenimas. 


D-as L. L. Zamenhotas, kaip jau buvo minėta, yra gimęs 
Baltstogėį 1859 m. gruodžio 15 d. Jo tėvas Markus Zamen- 
holas turėjo čia įsisteigęs savo mokyklą, bet dėl menko įoj 
mokinių skaičiaus nekiek iš jos teturėjo pelno. Tačiau to 
nežiūrėdamas sumanė sukurti savo šeimą ir vedė vietos 
pirklio dukterį Rozaliją Soferiūtę. Tos moterystės pirmgimis 
ir buvo Esperanto išradėjas Liudas-Lozorius. Vėliau jo tė- 
vai yr susilaukę dar 4 sūnų ir 3 dukterų. 

Šeimai padidėjus, tėvams pasunkėjo gyvenimas. Teko 
ieškotis geriau užmokamų užsiėmimų. Būdamas iš profesijos 
pedagogas, Markus Zamenhofas netrukus gavo geografijos ir 
naujų kalbų mokytojo vietas valdiškose Baltstogės moky- 
klose. Kiek vėliau (1873 m.) jis su visa šeima persikelia 
Varšuvon-ir čia veterinarijos institute ir realinėj gimnazijoj 
dėsto vokiečių kalbą. Uždarbiui padidinti kurį laiką dirba 
valdiškoį cenzūroj, kur jam, kaipo svetimų kalbų mokovui, 
buvo pavesta užsienio laikraščių peržiūrinėjimas. 

Stropiai besirūpinant, tėvams pavyko vaikai išleisti į 
mokslus ir į žmones. Visi jie yr baigę gimnaziją ir universi- 
tetą. Trys jų tapo gydytojai, ketvirtas — vaistininkas. 

Tėvas buvo protingas, bet kietas žmogus, priešas visokių 
svajonių. Tikybos atžvilgiu buvo visai netikįs; jis tepripažino 
vieną tik — įtempto darbo ir griežto kasdienių pareigų ėji- 
mo religiją. 

Užtat motina turėjo labai švelnų būdą. Geraširdė, jautri, 
kukli, giliai tikinti, ji visa širdimi buvo atsidavus vaikų ir 
namų reikalams. Kiek galėdama ji švelnindavo tėvo smar- 
kumus santykiuose su vaikais. Dėl barimo ir ji bardavo vai- 
kus, bet motiniškai: geruoju, ąlamonėdama ir bučiuodama, 
stengdavos palenkti juos į gera. Ir tie jos bučiuojamieji pa- 
tarimai geriau veikė, negu kieta tėvo ranka. Tėvo paliktiems 
be pietų, ji per seną tarnaitę pasiųsdavo slapta valgį pažy- 
mėdama, kad ši malonė tesuteikiama vien „paskutinį kartą“. 

Tos bausmės paprastai tepasiekdavo vien jaunesnesiuo- 
sius šeimos narius. Liudą, kaip suaugusį, gerbė ir pats tė- 
vas ir visa šeima. Doras, kuklus, niekuomet nepakeliąs balso, 

nors ir turėjęs bent kiek atkaklumo, jis visuomet vengdavo 
padaryti bet kam nemalonumo. Klasėse jis rodė nepaprasto 
talento rašto darbams, dažnai būdavo susimąstęs, užimtas 
mokslo dalykais ir tuo stebindavo savo mokytojus. Dėl ra- 
maus laikymosi ir švelnių manierų draugai buvo jį praminę 
„baronu“. Bet šiaip jau jis buvo gyvas, linksmas berniukas, 
gerai mokėjo rengti visokias pramogas bei ekskursijas. Dė- 
liai to nesyk jis būdavo centras, aplink kurį mielai spies- 
davos moksleivijos būriai. | 

Iš savo motinos jis buvo paveldėjęs jautrų nuoširdumą. 
Taigi ir mylėjo ją neapsakomai. Dažnai, jai susirgus, slau- 
gydavo ją su pilniausiu atsidavimu, stengdamasis alspėti net 
mažiausius jos norus. Suprantamas dalykas, nemažesne meile 
atsilygindavo jam ir motina. Ji laikė Liudą savo didžiausia 
brangenybe ir skelbė, visame pasauly nėsą geresnio sūnaus 
už jį. Galima sakyti, ji ir padarė jį idealistą, įkvėpdama jam 
noro tarnauti žmonijos suartinimo idealui. 

Pirmieji jo jaunystės metai yr praslinkę Baltstogėį. Miestas 
toli nemilijoninis, bet gyventojų įvairumas tautybės atžvilgiu 
buvo labai didelis. Maišės ten anais laikais ir rusai ir vokie- 
čiai, ir lenkai ir baltgudžiai, ir žydai ir lietuviai (daugiausia 
atvykę iš kaimo). Kadangi be savos gimtosios kalbos retas 
kurs kitoniškai temokėdavo kalbėti, tatai iš to kalbų įvairu- 
mo kildavo nesusipratimų ir skriaudų. Daugiausia tekdavo 
jų pritirti iš rusų policijos ir žandarų. Šie versdavo visus 
kalbėti rusiškai, remdamiesi tuo, kad čia, girdi, rusų kraštas. 
Atkaklesni lenkai prieš tai keldavo protestus ir, žinoma, nu- 
kentėdavo. Dar daugiau neteisybių tekdavo iš rusų patirti 
žydams. Jaunutis Liudas akylai į tai žiūrėjo ir atmintin sau 
dėjos. Vėliau, 1905 metais įvykęs Baltstogėj žydų pogromas 
dar labiau jį sujaudino. Ši žiauri neapykanta tarp tame pat 
mieste begyvenančių tautų labai stebino jauną idealistą. Jam 
skaudėjo širdi tai matant, ir jis nusistatė pašalinti tą blo- 
gybę, kai išaugsiąs. 

Pergalvojo jis daugybę projektų savo tikslui pasiekti. 
Tinkamiausia, bet gi jam atrodė bendros žmonijos - kalbos 
idėja. „Kad tik žmonės galėtų kits kitą suprasti, dingtų ir 
neapykanta, tarp jų“, svajojo jis ir vaikiškai ėmė svarstyti, 

kuri kalba tiktų būti viso pasaulio kalba. Bet lenkai neap- 
kenčia rusiškos, rusai nemėgsta vokiškos, vokiečiams nema- 
loni prancūziška, prancūzai nesutiktų priimti angliškos. Kas 
gi daryti? Patenkinti visus tegalėtų vien nauja, neutralinė, 
tarptautinė. Jei visi žmonės jos išmoktų, jie galėtų viens kitą 
pažinti iš savo patyrimo, sueitų į savytarpius santykius, 
aklai nebetikėtų laikraščių kurstymams, diplomatų intrigoms 
ir tuo būdu išnyktų nesusipratimas tarp „kaimynių — tautų. 

Persikėlęs su tėvais lenkų sostinėn ir įstojęs Varšuvos 
gimnazijon, Liudas mokės senovės kalbų, studijavo istoriją. 
Čia jis pastebėjo, kad visą istorijos turinį sudaro vien pa- 
sakojimai apie karus tarp tautų ir diplomatiškas valdovų 
intrigas. Iš istorijos jis žinojo, kad galingos valstybės nesi- 
drovėdavo kurstyti vienas tautas prieš kitas ir tuo susilpninę 
jas, užgrobdavo jų teritorijas. Bet padidėjusi valstybė neil- 
gai tesidžiaugdavo savo laimėjimu. Prieš ją įungdavosi krū- 
von kitos valstybės, pabugusios jos galybės. Iš čia kildavo 
naujų kruvinų susirėmimų ir tuo būdu karams nebuvo galo. 

Šis liūdnas vaizdas neduodavo ramumo genialiam jau- 
nuoliui. Jis svajojo: reikia sugriauti tautas skiriančios sie- 
nos! Tautos nūn vis da tebėra žaislas politikų avantūrininkų 
rankose. Tautos turi pačios kontroliuoti valstybių šeiminin- 
kavimą. Jos pačios turi savytarpy susižinoti. Karų rengėjų 
intrigantų monopolis tur baigtis. Jų galybė remias vien žmo- 
nių tamsumu. Tenušvinta saulė ir dings tamsoj beglūdį 
vampirai. Besimokant graikų ir lotynų kalbų, jam ateidavo 
galvon mintis, kad jos tiktų vėl būti tarptautinės. Nes argi 
ne graikiškai kalbėjo visas kultūringas pasaulis Aleksandro 
Didžiojo laikais? Ar ne lotyniškai ginčijos Europos moksli- 
ninkai renesanso gadynėj? Ar ne lotyniškai rašė savo veika- 
lus Kalvinas ir Erazmas Roterdamietis? 

Bet giliau pagalvojęs pamatydavo, kad abi tos dvi kalbos 
yra sunkios, pilnos painių gramatiškų taisyklių, išimčių, 
neturinčios naujoviškų terminų. Tautoms susišnekėti reikia 
tokios kalbos, kuri būtų lengva išmokti ir tuoj įą vartoti 
pradėti. Ji tur būt prieinama ne vien mokslininkams, bet ir 
bemoksliams darbininkams. 

Šiems pastariesiams Liudas simpatizavo jau gimnazistas 
būdamas. Jis mielai skaitydavo Nekrasovo eilėraščius ir 
Gorkio pasakojimus apie skurdų varguolių gyvenimą. Jis 
ir vėliau jiems buvo artimas, nes ir gyvenimui sau buvo ty- 
čia pasirinkęs darbo žmonių kvartalą. Jis žinojo, kad kovai 
iškilus, jie pirmon galvon bus siunčiami žudyti mūšio lauke, 
ir kad to dėl jie yra palankiausi taikos idėjai. Jų reikalai 
visose tautose tie patys. Jiems tat ir yra intereso jungtis 
savo profesiniems reikalams ginti. Bet čia vėl ta pati kliūtis, 
kalbų įvairumas. Tai reikia panaikinti, galvojo Liudas, įve- 
dant vieną visiems bendrą lengvą tarptautinę kalbą. 

Jis ir ėmė bandyti ją sukurti. 

Bet ar tai galima? Ir pasistatęs sau šį klausimą, jis ėmė 
ieškotis medžiagos tos kalbos žodynui. Jam atėjo į galvą 
mintis: ar nebūtų galima susitarti dėl trumpučių garsų, k. 
š. ba, ca, da, be, ce, de, ab, ac, ad, eb, ec, ed ir savavališkai 
nustatyti jų prasmė? Bet tuoj. išvydo, kad tai negalima. Tų 
dirbtinių žodžių nei jis pats negalėjo išmokti, nei atsiminti. 

Taigi ir priėjo išvadą: gyvai kalbai, reikia ir gy- 
vų šaknų. Jos reikia imti iš bendro Europos kalbų šal- 
tinio. Štai tarptautinės kalbos klausimo išsprendimas. Tos 
kalbos žodynas turi būti romano-germaniškas, nes 
anglai, prancūzai, ispanai, italai, olandiečiai, skandinavai ir 
net slavai turi daugybę iš ten skolintų šaknų. Tokie pav. 
žodžiai, kaip viro, karto, nova, vino ir k. priklauso 10 —12 
kalbų. Taigi šaknų parinkimas žodžiams šiame  atvejy 
panėši į daugumos balsavimą. Bet kalba yra didelis dalykas. 
Painios gramatikos, stori žodynai, dešimtys tūkstančių žodžių 
ir reikšmių baugino jaunuolį Liudą. 

Bet čia jam padėjo vienas atsitikimas. Sykį būdamas 
6-o0į ar 7-o0j klasėj, jis pripuolamai pastebėjo parašą švei- 
carskaja, o kitoj vietoj kitą — konditerskaja. Ta 
galūnė — skaja sudomino įį ir parodė, kad sufiksai duoda 
galimumo iš vieno žodžio sudaryti daugybę kitų, kurių ne- 
bereikia mokytis. Ši mintis pridavė jaunam išradėjui drą- 
sos. Jis pasijuto turįs pamatą po kojų. „Ant didžiulių žodynų 
krito šviesos spindulys ir jie mano akyse ėmė greitai eiti 

vis mažvn ir mažyn“, rašė jis vėliau savo draugui N. Bo- 
rovkai. 

Nuo to laiko jis ėmė stropiai studijuoti sufiksų ir pre- 
fiksų sistemas įvairiose kalbose. Jis čia rado neapsakomai 
gausų šaltinį. (Gyvos kalbos naudojos tais suliksais ir pre- 
fiksais aklai, netvarkingai. Taisyklingai sunaudojus juos, iš 
menko šaknyno gaunama ištisas žodžių miškas. Ir kas svar- 
biausia, jis gaunamas savaime, be ypatingo mokymos. 

Dar būdamas gimnazijoj, Liudas jau buvo laikomas žymiu 
kalbininku. Jis mokėjo vokiečių ir prancūzų kalbas. Nuo 
6-os klasės jis ėmė mokytis angliškai. Jį nustebino faktas, 
kad anglų kalba apseina beveik be jokios gramatikos. Liu- 
das padarė iš čia išvadą, kad ir tarptautinė kalba gali ap- 
sieiti be lankstymų, asmenavimų ir kitokių gramatiškų sun- 
kenybių. Galunės 0, a, e, galima laikyti sufiksais daiktvar- 
„džiams, būdvardžiams ir prieveiksniams sudaryti. Tuo būdu 
bendrais bruožais jis jau buvo sugalvojęs savo tarptautinę 
kalbą, išdirbęs jai ištisą sistemą sufiksų: - ino, - ulo, - ema, 
-igi ir k. 

Bet drauge tuo laiku jaunam kalbininkui teko pergyventi 
gilus dvasios krizis. Mat, Liudas, kaip ir jo tėvas, dar gim- 
nazijoj tebebūdamas ir 16 metų tesukakęs, buvo netekęs tikė- 
jimo. Jo kritiškam protui žydiškos religinės apeigos ir tal- 
mudo teorijos atrodė beprasmės, neracionalinės. Bet kilusi 
iš čia širdy tuštuma jam buvo labai skaudi. Jis nebematė 
gyvenimo tikslo. Kam jis bedirba? Kam jis da beegzistuoja ? 
Ar negeriau tuoj mirti? Jam viskas atrodė Luščia, šlykštu. 
Šis krizis yra jį daug prikamavęs. 

Tačiau jis tą krizį nugalėjo. Palengvėl, giliau begalvo- 
damas, jis priėjo įsitikinimo, kad yra Dievas, kad žmogus, 
to Dievo leistas, turi nemirią sielą ir tam tikrą sau Žemėj 
skirtą pašaukimą — gyventi ne vien sau, bet ir visai žŽmo- 
nijai. 

Atgavęs tuo būdu tikėjimą, Liudas vėl pajulo noro gy- 
venti, darbuotis, kurti. Būdamas paskutinėj klasėj, jis 1878 m. 
turėjo jau baigtą tarptautinės kalbos projektą, bet toli gražu 
nepanašų į dabartinę Esperanto. Gruodžio 5 d. tų pat metų 

Liudo kambarėly buvo atšvęstas naujos kalbos gimimas. 
Septyni Liudo draugai ėmė tuoj tos kalbos mokytis. 

Birželio 1879 1. draugai, baigę gimnaziją, išsiskirstė. Jie 
bandė platinti Z-fo išrastąją kalbą, bet sutikę pašiepimų, jos 
atsižadėjo. Skaudus smūgis teko nukentėti ir pačiam Liudui. 
Draugų įkalbėtas Liudo tėvas patarė jam rinktis gydytojo 
profesiją, ir metus svajones apie tarptautinę kalbą, rimtai 
užsiimti medicinos mokslu. To dėl ir pareikalavo iš Liudo, 
kad visus savo raštus apie tarptautinę kalbą atiduotų įo 
globai. Tai buvo didelė auka. Liudas ją padarė. Surišęs 
virvele savo sąsiuvinius ir raštus, įteikė tėvui, kuris ir už- 
darė juos savo indaujoje. „Su svajonėmis apie žmoniją pa- 
lauk dar keletą metų“... 

Tais žodžiais tėvo palydėtas į Maskvą, Liudas ėmės stro- 
piai mokytis medicinos, studijavo" anatomiją, piaustė lavo- 
nus. Bet ir čia lindo jam galvon mintys: argi Žmonės nepa- 
našūs į kits kitą? argi ne tie pat jų organai, reikalai, geis- 
mai? argi kalbos bei odos skirtumai tai pakeičia? Ne ir ne! 
Žmonės tie pat ir to dėl nesusipratimai tarp jų turi dingti!.. 

Maskvoj gyveno jis vargingai uždarbiaudamas lekcijomis 
ir bendradarbiavimu spaudoje, savo reikalams vos 19 rublių 
per mėnesį teišleisdamas. 

Duotąjį tėvui žodį — neužsiimti tarptautine kalba — Mas- 
kvoj jis sąžiningai vykdė. Bet slėgė jį pasidariusi per tai jo 
širdy didelė tuštuma. Kaip begyventi be idealo? Jis bandė 
užpildyti tą tuštumą gilia užuojauta žydų tautos kentėjimams. 
Kurį laiką jis buvo pasidavęs sionizmo idealams, rašė kar- 
štus eilėraščius apie tautinį žydų atgijimą Palestinoj. Tačiau 
sionizmo vadu nėra buvęs. Jam nepatiko šiurkštoki sionistų 
puolimai svetimų tautų — lenkų, rusų, rumunų. Jo švelniam 
teisingumo jausmui buvo nemalonūs perdėjimai, rašant apie 
žydų tautos nuopelnus. Jis negalėjo pakęsti šovinizmo net 
ir savo tautiečiuose. 

Jo išmanymu, žydai turėtų geriau pažinti kitas tautas. Dėl 
valdovų priespaudų ir išnaudojimo yra kentėję ne vien žy- 
dai, bet ir lenkai ir lietuviai ir kiti. Temyli žydai savo Įsta- 
tymą ir tautą, bet drauge temyli ir žmoniją ir tetarnauja 
jai!l.. 


— 457 — 


Taip besidarbuojant ir besvajojant Maskvoj Liudui pra- 
slinko dveji metai. Jis nutarė grįžti Varšuvon ir ten baigti 
medicinos mokslą. 

Pargrįžęs, klausinėjo motinos apie savo tėvui įteiktus 
rankraščius. Motina su ašaromis pranešė, kad tėvas jam gera 
velydamas, jo rankraščius sudeginęs. Tai buvo skaudus smū- 
gis. Liudas jautės užgautas ir paprašė, kad tėvas grąžintų 
jam laisvę, nes jis jaučiąs savy tam tikros pareigos vykdyti 
savo idėją Jis pasižadąs tik tiek, kad niekam nekalbės apie 
savo užsiėmimą, kol nebus baigęs universiteto. 

Po teisybei žuvę rankraščiai nekiek ir teturėjo vertės. 
Liudas viską turėjo savo atminty, to dėl netrukus sustatė sa- 
vo kalbos naują laidą. Tai įvyko 1884 m. rugpiūčio mėnesį. 
Naujas kalbos projektas buvo jau daug tobulesnis už 1878 m. 
bandymą. 

Nuo to laiko jis per šešetą metų vis tobulino savo kalbą, 
versdamas į ją įvairius garsių autorių kūrinius ir rašyda- 
mas jąja originalinius raštus. Savo rašinius jis garsiai skai- 
tydavo; daugelis formų atrodė geros, bet praktikoj pasirodė 
nepatogios. Vienos buvo persunkios, kitos blogai skamban- 
čios. Visam kam ištaisyti teko padėti daug darbo ir laiko. 

Nuolat sumaniai taisoma ir dailinama jo kalba palengvėl 
įgijo lankstumo, gyvumo, skambumo, plaukė laisvai kaip 
gyvoji. Ji turėjo savy tam tikros jėgos, nes ją vartojo genia- 
linis žmogus. Jis sukūrė įoį naują stilių, įkvėpė savo dva- 
sios, įpylė savo jausmo. Nutaręs padaryti ją pasaulinės |i- 
teratūros kalba, jis pirmiausia pabandė pritaikinti ją poezi- 
jai. Tam tikslui jis ir parašė pirmuosius savo eilėraščius apie 
žmonių ir tautų susidraugavimą. 

Visas tas darbas buvo atliktas tyloj, pasauliui negirdint. 
Ši priverstina tyla labai slėgė. jauną kalbininką. Jis vengė 
žmonių, nedalyvavo susirinkimuose, draugijoj jautės sveti- 
mas. Tuo būdu jo studentavimo laikai praslinko nelinksmai, 
širdžiai skaudant. Tuos liūdnus jausmus jis ir išreiškė vie- 
name iš pirmųjų esperantiškai parašytų savo eilėraščių „Mia 
penso“ (Mano mintis): 


Mia penso kaj turmento kaj doloroį kai esperoj! 
Kiom de mi en silento al vi iris jam oferoj! 

Kiom havis mi pleį karan — la įjunecon — mi ploranta 
Metis mem snr la altaron de la devo ordonanta! 

Štai pavyzdys skausmuose gimusios naujos kalbos, savo 
aiškumu, skambumu ir tobulumu galinčios lenktyniuoti su 
viso pasaulio kalbomis. Ji buvo jau sukurta, beliko tik pa- 
leisti ji viešumon. Bet neturtingam vos tepradedančiam 
praktikuoti gydytojui tai buvo nelengva. Savo idėją užjau- 
čiančių jis nerado. Viena tik kaunietė p-lė Klara Zilberni- 
kiūtė, kauniškio pirklio duktė, suprato jo mintį ir įtikėjo į 
jo išradimą. Sąmojinga, linksma, energinga ir geraširdė ji 
pastebėjo tylų, susimąsčiusį jaunuolį. Juodu pamilo kits kitą 
ir nutarė susituokti. 

Tekėdama už Liudo ji galėjo pramatyti gan sunkoką 
ateity gyvenimą. Nes jis kad ir turėjo nuo dvejeto metų gy- 
dytojo diplomą, tačiau nuo 1885 iki 1887 m. veltui yra ban- 
dęs surasti sau įmanomos praktikos. Kilnojos iš vienos vie- 
tos kiton, stengdamasis surasti pacientų, bet kuklumas jam 
kliudė. Plocke sykį buvo jis pakviestas į turtuolio namus. 
Sirgo senutė ponia ir prie įos jau buvo trys daktarai. Liga 
buvo neišgydoma, po kelių dienų ligonė mirė. Gydžiusiems 
ją daktarams pasiųsta gausus honoraras. Trys mielai jį pri- 
ėmė, tik Zamenhofas atsisakė priimti, nes kaip čia beimsi, 
jei ligonis yra miręs. 

Kitą kartą Veisėjuos jis buvo pakviestas prie drugio kre- 
čiamos mergaitės. Motina iš skausmo buvo beveik proto ne- 
tekus. Ištisus du mėnesius jis negalėjo užmiršti įos verksmo 
ir vaitojimų. Dėliai to jis nutarė mesti bendrą praktiką ir 
pasirinko okulisto specialybę. 

Tam tikslui jis, nuvykęs Vienon, išklausė specialinį oftal- 
mologijos kursą. Pagrįžęs 1886 m. Varšuvon atidarė akių 
gydomąjį kabinetą. Tais pačiais metais jo sužadėtinė para- 
gino jį išleisti savo naujos kalbos vadovėlį. 

Jam jis nuo kelerių metų jau ir pats buvo ieškojęs lei- 
dėjo, bet veltui. Nieks nenorėjo rizikuoti pinigų tam daly- 
kui. Bet su tuo savo vadovėlio išleidimu reikėjo skubėt, nes 
kaip tik tuo laiku pasirodė Šveicarijoj kun. Schleyer'io iš- 
rastas „volapūkas“. Z-fas apie jį nieko nebuvo girdėjęs. Ta- 
čiau toji kalba ėmė gan sparčiai plėstis, atsirado jos sekėjų, 

volapūkiškų knygų ir laikraščių. Z-las iš pradžių džiaugės, 
kad bent pasirodė žmogus, praktiškai pastatęs tarptautinės 
kalbos klausimą. Bet arčiau tą kalbą pažinęs, pamatė, jog 
Schleyerio tarptautinės kalbos klausimo išsprendimas yra nevy- 
kęs. Mat, Schleveris šaknis savo kalbai daugiausia ėmė iš anglų 
kalbos, bet taip iš pryšakio ir iš užpakalio apkapodavo, kad 
jos virsdavo į nieką nepanašios. Pav. iš angl. žodžio w or 1 d 
jis padarė vol, iš speaken — pūk, iš kur ir susidarė 
volapūk, reiškiąs pasaulinę kalbą. Be to Schleyeris 
norėdamas padaryti savo kalbą prieinamą kyniečiams, ne- 
ištariantiems garso r, kur tik šaknyse rasdavo tą garsą, pa- 
keisdavo jį garsu I, taip kad Amerika volapikiškai vadinos 
Melop, Europa — Julop, profesorius — plofed. Tuo 
būdu žinomiausi žodžiai virsdavo nežinomais ir tekdavo 
atmintinai kalti. Taigi ir nenuostabu, kad volapūkiškas ju- 
dėjimas greit kilęs, greit ir pasiliovė. Mat, žmonės įsitikinę, 
kad tokios tarptautinės kalbos jie išmokti nepajėgs, ją ir 
metė. Ši aplinkybė kaip tik ir praskynė kelią Z-lo kalbai. 
Reikėjo tik paskubėti su jos viešu pasirodymu. Čia Z-fui 
atėjo pagalbon jo sužadėtinės tėvas, kaunietis Zilbernikas. Kad 
ir pirklys, jis brangino aukštas idėjas ir to dėl netik leido 
dukteriai tekėti už Esperanto išradėjo, bet ir davė lėšų pir- 
miems esperantiškiems vadovėliams išleisti '). Vasarą 1889 m. 
buvo nutarta iškelti jaunųjų vestuves, o prieš tai atspaus- 
dinti minėtuosius vadovėlius. 

Liepos 14 d. cenzorius leido juos spausdinti, nematyda- 
mas nieko pavojinga rusų valstybei. Z-fas nekantriai laukė 
jų pasirodymo. Jis jautė, kad sykį jiems pasirodžius, nebega- 
lės mesti pasirinkto kelio, kad tuo žingsniu jis statąs į pa- 
vojų visą savo ir šeimos gyvenimo ramybę, bet nebegalįs 
persiskirti su idėja, įėjusia jo kūnan ir kraujan, ir jis tą 
žingsnį padarė. 

Pirmasai, anksčiausiai pasirodęs vadovėlis buvo rusų kal- 
ba. Po to netrukus išėjo to vadovėlio leidimai lenkų, pran- 
cūzų, vokiečių ir anglų kalbomis. Visų tekstas buvo tas pats, 


] Šiam kilniam faktui pagerbti Kauno miesto valdyba 1926 m. gal- 
vę, kurioj gyveno Zilbernikas, ir pavadino Zamenhoifo gatve. 

susidedąs iš įžangos, keleto esperantiškų tekstų (Tėve mūsų, 
iš Biblijos, laiškas, pora eilėraščių), pilnos gramatikos iš 16 
taisyklių ir trumpučio žodynėlio. Gale buvo padėtas pasiža- 
dėjimo tekstas — tuoį imtis tos kalbos mokytis, kai 10 mili- 
jonų žmonių atsiųs tą pat pažadėjimą. Čia pat autorius pa- 
skelbė savo išrastąją kalbą „viešąja nuosavybe“, atsižadėda- 
mas visų savo teisių į ją. Knygelė buvo pasirašyta D-ro 
Esperanto slapyvarde, nuo kurios Z-fo išrastoji kalba ir 
buvo trumpai pavadinta Esperanto. Tai įvyko 1887 m. 
rudenį. 

Netrukus rugpiūčio 9 d. įvyko Z-fo vestuvės. Jaunave- 
džiai pasisamdė Varšuvoj kuklų butą Przejazdo g-vėį, 9 ir 
ėmė siuntinėti išspaustus vadovėlius įvairių kraštų žmonėms. 
Žmona rašinėjo adresus, siuntinėjo skelbimus laikraščiams. 
Taip praėjo pirmieji jų bendro gyvenimo metai, nušviesti 
meilės ir kilnaus tautų susiartinimo idealo. 

Kaip gi buvo sutiktos tos Z-fo brošiūrėlės? Gal visai nu- 
tylėtos ir užmirštos? Z-fui, suprantamas dalykas, tai labai 
rūpėjo, ir jis nekantriai laukė savo idėjos įvertinimo. 

Po kiek laiko pradėjo plaukti atsakymai, paklausimai, 
patarimai. Netrūko ir karštų pagyrimų. Keletas laiškų buvo 
parašyta nauja Esperanto kalba. Jų tarpe buvo ir mano pir- 
masis esperantiškai parašytas atviras laiškas. Naujos kalbos 
sekėjų skaičius ėmė sparčiai augti. Aplink Z-Ifą pradėjo spies- 
tis rinktinis įvairiatautis jo šalininkų būrelis. Su jais teko 
jam koresponduoti, atsakinėti į jų paklausimus, daugeliui tą 
pat dalyką aiškinti. Tai buvo bergždžias ir nuobodus darbas. 
Norėdamas jo išvengti, jis 1888 m. išleido bendrą atsakymą 
brošiūros pavidale (Dua libro de V'Lingvo Internacia). Čia 
jis su džiaugsm:: pažymi vis didėjantį susidomėjimą jo nau- 
jąja kalba. Jos sekėjai susirašinėjo ne tik su Z-fu, bet ir sa- 
vytarpy vieni su kitais. Vienas iš pirmųjų esperantininkų A. 
Grabovskis išverčia Esperanto kalbon keletą Puškino ir Goe- 
thės dalykėlių. Išleistame 1889 m. esperantininkų „Adresy- 
ne“ (Adresaro) pateikta jau tos kalbos šalininkų ištisas tūk- 
stantis. Vienas po kito ėmė įon virsti žymesni volapūkistai. 
Niurenberge perėjo jon visas jų klūbas su savo -pirmininku 

L. Einsteinu. Esperantininkų grupės įsikūrė Sofijoj, Maskvoj. 
Prasidėjo tarptautinis esperantiškas judėjimas. 

Bet materialiniai Z-fo reikalai nėjo geryn. Pacientų pas 
jį telankydavos mažoka. Pašalpą savo vodovėliams išleisti, 
jis iš kilniaširdžio Zilberniko priėmė, bet savo šeimai išlai- 
kyti pašalpos imti nenorėjo ir stengės pats užsidirbti begy- 
dytojaudamas. Tuo tarpu gimus dvejetui vaikų, išlaidos pa- 
didėjo. To dėl pasiuntęs laikinai žmoną su vaikais pas įos 
tėvą Kaunan, pats ėmė ieškoti praktikos kitur. Buvo atsidū- 
ręs net Chersone ties Juodaja Jūra, bet pasisekimo neturėjo. 
Kovo mėn. 1890 m. abu su žmona vėl grįžta Varšuvon. 

Čia jis savo sekėjų raginamas imas redaguoti laikraštį 
La Esperantisto. Skaitytojai daugiausia buvo begra- 
šiai: užsimokėjusių tesusirado apie šimtą. Po kiek laiko jis 
sukišo tan laikraštin visus savo atliekamus pinigus ir atsi- 
dūrė kritiškoj padėty. Be to susirgo dav ir įo taip mylėtoji 
motina. Kas daryti? Liautis laikraštį leidus? Bet tuomet žus 
taip gražiai bepradėjęs plėstis esperantiškas įudėjimas. Taigi 
laikraščio likimu turi susirūpinti patys ėsperantininkai. Jis 
pats nieko daugiau nebepajėgiąs padaryti... 

Šis graudus Z-fo atsiliepimas nenuėjo niekais. Išgirdo ji 
kilnus vyras, kuklus matininkas W. H. Trompeteris iš 
Schalk'o Vestfalijoj. Vienas iš pirmųjų esperantininkų jis 
suprato Z-fo idėjos svarbumą. Taigi iš savo neperdidelės 
algos jis pasisiūlė per trejus metus apmokėti laikraščio lei- 
dimo išlaidas ir siuntinėti kas mėnuo pačiam Z-fui po šimtą 
markių kaip atlyginimą už redagavimo darbą. Tuo būdu 
ir laikraščio ir Z-fo gyvenimas buvo aprūpintas iki 1894 m. 
Už tokią auką Z-fas buvo Trompeteriui neapsakomai dėkin- 
gas, ką ir yra viešai pareiškęs pirmame visuotiname cspe- 
rantininkų kongrese, įvykusiame mieste Boulogne -sur - Mer. 

Tos aukos dėka Z-fas galėjo per trejus metus ramiai dar- 
buotis. Bet likimas rengė jam naujų smūgių. 1892 m. miršta 
jo mylimoji motina; 1894 m. jo materialinė padėtis daros 
vėl nepakenčiama ir jis su šeima kelias į Gardiną. 

Čia jis išbūna ketverius metus. Susilaukia iš garsaus gralo 
L. Tolstojaus pilniausio pripažinimo savo idėjos. Savo vie- 
šumon paleistame apie tai laiške garsusis rusų rašytojas yra 

išsitaręs apie Esperanto šiais žodžiais: Gavęs prieš šešetą 
metų esperantišką gramatiką, žodyną ir tąją kalba parašy- 
tus straipsnius, aš po dviejų valandų galėjau jei ne rašyti, 
tai bent laisvai skaityti tąja kalba!.. Daug kartų esu matęs, 
kaip žmonės, negalėdami susišnekėti, iradavo į kits kitą šnai- 
ruoti. Taigi Esperanto mokymasis ir platinimas be abejo 
yra krikščioniškas dalykas, padedąs kurtis Dievo karalystei, 
kuri yra svarbiausis ir vienatinis žmogaus gyvenimo tikslas. 
(1891 m. balandžio 27 d.). 

Šis laiškas nemaž padrąsino Z-fą. Išvertęs esperantiškai, 
jis įdėjo jį savo leidžiaman laikraštin La Esperantisto. 
Vėliau 1895 m. jis paskelbė ten pat ir Tolstojaus straipsnio 
„Tikėjimas ir protas“ vertimą. Rusų cenzūra, įžiūrėjus 
čia Tolstojaus mokslo propagandos, uždraudė platinti La 
Esperantisto Rusijoj. O kadangi ten buvo daugiausia 
jo ėmėjų, tat laikraštis teko uždaryti. Bet su juo nutrūko 
ir ryšys tarp pačių esperantininkų. Tai buvo Z-fui neapsa- 
komai skaudus smūgis, juoba kad prie to prisidėjo dar ir 
sunki materialinė padėtis. 

Bet sykį mesta sėkla nežuvo. Gruodžio mėn. tų pačių 
metų pasirodo Švedijoj naujas esperantininkų organas 
Lingvo Internacia. Jį pasiėmė leisti Upsalos espe- 
rantininkų klūbas. Nuo to laiko esperantiška spauda jau ne- 
bepaliovė gyvavus. . 

Mirus Zamenhotienei, jos vaikai ima spiestis aplink tėvą. 
Grįžta Varšuvon 1898 m. ir Liudas ir apsigyvena žydų liau- 
dies kvartale prie g-vės Dzika, 9. Čia jis ir išbūna iki karui. 
Pradėjęs akių gydytojo praktiką, jis pasiryžta tarnauti ne- 
turčiams, to dėl ir paskyrė minimalinį mokestį — 40 kap. 
už seansą. Jo pacientai daugiausia buvo darbininkai, siuvė- 
jos ir kiti darbo žmonės. Jų skaičius sparčiai ėmė didėti, 
taip kad gailiaširdis gydytojas būdavo užimtas gydymo darbu 
beveik visą dieną. Taip jis kukliai ir neturtingai išgyveno 
iki mirties. 

Užsiėmęs visą dieną ligoniais, plunksnos griebtis jis vos 
tik vakarais tegalėjo. Korespondavimas, vertimai, originalių 
veikalų rašymas užimdavo jam žymią naktų dalį. Jo numi- 
lėtoji idėja plėtės. Esperantiškas judėjimas stiprėjo. Nuo 

1900 iki 1905 jis žymiai pakilo. Dešimtyje įvairių kraštų, 
susikūrė naujos esperantininkų grupės ir įsisteigė nauji espe- 
rantiški laikraščiai. Prancūzijoj tą judėjimą palaikė rimtos 
draugijos. Garsūs mokslininkai stojo esperantininkų eilėsna. 
Buvo gyvo reikalo viešai pasirodyti pasauliui. Tam tikslui 
ir buvo sušauktas pirmutinis visuotinas esperantininkų kon- 
gresas mieste Boulogne-sur-Mer. 

Su keista baime laukė Z-fas tos valandos. Jis svyravo, 
vykti ten, ar ne? Kelionės išlaidos bus didelės. Be to jam 
niekuomet nėra tekę viešai prabilti. Jis jautės ir nemokąs 
kalbėti. Vengė tiekos naujų nepažįstamų žmonių, kurie nu- 
kreips savo akį į jį. 

Tačiau galutinai nutarė vykti. Mat, esperantininkai to 
norėjo ir kvietė ji. Taigi prirengė kongresui kalbą, nusistatęs. 
išreikšti joje visą savo mintį ir siekiamojo tikslo aukštumą. 

Išvyko su žmona trečios klasės vagone į Paryžių. Čia jam 
prasidėjo baugi savaitė. Garsiausioį pasaulio sostinėį kurto 
jis nuo triukšmo ir nuo saldžių pagyrimo žodžių. Mat, dviejų 
akademijos narių esperantininkų generolo Sebert'o ir Javal'io, 
o taip pat ir judraus profesoriaus Bourlet'o buvo surengta 
Z-fui pagerbti didelė iškilmė. Paryžiaus burmistras iškilmin- 
gai priėmė jį miesto rotušėj. Švietimo ministeris įteikė jam 
garbės legiono ordeną. Eifelio bokšte buvo jam surengti 
pietūs, kuriuose dalyvavo garsiausi prancūzų mokslininkai. 

Visose tose iškilmėse Z-fas laikės kukliai, nedrąsiai, bet 
visuomet švelniai. Sunkios buvo jam tos dienos, pripratu- 
siam per ilgą laiką namie tyliai darbuotis. Bet jis suprato, 
kad šitie pagerbimai nemaž padeda jo idėjai pagarsėti. Todėl 
jis viską kantriai pakėlė. Net ir vėlai vakare priėmė žurna- 
listus, mielai atsakinėdanias jiems ne apie save, tik apie 
tarptautinės kalbos klausimą. 

Bet didžiausio savo triumfo tesusilaukė jis tik kongreso 
buveinėį, Boulogne. Čia jis gavo susitikti su savo idėjos se- 
kėjais, suvažiavusiais iš įvairiausių kraštų. 

Visos to pajūrio miestelio gatvės buvo išpuoštos espe- 
rantiškomis žaliomis vėliavomis su balta žvaigžde vidury. 
Aplink teatrą — susirinkimo vietą — jau girdis tarptautinės 
kalbos garsai. Anglai su flanelinėm kepuraitėm, praneūzai 

iškilmių frakais, lenkai, rusai, olandai kelionės rūbais, grak- 
ščios ispanės įvairiaspalvėm mantilįom, susirinkę aikštėje 
draugingai šnekučiuojas. Lengvai ir sklandžiai plaukia espe- 
ranto žodžiai — vienų kitiems, — švedų — italams, pran- 
cūzų — rusams. Atrodo lyg tautas skiriančios sienos tikrai 
jau būtų griuvę. 

Bet štai ir vakaras. Temsta. Teatro salėn renkas svečiai 
į bendrąjį posėdį. Iš viešbučių, iš uosto, iš gelžkelio stoties 
skuba tiesiog su lagaminais rankose — susirinkimo vieton. 
Visur skamba Esperanto. 

Iš svečių beveik niekas nėr da Z-fo matęs. Daugumas 
tepažįsta jį iš jo veikalų, iš trumpo atviro laiško bei iš įo 
Iotografiškų atvaizdų. Staiga pasigirsta muzika. Tai grojama 
esperantininkų himnas La Espero. Visi atsistoja. Štai su 
kongreso rengėjais įeina ir visų gerbiamas Esperanto išradėjas 
— Z-fas. Žemas, nedrąsus, nuoširdus, su aukšta kakta, apskri- 
tais dideliais akiniais, pusėtinai pražilęs. Entuziazmas, šauks- 
mas, pagarbos išreiškimas!.. Rankų, skarelių, skrybėlių mo- 
įavimams nėra galo!... 

Bet štai išeina garbaus svečio sveikinti vietos burmistras. 
Vėl šauksmų griausmas. Pagalios pakyla Z-fas. Triukšmas 
dingsta. Visi susėda. Ir tyloje pasklindo jo žodžiai: 

„Brangūs vienaminčiai, broliai ir sesers! Aš sveikinu jus 
čion susirinkusius iš artimų ir tolimų kraštų, kad broliškai 
paspaustumėm kiti kitiems rankas vardan didžios, visus mus 
rišančios idėjos. 

„Šventa mums yra ši diena. Kuklus mūsų susirinkimas. 
Pasaulis maža apie tai težino, ir ištarti mūsų susirinkime 
žodžiai neskris telegrafu į visus pasaulio miestus ir mieste- 
lius. Mat, suvažiavo čion ne valstybių valdovai, nei jų mi- 
nisteriai pasaulio žemėlapio pakeisti, nežeria mūsų salėj 
aukso rūbai nei aukšti ordenai, negaudžia armotų šūviai 
aplink mūsų namus, kur mes esam susirinkę, bet mūsų 
salės atmosieroj plaukia slėpiningi garsai, tylūs, ausiai negir- 
dimi, bet kiekvienos jautrios sielos nujaučiami. Tai garsai 
nūn gimstančiojo didelio dalyko! Oru sklinda slaptingi 
vaidiniai-pasvajai: akys jų nemato, bet siela juos jaučia. Jie 
yra būsimos, visai naujos gadynės vaizdai. Jie lėks per 


pasaulį, įsikūnys, sustiprės, ir mūsų vaikai bei anūkai 
pamatys juos, pajus ir pasigerės jais. 

„Dažnai susirenka atskirų tautų žmonės ir susišneka, bet 
koks skirtumas tarp jų ir mūsų susišnekėjimo! Ten vienos 
tautos atstovas žeminas prieš kitos tautos žmogų, kalba įo 
kalba, gėdydamos savos, švepluoja ir rausta, jaučiasi suvar- 
žytas akyvaizdoj to, su kuriuo kalba, o šis pastarasis jaučias 
stiprus ir išdidęs. Mūsų susirinkime nėra silpnų nei stiprių 
tautų, privilegijuotų ir ne; nieks čia nesižemina ir nesivaržo. 
Visi mes esame lygiateisiai; mes visi jaučiamės esą vienos 
tautos, vienos šeimos nariai. Ir pirmą kart istorijoj mes, 
įvairiausių tautų atstovai, stovime vienas šalia kito ne kaip 
svetimi, ne kaip varžytininkai, bet kaip broliai, neprimes- 
dami kits kitam savo kalbos, bet kits kitą mylim ir spau- 
džiam kits kitam ranką neveidmainingai, kaip kitatautis kita- 
taučiui, bet nuoširdžiai, kaip žmogus žmogui. Taigi ir su- 
prantam šios dienos svarbumą, nes šiandien, šiuose svetin- 
guose Boulognės mūruose yra susirinkę ne prancūzai su 
anglais, ne rusai su lenkais, bet žmonės su žmonėmis“. 

Taip kalbėjo Z-fas. Jo rankose drebėjo popierius. Jis 
buvo labai susijaudinęs. Nemažiau buvo suelektrizuota ir 
publika; ji lyg gaudyte gaudė plaukiančius iš Z-fo lūpų žo- 
džius. Šis tuo padrąsintas kalbėjo toliau. Priminė su pagarba 
volapūko kūrėją kun. Schleyerį, tinkamai įvertino įo nuo- 
pelnus ir paprašė atsistojimu pagerbti mirusįjį. Toliau kal- 
bėjo apie pirmuosius esperantizmo pionierius—L. Einšteiną, 
Vasnievskį, Trompeterį. Klausytojai ir tuos pagerbė altsisto- 
dami. 

Galop baigė savo kalbą kilniu himnu į Dievą, „meilės ir 
tiesos šaltinį“, „galingą bekūnę paslaptį“... 

Kai baigęs kalbėti Z-fas atsisėdo, ovacijoms nebuvo galo. 
Daugelio akyse blizgėjo ašaros. Nuo šios valandos visi jautė, 
kad tarptautinei kalbai tikrai yr gimus nauja gadynė. Jos 
nei karas neįstengė sunaikinti. Esperantiškas judėjimas kas 
metai ėmė sparčiai augti, ypač Vakarų Europoj. Z-fui beliko 
vien džiaugtis savo idejos triumfu. 

Jo gyvenimas nuo to laiko plaukė vienodai. Per ištisus 
metus jis gydydavo savo beturčius pacientus, atsakinėdavo 

į savo sekėjų paklausimus bei abejojimus Esperanto kalbos 
dalykuose, daugindavo esperantiškąją literatūrą. versdamas 
žymiausius garsių rašytojų veikalus. Vasarą keliaudavo į 
visuotinuosius esperantininkų kongresus, jei jie įvykdavo 
Europoj. Ten prabildavo į susirinkusiuosius gerai apgalvota 
programine kalba, kuri visuomet sukeldavo didžiausio entu- 
ziazmo klausytojuose ir pilniausio pritarimo. Visi reikšdavo 
jam aukščiausios pagarbos, kaipo nuujos kalbos tėvui ir 
mistrui. 

Jam taip besidarbuojant ir esperantininkų įudėjimą be- 
tvarkant, atėjo ir 1914 metai. Kaip paprastai jis vasarą išsi- 
rengė į 10-jį esperantininkų kongresą, turėjusį įvykti Pary- 
žiųj. Ten jis turėjo išdėstyti savo planą kovai su tautiškuoju 
šovinizmu. Bet Koelne jį užklupo karas. 


Su dideliu vargu per Skandinaviją ir Petrapilį žmonių 
kimšte prikimštame prekių vagone sugrįžo jis Varšuvon. Ir 
fiziškai ir moraliai nuvargintas, jis nebegalėjo nei paeiti, nei 
lengvai bekvėpuoti. Aplinkui siautė karas, artėjo armotų 
trenksmas. Iš aeroplanų imta mėtyti bombos. Viena krito: 
net Dzika g-vėį, kur Z-fas gyveno. Bet tai jo nebaugino. Jis 
jau buvo apsipratęs su mintimi apie mirtį. Daug skaudesnė 
jam buvo karo sukelta neapykanta ir kraštutinio šovinizmo 
aistros. Dėl jų gyvenimas Varšuvoj pasidarė jam nebepaken- 
čiamas. Rusų kareivija užplūdo miestą, švaistės kazokai ir 
plėšikai čerkesai. Drebėjo lenkai, dar labiau žydai. Jų kalba 
panaši į vokiečių duodavo progos įtarinėti jie esą vokiečių 
šnipai. Jie nerodo didelio atsidavimo rusams — taigi „išdavi- 
kai“. Į vietos gubernatorių plaukė anonimiški skundai prieš 
žydus krautuvininkus. Daugelis jų buvo sušaudyti. Vienas 
rusų žurnalistas puolė net patį D-rą Z-fą, kaipo „pavojingą 
tarptautininką“. 


Per velykas 1915 m. jis paskelbė laikraščiuose savo 
„Laišką diplomatams“. Tai labai stipriai parašytas dalykas, 
gaila tik kad jis nepasirodė 3—4 metais vėliau prieš Pary- 
žiaus konferenciją. 

Liepos mėn. 1 d. 1915 m. rusai pasitraukė iš Varšuvos. 
Išeidami jie degino jau prinokusių javų laukus. Anksti rytą 

įžengė miestan vokiečiai. Bet ir jie buvo žydams nepalankūs. 
Dar labiau padidėjo vargas, kai pradėjo trūkti maisto. 

Nuo tų moralių kankynių Z-fo sveikata dar labiau pa- 
blogėjo. Jis vos begalėjo kvėpuoti. Žmona perkėlė jį į ge- 
resnį butą ties Sasų sodnu, Krolewska g-vėn 41. Bet tai maž 
begelbėjo. Sunku jam buvo bekvėpuoti. Kalbėti tegalėjo su 
dideliu vargu. Be to, slėgė jį ir jo šeimynos nelaimės. Toli 
Rusijoj mirė jo brolis Aleksandras. Jo duktė Solija liko 
Charkove, kaipo gydytoja. Dėl karo turėjo pasiliauti susira- 
šinėjimas, nebeateidavo laiškai. Nemaž skausmo pridarė jam 
žinios apie daugybę žuvusių garsių esperantininkų, jo draugų. 
Su skausmu jis kalbėjo: „kodėl jie, o ne aš“? 

Karštai laukė jis karo galo, bet pirmiau atėjo jo paties 
gyvenimo galas. Nebegalėjo jau net gulėti, turėjo vien sėdėti 
ar stovėti. „O, kad bent keletą minučių pasilsėti“!: Gydytojas 
vieną dieną leido jam valandėlei prigulti. Tai buvo balan- 
džio mėn. 14 d. 1917 m. Atsigulus, jam pasidarė geriau. Bel 
po kelių minučių užduso. Norėjo šaukti, bet gerklė užkimo. 
Atbėgo žmona, padėjo atsisėsti, bet širdis nustojo plakus ir 
jis persiskyrė su šiuo pasauliu. 

Kuklios buvo jo laidotuvės. Palydėjo jį iš svetimų keletas 
žymesnių lenkų esperantininkų, vienas laivo kapitonas vo- 
kietis ir daugelis įo išgydytų pacientų. Palaidotas jis vietos 
žydų kapinėse. 

Prieš mirdamas jis prirašė keletą lapelių, kuriuose išreiškė 
savo religinius įsitikinimus. Prasideda rašinys šiais žodžiais: 

„Visa, ką čia rašau, yr atsiradę mano galvoj ne dabar, 
bet prieš 40 metų, kai turėjau apie 16—18 metų. Kad ir esu 
skaitęs daugybę moksliškų ir filosoliškų veikalų ir daug 
mąstęs, tačiau mano tuometinės mintys apie Dievą ir sielos 
nemirybę liko beveik nepakitėję“. 

Pažymėjęs, kad jo religinių įsitikinimų nesupras nei ne- 
tikį, nei tikį, jis toliau taip rašo: 

„Mano motina buvo tikinti, mano tėvas ateistas. Vaikas 
būdamas, aš tikėjau į Dievą ir į sielos nemirybę kaip ma- 
ne mokino mano gimtoji religija. Aš gerai neatsimenu, ku- 
riais metais aš praradau tikėjimą, bet atsimenu, kad auk- 
ščiausio netikėjimo laipsnio buvau pasiekęs, kai turėjau 15—16 

metų. Tai buvo skaudžiausis mano gyvenimo laikas. Viskas 
mano akyse buvo nustoję vertės. Su panieka žiūrėjau aš į 
kitus žmones, matydamas juose beprasmį mėsos gabalą, su- 
sidariusį nežinia nei kam, nei dėl ko, begyvėnantį amžiny- 
bėje mažiau nei sekundą, veikiai. supūnantį ir per būsimus 
milijonus ir milijardus metų daugiau nebepasirodysiantį. Kam 
aš gyvenu? Kam aš mokaus? Kam aš dirbu ir dėl ko aš my- 
liu?! Nes visa tai yra taip neprotinga, taip menkos vertės, 
taip įuokinga!..“ 

Kas gi jį išgelbėjo iš to pesimizmo ir nusižudymo? Gi ši 
nauja mintis: 

„Aš pajutau, kad mirtis gal būt nėra pranykimas, kad 
esama tam tikrų dėsnių gamtoje..., kad mane kaž kas laiko 
aukštam tikslui...“ 

Tai paskutiniai įo rašinio žodžiai. Tačiau išdėti savo re- 
liginių pažiūrų Z-fas nesuskubo. Mes tik žinom, kad įis sa- 
votiškai tikėjo į Dievą ir į sielos nemirybę, „laikė Dievą sa- 
vo širdy“, o sykį krikščionių jaunuolių pasveikintas, atsakė 
jiems: 

„Aš esu vien žmonijos mylėtojas žydas, tikyboj liberalas, 
bet... man atrodo, kad nėr pasauly nieko gražesnio, kaip 
pilnas sekimas Jėzaus mokslu!“ 

Iš čia matom, kad jis laisvai žiūrėdamas į žydų tikybą, 
mokėjo aukščiau pakilti už savo tautiečius ir pilnai įvertinti 
Kristaus mokslo kilnumą. Garbė tesie jam už tai. 


III. Zamenhofo tarptautinė kalba Esperanto. 


Kaip matėm, Z-fas buvo vienos idėjos žmogus. Ta idėja 
pripildė visą jo gyvenimą, nustatė visą jo veikimą. Ji nūn 
nebeatskiriama nuo jo, kaip ir jis nuo jos. Ji, jo išrastoji 
tarpiautinė kalba Esperanto, padarė įį didvyriu, įrašė neiš- 
dildomomis raidėmis jo vardą istorijos lakštuosna. Taigi kal- 
bant apie Z-fą, negalima praeiti pro šalį nesusipažinus ar- 
čiau ir su jo genialiu kūriniu — Esperanto kalba. 

Kaip jau minėjau, tarptautinės kalbos sistemų yra daug. 
Apie 25 buvo jau iki 1887 m., t. y. iki pasirodant Esperanto 

kalbai. Po 1887 m. iki šiam laikui jų atsirado dar daugiau. 
Čia tai ir kyla klausimas, ko dėl nė viena iš tų įvairių si- 
stemų nėra tiek įsigalėjus ir taip pasauly paplitus, kaip Is- 
peranto? Kame glūdi jos vidujinė pirmenybė prieš kitus 
tarptautinės kalbos projektus? 

Atsakymo į tai netenka ilgai ieškoti. Jis savaime aiškus: 
vidujinė Esperanto kalbos pirmenybė glūdi jos nepaprasta- 
me lengvume. Jos išmokti gali be vargo kiekvienas net 
ir bemokslis darbininkas. Dėl ko? Gi dėl to, kad Z-ias yr 
iš jos pašalinęs visa, kas paprastai pasunkina kalbų mokslą. 

Svetimas kalbas padaro sunkias išmokti už vis du dalyku: 
plačios, painios jų gramatikos ir stori jų Žodynai. 
Iliustracijai imkim kad ir lietuvių kalbą: kitaip joj linksniuo- 
jama tėvas, kitaip motina, kitaip žemė, kitaip sūnus, 
dar kitaip raumuo, sesuo, mėnuo. Tas pat pasakyti- 
na ir apie: veiksmažodžių asmenavimą. Maž ne kiekvienas 
vis kitaip sudaro savo praeitą laiką, pav. dirbu — dirbau, 
nešu — nešiau, kalbu — kalbėjau, raunu— roviau, 
važiuoju — važiavau ir t.t. Vis tai yra kalbos faktai. Jų 
protu neišvesi. Jie reikia atmintinai iškalti. Tam gi reikia 
daug darbo ir laiko. Z-fo kalboj visų gramatiškų formų skai- 
čius privestas prie minimumo: ten visų daiktavardžių tėra 
viena galūnė — o, būdvardžių — a, prieveiksmių — e. Lygiai 
visi veiksmažodžiai dabartiniam laikui turi vieną galūnę — 
as, praeitam — is, būsimam — os ir t.t. Visos gramatiškos 
taisyklės Esperanto kalboj neturi jokių išimčių, jokių nukry- 
pimų. Tuo būdu visa Esperanto gramatika buvo galima su- 
vesti į 16 trumpų taisyklių, lengvai išmokstamų per pusva- 
landį. 

Kitas beveik nenuveikiamas sunkumas svetimų kalbų be- 
simokant — tai jų stori žodynai. Juose telpa šimtai tūkstan- 
čių žodžių. Kiekvienas jų tenka skyrium mokytis. O tai dar- 
bas vidutinio išsilavinimo žmogui beveik nepakeliamas. Jų 
neišmokęs, nežinosi, kaip koks daiktas vadinas ir negalėsi 
svetima kalba susišnekėti. Protas čia nieko negelbės. Viską 
teks imti vien savo atmintimi. 

Z-fas ir čia yra padaręs genialinių reformų. Visų pirma 
jis pastebėjo, kad beveik visose Europos kalbose yra nema- 

ža bendrų žodžių, pav. mašina,bankas, teatras, te- 
legrafas, telefonas, direktorius, sekretorius, 
algebra, astronomija, logika, geometriją, 
agentas, misionierius ir tt. ir tt Jie ir be paaiški- 
nimų visiems kultūringiems europiečiams yra suprantami. 
Tuo remdamasis Z-fas juos ir laikė tarptautiniais ir 
jų savo žodynan visai nedėjo. 


Antras svetimų kalbų sunkumas eina iš daugybės visai 
nereikalingų šaknų. Pav. 


mes lietuviai o esperantiškai bus: 

šale gaidys turim višta koko —kokino 

„ jautis „ karvė bovo— bovino 

„tėvas „ motina patro— patrino 

„ sausas „ šlapias seka — malseka 

„ aukštas „ žemas alta — malalta 

„ girti „ peikti laudi — mallaudi 

„ pasirodyti, pranykti aperi-— malaperi 

„ supti „ lopšys luli —lulilo 

„ kirpti „ žirklės čizi—čizilo 

ir t. t. ir t. t. 


Iš šių pavyzdžių matom, kad kur lietuviškai yra dvi at- 
skiros šaknys, ten Esperanto kalboj tėra viena šaknis, ir iš 
jos padaroma atatinkami 2-jo stulpelio žodžiai, pasigaunant 
tam tikrų prefiksų bei sufiksų. Vadinas, atminties darbas 
dvigubai čia palengvintas. 

Tų sufiksų bei prefiksų mes čia teparodėm vos keletą. 
Z-fas savo kalbon įvedė jų apie 20. Tuo reikalingas kalbai 
šaknų skaičius sumažėjo iki minimumui, nes mažiausiai de- 
šimts kartų tiek kitų reikalingų žodžių esperantininkai ga- 
lėjo pasidaryti patys, pasinaudodami minėtais prefiksais ir 
suliksais. 

Pirmame Z-fo žodynėly šaknų tebuvo tik 900, įskaitant 
čion taip pat visas Esperanto galūnės, prefiksus ir sutiksus. 
Atrodė, kad su tiekos šaknų toli nenueisi. Tačiau praktika pa- 
rodė, kad pasigaunant to mažyčio žodynėlio, buvo galima ir 
įvairiausi laiškai rašyti ir net ištisi veikalai išversti. Tuomi 
pirštu prikišamai buvo parodyta, kad Esperanto kalba yra 

visų lengviausia, nes ji mažiausiai teapsunkina žmogaus at- 
mintį. To dėka ji yra prieinama net ir kaimiečiui bei pa- 
prastam darbininkui. 

Būdama lengviausia išmokti ji drauge yra ir skambiausia 
ir dailiausia. Savo dažnai pasitaikančiais garsais: 4 (dž), č (ė), 
į (Ž), Š(š) ji panėši į italų kalbą; savo dažnais dvibalsiais 
-aj, -0į, -aįn, -ojn primena senovės graikiškąją, savo vieno- 
du kirčiu, krintančiu visuomet ant priešpaskutinės sąjamos, 
ji yra artima lenkiškajai, o savo veiksmažodžių formomis 
visai atsako lietuviškajai. Tuo būdu Esperanto kalboj, galima 
sakyti, glūdi filosofiškai suglausta visų kalbų kvintesencija. 
Kitaip sakant, ji yra įkūnytas kalbos idealas. Joje pasiekta 
paskutinė kalbos tobulumo riba. 

Tokia ji pasirodė man ir daugeliui kitų esperantistų. Visi 
ja gerėjos ir mielai jos mokės. Bet pirmam entuziazmui at- 
aušus, ėmė rastis ir kritikų. Vieniems nepatiko kai kurios 
Esperanto galūnės, kitiems kai kurie sufiksai, tretiems parink- 
tos žodynui šaknys. Laikui bėgant ta kriticizmo epidemija 
ėmė augti ir apie 1893 metus ji pasiekė savo kulminacinio 
punkto. Z-f4ą užvertė įvairiausių reformų projektais. 


Daugiausia priešininkų turėjo Z-fo įvestos keturios raidės 
su stogeliais viršum jų (č, $, į, š). Mat, esperantistai, užsi- 
manę ką nors esperantiškai paskelbti, išgirsdavo paprastai 
iš spaustuvininkų atsakymą, kad jie negalį darbo priimti, nes 
neturį tų „kepurėtų“ raidžių. Liedinti gi jos dėl menko la- 
pelio ar brošiūrėlės neapsimoką. 

Tiesa, Z-las buvo leidęs vieton tų kepurėtų raidžių var- 
toti paprastas raides c, g, į, s, pridūrus tik prie jų raidę h 
(vieton č rašyti ch, vieton š — sh ir t. t.), bet taip parašius 
pakitėdavo esperantiškų žodžių išvaizda. Dėliai to dauguma 
reformos šalininkų ir reikalavo iš Esperanto abėcėlės visai 
išmesti kepurėtas raides. Lengva tai buvo pasakyti, bet ne- 
lengva padaryti. Tačiau tas reformatorių reikalavimas buvo 
toks įkyrus ir griežtas, kad Z-fas nusileido ir ėmės savo 
kalbą dar kartą perdirbinėti. 

Ir perdirbo ją iš pamatų: išmetė visai daiktvardinę dale- 
lę la, davė kitas galūnes daiktvardžiams ir būdvardžiams, 

pakeitė veiksmažodžių asmenavimą, išmetė iš žodyno dau- 
gybę šaknų, jų vieton įvedė naujų. 

Kaip ši nauja Esperanto kalbos forma skyrės nuo dabar- 
tinės, geriausiai tai galima matyti iš žemiau dedamo naujai 
išversto Tėve mūsų. Jis skambėjo šiaip: 

Patro nue kvu esten in cielo, sankte estan tue nomo, venan regito- 
tue, eston volo tue, kom in cielo, sik anku sur tero. Pano nue omne- 
die donan al nu hodiu e pardonan al nu debi nue, kom nu anku par- 
donen al nue debenti; ne kondukan nu in tento, sed liberigan nu de 
malbono. 

Tą savo plačiai išdirbtą reformos projektą Z-las paskelbė 
1894 metais laikrašty La Esperantisto. Rašinys ėjo 
per šešis numerius (1 — 5/6). Mus, anų laikų esperantininkus, 
nemaž nustebino Z-fo kuklumas, nuolaidumas, svetimų nuo- 
monių gerbimas. Reikalauta iš jo reformos, jis ir sureforma- 
vo iš pamatų savo kūrinį. Bet būdamas atsargus, jis iš savo 
šalies nedarė jokių griežtesnių žingsnių. Kaip kitur, taip ir 
čia laikydamasis demokratiškojo principo, jis kreipės į viso. 
pasaulio esperantininkus su prašymu pasisakyti: kas už 
esamosios Esperanto kalbos nereformavimą, 
kas už Z-fo sureformuotos kalbos projektą. 
Klausimas turėjo būti išspręstas slaptu balsavimu. Ir balsa- 
vimas įvyko. Jo rezultatai paskelbti tų pačių 1894 m. mi- 
nėtojo laikraščio La Esperantisto 7-me ir 8-me n-riuo- 
se. Žymi balsų dauguma buvo už palikimą Esperanto jo ik- 
šiol vartojamoj formoj. Jų skaičiuje buvo ir mano balsas. 

Tuo būdu klausimas buvo baigtas: Reformatoriai, pasi- 
rodę mažumoj, nurimo. Jų daugelis suprato, kad geriau pra- 
dėtas darbas toliau varyti, negu jis visokiais taisymais silp- 
ninti ir net statyti žuvimo pavojun. Nuo to laiko esperan- 
tiškas judėjimas ėmė dar sparčiau plėstis ir stiprėti. Taip 
praėjo trylika metų. 

Bet 1907 m. atsirado Z-fo kalbai naujas pavojus. Jį su- 
kėlė Prancūzų Esperantininkų Sąjungos pirmininkas L. de 
Beaufront'as. Iš pradžių jis buvo griežčiausis Esperanto re- 
formavimo priešininkas. Bet vėliau jis saviškai perdirbo 
Esperanto kalbą ir davė jai Ido vardą. Esperantiškai ido 
reiškia vaiką, taigi jo norėta tuo parodyti, kad jo Ido yra 

Esperanto gimdinys. Kurį laiką jis tos savo naujos kalbos 
viešai neskelbė, to dėl ir buvo laikomas esperantininku. Bet 
netrukus jis suvaidino labai negarbingą rolę. Tai įvyko prie 
šių aplinkybių. 

Rudenį 1907 m. susirinko Paryžiuj „Delegacijos tarptau- 
tinei kalbai išrinkti“ valdyba. Ši „Delegacija“ buvo įsteigta 
prancūzų matematiko L. Couturat'o, padedant prancūzų 
esperantininkams. Ji surinko daugybę žymių vyrų parašų, o 
taip pat ir draugijų, pritariančių tarptautinės kalbos idėjai, ir 
kreipės į Akademijų Sąjungą, kad ši oficiališkai išrinktų 
vieną tarptautinę kalbą iš daugybės esamųjų projektų. Bet 
Sąjunga nesutiko imtis to darbo. 


Tuomet „Delegacija“ sušaukė Paryžiun užsienio moksli- 
ninkų komitetą. Be Couturat'o jame dalyvavo tik trys žy- 
mesni mokslininkai, būtent Ostwaldas,Jerpersenasir 
Baudouinas de Courtenay. Kiti pasiuntė vien savo 
sekretorius ar draugus. Komitetas prašė Zamenhofą paskirti 
savo Esperanto gynėją. Šis pasiūlė de Beaufrontą. 


Bet Z-fo pasitikėjimas šiuo žmogum buvo apviltas. Nes 
de Beautfrontas, užuot gynęs Komitete Esperanto kalbą, pa- 
siūlė jam savąją Ido. Couturat'as palaikė de Beaufront'ą 
nes juodu abudu dirbo iš vieno kurdamu Ido. Tuo būdu 
visi kiti tarptautinės kalbo projektai, k. š. Spokil, Parla, 
Bolak turėjo savo gynėjus, '*vieno tik Esperanto nieks ne- 
gynė. Tačiau Komitetas vis tik išrinko tarptautinę Esperanto 
kalbą, pridurdamas tik sąlygą, kad ji būtų sureformuota Ido 
principų pamatais. 

Sužinoję apie šį Komiteto nutarimą, ištikimesni espe- 
rantininkai neapsakomai pasipiktino de Beaufronto pasielgi- 
mu. Jei jis turėjo savo kalbos projektą ir ketino jį siūlyti 
Komitetui, tai jam reikėjo atsisakyti nuo pasiūlytos Espe- 
ranto gynėjo pareigos. Tuo tarpu jis sutiko tą pareigą pri- 
imti, o iš tikrųjų jos visai nevykdė, nes vieton ginti Espe- 
ranto, stengės įbrukti Komitetui savo Ido. Tai buvo visais 
atžvilgiais neetiškas pasielgimas, darąs gėdos doram žmogui. 
Dėl.to iš pradžių de Beaufront'as ir gėdijos prisipažinti esąs 
Ido kūrėjas. 


r 


Bet vėliau prie to prisipažinęs, ėmė su Couturat'u platinti 
Ido kaipo naują tarptautinę kalbą. Z-fui, kad ir labai skau- 
dėjo širdį dėliai tos išdavystės, tačiau jis ilaikės ramiai: 
jis tik vėl kreipės į viso pasaulio esperantininkus su prašy- 
mu — tepasisako, ar reikalingos yra Esperanto kalbai de 
Beauftront'o ir Couturat'o siūlomos reformos, ar ne. Žymus 
daugumas atsakė neigiamai, nurodydami, kad Esperanto kal- 
bai reikalingas energingesnis jos platinimas, negu įos refor- 
mavimas. Tuo būdu Z-fo laimėjimas 1912 metais buvo taip 
pat pilnas, kaip 1904 m. Esperanto gyvenimas buvo už- 
tikrintas. 

Vėliau Esperanto kalbos tyrumui saugoti ir jos natūrali- 
nėi evoliucijai kontroliuoti tapo įsteigtas atskiras Kalbos 
Komitetas (Lingva Komitato), kurin įėjo žymiausi įvai- 
rių tautų Esperanto kalbos mokovai. Garbė tame Komitete 
atstovauti lietuvių tautai teko man. Kalbos Komiteto įstatai 
buvo išdirbti 1912 m. ir patvirtinti tų pat metų gegužio 
25 d. Pagal tuos įstatus Komiteto narių skaičius yra neapi- 
brėžtas. Jie renkami 9-iems metams. 

Prie Kalbos Komiteto sudaryta dar ir atskira aukščiau- 
sioji Komisija. Ji nūn vadinas Esperantininkų 
Akademija. (Esperantista Akademio). Jos narių skaičius 
negal būt didesnis, kaip 18. Akademijos nariai renkami taip 
pat 9-iems metams iš Kalbos Komiteto narių. Akademija 
svarsto jos pačios iškeltus klausimus, arba atsiųstus įvairių 
sekcijų ir komisijėlių, premijuoja geriausiais pripažintus 
esperantiškus veikalus, tiria siūlomas kalbos relormas ir t. t. 

Be šių dvieju esperantininkai turi dar dvi bendri įstaigi: 
Nuolatinį Komitetą Kongresams rengti,(Kon- 
stanta Kongresa Komitato = K.K.K.) ir Centralinį Biūrą 
(Centra Olicejo — C. O.) Paryžiuje. 

Iš privačių esperantiškų organizacijų paminėtinos: 1) Uni- 
versalinė Esp. Sąjunga (Universala Esp. Asocio = 
U.E.A.) Genevoj, 2) Tarptautinis Katalikų Esper. 
Susivienijimas (Internacia Katolika Unuigo Esp. — 
IKUE) Paryžiuje, 3) Katalikų Internationalas (IKA) 
Koelne, 4) Pasaulinė Katalikų Jaunimo $54- 
junga (Mondjunularo Katolika — Moka) Koelne ir k. 

Pastarais laikais tarptautinėsna esperantiškosna organiza- 
cijosna ima spiestis įvairiausios prolesijos ir srovės, k. š. gy- 
dytojai, pedagogai, pašlininkai, policininkai, gelžkeliečiai, ko- 
munistai, teosofai, vegetarijonai, darbininkai ir k. 


Visa tai parodo, kad esperantizmas sudaro šiandieną rimtą 
jėgą pasauly. Taigi ir nenuostabu, kad Esperanto kalbai ima 
reikšti savo palankumą ne vien karštas jaunimas, bet ir šal- 
tai galvojantieji komersantai ir įvairių kraštų ministeriai ir 
net Tautų Sąjunga. 


Jau pirmame jos posėdy vienuolikos tautų atstovai yra 
išsitarę dėl sunkenybių, kylančių tautų susisiekimui iš kalbų 
įvairumo, o taip pat ir dėl būtino reikalo tas sunkenybes pa- 
šalinti. . 


Toliau ta pati Tautų Sąjunga yr susidomėjus valdišku 
tarptautinės kalbos Esperanto įvedimu į mokyklas įvairiose 
valstybėse; čia ji yr išreiškus vilties, kad šis Esperanto mo- 
kymas galės ilgainiui būt įvestas į visas pasaulio mokyklas 
ir įsakė savo sekretoriui parengti viešą pranešimą apie 
tai, ko tame dalyke jau yra atsiekta. Savo pilnutiniame po- 
sėdy 21. 9. 1922 ji yra priėmus savo sekretoriaus pranešimą 
ir 26 balsais prieš 2 pripažinus Esperanto kalbą 
vienatine tarptautinė kalba, o 20. 9. 1924 pasiū- 
lius visoms Tautų Sąjungon  įsirašiusioms valstybėms 
priimti Esperanto kaipo praktišką tarptau- 
tinio susižinojimo priemonę ir vartoti ją šalia 
gimtosios kalbos, o drauge įvesti ją telegralijon ir radio- 
telegralijon. 


Remdamasi tuo pasiūlymu Pasaulinė Telegrafo Draugija 
savo posėdy Paryžiuj 29. 10. 1925 pripažino Esperanto tele- 
grafo kalba ir pritaikino jai paprastąjį tarifą. Taigi ir yra 
vilties, kad Z-fo kalba netrukus bus įvesta į visas pasaulio 
mokyklas. Kai tai įvyks, tarptautinės kalbos klausimas bus 
galutinai išspręstas ir nuo to laiko nieks jau nebegalės pa- 
sakyti svetimo krašto žmogui: aš tave, brolau, nesuprantu!... 
Tuomet visoj pilnumoįj paaiškės Z-fo idėjos kilnumas ir jo 
darbų vaisingumas. 

IV. Zamenhofo raštai. 


Kalba yra priemonė mintims reikšti. Net ir gražiausia 
kalba, jei ji nevartojama, maž tereiškia. Suprasdamas tai 
Z-fas tuoj ėmė savo kalbą vartoti, taikindamas įą įvairiau- 
sioms literatūros rūšims. 

Pradėjo jis nuo poezijos, nes savo dvasios viduje jis bu- 
vo daugiau poetas negu praktikos žmogus. Temas savo ori- 
ginališkiems eilėraščiams jis ėmė iš savo pergyvenimų. Tuo 
būdu yr atsiradę ir jo liriški kūriniai: „Ho, mia kor“, „Mia 
penso“, „Al la fratoj“, „La vojo“, eperantininkų himnas 
„La espero“ ir kilni malda „Prešo sub la verda -stan- 
dardo“ !). 

Dar daugiau eilėraščių jis yra išvertęs iš kitų poetų, k. š. 
Mickevičiaus, Goethės, Šilerio, Heinės, Hauffo, Uhlando, By- 
rono. 

Visi tiek originaliniai, tiek versti poetiški Z-fo kūriniai 
yra parodę neapsakomą Esperanto kalbos lankstumą, turtin- 
gumą, skambumą ir muzikalumą. Nevienam esperantininkui 
poetui ji atrodė lyg tyčia sukurta poezijai ir to dėl galinti būt 
pavadinta poezijos kalba par excellence. 

Šalia trumpų eilėraščių Z-fas ėmės vėliau ir ilgesnių da- 
lykų. Pradėjo nuo sunkiausios Šekspyro dramos „Hamletas“, 
mistriškai išversdamas ją baltomis eilėmis. Žinovai tvirtino, 
kad iš visų svetimomis kalbomis „Hamleto“ vertimų Zamen- 
hofiškis yra pats tobuliausias. Verčiant jį iš Esperanto kal- 
bos angliškai, gauta tekstas beveik niekuo nesiskiriąs nuo 
originalo. Padarius tą bandymą su kitais vertimais, išeidavo 
tekstai labai nuo originalo nutolę. 

Baigęs „Hamletą“, Z-fas ėmės kitų klasiškų veikalų. Ener- 
gingai besidarbuodamas jis per keletą metų yr išvertęs ir 
išleidęs Goethės Ifigeniją Tauridoj, Šilerio Plėšikus, 
Moliero Dandeną, Gogolio Revizorių, Orzeškienės Mar- 
tą, neskaitant kitų mažesnių dalykų. Visi tie vertimai žavi 
skaitytoją savo kalbos aiškumu, savo stiliaus gražumu, o 


) Daugybė Z-fo eilėraščių galima rasti jo paties išleistame rinkti- 
niame veikale „Fundamenta Krestomatio de la lingvo Esperanto“. Pa- 
ris, Hachette, 1908, 317—333 pusl. 

drauge ir artimumu originalui. Kaip tokie, jie liks amžiams 
klasiškos Esperanto kalbos pavyzdžiais. 

Išvertęs tiek garsių pasaulinės vertės veikalų, Z-fas po 
kiek laiko nukreipia savo literatišką veikimą visai kiton pu- 
sėn, — būtent, Senajan Įstatyman. Kas jį prie to darbo yr 
pastūmėjęs, — ar faktas, kad kai kurios literatūros (pav. vo- 
kiečių, slovakų ir k.) yr prasidėję nuo Biblijos vertimų, ar 
Z-fo noras tarptautiniais tapusius senos šventos žydų litera- 
tūros veikalus padaryti visiems prieinamus, apvilkus juos 
nauju Esperanto kalbos rūbu, šiandieną sunku pasakyti. Mes 
stovim vien prieš faktą, kad Z-fas yra „pasižymėjęs ir kaipo 
Biblijos vertėjas. 

Savo darbą pradėjo jis nuo pirmosios Senojo Įstatymo 
Genezės bei Pradžios knygos. Vėliau jis ir išvertęs dar 
tris išminties veikalus (libri sapientiales), būtent: Pamok - 
slininką, Patarlių ir Psalmių knygas. Visi tie Z-lo 
vertimai atlikti iš originalo, t. y. iš senos hebrajų kalbos; 
visi jie yra tikrai pavyzdingi ir pilnai atsaką originalui. Se- 
novės įkvėpta mintis naujam Esperanto rūbe netik nieko 
nėra nustojus, bet priešingai yr įgavus naujo gilumo ir dva- 
siško spindėjimo. 

Ypač rekomenduotinas mūsų jauniems teologams Z-io 
psalmių vertimas. Aš tyčia lyginau įį su lotynišku vertimu, 
vartojamu mūsų Brevijoriuje. Iš šio sulyginimo pasirodė, 
kad daugely vietų, kur lotyniškas tekstas yra visai nesu- 
prantamas ir beprasmis, Z-fo vertimas teikia aiškių, kilnių 
ir giliai religinių minčių. To dėl Psalmių studijoms Z-fo Psal- 
mių vertimas galima rekomenduoti, kaipo svarbi pagalbinė 
mokslo priemonė. 

Visais tais savo vertimais Z-fas norėjo netik Esperanto 
literatūrą praturtinti, bet drauge parodyti, kad toji kalba tin- 
ka visokioms mintims išreikšti, pradedant nuo paprasčiau- 
sių iki pačių aukščiausių, nuo kasdienio gyvenimo pašnekė- 
sių iki paties Dievo įkvėptų Biblijos posakių. Tai buvo, ga- 
lima sakyti, savotiškas argumentum ad hominem, 
kuriuo Z-fas norėjo iš pamatų šugriauti pradžioje ypač daž- 
nai vartotą priekaištą, kad Esperanto kaipo dirbtinė kalba 
negalėsianti gyvų žmogaus jausmų ir minčių tinkamai iš- 

reikšti. Po tiekos ZŽ-fo išverstų įvairiausių veikalų minėtas 
priekaištas jau negalėjo būti toliau bekartojamas. 


Kaip matom, Z-fas savo amžiuje yra palikęs nemaž es- 
perantiškų originalių ir verstų veikalų. Deja, ikšiol jie tebė- 
ra išmėtyti įvairių formų leidiniuose. Surinkti krūvon ir iš- 
leisti visus Z-fo veikalus kol kas nieks dar nesirūpina. O 
jie išleisti įau būtų metas. Nes tiek jau nūn yra pasauly 
esperantiškų draugijų ir tiek prie jų esperantiškų bibliotekų, 
kad visi Z-fo veikalai galėtų rasti užtektinai pirkėjų. Nes 
kokia gi būtų esperantiška biblioteka, jei įoj nebūtų visų 
Z-io veikalų? To dėl reikia tikėtis, kad jie netrukus kurios 
nos rimtos lirmos ir bus išleisti. Turint juos, ir bus galima 
tinkamai įvertinti Z-lo nuopelnai esperantiškai literatūrai. 


V. Zamenhoto svajonės. 


Susipažinę su Z-fu genijum ir jo Esperanto kalbos ir 
literatūros kūrimu, tuo ir būtumėm galėję baigti šią biogra- 
fiją. Bet Z-fe šalia genijaus glūdėjo ir svajotojas. Taigi pil- 
numo dėliai tenka tarti dar keletą žodžių apie jo svajones. 


Tos svajonės yra kilę iš jo išrastos Esperanto kalbos. 
Remdamasis tuo, kad pasigaunant jo kalbos įvairių tautų 
žmonės gali susišnekėti, jis padarė išvadą, kad įo kalba 
gali taip pat žmones dvasiškai suartinti, juos 
brolybės, lygybės, teisybės ryšiais glaudžiai sujungti į 
vieną neutralinę žmogišką tautą ir tuo pa- 
šalintitautų neapykantą, panaikinti karus 
ir padaryti visą žmoniją laimingą. Tą savo 
įsitikinimą jis pavadino Esperanto vidaus ideja. Tuo 
būdu Esperanto buvo jam jau nevien „kalba, bet ir tam 
tikra idejinė priemonė tarptautinei taikai įvykinti. Priėjęs 
šio įsitikinimo, jis šalia neutralinės tarptautinės kalbos sten- 
gės sukurti ir tam tikrą neutralinių humanitarinių principų 
sistemą. Iš pradžių jis ją buvo pavadinęs hilelizmu 
(nuo garsaus I-jo am. žydų mokytojo Hillelio), o paskui— 
homaranizmųu, t. y. visą žmoniją apimančiu hum a- 
nizmu. 

Paties Z-fo pasakymu, homaranizmas yra „tyrojo Žmo- 
giškumo ir absoliutinės teisybės siekimas“. Kaip jo tarptau- 
tinė kalba stovėjo virš gimtųjų kalbų, taip jo homaranizmas 
turėjo būti „tiltu tarp visų religijų“, sudaryti tam tikrą 
neutralinę religiją, stovinčią virš kitų religijų. Šių pastarųjų 
išpažinėjai, Z-fo išmanymu, neišsižadėdami savų religijų, 
kuriose yr gimę, gali būti tos naujos neutralinės religijos 
nariais ir lankyti bendrą homaraniškąją šventyklą, nes ho- 
maranizme tėra tik viena visoms religijoms bendra Dievo 
buvimo dogma. 


Tuo būdu katalikai, pravoslavai, protestantai, žydai, mo- 
hamedonai ir kiti, tapę homaranais, jausis savitarpy suartėję, 
susidraugavę, neteks religinio fanatizmo ir vengs viso, kas 
gal įvairių tikybų žmonėse sužadinti religinės neapykantos, 
religinių karų. 


Iš kitos šalies Z-fas matė, kad šiandieną karus kur kas 
dažniau sukelia ne tikybinė, bet tautinė neapykantą, 
to dėl ir ieškojo užvis priemonių jai pašalinti. Padaryti tai 
turėjo tas pat homaranizmas su savo dvylika principų. Jie 
išdėti ir sulormuluoti garsioį „Homaraniečio deklaracijoj“ !). 
Z-las vadina juos net homaranizmo dogmomis. Ne pro 
šalį bus čia paminėjus jų bent svarbesniąsias. 


„1. Aš žmogus ir mano idealai vien grynai žmogiški: 
visus kitus tautinius idealus bei siekimus aš laikau grupiniu 
egoizmu ir žmonijos neapkentimu... 


„2. Aš tikiu, kad visos tautos yr lygios ir aš sprendžiu 
apie žmogaus vertę iš jo darbų, o ne iš jo kilmės. Kiekvieną 
įžeidimą ar persekiojimą žmogaus už tai, kad jis yr kitos 
tautos, kitaip kalba ir kitaip tiki, negu aš, aš laikau barba- 
rybe. 

„3. Aš tikiu, kad kiekvienas kraštas priklauso ne tai ar 
kitai tautai, bet visiems savo gyventojams be skirtumo kal- 
bos ir religijos. Painiojimą krašto interesų su tos ar kitos 
tautos, kalbos ar religijos interesais aš laikau liekana anų 


1) Sk. Z-fo brošiūrą rusų kalba: Homaranizm (Hillelizm), S. Peter- 
burg, 1906, 6—16 psl. 

barbariškų laikų, kuomet yr viešpatavus kumšties ir kardo 
teisė. 

„4. Santykiuose su kitais kiekvienas žmogus turi kiek 
galėdamas vartoti -neutralinę — žmogišką kalbą ir gyventi 
neutralinės žmogiškos religijos prinčipais. Kiekvieną pastangą 
primesti kitiems žmonėms savo kalbą ar religiją aš laikau 
barbarybe. 

„5. Savo tėvynę aš vadinu tą valstybę, kurioj esu gimęs 
ar kurioj nuolat gyvenu... Bet nei visos savo tėvynės, nei 
jos dalies aš neturiu vadinti kurios nors tautos vardų, 
bet neutraliniu geografišku, arba homaranišku, susidarančiu 
iš vyriausio miesto vardo, priduriant prie jo galūnę io jei 
turima omeny visa tėvynė, arba žodį „kraštas“ įei kalbama 
apie jo dalį. Pav. Peterburgio, Parizio, Varšuvos kraštas... 

„6. Patriotizmu aš vadinu tarnavimą savo tėvynei bei 
naudai visų piliečių be skirtumo tautybės, kalbos ir religi- 
jos. Vienos tautos piliečių daugumas neturi teisės primesti 
kitiems savo kalbos bei religijos. Kiekvienai tautai priklauso 
teisė turėti mokyklas savo kalba ir su savos religijos dėsty- 
mu, bet mokyklose skirtose įvairių tautų piliečiams dėsty- 
mas tur eiti neutraline žmogiška kalba... 

„8. Savo tauta aš laikau visus žmones gyvenančius mano 
tėvynėį be skirtumo tautybės, kalbos ir tikybos. Bet prie 
savo tautos vardo aš turiu pridurti žodį „homaranietis“... 

„9. Savo kalba aš vadinu tą kalbą, kurią aš geriau moku 
ir mieliau vartoju, bet prie jos vardo aš turiu pridurti žodį 
„homaraniškoji“, kad parodyčiau, jog aš jos nelaikau stabuku. 
Su homaraniečiais aš turiu šnekėtis homaraniškąja kalba. 

Į klausimą, kokia vra mano tautinė kalba, aš turiu 
atsakyti, kad nacionalinių kalbų aš nepripažįstu, nes kiek- 
viena tauta kalba daugybe kalbų. 

„10. Savo tikyba aš vadinu tą, kurioj gimiau, ar kurion 
esu prirašytas, bet prie jos vardo aš turiu pridurti žodį 
„homaraniškoji“, kad tuo parodyčiau, jog aš ją išpažįstu 
remdamasis šiais principais: 

a) „Dievu“ aš vadinu tą mano protui nesuprantamąją 
Aukštesniąją Jėgą, kurį valdo pasaulį ir kurios esmę aš turiu 
teisės aiškinti sau, kaip man mano protas ir širdis rodo. 

b) Pamatiniu jos dėsniu aš laikau taisyklę: „elkis su 
kitais taip, kaip nori, kad kiti su tavim elgtųs“ ir klausyki 
savo sąžinės balso; visa kita aš laikau Žmonių nustatytomis 
legendomis bei religiniais papročiais. 

c) Visų tikybų esmė tėra viena ir ta pati, jos tesiskiria 
vien legendomis ir papročiais. Taigi dėl religijos negalima 
žmogaus nei girti nei peikti. Iš čia homaranietis tur pareigos 
stengtis, kad įvairios religijos, įvairūs tikybiniai papročiai 
palengvėl užleistų vietą bendriems, neutraliniams—žmogiš- 
kiems papročiams. 

„11. Kai bus įsteigta homaraniškoji šventykla, kiekvienas 
homaranietis turės įą dažniau lankyti, klausyti joj kilnių mo- 
kytojų mokslo apie gyvenimą ir mirtį, apie mūsojo „aš“ 
santykius su visata ir amžinumu, dalyvauti etiškuose pašne- 
kėsiuose, giedoti dvasią taurinančius himnus ir t.t. 

Šių dogmų tekstą aš bent kiek sutrumpinau, stengdama- 
sis betgi, kiek buvo galima, neapleisti nė vienos svarbesnės 
jų minties. Z-fas tas savo dogmas labai brangino, stengės 
jomis sutvarkyti visą žmonijos gyvenimą; jų pamatinės min- 
tis jis išdėjo ir savo „Laiške diplomatams“ !), 

Tuo tarpu visas jo homaranizmas yra gryna svajonė, 
pagailėtina garsaus vyro silpnybė. Išrasdamas savo tarptau- 
tinę kalbą Esperanto, Z-fas yr padaręs genialinį išradimą. 
Ir tame yra įo neužmirštinas nuopelnas. Bet Esperanto yra 
kalba ir daugiau niekas. Kaip kalba, ji gali lygiai 
gerai būti priemonė tiek žmonėms suartinti, tiek ir jiems 
supiudyti. Ak ją vartoja netik katalikai, bet ir bolševikai. 
Taigi Esperanto nėra įokiu panaceju žmonijos 
žaizdoms gydyti, neapykantai ir karams 
naikinti! 

Kad neapykanta ir karai kyla ne iš negalėjimo susišne- 
kėti, geriausiai tai parodo nesiliaujamoji tautose klasių kova 
ir vidaus karai. Kolčakas ir Leninas, rusų baltoji ir raudo- 
noji armija galėjo juk puikiausiai sūsišnekėti, nes vieni ir 

1) Tų do ų tekstas buvo paskelbtas pirmą kart esper. laikraščio 
„Ruslanda Esperantisto“ 1-am 1908 m. n-ry. Mano tų dogmų krilika 


pasirodė tame pat laikrašty tais pat metais. Sk. mano „Malgrandaj 
pensoj“, 98—109 psl. 

kiti kalbėjo rusiškai, o betgi savitarpy kruvinai kovojo, 
kraujo upes praliejo. Tikrai gaila, kad Z-fas tos taip aiškios 
tiesos nesuprato. Žmonių santykiuose kalba toli gražu ne 
viskas. Lemiančią rolę juose vaidina ir žemi materialiniai 
interesai ir aukšti dvasios įsitikinimai bei idejos. Taigi ir 
žmonijai gydyti reikia įvairių labai komplikuotų vaistų, 0 
ne vieno tik Esperanto, kaip Z-fas kad manė. Jei žmonija dart 
nepašalino tautinės neapykantos, nepanaikino karų, nepadarė 
galo religiniams persekiojimas, tai visai ne dėlto, kad ji nėra 
turėjus vienos neutralinės kalbos, bet dėlto, kad tautos 
stigo geros valios, trūko moralinių įėgų. 

Manyti, kad šiandienės socialinės blogybės eina vien iš 
kalbų ir religijų skirtumo, yra didelė klaida. Kalbų ir tikybų 
įvairumas nėra karų priežastys, bet tik pretekstai. 
Žmones ir tautas persekioti kitus ir kariauti su jais verčia 
ne perdidelis patriotizmas nei perdidelis religin- 
gumas, bet priešingai: peržemas patriotizmas ir per- 
mažas religingumas, arba tikriau sakant, jų nedorumas. 
Įkvėpti gi jiems daugiau geros valios ir moralinės stipry- 
bės — homaranizmas niekuomet neįstengs. 

Kaip iš jo dogmų esam matę, jis savo esme yra prie- 
šingas ir tautybei ir tikyvbai.. Jis yra priešin- 
gas tautybei, nes stengias visus tautinius skirtumus užtrinti, ar 
bent sumažinti iki minimumo. Jo idealas ne tautos sukūrusios 
savo tautines kultūras, bet bendras neutraliai žmogiškas 
skruzdėlynas. Jis yra ir antireliginis, nes tepripažin- 
damas tik vieną Dievo buvimą, kitas visas dogmas laiko 
legendomis bei papročiais. Tuo būdų pozityvios tikybos 
vieton stato vien pliką, be jokio turinio deizmą. 

Jei homaranizmas būtų glaudžiai ir neatskiriamai suriš- 
tas su Esperanto, kaipo šio vidaus ideja, kaip yr manęs 
Z-fas, tai smerkiant homaranizmą, tektų draug su juo pa- 
smerkti ir Esperanto kalbą. Bet taip nėra. Kas kita homara- 
nizmas, kas kita Esperanto. Vienas gali gyvuot be kito. Jei 
Z-fas juodu surišo, tai buvo ne proto, ne logikos, bet svajo- 
nės darbas. Dėliai to Esperanto kalbą mes priimam, kaipo 
genialinį išradimą, o homaranizmą griežtai atmetam, kaipo 
smerktiną Z-fo paklydimą. 

Bet smerkdami tą jo paklydimą, mes turim atsižvelgti 
į tai, jog jis yr suklydęs ne iš blogos valios, bet iš nuošir- 
daus žmonių pamylimo, jiems laimės troškimo, kitaip sakant, 
kilnaus idealizmo. Šio pagautas, jis yr tiesai nusidėjęs su- 
klysdamas svarbiame dalyke; bet ir klydo jis tyriausių mo- 
tyvų vedamas ir to dėl savo garbaus vardo nė kiek nepa- 
žemindamas. 


VI. Zamenhoias Lietuvoje. 


Kaip jau esam aukščiau minėję, Z-fas kurį laiką yr gy- 
venes ir etnograliškoje Lietuvoje, Veisėjų miestely. Apie jo 
ten gyvenimą stud. A. Paškevičius yr surinkęs šių. žinių: 
Z-las, bestudentaudamas Maskvoj, yra susipažinęs su stud. 
farmaceutu Pikoveriu, kuris, baigęs mokslus, vedė Z-io seserį 
ir įsisteigė Veisėjuos vaistinę. Rudenį 1885 m. Pikoveriui 
susirgus proto liga, sesers kviečiamas, atvyko į Veisėjus 
Z-to brolis Leonas, 0 vėliau gavęs gydytojo diplomą, ir 
pats Liudas Z-fas. Pradžioj gydytojo praktika jam čia visai 
nesisekė, nes liaudis nebuvo pratusi šauktis gydytojo, neišsi- 
galėdama jam užmokėti už lankymą ligonio. Be to, Z-fas 
turėjo akyplėšišką konkurentą — felčerį Kukliauski, kuris 
būdamas vietos žmogus, turėjo didesnio pasitikėjimo liaudyje. 
7-las telankė vien aplinkinius dvarus. 

Kartą 1886 m. pavasarį, jam grįžtant iš Gardino, kaime 
prie pal Veisėjų pastojo kelią iš skausmo raunanti sau plau- 
kus moteriškė. Pasirodė, kad jos mažytė dukrelė, sirgusi 
kosuliu, nuo Kukliauskio vaistų buvo visai nustojusi žado 
ir atrodė mirusi. Z-las apžiūrėjo mergytės kūną; ji per 3 
valandas ištikrųjų nerodė jokių gyvybės ženklų: pasirodė 
į buvus nunuodyta. Z-fas ėmės ją gaivinti atatinkamais 
vaistais ir atgaivino kūdikį. Už savo darbą nieko neėmė, bet 
dar paliko rublį ligonei vyno nupirkti. Greitai po visą apy- 
linkę pasklydo garsas apie stebuklingą rudbarzdį daktarą, 
ir Z-fas pasidarė visų gerbiamas. Iš neturtingų jis nieko 
neimdavo, o lankydamas turtingus ligonius jis parinkdavo 
aukų vaistams pirkti tiems, kurie negalėdavo užsimokėti. 
Būdamas geraširdis, jis, ištikus nelaimei, padėdavo ir šiaip 

jau žmonėms. Sykį sudegus vieno ūkininko troboms, atidavė 
jam visus savo pinigus, taip kad namon pagrįžęs pats turėjo 
skolintis. 1886 m. Veisėjų žydeliui bevežant Z-fą į Kauną, 
krito arklys — ir vargšas verkė netekęs savo maitintojo. 
Z-fas, sujaudintas įo ašaromis, padovanojo jam 50 rub. ki- 
tam arkliui nusipirkti. 

1887 m., sugrįžęs iš Vienos, kad ir buvo apsigyvenęs 
Varšuvoj, dažnai lankydavo savo seserį Veisėjuos, 0 visą 
tų metų vasarą praleido besiirstydamas laiveliu po Ančių 
ežerą, nes negalėdavo kitur pasislėpti nuo beieškančių jo 
pacientų. Nemažiau dirbdavo ir naktimis; mat, rengė tuo- 
met spaudai Esperanto kalbos žodyną ir gramatiką. Per sa- 
vaitę sudegindavo po 3 svarus žvakių. Iš Veisėjų dažnai va- 
žinėdavo į Kauną, kur buvo susižiedavęs su Kauno pirklio 
Zilberniko dukterim Klara. 1887 m. rudenį apleido visai 
Veisėjus. 

Tos žinios gautos iš Abrom-Ausser-Millerio, kurio na- 
muose gyveno Z-fas ir iš rabino Smolskio paliudijusio apie 
Z-fo maldingumą ir ištikimybę izraelitų papročiams. 

Veisėjų apylinkėse senos moterėlės da ir dabar atsimeną 
gerąjį rudbarzdį gydytoją, bet nei vienas iš veisėjiečių ne- 
žinojo, kad jis yra šiandien garsus visam pasauly ne vien 
savo gydymu... 


VII. Mano santykiai su Zamenhoiu. 


Jie yra prasidėję 1887 m, išėjus pirmam Esperanto kal- 
bos vadovėliui. Aš tuomet dar Petrapilio Dvas. Akademijoj 
bestudentaudamas, parašiau Z-fui pirmutinį esperantišką 
atvirą laiškelį, pranešdamas, kad apsiimu išmokti jo kalbos, 
nelaukdamas, kol 10 milijonų žmonių tokį pažadėjimą 
atsiųs. 

Kadangi tuomet man jau buvo žinomos rusų, lenkų, vo- 
kiečių, prancūzų, lotynų ir graikų kalbos, tai bevartydamas 
Esperanto. žodynėlį, aš pamačiau, kad aš ir nesimokydamas 
tos kalbos, jau įos moku. Taigi ir nenuostabu, kad- savaitei 
praslinkus nuo vadovėlio gavimo, galėjau be klaidų parašyti 
Z-fui pirmąją savo atvirutę. 

Vėliau jam naują esperantišką knygą išleidus, aš 1888 
metams baigiantis, pasiunčiau įam pinigų, prašydamas man 
tą knygą atsiųsti. Į tai atsakė man Z-lfas pirmuoju savo atviru 
laiškeliu pasiųstu man iš Varšuvos 9. XII. 1888. Šio laiškelio 
tekstas skambėjo šitaip: 


Gerbiamasis! 

Du rubliu gavau. Puškino pasakojimą aš Tamstai šian- 
dieną išsiunčiau. Už likusius pinigus įrašiau Tamstą esperan- 
tininkų adresų ėmėjų skaičiun, o už 1 rub. 35 kap. Tamsta 
turėsi kredito būsimiems veikalams. Parašyk tiktai norimojo 
veikalo skaičių ir savo kredito numerį (Tamstos kredito nu- 


meris vra N. 4). 
Su pagarba L. Zamenhofas. 


Iš to laiško mes matom, kad Z-fas buvo tvarkos žmogus: 
gautuosius pinigus jis tuojau įrašo savo knygosna, numeruoja 
kreditorius, siuntinėja prašomus veikalus ir t. t. 

Iš fakto, kad baigiantis 1888 m. aš tebuvau 4-sis Z-fo 
kreditorius, tenka spręsti, jog Esperanto kalba ir literatūra 
buvo tuomet vos tepradedanti plėstis. 

Naujų veikalų leidimas Z-fui, matyt, ėjo gana sunkokai. 
Pav. naujų esperantininkų adresai, turėjusieji išeiti 1888 m. 
pradžioje, nebuvo pasirodę balandžio pabaigoje. Mano pa- 
klaustas, kada gi tie adresai pasirodys, Z-fas 1. V. 88. atsakė: 
„Nei gegužio, nei birželio mėn. „Adresai“ negalės išeiti. Jie 
tepasirodys tik liepos mėn.“ 

Būdamas ištremtas Rusijon ir turėdamas daug atliekamo 
laiko, aš 1890 m. pradėjau versti lietuvių kalbon esperan- 
tiškąjį žodynėlį ir net rašyti „Esperanto kalbos vadovėlį lie- 
tuviams“. Apie tai aš pranešiau ir Z-fui. Jis, manydamas, 
kad aš galėsiu savo vadovėli spausdinti Važšuvai, 3. V. 90 
man šiaip atsakė: 

„Džiaugiuos, kad Tamsta esi pradėjęs versti žodynėlį lie- 
tuviams. Jei manai įį išleisti tokio pat formato, kaip kiti žo- 
dynėliai, tai jis apsieis (1000 egz.) apie 20 rub. Patarčiau pa- 
rašyti apie tai Kelteriui — spaustuvininkui ir jis detaliau 
Tamstai atsakys“. 

Z-fas visai nežinojo, kad spausti bet ką lietuviškomis rai- 
dėmis Rusijos ribose tuomet buvo uždrausta. Mano vadovė- 
lis su žodynėliu išėjo 1890 m. tik ne Varšuvoj, bet Schoen- 
kės spaustuvėį Tilžėje !). 

Z-fas tuo vadovėliu, matyt, buvo labai susidomėjęs, nes 
2. VIII. 91 tarp ko kita man rašė: 

„Lietuviškų vadovėlių aš iki šiol dar nesu gavęs. To dėl 
ketinu viename iš išeinančių „La Esperantisto“ numerių pa- 
skelbti, kad norintieji gauti tą vadovėlį tesikreipia tiesiog į 
Schoenkę“. 

Apie tą laiką aš buvau Z-fui pranešęs, kad vokiškame 
Meierio vadovėly yra paduota viena klaidinga gramatiška 
taisyklė. Į tai jis man alsakė šiais žodžiais: 

„Meierio taisyklė apie veiksmažodžių dalyvius tikrai yra 
netikusi; jei autorius prieš spausdindamas būtų man atsiun- 
tęs rankraštį, aš tą taisyklę būčiau išmetęs“. 

Kai 1892 m. naujos tarptautinės kalbos autorius Lott'as 
buvo išsiuntinėięs savo projektą, pavadintą „Kosmopolit“ anų 
laikų esperantininkams, aš parašiau to sumanymo smarkią 
kritiką ir pasiunčiau Z-fui. Į tai jis man atrašė: 

„Tamstos laišką apie „Kosmopolitą“ aš gavau. Aš jį pa- 
skelbsiu, tur būt, 2-me 1892 m. n-ry. Tą pat nuomonę aš 
esu gavęs ir iš kitų esperantininkų“. 

1895 m. esperantiškąjį judėjimą, kaip aukščiau minėjau, 
buvo ištikęs skaudus smūgis: rusų valdžia buvo užgynus 
leisti esperantiškąjį laikraštį „Esperantisto“ Rusijos ribose. 
Pranešdamas man apie tai, Z-fas laikė savo pareiga paguosti 
mane, pridurdamas šią pastabą: 

„Nežiūrint nesitikėtų smūgių. mūsų dalyko padėtis yra 
gera ir greit jis iš naujo sustiprės. Šiomis dienomis pradės 
eiti naujas esperantiškas laikraštis, kurio kaina metams bus 
1 rub. 50 kap.“ (Iš atviro laiško 26. XII. 95). 

Sausio 27 d. 1896 m. Z-fas yra atsiuntęs man pakvietimą 
išversti ką nors jo leidžiamajai Bibliotekai (Biblioteko de 


„ )) Mokintuvė terptautiškos kalbos D-ro Esperanto. 
Tilžėj Sechoenke, 1890, 60 psl. in-16. Ji buvo 1908 m. be mano žinios 
Schoenkės išleista antru atveju. 

Esperanto). Užimtas kitais darbais aš šio prašymo negalėjau 
išpildyti. 

Baigiantis 1901 m. aš esu pasiuntęs Z-fui peržiūrėti savo 
sumanytąjį leisti himną (Kanto) su p. Naujalio sukompo- 
nuotomis gaidomis. Į tai 15. I. 02 gavau šį atsakymą: 

„Tamstos himnas yra parašytas gerai ir be klaidų ir aš 
nerandu jame nieko, kas būtų taisytina“. 

Toje pat atvirutėj pridėjo prierašą: 

„P. S. Beje, ar negalima kur gauti Tamstos lietuviškąjį 
Esperanto vadovėlį. Ar Tamsta negalėtum pasiųsti man bent 
vieną jo egzempliorių?“ 

Aš patenkinau tą prašymą ir gavau iš Z-fo 26. 1.02 atvi- 
rutę, kurioj jis man dėkojo už vadovėlio atsiuntimą. 

Negaudamas ilgą laiką manojo „Kanto“, Z-fas 6. I. 05 krei- 
pėsi į mane atsiklausdamas: „Kas gi pasičarė su „Kanto“, 
kurį Tamsta esi išleidęs prieš keletą metų? Dėl ko jo nėra 
kataloge, spausdinamame „Espero“ viršely? Ar tamsta ne- 
nori jo pardavinėti?“ 

Aš paaiškinau dalyką ir pasiunčiau Z-fui „Kanto“ 50 eg7. 
Kaip paprastai jis padėkojo man 19. V. 02 atskira atvirute. 

1910 „m. aš pasiunčiau Z-fui savo brošiūrėlę „Esperanto, 
kiel scienca helpilo“. [ tai man atsakė 3. V 10, kad gavęs ją 
„su džiaugsmu“. 

Iš viso užsiliko pas mane 21 Z-fo man rašytas atviras 
laiškas. Jų turinys daugiausia sukas apie bėgančius reikalus. 
Bet, kaipo Z-fo autogralai, jie man visados pasiliks brangūs. 

Vykdamas 1912 m. į trečiąjį katalikų Esperantininkų kon- 
gresą Budapešte per Varšuvą, aš turėjau garbės asmeniškai 
aplankyti D-rą Z-fą jo namuose. Buvau jo nuoširdžiai pri- 
imtas ir pavaišintas arbata. Nors apsilankymas tęsės daugiau 
kaip valandą, bet ji man prabėgo nejustinai. Pašnekėsio te- 
ma, žinoma, buvo Esperanto, jo atsiekti laimėjimai ir naujos 
perspektyvos ateičiai. Kaip visada, Z-fas buvo labai manda- 
gus, visai natūrališkas savo žodžiuose ir mintyse. Šnekėjo 
ne kaip mistras su savo mokiniu, bet kaip draugas su drau- 
gu. Deja, nesuskubau tuoj pažymėti pašnekėsio turinio ir 
to dėl smulkmenų dabar nebeatmenu. 

Karui ištikus, nutrūko ir mano santykiai su Z-fu, o 1917 
m., kaip matėm, jis yra miręs. 

Kaipo pirmo lietuviško Esperanto kalbos vadovėlio auto- 
rius, korespondavęs su įos išradėju ir jį pažinęs, aš jau se- 
niai rengiaus parašyti lietuviškai ir pirmąją Z-fo biografiją. 
Anksčiau to nepadaręs, aš skubėjau bent savo senatvėje at- 
likti tą garbės pareigą. Kaip šis darbas man pavyko, tespren- 
džia patys skaitytojai. 

Griežtumo dėliai turiu čia pažymėti, jog II-sis šio raši- 
nio skyrius beveik visas yra verstas iš Z-fo biografijos, pa- 
rašytos p. E. Privat'o )). 


!)) Edmond Privat. Vivo de Zamenhof. Brita Esp.-Asocio. 
17 Hart Street. London W. C. I. 1920, 206 p. in— 12 


A. Bielensteinas'). 


Mintaujoj 1907 m. mirė garsus latvių filologas ir arche- 
ologas, filosofijos daktaras Augustas Bielensteinas. 
Jo Baltijos pamario -priešistoriškosios senovės tyrinėjimai 
žinomi visos Europos specialistams mokslavyriams. Kai 
kuriuos iš tų veikalų išleido Peterburgo Mokslų Akadc- 
mija, o jo filologiškiems latvių kalbos tyrinėjimams pripa- 
žinta Demidovo premija. Visų svarbiausiais Bielensteino vei- 
kalais laikoma: „Die lettische Sprache nachihre 
Lauten und Formen“ ir „Die Grenzen des let- 
tischen Volksstammes“. Karaliaučiaus universile- 
tas pripažino jam daktaro laipsnį honoris causa. Pa- 
baigoje 1905 m. latvių revoliucijonierių gauja, įsiveržusi 
Bielesteino gyveniman, sudraskė įo sąsiuvinius ir rankraščius, 
tą visų brangiausi senelio mokslavyrio turtą, kurį jis tiek 
metų su meile rinko ir krovė latvių tautos naudai. Tasai 
latvių revoliucijonierių vandalizmas sutrumpino 80-mečio 
senelio amžį ir graban jį įvarė. Jis, kurs pirmutinis su- 
pažindino Europos mokslą su latvių praeitimi, niekuomet 
nesitikėjo tokio iš latvių nedėkingumo. Tasai liūdnas lak- 
tas iš Bielensteino gyvenimo pasiliks amžinu įrodymu, į kokį 
apjakimą ir žvėrišką gyvuliškumą veda „eserų“ idealizuoja- 
mas „politiškas susipratimas“. Bielensteino vardas brangus 
ir mums lietuviams, nes jo latviškos kalbos tyrinėjimai ap- 
šviečia mokslo šviesa nevieną ir mūsų kalbos dėsnį. 


) „Draugijos“ 1907. 7-am n-ry. 


Antanas Mierzynskis'). 


1907 m. vasarą mirė Varšuvoj žinomas mokslavyris, lilosofi- 
jos daktaras, buvęs Varšuvos Universiteto dekanas, lietuviš- 
kos mitologijos tyrėjas A. Mierzynskis. Per savo gan ilgą am- 
žių (nabašninkas yr gimęs 1829 m.) išleido daug moksliškų di- 
„sertacijų lenkų, prancūzų, vokiečių ir lotynų kalbomis. Jo svar- 
biausieji veikalai yra šie: 1) Jan Lasicki. Zrėdio do myv- 
tologji litewskiej (Krakow, 1870); 2) Zrėdta do myto- 
logįi litewskieį od Tacyta do konca XII w. (War- 
szawa, 1892 ir 1896); 3) Romowe. Rozprawa archeologiez- 
na. (Poznan, 1900); 4) Przysiega Kiejstuta. (Poznan, 
1894 ir k. Gilesnės moksliškos sintezės M. nesugebėjo savo 
veikaluose patiekti, nes iš prigimties buvo daugiau darbštus 
kompiliatorius, negu tikras mokslininkas. D-ras V. Pietaris, 
kritikuodamas M. veikalus apie Lietuvos praeitį, tiesiog kal- 
tino ji, kaip tendentišką ir net nesąžiningą lietuvių kultū- 
ros šmeižiką. Kiek teisingi buvo tie priekaištai, mes čia ne- 
siimame spręsti. Nurodome tik faktą, kuri vėlesniais laikais 
dalinai patvirtino taipogi ir kun. Tumo tyrinėjimai apie se- 
novės lietuviškąją gričią. Bet jei M-io veikalai ir neturėtų tik- 
rai moksliškos vertės, visgi jie pasiliks bent šaltiniai toles- 
niems mūsų praeities tyrėjams. Jau vien už tai pridera M-iui 
iš mūsų padėka. 


1) „Draugijos“ 1907 m. 9-am n-ry. 


III. VISUOMENĖS VEIKĖJAI. 
Jonas Kalvinas. 
(1509 — 1564). 


Kas yra lankęs Biržų, Švobiškio, Papilio apylinkes, 
tas žino, kad tose vietose šalia lietuvių katalikų esama ir 
lietuvių nekatalikų, išpažįstančių Kalvino mokslą. Kaipo 
Kalvino sekėjus, žmonės ir vadino juos kalvinais. Kuriuo 
metu yr atsiradę kalvinai, kas buvo pats Kalvinas, kaip 
jis gyvenęs, koks buvęs jo mokslas, apie tai ir noriu čia 
trumpai paaiškinti. Reikalingas tam dalykui žinias imsiu iš 
1909 m. Vilniuj išleistos knygutės „Jonas Kalvinas, jo gyve- 

nimas ir veikimas“. Ją yra parašęs kalvinų kunigas Jonas 
Šepetys, Švobiškio kalvinų parapijos klebonas, 1909 metais 
švęstam 400 metų Kalvino gimimo jubiliejui pagerbti. Tas 
žinias imu tyčia ne iš katalikų raštų apie Kalviną, bet iš 
paties kalvinų kunigo veikalėlio, kad lietuviai kalvinai nega- 
lėtų man prikaišioti aš apie K-ną netiesą parašęs. Iš pa- 
tiektų kun. Šepečio knygelėį žinių skaitytojai pamatys, kaip 
nūn patys kalvinai kalba apie savo „didį mokytoją ir 
reformatorių“. 

Jonas Kalvinas yra gimęs Prancūzijoj Noyono mieste 
1509 m. liepos 19 dieną.') Jo senelis buvo paprastas kubilius. 
Bet K-no tėvas yra buvęs įau vyskupo sekretorius, kapitulos 
notaras ir sindikas. Dar būdamas kūdikiu K-nas buvo tėvų 
paskirtas dvasiškam luomui. Savo būdu buvo „stačiokas“; 
jis negalėjo kęsti, kas jam atrodė esą neteisinga. Su savo 
draugais apsieidavo, lyg koks teisėjas, „smarkiai bausdamas 
kiekvieną sauvalią“ (5 psl.). 

Turėdamas keturioliką metų, išvažiavo Paryžiun toliau 
mokytis. Metus išbuvęs mokykloje (De la Marche), perėjo 
kiton (Montaigu). Draugai jo nemylėjo ir vadindavo „aocu- 
sativus“ (skundikas). Septynioliką metų teturėdamas, kad 
ir nebuvo dar pašvęstas kunigu, tačiau skaitės dviejų para- 
pijų klebonu. Evangeliją skelbti pradėjo Pont-Lėvėgue savo 
tėvo gimtinės vietoj. Norėjo jis pradėti teologijos mokslą 
Sorbonos universitete, bet tėvas liepė jam mesti teologiją ir 
imtis teisės mokslo, kad galėtų ilgainiui tapti advokatu. 


Besimokindamas teisių, K-nas susipažino su kai kuriais 
naujų mokslų skelbėjais, k. š. su Buceriu ir Bėza, bet dar 
nebuvo nusistatęs mesti katalikystę, „nes smarkioji katalikų 
Bažnyčios vienybė, gerai pastatytoji organizacija, labai pati- 
ko Kalvinui“. 1532 metais išleidžia jis pirmutinį savo veika- 
lą, kurį stengias „kuogreičiausia parduoti“, kad sugrįžtų 
jam išlaidos, o taipogi kad knygai visame pasauly išsiplati- 
nus, taptų garbingas (10-11 psl). Netrukus po to K-nas 
virto aiškiu kat. Bažnyčios priešu. 


1) Mums matos, čia kun. Šepečio suklysta, nes visi kiti rašytojai 
sako Kalviną gimus liepos 10 d., o ne 19 

„Savo pamoksluose K-nas niekino išpažintį, šventų vietų 
lankymą ir stebuklingų abrozdų garbinimą.“ Jis nori iš 
aukšto visai Prancūzijai paskelbti „naują mokslą“ (13 psl.). 
1533 m. K-nas savo prieteliui Cop'ui rašo prakalbą, kurioje 
aiškina „jog Žmogus tiktai per tikėjimą gali apturėti išgany- 
mą, o gerų darbų nuopelnas yra nieku“ (13 p.). 

Katalikams dėl tos prakalbos subruzdus, K-nas bėga iš 
Paryžiaus ir ,,permainęs pavardę.... pradeda savo nerimtą 
gyvenimą be tėviškės“ (13 p.). 1534 m. atsisako galutinai 
nuo kunigystės ir „nuo pelno, kurį ligšioliai turėjo iš para- 
" pijos“ (14 p.). 1534 m. rudenį K-nas vėl keliauja Paryžiun. 
Kadangi karalienė Margarita buvo palanki protestantams, 
tatai K-nas manė sulauksiąs gerų pasėkų. Bet tarp pačių 
protestantų kilo netvarka. Mat, „šitame laike priviso Pary- 
žiuje daugybė sektų“. Tų sektų šalininkai, „lyg pasiutę iš 
savo tikėjimo“ puldavo katalikų procesijas, keldavo triukš- 
mus bažnyčioje ir „naktimis visur ant bažnyčių ir vienuo- 
lynų durų... lipdydavo savo laiškelius, kuriuose išįjuokdavo 
popiežių, mišias ir t.t. 1534 m. tokių laiškelių buvo tokia 
daugybė, kad ir metai buvo pavadinti laiškelių metais (V'annėe 
des placards). Naktyje iš 17 į 18 spalių 1534 m. buvo vėl 
visur, o net ir ant karaliaus kabineto durų išlipdyti laiškeliai, 
kuriuose užgaunančiais žodžiais kalbėta apie mišias ir katali- 
kų komuniją“ (14 p.). 

Žinoma, karaliui ir „katalikams“ tokie piktžodžiavimai 
negalėjo patikti. Protestantai imta bausti, kaip kriminalistai. 
K-nas pabėgo į Bazelį Šveicarijon. Čia 1536 m. jis parašė 
savo visų svarbiausiąjį veikalą „krikščioniškojo tikėjimo iš- 
dėstymas“ (Institutio christianae rcHpisnie), Štai svarbiau- 
sieji jo mokslo tvirtinimai. 

Žmogaus išganymas bei neišganymas pareina nuo Dievo 
valios. 

Žmonės gyvuoja, kad garbintų Dievą, kuris vienus iš jų 
jau nuo amžių dar prieš jiems gimus, savo gailestingumui 
paaukštinti yr paskyręs išganymui, kitus — savo teisybei 
padauginti dar jiems nieko bloga bei gera nepadarius, yra 
paskyręs prakeikimui... 

Dievas nuo amžių vienus yra įrašęs gyvato, kitus — mir- 
ties knygon. Sykį įrašytas gyvato knygon, turi malonės ir 
negali jos netekti, nežiūrint visų klaidų... Įrašytasai mirties 
knygon visuomet lieka Dievo rūstybės indu „ir viskas, net 
ir jo viežlyvybė ir tikėjimas ir geri darbai veda į prakei- 
kimą“ (17 p.). 

Bažnyčia, kuriai, anot K-no, priklauso vien išrinktieji, 
„turi teisę smarkiai žiūrėti į kiekvieno gyvenimą ir bausti 
visus, kurie neklauso“ (18 p.). Toks tai buvo K-no mokslas. 
Jis plaukė iš K-no būdo. K-nas savo įsitikinimu „buvo 
aristokratas. Dievo išrinktieji — tai dangiškoji aristokrati- 
ja“. K-nas turėjo Seno Testamento zokono dvasią“. „Jis 
pyksta, rūstauja, baudžia visiškai senų pranašų dvasioje. 
Dėl to ir jo Dievas buvo rūstybės ir keršto Dievas, neturįs 
pasigailėjimo, be jokios žmogaus kaltybės įau nuo amžių 
padaro jį savo rūstybės indu“ (18 p.). 

Koks buvo K-nas, toks ir jo padėjėjas Farelis. Jis pul- 
davo katalikų procesijas, eidavo į bažnyčias, „nustumdavo į 
šalį kunigą ir, užėmęs jo vietą, pradėdavo pamokslą prieš 
„Rymo Antikristą“ (22 p.), t. y. popiežių. Žinoma, tokie 
pamokslai negalėdavo vesti žmones į dorą. Pripažįsta tai 
net ir pats kun. Šepetys. Kalvinų „kunigai, rašo jis, dau- 
giausia griovė „Rymo Antikristą“ ir nemokėjo patobulinti 
pasielgimo“. Kasdien žmonės piktžodžiavo, niekindami daik- 
tus, „kuriuos per amžius garbindavo kaip šventus. Prisi- 
dengę evangelija, žmonės tankiai darvdavo biauriausius 
darbus“ (23). 

K-nas sumanė pataisyti savo sekėjų gyvenimą, tik ne 
meile ir Dievo žodžiu, bet baudimu. Nuo 1537 m. 
sausio 16 d., tapęs „Genevos popiežium“, dažnai jis apsilan- 
kydavo (miesto) tarybos posėdžiuose, o taryba jo įtakoje 
leisdavo vis smarkesnių nutarimų ir vis aštriau bausdavo 
net ir už visai menkus nusikaltimus. Taip pav. lošėją kor- 
tomis pririšdavo prie stiebo su kortomis prikabinėtomis 
aplink kaklą; jauną moterį, atėjusią bažnyčion su naujoviškai 
sušukuotais plaukais, sodindavo kalėjiman, o su ja ir tą, kas 
plaukus šukuodavo. Buvo užginti brangūs parėdai, šokiai, 
vakarai, pasilinksminimai. 

Aštriausiai bausdavo K-nas už katalikų tikybos liekanas: 
šventus paveikslėlius, rožančius etc. (25 p.). Tais savo nežmo- 
niškumais suerzino K-nas ženeviečius ir turėjo bėgti Stras- 
burgan. Čia jisai 1539 m. buvo įsirašęs siuvėjų cechan ir 
vedė žmoną Ideletę Štorderienę našlę (30—31 p.) Tačiau 
negalėjo užmiršti savo Ženevos. Mat, „prigimtas jame vieš- 
patavimo geidulys nebuvo panaikintas menka kunigo vieta“, 
tatai jis ir ilgėjos Ženevos, „kur jis galėjo tapti respublikos 
galva“ (31—32 p.). K-no prietelis Farelis taip pat nesnaudė. 
Jis prikalbinėjo miesto tarybą, kad pagrąžintų K-ną. Galop 
1541 m. rugsėjo 13 d. „ponas K-nas“ vėl grįžta Ženevon. 
Jam paskirta „algos 500 Horenų (apie 6000 litų), 12 mierų 
kviečių ir du kibiru vyno“. 

Sugrįžęs Ženevon K-nas ima tvarkyti Ženevos bažnvčią. 
„Pirmą vietą naujoje tvarkoje užima konsistorija arba vy- 
resniųjų kolegija, sudėta iš 6 kunigų ir civilių vyrų. Kiek- 
vienas konsistorijos narys turi daboti kiekvieno ženeviečio 
gyvenimą; be to kiekvienas konsistorijos narys turėjo trejopą 
pareigą: jis skundė kaltininką, jis buvo liudytojas ir galop 
teisė kaltininką. Žinoma, iš tokio teismo nebuvo galima 
laukti bešališkumo nutarimuose. „Blogų daiktu buvo ir 
tai, kad konsistorijos nariai gaudavo algą iš nuobaudų pini- 
gų*. Bausdavo konsistorija „už kiekvieną prasikaltimą prieš 
bažnytinius įstatymus; o tuose įstatymuose buvo aprašyta 
kiekvienas žmogaus žingsnis: vestuvėms ir puotoms buvo 
pažymėtas svečių skaičius, skaičius dovanų, valgių, drabu- 
žiams buvo pažymėtas savotiškas sukirpimas ir mada“ (36 p.). 

K-nas manė, kad Dievui patinka tiktai tokia valdžia, 
kuri yra visuomet smarki ir aštri, be jokio pasigailėjimo. 
K-no išmanymu, „geriau nubausti nekaltą, nekaip palikti 
be pabaudos kaltą“. Taigi ir nenuostabu, kad „Kalvino 
zokonas“ buvo „parašytas krauju ir ugnimi“ (38 p.) Per 
penkerius K-no Ženevoj viešpatavimo metus (1542—1646) 
buvo — 58 žmonės pasmerkti mirti, 76 ištremti iš Ženevos. 
Labai baisių būdavo kankinimų, tardant prieš teismą, o nė 
vienas tardymas neapsieidavo be kankinimų. „Apskųstąjį 
tol kankindavo, "kol prisipažindavo. Taigi Ženevos kon- 
sistorija buvo baisiausiu tribunolu“. Už Dievo vardo įžei- 

dimą buvo nustatyta didelė bausmė, o tokiu pžeidimu laiky- 
ta, jei rasdavo pas ką kryželį, šventųjų paveikslėlius ir pa- 
našius dalykus. 

Bausdavo net ir už menkiausius niekniekius, k. š. už neleistą 
rūbų spalvą bei fasoną ir kitką. Taip pav. trys piliečiai 
buvo pasodinti kalėjiman trims dienoms už tai, „kad suval- 
gė pietuose 31 pyragėlį“ (39 p.). 

Neturėdamas širdies jautrumo, K-nas neturėjo supratimo 
ir atjautimo „gamtos grožio, poezijos, dailės, ir dėl to yra 
užgynęs tai ir kitiems. Šiaip jau mokslą taip pat ,„bran- 
gino žemai“ (40 p.). Nenuostabu, kad prie tokios tvarkos 
buvo privisus Ženevoj „paslėptų ir atvirų šnipų gauja“. 
Šitie šnipai už paskirtą atlyginimą iš pabaudos pinigų „„pra- 
nešdavo konsistorijai apie visus atsitikimus mieste“ (41 p.). 

Ko verti buvo patys konsistorijos nariai, ypač kalvinų 
kunigai? Šepetys apie juos taip rašo: „Savo pamoksluose 
keikdavo jie kasdien savo parapijonų ydas, bet patys negy- 
veno be papeikimo“. Puikiausiai tai yr pasirodę 1543 m., 
prasidėjus marui, kai vienas ši kalvinų kunigų Blanchet'as, 
užsikrėtęs liga, mirė, nieks daugiau nebenorėjo eiti ligoninėn. 
K-nas pasisakė pats norįs ten eiti, bet miesto taryba jo ten 
neleido ir liepė kunigams mesti burtą, kuris tur eiti pas 
ligonius. Tuomet visi kalvinų kunigai procesijoje eina į la- 
rybos posėdį ir čia atvirai prisipažįsta, kad nors ir yra jų 
pareiga —tarnanti parapijai gerų ir blogų dienų metu, bet jie 
neturi drąsumo eiti į ligoninę (42 p.). 

Žinoma, toks kalvinų kunigijos pasielgimas žymiai suma- 
žino jos autoritetą žmonėse. Ypač smarkus buvo subruzdi- 
mas prieš patį K-ną. Kaip gi jis į tai reagavo? Gi „supykęs 
ant tų neklaužadų, pareikalavo, kad 700 jaunikaičių būtų 
nuteista mirtin“. Ar tas reikalavimas buvo išpildytas, kun. Še- 
pečio knygelėį nepasakyta. Užtat 1545 m. liepos mėn. 25 d. 
Jonas Gruet'as už tai, kad pas jį rasta raštų, kur jis 
pajuokia Šv. Raštą, K-ną vadina popiežium ir t.t, buvo ka- 
laviju nukirstas. Taip pat 1555 m. gegužės mėn. buvo nužu- 
dyti dar keturi K-no priešai — Berteljer ir jo draugai 
(42 p). Kiti trys, būtent. Sebastionas Castellio, 
«kurs kai kurias Biblijos vietas kitaip aiškino, Jeronimas 

Bolsec'as, kurs kartą pamoksle buvo puolęs K-n0 pre- 
destinacijos mokslą ir Gentilis, kurs kitaip negu K-nas 
buvo supratęs Trejybės dogmą, buvo ištremti iš tėvynės. 

Bet didžiausia, tikrai dangun šaukianti neteisybė — tai 
buvo Mykolo Servet'o Ženevoje 1553 m. spalio mėn. 26 d. 
sudeginimas. Kalvinas pats buvo įo skundėjas ir nedavė jam 
apgynėjo. Paties Šepečio pasakymu „visa jo kaltė buvo tame, 
kad jis kitaip mokino apie Kristų ir Šv. Trejybę, negu K-nas** 
Be to Servetas buvo kitatautis, niekuomet Ženevoj savo 
mokslo neskelbęs. Taigi po teisybei K-nas neturėjo jokios 
teisės jį teisti ir bausti. Bet K-nas laikė save aukštesniu už 
visas teises ir nužudė mirties visai neužsitarnavusį Žmogų. 

Žiūrint į Kalviną šios dienos šviesoje, tenka jis pavadinti 
religiniu diktatorium, o jo valdžią Ženevoj — diktatūra. Ji 
buvo kuosunkiausia. Taip nuo 1547 m. K-nas vargino ženeė- 
viečius, varydamas juos prievarta į dangų. Ši religinė K-no 
diktatūra tęsės iki pat jo mirties, kuri įvyko 1564 m. gegužio 
27 dieną. Tuo būdu, jei reformatai prieš 20 metų yr šventę 
K-no gimimo 400 metų jubiliejų, tai 1964 m. galės švęsti jo 
mirties 400 metų sukaktuves. Bet K-n0o garbė nuo tų iškil- 
mių nepadidės. Anaiptol, laikui bėgant, jis ateinančioms kar- 
toms darysis vis labiau nesuprantamas ir nesim patingas. 

Aukščiau patiekti faktai rodo kalvinų tėvą ir pirmutinį 
mokytoją buvus gerokai nutolusį nuo evangelijos mokslo ir 
beveik visai neturėjusį Kristaus dvasios. Dėl tikėjimo jis 
tvirtai tikėjo į Dievą, bet tas jo Dievas toli gražu nebuvo 
tas, kurį Kristus vadino savo Tėvu. Tai dalimi pripažįsta 
net, ir pats Šepetys, pareikšdamas, kad K-nui Dievas „ne- 
permeldžiamas' ir nepasigailintis“, maž tesutinka „su mū- 
sų prasme apie meilės Dievą, kurs visiems jų kaltybes 
atleidžia“. 

Beabejo K-nas norėjo žmonėms gera, savo žiauriomis 
priemonėmis jis daugelį -ženeviečių yr sulaikęs nuo nedorų 
poelgių, bet tas geras tikslas negali pilnai pateisinti nei kat. 
tikybos pametimo, nei Serveto sudeginimo, nei kitų K-no 
priešų nužudymo. Dėl ko K-nas tais negarbingais, Kristaus 
dvasiai visai priešingais žygiais yr suteršęs savo vardą? Gi 

dėl to, kad jis jokio aukštesnio autoriteto dvasios dalykuose 
nepripažindamas, laikė save vieną neklystančiu. 
Dėliai to jis tuos, kas su juo nesutikdavo, vadino „laukiniais 
žvėrimis“, „šnypščiomis gyvatėmis“, „nelemtais šunimis“ ir 
kuriuos tik galėjo pasiekti, be pasigailėjimo žudė. Mat, jis 
kitiems tikėjimams nepripažino jokios tolerancijos, reikalavo 
„bažnyčiai“, (o po teisybei — sau) būtinos paklusnybės, ne- 
leido jokios savo mokslo kritikos, taigi man tiesiog sunku 
suprasti, dėl ko mūsų broliai reformatai tą visųdidžiausį lai- 
svės priešininką laiko laisvės karžygiu? Ak ir pats kun. 5e- 
petys dalimi pripažįsta, kad K-nas atnešęs žmonėms ne 
laisvę, bet „pančius“. „Mes, reformatai, rašo jis, išsiveržėme 
iš tų pančių ir dėl to neteisingai mus vadina kalvinais* (19p.). 
Jei mūsų reformatai K-no mokslą laiko pančiais ir nebenori 
net kalvinais vadintis, tai aš, kaip katalikas, galiu tuo vien 
tepasidžiaugti. Ir aš tikiuos, kad mūsų broliai reformatai, metę 
žiaurų K-no mokslą ir padarę naują savo tikėjimo reformą, 
įvykdins ilgainiui Kristaus pranašystę apie vieną Piemenį ir 
vieną Aviją. Duok Dieve, kad tai kuogreičiausiai įvyktų!.. 

Iš kitos šalies K-n0 gyvenimas parodo, kad neapykanta 
katalikystės ir maištas prieš Bažnyčią gali labai greitai pa- 
plisti pasauly, ir daug žalos pridaryti tautoms ir kat. tikybai. 
Naujas K-no mokslas, teatsiradęs XVI a., antroj to pat am- 
žiaus pusėj užima beveik visą Lietuvą. Priima jį pirmiausia 
įžymiausi Lietuvos didikai, aristokratai, dvarininkai, ponai. 
Dėl ko? Gi dėl to, kad šis naujas tikėjimas netik nevaržė jų 
laisvės, bet teikė dar jiems įvairių privilegijų. Jie buvo pilni 
reformatų bažnyčios ponai: jie išlaikydavo savo lėšomis 
bažnyčias ir kunigus, jie šaukdavo sinodus, jie nustatydavo 
bažnyčioj tvarką... Dėliai to „kunigai buvo jų pavaldiniai“ 
(57 p.). O kadangi XVI a. ponai turėjo savo rankose beveik 
neaprėžtą valdžią ir laisvę, to dėl, virtę patys kalvinais, varu 
primetė tą naują tikėjimą ir savo baudžiauninkams kaimie- 
čiams. Iš čia ir atsirado pas mus lietuviai kalvinai bei relor- 
matai. 

Ilgainiui patys didžiausi kalvinizmo platintojai ir šulai, 
k. s. kunigaikščiai Radvilai, Sapiehos, Tarnovskiai ir k., ge- 
riau apsišvietę tikybos dalykuose, sugrįžo katalikų Bažnyčion; 

reformatais tepasiliko vien nedaugingi kaimiečiai, kurių skai- 
čius tesiekia nūn vos 12.000. Bet ir tie patys, pažinę geriau 
K-no gyvenimą, nebenori būti K-no dvasios vaikais ir beve- 
lija vadintis nebe kalvinais, bet protestantais reformatais. 
Tuo būdu K-no įtaka, galinga XVI a. Lietuvoje, šiandien jau 
nebegali pasigirti senoviniu savo autoritetu. 

Istorijos šviesoje K-nas pasirodo buvęs gabus teologas, 
geras pamokslininkas, talentingas rašytojas, energingas dikta- 
torius, bet toli gražu ne šventuolis, ne Kristaus 
sekėjas. To dėl ir Bažnyčią bandė jis reformuoti ne Dievo, 
bet savo vardu. O tokio darbo pasėkos paprastai būna 
menkos. Iš jų Žmonijai esti daugiau žalos, negu naudos!) 


I „Vienybė“, 1909 m., 27 ir 28 n-riai. Bet čion šis straipsnis dedama 
bent kiek perdirbtas. 

